
Pilką lietingą dieną po seniai pamiršusiu saulę dangumi namo 
portalas atrodė ypatingai niūriai tarp suskilusių, aptrupėjusių 
sienų. Iš plyšių styrojo kuokštai pageltusios žolės, kurios sėklas 
čia užnešė vėjas, 0 apačioje, prie įėjimo, nuo gajos augmenijos 
skeldėjo netgi didžiuliai grindinio akmenys. 

Įsikibusi Fortiunė už parankės, prisidengusi veidą tankiu vualiu, 
Marijana pilnomis ašarų akimis apžiūrinėjo seną namą, kuriame 
kadaise įsižiebė jos gyvenimo ugnelė, iš kurio jos tėvas, susikibęs 
su motina rankomis, išėjo mirti. Marijana nutarė aplankyti jį 
pirma negu ten įsitaisys restauratoriai, nes manė, jog ji vienintelė 
turi teisę pirmoji sudrėmsti tiek metų dė Pp namuose 
viešpataujančią tylą. Marijana norėjo pamatyt apleistą ir 
vienišą, kol dar jo nepalietė stebuklinga gyvybę i es lazdelė, 
tačiau vaizdas pasirodė esąs per daug kankinantis. Kiek daug 
jis bylojo! 

Jeigu nebūtų buvę Teroro, visa jos jaunystė būtų prabėgusi 
šiame senoviniame būste, kurio pusiau sunykusiuose herbuose 
ant portalo arkos ir kilniose proporcijose atsispindėjo Karaliaus 
Saulės laikų didybė. Panašiai atrodė ir senoji Overnės pilis, 
kurios ji tikriausiai daugiau niekada nebepamatys. Nuo šiol jos 
gyvenimas pasuks kitokia vaga, tačiau ar ji bus laiminga? Kas 

dabar gali Žinoti kas nutiks Marijanai d'Aselna de Vilnev, 
jeigu... O tokių "jeigu" gali būti labai daug! 

Už nugaros Marijana išgirdo Arkadijaus de Žolivalio balsą: 
jis davė nurodymus vežikui. Ji žengtelėjo kelis žingsnius į namo 
pusę, nesiryždama pasinaudoti raktais, kuriuos rado ant staliuko 
nubudusi. Priešais nebylų portalą didingas, prabangus namas virte 
virė gyvenimu, ryškiai kontrastuodamas su apsileidusiu kaimynu. 
Visur šmirinėjo tarnai, šlavė kiemą ir šaligatvį, plovė indus, 
dulkino kilimus. Erdviu kiemu, kurio gilumoje matėsi įspūdingas 
egiptietiško stiliaus statinys, pirmyn ir atgal zujo Žmonės, 
daugiausia kariškiai, pėsti ir raiti Kai Marijana, suerzinta 
nuolatinio triukšmo, surauktais antakiais pasisuko į tą pusę, 
Arkadijus paaiškino: 

Jums teko triukšmingi kaimynai, ypač kol jie gyvena 
Paryžiuje. Princas Eugenijus, Italijos vicekaralius, šiuo metu yra 
čia. Vakar, 1810 metų sausio 29 dieną, čia įvyko priėmimas ir 
balius. Princo Eugenijaus durys visuomet plačiai atvertos. 
Imperatorius irgi buvo. Todėl šiandien taip triukšminga tarnams 
darbo iki kaklo! Tačiau kai jis grįš į Milaną, jums bus ramiau. 
Imperatorius labai jį myli! pridūrė jis, žinodamas, jog tai 
geriausias būdas nuraminti savo jaunąją draugę. 

Ir tikrai, jos lūpomis nuslydo šypsenėlė. 

Dievai jo nematė, jeigu jau imperatorius jį taip myli. 
Įeikime į vidų. Lauke šalta! 

Išsiėmusi didžiulius raktus, ji ištiesė juos Žolivaliui. Arkadijus 
priėjo prie nedidelių vartelių šalia pagrindinio įėjimo. 

Juos atidaryti bus ne taip lengva, pasakė jis“ = Jeigu 
šių vartelių šitiek metų niekas neatidarinėjo, užraktas turėjo 
išburkti ir aprūdyti. 

Įkišęs raktą jis iš visų jėgų pabandė jį pasukti, tačiau visų 
nuostabai jėgos visai nereikėjo raktas pasisuko lengvai lyg 
spyna būtų sviestu patepta. Užraktas trakštelėjo, ir varteliai 
tyliai, be jokio garso atsidarė. 

Atrodo, kažkas rūpestingai sutepė spyną, nustebęs tarė 
jis. - Durelės varstosi taip, tarsi jomis būtų naudojamasi kiekvieną 
dieną... kas galėtų čionai vaikščioti? 

Nežinau! aiškiai jaudindamasi atsakė Marijana.  Įeikime! 


Jų akims atsivėrė siaubingai apleistas paradinis kiemas. 
Gilumoje, apsuptas sunykusių tarnų namelių, stūksojo klasikinis 
kilnių formų fasadas su tamsiais langais, pažaliavusiais akmenimis, 
kur ne kur išsaugojusiais kulkų pėdsakus, ir pusiau sugriuvusiais 
laiptais. Žolėje voliojosi kadaise jėjimą į namą saugoję begalviai 
akmeniniai liūtai. Ant žemės riogsojo krūvos įvairiausių nuolaužų 
ir skeveldrų, o iš dešinės pajuodusi siena su piliastrais be Žodžių 
bylojo apie kažkada kilusį gaisrą, kurį prieš pabėgdamas sukėlė 
abatas de Šazėjus. Palikta savo valiai apleista augmenija kiek 
galėdama stengėsi paslėpti šio sugriauto namo skurdą. Liaunas 
vijoklis apraizgė drožinėtas ąžuolines duris tarsi pati gamta, 
dovanodama šį trapų papuošalą, norėjo apverkti ir nuraminti 
sutrupėjusius akmenis. Staiga iš po sulankstytų grotų iššoko 
juodas katinas. Nuskuodęs per kiemą, pradingo skylėje, žiojėjusioje 
buvusios arklidės sienoje. 

Prietaringa kaip tikra kreolė Fortiunė krūptelėjo, stipriau 
suspaudė Marijanos ranką ir atsiduso: 

Persjė ir Fontenui bus kur paplušėti! Kokie griuvėsiai! Aš 
pradedu galvoti, kad Napoleonas padarė jums gana keistą dovaną! 

Jokia kita dovana man nebūtų suteikusi daugiau džiaugsmo! 

šiurkščiai atsakė Marijana. Netgi... deimantai šitas senas 
namas už viską brangesnis. 

Nereikia perdėti, raminančiu tonu įsikišo Arkadijus. 
Reikės ne tiek jau daug pastangų ir darbo norint viską kaip 
reikiant sutvarkyti. Namui pakenkta ne tiek daug ir ne taip 
stipriai, kaip atrodo iš pirmo žvilgsnio. Užeikime į vidų. 

Jis padavė Marijanai ranką, norėdamas padėti jai užlipti 
apgriuvusiais laiptais, po to padarė tą pačią paslaugą paskui 
sekusiai madam Gamelen. 

Raižytos durys atsidarė taip pat lengvai, kaip ir varteliai. 
Arkadijus suraukė antakius. 

Kas gi galėtų rūpintis spynomis, kai viskas taip apleista? 

suburbėjo jis. 

Tačiau Marijana jo negirdėjo. Stipriai plakančia širdimi ji įėjo 
į erdvų ir tuščią vestibiulį, kuriame nebuvo likę jokių baldų. 
Suskilusios grindų plytelės buvo nusėtos sienas puošusio spalvoto 
marmuro skeveldromis. Nuplėštos nuo vyrių brangios ištapytos 

durys leido prasiskverbti žvilgsniu į šio namo gilumą, kurioje 
buvo pilna aklo, beprasmiško vandalizmo pėdsakų. 

Valgomajame nudraskytais sienų apmušalais gremėzdiški bufetai, 
didžiulės skrynios ir kitokie masyvūs baldai, kurių nesugebėjo 
išnešti, buvo smarkiai apdaužyti,  aplaužyti, sutrupintomis 
rankenėlėmis ir apvadais, supelėjusiais nuo drėgmės paneliais. 
Virš rausvo marmuro židinio matėsi Liudviko XVI bareljefo 
dalis. Ugniakuras buvo pilnas pelenų ir paauksuotos bronzos 
gabaliukų greičiausiai tai buvo sudegintų baldų likučiai. 

Nuo kitos salės slenksčio atsivėrė dar siaubingesnis vaizdas. 
Viskas buvo apversta aukštyn kojom. Iš klavesino, padengto 
brangiu laku, buvo likusi beformė masė, iš kurios styrojo 
sulaužytos kojelės ir keli dramblio kaulo klavišai, šilkiniai 
apmušalai virto purvinais skarmalais, aplipusiais paauksavimą 
išsaugojusius medžio gabaliukus. Tiktai sulaužyti mediniai paneliai... 
staiga Marijana krūptelėjo. Išsiplėtusios jos akys sustingo. Virš 
židinio kabojo nuostabus vyriškio portretas, vienišas ir didingas, 
karaliavęs virš visų šių griuvėsių. Po išpudruotais plaukais švytėjo 
rusva Oda, tamsios liepsningos akys ir valingas veidas. Ant klubų 
uždėta ranka, išdidus ir spindintis, puikia karališkosios armijos 
pulkininko uniforma vyriškis stovėjo dūmuose skendėjusio mūšio 
lauko fone, tarsi duodamas suprasti, jog dailininkui pozavo tikrai 
reto žavesio vyras. Fortiunė, sekusi Marijaną, šūktelėjo: 

O, koks gražuolis! 
Tai mano tėvas! atsiduso Marijana prislėgtu balsu. 

Visi trys apmirė. Jų žvilgsnius prikaustė neįtikėtinai gyvos ir 
truputį  pašaipios iš portreto žvelgiančios akys. Marijanai šis 
susidūrimas buvo kankinantis. Iki šiol jos atminty tėvas buvo 
išlikęs lyg perlais įrėminta blausi miniatiūra, vaizduojanti 
elegantišką vyriškį skeptiška šypsenėle, truputį pasipūtusį, labai 
rafinuotą, į kurį ji žiūrėdavo su slaptu švelnumu, tarsi į mėgstamo 
romano mylimą herojų. O dabar šis išdidus kariūnas iš portreto 
sujaudino ją iki slapčiausių širdies gelmių, todėl kad drąsiuose 
jo bruožuose ji pažino savus. Ji buvo panaši į jį išsivysčiusiais 
raumenimis, truputį įkypa akių linija, atrodančia gana iššaukiančiai, 
jausminga, kiek didoka burna ir užsispyrusiu, į priekį atsikišusiu 
smakru. Staiga jis tapo jai be galo artimas, šis Žmogus, jos 
tėvas, kurio ji niekada kaip reikiant nepažinojo! 

Susižavėjimo tylą sudrumstė Žolivalis. 

Jūs tikra šio žmogaus duktė, pasakė jis susimąstęs. 
Kai buvo tapomas portretas, jis turėjo būti nedaug už jus 
vyresnis. Niekada nesu sutikęs gražesnio vyro ir, beje, vyriškesnio! 
Tačiau kas galėjo šį portretą čia pakabinti. Žiūrėkite...  Žolivalis 
pilka pirštine aptraukta ranka brūkštelėjo per portreto rėmus. 

Nė gramo dulkių! Tuo tarpu viskas čia... 

Savo mintį jis norėjo užbaigti apvaliu rankos judesiu, rodančiu 
didžiosios salės sunykimą, tačiau pusiaukelėj sustojo. Viršutiniame 
aukšte nuo kažkieno žingsnių sugirgždėjo parketas. 

Bet... ten kažkas yra? sušnabždėjo Marijana. 
Eisiu pažiūrėti, atsakė Arkadijus. 

Jis pribėgo prie plačių laiptų ir su šokėjo lengvumu greitai 
užbėgo porą laiptelių į viršų. Salėje likusios moterys susižvalgė, 
tačiau tylos sudrumsti nesiryžo. Marijaną buvo apėmusi keista 
nuojauta. Ji jautė, kad šitas sužalotas apleistas namas, kuriame 
karaliavo vienintelis portretas, tęsė gyvenimą nesuprantamu, 
kažkokiu paslaptingu būdu. Ją draskė du prieštaringi norai: tuoj 
pat atsisėsti ant šitų dulkinų grindų ir dievai žino ko laukti 
arba pabėgti, užtrenkti paskui save lengvai atsivėrusias duris ir 
niekada daugiau čia nebegrįžti. Ją slėgė mintis apie tai, kad 
darbininkai netrukus sudrums šios savotiškos šventyklos tylą. 
Tačiau niekas, išskyrus ją pačią, neturėjo teisės peržengti šio 
slenksčio ir pažadinti miegančią senojo namo dvasią. Šis namas, 
apie kurį vakar ji net negalvojo, įėjo dabar į jos kūną ir sielą, 
ir ji gerai suprato, kad nesugebės su juo išsiskirti be skausmo. 
Jos akys vėl susitiko su vyriškio, žvelgiančio iš portreto, akimis. 
Atrodė, jog jos sekė ją nuo pačios atėjimo pradžios, ir ji iš 
širdies gelmių pasiuntė jam nebylią maldą. 

“Jūs iš tikrųjų norite, sakykite, jūs iš tikrųjų norite, kad aš 
sugrįžčiau čia?.. Aš taip jį myliu! Aš grąžinsiu jam buvusį 
spindesį, jus vėl sups jūsų verta aplinka...“ 

Staiga vietoj atsako vienintelis visoje salėje išlikęs sveikas 
langas atsivėrė nuo stipraus vėjo gūsio; Marijana priėjo prie jo 
ir pamatė nedidelį sodą, kurio vidury tyvuliavo pažaliavęs baseino 
vanduo. Baseino centre akmeninis amūras pajuodavusia nosimi 
kažką mąstė, laikydamas rankose mažytį delfiną, jau daugelį 
metų neišleidus; nė menkiausios vandens srovelės iš savo burnos. 

Tuo momentu lietaus debesys prasiskyrė ir danguje pasirodė 
blyškus, švelnus saulės spindulys, meiliai nuslydęs amūro skruostu 
ir išryškinęs jo pilną paslapčių šypseną. 

Nežinia kodėl Marijana pajuto didžiulę palaimą ir pasitenki- 
nimą. Staiga ją užplūdo gyvybinės jėgos. Tuo tarpu grįžo 
Arkadijus. 

Nieko nėra, pasakė jis“ = Tai greičiausiai buvo žiurkė. 

Arba įskilo medinis panelis, - pataisė jį Fortiunė, drebėdama 
nuo šalčio su savo kailiais. Čia taip drėgna! Jūs tikra, kad 
norite čia gyventi, Marijana? 

Žinoma, linksmai šūktelėjo jaunoji moteris, ir kuo 
greičiau, tuo geriau. Paprašysiu restauratorių padaryti viską kaip 
galima greičiau. 

Ji pirmą sykį pakėlė balsą, tarsi oficialiai pareikštų savo teisę 
sutrikdyti šių namų tylą. Šiltas skambesys iškilmingai nuaidėjo 
tuščių kambarių salėmis. Ji nusišypsojo Fortiunė. 

Grįžkime, pasiūlė Marijana, jūs mirtinai sušalote. Vėjas 
siaučia Čia tarsi gatvėje... 

O kitų aukštų jūs nenorite apžiūrėti? paklausė Žolivalis. 

Turiu pasakyti, kad ten visiškai tuščia. Išskyrus sienas, kurių 
negalėjo pavogti, ir pelenus židiniuose, absoliučiai nieko neliko! 

Tuomet aš į viršų nelipsiu. Tai pernelyg liūdnas vaizdas. 
Aš noriu, kad šis namas vėl atgautų savo dvasią. 

Žvilgtelėjusi į portretą ji nutilo, jausdama, jog pasakė 
nesąmonę. Namo dvasia buvo čia, priešais ją, išdidžiai besišypsanti 
apokaliptinių griuvėsių fone. Tereikėjo užgydyti žaizdas ir grąžinti 
pirmykštį pavidalą. 

Lauke girdėjosi kanopų kaukšėjimas, kažkieno žirgai nekantriai 
trypė grindinį. Išnešiotojo riksmas pažadino buvusią Burbonų 
gatvę. Tai buvo paties gyvenimo ir tikrovės šauksmas, žadantis 
Marijanai šitiek džiaugsmo. Saugoma Napoleono meilės ji galės 

Ji bus laisva! Nuostabus žodis! 

O juk ji galėjo būti palaidota despotiško vyro pačiame 
Anglijos kaimo užkampy, kur vieninteliai jos draugai būtų buvę 
nuobodulys ir liūdesys! Marijanai pirmą sykį šmėkštelėjo mintis, 
kad jai tikriausiai pasisekė. 

Ji švelniai suėmė Fortiunė už parankės ir nusivedė ją prie 
išėjimo, nepamiršdama pasiųsti portretui meilaus žvilgsnio. 

Eime, pasakė ji gyvai. Išgersime po didelį puodelį 
karštos arbatos. Tai vienintelis dalykas, kurio aš šiuo metu 
noriu. Jūs gerai užrakinsite, mano drauge, ar ne? 

Būkite rami, juokdamasis atsakė “graikų kunigaikštis“. 
Būtų labai gaila, jei iš jūsų pavogtų bent vieną vėjo gūsį! 

Gerai nusiteikę jie išėjo pro vartelius ir įsėdo į karietą, 
ketindami grįžti pas madam Gamelen. 

Šarlis Persjė ir Leonaras Fontenas, kuriuos galima būtų 
pavadinti imperatoriškojo dekoravimo dvyniais, ilgus metus 
demonstravo tokią tvirtą sąjungą, kad Kastro ir Poluksas arba 
Orestas ir Piladas, palyginti su jais, atrodo tarsi mirtini priešai. 
Jie susipažino jų bendro mokytojo, Peiro, dirbtuvėse, tačiau po 
to, kai Šarlis Persjė 1785 m. gavo Romoje Grand Prix, o 
Leonaras Fontenas 1786 m. antrąją premiją, jie susitiko Medičių 
viloje po pajūrio pušaitėmis ir nuo to laiko nebesiskyrė. Būtent 
jiedu įgyvendino Paryžiaus rekonstrukciją pagal Napoleono 
sumanymą, ir nebuvo nė vieno Persjė orderio be Fonteno 
antspaudo, nė vieno Fonteno akto be Persjė parašo. Kadangi, 
nepaisant dviejų metų skirtumo, jie buvo bendraamžiai, nors 
vienas gimė Paryžiuje, Oo kitas pasaulį išvydo Pontuazoje, 
kasdieniniame gyvenime jie jautėsi tarsi broliai dvyniai. 

Ir štai šis aukščiausio lygio imperijos laikų prancūzų meno 
tandemas pasirodė Fortiunė salone netrukus po pusiaudienio. 
Dar niekada šis salonas nebuvo toks ištuštėjęs = šito norėjo 
Napoleonas, o malonioji šeimininkė nutarė neprieštarauti. Tą 
dieną niekas, išskyrus (Goseką, neperžengė Fortiunė namų 
slenksčio. 

Abu architektai rafinuotai mandagiai pasveikino damas ir 
pranešė Marijanai, kad šiandien jie buvo Lilio gatvėje ir 
susipažino su situacija. 

Jo didenybė imperatorius, pridūrė Šarlis Persjė, mus 
informavo, kad darbai turi būti atlikti taip, kad jūs, madmuazele, 
galėtumėt įžengti į namus kaip galima greičiau. Vadinasi, negalime 
gaišti nė minutės. Juo labiau, kad pastatas smarkiai sužalotas. 

Mes, žodį perėmė Fontenas,  leidome sau jau dabar 
atnešti jums kelis interjero projektus, kuriuos paruošėme dėl 


9 


viso pikto, paprasčiausiai vardan malonumo pavaizduoti kai kurias 
kilusias idėjas, mūsų nuomone, labai tinkančias tam senam namui. 

Šio gerai susidainavusio dueto pasirodymo metu Marijanos 
akys bėgiojo nuo vieno menininko prie kito, nuo mažylio Persjė 
prie galiūno Fonteno, kol galų gale sustojo ties popieriaus 
ritiniais, kurių vienas jau buvo išvyniotas ir gulėjo ant stalo. 
Ji  probėgšmiais pamatė itališko stiliaus baldus, alebastrus, 
paauksuotus erelius ir pergalės emblemas. 

Ponai, pradėjo ji minkštai, stengdamasi pabrėžti lengvą 
užsienietišką akcentą, galėjusį paliudyti jos venecijietišką kilmę, 

ar negalėtumėt atsakyti į vieną klausimą? 

Kokį? 

Ar egzistuoja dokumentai, kuriuose būtų užfiksuotas d'Aselnų 
namų vidaus vaizdas iki revoliucijos? 

Abu architektai susižvalgė su blogai slepiamu susijaudinimu. 

Jie žinojo, kad dirbs vienai italų dainininkei, kol kas dar 
nežinomai, tačiau vertai aukščiausio visuomenės pripažinimo, 
dainininkei, kuri greičiausiai buvo paskutinis Napoleono meilės 
kaprizas. Abu vyrai tikėjosi išvysti įnoringą ir išlepintą būtybę, 
kuriai bus sunku įtikti. Pokalbio pradžia, atrodo, patvirtino jų 
nuogąstavimus. Persjė atsikrenkštė. 

Išoriniam apipavidalinimui mes be abejo rasime dokumentus, 
o dėl vidinio... Tačiau kodėl, madmuazele, jus taip domina tie 
dokumentai? 

Marijana puikiausiai suprato, kas slypi už šio klausimo: kodėl 
Italijos dukrą domina pirmykštis šio seno prancūziško namo 
vaizdas? Ji draugiškai jiems nusišypsojo. 

Todėl, kad aš noriu, jog mano namai būtų tokie patys, 
kaip iki suirutės. Visa, ką jūs man rodote, yra labai gražu ir 
atrodo be galo viliojančiai, tačiau tai yra ne tai, ko aš noriu. 
Tegu namai atgauna savo pirmykštį pavidalą, ir daugiau nieko! 

Persjė ir Fontenas vienu metu iš nevilties užlaužė rankas, 
tarsi šokėjai, atliekantys kruopščiai atidirbtą baleto figūrą. 

Atstatyti Liudviko XIV arba XV stilių? Bet, madmuazele, 
leiskite jums priminti, kad tai jau nebemadinga, - pasakė Fontenas 
priekaištingu tonu. - Šitaip daugiau niekas nebedaro, visuomenėje 
senienos nevertinamos. Jo didenybė imperatorius mano, kad 
būtina... 

- Jo didenybė visų pirma mano, jog svarbiausia yra patenkinti 
mano norus, minkštai nutraukė jį Marijana. Aš puikiausiai 
suprantu, kad atstatyti pirmykštį vidinės įrangos vaizdą neįmanoma, 
nes niekas nežino, kaip jis atrodė, tačiau aš manau, kad pakaks 
padaryti viską remiantis namo stiliumi, šiam reikalui ypač padės 
salėje kabantis portretas. 

Stojo tokia kurti tyla, kad Fortiunė nejučia sujudėjo savo 
krėsle. 

Portretas? paklausė Fontenas. Koks portretas? 

Na kaipgi, portretas... 

Marijana susigriebė. Ji vos nepasakė “mano tėvo portretas“, 
o dainininkė Marija Stela negalėjo turėti nieko bendro su 
d'Aselnų šeima. Ji giliai atsiduso ir greitai pasakė: 

Puikus vyriškio portretas, kurį mes matėme šį rytą mano 
draugai ir aš salėje virš židinio. Vyriškis karaliaus pulkininko 
uniforma. 

Madmuazele, choru atsakė abu architektai, patikėkite, 
mes nematėme jokio portreto. 

Bet juk aš dar sveiko proto! praradusi kantrybę šūktelėjo 
Marijana. 

Ji nesuprato, kodėl šie žmonės nenori kalbėti apie portretą. 
Susijaudinusi ji pasisuko į madam Gamelen. 

Patvirtinkite, brangioji, kad jūs irgi jį matėte. 

Iš tikrųjų, aš jį mačiau, sunerimusi atsakė Fortiunė. 
Ponai, jūs teigiate, kad nematėte salėje jokio portreto? Ir dabar 
matau jį prieš save: nuostabiai gražus ir kilnus vyras karaliaus 
pulkininko uniforma. 

Prisiekiame savo garbe, patikino Persjė, mes nematėme 
jo, ponia. Patikėkite, jeigu būtume ten ką nors matę, būtume 
jums pasakę. Ši situacija mus stebina. Tik pagalvokite: portretas 
didžiuliame apleistame name. 

Tačiau jis ten buvo, užsispyrusi kartojo Marijana. 

Taip, jis ten buvo,  užpakaly jos pasigirdo Žolivalio balsas, 

tačiau dabar jo ten nėra! 

Į saloną įėjo Arkadijus, kuris iki pusiaudienio buvo kažkur 
dingęs. Persjė ir Fontenas jau buvo bepradedą galvoti, ar jie 
nepakliuvo pas bepročius, tačiau dabar lengviau atsiduso ir 

dėkingai priėmė šią netikėtą paramą. Tuo metu Arkadijus, kaip 
visada malonus, pabučiavo rankas namo šeimininkei ir Marijanai. 

Vadinasi, kažkas jį išsinešė, nerūpestingai sušuko jis. 
Ponai, jūs jau susitarėte su... su sinjorina Marija Stela? 

Tai yra... hm... Dar ne! Ši istorija su portretu... 

Nekreipkite į ją dėmesio, liūdnai tarė Marijana. 

Ji suprato, jog Žolivalis norėtų pasikalbėti be liudininkų. Ir 
jai norėjosi tiktai vieno: pamatyti, kaip šie du žmonės, beje, 
labai simpatiški, išeina. Ji troško likti viena su draugais. Prisivertusi 
nusišypsoti, ji nerūpestingai pasakė: 

Įsidėmėkite viena: mano troškimas išvysti pirmykštį namo 
vaizdą nesikeičia. 

Praėjusio amžiaus stilius? sumurmėjo Fontenas su dirbtiniu 
pasibaisėjimu. = Jūs šito reikalaujate? 

Taip, aš šito reikalauju. Aš nenoriu nieko kito. Pasistenkite 
d'Aselnų namams grąžinti pirmykštį pavidalą, ir aš būsiu jums 
be galo dėkinga. 

Daugiau nebebuvo apie ką kalbėtis. Abu architektai atsisveikino 
patikinę, kad padarys viską, kas įmanoma. Vos tik jie dingo 
už durų, Marijana puolė prie Arkadijaus. 

Ką jūs sužinojote apie mano tėvo portretą? 

Kad jo nebėra toje vietoje, kurioje jį matėme, vargšas 
vaikeli. Nieko jums nesakęs aš grįžau į Lilio gatvę, kurioje 
palaukiau, kol architektai išvažiuos. Aš norėjau apžiūrėti namą 
nuo apačios iki viršaus, nes kai kas man pasirodė labai įtartina, 
ypač tos lengvai atsirakinusios spynos. Tada aš ir pastebėjau, 
kad portretas dingo. 

Bet, galų gale, kas su juo galėjo nutikti? Juk tai 
beprasmiška!.. Neįtikėtina! 

Marijaną apėmė kartus gailestis. Staiga jai pasivaideno, kad 
šią minutę ji neteko tėvo, kurio anksčiau nepažinojo ir kurį 
pagaliau su tokiu džiaugsmu atrado šį rytą... Šis baisus dingimas 
buvo tiesiog siaubingas. 

Man nereikėjo jo ten palikti, privalėjau jį iš karto pasiimti. 
Juk man taip negirdėtai pasisekė! Bet kam galėjo šauti į galvą, 
kad kas nors ateis ir išsineš jį! Būtent taip ir įvyko, ar ne 
tiesa? Jį pavogė! 

Laužydama rankas, ji blaškėsi po saloną. Iš išorės visiškai 
ramus Arkadijus nenuleido nuo jos akių. 

Pavogė?.. Galbūt... 

Kaip tai “galbūt"? 

Nepykite. Aš manau, kad asmuo, pakabinęs paveikslą salėje, 
paprasčiausiai jį pasiėmė. Matote, vietoj to, kad ieškotumėt 
vagies, mano manymu, pabandykite rasti tą, kuris pakabino 
portretą vidury tų griuvėsių. Jei mes tai sužinosime, sužinosime 
ir tai, kas saugojo jį visus tuos metus. 

Marijana nieko neatsakė. Žolivalis sakė tiesą Užmiršusi 
nuoskaudą, ji mąstė. Atminty iškilo drobės švytėjimas ir rėmai, 
absoliučiai švarūs rėmai, ryškiai išsiskiriantys iš supančio purvo... 
Taip, čia slypėjo kažkokia paslaptis. 

Norite, kad informuočiau policijos ministrą? pasiūlė 
Fortiunė. Jis atliks tyrimą ir, garantuoju, labai greitai grąžins 
jums šį portretą. 

Ne... dėkui, aš šito nenoriu. 

Marijana visiškai nenorėjo, kad į jos reikalus kištųsi pernelyg 
smalsus Fušė. Ji pabandė įsivaizduoti, kaip jo šnipai puola jos 
tėvo portretą ir purvinais nagais drasko nuostabųjį atvaizdą. Ji 
pakartojo: 

Ne... iš tikrųjų aš šito nenoriu. Po to pridūrė: Paveikslo 
ieškosiu aš pati. 

Staiga ji apsisprendė. 

Brangusis Zolivali, pasakė ji ramiai, šią naktį mes 
grįšime į Lilio gatvę... kiek galima slapčiau. 

Naktų, į Lilio gatvę, užprotestavo Fortiunė, kas per 
išsigalvojimas? Ką jūs ketinate ten daryti? 

Įtariu, kad tame sename name gyvena vaiduokliai. O 
vaiduokliai pasirodo tiktai naktį. 

Jūs manote, kad kas nors ateis į namą? 

Aš manau, kad ten kažkas slepiasi! 

Bekalbant Marijanai šovė į galvą įdomi mintis. Tai buvo 
greičiau prisiminimas, labai miglotas, tačiau kiekvieną akimirką 
jis darėsi vis ryškesnis. Keletas frazių, nugirstų tuomet, vaikystėje. 
Tetulė Elisė ne sykį pasakojo odisėją, kurią išgyveno dar visiškai 
maža Marijana su abatu de Sazėjum po to, kai jis rado ją 
paliktą namuose, kuriuose sekcionieriai suėmė jos tėvus. Tuo 

metu abatas gyveno Lilio gatvėje vienoje iš slėptuvių, kurios iš 
įpratimo buvo įrengiamos daugely namų ir aristokratiškų pilių 
nepaklusniems dvasininkams slėpti. 

Taip! ji garsiai užbaigė savo apmąstymus. Name kažkas 
slapstosi! 

Šito negali būti! paprieštaravo Žolivalis“ = Aš viską 
apžiūrėjau, kaip jums jau sakiau, nuo apačios iki pat stogo. 

Tačiau jis su dideliu susidomėjimu išklausė istoriją apie abatą 
de Šazėjų. 

Nelaimei, Marijana nežinojo, kur būtent yra toji slėptuvė. 
Ar rūsy, ar palėpėje, ar paprasčiausiai vienoje iš sienų? Abatas 
niekuomet, ar dėl išsiblaškymo, ar sąmoningai, šito nesakė. 

- Jeigu taip, galimas daiktas, jog mums teks gerokai paieškoti... 
Kai kurios tokių slėptuvių tik per plauką buvo neišaiškintos ir 
išliko iki šių dienų. Reikės išstuksenti visas sienas ir lubas. 

Bet kuriuo atveju, niekas negalėtų ilgai gyventi tokioje 
slėptuvėje be pagalbos iš išorės. Juk reikia valgyti, kvėpuoti, 
tenkinti visus kasdieninius Žmogaus poreikius, pasakė Marijana. 

Fortiunė atsidususi išsitiesė ant muaru dengto šezlongo ir 
žiovaudama ėmė klostyti savo raudonąją kašmyro suknelę. 

O jums neatrodo, kad kuriate romaną, jūs abu? su 
lengva ironija paklausė ji Aš manau, kad šitiek laiko būdamas 
apleistas, namas galėjo tapti prieglauda kokio nors vargdienio, 
pasijutusio saugiai tarp jo sienų, O mūsų ir tų architektų 
įsiveržimas paprasčiausiai jį išgąsdino! Štai ir viskas! 

O portretas? rimtai kaip ir anksčiau paklausė Marijana. 

Galimas daiktas, kad jis rado jį palėpėje, kuriame nors 
užkampyje, tai paaiškina, kad šitoks daiktas išliko sveikas. Kadangi 
tai buvo vienintelis išlikęs gražus daiktas, vargšelis dalijosi su 
juo savo vienatve, o kai šiandieną mes įsibrovėme į jo valdas, 
jis tiesiog išsinešdino, pasiėmęs tai, ką įprato laikyti savo 
nuosavybe. Aš nuoširdžiai įsitikinusi, Marijana, kad vienintelis 
teisingas būdas susigrąžinti paveikslą tai pranešti apie tai Fušė. 
Neįmanoma vaikštinėti po Paryžių nepastebėtam su tokių gabaritų 
paveikslu po pažastim. Aš kreipsiuosi į jį, gerai? Mes su juo 
geri draugai. 

Buvo galima pasidomėti, kas neturėjo garbės būti žavingosios 
Fortiunė pažįstamu, tačiau Marijanai tai nerūpėjo. Ji ir šį sykį 

atsisakė Fušė pagalbos. Vidinis balsas, nepaisant akivaizdžios 
situacijos, sakė jai ką kita. Paprastas ir protingas draugės 
paaiškinimas šiuo atveju visiškai netiko. Ji jautė, jog tame name 
kažkas yra, tiktai anksčiau tai atrodė susiję su magnetizuojančia 
portreto galia, o dabar viskas nušvito kitokia šviesa. Ji prisiminė 
viršutiniame aukšte pasigirdusius žingsnius. Tačiau ar iš tikrųjų 
buvo taip?.. Marijana negalėjo atsikratyti minties, kad tėvų namai 
slepia kažkokią paslaptį. Ir šią paslaptį turi atskleisti tik ji pati. 
Blogiausiu atveju, jai gali padėti Arkadijus. Todėl nieko 
nelaukdama pasisuko į jį. 

Aš kartoju: ar jūs norite šią naktį eiti kartu su manimi 
pasižiūrėti, kas ten vyksta? 

Koks klausimas? gūžtelėjo pečiais Žolivalis. Aš ne tik 
kad nieku gyvu neleisiu jūsų vienos į tą rūsį, bet ir pats eisiu 
drauge, nes ši neįtikėtina istorija mane suintrigavo. Jeigu jums 
patogu, mes išvyksime dešimtą valandą. 

Į sveikatą! atsiduso Fortiunė. Man atrodo, brangus 
vaikeli, jūs turite nežabotą polinkį avantiūroms. Jums leidus, 
aš ramių ramiausiai liksiu čia. Visų pirma todėl, kad neturiu 
nė mažiausio noro šalti tuščiame name, antra, kažkas juk 
turės pranešti imperatoriui, kas atsitiko, jeigu jūs vėl pakliūsite 
į vieną iš tų spąstų, kuriems, man rodos, jūs jaučiate ypatingą 
silpnybę... Aš bijau net įsivaizduoti, kokią jis man sukels 
sceną, jeigu jums kada nors kas nors atsitiks! užbaigė ji 
su apsimestiniu siaubu. 

Vakaras baigėsi vakariene. Po to įvyko pasiruošimas naktinei 
ekspedicijai. Vienu momentu Marijana pagalvojo apie tą 
paslaptingą pavojų, dėl kurio ją įspėjo Jasonas Boforas, tačiau 
tuoj pat nustūmė šią mintį šalin. Juk niekas negalėjo nuspėti, 
kad Napoleonas grąžins jai tėvų namus. Ne, niekas, kas susiję 
su namu, negali būti amerikiečio įspėjimo pagrindu... 

Tačiau, matyt, iš aukščiau jau buvo nuspręsta, kad šį vakarą 
Marijana neis su Žolivaliu ieškoti nuotykių. Išmušus ketvirtį 
dešimtos, Marijana pakilo, ketindama persivilkti labiau jos 
sumanymui tinkančiais rūbais, tačiau tuo metu Žonas, juodasis 
Fortiunė liokajus, iškilmingai pranešė, kad atvyko monsinjoras 
Friulio hercogas ir prašo jį priimti. Įsitraukę į pokalbį Fortiunė, 

Marijana ir Arkadijus negirdėjo, kaip privažiavo karieta. Visi 
trys pasimetę susižvalgė, bet Fortiunė tuoj pat atitoko. 

Kviesk, pasakė ji Žonu,  mielasis hercogas papasakos 
mums Tiuilri naujienas. 

Tačiau vyriausiasis ceremonmeisteris pranoko jos lūkesčius. 
Vos įėjęs į saloną, jis pabučiavo Fortiunė ranką ir džiugiai 
pranešė Marijanai: 

Aš atvykau jūsų pasiimti, madmuazele. Imperatorius nori 
jus matyti. 

Nejaugi? O, aš einu, netrukus būsiu pasiruošusi. 

Ji be galo apsidžiaugė galimybe pamatyti jį šį vakarą, o juk 
iki šiol neturėjo nė mažiausios vilties. Skubėdama kuo greičiau 
pamatyti Napoleoną, ji visiškai pamiršo istoriją su dingusiu 
portretu. Marijana apsivilko sidabru siuvinėtą mėlyno aksomo 
suknelę gilia dekoltė ir didžiuliais mezginiais, užsimovė ilgas 
baltas pirštinaites ir užsimetė šiaurinės lapės kailiu apsiūtą 
apsiaustą su gobtuvu. Ji mėgo šį ansamblį. Pasižiūrėjusi į veidrodį, 
Marijana pasiuntė oro bučinį spindinčiam iš džiaugsmo savo 
atvaizdui. Po to ji tekina nubėgo į saloną, kur Diurokas taikiai 
gėrė kavą su Fortiunė ir Arkadijum. Atvykėlis kalbėjo apie 
imperatorių, ir Marijana stabtelėjo tarpdury, norėdama išgirsti 
frazės pabaigą. 

po to, kai jis pabuvojo prie Vandomo kolonos, kurią 
jau pabaigė statyti, imperatorius apžiūrėjo kanalą. Jis nesustoja 
nė minutėlei. 

Ir jis patenkintas? paklausė madam Gamelen. 

Šiais darbais taip, tačiau svarbiausias jo rūpestis yra karas 
Ispanijoje. Ten visiškai prasti reikalai. Kareiviai kenčia, karalius 
Juozapas imperatoriaus brolis bejėgis, maršalai pavargo ir 
užsiima tarpusavio peštynėmis, 0 tuo metu partizanai neduoda 
ramybės armijai nuolatiniais užpuldinėjimais. Jiems padeda žiaurūs, 
priešiški vietiniai gyventojai... ir Velingtono anglai, įsitvirtinę 
šalyje. 

O ten daug mūsų armijos?  susiraukęs paklausė Arkadijus. 

Apie aštuoniasdešimt tūkstančių. 

Marijanos pasirodymas nutraukė karinį Diuroko pranešimą. 
Nusišypsojęs jaunajai moteriai jis pastatė puodelį ant stalo. 

Važiuojam, jei jūs pasiruošusi. Jeigu aš leisiuosi įtraukiamas 
į su mano profesija susijusį pokalbį, mes prasėdėsime iki ryto. 

Aš su malonumu pasiklausyčiau toliau! Tai labai įdomu. 

Tokioms žavingoms moterims vargu. Be to, imperatorius 
nemėgsta laukti. 

Marijana pasijuto nepatogiai, sugavusi įdėmų Žolivalio žvilgsnį 
ir prisiminusi jųdviejų sumanytą žygį. Tačiau reikėjo pripažinti, 
kad reikalas iš tiesų nebuvo pernelyg skubus. 

Kitą sykį, nusišypsojusi tarė ji Arkadiju.: Galime važiuoti, 
pone hercoge. 

Žolivalis kreivai nusišypsojo, sidabriniu šaukšteliu maišydamas 
kavą Žžydro porceliano puodelyje. 

Savaime suprantama, atsakė jis“ = Nėra kur skubėti. 

Kai galiūnas Rustanas atvėrė Marijanai imperatoriaus kabineto 
duris, Napoleonas dirbo, sėdėdamas už didelio rašomojo stalo. 
Jis nepakėlė galvos netgi tada, kai durys užsidarė. Jaunoji 
moteris sutrikusi žiūrėjo į jį, nežinodama ką daryti. Jos įkarštis 
iš karto atvėso. Ji ėjo čia nesitverdama džiaugsmu, traukiama 
nesuvaldomo troškimo ir aistros, įsiliepsnojusios tik paminėjus 
mylimojo vardą. Ji tikėjosi rasti jį laukiantį jos su tokiu pat 
nekantrumu ir džiaugsmu. Ji buvo pasiruošusi pulti jam į glėbį. 
Trumpai tariant, ji ruošėsi susitikti su mylimu žmogumi, o rado... 
imperatorių! 

Stengdamasi nuslėpti savo nusivylimą, ji padarė gilų reveransą 
ir liko taip stovėti Žemai nuleista galva. 

Stokitės, madmuazele. Aš tuoj pat būsiu jūsų paslaugoms! 

O, šitas bespalvis, trūkčiojantis, šaltas balsas! Marijanos širdis 
liguistai susigniaužė, ir ji droviai prisėdo ant sofutės, stovėjusios 
židinio dešinėje. Cia ji pirmą kartą pamatė Fortiunė. Moteris 
sėdėjo nejudėdama, nedrįsdama nė krustelėti, bijodama garsiau 
įkvėpti. Tyla buvo tokia gili, kad imperatoriaus plunksnos 
krebždėjimas kėlė, rodos, didžiausią triukšmą. Napoleonas sėdėjo 
tarp krūvų atverstų ir užverstų segtuvų. Visas kambarys buvo 
apverstas popieriais. Kampe gulėjo šūsnis į ritinius suvyniotų 
žemėlapių. Marijana pirmą sykį matė jį su uniforma ir pirmą 
sykį ją pritrenkė mintis apie tai, jog šis Žmogus vadovauja 
nesuskaičiuojamoms armijoms. 

Jis vilkėjo trumpą tamsiai žalios spalvos Šaulių gvardijos, 
kurią labai mylėjo, pulkininko mundurą, tačiau vietoj aukštaaulių 
uniforminių batų ant kojų puikavosi baltos šilkinės kojinės ir 
kambariniai bateliai sidabrinėmis sagtimis. Jo kelnės kaip visuomet 
buvo aptaškytos rašalu. Baltą liemenę puošė alyvinės spalvos 
Garbės legiono juosta, tačiau Marijaną labiausiai sudomino trumpų 
plaukų sruogos, prilipusios prie prakaituotos kaktos. Tai liudijo 
įtemptą darbą, ir jaunąją moterį, nepaisant ją apėmusio nerimo, 
užliejo švelnumo banga. Staiga ją pervėrė netikėtai gilus meilės 
jausmas, ir Marijana vos susilaikė neapkabinusi jo. Tačiau 
imperatorius juk ne toks kaip kiti žmonės. Jo atžvilgiu būtina 
valdyti jausmų protrūkius, kurie buvo tokie įprasti paprastiems 
mirtingiesiems... “Ne, nelengva mylėti istorijos milžiną!“ - vaikiškai 
susikrimtusi pamanė Marijana. 

Staiga “milžinas" metė plunksną ir pakėlė galvą. Ledinis jo 
žvilgsnis įsisiurbė į pasimetusias jaunosios moters akis. 

Taigi, madmuazele, pasakė jis sausai, panašu į tai, kad 
jums nepatinka mano epochos stilius? Sprendžiant iš to, ką 
man pranešė, jūs trokštate atgaivinti Liudviko XIV laikų 
prašmatnybes? 

Marijana akimirkai neteko žado. Ji tikėjosi visko, tiktai ne 
šito. Bet pyktis greitai grąžino jai pusiausvyrą. Ar tik nesiruošia 
Napoleonas diktuoti jai ne tik tai, kaip ji turi elgtis, bet ir 
ką ji privalo mėgti? Tačiau puikiai suprasdama, kaip pavojinga 
stoti su juo į atvirą kovą, ji susitvardė ir netgi nusišypsojo. 
Juk tai galų gale juokinga: ji ateina pas jį visa virpanti iš 
meilės, o jis kalba jai apie architektūrinį apipavidalinimą... Tarsi 
labiausiai jį erzintų tai, kad ji nepareiškė susižavėjimo jo įvestu 
stiliumi! 

Aš niekuomet nesakiau, kad man nepatinka jūsų stilius, 
sire, pasakė ji tyliai. Aš tiesiog išreiškiau norą, kad d'Aselnų 
namas atgautų savo pirmykštį pavidalą. 

Kas jums įkalė į galvą, kad atiduodamas jį jums, aš turėjau 
galvoje jo prisikėlimą? Tai turėjo būti garsios italų dainininkės, 
visa širdimi atsidavusios egzistuojančiai santvarkai, namas. Apie 
tai, kad reiktų iš jo padaryti jūsų protėvių šventovę, negalėjo 
būti jokios kalbos, madmuazele. Pamiršote, kad jūs daugiau nebe 
Marijana d'Aselna? 

O, šitas aštrus negailestingas tonas! Kodėl šitame žmoguje 
gyvena dvi tokios priešingos esybės? Kodėl Marijana įsimylėjo 
jį taip aistringai? Visa virpėdama, išbalusiomis lūpomis ji atsistojo. 

Kokį vardą jūsų didenybė bemalonėtumėt man duoti, vis 
tiek nepriversite manęs pamiršti, kas aš esu. Sire, gindama savo 
vardo garbę, aš užmušiau žmogų. Jūs taip pat negalite man 
uždrausti išsaugoti meilę ir pagarbą tėvams. Jei aš priklausau 
jums siela ir kūnu, ir jūs tuo nė kiek neabejojate, tai mano 
artimieji priklauso tiktai man vienai! 

Įsivaizduokite sau, man taip pat! Visi prancūzai praeityje, 
dabartyje ir ateityje visi priklauso man. Aš turiu omeny tai, 
kad jie visi yra mano pavaldiniai. Jūs per dažnai pamirštate, 
kad aš esu imperatorius! 

Kaip aš galiu tai pamiršti? su kartėliu pasakė Marijana. 

Jūsų didenybė neleidžiate man užsimiršti! O dėl mano tėvų... 

Aš jokiu būdu nenoriu trukdyti jums saikingai dėl jų 
liūdėti, tačiau turite suprasti, kad aš nejaučiu jokio pasigailėjimo 
tokiems karališkojo režimo fanatikams. Jaučiu nenumaldomą norą 
atimti iš jūsų šitą namą ir vietoj jo duoti kitą. 

Nenoriu jokio kito, sire. Tegul jūsų didenybė atsisako 
architektų, pasijutusių įžeistais dėl senamadiško projekto, paslaugų, 
tačiau namą palikite man. D'Aselnų namas, toks, koks jis yra: 
apgailėtinas, apgriautas, suniokotas patinka man labiau už 
ištaigingiausius Paryžiaus rūmus! O dėl karaliaus pavaldinių, jo 
bajorijos... mano manymu, jūsų didenybė yra vienas iš jų. 

- Neerzinkite manęs, tai neatneš jums jokios naudos, priešingai. 
Man atrodo, kad jūs pilna aristokratiškos paniekos ir išdidumo, 
o tai trukdo būti ištikima pavaldine! Aš tikėjausi atrasti jumyse 
daugiau pagarbos ir nusižeminimo. Žinokite, kad moteryje aš 
labiausiai vertinu kuklumą. Savybę, kurios jums taip trūksta. 

Dėl to kaltas mano ankstesnis gyvenimas, sire! Man labai 
gaila, kad nuvyliau jūsų didenybę, bet esu tokia, kokia esu. Aš 
negaliu pakeisti savo prigimties. 

Netgi norėdama man patikti? 

Jis pakėlė balsą. Kokį žaidimą žaidžia Napoleonas, iš kur 
tas sarkazmas, kone priešiškumas? Nejaugi jis buvo toks 
despotiškas, nejaugi jam reikėjo tokio paklusnumo, kuris padarytų 
ją aklą, kurčią ir nebylią? Juk tai, ko jis norėjo, buvo tolygu 

haremo vergės nuolankumui! Nelaimei, Marijana visą gyvenimą 
kovojo už savo moterišką garbę. Ji nepaklus! Netgi jei reiks 
paaukoti meilę. Nenuleisdama akių nuo veriančio imperatoriaus 
žvilgsnio, ji be galo švelniai tarė: 

Netgi norėdama jums patikti, sire! Tačiau Dievas mato, 
kad nieko kito pasaulyje aš taip karštai netrokštu! 

Jūs pasirinkote aiškiai ne tą kelią, nusišaipė jis. 

Aš negaliu paaukoti savo garbės! Tai pernelyg didelė kaina! 
Sire, jeigu jūs būtumėt teikęsis pasakyti man, kad norite manyje 
matyti paklusnų sutvėrimą, paprastą vergę, visuomet su viskuo 
sutinkančią, nuolatos virpančią iš baimės jūsų didenybės 
akivaizdoje, būčiau maldavusi jūsų leisti man palikti Prancūziją, 
kaip buvau nusprendusi padaryti. Todėl kad šitokia meilė ne 
man. 

Jis žengė prie jos du žingsnius ir staigiu judesiu atrišo jos 
apsiausto raištelius. Sunkus kaj nusmuko ant žemės. Minutę 
jis žvelgė į ją, praradusią amą. Svelnioje žvakių šviesoje puikūs 
jos pečiai ir pusiau pridengtos krūtys spindėjo auksu tarsi 
prinokę vaisiai baltame krepšelyje. Veidas, įrėmintas tamsių, 
tankių plaukų, atrodė visiškai baltas, o išsiplėtusios žalios akys 
žėrėjo nuo milžiniškų pastangų sulaikyti ašaras. Šį momentą ji 
buvo tokia nuostabi, kad net kvapą gniaužė. Jam tereikėjo 
padaryti vieną judesį; suimti ją į glėbį, ir imperatorius būtų 
išvadavęs Marijaną iš kančių. Tačiau Napoleonas buvo per daug 
įpykęs ir joks Žmogiškas jausmas negalėjo priversti jo įžeistą 
savimeilę nusileisti. Ji išdrįso jam prieštarauti! Tai sukėlė jam 
nenumaldomą norą sutriuškinti ją. 

O jei aš vis dėlto noriu, kad jūs mylėtumėte mane būtent 
taip? paklausė jis, gręždamas ją negailestingu žvilgsniu. 

Aš jumis tikiu! Jūs negalite reikalauti meilės iš išgąsdintos, 
pažemintos, nuolankios... Tik ne jūs! 

Jis atmetė jos protestą, kuriame buvo tiek meilės. Karšti 
jo pirštai grubiai suspaudė jos gerklę ir laibu kaklu pakilo 
į viršų. 

Vienintelis dalykas, kuris man patinka, kandžiai tarė jis, 
- tai jūsų balsas ir grožis. Jūs esate nuostabi paukštytė giesmininkė 
deivės kūnu. Aš noriu gėrėtis ir vienu, ir kitu, palikdamas 

jausmus ramybėje. Nusirenkite ir gulkitės į lovą. Aš greitai 
ateisiu. 

Marijanos skruostai suliepsnojo, tarsi ji būtų gavusi antausį. 
Ji staigiai atsitraukė, užsidengdama rankomis krūtis. Akimirksniu 
išdžiūvusi gerklė negalėjo išspausti nė garso. Akys degė iš gėdos. 
Ji iš karto prisiminė Varen gatvėje girdėtas apkalbas: madmuazelės 
Diurdenua istoriją jis išvijo ją iš karto po to, kai įsiviliojo 
į savo lovą; mažosios nuotakos iš Marselio nuotykius jis 
išsiuntė ją į gimtinę, parašęs laišką nuo tariamų giminių; pagaliau 
ši garsi grafienė iš Lenkijos jis taip ją pažemino, kad ji 
neteko sąmonės. O jis, pasinaudojęs proga, išprievartavo ją. Be 
to, po kiek laiko jis išsiuntė ją į gimtąją Lenkiją, kur ji turėjo 
pagimdyti berniuką. Nejaugi visa tai galėjo būti tiesa? Marijana 
nejučia ėmė galvoti, kad taip. Tačiau ji už jokią kainą, netgi 
jo meilę, neleis jam šitaip su ja elgtis. Meilė nesuteikia jam 
šitokios teisės! 

Nesitikėkite šito! vos girdimai sušnabždėjo ji pro sukąstus 
iš pykčio dantis. Aš atsidaviau jums, nežinodama, kas jūs, 
todėl kad buvau nutrenkta meilės tarsi žaibo! O! Kaip aš jus 
mylėjau! Kokia aš buvau laiminga, galėdama priklausyti jums! 
Jūs galėjote reikalauti iš manęs ko tik norite, nes aš tikėjau 
jūsų meile! Tačiau aš ne haremo vergė, kurią glosto, kai yra 
noras, ir paspiria koja, kai troškimas patenkinamas. 

Sudėjęs rankas už nugaros, Napaleonas visu ūgiu išsitiesė. 
Jo raumenys įsitempė, šnervės iš pykčio pabalo. 

Jūs atsisakote man priklausyti? Atsikvošėkite! Tai didžiulis 
įžeidimas! 

Ir vis dėlto... aš atsisakau! sunkiai pratarė Marijana. 

Staiga ji pasijuto be galo nuvargusi. Teliko tik vienas noras: 
kuo greičiau bėgti iš šito tylaus, jaukaus kambario, į kurį ji 
dar visai neseniai atėjo tokia laiminga ir kuriame jai teko tiek 
daug iškentėti. Ji puikiai suprato, kad pastatė ant kortos visą 
savo gyvenimą, kad jis galėjo padaryti su ja ką tiktai nori, 
tačiau ji jokiu būdu nesutiko atsidurti tokioje žeminančioje 
rolėje, kurią jis stengėsi jai primesti. Ji per daug jį mylėjo... 
Todėl visiškai tyliai pridūrė: 

Aš atsisakau... labiau dėl jūsų, negu dėl savęs, nes noriu 
išsaugoti galimybę mylėti jus! Ir be to.. kokį malonumą jūs 


21 


pajustumėt, valdydamas inertišką kūną, visiškai bejausmį nuo 
kankinančios gėlos? 

Neieškokite pasiteisinimo. Aš manau, kad jūsų jausmai 
pakankamai pavaldūs man ir kad aš galėsiu priversti jus sutikti 
su manimi! 

Taip ir buvo, bet tuo metu mus dar jungė meilė, kurią 
jūs dabar žudote! 

Ji rėkte išrėkė šiuos žodžius, įtūžusi nuo širdį draskančios 
kančios. Dabar ji stengėsi surasti silpną jo vietą. Jis negalėjo 
būti toks negailestingas, išdidus pabaisa, toks bejausmis ir 
despotiškas! Jos ausyse dar aidėjo jo meilės žodžiai. 

Staiga jis nusisuko nuo jos, priėjo prie knygų spintos ir liko 
ten stovėti sudėtomis už nugaros rankomis. 

Gerai, pasakė jis sausai, jūs galite eiti namo! 

Akimirką ji dvejojo. Būtų nepakenčiama išsiskirti susipykus 
dėl kažkokių niekų! Tai būtų tiesiog nepakeliamai skaudu! Joje 
prabudo noras pribėgti prie jo ir pasakyti, kad atsisako visko, 
kuo jis ją apdovanojo ir kad tegu jis atsiima namą ir daro su 
juo ką nori, kad tik ji galėtų likti kartu su juo! Tegu įvyksta 
kas tik nori, bet ji negali jo prarasti, ji nori išsaugoti galimybę 
matyti ir girdėti jį. Marijana žengė žingsnį. 

Sire! pradėjo ji puolusiu balsu. 

Tačiau staiga jai pasirodė, kad knygų spinta išnyko ir jos 
vietoje neįtikėtinai ryškiai pasirodė didžiulis portretas ant įskilusios 
sienos. Ji vėl išvydo tas išdidžias akis ir pašaipią šypseną! Šitokio 
žmogaus dukra negali nusižeminusi maldauti meilės, kurios jai 
nenorima duoti. Be to, ji išgirdo: 

Jūs dar čia? 

Jis vis dar stovėjo nugara į ją. Tuomet Marijana lėtai pakėlė 
savo apsiaustą, užsimetė jį ant rankos ir padarė pilų reveransą. 

Su Dievu... sire!  iškvėpė ji. 

Išėjusi ji nepastebėjo Rustano, su gailesčiu žiūrėjusio į moterį, 
kuri tarsi somnambulas ėjo tiesiai, nieko aplinkui save 
nematydama. Ji net negalėjo prisidengti apsiaustu apnuogintų 
pečių. Ji buvo taip priblokšta nelaimės, kad negalėjo iki galo 
pajusti ją sugniaužusio skausmo geluonies. Ją gaubė gailestingumo 
pilnas šoko šydas, kuris pamažu sklaidydamasis užleido vietą 
tikrajai kančiai, žiauriai ir aštriai. Ji visiškai negalvojo apie tai, 

kas dabar bus, ką jai daryti... Ne, jai viskas buvo vis tiek, 
viskas, išskyrus skausmingą nudegimą, pasiekusį pačią jos esybės 
gelmę. 

Nieko nejausdama ji leidosi žemyn laiptais, ji netgi neatsisuko 
į sklindantį kažkieno uždususį šauksmą. Tiktai kai Diurokas 
paėmė jos apsiaustą, norėdamas užmesti jį ant pečių, ji pastebėjo 
Jl- 

Kur jūs taip skubate, madmuazele? Aš manyčiau, jūs 
nesiruošiate važiuoti viena šią vėlyvą naktį? 

Aš?.. O, aš nežinau! Tai neturi jokios reikšmės. 

Kaip tai “neturi jokios reikšmės“? 

Norėjau pasakyti... Aš galiu ramiausiai grįžti pėstute. 
Nesijaudinkite. 

Nekalbėkite kvailysčių! Jūs netgi nežinote kelio. Jūs 
pasiklysite. Palaukite, paimkite tai! 

Jis jėga įbruko jai į pirštus nosinaitę, tačiau ji nepasinaudojo 
ja. Ir tik kai vyriausias ceremonmeisteris atsargiai nusausino jos 
skruostus, ji suvokė, jog verkia. Jis rūpestingai padėjo jai įlipti 
į karietą, užklojo kojas kailiu ir, davęs vežikui tam tikrus 
nurodymus, atsisėdo šalia jaunosios moters. 

Karieta truktelėjo, tačiau Marijana nė nesujudėjo. Ji susigūžė 
tarp daugybės pagalvėlių tarsi sužeistas žvėrelis, ieškantis 
prieglobsčio tamsoje ir ramybėje. Jos atviros akys nematė pro 
karietos langus plaukiančio naktinio Paryžiaus. Diurokas ilgai 
stebėjo savo palydovę. Pamatęs, jog ašaros vėl ėmė lėtai riedėti 
skruostais ir kad ji nė nebando jų sulaikyti, jis nevykusiai 
pabandė ją paguosti. 

Neverta taip nusiminti, = sušnabždėjo jis“ = Imperatorius 
dažnai būna griežtas, bet jis nėra blogas... Reikia suprasti, ką 
reiškia imperija, nusidriekusi nuo Nemuno iki Danijos ir 
Gibraltaro ir besilaikanti ant vieno vienintelio žmogaus pečių. 

Marijana šiuos žodžius girdėjo tarsi pro rūką. Sąvoka 
“gigantiška imperija“ jai reiškė vienintelį dalyką: iš savo šeimininko 
ji padarė aršią pabaisą ir negailestingą tironą. Tuo metu Diurokas, 
paskatintas gilaus Marijanos atodūsio, tęsė: 

Suprantate, prieš du mėnesius buvo atšvęstos penktosios 
karūnavimo metinės, o po penkiolikos dienų imperatorius išsiskyrė, 
norėdamas sutvirtinti šią karūną, kuri jam vis dar atrodo 

neilgaamžė. Jis nuolatos apimtas nerimo, nes vienas savo genijaus 
ir valios jėga laiko draugėje neįtikėtinai margą tautų katilą. Jo 
broliai ir seserys, padaryti valdovais, nevykėliai, galvojantys tik 
apie savo asmeninius interesus ir visai nesirūpinantys imperijos 
ateitimi. Pagalvokite, kiek reikėjo pergalių, kad visa tai būtų 
sukurta ir sutvirtinta. O tai prasidėjo nuo tada, kai žygiai į 
Italiją padarė jį prancūzų imperatoriumi! Saulė Austerlico lauke 
patekėjo tik prieš keturis metus, o .nuo to laiko, be kovų 
Ispanijoje, įvyko grandioziniai mūšiai: Jena, Auerštedas, Frydlan- 
das, Eslingas, kur jis neteko maršalo Lano, savo geriausio 
draugo, Vagramas, jame jis nugalėjo žmogų, kurio dukrą dabar 
veda, nes imperijai išlaikyti reikia įpėdinio... netgi jei dėl to 
tektų paaukoti savo širdį - juk jis mylėjo savo žmoną. Imperatorius 
yra beviltiškai vienišas, jis atsidūrė vienas priešais keistų idėjų 
užvaldytą carą ir Angliją, kuri tarsi piktas šuo graibsto jį už 
kojų. Taip kad... prieš teisdama jį, pažadinusį jumyse pasipiktinimo 
jausmą, pagalvokite apie visa tai! Jam reikia supratimo, o tai 
beveik neįmanomas dalykas! 

Pagaliau jis nutilo, galbūt pavargęs nuo ilgos tirados. Tačiau 
jo ginamoji kalba jei ir rado siaurą kelią į Marijanos širdį, tai 
tik dar labiau sustiprino jos sielvartą. Suprasti Napoleoną? Bet 
juk būtent šito ji ir troško! Jam tereikėjo leisti jai tai padaryti. 
O jis išvijo ją, grąžindamas į beveidę savo pavaldinių minią, iš 
kurios taip neseniai buvo išgriebęs. 

Marijana pažvelgė į savo palydovą, kuris pasilenkęs prie jos 
laukė atsakymo, tyliai papurtė galvą ir sušnabždėjo: 

Aš norėčiau turėti teisę suprasti jį, tačiau jis šito nenori! 

Ji vėl įsispraudė į kampą, atsiduodama savo liūdnoms mintims. 
Kadangi ji užsispyrusiai tylėjo, Diurokas atsiduso, patogiai įsitaisė 
savo vietoje ir užmerkė akis. Atrodė, kad laikas sustojo. Sustingusi, 
nesugebanti blaiviai protauti Marijana nekreipė jokio dėmesio į 
kelią. Tačiau vis dėlto ji ėmė suvokti, jog jie važiuoja pėrnelyg 
ilgai. Pasilenkusi prie langelio pamatė, jog karieta važiuoja lauku. 
Naktis buvo pakankamai šviesi, todėl ji negalėjo suklysti. 
Pasisukusi į Diuroką, Marijana paklausė: 

- Būkite geras, pasakykite, kur mes važiuojame? 

Netikėtai pažadintas Napoleono patikėtinis sudrebėjo ir sviedė 
į jaunąją moterį pasimetusį žvilgsnį: 


24 


Aš... ką jūs pasakėte? 

Aš paklausiau, kur mes važiuojame? 

Taip, taip, bet... ten, kur aš gavau įsakymą jus nuvežti! 

Ji suprato, kad apie paaiškinimą negali būti jokios kalbos. 
Galbūt jis ir norėjo tai padaryti, tačiau nedrįso. O pagaliau 
Marijanai tai visiškai nerūpėjo. Greičiausiai Napoleonas nutarė 
išsiųsti ją iš Paryžiaus ir atsikratyti visam laiku. Be jokios 
abejonės ją nuveš į kokią nors tolimą pilį, į kalėjimą, kur ją 
bus galima lengviau pamiršti negu Paryžiuje. Be to, imperatorius 
privalėjo suvokti, jog moteris, kuria jis buvo susidomėjęs, negali 
būti uždaryta į paprastą kalėjimą. Tačiau ji neturėjo jokių iliuzijų 
dėl savo likimo, kuris, beje, jos visiškai nedomino. Vėliau, kai 
truputį atsigaus, ji pamėgins įvertinti savo galimybes ir norą 
kovoti toliau. 

Karieta prariedėjo pro vartus ir įvažiavo į parką. Kiek 
pavažiavę grįsta alėja, jie sustojo ties gerai apšviestu įėjimu. 
Apstulbusi Marijana pamatė didingas rausvo marmuro kolonas, 
sujungtas aukštais vitražais, nuostabią  vienaaukštę rūmų, 
apvainikuotų marmurinės baliustrados, architektūrą, kelis kamba- 
rius, apstatytus prabangiais imperijos stiliaus baldais, kuriais ją 
vedė tarnas pripudruotu peruku, rankose nešęs sunkų kandeliabrą. 
Diurokas dingo dar vestibiulyje, tačiau ji to nė nepastebėjo. 
Atsidarė durys, už kurių buvo kambarys, išmuštas violetiniu 
aksomu. Ir... Marijana atsidūrė priešais Napoleoną. 

Sėdėdamas giliame krėsle su liūto letenų formos kojelėmis, 
nuostaba; tuo tarpu ji iš paskutiniųjų stengėsi atsitokėti. Vieną 
akimirką jai pasirodė, kad eina iš proto. Tik dabar ji pajuto, 
kaip mirtinai yra nuvargusi: visas kūnas buvo tarsi sumuštas, 
linko kojos. Nė nepagalvojusi apie reveransą, ji atsišliejo į duris. 

Aš norėčiau suprasti, sušnabždėjo. 

Ką? Kaip aš sugebėjau atsidurti čia anksčiau už tave? 
Labai paprastai: Diurokas gavo įsakymą ilgėliau tave pavėžinti 
prieš atvežant į Trianoną. 

Ne. Aš norėčiau suprasti jus! Ko jūs iš manęs iš tikrųjų 
norite? 

Jis pakilo, priėjo prie jos ir pamėgino apkabinti, tačiau ji 
pasipriešino. Šį kartą nepavyko jo taip lengvai supykinti. 
Napoleonas silpnai šyptelėjo. 

Tai paprasčiausias išbandymas, Marijana, paprasčiausias 
išbandymas! Aš norėjau žinoti, kokia tu moteris. Pagalvok, juk 
tavęs beveik nepažinojau. Vieną vakarą tu nukritai man iš 
dangaus tarsi nuostabi žvaigždė, tačiau galėjai būti kas tiktai 
nori: gudri avantiūristė, kurtizanė, princų agentė, ištikima jūsų 
“brangiausiojo Taleirano" meilužė... ir tu turi pripažinti, kad 
paskutinis atvejis buvo labiausiai tikėtinas. Todėl aš privalėjau 
tave išbandyti: Aš turėjau sužinoti, koks yra tavo tikrasis 
charakteris. 

Išbandymas, kurio metu aš galėjau mirti, pratarė Marijana, 
per daug sukrėsta, kad galėtų pajusti palengvėjimą. 

Tačiau pamažu ji prisiminė Diuroko žodžius. Ji suvokė, jog 
šie žodžiai pasiekė jos sąmonę ir dabar ji mato šį nepaprastą 
žmogų naujomis akimis. Tik dabar ji išvydo tikrąją jo didybę. 

Tu pyksti ant manęs, tiesa? Bet tai praeis. Tu turi suprasti, 
kad aš turiu teisę Žinoti viską apie tą, kurią myliu. 

Vadinasi... jūs mane mylite? 

- Nė akimirką tuo neabejok, tarė jis švelniai. Tu 
neįsivaizduoji, kiek moterų buvo pasiųsta į mano lovą su 
slaptomis užduotimis. Visi, kurie mane supa, stengiasi įsiūlyti 
man meilužę, siekdami iš to pasipelnyti. Netgi mano šeimos 
nariai! Ypač mano šeimos nariai ir ypač nuo to laiko, kai aš 
buvau priverstas išsiskirti su imperatoriene. Mano sesuo Paulina 
prieš porą savaičių pristatė man vieną savo freiliną, kažkokią 
madam de Mati, beje, labai žavingą. 

Ir... ji turėjo pasisekimą? 

Jis negalėjo sulaikyti juoko ir, keistas dalykas, būtent šis 
juokas, jaunas ir užkrečiamas, be žodžių išsklaidė pavydžius 
Marijanos įtarimus. 

Taip, prisipažino jis, iš pradžių! Bet aš nepažinojau 
tavęs. Dabar viskas pasikeitė. 

Jis atsargiai uždėjo Marijanai ant pečių rankas ir prisitraukė 
ją prie savęs. Šį kartą ji leido tai padaryti, tačiau įtampa vis 
dar nebuvo visiškai atslūgusi. Ji iš visų jėgų stengėsi suprasti 
ji veržlią jo minčių tėkmę, žavėjusią ir gąsdinusią ją. Ji jautė, 
26 


jog jos meilė ne tik nesumažėjo, priešingai, šis košmaras padarė 
ją dar stipresnę. Tačiau kiek daug jis privertė ją iškentėti!.. 

Marijana jautėsi taip, tarsi grįžtų į normalų gyvenimą po 
ilgos ir sunkios ligos. Ji pamėgino nusišypsoti. 

Ir ką gi, silpnai pratarė ji, aš išlaikiau egzaminą? 

Jis. prispaudė ją prie savęs pernelyg stipriai. 

Puikiai! Tu verta būti korsikiete! Bet ne, juk tu neturi 
vergo sielos, išdidžioji mažyte! Tu ne dviveidė, ne savanaudė, 
o tiktai tiesmukiška, nuoširdi, sąžininga būtybė. Jeigu tu būtum 
buvusi tokia, kokia man vienu metu pasirodei, būtum kapituliavusi 
visais Šiais punktais, tačiau tu nenusileidai nė per plauką! Ir 
vis dėlto... tu neturėjaa nė menkiausio supratimo, kaip aš 
sureaguosiu... būtent tu, visiškai nepažinojusi manęs! Aš myliu 
tave, Marijana, gali būti tuo tikra, kaip ir viskuo kitu. 

Ne tik mano balsą ir kūną? 

Kvailiuke! 

Ji pagaliau pasidavė. Įtampa atslūgo. Visa virpėdama ji stipriai 
prie jo prisiglaudė, įsikniaubė veidu į petį, ir pratrūko rauda 
mergaitės, kurią nubaudė, o po to atleido, rauda, atnešusia jai 
palengvėjimą. Napoleonas kantriai laukė, kol ji nusiramins, 
glostydamas ją su tikru brolišku švelnumu. Jis nuvedė ją prie 
mažos sofutės ir pasodino šalia savęs. Kai rauda truputį aptilo, 
jis ėmė jai į ausį šnabždėti švelnius itališkus žodžius, kurie 
pirmą kartą jai padarė tokį stiprų įspūdį. Pamažėle jo glamonės 
ir bučiniai nuramino ją. Pagaliau ji išsilaisvino iš stipriai apglėbusių 
rankų ir išsitiesė, šluostydamasi akis Diuroko dovanota nosinaite. 

Atleiskite man!  sumurmėjo ji Aš tokia nevykėlė. 

Galbūt, jeigu tu taip manai. Tačiau tu tokia graži, kad 
netgi ašaros tavęs negadina. 

Jis priėjo prie mažyčio, vakarienei padengto staliuko ir, 
ištraukęs iš sidabrinio kibirėlio butelį šampano, pripylė dvi 
krištolines taures. Po to jis padavė vieną Marijanai. 

Dabar reikia sutvirtinti mūsų susitaikymą. Mes viską 
pradėsime iš naujo. Tikrai šį sykį mes žinome, kas esame ir 
kodėl vienas kitą mylime. Gerk, mio dolce amor, už mūsų 
laimę! 

Jie išgėrė nenuleisdami akių vienas nuo kito, po to Marijana 
atsidususi atmetė galvą ant sofutės atkaltės. Ji pirmą sykį atkreipė 

dėmesį į tai, kas ją supo: brangūs apmušalai, paauksuotos 
bronzos ir raudonmedžio baldai visas šis interjeras buvo 
nuostabus ir nepažįstamas. Kaip jis tik ką jai pasakė?.. Kad 
tai Trianonas? 

O kodėl čia? paklausė ji. Kam ši kelionė, visa šita 
komedija? 

Dėl ypatingos priežasties Aš pasidariau sau nedideles 
atostogas... sąlygines, žinoma. Aš lieku čia aštuonioms dienoms, 
o tu būsi su manimi. 

Aštuonioms dienoms! 

Taip, taip. Tau tai atrodo pernelyg ilgai? Nusiramink. 
Operos direktorius išklausys tavęs po to. Tu angažuojama iš 
anksto. Repeticijos prasidės iš karto po sugrįžimo. O dėl tavo 
namų... 

Jis padarė pauzę, ir Marijana, nedrįsdama jos nutraukti, 
sulaikė kvėpavimą. Ką jis pasakys? Nejaugi  pasikartos 
beprasmiškas jų disputas, taip neseniai įvykęs? Jis pažvelgė į 
ją ir, pabučiavęs pirštų galiukus, ramiai baigė: 

Dėl tavo namų... Persjė ir Fontenui tavo pagalba visiškai 
nereikalinga, jie puikiausiai patys susitvarkys su savo darbu. Gali 
būti rami, jie gavo įsakymą padaryti viską tiksliai pagal tavo 
norus. Tu patenkinta? 

Vietoj atsakymo ji atkišo jam lūpas ir, pirmą sykį išdrįsusi 
pereiti prie “tu", sušnabždėjo: 

Aš myliu tave! 

Tu dar turėsi laiko tai pakartoti, pasakė jis, nutaikęs 
tarpą tarp dviejų bučinių. 

Vėlai naktį kažkoks traškesys židinyje pažadino snūduriavusią 
Marijaną. Pasikėlusi ant pagalvių ji atmetė atgal trukdžiusią jai 
sunkių plaukų kupetą ir atsirėmė ant alkūnių, norėdama 
pasižiūrėti į miegantį mylimąjį. Miegas akimirksniu jį pasiglemžė, 
iš karto po meilės valandėlės, ir dabar jis gulėjo išsikėtojęs ant 
lovos tarsi nuogas graikų kareivis mūšio lauke. Marijaną pirmą 
sykį pritrenkė jo kūno tobulumas. 

itaip išsitiesęs jis atrodė aukštesnio ūgio, negu buvo iš 
tikrųjų*. Po matine, dramblio kaulo spalvos oda, dariusia jį 


* Jo ūgis buvo truputį daugiau nei 166 cm. 

panašų į senovinę marmuro statulą, matėsi reljefiški, stiprūs 
raumenys. Napoleonas turėjo plačius pečius, ant labai aukštos 
krūtinės neaugo beveik nė vienas plaukelis, kojos ir rankos 
atitiko pačius griežčiausius kanonus, o riešai, kuriems ji skyrė 
daugiausia dėmesio, negalėjo nekelti susižavėjimo. Marijana 
atsargiai pasilenkė prie jo peties, norėdama įkvėpti lengvo 
odekolono ir ispaniškų jazminų aromato, ir švelniai patrynė jį 
skruostu, stengdamasi nesudrumsti jo miego. 

Didžiulis venecijietiškas veidrodis virš židinio atspindėjo jos 
atvaizdą. Švelnioje žvakių šviesoje ji matė savo rožinį kūną, 
pusiau pridengtą spindinčių plaukų sruogų. Tai buvo gražus 
vaizdas. Šis pojūtis pripildė jos širdį palaimos, tarsi ji būtų 
tapusi tokia tiktai šią naktį. Laimė atrodė begalinė tarsi dangus, 
ji niekada nebuvo patyrusi panašaus jausmo, kuris vienu metu 
jai keltų ir džiaugsmą, ir susitaikymą. Kambario, kuriame dar 
klaidžiojo jų glamonių aromatas, tyloje Marijana pajuto mylimam 
žmogui visišką atsidavimą ir nuolankumą, tūkstantį kartų didesnį, 
negu jis ką tik iš jos reikalavo, paklusnumą, kurio ji atsisakė 
vakar vakare. 

Aš atiduosiu tau viską, ko tik tu panorėsi, vos girdimai 
sušnabždėjo ji, aš mylėsiu tave iki paskutinio širdies dūžio, 
iki paskutinio kraujo lašo, tačiau visada sakysiu tau tiesą, ir 
tik tiesą! Mano meile, tu gali iš manęs visko reikalauti, visko, 
net kančios ir savęs atsisakymo, visko... išskyrus melą ir niekšybę. 

Ugnis židinyje užgeso. Kambaryje darėsi vis vėsiau. Marijana 
atsikėlė, nutraukė lovą dengusią baltą paauksuotą antklodę, basa 
pribėgo prie židinio ir, pakursčiusi žarijas, įmetė kelias pliauskas. 
Po to ji ėmė laukti, kol įsidegs ugnis. 

Veidrodyje atsispindėjo jos apnuoginas liemuo, ir ji nusišypsojo, 
pagalvojusi, ką reikėtų daryti, jei vienas iš keturių už durų 
pagal etiketą* miegojusių žmonių išdrįstų atverti duris. Gretimame 
kambaryje snaudė ištikimasis Konstanas, visuomet pasiruošęs 
atsiliepti į šauksmą, o įėjimą savo galingu kūnu sergėjo didingasis 
Rustanas. 

Truputį pasilenkusi Marijana įdėmiai apžiūrinėjo moterį, kuria 
jinai neseniai pavirto. Būti imperatoriaus meiluže tai vis dėlto 


* Pažas, adjutantas, arklininkas ir kambarių tvarkytojas. 

šį tą reiškė! Trumpo jos buvojimo čia metu tarnai, karininkai, 
taip pat vyriausiasis ceremonmeisteris elgsis su ja ypatingai 
pagarbiai. Šis buvojimas čia greičiausiai bus vienintelis, nes 
naujoji imperatorienė... 

Marijana stengėsi vyti šalin liūdnas mintis. Ji pakankamai 
iškentėjo vardan šios nakties! Be to, ištisas aštuonias dienas jis 
priklausys tik jai vienai. Tam tikra prasme... ji taps imperatoriene! 
Todėl ji buvo pasiruošusi paversti tas aštuonias dienas kiek 
įmanoma laimingesnėmis ir nustabesnėmis. Netgi šią nakties 
valandą ji nenorėjo gaišti nė minutės. 

Lengva eisena grįžusi prie lovos, ji atsargiai užtraukė antklodę 
ant miegančio valdovo, slystelėjo po ja ir nepaprastai švelniai 
prisiglaudė prie jo visu kūnu, norėdama jo šiluma sustabdyti 
karštligišką drebulį. Napoleonas per miegus pasisuko į ją ir, 
murmėdamas nesuprantamus žodžius, apkabino viena ranka. 
Laiminga atsidususi ji susirietė prie jo krūtinės ir akimirksniu 
užmigo, patenkinta sutartimi, kurią ji sudarė sū savimi ir su 
miegančiu Europos valdovu. 


Antras skyrius 


Tokia trumpa laimė 


Didysis Trianonas, išpuoštas rausvu marmuru ir krištolu, tarsi 
milžiniškas muilo burbulas spindėjo visomis vaivorykštės spalvomis. 
Apaugęs šimtamečiais medžiais jis atrodė pasakiškai nuostabiai, 
lyg stebuklingas laivas, prisišvartavęs dangaus pakraštyje. Paskutines 
nakties valandas jis praleido įsisupęs į minkštą sniego skraistę. 
Marijanai šie rūmai įkūnijo būsto idealą, pranokstantį griežtą 
Tiuilri prabangą ir truputį lengvabūdišką Biutarą. Šis idealas 
prarasto žemiško rojaus simboliu turėjo pavirsti vėliau. 

Netrukus jai -teko patirti, kaip keistai Napoleonas suprato 
tai, ką jis vadino atostogomis, nes šaltos žiemos saulės spinduliams 

pažirus į imperatoriaus miegamojo langus, atgręžtus į rytus, - 
kaip ir kitų patalpų, priklausiusių šiuose rūmuose imperatoriui, 

Marijana pastebėjo, kad didelėje lovoje liko viena, o Napoleono 
netgi niekur nebuvo matyti. Zidinyje linksmai spragsėjo ugnis, 
naktinio apsiausto nėriniai ilsėjosi ant krėslo atkaltės, tačiau 
kambaryje nieko nebuvo. 

Bijodama, kad gali įeiti Konstanas ar koks kitas tarnas, 
Marijana skubėdama apsivilko naktinius marškinius, priklausiu- 
sius imperatoriaus seseriai, Polinai Borgezė, dažnai gyvenda- 
vusiai visiškai netoli Mažajame Trianone. Beje, tų marškinių 
šią naktį Marijanai neprireikė. Po to ji užsimetė apsiaustą, 
įsispyrė į rausvo aksomo šlepetes ir, atmetusi už nugaros 
sunkius tamsius plaukus, vaikiškai džiūgaudama pribėgo prie 
lango. Parkas jos garbei buvo pasipuošęs nuostabiu sniego 
baltumu, nugramzdinusiu rūmus į palaimingą tylą. Tarsi pats 
dangus būtų norėjęs atskirti Trianoną nuo likusio pasaulio ir 
nors trumpam už šių paauksuotų sienų sustabdyti gigantišką 
imperatoriaus laiką. 

“Man vienai! pagalvojo ji džiaugsmingai. Visas aštuonias 
dienas jis priklausys tik man vienai!“ 

Nusprendusi, kad jis greičiausiai užsiėmęs savo tualetu, ji 
nuskubėjo į vonios kambarį. Tačiau kaip tik tuo momentu iš 
jos išėjo kaip visuomet taikiai besišypsantis Konstanas ir pagarbiai 
nusilenkė. 

Ko pageidaujate, madmuazele? 

Kur imperatorius? Jis jau rengiasi? 

Konstanas nusišypsojo dar plačiau, iš liemenės kišenės ištraukė 
didelį emaliuotą laikrodį ir pasakė: 

Greitai dešimta valanda, madmuazele. Imperatorius jau 
daugiau kaip valandą dirba. 

Dirba? O aš maniau... 

Kad jis čia poilsiauja? Žinoma, tačiau madmuazelė dar 
nežino, kaip poilsiauja imperatorius. Paprastai šnekant, jis truputį 
mažiau dirba. Argi madmuazelė negirdėjote jo mėgstamo posakio: 
“Aš gimiau ir esu sukurtas darbui“?.. 

Ne, atsakė sumišusi Marijana. Tačiau kuo tuomet turiu 
užsiimti aš? 

Pusryčiai bus paruošti dešimtai. Madmuazelė turi pakankamai 
laiko pasiruošti. Pagaliau, imperatorius kartais mėgsta palikti 
truputį laiko tam, ką jis vadina “pertraukėlė". Tuo metu jis 
paprastai eina pasivaikščioti. Po to jis vėl užsidaro savo kabinete 
iki šešių. Paskui būna pietūs, o vakare įvairiausi užsiėmimai. 

- Dieve mano!  pratarė pritrenkta Marijana. Bet juk tai 
baisu! 

Taip, tai iš tiesų nelengva. Tačiau galimas daiktas, kad 
imperatorius vardan madmuazelės šį tą pakeis savo dienotvarkėje. 
Turiu pridurti, kad antradieniais ir penktadieniais jo didenybė 
paprastai pirmininkauja Valstybės taryboje, tačiau šiandien 
trečiadienis, ir mes ačiū Dievui Trianone! 

Ir daug prisnigo, o Paryžius toli! su įkarščiu sušuko 
Marijana, priversdama sublizgėti ištikimo tarno akis. Aš tikiuosi, 
kad Valstybės taryba pakentės iki kito penktadienio. 

Reikia tikėtis! Tačiau bet kuriuo atveju tegu madmuazelė 
nesijaudina. Imperatorius neleis jums čia nuobodžiauti. 

Iš tikrųjų, Marijanai, trykštančiai jaunystės jėga, visa tai buvo 
nuostabu, beprasmiška ir skaudu, draskė širdį ir be galo jaudino 
vienu metu. Jos akims pamažu atsivėrė tikrasis Napoleonas. 
Kasdieninis gyvenimas kartu su juo atrodė tarsi nepaprastas 
nuotykis, netgi tuomet, kai viskas buvo daroma griežtai pagal 
protokolą ir etiketą. Jau pirmoji jų bendra vakarienė paveikė 
Marijaną kaip stulbinantis apreiškimas. 

Ji ne visai gerai suprato, kodėl Konstanas, atidarydamas 
priešais ją valgomojo duris, sušnabždėjo: 

Kai madmuazelė atsisės už stalo, tegu negaišta laiko 
žiūrėdama į jo didenybę, ypač jei ji yra išalkusi, kitaip ji 
rizikuoja pakilti nuo stalo taip nieko ir nesuvalgiusi. 

Tačiau kai jie vienas priešais kitą susėdo už raudonmedžio 
stalo, apstatyto mėlynu porcelianu ir spindinčiu krištolu, ir 
Napoleonas ėmė atakuoti valgius su tokiu įkarščiu, tarsi tai 
būtų susijęs su angliškuoju redutu, Marijana tikrąja to žodžio 
prasme sustingo. Pirmiausia jis užpuolė nuostabų sūrį bri, 
akimirksniu prarydamas milžinišką gabalą, po to mėgstamą 
jo milanietišką apkepą, paskui ėmėsi migdolų kremo ir pabaigai 
sutriauškino viščiuko a la Marenko sparnelį. Visa tai ir dar 
du bokalus šamberteno jis sutvarkė per dešimtį minučių, 

svaidydamas į šalis maisto trupinius ir nuograužas, nes tai 
buvo neišvengiama ryjant tokiu tempu. Tačiau vos tik 
Marijana, suakmenėjusi iš siaubo, pamatė, kaip Napoleonas 
griebė viščiuką rankomis, ir nusprendė, jog Prancūzijos 
rūmuose, kaip ir Kinijoje, sočiuosius patiekalus įprasta 
valgyti pabaigoje, Napoleonas nusišluostė lūpas servetėle ir 
numetė ją ant stalo. Jaunoji moteris buvo spėjusi paragauti 
tik migdolų kremo, o imperatorius jau šaukė: 

- Kaip? Tu dar nebaigei? Kokia tu krapštukė! Nagi, eime 
greičiau, tuojau atneš kavos. 

Nors Marijanai ir maudė skranduką, tačiau ji buvo priversta 
eiti kartu. Diuma, metrdotelis, per ilgus metus įpratęs prie 
gastronominės imperatoriaus akrobatikos, vos vos įstengė nuslėpti 
šypseną. Nepaprastai stipri ir karšta kava ugniniu kamuoliu 
nusirito Marijanos gerkle žemyn, tačiau už herojišką poelgį 
Napoleonas apdovanojo ją spindinčia šypsena. 

Bravo! Aš irgi mėgstu labai karštą kavą! pasakė jis, 
imdamas už rankos jaunąją moterį; Dabar susirask paltą ir 
eikime į lauką. Negalima nepasinaudoti tokiu puikiu oru. 

Savo kambary ji rado Konstaną, kuris kaip visuomet ramiai 
padavė jai voveraitės kailiukais apsiūtą paltą, kepuraitę ir movą 
iš tokio paties kailio, žieminius batelius. Visa tai buvo pasiskolinta 
iš kunigaikštienės Borgezė garderobo. Padėdamas jaunajai moteriai 
apsivilkti šiltą liemenę, Konstanas sušnabždėjo: 

Aš juk madmuazelę įspėjau. Bet nesikrimskite. Kai 
imperatorius grįš į savo darbo kambarį aš atnešiu jums čia ką 
nors sotaus, nes per pietus bus lygiai tas pat, kas ir per 
pusryčius, ir madmuazelei gresia pavojus mirti iš bado. 

„ Ir visada šitaip? atsiduso Marijana, nejučia žavėdamasi 
Zozefina, kuri ilgus metus buvo priversta gyventi tokį gyvenimą. 
Sukišusi rankas į movą ji pridūrė visiškai kitokiu tonu: 

Beje, Konstanai, ką pasakytų imperatoriaus sesuo, jei 
sužinotų, jog aš nešioju jos drabužius? 

- Ogi nieko. Jos šviesybės tai nė trupučio nejaudina. Ji turi 
tokią galybę suknelių, paltų ir kitokių rūbų, kad tiksliai nė 
nežino, kas jai priklauso. Ne veltui imperatorius praminė ją 
Šventąja Niekniekių Motina. Tad spręskite pati! O dabar 
paskubėkite. Imperatorius nemėgsta laukti. 

“Iš tikrųjų, pamanė Marijana, skubėdama pas Napoleoną, 

ištikimas tarnas tai tikra dangaus dovana!“ Ji įvertino 
imperatoriaus tarno suteiktą jai draugišką pagalbą. Vienas Dievas 
žino, į kokias keblias situacijas ji būtų įsipainiojusi, jei ne jo 
patarimai! 

Napoleonas , užsimetęs platų apsiaustą su  branderburais, 
dariusiais jį panašų į kvadratą, laukė jos taip nervingai 
žingsniuodamas spalvotomis plytelėmis, kad Marijana paklausė 
savęs, ar jų pasivaikščiojimas netaps kelių energingų karinių 
manevrų kombinacija. Tačiau pasirodžius jai, jis sustojo ir paėmė 
ją Už parankės. 

Eime, pasakė jis tyliai, tu pamatysi, kaip tai nuostabu. 

Prilaikydami vienas kitą jie lėtai ėjo sniegu padengtu milžinišku 
parku, apgyvendintu sustingusiomis liūdnomis statulų figūromis. 
Jie praėjo pro užšalusius tvenkinius, ant kurių kažkada čiuožinėjo 
su pačiūžomis karalienė. Bronzinės jūrų dievybės ir tritonai 
pamažu grimzdo į užmarštį, apraizgyti gajos augmenijos. Jie 
atrodė lygiai tokie patys vieniši ir apleisti, kaip ir amūras 
d'Aselnų namo sode. Kuo labiau jie tolo nuo Trianono, tuo 
labiau viskas darėsi panašu į užburtą karalystę, kurioje buvo 
sustojęs laikas. 

Marijana ir Napoleonas ilgai ėjo netardami nė žodžio, 
mėgaudamiesi laime būti drauge, tačiau niūrus parko, sukurto 
didingiausio Prancūzijos karaliaus garbei ir šlovei, nejudrumas 
pamažu ėmė erzinti Napoleoną. Jis sustojo šalia didžiulio 
ledu aptraukto baseino, kurio centre stovėjęs Apolono 
vežimas beviltiškai stengėsi ištrūkti iš ledo nelaisvės. Ilgos, 
galingais medžiais apsodintos alėjos gale ryškėjo kilnios 
didingo pastato linijos. Marijana nejučia suspaudė savo 
palydovo ranką. 

Kas tai? paklausė ji tyliai, instinktyviai nujausdama, jog 
ten buvo mirties valdos. 
Versalis, atsakė jis trumpai. 

Marijana sulaikė kvėpavimą. Saulė, tarsi atsisakydama apšviesti 
ištuštėjusį būstą to, kuris pasiėmė ją savo emblema, pasislėpė 
už debesų. Gigantiški apleisti rūmai, paskendę rūke, snaudė 
pilkoje žiemos dienos tyloje. Negailestinga gamta pamažu griovė 
jo skaidrias linijas neįtikėtinai gaja ir kartu žiauria, visa naikinančia 

augmenija, jau beveik prarijusia žaliąsias terasas ir apleistus 
sodus. Šis karališkos didybės vaiduoklis atrodė taip tragiškai, 
kad kai Marijana pasuko galvą į imperatorių, jos akys buvo 
pilnos ašarų. Tačiau Nepoleono veidas tuo momentu atrodė 
iškaltas iš tokio pat akmens kaip ir sodo statulos. 

Aš nieko negaliu su juo padaryti! sumurmėjo jis, liūdnai 
žvelgdamas į grandiozinius paniekintus rūmus. Jei aš pabandysiu 
juos atstatyti, liaudis gali sukilti Reikia laiko... Prancūzai 
nesupras... 

Kaip gaila!.. Jie taip jums tiktų! 

Jis dėkingai nusišypsojo ir stipriai prispaudė jos ranką prie 
savęs. 

Aš kartais apie tai svajoju! Tačiau ateis laikas, ir aš 
asistatysiu rūmus, vertus mano didybės. Jie turėtų stovėti ant 
Šajo kalvos. Brėžiniai jau yra. O su šiais rūmais susiję per 
daug liūdnų prisiminimų... prisiminimų, vis dar keliančių liaudžiai 
neapykantą. 

Marijana patylėjo. Ji nedrįso pasakyti, kad artėjantis 
karalienės-kankinės giminaitės vizitas prancūzų tautai gali būti 
dar skaudesnis kelių šimtų darbininkų žūties Versalyje priminimas. 
Beje, ir pačios Marijanos prisiminimai traukė ją čia. Tuo metu, 
kai Versalis atrodė nepajudinamas amžiams, rūmų koplyčioje, 
kurios dabar nesimatė, tuokėsi Marijanos tėvai. Tačiau jaunoji 
moteris nė nemėgino paprašyti imperatoriaus leisti apžiūrėti tą 
koplyčią. Ji pernelyg bijojo vėl pajusti širdies skausmą, kuris 
pervėrė ją įžengus į savo apleistus namus. Ji prisiglaudė prie 
Napoleono ir pasiūlė grįžti atgal. 

Jie ėjo tylėdami, kiekvienas nugrimzdęs į savo mintis. Iš 
Trianono kurjeriai jau zujo visomis kryptimis su rytiniais laiškais. 
Kaip tik tuo metu keitėsi sargyba, todėl rūmuose jautėsi 
pagyvėjimas. 

Tačiau vietoj to, kad, Konstano žodžiais tariant, imperatorius 
grįžtų į savo kabinetą, Napoleonas nusitempė Marijaną į jos 
kambarį ir užrakino duris iš vidaus. Netaręs nė žodžio, jis 
užvaldė ją su tokiu įkarščiu ir aistra, kaip dar niekada šito 
nedarė. Atrodė, kad jis trokšta pasisavinti iš jaunosios draugės 
kūno visą jaunatvišką jėgą ir energiją, snaudusią šios būtybės 
gelmėje, tam, kad būtų lengviau kovoti su besiveržiančiomis iš 

praeities šmėklomis. O galbūt jis norėjo atitolinti žodžiais 
nenusakomą nerimą, apimdavusį jį pagalvojus apie tai, jog šios 
jaunosios moters gyslomis tekėjo toks pat kraujas, kaip ir 
Karaliaus Saulės. 

Po to, be jokių paaiškinimų, išskyrus ilgą bučinį ir trumpą 
“Iki greito...", jis dingo palikdamas ją vieną šioje tylos salelėje 
vidury ūžiančių rūmų, po kuriuos tarsi bitės po avilį zujo tarnai, 
aidėjo karinės komandos, bildėjo arklių kanopos. Tačiau kai po 
kelių minučių įėjo Konstanas, iškilmingai nešdamas nukrautą 
valgiais padėklą, Marijana jau buvo apsirengusi, susišukavusi ir 
netgi  paklojusi lovą, baimindamasi, kad ištikimasis tarnas 
nepagalvotų ko. nors nedora. Jai dar buvo svetimas atviras 
imperatoriškosios favoritės begėdiškumas. 

Tačiau tai jai nė kiek nesutrukdė gyvai sutvarkyti viską, ką 
atnešė Konstanas. Grynas oras ir meilė sužadino ir taip neblogą 
jos apetitą. Baigusi valgyti ji dėkingai pažvelgė į tarną. 

Dėkoju, tarė ji Tai nuostabu, tačiau dabar aš vargiai 
galėsiu nuryti nors kąsnelį už pietų stalo. 

Tegu madmuazelė nebūna taip užtikrinta. Paprastai pietūs 
paduodami šeštą valandą, tačiau jei imperatorius susimanys 
padirbėti ilgėliau, visa ši ceremonija gali būti atidėta trim keturiom 
valandom. 

Bet juk pietūs atšals! 

Nė kiek. Virėjai privalo išlaikyti karštą bent jau keptą 
viščiuką. Todėl jie kas ketvirtį valandos pamauna ant iešmo po 
viščiuką, kad visuomet turėtų gatavą patiekalą, jei imperatorius 
sumanytų sėsti pietauti. 

Ir daug viščiukų iškepama tokiu būdu? 

Vieną vakarą jų buvo dvidešimt trys, madmuazele, pasakė 
jis išdidžiai. Taigi, mes būnam pasiruošę bet kuriuo metu. 
Noriu pridurti, kad visi, kas būna pakviesti pietų pas imperatorių, 
iš anksto imasi tam tikrų atsargumo priemonių. Praėjus dešimčiai 
minučių paprastai nebelieka ką valgyti. Juo labiau, kad Mažasis 
Kapralas, tai yra imperatorius, be pertraukos kalba, tačiau sugeba 
paragauti visų valgių. 

Staiga Marijana nusijuokė. Jai buvo be galo smagu klausytis 
apie mažytes Napoleono keistenybes ir kaprizus! Žinoma, tai ją 

stebino, bet ne šokiravo, o greičiau linksmino. Juk ji taip jį 
mylėjo! 

O, tai neturi jokios reikšmės, Konstanai, - pasakė ji. 
Kai esi su imperatorium, negalvoji apie valgį. Šis žmogus per 
daug nuostabus! 

Platus kamerdinerio veidas staiga surimtėjo. Jis palingavo 
galva. 

Madmuazelė taip sako tik todėl, kad ji iš tikrųjų myli 
imperatorių. Tačiau taip galvoja ne visi. 

Nejaugi yra žmonių, nemėgstančių jo? Aš tikrai negaliu 
šito suprasti. 

O kaip gali būti kitaip? Jis toks galingas, toks didingas, 
visa galva aukštesnis už kitus mirtinguosius! Tačiau jis gimė ne 
sosto papėdėje. Yra žmonių, kurie tūkstantį kartų labiau trokšta 
matyti karūnuotą kokią nors begalvę karališkąją atplaišą negu 
genijų, kuris juos gąsdina ir pabrėžia jų pačių niekingumą. 
Niekada nėra malonu jaustis žemesniu už ką nors kitą. Kai 
kurie reaguoja į tai pavydu, pykčiu, neapykanta. Jis niekuo 
negali pasikliauti: maršalai pavyduliauja jam ir didesnė jų dalis 
mano, kad būtų geresni valdovai, šeima vargina jį nuolatiniais 
priekaištais, draugai ir tie, kurie taip save vadina, tik ir tegalvoja, 
kaip išsukti naudos iš jo gerumo... Vieninteliai atviraširdžiai 
kareiviai dievina jį... Ir nelaimingoji žavingoji imperatorienė, kuri 
rūpinasi juo kaip vaiku, nors pati taip ir nesugebėjo padovanoti 
jam sūnaus. 

Dabar Konstanas kalbėjo nebežiūrėdamas į Marijaną. Ji 
suprato, kad pirmą sykį po ilgo laiko jis atvėrė savo jausmus 
svetimam žmogui. Ir padarė jis tai todėl, kad pajuto, jog 
Marijana iš tikrųjų myli jo dievinamą šeimininką. Visiškai tyliai, 
kone pašnibždomis, ji tarė: 

Aš viską Žinau. Diurokas man sakė visa tai, aš susipažinau 
ir kalbėjausi su imperatoriene. O ką jūs manote apie tą, kuri 
atvažiuos? 

Atrodė, jog atvirumo valandėlė praėjo ir Konstanas grįžo į 
realybę. Jis palingavo galva, paėmė padėklą ir žengė kelis 
žingsnius prie išėjimo, tarsi bijodamas atsakyti į Marijanos 
klausimą. Tačiau prie durų jis atsigręžė ir liūdnai nusišypsojo. 

Ką aš manau, madmuazele? Išskyrus pagarbą, kurią privalau 
jai jausti, manau lygiai tą patį, ką ir Senosios Gvardijos kareivos: 
“Tondiū neturėjo atsisakyti savo senės! Ji atnešė jam laimę... 
ir mums taip pat!“ Jie vadina jį Mažuoju Generolu arba “mituliu 
kumeliuku". Imperatorius atsakingas prieš juos už tą, kurią jie 
praminė Zibuokle. Aš jau sakiau jums, kad jie dievina jį. Ir 
tie seni palaidūnai, ragavę parako ne viename mūšyje, retai 
klysta. Bijau, kad ir Šį sykį jie teisūs! Imperatorienė nuo 
Dunojaus ne tai, ko reikia! 

Tą naktį, kai Marijana, visame kūne jausdama palaimingą 
nuovargį, buvo bepradedanti snausti, absoliučiai nuogas impera- 
torius lyg nudegęs iššoko iš lovos. Vikriai užsisiautė chalatą, 
šilkinę kepurėlę, įsispyrė į šlepetes ir, griebęs kandeliabrą, 
didžiuliais žingsniais pasuko į savo kabinetą. Nustebusi moteris 
pasikėlė ant pagalvių ir tarsi teisėta žmona paklausė: 

Kur tu eini? 

Dirbti! Miegok! 

Vėl dirbti? O kuri valanda? 

Pusė dviejų. Miegok, sakau tau. 

Tik su tavim! Ateik Čia. 

Ji ištiesė į jį rankas, tikėdamasi, jog jos grožis paveiks 
nepasotinamą jo jautrumą. Jis suraukė antakius ir žengė žingsnį 
prie išėjimo, tačiau po minutės apsigalvojo, pastatė kandeliabrą 
ir grįžo į lovą. Bet vietoj to, kad pabučiuotų atkištas praviras 
lūpas, jis stipriai nusuko jai ausį. 

Aš jau sakiau tau, kad tu esi protą atimanti sirena, mio 
dolce amor, tačiau nepiktnaudžiauk tuo! Aš turiu parašyti svarbią 
depešą grafui Narbonui, kurį siunčiu kaip pasiuntinį į Miuncheną 
pas Bavarijos karalių. Be to, kažkokie valkatos mano airių 
pulkuose Limože paskleidė padirbtus pinigus, o aš visiškai apie 
tai pamiršau. 

- Politika, vien tik politika! pasiskundė Marijana su ašaromis 
akyse taip jis ją įskaudino. = Tu taip retai ir trumpai būni 
su manimi! Tu juk pažadėjai man aštuonias dienas. 

Ir tu jas turi. Jeigu tu būtum imperatorienė, matytumeisi 
su manimi kelias minutes per dieną... arba dar rečiau. Aš 
suorganizavau aplink mus tuštumą, kad galėčiau mylėti tave savo 
malonumui. Nekalbėk daugiau apie tai. 

Aš norėčiau tau padėti. Tai yra, aš norėčiau būti tau kuo 
nors naudinga. Juk dabar aš tau tik pasitenkinimo įrankis, 
savotiška nekantraus sultono odaliska! 

Jis nustojo šypsotis. Abiem rankom suėmęs Marijanos galvą, 
jis atsargiai privertė ją nusileisti ant pagalvės, po to pasilenkė 
prie jos taip arti, kad matė tik jos išplėstas akis, aplink kurias 
meilė buvo palikusi mėlynus pėdsakus. 

Tu iš tikrųjų taip manai? 

Iš visos širdies. Argi tu nežinai, kad aš priklausau tau 
kūnu ir siela? 

Jis aistringai ją apkabino ir greitai sušnabždėjo: 

Vieną sykį aš tau priminsiu šiuos žodžius! Kai man labai 
tavęs reikės, aš lygiai taip pat atvirai, kaip ir šiandien, pasakysiu: 
aš myliu tave! Tačiau šiuo metu man reikia tavo meilės, tavo 
buvimo šalia, tavo įstabaus balso... ir, pagaliau, kūno, kuriuo 
aš niekaip negaliu pasisotinti! O dabar miegok, tik nelabai 
stipriai. Aš greitai grįšiu ir pažadinsiu tave. 

Vėliau Marijana dažnai prisimins Trianone praleistas dienas 
su stulbinančiomis valgymo ceremonijomis puikiame valgomajame 
su langais į žiemos apnuogintą mišką, su ilgais pasivaikščiojimais 
pėstute arba jodinėjimais ant arklių (ji pastebėjo, jog Napoleonas 
balne laikosi blogiau už ją), su nuoširdžiais ir atvirais 
pasikalbėjimais prie židinio ir, pagaliau, su nepasotinamos meilės 
valandomis, kurios sviesdavo juos vienas kitam į glėbį pačiu 
netikėčiausiu laiku ir palikdavo abu bejėgius ir virpančius tarsi 
išmestus bangų į krantą po laivo Žūties. 

Kai Napoleonas atsiduodavo sekinančiam darbui, Marijana irgi 
nesėdėdavo sudėjusi rankų. Jau antrą dieną imperatorius nusivedė 
ją į muzikos saloną ir priminė, jog ji netrukus turės pasirodyti 
Paryžiaus publikai. Todėl ji su nauju užsidegimu ėmėsi darbo. 
Galbūt dėl to, kad jautė jį esant visiškai čia pat. Ir kartais 
jis paslapčia įslinkdavo į saloną kelioms minutėms, norėdamas 
jos pasiklausyti. 

Be abejo, jai teko dirbti vienai, tačiau jos mylimasis pasirodė 
esąs didžiulis  subtiliausių muzikos paslapčių žinovas. Šis 
stulbinančiai visapusiškas Žmogus galėjo tapti neblogesniu maestro 
negu pats Gosekas, o taip pat garsiu rašytoju arba nepakartojamu 
aktorium. Kuo ilgiau Marijana buvo su juo drauge, tuo labiau 

augo jos susižavėjimas šiuo genijum. Jai beprotiškai norėjosi 
kada nors tapti jo verta, suvokti nepasiekiamas, paslaptingas 
sferas, kuriose jis vienvaldiškai karaliavo. 

Napoleonas, jausdamas, kiek jam davė ši kerinti būtybė, 
pamažėle ėmė pasitikėti Marijana. Jis svarstė drauge su ja kai 
kurias problemas, galbūt antraeiles, tačiau tai buvo nepakartojama 
galimybė jai suvokti beribį jo darbo didingumą. 

Kiekvieną rytą ji turėdavo garbės matyti patį Fušė, jos buvusį 
kankintoją, kuris dabar tapo vienu galantiškiausių ir draugiškiausių 
jos garbintojų. Jis kasdien pristatydavo imperatoriui raportą apie 
visus įvykius imperijoje. Napoleonas būdavo informuojamas apie 
tai, kas nutiko Bordo arba Anveryje, Ispanijoje arba Italijoje, 
Lenkijos užkampyje arba Palatine. Otranto hercogo sukurta 
fantastiška policijos mašina tarsi gigantiška hidra sekė viską 
budria akimi. Jei dvikovoje būdavo nukautas koks nors 
grenadierius, belaisvis anglas pabėgdavo iš Oksono kalėjimo, į 
Morlė atplaukdavo amerikiečių laivas su svarbiomis depešomis 
arba kroviniu, pasaulį išvysdavo nauja knyga arba nusižudydavo 
koks nors valkata, apie visa tai Napoleonas sužinodavo kitą 
rytą. 

Marijana sužinojo, kad ševaljė de Briuslaras vis dar nesugautas, 
kad baronui Sen Juberui pavyko išplaukti anglų škuna, tačiau 
atvirai šnekant, visa tai nelabai ją domino. Vienintelės temos, 
kuria ji troško pasikalbėti, lyg tyčia niekas nedrįsdavo pajudinti: 
naujoji imperatorienė. Viskas, kas susiję su erchercogaite, buvo 
nutylima. Tačiau laikui bėgant grėsmingas jos šešėlis vis labiau 
temdė Marijanos laimę. Dienos tarsi sutrumpėjo ir ėmė bėgti 
be galo greitai! Kiekvieną sykį, kai Marijana pamėgindavo 
pakreipti pokalbį jai rūpima linkme, Napoleonas nepaprastai 
vikriai išsisukdavo nuo šios temos, stumdamas jaunąją moterį į 
neviltį. Ji suprato, kad jis nenori šnekėtis apie savo būsimą 
žmoną, ir bijojo įžiūrėti šiame nenore interesą, kurio jis neketino 
jai atskleisti: Tuo tarpu valandos, svaiginančios valandos 
nesulaikomai krito į nebūtį ir nebuvo galima jų sustabdyti. 

Tačiau penktąją dieną Trianonas pateikė Marijanai gana 
nemalonų siurprizą, kuris vos nesugadino visų "atostogų" pabaigos. 

Tą dieną pasivaikščiojimas buvo gana trumpas. Marijana ir 
imperatorius ruošėsi apžiūrėti kaimelį, kur Marija Antuanetė 

kažkada domėjosi žemės ūkiu, tačiau netikėtai tirštas sniegas 
privertė juos grįžti iš pusiaukelės. Per kelias minutes prisnigo 
kone iki kelių. 

Balsui nieko nėra pavojingiau kaip sušalti kojas, pareiškė 
Napoleonas. Aplankysime karalienės kaimelį kitą kartą. Bet 
vietoj to, pridūrė jis su šelmiška liepsnele mėlynose akyse, 
pažadu tau rytoj nuostabią dvikovą sniego gniūžtėmis! 

Sniego gniūžtėmis? 

Tik nesakyk, kad šis puikus užsiėmimas niekada tavęs 
netraukė. Argi Anglijoje niekada nebūna sniego? 

Žinoma, ten sninga!  juokdamasi atsakė Marijana. Tačiau, 
jei Žaidimas gniūžtėmis puikus būdas praleisti laiką paprastam 
mirtingajam, tai imperatoriui... 

Aš ne visuomet buvau imperatorius, carissima mia, ir 
gniūžtės buvo mano pirmasis ginklas. Mokydamasis Brijenoje aš 
sunaudojau jų nesuskaičiuojamą gausybę. Tu pamatysi, koks aš 
puikus šaulys! 

Apkabinęs per liemenį atsilikusią Marijaną, jis nusitempė ją 
į rausvuosius rūmus, kuriuose jaukiai įsižiebė ugnis. Tačiau 
kadangi “pertraukėlei" skirtas laikas dar nebuvo pasibaigęs, jie 
užsidarė muzikos salone. Konstanas atnešė angliškos arbatos su 
uogiene, kuria jie mėgavosi tarsi “seni ištikimi sutuoktiniai" 
pabrėžė Napoleonas. Po to jis paprašė Marijaną atsisėsti prie 
didžiulės paauksuotos arfos ir ką nors sugroti. 

Napoleonas dievino muziką. Ji teikė jam poilsį ir nusiraminimą, 
ir jis mėgo nugrimzdęs į apmąstymus klausytis jos garsų, kėlusių 
jo dvasią. Be to, Marijanos, sėdinčios už nuostabaus instrumento, 
kuriuo bėgiojo jos grakštūs pirštai, vaizdas atrodė jam kažkoks 
nežemiškas. Šiandien su šia akių spalvos suknele, spindinčia nuo 
kiekvieno kūno judesio, aukštai sukeltomis juodų plaukų 
sruogomis, lašo formos brangakmeniais ausyse ir ant iškilios 
krūtinės ji atrodė nuostabiai, tiesiog kerinčiai graži. Ir ji puikiai 
tai suvokė, nes grodama nesudėtingą Kerubinio pjesę galėjo 
matyti, kaip jos mylimojo akyse įsižiebė gerai jai pažįstama 
liepsnelė. Dabar, kai nuskambės paskutiniai garsai, jis atsistos 
ir netardamas nė žodžio išties jai rankas ir nusives į savo 
kambarį. Dabar... taip, ji vėl išgyvens akinančios laimės, kuria 

jis taip mokėjo ją apdovanoti, minutes. O kol kas ji grimzdo 
į alpulingą laukimą. 

Tačiau Marijanai neteko iki galo pasimėgauti laime. Jai dar 
nebaigus groti pasigirdo nedrąsus beldimas, durys atsidarė ir į 
kambarį įslinko sumišęs pažas. 

Kas atsitiko? sausai metė Napoleonas. Nejaugi negalima 
nė minutei palikti manęs ramybėje? Man rodos, aš uždraudžiau 
įeiti į šį kambarį? 

Aš.. aš žinau, sire, paaiškino nelaimingas berniukas, 
kuriam įeinant čia prireikė daugiau drąsos negu šturmuojant 
prūsų bastioną, tačiau atvyko kurjeris iš Madrido! Skubus 
kurjeris! 

Kaip ir visi kurjeriai iš Madrido! kandžiai pasakė 
Napoleonas. Gerai, tegu įeina! 

Marijana, nuo pirmųjų pažo žodžių nustojusi groti, greitai 
atsistojo, ketindama išeiti, tačiau Napoleonas rankos mostu jai 
liepė pasilikti. Ji pakluso, matydama, jog jis suerzintas netikėto 
sutrukdymo. Jam buvo gera jaukiai sėdėti šiame kampe prie 
židinio ,ir jis nė kiek netroško iškeisti jį į didžiosios galerijos, 
vedusios į jo kabinetą, skersvėjus. 

Pažas tuoj pat pradingo, tačiau po akimirkos grįžo ir atidarė 
duris, įleisdamas kareivį, kuris buvo toks dulkėtas ir purvinas, 
kad nesimatė net jo munduro spalvos. Sudaužęs užkulniais, su 
kepure po pažastimi, atmetęs galvą, jis sustingo vidury salono. 
Veidą, įrėmintą rausvos barzdelės, apstulbusi Marijana pažino iš 
karto, dar nepradėjus kareiviui, spoksančiam į priešais esančią 
pilką auksu puoštą sieną, pyškinti raporto: 

Vyresnysis puskarininkis Ledriu, nepaprastasis jo šviesybės 
monsinjoro Dalmatijos hercogo kurjeris jūsų didenybei imperatoriui 
ir karaliui. Jūsų didenybės paslaugoms! 

Tai iš tikrųjų buvo jis, Žmogus, padaręs ją moterimi, kuriam 
ji buvo dėkinga už pirmąjį meilės patyrimą. Nepaisant iškankinto 
veido, paskutiniai du mėnesiai jo beveik nepakeitė, tačiau 
Marijanai vis dėlto atrodė, kad ji mato visiškai kitą žmogų. 
Kokiu būdu per tokį trumpą laiką Siurkufo jūreivis sugebėjo 
pavirsti šiuo akmeninio veido kareiviu, hercogo pasitikėjimą 
pelniusiu kurjeriu... Su nuostaba ji pamatė ant jo munduro 
visiškai naują Garbės Legiono Kryžių. Tačiau nuo to laiko, kai 

atsidūrė Prancūzijoje, Marijana įprato prie panašių stebuklų, 
supančių Napoleoną. Tai, kas kitur atrodė beprasmiška, absurdiška 
arba paprasčiausiai keista, šioje nuostabioje šalyje visiems, o 
ypač jos valdovui, atrodė įprasta ir normalu. Per nejtikėtinai 
trumpą laiką kažkoks valkata jūreivis, neseniai pabėgęs iš anglų 
kalėjimo, pavirto karo didvyriu, šuoliuojančiu tarsi kentauras iš 
vieno Europos galo į kitą. 

Tuo metu, kai Napoleonas vaikštinėjo sudėtomis už nugaros 
rankomis ir, netardamas nė žodžio, įdėmiai apžiūrinėjo mirtinai 
išbalusį  atvykėlį, kuriame išdidumas ir pagarba kovojo su 
nuovargiu, neleidžiančiu jam pajudėti, Marijana nejučia savęs 
paklausė, kas atsitiks, kai Ledriu akys įsmigs į ją. Ji pakankamai 
gerai pažinojo staigų bretono būdą. Kas gali žinoti, kaip jis 
sureaguos, kai pamatys ją? Ar ne geriau būtų slapta išeiti ir 
vėliau patirti Napoleono nepasitenkinimą, nepasitenkinimą, prieš 
kurį ji jautėsi pakankamai saugi. 

Ji tyliai atsistojo, norėdama išeiti pro šonines duris. Kaip tik 
tuo momentu imperatorius sustojo priešais Ledriu ir pirštu 
pakėlė spindėjusį ant jo krūtinės Kryžių. 

Sprendžiant iš šito tu drąsuolis. Kur tu jį gavai? 

Iškankintą kareivio veidą išmušė pasididžiavimo raudonis. 

Prie Sjūdad Rodrigo, sire! Iš maršalo Nėjaus rankų! 
Ir už ką? 
Už... už niekniekį, sire! 

Imperatoriaus veidą nušvietė nepaprastai šviesi šypsena. Pakėlęs 
ranką jis gerokai patampė jaunuolį už ausies. Kareivio akys 
tuojau pat prisipildė ašarų. 

Aš mėgstu tokius niekniekius, pasakė jis, O taip pat 
kuklumą!.. Nagi, klok savo pranešimą, mano drauge! 

Sužavėta šios scenos Marijana nepajudėjo iš vietos. Ko gi 
jai slėptis? Imperatorius nežino nieko, kas su ja atsitiko. Netgi 
jei Ledriu išdrįs pasakyti apie ją ką nors blogo, jis negali nieko 
įrodyti. Be to, nevaldomas smalsumas vertė ją geriau įsižiūrėti 
į Šį jaunuolį, dar visai neseniai kėlusį jai baimę; tačiau Marijana 
iki šiol nesusigaudė, ką jam iš tikrųjų jautė. Todėl ji tyliai 
nusileido į savo krėslą šalia arfos. 

Drebančia ranka Ledriu išsitraukė iš po munduro didžiulį 
užantspauduotą paketą. Jo raudonį pakeitė išblyškimas ir Marijanai 

pasirodė, kad jis tuoj neteks sąmonės. "Kankinio mina, su kuria 
jis ištiesė Napoleonui laišką, patvirtino jos nuogąstavimus. Ji 
nusprendė prabilti, jausdama malonumą užbėgti nelaimei už akių. 

Sire, tarė ji ramiai, šis žmogus vos laikosi ant kojų. 
Galiu prisiekti, kad jis sužeistas. 

Suskambus jos balsui, Ledriu pasuko į ją galvą. Jai buvo 
smagu matyti, kaip išsiplėtė buvusio jūreivio akys. 

Atrodo. taip... pradėjo Napoleonas. Argi tu... 

Griūvančio kūno bildesys nutraukė jo žodžius. Ledriu laikėsi 
ant kojų nejtikėtinų valios pastangų dėka. Tačiau Marijanos 
pasirodymas pribaigė jį, ir kurjeris iš Madrido neteko sąmonės 
prie pat Napoleono kojų. 

Na štai, dabar mano dragūnai alpsta tarsi mergaitės!.. 

Imperatorius atsiklaupė ir atsegė kareivio mundurą, nes aukšta 
siaura apykaklė aiškiai trukdė kvėpuoti: Ant marškinių, virš 
peties, plėtėsi kraujo dėmė... 

Tu teisi, pasakė jis Marijanai, šis Žmogus sužeistas. 
Padėk man. 

Ji paėmė nuo stalo krištolinį grafiną ir suvilgė vandeniu savo 
nosinaitę. Po to ji atsiklaupė ant kelių ir pradėjo vilgyti Ledriu 
smilkinius, tačiau jokių atsigavimo požymių nepasirodė. 

Reikėtų kokių nors stiprinančių vaistų, pasakė ji, o 
taip pat gydytojo. Ar čia atsirastų truputis brendžio? 

- Pas mus “brendį vadina konjaku! suurzgė Napoleonas. 

O dėl gydytojo... 

Jis pribėgo prie židinio ir patraukė už virvutės skambutį. 
Pasirodė išsigandęs pažas. Pamatęs, jog jo atsiųstas žmogus guli 
kniūbščias ant kilimo, berniukas sustingo. 

Tuoj pat atvesk gydytoją, įsakė Napoleonas, ir du 
tarnus su neštuvais. Jį reikia išnešti į tarnų kambarį! 

- Išnešti netekusį sąmonės sužeistąjį į tokį šaltį? - užprotestavo 
Marijana. Jūsų didenybė apie tai nepagalvojote? 

Tu galbūt teisi, bet žinai, mano kareivių oda geležinė. Bet 
tiek to! Tegu jam paruošia kambarį čia. Kaip, jūs dar čia? 
Greičiau, nelaimingasai! 

Ledriu nualpimas buvo gilus. Greičiausiai jis buvo ant išsekimo 
ribos. Atėjus rūmų gydytojui ir tarnams, turėjusiems pernešti jį 
į lovą, jis vis dar gulėjo be sąmonės. 

Kol gydytojas apžiūrinėjo sužeistąjį, Marijana stebėjo Napo- 
leoną, kuris greitai atplėšė voką ir perbėgo akimis laišką. Ji 
su nerimu pamatė, kaip jis suraukė antakius ir nevalingai 
įsitempė. Naujienos buvo ne kokios... Baigęs skaityti Napoleonas 
nervingai suglamžė popierių. 

Netikėliai!: = suburbėjo jis pro dantis: Vieni netikėliai! 
Nejaugi mano šeimoj neatsiras nė vieno, kuris galėtų jei ne 
pats sugalvoti žmonišką projektą, tai bent tiksliai įgyvendinti 
mano! 

Marijana tylėjo. Ji suprato, kad šie žodžiai adresuoti ne jai. 
Šią minutę Napoleonas užmiršo ją, susirūpinęs problema, kurią 
jam pakišo laiškas. Jis kalbėjosi pats su savimi, ir jeigu ji 
išdrįstų ką nors pasakyti, būtinai išgirstų ką nors grubaus. Tuo 
metu gydytojas atsistojo. 

Sužeistąjį galima nešti į lovą, sire, = pasakė jis“ = Aš jį 
kuo rūpestingiausiai prižiūrėsiu. 

Gerai! Ir pasistenkite, kad jis kuo greičiau galėtų kalbėti 
ir girdėti. Aš norėčiau jo kai ko paklausti. 

Kai tarnai kartu su gydytoju atsargiai kėlė Ledriu ant neštuvų, 
Marijana priėjo prie imperatoriaus, kuris laikydamas rankoje 
laišką aiškiai ruošėsi eiti į savo kabinetą. 

Sire, paklausė ji, ar neleistumėt man pasidomėti šiuo 
sužeistuoju? 

Tu bijai, kad jį netinkamai prižiūrės? pusiau piktai, 
pusiau juokaujamai paklausė Napoleonas. Gali būti tikra, kad 
mano medikai dirba savo darbą nepriekaištingai... 

Dalykas visai kitas. Man rūpi jo padėtis... todėl, kad aš 
ji pažįstu. 

Ir jį! Čia tai bent! Klausyk, tu panaši į Taleiraną, kuris 
artimai pažįsta visą Europą! Galbūt tu pasakysi man, kur 
susipažinai su tuo berniuku, ką tik atšuoliavusiu iš Ispanijos? 
Juk tu buvai Anglijoj? 

Būtent ten, Anglijoje. Aš susipažinau su juo Plimuto 
įlankoje, Nikolos Maleruso laive audringą naktį: jis pabėgo iš 
pontonų. Tai buvo vienas Siurkufo jūreivių, ir mes drauge 
patekome pakrančių plėšikams į nelaisvę. 

Napoleonas susiraukė. Šioje istorijoje jam ne viskas buvo 
aišku. 

Aš matau, - pradėjo jis ironizuodamas, jūs seni ginklo 
draugai! Bet labiausiai man rūpi tai, kaip tavo draugas sugebėjo 
atsidurti tarp dragūnų? Jūroje mūšiai vyksta nuolatos, ir Siurkufui 
kaip niekad reikalingi žmonės. Turiu pridurti, kad jūreiviai 
dievina jį ir greičiau duotų nukirsti ranką, negu paliktų jį. Tad 
kodėl šitas atsidūrė sausumoje? Jis serga jūros liga? 

Marijana pasigailėjo, kad prasitarė. Kandus Napoleono tonas 
nežadėjo nieko gero, be to, ją apėmė jausmas, kad jis nė 
trupučio ja netiki. Bet trauktis jau buvo vėlu. Reikia eiti iki 
galo. 

Jis iš tikrųjų dievino Siurkufą, tačiau jis daug labiau mylėjo 
imperatorių, pradėjo ji atsargiai, klausdama savęs, ar nesukels 
audros, papasakodama epizodą iš “Auksinio kompaso", o ypač 
apie tai, kas įvyko laive... 

Atvirai sakant, ji nesitikėjo, kad jis apipils ją krūva klausimų, 
todėl nutilo, stengdamasi sugalvoti savo pasakojimo tęsinį. Ji 
manė, kad jis sausai pasakys: “Tai nepakankamas paaiškinimas“ 
ar ką nors panašaus. 

Tačiau didžiulei jos nuostabai grasinančios raukšlės nuo 
imperatoriaus kaktos dingo ir jo lūpos pražydo atlaidžia šypsena. 

Jie visi tokie! pasakė jis su pasitenkinimu. Gerai, 
širdele, eik pas savo nelaisvės draugą, aš leidžiu. Jaunasis Sen 
Žermenas budintis pažas tave palydės. Bet neužmiršk apie 
vakarienę! Iki greito pasimatymo. 

Po kelių akimirkų jis dingo, leisdamas Marijanai lengviau 
atsikvėpti. Jaunoji moteris girdėjo jo greitai tolstančių žingsnių 
aidą galerijoje. Ji negalėjo sulaikyti pasitenkinimo atodūsio. 
Susijaudinimas dar nebuvo atslūgęs, todėl, norėdama susikaupti, 
ji atsisėdo ir ėmė vėduotis ant stalo gulėjusiu laikraščiu. Beje, 
ji visiškai neskubėjo pas Ledriu. Pirmiausia ji turėjo gerai 
pagalvoti, ką jam pasakyti. 

Iš esmės ji niekuo nebuvo įpareigota aplankyti šį jaunuolį, 
su kuriuo susiję prisiminimai nebuvo itin malonūs. Jeigu ji pas 
jį nenueis, jis galbūt atsikvošėjęs pamanys, jog jam pasivaideno... 
Tačiau prisiminus jo charakterį ji atmetė šią mintį Nors kaip 
tikras bretonas Ledriu buvo prietaringas, jis neturėtų ypatingai 
tikėti haliucinacijomis. Pagaliau, jis paklaus daktaro, ar šalia 
imperatoriaus stovėjusi žaliai apsirengusi moteris buvo vaiduoklis 

ar realus žmogus. Ir kas gali Žinoti, ar sužinojęs tiesą jis nesiryš 
kokiam nors beprotiškam žygiu, norėdamas ją vėl pamatyti? 
Tuomet Marijanai tektų aiškintis šimtą kartų smulkiau, negu šį 
sykį... Ne, ji pasielgė teisingai, paprašydama leidimo aplankyti 
sužeistąjį. Ji turėjo šansą pasikalbėti su juo ir viską paaiškinti, 
neįtraukdama į tai imperatoriaus. 

Šitaip nusprendusi Marijana užsimetė ant pečių kašmyro šalį 
ir nuėjo paprašyti Sen Žermeno palydėti ją į sužeistojo kambarį. 

Pažas, nuobodžiavęs galerijoje, stebėjo sargybinius, vaikštinė- 
jusius apačioje girgždančiu sniegu iki antakių užtrauktomis meškos 
kailio kepurėmis. Vaikinas paslaugiai pasitiko Marijaną. 

Jūs žinote, kur guli sužeistasis?. paklausė jaunoji moteris. 

Imperatorius nori, kad aš pasidomėčiau jo sveikata. Palydėkite 
mane pas jį. 

Tai didelė garbė man, madam! Jį paguldė viename iš 
mažųjų antro aukšto kambarių. 

Jis buvo aiškiai sužavėtas šiuo įsakymu. Marijana vos susilaikė 
nenusišypsojusi, kai pamatė, kokiu dievinančiu žvilgsniu žvelgė į 
ją pažas. Jam galėjo būti keturiolika penkiolika metų, tačiau 
šio amžiaus vyrai jau moka vertinti grožį, ir Anri de Sen 
Žermenas akimirksniu tapo jos riteriu. Jis išdidžiai palydėjo ją 
laiptais, atidarė vieno iš kambarių duris, ir mandagiai praleisdamas 
ją į vidų, pagarbiai paklausė, ar ji nenorėtų, kad jis jos palauktų. 

Ne, dėkoju. Ir tegu man niekas netrukdo. 
Jūsų paslaugoms, madam! 

Valdingu judesiu jis pašaukė tarnaitę, budėjusią prie lovos, 
ir išėjo su ja, uždarydamas paskui save duris. Marijana liko 
viena su sužeistuoju. Ji nesiryžo prie jo prieiti, galbūt sumišusi 
dėl kambary viešpatavusios tylos. 

Naktis jau buvo prasidėjusi, langai buvo užtraukti egzotišku 
persišku raštu puoštomis užuolaidomis. Kambarį vos vos apšvietė 
naktinė lemputė, degusi ant staliuko prie sužeistojo galvos, ir 
židiny liepsnojusi ugnis. 

Sužeistasis iš savo lovos negalėjo matyti į kambarį įeinančio 
žmogaus, todėl Marijana, manydama, kad jis miega, įėjo ant 
pirštų galiukų. Buvo visiškai nenuostabu, kad išvargęs nuo ilgo 
jojimo ir,be to, dar sužeistas Žmogus, išgėręs daktaro duotų 
vaistų, miegojo. Tačiau Marijanos ausis pasiekę garsai privertė 

ją suklusti: ji išgirdo kažką panašaus į verkiančio sriūbčiojimus. 
Ilgiau nedvejodama, ji priėjo prie lovos, ir naktinės lemputės 
šviesoje pamatė, jog Siurkufo jūreivis ir Napoleono kareivis... 
verkė lyg vaikas. 

Tačiau išvydęs priešais save Marijaną, Žanas Ledriu tuoj pat 
nustojo verkti, 0 jo akyse vietoje nuostabos įsižiebė neapykanta. 

Ko jums reikia? grubiai paklausė jis. 

Norėjau sužinoti, kaip jūs jaučiatės... ir galbūt sužinoti, 
kokie mūsų santykiai. Ar jums neatrodo, kad atėjo laikas 
pripažinti, jog jūs buvote suklaidintas mano atžvilgiu... ir kad 
mes abū tarnavome vienam tikslui, tiktai jūs = sąmoningai, o 
aš šito nesuvokdama? 

Ji kalbėjo labai švelniai. Visų pirma todėl, kad prieš ją 
gulėjo išsekęs, sužeistas Žmogus, o be to ji nuoširdžiai norėjo 
ištaisyti tą liūdną nesusipratimą, kurio priežastimi buvo 
šventvagiškas kerštingos Morvano meilužės Gven išsigalvojimas. 

Tačiau aiškus įtarumas, su kuriuo Žanas pasitiko Marijaną, 
nedingo iš jo akių. Jaunuolio, mačiusio joje tiktai savo priešą, 
nepaveikė netgi melodingas jos balsas. Jis karčiai nusišypsojo. 

Vienam tikslui? Žinant, iš kur jūs atsiradote? 

Marijana gūžtelėjo pečiais ir tvirčiau įsisupo į šalį. 

Kada gi pagaliau jūs suprasite mane? Ar jūs iš tikrųjų 
toks kvailas, kad negalite susigaudyti, kur tiesa, o kur melas? 
Kai mes susitikome, aš slapsčiausi nuo Anglijos policijos, o jūs 
bėgote iš pontonų. Aš neturėjau nieko daugiau, išskyrus savo 
gyvybę, ir aš pasistengiau ją išsaugoti. 

Man atrodo, kad jums puikiai pavyko. Kai aš paklausiau, 
kas ta moteris žalia suknele šalia imperatoriaus, niekas negalėjo 
pasakyti tavo vardo... bet man pasakė, kad jūs esate paskutinė 
jo meilė, kad čia, šiuose rūmuose, jūs gyvenate su juo... ir aš 
verkiau tik todėl, kad jaučiuosi visiškas bejėgis išgelbėti jį nuo 
jūsų! 

Marijana jau ne sykį buvo girdėjusi, kad bretonai pasižymi 
išskirtiniu užsispyrimu, tačiau ji nė nejtarė, kad šie Žmonės tokie 
atkaklūs. Sunkiai atsidususi ji prisėdo ant lovos. 

Pasikalbėkime, jei norite... jei jūs galite. 

Sąmonės netekti aš tikrai nesiruošiu. 

Pasistenkite taip išsilaikyti kuo ilgiau. Pratęsime nuo to, 
ties kuo baigėme: kai jūsų įskųsta aš patekau į kalėjimą, jūs, 
jei aš teisingai atsimenu, buvote įsitikinęs, kad aš esu anglų 
šnipė, siųsta specialiai tam, kad pražudyčiau korsarą Roberą 
Siurkufą? Ar tai tiesa? 

Tiesa, nepatenkintu veidu prisipažino Ledriu. 

Taigi mane įmetė į kalėjimą, iš kurio aš išėjau su to 
paties Siurkufo pagalba; jis atitinkamai įvertino jūsų vaidmenį 
šioje istorijoje. 

- Jis išvijo manel!.. - suurzgė bretonas.  Išvijo kaip nusikaltėlį, 
mane, vieną geriausių savo jūreivių, mylėjusių jį labiau už viską 
pasaulyje, išskyrus imperatorių, žinoma! 

Aš suprantu, kad jums gana sunku man tai atleisti. O 
man iš karto atsivėrė galimybės daryti su Siurkufu viską, ką 
tik nori. Jūs buvote išvytas, o aš galėjau ramių ramiausiai imtis 
savo, kaip jūs manėte, misijos?.. 

Žinoma! 

Dabar pasakykite man, ar žmogui , kuriuo jūs taip 
žavitės, atsitiko kas nors bloga? Aš daugiau nemačiau barono 
Siurkufo, tačiau žinau, kad šiuo metu jis yra Sen Male, ir jam 
niekas negresia, išskyrus jūrą... Tad kas gi, jūsų nuomone, įvyko? 
Aš išdaviau savo šeimininkus ir atsisakiau savo misijos? O gal 
jūs pagaliau pripažinsite, kad anglų šnipe aš buvau tiktai jūsų 
vaizduotėje? 

- Geriausias atsakymas į tai jūsų buvimas šalia imperatoriaus! 
Siurkufas, palyginti su juo, tik smulki žuvelė! Būtų didelė klaida 
persekioti baroną, vietoj to, kad pasistengtumėt gauti patį 
svarbiausią žmogų. 

Ji šūktelėjo iš pykčio, staiga apimta nevaldomo noro iki 
kraujo sumušti šį užsispyrus; veidą suakmenėjusiais bruožais, 
tačiau valios pastangų dėka jai pavyko susilaikyti ir, tarsi nieko 
nebūtų įvykę, prabilti aiškiai ir ramiai. 

Ir kokią, jūsų manymu, aš turiu atlikti rolę? Įtikinti jį 
mesti imperiją, pavaldinius ir sekti paskui mane į Angliją, kur 
mes galėtume mylėtis? Šitaip aš galėčiau įduoti jį Anglijos 
vyriausybei ir jo didenybei karaliui Liudvikui XVIII, ar ne? O 
gal tamsią naktį aš atidarysiu pilies duris sąmokslininkų gaujai? 

Arba po suknele slepiu durklą, kuriuo pasinaudosiu, kai tik 
pasitaikys proga... 

Buvo aišku, kad Žanu  Ledriu ironija buvo visiškai 
nesuprantamas dalykas. Tai buvo grynakraujis bretonas, užsispyręs 
ir neturintis absoliučiai jokios fantazijos. Jo atsakymas buvo 
piktas: 

Nežinau. Tačiau jūs sugebėtumėt ir viena, ir kita... 

.„„ paprasčiausiai todėl, kad aš neatsiliepiau į jūsų jausmus, 

ramiai pabaigė Marijana. Tikriausiai jums ir į galvą negalėjo 
ateiti, kad ir aš sugebėsiu pamilti imperatorių, beje taip. kaip 
jūs niekada nesugebėsite, kad aš jam priklausysiu ne tik kūnų, 
bet ir siela? 

Zanas Ledriu nepasakęs nė žodžio užmerkė akis, ir Marijana 
galėjo prisiekti, kad iš po jo blakstienų ištryško ašara. 

- Bet jeigu vis dėlto tai tiesa? droviai neatlyžo ji. 
Tikiuosi jūs, šitaip aklai juo pasitikintis tarnas, nemanote, jog 
jis nepakankamai žavingas ir patrauklus, kad galėtų išvesti iš 
proto bet kurią moterį? Būtent tai ir įvyko su manimi. Tikite 
manimi ar ne, Žanai Ledriu, bet aš myliu Napoleoną, kaip 
niekas kitas, išskyrus galbūt imperatorienę ZŽozefiną, jo nemylėjo. 
Galiu dar pridurti, kad jei jūs galvojate, jog esu savo laimės 
viršūnėje, labai klystate, nes dabartinė mano laimė užnuodyta. 
Šios kelios dienos, praleistos čia, ateityje man nieko nežada, 
nes ateitis priklauso tai, kuri atvyks čia, kad taptų jo žmona. 
Niekam nežinoma austrė pavogs iš manęs ir iš jūsų dalį 
jo širdies! Jūs net neįsivaizduojate, kaip aš dėl to kenčiu! 

Tarsi jam būtų buvę be galo sunku kalbėti, Ledriu tarė vos 
praverdamas burną: 

Jūs... šitaip stipriai jį mylite? 

Jis jautėsi pritrenktas. Po to, tarsi kalbėdamasis su savimi, 
tęsė: 

Žinoma! Kitaip ir būti negali! Netgi jei jūs būtumėt 
paskutinė iš paskutiniųjų, negalėtumėt šito išvengti! Aš žinau, 
kad jis užburia moteris lygiai taip pat, kaip pavergia vyrus. Nė 
vienai moteriai iki šiol nepavyko būti jam neištikimai. Tad kodėl 
gi jūs turėtumėt būti pirmoji? Jo neįmanoma nemylėti. 

- Tačiau yra žmonių, kuriems jis kelia pasišlykštėjimą ir 
neapykantą. Tiesa, tai vyrai... 

Marijana nutilo, leisdama bretonui susigaudyti savo viduje. 
Subtili moteriška intuicija sakė jai, kad ji šiek tiek pasiyrė į 
priekį, kad atkaklus nusistatymas pamažu sklaidosi. Truputį 
palaukusi, ji palietė karštą bretono veidą. 

Jei mes mylime... jei mes tarnaujame vienam valdovui, gal 
galėtume tapti draugais, Žanai Ledriu? 

Draugais? Jūs ir aš? pasakė jis lėtai košdamas žodžius. 

Po to su netikėtu pykčiu sviedė: 

Ne! Tai neįmanoma! 

Bet kodėl? 

Po nedidelės pauzės įvyko sprogimas: 

Todėl kad jūs tai jūs... ir tarp mūsų visuomet liks tai, 
ko aš negaliu pamiršti Dievas gali paliudyti, kad aš dariau 
viską, kad ištrinčiau jus iš atminties! Kai aš įstojau į armiją, 
žinojau, kad mane išsiųs į Ispaniją, tačiau buvau laimingas, nes 
tai buvo toli nuo šalies, kurioje likote jūs. Tačiau jūs nepalikote 
manęs ramybėje... nepaisant visų nukeliautų mylių ir mūšių, 
nepaisant saulės ir sniego, kraujo ir siaubo, kurį man teko 
patirti! Jūs nė nejsivaizduojate, kas tai yra apledėję kalnai, 
kuriuose, rodos, nėra jokių gyvybės ženklų, kuriuose kenčiama 
nuo bado ir šalčio, kuriuose už kiekvienos uolos, kiekviename 
kaimelyje tyko mirtis... siaubinga mirtis! 

Matydamas priešais save neseniai patirtas baisybes, Žanas 
Ledriu pamiršo, jog šalia yra Marijana. Jaunoji moteris sulaikė 
kvėpavimą, po to labai tyliai, kad nenutrauktų jo tragiškų 
prisiminimų, paklausė: 

Tai buvo... taip baisu? 

- Baisiau nebūna!.. Vietiniai gyventojai tikriausi laukiniai! 
Baisiau, negu laukiniai, nes tikruosius laukinius aš mačiau 
plaukiodamas jūromis, jie niekada nebūna tokie iškrypėliškai 
žiaurūs. O tie... tie demonai vargšus mūsų belaisvius užmušdavo 
tik Žiauriausiu būdu nukankinę... Jie baisesni už Žvėris! Ir vargas 
smulkiems būriams, atsilikusiems nuo armijos! Banditai, kuriems 
dažniausiai vadovauja šventikas, nusivilioja juos į atkampias vietas 
ir ten žiauriai nukankina. Pasigailėjimo nėra netgi sužeistiesiems. 
O mirusius kūnus demonai išniekina pačiais šlykščiausiais būdais. 
Mes dažnai matydavome tuos nelaiminguosius, išmėtytus palei 

kelią - vieni būdavo prikalti vinimis prie medžių, kiti - ketvirčiuoti, 
treti pusiau apdegę, išdurtomis akimis ir išrautais nagais... 

Marijana iš siaubo užsidengė veidą rankomis. 

Dėl Dievo... nutilkite! sušuko ji. Nekalbėkite apie 
tokius dalykus. 

Jos riksmas privertė jį sudrebėti. Jis pasuko galvą ir pažvelgė 
į ją su didelė nuostaba. 

Kodėl? Teko girdėti, kad salonuose kalbama, jog mes 
barbarai, jog mes deginame kaimus, šaudome ispanų partizanus... 
tačiau jeigu tu tikrai vyras, po tokių vaizdų tu negali sutramdyti 
savo įsiūčio. Tave užvaldo vienintelis noras priversti juos nors 
truputį užmokėti už tai, ką jie padarė... štai ir viskas. 

Netikėtai pakeitęs toną, jis ramiai pridūrė: 

Būdavo momentų, kai man atrodydavo, jog tame pragare 
aš baigiu išprotėti... Tačiau jūsų man vis dėlto nepavyko užmiršti. 
Aš netgi manau, kad... taip, kad aš su viskuo sutikdavau vardan 
jūsų. 

Taip, tarsi tai būtų buvusi kaina, kurią reikėjo užmokėti. 

Staiga jis pažvelgė į Marijaną tokiomis geromis ir atviromis 
akimis, kad jaunoji moteris susijaudino. 

Aš puikiai suprantu, kad mes iš prigimties esame tolimi, 
kad jūs aristokratė, tačiau tarnaujant imperatoriui tai neturi 
ypatingos reikšmės, nes yra galimybių panaikinti šiuos skirtumus. 
Galima sutikti smuklininko arba kalvio vaikų, išsikovojusių titulus, 
apdovanojimus ir vedusių hercogienes. Tada, išvykdamas į Ispaniją, 
aš pasakiau sau, kad pamiršiu jus... Tačiau iš tikrųjų aš vyliausi 
kuo nors tapti... kuo nors, kas galėtų bendrauti su jumis kaip 
lygus su lygia. Bet dabar galas... Galas viskam! Aš negaliu būti 
konkurentas imperatoriui! Aš netgi neturiu teisės pavydėti jam... 

Tarsi: nuskriaustas vaikas jis nusisuko į sieną ir užsidengė 
veidą rankomis. Nusiminusi Marijana dabar matė tiktai marškiniais 
aptrauktą liesą petį ir išsitaršiusius plaukus. 

Kurį laiką ji mąstė. Naivus ir kartus prisipažinimas vargšo 
jaunuolio, mėginusio jos neapkęsti, tačiau dar labiau pamilusio 
ir vardan tos meilės iškentusio tiek kančių, privertė jos širdį 
skausmingai susigniaužti. Staiga ji pajuto nenumaldomą norą sykį 
ir visiems laikams išsiaiškinti visus nesusipratimus ir vėl pajusti 
tą šiltą draugiškumą, kuris juos jungė ant Bleko Fišo laivo 

borto, kai jie abu buvo paprasčiausi bėgliai. Tų praleistų drauge 
valandų svarba Marijanai buvo netikėtas atradimas. Juo labiau 
ji nustebo pajutusi, jog šis netašytas, atviros širdies keistas 
jaunuolis buvo jai brangesnis, negu ji manė. 

Pasilenkusi prie jo, ji išgirdo murmėjimą: 

Aš negaliu kovoti su savo imperatoriumi, ne!.. Vienintelis 
dalykas, kurį galiu padaryti grįžti ten, iš kur atvykau. Iš 
karto, kai tik pasitaisysiu. Tikiuosi, šį kartą mane pagaliau 
nudės! 

Marijana su ašaromis akyse uždėjo ranką ant šiurkščių plaukų 
ir švelniai paglostė. 

- Žanai, sušnibždėjo ji, prašau jūsų, neverkite! Aš nenoriu 
būti jūsų skausmo priežastimi! Aš nenoriu, kad jūs būtumėt 
nelaimingas! 

Taip, pasakė jis, glostomas jos rankos, bet jūs man 
niekuo negalite padėti! Tai ne jūsų kaltė, kad aš netekau dėl 
jūsų galvos... o jūs mylite imperatorių... Aš pats kaltas, jog man 
taip nesiseka. 

Staiga jis atidengė veidą ir pažvelgė į Marijaną pilnomis 
ašarų akimis. 

Ar bent tiesa tai, jog jūs jį mylite? Tai ne melas? 

Tai iš tikrųjų tiesa, prisiekiu savo motinos atminimu. Tiesa 
ir tai, kad mes su jumis vienodai nelaimingi, taip kad jūs būsite 
neteisus, jeigu man pavydėsite. Bijau, kad greitai aš neteksiu 
teisės mylėti jį. Todėl aš noriu, kad nuo šiol mes būtume 
draugai: jūs ir aš. 

Pasikėlęs Žanas atsisėdo lovoje ir, paėmęs Marijaną už rankos, 
prisitraukė ją. Vaikinas liūdnai nusišypsojo, jo pykčio neliko nė 
pėdsako. 

Draugai? Jūs manęs gailitės, ar ne? 

Ne. Tai ne gailestis. Tai kitoks, daug šiltesnis ir gilesnis 
jausmas. Nuo to laiko, kai mes išsiskyrėme, aš sutikau daugybę 
žmonių, tačiau aš netroškau tapti nė vieno iš jų drauge. Jūsų 

taip!.. Aš... aš manau, kad prisirišau prie jūsų. 

Nepaisant visko... kas tarp mūsų įvyko? 

Marijana nespėjo atsakyti. Ją nutraukė griausmingas balsas, 
sklidęs, rodos, iš už užuolaidų. 

Aš norėčiau žinoti, kas vis dėlto tarp jūsų įvyko? 

Pamatęs nežinia iš kur išdygusį Napoleoną, Žanas Ledriu 
suriko iš siaubo, tačiau Marijana neparodė nė mažiausio 
susijaudinimo. Greitai atsistojusi, ji pasitaisė ant krūtinės šalį ir 
sukryžiavo rankas. 

Sire, -drąsiai pareiškė ji, karti mano patirtis sako, kad 
svetimų pokalbių klausymasis neatneša nieko gero, nes atskiros 
frazės užgožia tikrąją prasmę. 

Po galais, madam, suriaumojo Napoleonas, jūs kaltinate 
mane pasiklausymu už durų? 

Ji nusišypsojo ir padarė reveransą. Iš tikrųjų taip ir buvo, 
tačiau reikėjo jį nuraminti, kad būtų išvengta sprogimo, kuris 
galėjo pakenkti sužeistajam. 

Jokiu būdu, sire. Aš tik norėjau duoti suprasti, jūsų 
didenybe, kad jei jūsų didenybė panorės apie mano santykius 
su Zanu Ledriu sužinoti smulkiau, aš būsiu laiminga, galėdama 
tai padaryti... truputį vėliau. Būtų žiauru kamantinėti žmogų, 
šitaip atsidavusį savo imperatoriui ir atlaikiusį neįtikėtinus 
išbandymus. Aš negaliu patikėti, kad imperatorius atėjo čia tiktai 
dėl to. 

Žinoma, ne! Tiesiog aš turiu šiam žmogui keletą klausimų... 

Jo tonas buvo nepatenkintas ir nekėlė jokių abejonių dėl jo 
ketinimų. 

Marijana pagarbiai nusilenkė, pasiuntė Žanui Ledriu šypseną 
su draugišku “Iki greito pasimatymo“ ir išėjo iš kambario. 

Grįžusi į savo apartamentus ji turėjo nedaug laiko, kad galėtų 
pasiruošti atremti būsimą puolimą. Šį kartą ji neišvengs griežto 
tardymo. Teks papasakoti viską, išskyrus, žinoma, įvykį kluone, 
apie kurį jokia žmogiška jėga neprivers jos kalbėti. Ne iš baimės 
dėl savęs ji pakankamai prisikentėjo nuo pavydo, kad ryžtųsi 
sąžiningai pasakyti Napoleonui, jog Zanas Ledriu buvo pirmasis 
jos meilužis. Jeigu ji sužadins imperatoriaus pavydą, nepasiten- 
kinimas grius ne ant jos vienos galvos, jo pasekmes turės patirti 
ir vargšelis Ledriu. O be to, niekas jos neįpareigojo kam 
nors pasakoti apie jausmingą praeities epizodą, kurį ji stengėsi 
pamiršti. Užteks to... Staiga įėjo imperatorius ir nutraukė 
Marijanos apmąstymus. 

Įtariai žvilgčiodamas į jaunąją moterį, Napoleonas sudėtomis 
užpakaly rankomis ėmė nervingai vaikštinėti po kambarį. 

Stengdamasi išlikti rami, Marijana prisėdo ant sofutės prie židinio 
ir ėmė laukti, lygindama rankomis suknelės klostes. Svarbiausia 
neparodyti susijaudinimo! Neparodyti, jog ją pamažu apima 
bjauri baimė ir pykinimas, kurį jai visuomet sukelia jo pyktis!.. 
tai jis sustojo ir tuojau užduos pirmąjį klausimą. 
Marijanai nespėjus kaip reikiant susikaupti, Napoleonas 
valdingu tonu pareiškė: 

Aš manau, kad dabar jūs pasiruošusi viską paaiškinti? 

Oficialusis “jūs" dūrė Marijanai į širdį;  Atgręžtame į ją 
marmuriniame veide meilės neliko nė pėdsako... beje, kaip ir 
pykčio, o tai ją labiausiai sujaudino. Tačiau jai vis dėlto pavyko 
švelniai nusišypsoti. 

- Man rodos, aš jau sakiau imperatoriui, kokiomis aplinkybėmis 
susipažinau su Žanu Ledriu? 

Taip, tačiau jūsų pasakojimas nepakankamai nušviečia gana 
įdomius įvykius, kurie... nutiko jums abiems. Tai štai, būtent 
tai mane ir domina. 

O, apie tai neverta ir kalbėti. Tai liūdna istorija, istorija 
jaunuolio, tragiškomis ir nepaprastomis aplinkybėmis pamilusio 
merginą, kuri neatsiliepė į jo meilę. Iš nevilties jis patikėjo 
šmeižtu, esą jo mylimoji mergina buvo pavojinga jo gimtosios 
šalies ir visko, kas jam buvo brangu, priešė. Jo neapykanta 
buvo tokia didelė, kad vieną vakarą jis pranešė apie ją policijai, 
pavaizdavęs ją princų agente, slapta atvykusia emigrante... Štai 
beveik ir viskas, kas įvyko tarp manęs ir Žano Ledriu. 

Aš nemėgstu tų "beveik"! Kas buvo dar? 

Nieko, išskyrus tai, kad jis iškeitė meilę į neapykantą, nes 
Siurkufas, žmogus, kurį jis po jūsų dievino labiau už viską, už 
šį įdavimą išvijo jį. Tada jis įstojo į armiją, išvyko į Ispaniją 
ir... visa kita jūsų didenybė žinote. 

Napoleonas nusikvatojo ir iš inercijos tęsė savo žingsniavimą, 
nors ir ne taip nervingai. 

Šia istorija, sprendžiant iš to, ką aš mačiau, sunku patikėti! 
Jei aš nebūčiau įėjęs, prisiekiu, jis būtų jus apkabinęs. Įdomu, 
kokią pasakėlę būtumėt sukūrusi man tuomet. 

Įžeista niekinamai ištarto “pasakėlę", Marijana išbalusi atsistojo. 
Smaragdu žėrinčiose akyse aiškiai matėsi Napoleonui skirtas 
iššūkis. 

Jūsų didenybė suklydo! sviedė ji išdidžiai. Tai ne Žanas 
Ledriu norėjo mane apkabinti, o aš jį! 

Dramblio kaulo kaukė nepaprastai išbalo, priversdama Marijaną 
piktdžiugiškai pagalvoti, kad pagaliau ir ji sugebėjo suteikti jam 
skausmo. Ji netgi neatkreipė dėmesio į grasinantį judesį, kurį 
padaręs jis žengė artyn. Imperatoriaus žvilgsnis tapo nebepake - 
liamas. Tačiau Marijana nė nesujudėjo, geležiniams imperatoriaus 
pirštams sugriebus ją už kaklo. 

Per Bacco!  sugriaudėjo jis“ = Kaip tu drįsti? 

O kodėl ne? Jūs norėjote sužinoti tiesą, sere, štai ji. Aš 
iš tikrųjų buvau pasiruošusi jį apkabinti taip, kaip apkabinami 
trokštantys paguodos. Aš norėjau apkabinti kaip motina savo 
vaiką. 

Komedija!.. Kodėl gi tu norėjai jį paguosti? 

- Jis siaubingai nelaimingas. Jis kenčia kaip žmogus, sutikęs 
tą, kurią beviltiškai myli, ir sužinojęs, jog jo mylimoji myli kitą... 
dar blogiau, pasirodo, jog jo mylimoji myli žmogų, kurio jis 
negali pradėti neapkęsti, nes tai vienintelis jo dievinamas žmogus 
pasaulyje! Ar jūsų didenybė drįstų teigti, jog ši nelaimė 
nereikalinga paguodos? 

Jis darė tau vien bloga, 0 tu pilna užuojautos jam? 

- Jis nuskriaudė mane, tai tiesa... bet aš žinau, kad jis tai 
padarė dėl nesusipratimo! Aš nenoriu prisiminti nieko pikto, 
išskyrus mūsų bendras kančias ir tai, kad Zanas Ledriu išgelbėjo 
man gyvybę, kai aš atsidūriau pusnuogių plėšikų rankose. 

Stojo tyla. Tiesiai priešais save Marijana matė susierzinusį 
Napoleono veidą. Jis taip stipriai spaudė jos galvą, kad iš akių 
jai ištryško ašaros. Padažnėjęs jo kvėpavimas skleidė lengvą iriso 
aromatą. 

Prisiek man, - sugriaudėjo jis, prisiek, kad Ledriu nebuvo 
tavo meilužis! 

Štai ir atėjo ta minutė, nuo įtampos Marijana staiga visiškai 
nusilpo. Ji nemokėjo meluoti, o dabar ji privalėjo sumeluoti 
tam, kurį mylėjo labiau už viską pasaulyje. Jeigu ji neprisieks, 
jis negailestingai ją atstums. Po poros minučių ji paliks Trianoną, 
išvyta lyg nusibodusi belaisvė, nes buvo aišku, kad Napoleono 
širdy nebus vietos atleidimui... Netekęs kantrybės jis šiurkščiai 
ją papurtė. 

Nagi! Prisiek!.. Prisiek arba nešdinkis! 

Ne, su tuo ji negalėjo sutikti. Juk negalima reikalauti iš jos, 
kad ji pati išplėštų sau širdį. Mintyse paprašiusi Dievo atleidimo, 
ji užmerkė akis ir išstenėjo: 

Prisiekiu! Jis niekada nebuvo mano meilužis. 

Šito nepakanka. Prisiek ta didžiule meile, kurią tu man 
tariamai jauti! 

Stiprus skausmas galvoje privertė ją sudejuoti. 

Pasigailėkite! Man skauda! 

Juo geriau! Aš noriu žinoti tiesą... 

Prisiekiu, kad tarp mūsų niekuomet nieko nebuvo. Prisiekiu 
meile jums! 

Saugokis! Jeigu tu meluoji, mūsų meilė mirs... 

Aš nemeluoju! suriko ji pasimetusi::= Aš myliu tiktai 
jus... ir niekuomet nemylėjau to vaikino... Aš jaučiu jam tik 
užuojautą... ir truputį prieraišumo. 

Baisingieji pirštai pagaliau atsigniaužė, išlaisvindami savo auką. 

Tai gerai! giliai atsidusęs tepasakė imperatorius. Atmink, 
kad tu prisiekei! 

Prietaringoje Korsikoje priesaikai teikiama ypatinga reikšmė 
už jos sulaužymą, manoma, likimas žiauriai keršija. Išbandymas 
Marijanai pasirodė esąs pernelyg sunkus. Neprilaikoma stiprių 
rankų, ji bejėgiškai susmuko ant grindų, plėšoma raudos 
konvulsijų. Ji jautėsi visiškai sutriuškinta ką tik išgyvento siaubo 
ir melagingos priesaikos. Bet ji privalėjo taip pasielgti ne tik 
dėl Napoleono, bet ir dėl vargšelio Ledriu... 

Kokią minutę Napoleonas stovėjo nejudėdamas, tarsi 
klausydamasis, kaip rimsta neramiai mušusi jo širdis. Ranka, 
kuria jis persibraukė kaktą, lengvai virpėjo. Tačiau staiga jo 
sąmonę pasiekė jaunosios moters rauda. Nuleidęs akis, jis pamatė 
Marijaną, kone išsitiesusią prie jo kojų ir raudančią taip gailiai, 
taip beviltiškai, kad pavydo demonas buvo priverstas atsitraukti. 
Jis gyvai pasilenkė, apkabino ją, kilstelėjo galvą ir nubėrė 
bučiniais šlapią nuo ašarų veidą. 

Atleisk man... Aš esu grubus, tačiau net mintis, kad tave 
galėjo liesti kas nors kitas, man yra nepakeliama!.. Neverk 
daugiau, mio dolce amor!.. Viskas baigta! Aš tavim tikiu... 

- Tai... tiesa? O! Aš privalau tikėti, kitaip aš mirsiu iš 
sielvarto! Aš negaliu... 

Staiga nuskambėjo jo juokas, toks jaunas, toks džiaugsmingas, 
toks, koks kartais kildavo po pykčio priepuolio. 

Tu turi teisę mirti tiktai iš meilės. Eime... Reikia visa tai 
užglaistyti. 

Jis padėjo jai pakilti, po to, stipriai spausdamas prie savęs, 
pamažu nusivedė į lovą. Marijana nesąmoningai pakluso. Jis 
buvo teisus: tiktai meilėje jie liks tokie patys, kokie buvo iki 
kurjerio iš Madrido atvykimo. Giliai atsidususi, ji užmerkė akis, 
nugarai pajutus švelnų dygsniuotos antklodės šilką. 

Vėliau, atsipeikėjus iš palaimingo sąstingio, Marijana pamatė, 
kad Napoleonas, atsirėmęs ant alkūnės, įdėmiai apžiūrinėja plačią 
mėlynę, puošusią jos sprandą. Supratusi, ką jis galvoja, ji norėjo 
atitraukti jo ranką, bet jis sutrukdė jai ir lūpomis prisilietė 
skaudamos vietos. Ji tikėjosi išgirsti atgailos žodžius, tačiau jis 
pasitenkino tuo, kad sušnabždėjo: 

Pažadėk man, kad daugiau niekada nemėginsi pasimatyti 
su tugą jaunuoliu! 

Kaip! Jūs baiminatės... 

Nė kiek! Bet aš nenoriu, kad tu jį matytum... Yra dalykų, 
galingesnių už pačią didžiausią meilę. 

Ji liūdnai nusišypsojo. Koks jis baisus žmogus, ir kaip sunku 
jį iki galo suprasti!.. Tuo metu kai pats ruošiasi iš naujo vesti, 
jis reikalauja iš savo mylimosios, kad ji nutrauktų santykius su 
vyru, kuris prasikalto tik tuo, kad myli ją. Ji jau buvo 
besusitaikanti su šia mintimi, kai staiga jai į galvą šovė viena 
idėja. Niekas negaunama veltui! Šį kartą jis bus priverstas 
derėtis. 

Aš pažadu, pasakė ji labai švelniai, bet su viena 
sąlyga... 

Akimirksniu suklusęs, jis truputį atsitraukė. 

Sąlyga? Kokia? 

- Kad jūs ištaisytumėt blogį, kurį aš nejučia padariau. Neleiskite 
jam grįžti į baisiąją Ispaniją, kur jis bus užmuštas. Jis nepažįsta 
tos šalies ir nesupranta. Pasiųskite jį pas baroną Siurkufą. 
Vienintelis žodis, parašytas jūsų ranka, privers korsarą atleisti 
jam ir priimti atgal. Jis vėl bus jūroje, gyvens mėgstamą gyvenimą 

kartu su žmogumi, kuriam su tokiu džiaugsmu tarnavo. Šitaip 
jis daug greičiau mane užmirš! 

Stojo tyla, po to Napoleonas nusišypsojo. Lėtai ir švelniai 
jis patraukė Marijaną už ausies. 

Kartais man būna gėda dėl savęs, carissima mia, kartais 
aš sakau sau, jog nesu tavęs vertas. Žinoma, aš pažadu! Jis 
negrįš į Ispaniją. 

Kai dviem valandom vėliau, negu įprasta, Marijana atsisėdo 
prie pietų stalo, šalia savo lėkštės rado žalią odinį futliarą su 
imperatoriaus herbu, kuriame gulėjo dvi plačios kaustyto aukso 
apyrankės, papuoštos smulkiais brangakmeniais. Kitą dieną, kai 
ji atsargiai pabandė gauti šiek tiek žinių apie Zaną Ledriu, 
sužinojo, kad auštant jis išvyko iš pilies nežinoma kryptimi. 

Ji pajuto lengvą liūdesį, tačiau buvo suvaržyta pažado, o be 
to, tai buvo naudinga: vienintelis debesėlis, grasinęs aptemdyti 
suskaičiuotas laimės valandas, ištirpo. Ji galėjo ramiai mėgautis 
besibaigiančiomis “atostogomis". O laiko liko tiek. nedaug! 

Atsisveikinimo vakarą prislėgta sielvarto Marijana vis dėlto 
sugebėjo šypsotis. Pietums, kuriuos drauge jie valgys paskutinį 
sykį, ji ruošėsi ypač kruopščiai, kaip niekad stengdamasi pabrėžti 
savo grožį. Šviesiai rausva šilkinė suknelė apgulė jos kūną tarsi 
nulieta. Virš auksu siuvinėto korsažo skleidėsi krūtų ir nuogų 
pečių puokštė. Skaidrių kaklo linijų negadino nė vienas 
papuošalas. Auksinį šinjoną prilaikė sidabrinis kaspinas. Tačiau 
po patamsėjusiais vokais spindėjo sunkiai nulaikomos ašaros. 

Valgymas pirmą sykį užsitęsė ilgiau nei buvo įprasta. 
Nepoleonui pačiam norėjosi sustabdyti byrančias į nebūtį jų 
artumo minutes. Kai pagaliau pakilo nuo stalo, jis priėjo prie 
Marijanos ir paėmęs ranką švelniai pabučiavo. 

- Tu padainuosi man? Man vienam? 

Žvilgsniu ji išreiškė sutikimą ir, atsirėmusi jo rankos, pasuko 
į muzikos saloną. Ten jis rūpestingai pasodino ją už paauksuoto 
klavesino, ir, vietoj to, kad patogiai įsitaisytų krėsle, liko stovėti 
už nugaros, uždėjęs rankas ant jaunosios moters pečių. 

Dainuok! įsakė jis tyliai. 

Kodėl šią kankinančią minutę Marijana pasirinko liūdną 
romansą, kuriuo Marija Antuanetė tame pačiame Trianone reiškė 
savo ilgesį ir slaptą meilę gražuoliui švedui? 

Gražinkit draugą man, vienintelio prašau, 

Jo meilė manyje tikėjimu gyva... 

Jos šilto balso perteikiami meilės ir gailesčio pilni žodžiai 
buvo tokie graudūs ir skausmingi, kad ties paskutine gaida 
melodija nutrūko... Marijana nuleido galvą, tačiau rankos ant 
jos pečių pasidarė tvirtos ir valdingos. 

Neverk! sukomandavo Napoleonas. Aš draudžiu tau 
verkti! 

Aš... negaliu susilaikyti! Tai stipriau už mane. 

Tu neturi teisės! Aš tau jau sakiau apie tai: man reikia 
moters, kuri prigimdytų man vaikų!.. Ir visiškai nesvarbu, ar ji 
bus graži, ar bjauri. Svarbiausia, kad ji man padovanotų sūnų! 
Aš duosiu -jai tai, kas pridera jos titului, bet tu... tu būsi mano 
prieglobstis. Ne, neatsisuk! Nemėgink pažiūrėti į mane! Aš noriu, 
kad tu tikėtum manimi taip, kaip aš tikiu tavimi!.. Ji niekada 
negaus to, ką daviau ir duosiu tau. Tu būsi mano akys, mano 
ausys... mano žvaigždė, pagaliau! 

Susijaudinusi Marijana užmerkė akis ir prisiglaudė prie 
Napoleono. 

Rankos ant pečių atgijo. Jos ėmė švelniai glamonėti rausvą 
odą, leisdamosios prie krūtinės... Jaukiai prikūrento salono tylą 
drumstė tik sujaudintos Marijanos alsavimas. 

Eime, puolusiu balsu pratarė Napoleonas. = Mums liko 
vienintelė naktis! 

Kitą dieną ankstų rytą iš Trianono išvyko karieta, didžiuliu 
greičiu vežusi Marijaną į Paryžių. Šį sykį jaunoji moteris važiavo 
viena, tačiau vengiant nuotykių, panašių į įvykį Sen Klu, ją 
lydėjo dragūnų kuopa. 

Dar niekada Marijanai nebuvo taip liūdna. Stipriai įsisupusi 
į savo platų manto, ji nieko nematančiomis akimis žvalgėsi pro 
langą į slenkantį žiemos peizažą. Rytas buvo toks šaltas ir 
pilkas! Atrodė, jog pasaulyje nebeliko džiaugsmo. 

Ji puikiai suprato, kad tarp jos ir Napoleono ne viskas 
baigta, priešingai, jis pasakė, kad juos jungę ryšiai nuo šiol 
tapo tokie tvirti, jog jų nesutraukys netgi priverstinės vedybos. 
Tačiau Marijanai nedavė ramybės mintis, kad jie daugiau 
niekuomet nebegalės taip praleisti laiko, kaip per šias aštuonias 
dienas. Jų meilė, laisvėje suliepsnojusi kaitria liepsna, turės 

nugrimzti į pogrindį. Nes kokia stipri bebūtų aistra, jungusi 
juos su Napoleonu, virš jos pakibo šešėlis nepažįstamos moters, 
kuriai oficialiai bus suteikta teisė gyventi su imperatorium. Ir 
Marijana, apimta pavydo ir baimės, nejučia sudrebėdavo nuo 
minties apie tai, kas atsitiks, jei Marija Luiza turės nors 
lašelį Marijos Antuanetės žavesio ir grožio. O kas, jei ji 
panaši į savo gražiąją tetulę, išdidžią ir kerinčią, dėl kurios 
šitiek vyrų pasirinko mirtį? O jei jis ją pamils? Jis toks 
jautrus moteriškam žavesiui. 

Marijana susirūpinusi nusišluostė ašaras, viena po kitos 
riedėjusias skruostais. Dabar ji norėjo kuo greičiau pamatyti 
Fortiunė Gamelen ir savo draugą Žolivalį. Šiuo momentu 
jie buvo jai vienintelė tikrovė. Jai kaip niekad reikėjo 
šilumos ir užuojautos. Pabandžiusi įsivaizduoti jaukų šviesų 
Fortiunė saloną, kuriame greitai garuos jai skirta rytinė 
kava, puikiai paruošta Žano, Marijana pajuto, kaip jai 
truputį atlyžo širdis. 

Nuo Sen Klu kalvos karieta pasuko prie tilto. Už Senos 
vingio, pro miško medžių viršūnes jaunoji moteris pamatė 
kylančius iš rūko mėlynus Paryžiaus stogus, virš kurių sklandė 
rytinių dūmų debesėliai. Ją pirmą sykį pritrenkė neaprėpiamo 
miesto vaizdas. Tarsi didelis paklusnus žvėris, Paryžius tysojo 
prie jos kojų. Staiga ją apėmė nenumaldomas noras užkariauti 
šį snaudžiantį milžiną, priversti jį šaukti iš susižavėjimo stipriau, 
nei pamačius gatvėse jos konkurentę. 

Užkariauti Paryžių, pavergti šį miestą, O po to ir visą 
Prancūziją , ir gigantišką imperiją, argi tai ne įkvepianti 
perspektyva? Ji turėtų užgožti patį didžiausią sielvartą. Po poros 
savaičių Marijana išeis į pirmąjį mūšį su šiuo žiauriu miestu, 
kurio gyvenimo ritmą ji jautė lygiai taip pat, kaip kraujo 
tekėjimą savo pačios gyslomis. Ji negali gaišti nė minutės 
viskas turi būti skirta pasiruošti mūšiui. 

Apimta netikėtos skubos, ji pasilenkė ir pabeldė į langelį, 
už kurio sėdėjo vežikas. 

Greičiau! sviedė jinai: Aš skubu! 

Ant Sen Klu ętilto arkliai ėmė lėkti šuoliais. Karieta su 

imperatoriaus herbu visu greičiu skriejo Paryžiaus gatvėmis, tarsi 

tuoj pat turėtų prasidėti šturmas. Už tilto dragūnų kuopa pasuko 
atgal. 

Tą patį vakarą sostinės sienos buvo išklijuotos tokiais 
skelbimais: 

“Ivyks Jo Didenybės imperatoriaus Napoleono, Italijos 
karaliaus, Reino ir Šveicarijos konfederacijos protektoriaus ir 
Jos imperatoriškosios ir karališkosios Didenybės Marijos Liudvikos, 
Jo Didenybės imperatoriaus Pranciškaus, Bohemijos ir Vengrijos 
karaliaus, dukters jungtuvės“. 

Tiltai į praeitį buvo sudeginti. Likimas davė savo ženklą. 
Tuo metu, kai Marijana kartu su Goseku repetavo ariją iš 
operos “Nina, arba išprotėjusi nuo meilės“, tie, kurie turėjo 
vykti į Vieną parlydėti nuotakos - Napoleono sesuo, Karolina 
Miurat, Neapolio karalienė, hercogienė Berg ir maršalas Bertjė, 

jau krovėsi savo daiktus. 


Trečias skyrius 
Laikas pasuko atgal... 


Paauksuoto atlaso batelio nosimi Marijana stumtelėjo iš Židinio 
išriedėjusį angliuką. Ji paėmė žnyples, norėdama pataisyti 
sugriuvusius į krūvą nuodėgulius, ir vėl susirietė į kamuolį šalia 
židinio stovėjusiame krėsle. Ji buvo nugrimzdusi į savo mintis. 
Šiandien, 1810 metų kovo 13 d., ji tapo oficialia d'Aselnų 
namų savininke. Namas buvo atstatytas per stulbinančiai trumpą 
laiką. Tokį stebuklą galėjo padaryti tik imperatorius. Ir štai ji 
pirmą vakarą leidžia savo namuose. Pirmą sykį po ilgo laiko 
Marijana liko visiškai viena. 

Ji šito norėjo. Pirmo intymaus susilietimo su prisikėlusiu iš 
mirusiųjų namu metu Marijana nenorėjo niekam leisti atsistoti 
tarp jos ir namo dvasių. Rytoj durys 1vers keliems jos 
draugams: Arkadijui de Žolivaliui, išsinuomavūsiam butą gretimame 

name, Fortiunė Gamelen, su kuria Marijana norėjo kaip reikiant 
atšvęsti savo įkurtuves, Taleiranui, paskutines kelias savaites 
skyrusiam jai ypatingą dėmesį, Dorotėjai de Perigor, pažadėjusiai 
sukviesti pas ją geriausią visuomenės dalį, metrui Gosekui, kuris 
kaip ir kiekvieną rytą atvažiuos ruošti jos artėjančiam susitikimui 
su Paryžiaus publika, bei kitiems pažįstamiems ir nepažįstamiems 
žmonėms, kurie pamažu turės tapti jai artimi. 

Tačiau šį vakarą ji norėjo viena įsiklausyti į namo tylą. Nė 
vienas pašalinis, koks jis būtų artimas, negalėjo trukdyti jai 
susitikti su praeitimi. 

Madam Gamelen rūpestingai parinkti tarnai ateis tiktai rytoj. 
Madmuazelė Agata, jauna kambarinė, po aštuntos valandos užims 
jai skirtą kambarį, esantį šalia Marijanos miegamojo. 'Tarnų 
namelyje buvo vien jaunasis Hanibalas Grakchas Pjošas, neseniai 
paaukštintas vežiku. Jis gavo įsakymą netrukdyti Marijanos. 

Jaunajai moteriai buvo ne taip paprasta atsikratyti savo 
draugų. Ypač Fortiunė buvo pasipiktinusi tuo, kad Marijana 
nusprendė visai nakčiai likti viena didžiuliame name. 

Aš numirčiau iš baimės! tvirtai pasakė ji. 

O ko gi man bijoti? atsakė Marijana. Juk čia tikrieji 
mano namai. 

Bet prisiminkite portretą ir tuos paslaptingus žingsnius... 

Reikia tikėtis, kad jis dingo, nusprendęs -daugiau 
nebegrįžti! 

Spynos buvo įdėtos naujos. 

Iš tikrųjų, visos pastangos surasti paslaptingąjį svečią nuėjo 
perniek. Markizo d'Aselnos portretas taip ir liko nesurastas, 
nepaisant audringos Arkadijaus veiklos. Kartais Marijana savęs 
klausdavo, ar tą sykį jai nepasivaideno. Kai šalia nebūdavo 
Fortiunė ir Arkadijaus, ji imdavo abejoti savo atmintim. Įsisupusi 
į; ilgą baltą kašmyro apsiaustą siaura apykakle ir plačiomis 
rankovėmis, Marijana apžiūrinėjo didžiulį šviesų ir jaukų kambarį, 
tapusį jos prieglobsčiu. 

Jos žvilgsnis apžiūrinėjo šviesiai žalius sienų apmušalus, brangias 
lakuotas spintas, stovėjusias kampuose, mažus ryškių spalvų 
krėslus, didžiulę Iowa“ masyvią vazą, pilną žydinčių ievų, irisų ir 
tulpių. Marijana mėPžavosi šiuo puikiu gaivos ir spalvų deriniu. 

Šios gėlės buvo vienintelis pašalinis daiktas čia. Tai buvo gėlės 
nuo “jo"! 

Rytą gėlininkas iš Sen Klu atvežė jų geroką glėbį. Dabar 
jų buvo pilnas visas namas. Pačios gražiausios stovėjo Marijanos 
miegamajame. Gėlės sudarė jai puikiausią draugiją, šimtą sykių 
geresnę už žmogišką, nes, norėdamas pajusti, nebūtinai turėjai 
į jas Žiūrėti. 

Marijana užsimerkė. Dienos "Trianone atitolo jau keletu 
savaičių, tačiau ji vis dar gyveno jų žavesiu. Daug vandens 
nutekės, kol išnyks gailestis dėl puikiai praleisto laiko. Šį rojaus 
gabalėlį ji saugojo pačioje slapčiausioje savo širdies kertelėje 
tarsi mažą žiedelį, kvepiantį ir trapų. 

Atsidususi Marijana atsistojo ir priėjo prie vieno iš langų. 
Pakeliui ji užkabino koja kažkokį laikraštį. Tai buvo paskutinis 
“Imperijos žinių“ numeris, ir Marijana jau žinojo, apie ką jame 
buvo rašoma. Fjevė informavo prancūzus, kad šiandien, kovo 
13, būsimoji jų imperatorienė, su kuria maršalas Bertjė 
imperatoriaus vardu atliko diplomatines jungtuves, atvyksta į 
Paryžių su visa savo svita. Po kelių dienų ji bus čia, po kelių 
dienų Marijana nebeteks teisės peržengti didžiojo Tiuilri rūmų 
slenksčio, rūmų, kuriuose po Trianono ji ne kartą lankėsi, 
kuriuose galų gale ji ėmė jaustis kaip namie. 

Pabandžiusi mintyse įsivaizduoti, kaip atrodo toji Marija 
Liudvika, greitai įsiliesianti į imperatoriaus gyvenimą, Marijana 
sudrebėjo iš pykčio ir pavydo, kuris buvo ypač stiprus todėl, 
kad ji neturėjo nei teisės, nei galimybės jį pareikšti. Napoleonas 
veda vardan dinastijos pratęsimo. Jis atmesdavo viską, kas 
prieštaravo jo norui tapti tėvu. Tuo tarpu jo pavydas Marijanos 
atžvilgiu buvo aktyvus ir negęstantis, jis ne sykį tardė Marijaną, 
norėdamas išsiaiškinti jos tikruosius santykius su Taleiranu, o 
ypač su Jasonu Boforu, kurio atminimas nedavė jam ramybės. 
Tačiau jis neleido Marijanai atsilyginti tuo pačiu, bent jau tais 
klausimais, kurie buvo susiję su jo būsima žmona. Ir Marijana 
pamažu ėmė jausti užuojautą išsiskyrusiai Zozefinai. 

Sykį sausio vidury ji drauge su Fortiunė Gameleni nutarė 
padaryti vizitą eksimperatorienei. Jos rado ją liūdinčią, nors ir 
susitaikiusią, tačiau paminėjus imperatoriags vardą, jos akys 
visuomet sudrėkdavo. 

„Jis ruošiasi atiduoti man naują pilį, pasakė susimąsčiusi 
Zozefina.  Evrė pilį, kad aš džiaugčiausi. Tačiau aš žinau,kodėl 
jis taip daro: jis nori, kad aš būčiau toli nuo Paryžiaus tuo 
metu, kai atvyks ta... kita! 

Austrė! piktai pataisė ją Fortiunė. = Prancūzai greitai 
priklijuos jai šitą pravardę! Jie nepamiršo Marijos Antuanetės. 

- Aš žinau. Bet dabar jie jaučia sąžinės graužimą. Ir jie 
pasistengs išpirkti tetos Golgotą, atsilygindami giminaitei. 

Marijanai Žozefina buvo ypač dėmesinga. Ji labai apsidžiaugė, 
sužinojusi apie jas jungusį tolimą giminystės ryšį ir motiniškai 
apkabino jaunąją moterį. 

Aš tikiuosi, kad jūs liksite mano draugė, nors jūsų motina 
ir pasiaukojo dėl amžinatilsį karalienės. 

Manau, kad jūs tuo neabejojate, gerbiamoji? Jūsų didenybė 
neturės labiau atsidavusios ir mylinčios tarnaitės už mane. Jūs 
galite visiškai manimi pasitikėti. 

Žozefina graudžiai nusišypsojo ir paglostė Marijanos skruostą. 

Tai tiesa... jūs mylite jį, jūs irgi jį mylite! Ir aš girdėjau, 
kad jis taip pat jus myli. Todėl prašau jus pasirūpinti juo, kol 
tai įmanoma... Aš nujaučiu sielvartą, nusivylimą! Kaip ta jaunoji 
būtybė, išauklėta Habsburgų dvasia ir neapykanta Austerlico 
mūšio laimėtojui, sugebės mylėti taip kaip aš žmogų, prieš šešis 
mėnesius užėmusį jos tėvo rūmus? 

Tačiau kalbama, kad jūsų didenybė teigiamai žiūri į šias 
vedybas? 

Iš tikrųjų sklandė gandai, kad Žozefina pati pasirūpino savo 
įpėdine. 

Iš dviejų blogybių reikia rinktis mažesniąją. Imperijos labui 
austrė geriau negu rusė. Ir vardan to aš pasiruošusi visko 
atsisakyti. Jeigu jūs iš tikrųjų jį mylite, pasielkite lygiai taip 
pat. 

Marijana ilgai mąstė apie šiuos žodžius. Ar ji turi teisę 
galvoti apie kažkokį protestą, ji, visiška naujokė, teisindamasi 
savo asmenine kančia, jei ši moteris sugebėjo atsisakyti ilgų 
meilės ir šlovės metų? Zozefina neteko sosto, vyro... Marijanos 
auka atrodė apgailėtina palyginus su šia, nors lygiai tiek pat 
skausminga jai asmeniškai... "Tiesa, ateitis jai žadėjo puikią 
dainininkės karjerą, ir tai buvo nuostabu! 

Staiga jaunoji moteris, kuri stovėjo prispaudusi kaktą prie 
lango stiklo, išsitiesė. Pro supusį melancholišką ūką aiškiai 
pasigirdo kažkieno atsargūs žingsniai, sklindantys nuo mažųjų 
medinių laiptų, antrą aukštą jungusių su palėpe. 

Akimirksniu suklususi Marijana sulaikė kvėpavimą ir priėjo 
prie durų. Ji nejautė jokios baimės. Ją palaikė suvokimas, jog 
yra savo namuose. Ji pamanė, kad tai Grakchas Hanibalas įėjo 
į namus.Tačiau bet kodėl jis taip padarė? Jeigu tai būtų jis, 
žingsniai sklistų iš apačios, o ne iš viršaus. Ne, tai ne Grakchas. 
Tuomet ji pagalvojo apie paslaptingąjį svečią tą atmintiną vakarą 
ir apie tai, kad slaptavietė nebuvo rasta. Ar tik nežinomasis 
valkata negrįžo? Bet tuomet kaip ir iš kur? Jis, be abejo, 
negalėjo likti abatui žinomoje slaptavietėje, nes visą savaitę čia 
dirbę meistrai būtų jį pastebėję. Be galo tyliai ir atsargiai 
Marijana atidarė duris, už kurių buvo nemaža didžiųjų marmurinių 
laiptų aikštelė. Ji tai padarė pačiu laiku, suspėjusi pastebėti 
salės gilumoje išnykusią kandeliabro šviesą. Šį kartą neliko jokių 
abejonių: kažkas įsibrovė į namus! 

Marijana apsižvalgė, akimis ieškodama kokio nors ginklo. Jei 
tai valkata, reikia pasiruošti gintis. Tačiau nieko tinkamo nesimatė, 
nes nefrito statulėlė arba japoniška vaza visiškai netiko kovai. 
Staiga ji kažką prisiminė ir pasuko prie brangios venecijietiškos 
komodos, kurią jai padovanojo Fortiunė, pareiškusi, kad šis 
baldas reikalingas tam, kad sukurtų “vietos koloritą". Ji ištraukė 
iš jos ilgą plokščią sidabru inkrustuotą raudonmedžio dėžutę. 
Joje buvo du koviniai pistoletai. Tai buvo viena iš daugvbės 
Napoleono dovanų. 

Tokia moteris kaip tu visuomet turi turėti ginklą, pareiškė 
jis. Aš žinau, kad tu jį moki valdyti. Šito tau pali kada nors 
prireikti. Laikas, kuriuo mes gyvename, nėra toks saugus, kad 
moteris savo namuose galėtų gyventi be ginklo. 

Ji ryžtingai paėmė vieną iš pistoletų ir užtaisė jį. Paskui, 
paslėpusi ginklą chalato klostėse, vėl išėjo į aikštelę. Geltona 
šviesa vis dar matėsi, ji lėtai judėjo iš vienos pusės į kitą, 
tarsi ją nešęs Žmogus būtų kažko ieškojęs. Marijana nedvejodama 
atsistojo ant laiptų. 

Prieš išeidama iš kambario, ji nusiavė batelius. Basa žengdama 
plytelėmis, ji nejautė šalčio ir nekėlė jokio triukšmo. Negalima 

sakyti, kad ji būtų baiminusis. Rankoje spausdama ginklą, ji 
atrodė kaip ir kiekvienas banditas. Ji buvo veikiau apimta tam 
tikros egzaltacijos, begalinio smalsumo, atsirandančio, kai ilgai 
mėgini įspėti paslaptį ir staiga suvoki, kaip tai padaryti. Marijana 
nė kiek neabejojo, kad dabar su žvake rankoje salėje 
vaikštinėjantis nepažįstamasis yra tas pats žmogus, kuris paėmė 
portretą. 

Nusileidusi laiptais, ji nieko neišvydo, nes dvigubos salės durys 
buvo atidarytos ir matėsi tik sustingusi kandeliabro šviesa bei 
židinys, kuriame baigė degti malkos, atnaujintas židinys, virš 
kurio didžiulė geltono damo* plokštė tebebuvo tuščia, nes, 
Marijanos manymu, joks papuošimas negalėjo atstoti dingusio 
paveikslo. 

Ji pamanė, kad vagis, jei tai buvo jis, apžiūrinėja salę ir, 
be abejo, vertina joje esančius meno kūrinius, tad atsisakė 
sumanymo įeiti pro paradines duris. Šalia esančio muzikos salono 
durys buvo pravertos. Marijanai dingtelėjo mintis, kad iš ten 
galės nepastebėta pamatyti naktinį lankytoją. Ji tylutėliai įsėlino 
į nedidelį kambarį, kvepiantį tuberozomis. Iš salės sklindanti 
šviesa leido praeiti neužkliudžius baldų. Ji pastebėjo ant 
fortepijono natas, paruoštas rytdienos repeticijai, aplenkė didelę 
paauksuotą arfą, nutykino iki durų, pasislėpė už aksominės 
užuolaidos ir žvilgtelėjo į salę... Marijana kone šūktelėjo iš 
nuostabos: jos viešnia buvo moteris! 

Iš tos vietos, kur slėpėsi, Marijana matė tik jos nugarą, bet 
pilka suknelė ir išsidraikęs šinjonas neleido suklysti. Moteris 
buvo neaukšta, smulki, bet tiesi kaip špaga. Laikydama sunkų 
sidabrinį kandeliabrą, ji iš tikrųjų vaikštinėjo po didelę salę, o 
dabar sustojo priešais židinį. Marijana pamatė, kaip ji pakėlė 
savo žvakidę ir apšvietė tuščią viršutinę dalį. Pasigirdo trumpas 
sausas juokas, toks pasityčiojamas, kad jaunoji moteris nė kiek 
neabejojo, kad mato vagilę. Bet kas ši moteris ir ko jai čia 
reikia? 

Baisi mintis šmėstelėjo galvoje. O jei nepažįstamoji priklauso 
Fanšon Karališkosios Lelijos gaujai, užtikusiai jos pėdsakus? Kas 
gali laiduoti, kad namuose nėra kitų banditų, kad Marijana tuoj 


* Raštuotas šilkinis audinys. 

neišvys velniškai besišaipančios baisios senės ir jos sėbrų: šlykščiojo 
Rekeno ir numirėliškojo Sugižėlio? Jai jau pasigirdo, kaip 
vestibiulio plytelėmis kaukši lazda. 

Bet ūmai Marijana liovėsi svarstyti ir puolė pirmyn, 
nepaisydama blaivaus proto. Moteris pasitraukė nuo židinio ir 
priėjo prie užuolaidų, aiškiai ketindama padegti jas! Perbėgusi 
salę, Marijana atsuko pistoletą į nepažįstamąją ir ramiai paklausė: 

Jums padėti? 

Padegėja šūktelėjusi atsigręžė. Marijana pamatė neaiškaus 
amžiaus moters veidą, be jokių grožio pėdsakų, veikiau jis būtų 
buvęs gražus, jei ne didžiulė, viską užgožianti nosis. Sausa tamsi 
oda buvo aptempusi skruostikaulius. Tankūs pelenų spalvos 
plaukai atrodė per sunkūs mažai galvutei, o žydros akys iš 
baimės taip suapvalėjo, kad Marijanos būgštavimai iš karto dingo. 
Paslaptingoji avantiūristė buvo panaši į išsigandusią vištą. Ramiai, 
bet neišleisdama ginklo, Marijana priėjo prie moters, bet, didžiulei 
jos nuostabai, ši pasibaisėjusi atšlijo ir virpančia ranka stūmė 
kažką, kas ją gąsdino. 

Pjerai! = sumurmėjo ji. Pjerai!. O... Dieve! 

- Jums bloga? - maloniai pasiteiravo Marijana. Nagi, padėkite 
tą kandeliabrą, jūs padegsite namą! 

Moteris pakluso. Nenuleisdama nuo Marijanos išplėstų akių, 
ji padėjo kandeliabrą ant kažkokio baldo, o jos ranka taip 
drebėjo, kad medis net skambėjo. Jos dantys tiesiog barškėjo, 
ir Marijana pamanė, kad kaip žmogus, turintis baisių kėslų, 
moteris elgiasi gana keistai. Ji suglumusi apžiūrinėjo nepažįstamąją. 
Ši moteris, ko gero, beprotė. 

Gal malonėtumėte man pasakyti, kas jūs esate ir kodėl 
norėjote sukelti čia gaisrą? 

Užuot atsakiusi, ši savo ruožtu paklausė, bet tokiu drebančiu 
balsu, kad ją buvo sunku suprasti: 

Dėl... Dievo meilės! Kas esate... jūs, jūs pati? 
Šio namo šeimininkė. 

Nepažįstamoji  gūžtelėjo pečiais, vis dar neatplėšdama akių 

nuo Marijanos veido. 

Tai neįmanoma! Jūsų vardas? 

Jums neatrodo, kad supainiojote vaidmenis? Man regis, aš 
turėčiau jus klausinėti. Bet mielai atsakysiu jums. Mano vardas 

Marija Stela. Esu dainininkė ir po keleto dienų dainuosiu 
Operoje. Jūsų smalsumas patenkintas? Nejudėkite!.. 

Bet keistojiį moteris, nekreipdama dėmesio į pistoletą, 
užsimerkė ir virpančia ranka perbraukė kaktą. 

- Aš išsikrausčiau iš proto! - sušnabždėjo ji. - Man pasivaideno. 
Aš pamaniau... bet tai tik operos dainininkė. 

Jos nepagarbus tonas sukėlė Marijanos pyktį. 

Jūs peržengiate visas ribas! Paskutinį kartą klausiu: kas jūs 
ir ko čia ieškojote? Juk portretas jau pavogtas. 

Niekinama šypsena nuslydo nepažįstamosios lūpomis, tokiomis 
blyškiomis ir siauromis, jog atrodė, kad jų visai nėra. 

Iš kur žinote, kad tai padariau aš? 

O daugiau nėra kam. Kur jį paslėpėte? 

Tai neturi jums rūpėti. Portretas priklauso man. Jis yra 
šeimos suvenyras. 

Štai kaip? šįkart nustebo Marijana. Kokios šeimos?! 

Žinoma, mano! Niekaip nesuprantu, kodėl tai turėtų dominti 
italų dainininkę, bet šis namas priklauso mano šeimai. Aš 
pabrėžiu “priklauso", nes jūs jo ilgai neišlaikysite! Šnekama, kad 
savo būsimų sutuoktuvių su Marijos Antuanetės dukterėčia proga 
Napoleonas ketina grąžinti prisiplėštą emigrantų turtą. 

Ir, be abejo, dėl to norėjote sudeginti šį namą? 

Aš nenorėjau, kad būstas, kur gyveno ir kentėjo d'Aselnos, 
būtų besimaivančios teatro mergšės scena. O mano vardas... 

Aš tuojau jums jį pasakysiu, nutraukė ją Marijana, 
pagaliau suvokusi, kas yra priešais ją. Jūs esate Adelaidė 
d'Aselna. Ir aš jums dar kai ką pasakysiu: kai aš ką tik įėjau, 
jūs į mane žvelgėte prietaringo siaubo apimta, nes jus apstulbino 
panašumas. 

Galbūt, bet aš apsirikau. 

Na ką gi! Žiūrėkite geriau! 

Dabar Marijana pagriebė sidabrinį kandeliabrą ir pakėlė prie 
savo veido. 

Pažiūrėkite į mano veidą, lūpas, odos spalvą. Atneškite 
portretą, kurį pasiėmėte, ir pastatykite šalia manęs. Jūs aiškiai 
pamatysite, kad aš jo duktė! 

Jo duktė? Bet kaip... 

- Jo duktė, sakau jums, Pjero d'Aselnos, markizo de Vilnevo 
ir Anos Selton duktė! Mano vardas ne Marija Stela, tai tik 
slapyvardis. Aš esu Marijana d'As... 


Ji nespėjo ištarti. Be abejo, madmuazelei Adelaidei tą dieną 
įspūdžių buvo daugiau, negu ji galėjo pakelti. Lengvai atsidususi, 
ji be sąmonės susmuko ant grindis dengusio kilimo. 

Gana sunkiai Marijana nutempė senmergę ant vienos kanapos 
šalia židinio. Paskui ji pavartė malkas židinyje, uždegė keletą 
žvakių, kad geriau matytų, ir nuėjo į virtuvę paieškoti, kuo 
pastiprinti pusseserę. Vakaro melancholiją tarsi vėjas būtų nupūtęs. 
Argi ne stebuklas sutikti tą nepaprastą Adelaidę, kuri, kaip ji 
manė, buvo uždaryta kažkur toli Overnėje ir imperijos policijos 
budriai sergima, bet, pasirodo, policija nėra tokia budri. Tiesa, 
ji buvo pasižadėjusi kreiptis į imperatorių ir prašyti užtarti 
tremtinę pusseserę, bet stebuklingos Trianono dienos padarė ją 
egoistę, kaip ir visus įsimylėjėlius, ir ji užmiršo tai. Vis dėlto 
ji tarsi šventine dovana džiaugėsi šia Aselna, pilka ir dulkina 
kaip voras, staiga nukritusia jai iš dangaus. 

Dėdama ant padėklo vyno butelį, taures, rastas bufete, 
dubenėlį su paštetu ir nedidelį raguolį, ji niūniavo ariją iš 
“Vestalės", kurią rengėsi dainuoti. Tuo metu ji prisiminė, ką 
jai kalbėjo iš pradžių hercogas d'Avaris, o paskui Fušė 
apie tą nenuramdomą giminaitę. “Sena beprotė, sakė pirmasis, 

Mirabo, Lafajeto bičiulė...“ 

“Jūsų padėties moteriai nelabai pageidautina pažintis“, 
pabrėžė antrasis. Iš viso to ir iš to, ką pati pastebėjo, ji padarė 
išvadą, kad Adelaidė iš tikrųjų yra nepaprasta būtybė, ir tai 
jai patiko. 

Šiaip ar taip, ar ji būtų beprotė, ar pavojinga, Marijana 
tvirtai nusprendė prisipratinti šį išlikusį giminės medžio ūglį. Su 
padėklu grįžusi į salę, ji pastebėjo, kad keletas pliaukštelėjimų 
prieš išeinant paveikė. Madmuazelė Adelaidė atsimerkusi sėdėjo 
ant kanapos kraštelio ir žvalgėsi sutrikusi kaip žmogus, neseniai 
sutikęs vaiduoklį. Ji įtariai įsmeigė žvilgsnį į artėjančią baltą 
figūrą. 

Jūs jau geriau jaučiatės, pussesere? paklausė Marijana 
dėdama padėklą ant nedidelio stalelio. 

Senmergė mašinaliai nubraukė ant akių užkritusią plaukų 
sruogą ir ištiesė ranką prie vyno. Pilną taurę ji išgėrė lengvai, 
kaip įgudęs Žmogus, paskui su palengvėjimu atsiduso. 

Dabar taip, daug geriau! Taigi jūs jo duktė? Tiesą 
sakant, neturėčiau to klausti: jūs tokia panaši į jį! Tik ne akys. 
Pjero buvo juodos, 0 jūsų... 

Aš paveldėjau motinos akis. 

Atsainų Adelaidės veidą iškreipė pikta grimasa. 

Tos anglės! Žinau! 

Argi... jums nepatiko mano motina? 

Aš nekenčiu anglų. Ir aš nenorėjau susipažinti su ja. 
Kodėl jam reikėjo išsirinkti žmoną iš mūsų amžinų priešų? 

- Jis mylėjo ją, pasakė Marijana tyliai. Argi jums neatrodo, 
kad to pakanka? 

Madmuazelė Adelaidė neatsakė, bet jos veido išraiška Marijanai 
bylojo daugiau negu ilgiausi aiškinimai. Marijana įspėjo negražios 
merginos dramą: ji slapta buvo įsimylėjusi gražuolį pusbrolį ir 
kartą sužinojo, kad jis yra susižavėjęs tokia puikia mergina, kad 
visos viltys sužlugo. Ji suprato, kodėl Adelaidė tada pasitraukė 
iš šeimos, kodėl ieškojo draugų tarp inteligentų, kurie skleidė 
didžias revoliucines idėjas. Versalio spindesys, taip tikęs jaunajai 
porai, žeidė šią naktinę paukštę, kurią glostė nauji vėjai, kaip 
kad ištroškęs keliautojas geria gaivų atsitiktinai rasto šaltinio 
vandenį. Bet ar ji nedalyvavo... 

O ką jūs veikėte Teroro metu? staiga paklausė baisaus 
įtarimo apimta Marijana. 

Ar tik nebus nelaiminga meilė pastūmėjusi jos į draugiją tų 
žmonių, kurie surengė revoliucijos skerdynes ar nejautė dėl to 
pasitenkinimo?.. Tačiau naiviose mėlynose akyse nešmėstelėjo 
joks šešėlis. Adelaidė gūžtelėjo pečiais. 

Ką galėjau veikti? Pasislėpiau Overnėje. Didieji protai, tiek 
padarę liaudžiai, tapo Konvento priešais. Robespjero žmonėms 
tebuvau aristokratė, vadinasi, tinkama giljotinai. Bet aš spėjau 
laiku pasprukti. Mano namą, esantį Marė, atidavė Sen Antuano 
priemiesčio kalviui, ir šis pavertė jį arklide. Be to, žinojau, kad 
man nėra reikalo baimintis mūsų valstiečių iš Vilnevo, tikrai 
ištikimų Aselnoms. Aš ketinau ramiai nugyventi ten savo dienas, 
bet kai Bonapartas tapo Napoleonu Pirmuoju, panorau pažiūrėti, 

kas gi iš tikrųjų yra šis žmogus, kuris paskui save velka pergalę 
kaip klusnų šunį. Ir grįžau gyventi į Paryžių. 

iame name? 

- Žinoma, ne. Tai buvo neįmanoma. Bet aš dažnai čia 
ateidavau pasvajoti apie... tuos, kurių nebėra. Taip, pavyzdžiui, 
viename užkaboryje radau tą puikų portretą. Matyt, jūsų tėvas 
jį paslėpė, nes šis pernelyg kariškas paveikslas negalėjo jūsų 
motinai nepriminti amžinų mūšių su Anglija. Ir aš mėgau ateiti 
čionai. Nors čia ir buvo tuščia, jaučiausi esanti namuose. 

O kur jūs gyvenote? 

Pas vieną draugę. Prieš tris mėnesius ji mirė, dėl to 
turėjau ieškoti kito prieglobsčio. Bet pas ją susipažinau su kai 
kuo, kas gyvena kaimynystėje ir mielai sutiko išnuomoti man 
du kambarius... 

Ji nutilo, ir ūmai jos veidą nušvietė šypsena, nejtikimai jauna 
ir tokia šelmiška, kad Marijana kone išsižiojo. Neišvaizdi pusseserė 
akimirksniu pajaunėjo dvidešimčia metų! 

- „. Ir turiu jums prisipažinti, tęsė ji, - kad mano šeimininkė 

anglė! Tai ta garsioji ponia Atkins, kuri taip pat mėgino 
gelbėti karališkąją šeimą ir ypač nelaimingąjį mažylį = karalių 
Liudviką XVII. Mano vardas ją sudomino, o nepaprastas jos 
gerumas privertė mane užmiršti jos tautybę. 

Bet juk jūs lankėtės šiame name. Ne tik šiandien. Aš 
girdėjau, kaip leidotės iš palėpės. Manau, jūs žinote slaptavietės 
paslaptį. 

Be abejo, žinojau. Ji buvo taip seniai įrengta! Ir aš, 
būdama maža, dažnai ten žaisdavau. Aselnos ne visada buvo 
klusnūs ir retsykiais galėdavo kai ko nepasidalyti su karaliumi... 
arba regentu, priklausomai nuo aplinkybių. Slaptavietės nauda 
nekėlė abejonių. Aš ten slėpiausi, kai jūs čia atėjote pirmą 
kartą su jus lydėjusiais žmonėmis. Bet nemačiau jūsų veido. Jį 
dengė šydas. Kaip kentėjau pagalvojusi, kad šis senas būstas, 
man kupinas prisiminimų, priklausys operos dainininkei! 

Ji ūmai nutilo, ir jos negražus veidas smarkiai nuraudo. 
Marijana suprato, kodėl ji suglumo, ir nejučia sunerimo. Ši 
moteris, iki šiol buvusi tik neaiški būtybė, staiga jai tapo brangi. 
Gal dėl to, kad jų gyslomis teka tas pats kraujas, o gal dėl 
to, kad jos toks keistas gyvenimas, nepripažįstantis jokių įprastų 

dalykų, galėjo baigtis kalėjime. Jos turi rasti bendrą kalbą. Ir 
Marijana nutarė iš karto liautis išsisukinėjusi. 

Aš nesu operos dainininkė, pasakė ji meiliai. Dar 
niekada nesu dainavusi publikai, išskyrus keletą salonų. Dainininke 
nusprendžiau tapti tik dėl to, kad noriu turėti galimybę gyventi 
laisva. Po keleto dienų bus mano debiutas. Tai jus labai 
šokiruoja? 

Adelaidė truputį susimąstė, bet veidas tebebuvo apniukęs. 

Ne, pagaliau pasakė ji. Manau, kad galiu tai suprasti. 
Bet šnekama, kad naujoji šio namo šeimininkė yra ypač globojama 
imperatoriaus ir... 

Aš myliu jį! griežtai nutraukė ją Marijana. Ir esu jo 
mylimoji. Reikia, kad jūs ir tai suprastumėte. Jei tik nebus per 
sunku. 

Na gerai! Bent jau galima sakyti, kad jūs išklojote viską 
kaip yra! - pasakė Adelaidė atgavusi kvapą, kurio neteko išgirdusi 
Marijanos žodžius. Kad jūs mylite jį, manęs nestebina. Iki tų 
kvailų skyrybų aš buvau tokia pat kaip jūs. Bet negaliu dovanoti 
jam už tą erchercogaitę. 

Jei taip reikia, aš jam atleidžiu! Jam reikia įpėdinio! 

Jis galėjo turėti jį kitokiu būdu. Habsburgų kraujas nieko 
nevertas. Prancūzijoje reikėtų tai atsiminti Bet tam kvailiui 
apsuko galvą. Kokį palikuonį jis tikisi turėti, savo puikų, gryną, 
jauną kilnaus korsikiečio kraują sumaišęs su tuo senu krauju, 
nusilpnintu giminaičių santuokų ir paveldimumo? Tai, ką jis gaus 
iš Marijos Liudvikos, bus paveldėta iš Žanos Beprotės ir Pilypo 
II. Tikrai, yra ko džiaugtis! Bet vis dėlto paaiškinkite, kaip jūs, 
prancūzė, turinti angliško kraujo, tapote itale? 

Marijana atsiduso ir prisipylė taurę vyno. Jai reikėjo atsigauti 
ne tik dėl to, kad Adelaidė taip nesivaržydama apšaukė Napoleoną 
kvailiu. 

Žinote, tai ilga istorija. 

Nagi!.. atšovė senmergė ir patogiau įsitaisė. Visas laikas 

mano. Ir jei jūs leisite paragauti šio pašteto.. Aš nuolat 
alkana! džiugiai pridūrė ji. Ir dievinu istorijas! 

Tarsi visą amžių būtų buvusios pažįstamos, moterys susėdo 
prie staliuko ir ėmė vakarieniauti, o kartu Marijana pasakojo 
savo istoriją. Imperatoriaus favoritė dar niekada nesijautė taip 

lengvai ir laisvai. Dabar ji skubėjo viską išpasakoti tai keistai 
senmergei, kurios šelmiškos mėlynos akys žvelgė į ją su 
neapsimestine simpatija. Žodžiai patys liejosi. Jai atrodė, kad 
pasakodama Adelaidei viską, ką buvo išgyvenusi, ji pasakoja ir 
šiame sename name gyvenančioms dvasioms. Tai visai Aselnų 
praeičiai ji atlieka išpažintį, kartu jausdama, kad visas susikaupęs 
kartėlis ir pyktis atlėgsta, kaip liga išeina išgėrus vaistų. Marijana 
tik būgštavo, kad Adelaidė nepalaikytų jos beprote. Tačiau 
senmergei atrodė kitaip. Kai Marijana baigė pasakoti, ji tik 
patapšnojo ant stalo padėtą savo jaunos pusseserės ranką ir 
atsiduso. 

O aš dar maniau, kad mano gyvenimas buvo įdomus! Jei 
jūs ir toliau taip gyvensite, mano brangusis vaike, tai nežinau, 
kur nueisite! Bet kaip įdomu bus eiti paskui jus. 

Beveik baugščiai Marijana pakėlė į ją akis ir paklausė: 

Jūs nesipiktinate? Nesmerkiate manęs? Bijau, kad nelabai 
branginau savo garbę! 

Jūs negalėjote elgtis kitaip! Beje, iš tikrųjų nukentėjo ledi 
Kranmer garbė. O Marijana d'Aselna paisė savo širdies šauksmo. 
Juk jūs nenorite, kad aš apgailėčiau anglės garbę? O ypač jos 
niaurųjį vyrą? 

Ji atsistojo ir nukrėtė nuo suknelės prilipusius trupinius. 
Paskui, mąsliai žvelgdama į jaunąją moterį, paklausė: 

Tas amerikietis... jūs esat tikra, kad nemylite jo? 

Kokia nesąmonė toptelėjo Adelaidei? Kodėl ji taip kvailai 
paklausė? Nejaugi ji nesuprato, ką sakė Marijana, o gal ji visai 
kitaip įsivaizduoja Jasoną? Minutėlę jaukiame salone iškilo jūreivio 
paveikslas, dvelktelėjo šėlstančiu vandenynu, bet Marijana nuvijo 
tai šalin. 

Mylėti jį? Argi aš galėčiau? Dabar jam jaučiu draugiškumą, 
palankumą, net dėkingumą, bet juk sakiau jums, ką myliu. 

Žinoma žinoma! Kai ilgai žiūri į saulę, paskui nieko 
nematai, net savyje!.. Nežinau, ar jūs tai suvokėte, bet man 
sukūrėte nepaprastai patrauklaus žmogaus portretą. Ir jei būčiau 
jūsų vietoje... 

Na ir kas? 

Na ir kas? Manau, sumokėčiau jūsų bukagalvio vyro kortų 
skolą! Tik dėl to, kad pajusčiau jo artumą! Jis turi mokėti 

mylėti, tas jūros vertintojas, ir jis, be abejo, beprotiškai myli 
jus! 

Staiga ji prapliupo juoktis, pamačiusi sutrikusį Marijanos veidą, 

ši klausė savęs, ar tik nebus prastai nugirdusi, ir sušuko: 

Nežiūrėkite į mane taip! Galima prisiekti, kad jūs pamatėte 
velnią! Tad žinokite, mano gražuole: aš visai nesu ta senmergė, 
kokią mane įsivaizduojate... kadaise būta daug gero, patikėkite! 
Jei ne revoliucija, būčiau buvusi viena labai kilmingo vienuolyno 
kanonisė, bet tikriausiai būčiau mirusi iš nuobodulio! Jos dėka 
suvokiau, kad dorybingumas nėra tas žavus dalykas, kaip įprasta 
manyti, ir turiu keletą malonių prisiminimų, kuriuos papasakosiu 
laisvu laiku, kai geriau pažinsime viena kitą. Įsidėmėkite viena: 
mūsų šeimos narių kraujas visada buvo karštas. Ir jūs nesate 
išimtis!.. O dabar linkiu jums labos nakties! 

Virš galvos sugriaudėjęs perkūnas nebūtų labiau apstulbinęs 
Marijanos. Ji suvokė, kad perprato tik dalį tiesos apie Adelaidę 
ir kad viską reikia pradėti iš pradžių. Pakako užsiminti apie 
Boforą, ir jis įsitvirtino Marijanos sąmonėje, bet ji atkakliai 
stengėsi to atsikratyti. Tiesą sakant, kodėl?.. Keistos abejonės 
apniko Marijaną. Ar ji galėtų pamilti amerikietį? Žinoma, ji 
dar buvo pernelyg jauna ir dar daug ką turėjo sužinoti. Bet 
kai panelė d'Aselna tvirtu žingsniu pasuko link laiptų, vedančių 
į virtuvę, ji sulaikė ją: 

Palaukite... kur jūs einat? 

- Į rūsį, mano vaike. Užmiršau jums pasakyti, kad jis susisiekia 
su ponios Atkins namo rūsiu. Tai sužinojau visai neseniai, bet 
supratau, kaip naudinga, kai jūs pakeitėte užraktus! Labos 
nakties! 

Ji vėl pasisuko eiti, bet Marijana sustabdė ją šūktelėjusi: 

Pussesere! 

Tai tebuvo vienas žodis, bet jame glūdėjo visas pasaulis. 
Merginai pasirodė, kad Adelaidė kažkuo panaši į tetą Elisę, ir 
ji šūktelėjo pajutusi, kaip trūksta šeimos šilumos. Adelaidė, tarsi 
jai kas būtų smogęs, staigiai sustojo ant slenksčio ir lėtai 
atsigręžė. Jos veide atsispindėjo didžiulė įtampa. 

Na? 
Kodėl... kodėl jūs turite gyventi pas pažįstamą, kai yra šis 
namas, mūsų namas... man toks didelis? Man taip... reikia, kad 

jūs būtumėte šalia! Paprašysiu, kad imperatorius dovanotų jums 
ir galėsime... 

Ji pajuto, kad nebegali ištarti nė žodžio. Tapo tylu. Mėlynų 
ir žalių akių žvilgsniai susikirto, jie buvo išraiškingesni už žodžius. 
Gal pasivaideno, o gal iš tikrųjų ant senmergės blakstienų 
sužvilgo ašara? Ji išsitraukė nosinaitę ir energingai išsišnypštė. 

O juk tikrai, kodėl gi man nepersikrausčius?  sumurmėjo 
ji: Virš šio židinio vis dar nieko nėra, ir tai labai liūdina! 

Pasitvarkiusi išsipešiojusį šinjoną, matyt apsimestinai, kad 
galėtų susitvardyti,= madmuazelė Adelaidė tvirtai nužingsniavo 
rūsio link. 

Likusi viena, Marijana triumfuodama apsižvalgė. Jai pasirodė, 
kad namas staiga tikrai atgijo, kad jo sienos kupinos gyvybės. 
Viskas grįžo į pirmykštę padėtį. Namas atgavo savo sielą, O 
Marijana židinį. 

Po šešių dienų, kovo 19-ąją, visos gatvės prie Feido teatro 
buvo pilnos karietų ir po aukštais senoviniais skliautais plūdo 
nepaprastai elegantiška minia: moterys, apsisiautusios brangiais 
kailiais, iš po kurių tai šen, tai ten žybčiojo brangenybės, ant 
galvų gėlės, plunksnos ir deimantai, vyrai plačiais apsiaustais, 
slėpusiais puošnius mundurus arba ordinais nusagstytus juodus 
frakus. Nors jau keletą dienų Paryžiuje be paliovos pliaupė 
lietus, visi, kurie to buvo verti laipsniu ar turtais, skubėjo prie 
garsiojo teatro durų. 

Feido teatras buvo neseniai pasirinktas, daugiausia dėl salės, 
didesnės už Operos arba Lua gatvės teatro sales. Be to, 
paaiškėjo, kad italų dainininkė geriau jaučiasi tokioje scenoje, 
kuri iš tradicijos išliko Italų komedijoje ir Komiškojoje operoje, 
o ne Operos scenoje, kur spektaklyje svarbiausia būdavo baleto 
numeriai. Šokėjai ir šokėjos nelabai būdavo patenkinti, jei dar 
prieš juos kas nors eidavo į sceną, tuo tarpu Feido teatras iš 
tikrųjų buvo belkanto šventovė. Operos teatro direktorius Pikaras, 
nors ir apgailestavo netekęs pasakiškų pinigų, guodėsi tuo, kad 
išvengė aibės nemalonumų, kuriuos būtų patyręs iš šokių “dievo" 
Ogiusto Vestri, su amžiumi nesikeitusio į gera ir despotiškai 
viešpatavusio teatre, nes laikė jį savo tėvonija. 

Feido draugijos nariai, tokie kaip garsioji Diugazon, gražuolė 
Fili arba madam de Sent Oben, drauge su vyriškąja dalimi 

šauniuoju Elvijumi ir jo bičiuliais Gavodanu, Martenu, Soljė ir 
Šenaru, buvo labai dėmesingi imperatoriaus nurodymams ir 
pareiškė, kad jie su džiaugsmu sutiks dainininkę Mariją Stelą, 
apie kurią garsas, sukurtas sumanios Fušė reklamos, pasklido 
pirmiau negu ji pasirodė scenoje. 

Tinkamai nuteikti, keturi Paryžiaus dievaičiai: “Monitor", 
“Imperijos žinios“, “Gazet de Frans“ ir “Kotidjen" išspausdino 
naująją belkanto žvaigždę liaupsinančius straipsnius, nors dar 
niekas nebuvo jos matęs. Tuo metu Paryžiaus gatvėse atsirado 
daugybė afišų, skelbusių apie didžiulį koncertą Feido teatre, 
kuriame “... pirmą kartą Prancūzijoje dainuos garsi Venecijos 
žvaigždė sinjorina Marija Stela, auksinis pusiasalio balsas“. 
Dabar Paryžiuje apie myslingąją dainininkę buvo kalbama tiek 
pat, kiek ir apie naująją imperatorienę, kuri iš lėto artėjo prie 
Prancūzijos. Salonų liežuvautojai padarė visa kita. Vieni kitiems 
tyliai pasakodavo, kad imperatorius yra beprotiškai įsimylėjęs 
gražuolę Mariją, kad ji slapta gyvena mažame kambarėlyje Tiuilri, 
kad jis švaisto dėl jos aibę pinigų ir apiberia ją brangenybėmis. 
Dėl jos beveik užmiršo apie pasirengimą prašmatnioms vestuvėms: 
darbininkai, rengę ceremonijai kvadratinę Tiuilri salę, siuvėjos, 
nėrėjos ir iškilmingos rikiuotės repeticijomis užsiėmusi kariuomenė. 
Ir net dailidės, statę laikiną triumfo arką iš medžio ir audinio, 
nors ilgainiui turėjo pastatyti tikrą, streikavo kas penkias minutes 
ir reikalavo didesnio atlyginimo. 

Visas tas šurmulys ir linksmino, ir gąsdino Marijaną. Ji puikiai 
suprato, kad tą vakarą, kai dainuos, viso Paryžiaus akys bus 
įsmeigtos į ją, negailestingai tyrinės jos figūrą ir tualetą, ir 
menkiausias balso falšas jai gali būti pragaištingas. Dėl to ji 
dirbo iki visiško išsekimo, ir tai net kėlė jos draugų nerimą. 

Jeigu jūs nusialinsite, pasakė jai Dorotėja de Perigor, 
kasdien užeidavusi į Lilio gatvę padrąsinti draugės, pirmadienį 
būsite tokia silpna, kad vakare nepakelsite įtampos ir jaudulio. 

Kas nori toli važiuoti, rūpestingai elgiasi su savo arkliu, 
pamokomai kartojo jai pusseserė Adelaidė, motiniškai globojusi 
ją, o Napoleonas kas rytą atsiųsdavo Korvisarą, savo rūmų 
gydytoją, kuris tikrindavo jos sveikatą. Imperatorius liepė ir 
pačiai madmuazelei Marijai Stelai rūpintis savimi. 

Tačiau Marijana, iš baimės netekusi galvos, nenorėjo nieko 
girdėti. Gosekas pats turėjo jai pareikšti, jog draudžia repetuoti 
ilgiau kaip vieną valandą per dieną ir paveda Arkadiju de 
Zolivaliui visą kitą laiką laikyti pianiną užrakintą, kad ji pagaliau 
sutiktų bent kiek pailsėti: Kad jai nekiltų pagundos, taip pat 
reikėjo užrakinti arfą palėpėje ir gitarą spintoje. 

Aš numirsiuų, sušuko ji, arba turėsiu pasisekimą! 

Jei ir toliau taip bus, jūs to net nesuspėsite, atsakė jai 
Fortiunė Gamelen, kuri nuolat vertė Marijaną ryti paslaptingus 
Antilų antpilus, turėjusius sustiprinti jos kūną ir dvasią, ir kasdien 
grūmėsi su Adelaide, piršusia gogelmogelį. - Jūs mirsite anksčiau! 

D'Aselnų namas, prieš keletą savaičių buvęs toks tylus, virto 
savotišku forumu, kur kiekvienas reiškė savo nuomonę ir davė 
patarimus ir kur kasdien ateidavo baltinių siuvėjos, batsiuviai, 
kailininkai, modistės ir prekiautojai papuošalais. Nuolat aidėjo 
skardus viską tvarkiusio siuvėjo Lerua balsas. Didysis žmogus 
tris naktis nemiegojo, kad Marijanai paruoštų tinkamą tualetą, 
ir retsykiais vaikštinėjo po kambarius lyg nieko nematydamas, 
o trys kunigaikštienės, penkios hercogienės ir pustuzinis maršalų 
manė, jog mirs iš baimės... Likus penkiolikai dienų iki 
imperatoriaus vestuvių, Lerua rūpinosi vien gražuole dainininke! 

Tas vakaras bus mano triumfas arba jis neįvyks, kartojo 
jis vyniodamas kilometrus tiulio, atlaso, brokato ir auksinio 
apvado, didžiai stulbindamas laikraščių rašeivas, savo straipsniuose 
skelbusius, kad prieš Marijos Stelos tualetą nublanks pasakiškai 
turtingų Golkondos sultonų moterų apranga. 

Buvo šnekama, kad ji pasirodys išsipuošusi deimantais, kad 
užsidėsianti net Lenkijos brangenybes, kad imperatorius įsakęs 
įdėti “Regentą" didžiausią deimantą į koljė, kurį visiems 
demonstruosianti, kad jis leidęs jai užsidėti diademą kaip princesei, 
ir aibę kitokių nesąmonių, ir apie visas tai paryžiečiai kalbėjo 
nė kiek neabejodami, todėl sunerimęs Austrijos pasiuntinys slapta 
apsilankė pas Fušė, norėdamas sužinoti, kuo tikrai galima tikėti. 

Tuo metu Operos artistai iš apmaudo verkė prie savo 
direktoriaus Pikaro durų, šis užsirakino savo kabinete, o Feido 
teatro trupė džiūgavo tarsi nugalėtoja. Kiekvieno, įtraukto į šį 
įvykį, net prasčiausios choristės, savimeilė buvo labai paglostyta, 
ir jie visi savo akyse tapo gerokai reikšmingesni. 

Paskutinėmis dienomis Marijana, lydima Goseko ir Arkadijaus, 
kuris labai rimtai Žiūrėjo į impresarijaus pareigas, keletą kartų 
buvo atėjusi repetuoti scenoje ir susipažino su Žanu Elvijumi, 
madingų tenoru, turėjusiu pirmojoje dalyje pritarti jai. Jaunajai 
moteriai trūko laiko išmokti visą operą ir dainuoti ansamblyje, 
todėl buvo nutarta, kad pirmojoje dalyje ji atliks sceną iš 
Spontinio “Vestalės", vieno mėgstamiausių Napoleono kūrinių, 
nes jis labai vertino viską, kas susiję su Roma. Pakėlus uždangą, 
iš karto bus padainuotas Julijos ir Licinijaus duetas, paskui 
Marijana viena dainuos Zetulbos ariją iš “Bagdado kalifo", o 
tada bus ilga ištrauka iš Kerubinio “Pigmaliono". Visa antroji 
dalis buvo skirta Marijanai. Ji dainuos įvairias Mocarto arijas 

dabar buvo madinga viskas, kas austriška. 

Ir jaunajai moteriai viskas puikiai klostėsi. Ją labai draugiškai 
sutiko nauji draugai, o ypač galantiškas buvo Elvijus. Nors ir 
daug pergalių turėjo, bet negalėjo atsispirti naujokės žavesiui. 
Jis padarė viską, kad ji tvirtai jaustųsi erdvioje scenoje, kurios 
dydis įvarė jai siaubo, kai pirmą kartą į ją įžengė. 

Kai tik užsidegs rampos šviesos, aiškino jis, rodydamas 
įspūdingą kinketų su reflektoriais eilę, - jūs jau nieko nebematysite 
salėje. Be to, iš pradžių scenoje būsite ne viena, 0 su manimi. 

Kad ji greičiau priprastų prie teatro, jis apvedžiojo ją visur 

nuo rūsių iki stogo, parodė dekoracijas, ložes, XVIII amžiaus 
stiliaus salę rausvas aksomas, paauksuota bronza, sietynai 
balkonuose ir didžiulė spindinčio krištolo liustra. Didelė 
imperatoriaus ložė buvo pačiame centre, ir Marijana nusprendė, 
kad per visą koncertą žiūrės tik į ją. 

Ji sau pasižadėjo tą lemtingąjį vakarą, nuo kurio priklausė 
jos gyvenimas, būti rami. Beveik visą dieną ji praleido savo 
prieblandoje skendinčiame kambaryje, Adelaidės globojama. Ši 
jau buvo paėmusi į savo rankas namų reikalus ir tą sunkią 
dieną ruošė Marijanai lengvą maistą. Niekas, išskyrus Fortiunė 
Gamelen, kuri buvo laukimo nukamuota beveik taip pat kaip 
ir Marijana, neturėjo teisės prisiartinti prie jaunosios moters. O 
iš Tiuilri buvo gauti trys ar keturi švelnūs ir drąsinantys laiškeliai. 

Nepaisant to, nepaisant draugų rūpestingumo, važiuojant į 
teatrą Marijanos rankos sušalo kaip ledas ir perdžiūvo gerklė. 
Ji virpėjo kaip lapas vėjuje, nors vilkėjo Napoleono dovanotus 


79 


puikius sabalų kailinius, nors jos kambarinė Agata visą karietą 
buvo prikrovusi šildyklių. Ji dar niekuomet taip nesinervino. 

Aš negaliu, nuolat kartojo ji Arkadijui, kuris vilkėjo 
juodą fraką ir buvo išbalęs kaip ir ji, aš jokiu būdu negalėsiu... 
Aš per daug bijau! 

Tai paprastas jaudulys prieš išeinant į sceną, atsakė jis, 
demonstruodamas ramybę, kurios nė kvapo nebuvo. Visi didieji 
artistai jį patiria. Ypač pirmą kartą eidami į sceną. Tai praeis! 

Prie Marijanos persirengimo kambario laukė Elvijus su didžiule 
raudonų rožių puokšte rankoje. Jis ištiesė ją nusilenkdamas ir 
meilikaujamai šypsodamasis. 

- Jūs pati nuostabiausia! pareiškė jis savo skardžiu balsu. 

Šiandien tapsite garsenybe ir mes galbūt tapsime draugais 
visam gyvenimui, jei to panorėsite... 

Aš jau esu jūsų draugė, pasakė ji tiesdama ranką 
dainininkui. = Dėkoju jums už paramą. Jos man labai reikia. 

Šis šviesiaplaukis gražuolis, ir keturiasdešimtmetis išlikęs lieknas, 
turėjo įprotį įkyriai apžiūrinėti ją, ypač jos dekoltė, bet jis buvo 
simpatiškas ir nuoširdžiai stengėsi jai padėti. Marijana jau buvo 
pripratusi prie tos aplinkos savitumų, nors ji smarkiai skyrėsi 
nuo jos ankstesnės aplinkos. Ji norėjo čia ne šiaip užimti vietą, 
bet viešpatauti. 

Jai skirtas persirengimo kambarys virto sodu tiek gėlių čia 
prinešė! Atrodė, kad visame Paryžiuje nebeliko nė vienos rožės, 
nė vieno gvazdiko, nė vienos tulpės taip stengėsi jos draugai. 
Čia buvo didžiulės puokštės, atsiųstos Taleirano, Fortiunė ir jos 
bičiulio bankininko Uvraro, Fušė, Diuroko ir daugelio kitų. Buvo 
ir mažutė droviojo pono Ferkoko puokštelė, ir visas glėbys 
našlaičių, atsiųstas Napoleono, o viduryje buvo kita puokštė 
deimantų ir laiškelis, padvigubinantis jos vertę: “Aš myliu tave, 
čia ir pasirašau: Napoleonas“. 

Viskas bus gerai, šnabždėjo jai Arkadijus. Argi galima 
bijoti, kai visi jus taip myli? Pagalvokite, kad “jis" bus ten. 
Eime, pažiūrėsime. 

Kol Agata tvarkėsi persirengimo kambaryje ir skynėsi kelią 
per gėles, Arkadijus paėmė Marijaną už rankos ir nusivedė už 
scenos. Choristės, scenos mašinistai, apšvietėjai ir kiti susijaudinę 
lakstė pirmyn atgal ir dirbo paskutinius darbus. Orkestro duobėje 

muzikantai derino instrumentus, 0 tuo metu viena po kitos 
žiebėsi rampos šviesos. Už didžiulės aksomo sienos girdėjosi 
salės šurmulys. 3 

Žiūrėkite! ištarė Arkadijus, vos vos praskleidęs klostes. 

Nuo gausybės didžiosios liustros šviestuvų teatras tiesiog 
švytėjo. Visi užsienio šalių pasiuntiniai buvo ten, visi imperijos 
patarėjai, vilkintys beveik fantastiškus Napoleono  įvestus 
kostiumus. Marijanos širdis smarkiai plakė žiūrint į ponią de 
Taleiran, sėdinčią ložėje su keletu draugų, Taleiranas su poniomis 
sėdėjo kitoje, o trečioje ji išvydo siaurą Dorotėjos veidą. Princas 
Eugenijus taip pat buvo čia, ir karalienė Hortenzija, jo sesuo. 
Arkadijus pusbalsiu vardijo atvykusiuosius: senasis kunigaikštis 
Kurakinas, kancleris Kambaserė, gražuolė ponia  Rekamjė 
sidabriška gazine suknele, Fortiunė Gamelen, žinoma, spindinti 
ir ryški kaip rojaus paukštelis, ir šalia jos  sukčius Uvraras. 
Vienoje iš šoninių ložių sėdėjo Adelaidė d'Aselna, nuostabi su 
violetine suknele ir balto atlaso tiurbanu, kuriuos jai padovanojo 
Marijana. Neregėtu lornetu senmergė viską apžiūrinėjo. Šiandien 

ne tik jos šlovės, bet ir grįžimo į Paryžiaus gyvenimą diena. 
Abejingas liokajus saugojo jos ložės duris. Cia ji viešpatavo 
išdidžiai vieniša, tuo tarpu visos gretimos ložės buvo perpildytos. 

Čia visa imperija... arba beveik visa, atsiduso Arkadijus. 

Aišku, kad imperatorius turi atvykti... Dar truputis, ir visi šie 
žmonės bus jus įsimylėję! 

Tačiau jaunosios moters žvilgsnis buvo prikaustytas prie 
didžiosios ložės, dar tuščios, kurią turėjo užimti Napoleonas su 
seserimi Polina ir keletu aukštų pareigūnų. 

Rytoj, sušnabždėjo Marijana tarsi pati sau ir ją pervėrė 
liūdesys, jis išvyksta į Kompjeną! Jis lauks būsimosios 
imperatorienės. Argi man rūpi kiti įsimylėjėliai! Man reikalingas 
tik jis, O jis mane palieka! 

Bet šiąnakt jis bus jūsų! ryžtingai nutraukė ją Žolivalis, 
nes suprato, kad jei leis Marijanai pasiduoti melancholijai, ji 
prapuls. O dabar greičiau eikite rengtis. Orkestras jau derina 
instrumentus... Greitai! 

Jis buvo teisus. Marijana nebeturėjo nei laiko, nei teisės 
galvoti apie save. Šiomis paskutinėmis minutėmis ji turi susilieti 
su teatru. Ji tikrai taps artiste ir turi padaryti viską, kad 

nenuviltų tų, kurie ja pasitikėjo! Marijana d'Aselna dings, jos 
vietą užims Marija Stela. Ir Marijanai norėjosi, kad ši vieta 
būtų neprilygstama. 

Atsakinėdama į iš visų pusių sklindančius draugiškus 
sveikinimus, ji nuėjo į savo persirengimo kambarį, kur jos laukė 
Agata. Lengvai tūptelėjusi, subretė ištiesė jai didžiulę baltutėlių 
kamelijų puokštę, suvyniotą ir perrištą žaliu kaspinu. 

Pasiuntinukas atnešė ją, pasakė ji. 

Neapsakomo jausmo apimta, Marijana perskaitė pridėtą kortelę. 
Joje buvo du žodžiai: “Jasonas Boforas". Daugiau nieko. 

Vadinasi, ir jis pagalvojo apie ją? Bet kaip? Ir iš kur? 
Nejaugi jis grįžo į Paryžių? Ji staiga panoro nubėgti į sceną 
ir pro uždangą paieškoti salėje amerikiečio įdegusio veido ir 
aukštos figūros. Bet tai buvo nebeįmanoma. Apačioje smuikai 
užgrojo uvertiūrą. Choristės jau turėjo susirinkti scenoje. Po 
akimirkos uždanga pakils. Marijanai liko laiko tik persivilkti 
suknelę. Vis dėlto, dėdama puokštę ant tualetinio staliuko, ji 
negalėjo atsikratyti jaudulio, privertusio beveik visai užmiršti 
baimę. Savo paprastu vardu, paslėptu tarp gėlių, Jasonas tarsi 
susprogdino ankštą, puokščių pilną persirengimo kambarį, ir 
dvelktelėjo jūros vėjai, aitrus nuotykių ir kasdienės kovos 
aromatas... Marijana suvokė, kad jokie palankūs žodžiai jos taip 
nepadrąsino, kaip šios kelios raidės. 

Tuo metu, kai Agata tvarkė jos šukuoseną ir deimantinėmis 
žvaigždėmis puošė tankias garbanas, Marijana prisiminė keistą 
A./elaidės klausimą: 

Jūs esate tikra, kad nemylite jo? 

Kokia nesąmonė! Žinoma, ji tuo tikra! Argi ji galėtų nors 
akimirką abejoti, ką pasirinkti - Napoleoną ar amerikietį? Ji 
sąžiningai prisipažino, kad jūreivis patrauklus, bet imperatorius... 
jam niekas neprilygsta. Be to, jis visa širdimi myli ją, o Adelaidės 
teiginio niekas nepatvirtino. Niekada nemačiusi Jasono, ji 
nusprendė, kad jis myli ją. O Marijana manė kitaip. Jos 
nuomone, amerikietis jautė sąžinės graužimą ir kad ir ką 
apie jį būtų maniusi tada buvo doras žmogus, todėl norėjo 
atlyginti jai padarytą nuostolį, štai ir viskas! Tačiau Marijana 
sau prisipažino, kad labai zpsidžiaugtų vėl jį išvydusi. Kaip būtų 
puiku, jeigu jis šį vakarą būtų čia ir matytų jos triumfą! 

Taigi ji visiškai pasirengusi, ir veidrodis rodo, kokia ji nuostabi. 
Garsioji Lerua suknelė iš tikrųjų buvo paprastumo šedevras: 
tankaus perlamutrinio atlaso, su ilgu šleifu, apsiūtu auksiniu 
brokatu, platėjanti tik į apačią, ji glaudžiai aptempė figūrą. 
Tokia drąsi galėjo būti tik moteris, turinti tokią krūtinę ir 
kojas. O kur dar svaiginanti dekoltė ir Napoleono dovanoti 
smaragdų ir deimantų papuošalai! Buvo galima pasakyti, kad 
suknelė Marijaną labiau nurengia negu aprengia, bet tai, kas 
kitai būtų nepadoru, pabrėžė jos elegantiškumą ir grožį. Lerua 
pranašavo, kad kitą dieną šimtai moterų trokš tokios suknelės. 

Bet aš visoms atsakysiu, garantavo jis“ Aš branginu 
savo reputaciją ir net iš tūkstančio neatsiras nė vienos, kuri 
taip didingai vilkėtų tokią suknelę. 

Lėtai, vis dar žiūrėdama į save, Marijana užsimovė ilgas žalių 
nėrinių pirštinaites. Atspindys veidrodyje sužavėjo ją. Ji matė, 
kad jos grožis garantuos sėkmę. Jos juoduose plaukuose žaižaravo 
deimantai. 

Ji truputį dvejojo, kurią puokštę pasirinkti: našlaites, kamelijas? 
Pastaroji labiau derinosi prie jos suknelės, bet ar galima dėl 
to atsisakyti mylimo žmogaus gėlių?.. Paskutinį kartą žvilgtelėjusi 
į baltas gėles, ji sugriebė našlaites ir pasuko durų link, o už 
scenos jau pasigirdo režisieriaus balsas: 

Į sceną madmuazelė Marija Stela! 

“Vestalės" duetas buvo baigtas griaudžiant aplodismentams, o 
Napoleonas pirmas, nepaprastai susižavėjęs, sudrumstė salės tylą. 
Virpančia ranka, kurią stipriai spaudė paraudęs iš pasididžiavimo 
Elvijus, Marijana triumfuodama siuntė sveikinimus ir darė žemus 
reveransus. Bet jie daugiausia buvo skirti ne šėlstančiai publikai, 
pakilusiai iš savo vietų, bet žmogui jėgerių pulkininko munduru, 
kuris ten aukštai, gėlėmis išpuoštoje didžiojoje ložėje, taip švelniai 
šypsojosi jai, greta jaunos brunetės klasikiniu profiliu princesės 
Polinos, jaunesniosios sesers, mylimiausios, prie kurios jis vis 
pasilenkdavo, tarsi klausdamas jos nuomonės. 

Pergalė! sušnabždėjo Elvijus. Dabar bus gerai. Jūs juos 
pakerėjot! Drąsiau! Tai jums vienai... 

Ji vos jį girdėjo. Triumfo kupina aplodismentų muzika jos 
ausyse skambėjo kaip nuostabi audra. Ar yra pasaulyje labiau 
svaiginantis triukšmas? Įbedusi žvilgsnį į Žmogų, iš viršaus 

žvelgiantį į ją, ji matė tik jį ir jam iš visos širdies skyrė šią 
stulbinamą sėkmę, kurią jis numatė ir kurios norėjo. Ji sklandė 
virš beformės bedugnės, kurią išvydusi, kai išėjo į sceną, neseniai 
vos nenualpo. Bet galvos svaigimas praėjo. 

Ji jautėsi tvirtai. Baimė dingo. Elvijus buvo teisus: niekas 
nebegalėjo sukelti jos nerimo. 

Vėl įsigalėjo tyla, gal net gyvesnė negu neseniai griaudėjusios 
ovacijos, nes ji buvo kupina laukimo. Tarsi visa salė būtų 
sulaikiusi kvėpavimą... Spausdama rankoje našlaičių puokštę, 
Marijana ėmė dainuoti ariją iš “Bagdado kalifo“. Dar niekada 
jos balsas, dabar įveikiantis visus vokalo sunkumus, nebuvo toks 
klusnus jai. Jis skriejo virš salės, minkštas, šiltas, ir grynose jo 
natose Rytų brangenybes keitė tai karštas dykumos dvelksmas, 
tai audringas prie fontanų besitaškančių vaikų džiaugsmas. Ir 
Marijana, tarsi magnetu prikaustyta prie didžiosios ložės, dainavo 
tik vienam, užmiršusi kitus, kuriuos vis dėlto viliojo stebuklingais 
muzikos takais. 

Ir vėl buvo triumfas  griausmingas, neapsakomas. Atrodė, 
kad teatras sprogs nuo pašėlusių ovacijų, o scenoje kilo gėlių 
audra. Stovėdama už orkestro, Marijana galėjo matyti kurtinamai 
plojančius sukilusius žiūrovus. 

Bravo!.. aidėjo iš visų pusių. Bis! Bis! 

Ji žengė keletą žingsnių, norėdama išeiti į avansceną. 
Žvilgtelėjusi į dirigentą, ji davė ženklą, kad yra pasirengusi 
pradėti ariją. Ji nuleido akis ir klausėsi, kaip pamažu rimsta 
salė ir pasigirsta pirmieji orkestro garsai. Muzika vėl ėmė austi 
stebuklingą savo audinį. 

Bet netikėtai kažkoks judėjimas vienoje iš pirmojo aukšto 
ložių patraukė Marijanos dėmesį. Ten įėjo vyriškis, ir jaunosios 
moters žvilgsnis tuoj užkliuvo už jo figūros. Jai pasirodė, kad 
tai Jasonas Boforas, kurio veltui ieškojo tarp visų į ją žvelgiančių 
veidų. Bet tai buvo ne jis, o kitas, kurį išvydus Marijanai 
kraujas sustingo gyslose. Labai aukštas, plačiapetis, tamsiai mėlyno 
aksomo kostiumu, su aukštu muslininiu kaklaraiščiu, virš jo 
išdidus veidas, gaubiamas tankių šviesių plaukų, madingiausiai 
pakirptų. Vyras buvo gražus, nepaisant siauro rando, kirtusio 
veidą nuo lūpos iki ausies, ir Marijana žvelgė į jį netikėdama 
savo akimis, paskui ji pajuto siaubą, kuris apima išvydus vaiduoklį. 

Ji norėjo surikti, kad taip atsikratytų ją apėmusios panikos, 
bet negalėjo išleisti jokio garso. Tai buvo kaip blogas sapnas 
arba beprotybės priepuolis. Nejaugi tai įmanoma? Nejaugi tas 
košmaras iš tikrųjų buvo? Ji matė, kaip prie jos kojų krinta 
tokių kančių kaina sukurto nuostabaus, bet trapaus pasaulio, 
dabar visiškai sudaužyto, skeveldros. Jos lūpos prasivėrė 
gaudydamos orą, bet baisus regėjimas darėsi vis slogesnis, ir 
netrukus salė, imperatoriaus ložė, išpuošta purpurinėmis rožėmis, 
auksu siuvinėta uždanga, rampos lempos ir išgąstingas dirigento 
veidas susipynė pragariškame  kaleidoskope. Silpnu judesiu 
Marijana mėgino nustumti iš nakties išnirusį vaiduoklį. Bet tai 
negelbėjo! Jis nenorėjo išnykti! Jis žiūrėjo į ją!.. Jis šypsojosi!.. 

Tada bejėgiškai suvaitojusi Marijana sukniubo ant išbarstytų 
gėlių, o kilus šurmuliu, Fransis Kranmeris, nedorėlis vyras, 
žmogus, kurį ji laikė užmuštu, pasilenkė virš scenos, kur gulėjo 
balta figūra su spindinčiomis deimantinėmis žvaigždėmis. Jis vis 
šypsojosi. 

Po keleto minučių atsimerkusi, Marijana gėlių fone pamatė 
virš jos pasilenkusius susijaudinusius veidus ir suprato, kad yra 
savo persirengimo kambaryje. Čia buvo Arkadijus ir madmuazelė 
Adelaidė, Agata, kažkuo vėsiu trynusi jai smilkinius, ir Korvisaras, 
laikęs jos ranką. Čia pat buvo Elvijus ir Fortiunė Gamelen, 
už jų aukšta maršalo Diuroko figūra. Be abejo, jis atėjo 
imperatoriaus pavedimu. 

Pamačiusi, kad ji atsimerkė, Fortiunė paėmė laisvą savo 
draugės ranką. 

Kas tau atsitiko? paklausė ji ir, matyt, iš susijaudinimo 
pirmą kartą pasakė jai “tu". 

Fransis! = sušnabždėjo Marijana. Jis buvo ten... Aš jį 
mačiau. 

Tu non pasakyti... tavo vyras? Bet tai neįmanoma! Jis 
miręs! 

Marijana vos vos papurtė galvą. 

Aš mačiau jį... aukštas blondinas mėlynu kostiumu... 
kunigaikščio Kambaserė ložėje. 

Jos maldaujamas žvilgsnis nukrypo į Diuroką. Šis suprato ir 
tučtuojau dingo. Ji norėjo atsistoti, bet vėl nugriuvo ant Korvisaro 
rūpestingai padėtų pagalvių. 

- Jums reikia atsigauti, madmuazele. Jo didenybė labai jaudinasi 
dėl jūsų. Būtų gerai, kad kuo greičiau galėčiau jį nuraminti. 

Imperatorius toks geras, atsakė jaunoji moteris, ir man 
gėda dėl savo silpnumo. 

ia nėra nieko gėdingo. Kaip jūs jaučiatės? Ar galėsite 
tęsti koncertą, 0 gal geriau atsiprašyti publikos? 

Širdies lašai, kurių jai davė išgerti rūmų gydytojas, pamažu 
ėmė veikti, ir Marijana pajuto, kaip jos kūnas vėl šyla ir grįžta 
jėgos. Jai tik gėlė kaulus ir truputį skaudėjo galvą. 

Turbūt galėsiu tęsti... truputį abejodama tarė ji. 

Ji iš tikrųjų jautė pajėgsianti grįžti į sceną, bet kartu bijojo 
vėl pamatyti salėje taip išgąsdinusį veidą. Jį pastebėjusi, ji bemat 
suprato, kodėl Jasonas Boforas darė viską, kad išsivežtų ją, ir 
koks buvo tas paslaptingas pavojus, kurio jis taip nenorėjo 
atskleisti. Jis žinojo, kad lordas Kranmeris liko gyvas... Tačiau 
nenorėjo jai to sakyti. Galbūt po minutės, kai Diurokas suras 
Fransį, jis peržengs šio kambario slenkstį, prieis prie jos... Jis 
jau eina... Koridoriuje girdėti žingsniai. Dviejų Žmonių žingsniai. 

Nepalikite manęs... jokiu būdu! 

Pasigirdo beldimas, durys atsidarė. Įėjo Diurokas, bet jį lydėjęs 
žmogus buvo ne Fransis. Tai buvo policijos ministras Fušė, 
niūrus ir susirūpinęs. Vienu rankos judesiu jis nustūmė visus, 
susispietusius prie Marijanos, išskyrus Fortiunė, kuri stipriai laikė 
draugę už rankos. 

Bijau, madmuazele, pasakė jis pabrėždamas kiekvieną 
žodį, kad jūs tapote haliucinacijos auka. Maršalo prašymu aš 
pats nuėjau į kanclerio ložę. Ten nebuvo jokio Žmogaus, panašaus 
į jūsų nupasakotąjį. 

Bet juk aš jį mačiau! Prisiekiu, aš neišprotėjau. Jis vilkėjo 
mėlyno aksomo kostiumą... Man tereikia užsimerkti, kad vėl jį 
išvysčiau. Negali būti, kad ložėje sėdėję žmonės jo nepastebėjo. 

Fušė kilstelėjo antakį ir bejėgiškai skėstelėjo rankomis. 

Kunigaikščio Kambaserė ložėje esanti hercogienė de Basano 
teigia, kad vienintelis žmogus, vilkėjęs mėlyną kostiumą, kurį ji 
matė prasidėjus koncertui, buvo vikontas d'Obekuras, jaunas 
flamandas, neseniai atvykęs į Paryžių. 

Reikia surasti tą vikontą. Anglas Fransis Kranmeris nedrįstų 
atvykti į Paryžių savo vardu. Aš noriu pamatyti tą žmogų. 

Deja, jo neranda. Mano žmonės išmaišė visą teatrą jo 
ieškodami, bet kol kas... 

Tris kartus greitai ir smarkiai į duris pabeldęs žmogus 
nutraukė ministrą. Jis pats nuėjo atidaryti durų, prie kurių 
stovėjo žmogus vakariniu kostiumu. 

Pone ministre, pasakė jis, teatre niekas negalėjo mums 
pasakyti, kur yra vikontas d'Obekuras. Atrodo, kad jis dingo 
per sąmyšį, kilusį madmuazelei sunegalavus. 

Įsigalėjo tokia tyla, kad net nesigirdėjo susirinkusių kvėpavimo. 
Marijana vėl išbalo. 

Negali surasti!.. Dingo! pagaliau tarė ji. Bet tai 
neįmanoma! Tai nebuvo vaiduoklis... 

Daugiau nieko negaliu jums pasakyti, sausai pertraukė 
ją Fušė. Be hercogienės, kuri mano pastebėjusi jį, niekas 
girdite mane, niekas! nematė to žmogaus! Dabar sakykite, ką 
pranešti imperatoriui? Jo didenybė laukia. 

Imperatorius pakankamai laukė. Perduokite, kad aš 
pasiruošusi jam tarnauti. 

Sunkiai, bet ryžtingai atsistojusi, Marijana nusiėmė vilnonį 
šaliką, į kurį buvo įsisupusi, ir nuėjo prie tualetinio staliuko, 
kad Agata sutvarkytų jos šukuoseną. Ji stengėsi nebegalvoti apie 
vaiduoklį, išnirusį iš praeities ir netikėtai pasirodžiusį raudono 
ložės aksomo fone. Napoleonas laukė. Niekas niekada nesutrukdys 
jai eiti pas jį, kai jis laukia. Jos meilė buvo vienintelis tikras 
jos turtas pasaulyje! 

Vienas po kito jos draugai išėjo iš persirengimo kambario: 
Diurokas ir Fušė pirmi, paskui artistai, paskui, dvejodamas, 
Arkadijus. Tik Adelaidė d'Aselna ir Fortiunė Gamelen pasiliko, 
kol Marijana pasirengs. 

Po keleto minučių audringi plojimai sudrebino visą teatrą. 

Marijana išėjo į sceną... 

Ketvirtas skyrius 


Aistringas pasimatymas 


Napoleonas staiga liovėsi vaikščiojęs iš kampo į kampą ir 
sustojo priešais Marijaną. Susigūžusi, užsimerkusi, giliame krėsle 
prie ugnies sėdinti jaunoji moteris lengviau atsiduso. Tie ritmingi 
žingsniai, nors ir tildomi storo kilimo, dirgino jos nervus ir 
skaudžiai aidėjo galvoje. Per daug įspūdingas vakaras taip išsekino 
ją, kad tik neatlėgstanti migrena rodė, jog ji dar gyva. Pirmasis 
pasirodymas Feido teatro scenoje, išgyventa baimė ir ypač 
nesuprantamas pasirodymas ložėje žmogaus, kurį ji laikė Žuvusiu, 
paskui toks pat nesuprantamas jo dingimas. Net ir stipresnis 
organizmas nebūtų to pakėlęs! 

Sunkiai atsimerkusi ji pamatė, kad imperatorius žvelgia į ją 
susirūpinęs, sunėręs rankas ant nugaros. Ar jis buvo iš tikrųjų 
susijaudinęs, ar tiesiog nepatenkintas? Jo dailaus bato su sidabro 
sagtimi kulnas jau buvo beveik pradūręs švelnaus atspalvio kilimą, 
o siauros virpančios šnervės ir plieninis mėlynų akių spindesys 
pranašavo audrą. Ir Marijana nejučia klausė savęs: meilužis, 
imperatorius ar teismo tardytojas stovi priešais ją? Per dešimt 
minučių, kai jis atlėkė kaip viesulas, nebuvo pasakyta nieko 
svarbaus, tačiau jaunoji moteris nutuokė, kokius klausimus išgirs. 
Kambario tyla, ką tik atrodžiusi taiki ir raminama, žalsvai melsva 
jo drapiruotė, ryškios gėlės ir skaidrus krištolas atrodė nerealūs. 
Ir tikrai, ją staiga nutraukė sausi žodžiai: 

Tu absoliučiai įsitikinusi, kad nesi haliucinacijos auka? 

Haliucinacijos?.. 

Taip taip! Tu galėjai pamatyti ką nors panašų į jį... tą 
žmogų, bet nebūtinai jį. Vis dėlto būtų labai keista, jei Anglijos 
didikas laisvai vaikštinėtų Prancūzijoje, lankytųsi teatruose, net 
įeitų į kunigaikščio ložę taip, kad jo niekas nepastebėtų! Mano 
policija geriausia Europoje! 

Nors buvo išsigandusi ir nuvargusi, Marijana vos susilaikė 
nenusišypsojusi.: Buvo kaip tik taip; Napoleonas labiau 
nepatenkintas negu susirūpinęs, ir tik dėl to, kad jo policijos 
reputacijai iškilo grėsmė. Vienas Dievas težino, kiek užsienio 

šnipų galėjo laisvai vaikščioti puikiojoje Prancūzijoje!.. Ji jau 
norėjo mėginti įtikinti jį tuo, bet nutarė, kad geriau nenuteikti 
prieš save rūsčiojo Fušė. 

Sire, tarė ji ir nuvargusi atsiduso, aš taip pat gerai 
kaip ir jūs, o gal net geriau, žinau, koks budrus jūsų policijos 
ministras ir visai nenoriu jo kaltinti. Bet viena yra tikra: mano 
matytas žmogus buvo Fransis Kranmeris, ir niekas kitas! 

Napoleonas susierzinęs mostelėjo, bet tuoj pat susivaldė, 
atsisėdo šalia Marijanos ir nepaprastai švelniai paklausė: 

Kaip tu gali būti įsitikinusi? Juk pati man sakei, kad 
prastai pažinojai tą Žmogų? 

To, kuris sugriovė mano gyvenimą bei prisiminimus, veidas 
neužmirštamas. Be to, žmogaus, kurį mačiau, dešinįjį skruostą 
kirto ilgas randas, o lordas Kranmeris mūsų vestuvių dieną jo 
neturėjo. 

Ką gi tas randas įrodo? 

Tai, jog aš špagos galiuku perrėžiau jam skruostą, kad 
priversčiau kautis! tyliai pasakė Marijana. Netikiu, jog gali 
būti toks panašumas, kad net sutaptų randas, apie kurį Čia 
žinau tik aš. Ne, tai buvo jis, ir nuo šiol man gresia pavojus. 

Napoleonas nusijuokė ir staiga švelniai prisiglaudė Marijaną. 

Kokias kvailystes tu šneki! Mio dolce amor! Kas gali tau 
grėsti, kai aš tave myliu?.. Argi aš ne imperatorius? O gal tu 
netiki mano galybe? 

Tarsi stebuklinga lazdele mostelėjus, ką tik Marijanos širdį 
spaudusi baimė atgniaužė savo nagus. Ji vėl pasijuto saugi, tik 
jis galėjo garantuoti jai patikimą globą. Jis teisus: niekas negali 
jos pasiekti, kai jis čia. Bet... juk jis greitai išvažiuos. Ji prigludo 
prie jo peties kaip išsigandęs vaikas. 

Aš pasikliauju tik jumis... tik tavimi! Bet tu netrukus 
paliksi mane, paliksi Paryžių, paliksi mane vienišą. 

Ji šiek tiek tikėjosi, kad jis gal pasiūlys jai važiuoti kartu. 
O kodėl gi ir jai nenuvažiuoti į Kompjeną? Žinoma, naujoji 
imperatorienė atvažiuos po keleto dienų, bet argi jis negali 
paslėpti jos kokiame nors miesto name, netoli rūmų?.. Ji jau 
norėjo balsu pasakyti savo troškimą, bet, deja, jis paleido ją iš 
glėbio, atsistojo ir greitai Žžvilgtelėjo į paauksuotą laikrodį virš 
židinio. 

Aš neilgam išvyksiu. Paskui, grįžęs į rūmus, pasikviesiu 
Fušė. Jis gaus griežtą įsakymą šiuo reikalu. Šiaip ar taip, jis 
išknis visą Paryžių, ieškodamas Kranmerio. Tu rytoj jam tiksliai 
nupasakosi jo požymius. 

Hercogienė de Basano sakė pastebėjusi ložėje kažkokį 
vikontą d'Obekurą, flamandą. Galbūt tuo vardu dangstosi Fransis? 

Gerai, vikontą d'Obekurą suras. Ir Fušė man pateiks išsamią 
ataskaitą!  Nesikrimsk, carissima mia, ir iš toli aš rūpinsiuos 
tavimi. O dabar turiu tave palikti. 

Jau! Negi negaliu tavęs sulaikyti dar bent vieną naktį? 

Marijana tučtuojau pasigailėjo savo žodžių. Jei jis taip skuba 
palikti ją, kodėl ji žeminasi ir maldauja jį neišeiti? Širdies 
gelmėse pavydo demonai ištrūko į laisvę, tarsi niekada nė nebūtų 
tikėjusi jo jausmais... Argi ne susitikti su kita moterimi jis 
netrukus išvažiuos? Pilnomis ašarų akimis ji stebėjo, kaip jis 
nuėjo prie kanapos, pakėlė ir užsivilko pilką surdutą, kurį buvo 
numetęs įeidamas. Tik apsirengęs jis pažvelgė į ją ir atsakė: 

Aš tikėjausi, Marijana. Bet grįžęs iš teatro radau kalną 
depešų, į kurias privalau atsakyti prieš išvažiuodamas. Ar tu 
įsivaizduoji, kad išvažiuodamas čionai savo priimamajame palikau 
septynis žmones? 

Tokiu laiku? nepatikliai nusistebėjo Marijana. 

Jis staigiai grįžo prie jos ir, mikliai suėmęs ją už ausies, 
patraukė į save. 

Atsimink, mergaite: oficialių dieninių audiencijų lankytojai 
ne visada būna patys svarbiausi! Naktimis aš priimu kur kas 
dažniau, negu tu įsivaizduoji. Dabar sudie! 

Jis pasilenkė ir lengvai pabučiavo jaunosios moters lūpas, bet 
ji neatsakė... atsistojusi nuėjo prie tualetinio staliuko ir paėmė 
žvakę. 

Aš palydėsiu jūsų didenybę, pasakė Marijana šiek tiek 
perdėtai mandagiai. Tokiu laiku visi tarnai miega, išskyrus 
durininką. 

Ji jau atidarė duris, norėdama pirmojį išeiti į aikštelę, bet 
jis sulaikė ją. 

Pažiūrėk į mane, Marijana! Tu pajutai geismą, ar ne taip? 

- Aš nedrįsčiau sau to leisti, sire!.. Argi aš nesu neapsakomai 
laiminga, kad jūsų didenybė rado keletą minučių tokio brangaus 

laiko tokiu svarbiu jo gyvenimo laikotarpiu ir prisiminė mane? 
Tesu klusni jo tarnaitė. 

Oficialus reveransas nepavyko. Napoleonas sutrukdė, atėmė ir 
padėjo į šalį žvakę, privertė Marijaną atsistoti, stipriai priglaudė 
ją prie savęs, paskui nusijuokė. 

Velniai griebtų, juk tu keli man sceną! Tu pavydi, mano 
meile, ir tau tai tinka! Aš jau sakiau, kad tu galėtum būti 
korsikietė! Dievas mato, kokia tu žavi! Tavo akys spinduliuoja 
tarsi smaragdai saulėje! Tu miršti, kaip nori pasakyti man ką 
nors bjauraus, bet nedrįsti, ir tai siutina tave! Aš jaučiu, kaip 
tu VIrpi... 

Tai sakydamas jis liovėsi juoktis. Marijana pamatė, kaip jis 
išbalo ir sukando žandikaulius, ir suprato, kad jį vėl apėmė 
geismas. Jis staiga prisiglaudė prie jaunosios moters kaklo ir 
ėmė greitai bučiuoti jos pečius ir krūtinę. Dabar jau jis ėmė 
virpėti, o Marijana, atlošusi galvą ir užsimerkusi, klausėsi, kaip 
smarkiai plaka jos širdis, ir mėgavosi kiekviena jo glamone. Ją 
apėmė pašėlęs džiaugsmas, sukeltas ir išdidumo, ir meilės, nes 
pagalvojo, kad vis dar turi nemažą galią jam. Pagaliau jis pakėlė 
ją ant rankų, nunešė į lovą ir paguldė be didelių ceremonijų. 
Po kelių minučių Lerua šedevras, nuostabioji balta suknelė, visai 
neseniai akinusi visą Paryžių, gulėjo ant kilimo tai tebuvo 
suplėšyto ir niekam nebetinkamo šilko krūvelė. Bet Marijana, 
dusdama Napoleono glėbyje, matė tik žalsvą baldakimo audinį 
virš galvos. 

Aš tikiuosi, sušnabždėjo ji tarp dviejų bučinių, jog tie, 
kurie laukia jūsų Tiuilri, nepamanys, kad laikas slenka per 
lėtai... ir jie ne tokie jau svarbūs jums? 

Caro kurjeris ir popiežiaus pasiuntinys, velniūkšti! Tu 
patenkinta? 

Užuot atsakiusi, Marijana stipriau apkabino savo mylimojo 
kaklą, apsivijo kojomis jo šlaunis ir atsidususi iš pasitenkinimo 
užsimerkė. Tokios minutės būdavo atpildas už nerimą, nusivylimus 
ir pavydą. Kai ji, kaip dabar, jausdavo jo aistros šėlsmą, tai 
visada numalšindavo jos pavydą. Negali būti, kad austrė, ta 
Marija Liudvika, kurią jis netrukus pasiguldys į savo lovą vietoj 
Žozefinos, galėtų sužadinti tokią jo meilę. Juk ji tėra išsigandusi 
kvailelė, kuri turi melsti Dievo malonės kiekvieną kelionės 

minutę, artėdama prie amžino Habsburgų priešo. Napoleonas jai 
turi atrodyti kaip Minotauras, niekingas išsišokėlis, į kurį ji 
turėtų žiūrėti iš aukšto, kaip dera karališko kraujo turinčiam 
žmogui, arba aklai paklusti, jeigu ji yra, kaip šnabždėjo salonuose, 
niekuo nepasižyminti mergina, neturinti nei proto, nei grožio. 

Bet kai po valandos Marijana pro vestibiulio langą pamatė, 
kaip jos durininkas paskui imperatoriaus karietą uždaro sunkius 
vartus, ji vėl akimirksniu pajuto dvejones ir baimę  dvejones, 
nes imperatorių dabar vėl pamatys tik jau susituokus; su 
erchercogaite, o baimę dėl to, kad Fransis Kranmeris savo 
vardu ar svetimu visiškai laisvai vaikšto po Paryžių. Fušė 
sekliai galėjo padėti jai tik aptikę jo pėdsakus. O tam reikėjo 
laiko, juk Paryžius toks didelis! 

Sužvarbusi su paskubomis užsimestu nėrinių peniuaru, Marijana 
paėmė žvakidę ir pakėlė prie savęs, nemaloniai jausdama vienatvę. 
Napoleoną nuvežančios karietos keliamas triukšmas sklido iš toli 
liūdnu kontrapunktu su dar skambančiais jos ausyse meilės 
žodžiais. Jis buvo švelnus ir davė kategoriškus pažadus, bet 
Marijana buvo per daug subtili būtybė, kad pajustų, kaip šlama 
verčiamas jos gyvenimo puslapis, ir, nors ir kokia stipri meilė 
sietų ją su Napoleonu, tai, kas buvo, nebegrįš. 

Įėjusi į savo kambarį, nustebusi Marijana rado jame pusseserę. 
Įsisupusi į aksominę berankovę liemenę, užsismaukusi ant kaktos 
kepuraitę, panelė Adelaidė d'Aselna stovėjo viduryje kambario 
ir susidomėjusi, bet nerodydama jokios nuostabos, apžiūrinėjo 
ant kilimo numestus garsiosios suknelės likučius. 

Kaip jūs čia atsidūrėte, Adelaide? Aš maniau, kad seniai 
miegate. 

Aš visada jautriai miegu, be to, kažkas man pakuždėjo, 
kad “jam" išvažiavus, jums reikės kažkieno draugijos! Stai vyras, 
kuris moka kalbėti su moterimis!.. atsiduso senmergė mesdama 
ant grindų perlamutru spindinčio atlaso skiautę. Aš suprantu, 
kad tai jus varo į beprotybę! Taip pat buvo ir man, sakau 
jums, kai jis buvo tik mažas generolas, neišvaizdus ir liesas. 
Bet ar galėčiau sužinoti, kaip jis reagavo į netikėtą jūsų velionio 
vyro prisikėlimą iš mirusiųjų? 

Bjauriai, pasakė Marijana rausdamasi sujauktoje lovoje ir 
ieškodama naktinių marškinių, kuriuos jos kambarinė Agata 

grįžusi iš teatro turėjo padėti po antklode. Jis ne visai 
įsitikinęs, kad man tai nepasivaideno. 

O... jūs neabejojate? 

Žinoma, ne! Kodėl gi man būtų staiga prireikę iškviesti 
Fransio dvasią, kai jis buvo už penkių šimtų Ijė nuo manęs ir 
aš jį laikiau mirusiu? Deja, mano vargše Adelaide, ne: tai tikrai 
buvo Fransis... jis šypsojosi, žiūrėdamas į mane, ir jo šypsena 
buvo tokia, kad mane apėmė siaubas! Vienas Dievas težino, 
ką jis man rengia! 

Pagyvensim "pamatysim! ramiai tarė senmergė, eidama 
prie nėrinių staltiese dengto staliuko. Čia Marijanai buvo 
serviruota šalta vakarienė, kurios, beje, nepalietė nei ji, nei 
imperatorius. 

Adelaidė ramiai atkimšo šampano butelį, pripylė dvi taures, 
vieną tuoj pat ištuštino, vėl pripylė. o kitą nunešė Marijanai. 
Tada grįžo pasiimti savosios, pasičiupo iš dubens viščiuko sparnelį 
ir įsitaisė ant lovos kraštelio, kol jos pusseserė rengėsi eiti 
gulti. 

Patogiai atsirėmusi į pagalves, Marijana sutiko paimti taurę 
ir, atlaidžiai šypsodamasi, pažvelgė į panelę d'Aselną. Adelaidės 
apetitas buvo pasakiškas. Tiesiog baisu, kiek maisto galėjo praryti 
ši maža moteris, tokia liesa ir gležna. Visą dieną ji ką nors 
kramsnodavo, bet tai netrukdė jai, atėjus laikui, entuziastiškai 
sėstis prie stalo. Tačiau dėl to jos svoris nė kiek nedidėjo, o 
orumas nemažėjo. 

Be abejo, tos keistos pilkos būtybės, įniršusios ir irzlios, 
kokią Marijana vieną naktį rado salone, kai ši norėjo padegti 
namą, nebeliko. Vietoje jos buvo garbaus amžiaus moteris, puikių 
manierų, jos stuburas vėl natūraliai atsitiesė. Gerai apsirengusi, 
tauriai žilstelėjusiais plaukais, su senoviškomis  garbanomis, 
kyšančiomis iš po naktinės kepuraitės nėrinių arba aksominės 
skrybėlaitės, buvusi revoliucionierė, persekiojama Fušė policijos 
ir išsiųsta į provinciją paskyrus priežiūrą, vėl tapo kilminga 
panele Adelaide d'Aselna. Bet dabar, prisimerkusi, virpančiomis 
iš pasimėgavimo šnervėmis, ji degustavo viščiuką ir šampaną 
kaip smaližė katė, ir tai linksmino Marijaną, nors jos nuotaika 
ir buvo slogi. Ji nebuvo įsitikinusi, kad pusseserė-sąmokslininkė 
galutinai dingo, bet labai mylėjo tokią Adelaidę. 

Kad netrukdytų jai valgyti, Marijana lėtai gėrė iš taurės ir 
laukė, kada senmergė prabils, nes nujautė, jog ši turi ką pasakyti. 
Ir tikrai, palikusi iš sparniuko vien kaulelius ir iki paskutinio 
lašelio išgėrusi šampaną, Adelaidė nusišluostė lūpas, atsimerkė 
ir pažvelgė į pusseserę atidžiu, pasitenkinimo kupinu žvilgsniu. 

Mano brangusis vaike, prabilo ji, manau, kad šiuo 
metu jūs ne visai tinkamai vertinate savo problemą. Jei aš jus 
gerai supratau, netikėtas jūsų velionio vyro prisikėlimas iš 
mirusiųjų jus labai suglumino, ir nuo to laiko, kai jį atpažinote, 
nuolat jaučiate baimę, kad vėl jį pamatysite. Ar taip? 

Žinoma! Bet aš nesuprantu, kur jūs lenkiate, brangioji. 
Nejaugi manote, kad turiu džiaugtis išvydusi žmogų, kurį pagrįstai 
nubaudžiau už jo nusikaltimą? 

Dieve mano... tam tikra prasme, taip! 

Ir kodėl? 

O todėl, kad jei šis žmogus gyvas, jūs nesate žudikė ir 
jums nėra reikalo bijoti, jog Anglijos policija jus sučiups, jei 
tarsime, kad karo metu ji išdrįs pateikti tokį prašymą Prancūzijai! 

Anglijos policija manęs nebegąsdina, šypsodamasi pasakė 
Marijana. Svarbu ne tik tai, kad mes kariaujame: imperatoriaus 
globos pakanka, kad nieko pasaulyje nebijočiau! Bet vienu 
atžvilgiu jūs teisi: Galų gale juk malonu suvokti, kad tavo 
rankos nesuteptos krauju. 

- Jūs įsitikinusi? Lieka žavioji pusseserė, kurią jūs taip vikriai 
partrenkėte... 

- Be abejo, aš nenužudžiau jos. Jei Fransiui pavyko išsigelbėti, 
galiu lažintis, jog ir Ivė Sen Alben gyva. Be to, nebeturiu 
jokio preteksto norėti jos mirties, kadangi Fransis man tėra... 

- „Vyras, atitinkamai įteisintas Bažnyčios, mano brangioji!.. 
Štai kodėl sakau, kad užuot jaudinusis ir stengusis atsikratyti 
savo vaiduoklio, turite drąsiau kovoti su juo. Jei būčiau jūsų 
vietoje, padaryčiau viską, kad susitikčiau su juo. Taigi, kada 
pilietis Fušė ateis rytoj pažiūrėti į jus? 

Iš kur žinote, kad aš laukiu Otranto hercogo? 

- Niekada nejprasiu jo taip vadinti, to suspenduoto dvasininko! 
Bet šiaip ar taip, jis negali rytoj neateiti.. Nežiūrėkite taip į 
mane!.. Na, žinoma, tenka pasiklausyti, kai tave kažkas domina. 

Adelaide! sušuko šokiruota Marijana. 

Panelė Adelaidė ištiesė ranką ir meiliai patapšnojo jai per 
petį. 

Nebūkite tokia padori! Net aš, viena iš Aselnų, galiu 
klausytis už durų! Kad žinotumėt, kaip tai kartais praverčia.. 
Tai apie ką aš šnekėjau? 

Apie her... policijos ministro vizitą. 

Ak taip! Taigi, užuot maldavusi jį paimti į savo rankas 
jūsų nuostabųjį vyrą ir pirma pasitaikiusia fregata išsiųsti į 
Angliją, prašykite atgabenti Fransį pas jus, kad galėtumėte 
supažindinti jį su savo sprendimu. 

Mano sprendimu? Aš turiu priimti sprendimą?.. Bet kokį? 

atsiduso nieko nesuprasdama Marijana. 

Taip, būtinai! Tiesiog stebiuosi, kad iki šiol apie tai 
nepagalvojote. Kai priiminėsite ministrą, lyg be kita ko paprašykite 
jį sužinoti, kas nutiko jūsų šventam žmogui, krikštatėviu, tam 
nenuoramai Gotjė de Šazėjui! Štai kas mums netrukus bus 
reikalingas!.. Dar būdamas paprastu dvasininku, jis buvo pelnęs 
didelį popiežiaus pasitikėjimą. Ar jums neatrodo, kad popiežius 
bus labai naudingas, kai reikės anuliuoti santuoką? Jūs jau kai 
ką suprantate, tiesa? 

Taip, Marijana ėmė suprasti. Adelaidės sumanymas buvo toks 
paprastas, toks vykęs, kad ji nusistebėjo, kaip jai anksčiau tokia 
mintis neatėjo į galvą. Visai galimas daiktas, kad bus lengva 
nutraukti jos santuoką, nes ji nebuvo ideali ir sudaryta su 
protestantu. Tada ji bus laisva, nuostabiai laisva, nes nenužudė 
savo vyro. Tačiau atmintyje vis ryškiau iškylant miniatiūrinei, 
bet labai oriai abato de Šazėjaus figūrai, Marijanos nerimas 
didėjo. 

Kiek kartų nuo to laiko, kai brėkštant rudens dienai Plimuto 
krantinėje nevilties kupina žvelgė į tolyje dingstanųį nedidelį 
burlaivį, kiek kartų ji prisiminė savo krikštatėvį! Ir pradžių 
su gailesčiu, bet ir su viltimi, o laikui bėgant ir su tam 
tikru nerimu. Ką pasakys dievobaimingasis žmogus, toks 
nesitaikstantis garbės reikaluose, taip aklai atsidavęs savo 
ištremtajam karaliui, kai sužinos, kad jo krikštaduktė tai Marija 
Stela, operos dainininkė ir uzurpatoriaus meilužė? Ar jis galės 
suprasti, kiek Marijana iškentėjo ir patyrė nemalonumų, kad 
taptų tuo... ir dėl to būtų laiminga? Zinoma, jeigu ji būtų 

pasivijusi abatą Barbikene, Plimute, jos likimas būtų susiklostęs 
visai kitaip. Be abejo, jo rekomendavimu ji būtų radusi prieglobstį 
kokiame nors vienuolyne, kur melsdamasi ir viską apmąstydama 
būtų pasistengusi užmiršti ir išpirkti tai, ką visada vadino teisėta 
egzekucija... bet, dažnai su liūdesiu prisimindama savo krikštatėvio 
gerumą ir švelnumą, Marijana atvirai prisipažino, kad nė kiek 
nesigaili to gyvenimo būdo, kurį jis būtų pasiūlęs lordo Kranmerio 
našlei. Galiausiai Marijana atskleidė pusseserei savo dvejones. 

Būsiu labai laiminga, jei surasiu savo krikštatėvį, pussesere, 
bet ar jums neatrodo, kad tai bus pernelyg egzotiška: ieškoti 
jo tik tam, kad galėčiau nutraukti santuoką? Man regis, kad 
imperatorius... 

Adelaidė pliaukštelėjo delnais. 

Kokia puiki mintis! Kaip aš anksčiau apie tai nepagalvojau? 
Imperatorius, žinoma, imperatorius štai išeitis. Paskui ji 
pakeitė toną: Imperatorius, kuris generolui Radė įsakė suimti 
popiežių; imperatorius, kurio belaisvis  Savonoje jis yra; 
imperatorius, kurį Jo Eminencija nuostabiojoje bulėje “Ouum 
memoranda"* praėjusių metų birželio mėnesį taip meistriškai 
atskyrė nuo Bažnyčios, ir tai imperatorius, kuris mums 
reikalingas, kad popiežiui būtų įteiktas prašymas skyryboms... kai 
jam pačiam nepavyko išsirūpinti jo santuokos su nelaimingąja 
Zozefina anuliavimo! 

Tai tiesa, sutiko Marijana. Aš užmiršau. Ir jūs manote, 
kad mano krikštatėvis?.. 

Kai tik jis paprašys , jūsų rankose bus skyrybų dokumentas! 
Tuo nė kiek neabejoju! Rasime brangųjį abatą ir... jei pasiseks 

į laisvę! 

„Marijana manė, jog netikėtą Adelaidės entuziazmą ir didžiulį 
optimizmą sukėlė šampanas, bet nebuvo galima nepripažinti, kad 
senmergė teisi, ir dabartinėmis aplinkybėmis niekas, be abato 

azėjaus, negalėtų padėti... nors buvo nemalonu suvokti, jog 
Napoleonas nėra visagalis. Bet ar pasiseks greitai surasti abatą?.. 

Liesu pirštu Fušė užtrenkė tabokinės dangtelį, įsidėjo ją į 
kišenę, paskui grakščiai pasitaisė nuslinkusį kaklaraištį ir 
krakmolytus marškinių rauktinukus. 


* “Nors ir vertas būti paminėtas" (Iot.). 

Jeigu tas abatas de Šazėjus sukinėjasi Pijaus VII aplinkoje, 
kaip jūs spėjate, jis turėtų būti Savonoje ir, manau, mums 
nebus sunku surasti jį ir atgabenti į Paryžių. O štai dėl jūsų 
vyro čia ne taip gerai sekasi. 

Nejaugi taip sunku jį surasti? gyvai atsiliepė Marijana. 
Argi jis ir vikontas d'Obekuras ne tas pats Žmogus? 
Policijos ministras atsistojo ir, sunėręs rankas už nugaros, 

ėmė lėtai vaikštinėti salone. Jis vaikščiojo ne taip nervingai ir 
impulsyviai kaip imperatorius. Jis buvo ramus, susimąstęs, ir 
Marijana nejučia pagalvojo, kodėl vyrai, kai reikia ką nors 
svarstyti, turi žingsniais matuoti kambarį. Ar tik ne Napoleonas 
įtvirtino šį įprotį? Arkadijus de Žolivalis, brangus, ištikimas ir 
nepakeičiamas Arkadijus, taip pat jį turėjo. 

Susimąstęs Fušė sustojo priešais markizo d'Aselnos portretą, 
didingai kabantį geltonai paauksuotame salone. Hercogas žiūrėjo 
į Jį, tarsi laukdamas atsakymo, paskui pagaliau atsigręžė į 
Marijaną ir niūriai nužvelgė ją. 

Jūs tuo įsitikinusi? paklausė jis iš lėto. Nėra jokių 
įrodymų, kad lordas Kranmeris ir vikontas d'Obekuras yra tas 
pats asmuo! 

O aš tai gerai žinau. Bet norėčiau nors pamatyti jį, susitikti 
su juo... 

Dar vakar tai būtų buvę paprasta. Išvaizdus vikontas, iki 
šiol nuomojęs kambarį Plinono viešbutyje Granž Bateljero gatvėje, 
atvykęs uoliai lankėsi ponios Edmon de Perigor salone, jai 
atvežė grafo Montrono laišką. Be abejo, jūs žinote, kad jis 
dabar yra Anvere. 

Marijana patvirtindama linktelėjo galva, bet suraukė antakius. 
Ji ėmė abejoti. Nuo vakar dienos buvo įsitikinusi, kad Fransis 
ir vikontas d'Obekuras yra tas pats asmuo. Ji kabinosi šio 
spėjimo, tarsi norėdama sau įrodyti, kad netapo haliucinacijos 
auka... Bet ar galima įsivaizduoti Frans; pas Taleirano dukterėčią? 
Ponia de Perigor, nors ir buvo Kuršo kunigaikštytė ir turtingiausia 
Europoje paveldėtoja, buvo nepaprastai draugiška Marijanai net 
tada, kai paprasta ponios de Taleiran skaitovė vadinosi panele 
Malerus. Zinoma, Marijana nežinojo, ar platūs yra jos draugės 
ryšiai, beje, ji nelabai dažnai pas ją lankėsi, bet jai atrodė, 


7.- 2N95 97 


kad jei lordas Kranmeris įėjo į Dorotėjos de Perigor saloną, 
kažkoks paslaptingas balsas būtinai turėjo įspėti Dorotėją. 

Vadinasi, Anvere, tarė ji pagaliau, vikontas d'Obekuras 
susipažino su grafu Montronu? Bet tai nejįrodo, kad jis iš ten 
kilęs. Flandrijos ir Anglijos ryšiai labai artimi. 

Su tuo sutikčiau, bet savęs klausiu, ar ištremtasis grafas 
Montronas, prižiūrimas imperatoriaus policijos, išdrįstų tapti 
flamandu apsimetusio anglo, tai yra šnipo, garantu. Ar ne per 
didelė rizika? Manau, jog Montronas gali viskam ryžtis, bet su 
sąlyga, kad tai bus jam naudinga. Jeigu manęs neapgauna 
atmintis, žmogus, už kurio ištekėjote, jus laikė tik įspūdingu 
kraičiu, kurį jis, beje, beregint prašvilpė. Todėl netikiu, kad 
Montrono malonė nėra susijusi su finansiniu jauku. 

Nors ir apgailestaudama, Marijana turėjo pritarti šiam logiškam 
samprotavimui. Taigi Fransis gal ir nesidangsto flamandų vikonto 
vardu, bet jis tikrai yra Paryžiuje. Ji sunkiai atsiduso ir paklausė: 

Ar neturite žinių, kad iš Anglijos būtų atplaukęs koks 
nors kontrabandininkų laivas? 

Fušė linktelėjo galva ir tęsė toliau: 

Prieš savaitę, naktį, anglų kuteris buvo priplaukęs prie 
Hedžio salos, kad iš ten paimtų vieną gerą jūsų bičiulį, baroną 
de Sen Juberą, su kuriuo susipažinote Šajo akmenų kirtykloje. 
Suprantama, aš apie tai sužinojau tik tada, kai kuteris jau buvo 
atrišęs virves, bet tai, jog jis kažką paėmė, nereiškia, kad 
anksčiau neišlaipino ko nors kito, atvykusio iš Anglijos. 

Kaip sužinoti? Nebent... 

Marijana nutilo, jai staiga dingtelėjo mintis, dėl kurios jos 
žalios akys sublizgėjo. Paskui ji toliau kalbėjo, tik tyliai: 

Sakykite, ar Nikola Malerusas vis dar Plimute? Galbūt jis 
ką nors žino apie tokius laivus? 

Policijos ministras padarė baisią grimasą ir juokaujamai 
nusilenkė. 

Malonėkite patikėti, mano brangioji, kad aš daug anksčiau 
pagalvojau apie mūsų nepaprastąjį Bleką Fišą.. Bet dabar 
nežinau, kur yra šis garbusis Neptūno sūnus. Jau mėnuo, kai 
jis dingęs. 

Dingęs? pasipiktino Marijana. Vienas iš jūsų agentų! 
Ir jūs dėl to nesirūpinate? 

Nė kiek. Jei jis būtų sučiuptas ar pakartas, aš tai jau 
žinočiau. Blekas Fišas dingo vadinasi, jis turi atskleisti kažką 
įdomaus. Jis eina pėdsakais, ir viskas! Nenusiminkite taip! Velniai 
griebtų, mano drauge, aš imsiu ir patikėsiu, kad jūs iš tikrųjų 
esate prisirišusi prie savo “dėdulės". 

Patikėkite nedvejodamas! sausai nutraukė ji. Blekas 
Fišas pirmasis ištiesė man draugišką ranką, kai mane ištiko 
nelaimė, ir nieko nesitikėjo mainais. Aš negaliu jo pamiršti! 

Užuomina buvo aiški. Fušė užsikosėjo, išsikrapštė nosį, paėmė 
žiupsnelį tabako iš vėžlenos tabokinės, ir, norėdamas baigti 
pokalbį šia tema, visai kitu tonu prabilo: 

iaip ar taip, jūs samprotaujate teisingai, mano brangioji, 
o aš jūsų mėlynojo vaiduoklio pėdsakais pasiunčiau savo geriausius 
seklius: inspektorių Paką ir agentą Degrė. Dabar jie tikrina 
visus Paryžiuje gyvenančius užsieniečius. 

Truputį padvejojusi, Marijana raustelėjo ir paklausė, nors ir 
gėdijosi savo atkaklumo: 

Argi... jie nenuėjo pas vikontą d'Obekurą? 

Fušė tebebuvo abejingas. Nė vienas jo išbalusio veido raumuo 
nekrustelėjo. 

Jie kaip tik nuo jo ir pradėjo. Bet nuo vakar dienos 
vikontas su savo bagažu išsikraustė iš Plinono viešbučio, 
nepasakęs, kur vyksta... o jūs neįsivaizduojate, kokios plačios 
yra jo didenybės imperatoriaus ir karaliaus valdos! 

Marijana atsiduso. Ji suprato. Jei dabar Fransio nerado, jį 
surasti bus sunku kaip adatą šieno kupetoje... Ir vis dėlto 
žūtbūt reikia jį surasti... Bet į ką kreiptis, jei Fušė prisipažino 
pasiduodąs? 

Tarsi perskaitęs jaunosios moters mintis, ministras kreivai 
šyptelėjo, kai atsisveikindamas pasilėnkė prie jam ištiestos rankos. 

Nebūkite tokia pesimistė, brangioji Marijana, jūs vis dėlto 
gana gerai pažįstate mane, kad neabejotumėte: nors ir kokie 
būtų sunkumai, nemėgstu pripažinti savo pralaimėjimo. Todėl aš 
nekartoju pono de Kalono žodžių, pasakytų Marijai Antuanetei: 
“Jei tai įmanoma vadinasi, padaryta, jei neįmanoma bus 
padaryta", ir sakau kukliau: patariu jums tikėtis. 

Nepaisant raminamų žodžių, nepaisant Napoleono bučinių ir 
pažadų, Marijaną keletą dienų kamavo melancholija, prasta 

nuotaika. Niekas jai nepatiko, o pati sau dar labiau. Dieną 
ir naktį kankinama tūkstančio pavydo demonų, ji duso puikiame 
savo name, kur blaškėsi kaip Žvėris narve, bet išeiti į lauką 
dar labiau bijojo, nes dabar ji nekentė Paryžiaus. 

Laukdama imperatoriaus sutuoktuvių, sostinė šurmulingai joms 
rengėsi 

Visur pamažu atsirado girliandų, vėliavėlių, žibintėlių. Ant 
visų visuomeninių pastatų juodas Austrijos erelis puikavosi greta 
paauksuotų imperijos erelių, dėl to seni Austerlico ir Vagramo 
gvardiečiai niurnėjo, o Paryžius, švarinamas gausybės vandens 
kibirų ir stiprių šluotų, vis gražėjo. 

Įvykiui ruošėsi visas miestas, apie jį buvo kalbama gatvių 
labirintuose, dainuojama kareivinėse, kur repetavo fanfaros, taip 
pat salonuose, kur šnekėjosi smuikai, parduotuvėse, kur 
imperatoriaus portretai puikavosi viršum šilkų ir nėrinių jūros 
ir maisto atsargų krūvos, siuvėjai virto iš kojų, kirpėjai klausėsi, 
žiopliai slankiojo Senos krantinėmis, kur buvo rengiami fejerverkai 
ir iliuminacijos, ir pagaliau grizečių širdyse nubudo troškimas, 
nes joms imperatorius iš nenugalimo Karo DIEVO staiga virto 
gana nebloga Stebuklingojo Princo imitacija. Be abejo, tai buvo 
džiugi, šventiška atmosfera, bet Marijanai visas tas dėl sutuoktuvių 
kilęs šurmulys Žeidė širdį ir atrodė slogus, gėdingas. Matydama 
Paryžių... Paryžių, pasirengusį sveikinti džiaugsmingais šūksniais, 
pasirengusį nusilenkti ir numirti kaip prijaukintam katinui prie 
nekenčiamos austrės kojų, jaunoji moteris dar labiau jautėsi 
esanti apgauta... Todėl ji verčiau sėdėjo namie, dievai žino ko 
laukdama. Galbūt varpų gausmo ir artilerijos saliuto, kurie jai 
praneš, kad nelaimė įvyko ir jos priešė įžengė į miestą? 

Rūmai išvyko į Kompjeną, kur 27 ar 28 dieną turėjo 
atvažiuoti erchercogaitė, bet salonuose priėmimai nesibaigė. 
Marijana, dabar tapusi viena garsiausių Paryžiaus moterų, gavo 
aibę kvietimų į juos, bet nė už ką pasaulyje nebūtų sutikusi 
nueiti net pas Taleiranus, ypač pas Taleiranus, nes baiminosi 
subtilios ironiškos imperatoriaus vicekanclerio šypsenos. Todėl 
Marijana atkakliai sėdėjo namuose, dėdamasi persišaldžiusia. 

D'Aselnų namų durininkas Oreljenas gavo griežtą nurodymą: 
be policijos ministro ir jo pasiuntinių, taip pat madam Gamelen, 
šeimininkė nieko nepriima. 

Fortiunė  Gamelen labai pasmerkė tokį elgesį; Visada 
trokštančiai malonumų ir linksmybių kreolei buvo tiesiog juokinga, 
kad jos draugė užsidarė kaip kalinė vien dėl to, jog mylimasis 
išvyko susituokti iš išskaičiavimo. Praslinkus penkioms dienoms 
po garsiojo koncerto, ji atėjo vėl pabarti savo draugės. 

Galima pamanyti, kad tu našlė arba atstumtoji! piktinosi 
ji. Kaip tik tokiu metu, kai tavo padėtis tiesiog pavydėtina: 
tu  dievinama, visagalė Napoleono mylimoji, anaiptol ne vergė. 
Ši santuoka tam tikra prasme išlaisvina iš ištikimybės jungo. 
Velniai griebtų, tu jauna, nepaprastai graži, tu garsi... ir Paryžiuje 
pilna patrauklių vyrų, tik ir svajojančių pasidalyti su tavimi 
vienatvę! Pažįstu bent tuziną bepročių, iš proto einančių dėl 
tavęs! Nori, kad juos išvardyčiau? 

Tai beprasmiška, paprieštaravo Marijana, kuriai laisva 
buvusios  “puošeivos" moralė buvo nemaloni, bet kartu ir 
linksmino, tai beprasmiška, nes neturiu jokio noro būti su 
kitais vyrais. Jei to norėčiau, man pakaktų atsakyti į vieną iš 
šių laiškų, pridūrė ji, rodydama į nedidelį rausvo medžio 
sekreterą. Ten gulėjo krūva laiškų, kuriuos kurjeriai kasdien 
atnešdavo su daugybe puokščių gėlių. 

Ir tu jų nė neatplėši? 

Fortiunė pripuolė prie sekretero. Pačmusi ploną itališką stiklą 
vietoj pjaustomojo peilio, ji atplėšė keletą laiškų, permetė akimis 
jų turinį, pažvelgė į parašus ir galiausiai atsiduso: 

Kaip liūdna tai matyti! Nelaimingoji, pusė imperatoriaus 
gvardijos įsimylėjusi tave. Tik pažiūrėk: Kanuvilis... Trobrijanas... 
Radvila... net Poniatovskis... Visa Lenkija prie tavo kojų. O 
kur dar kiti! Flao, pats gražuolis Flao svajoja tik apie tave. 
O tu sėdi čia, kampe prie židinio, dūsauji, žiūrėdama į dangų, 
bėgančius debesis ir lietų, o tuo tarpu jo didenybė šuoliuoja 
pas savo erchercogaitę. Zinai, ką tu privertei mane prisiminti? 
Zozefiną. 

Išsiskyrusios imperatorienės, kuri buvo ne tik Fortiunė 
tėvynainė, bet ir sena draugė, vardu vis dėlto pavyko pramušti 
Marijanos prastos nuotaikos sieną. Ji nepatikliai pažvelgė į 
draugę. 

Kodėl tu tai sakai? Tu ją matei? Ką ji veikia? 

Aš ją mačiau vakar vakare! Ir, tiesą sakant, į ją dar 
graudu žiūrėti. Štai jau daug dienų praėjo, kai ji turėjo palikti 
Paryžių. Napoleonas suteikė jai Navaros hercogienės titulą ir 
dvarą, kuris su dideliu žemės sklypu yra prie Evrė... žinoma, 
jis kartu santūriai, bet neleidžiančiu ginčytis tonu patarė iki 
sutuoktuvių išvykti ten. Bet ji kaip gelbėjimosi šiaudo įsikibo 
Eliziejaus laukų, kur neseniai grįžo. Dienos slenka, o Žozefina 
dar Paryžiuje. Bet ji vis tiek išvažiuos. Tad kam vilkinti? 

Man regis, aš galiu ją suprasti, atsakė liūdnai šypsodamasi 
Marijana. - Argi ne žiauru išplėšti ją iš namų ir tarsi nereikalingą 
daiktą išsiųsti į kitus, nepažįstamus? Kodėl nepalikus jos 
Malmezone, kuris jai taip patinka? 

Per arti Paryžiaus, tarė Fortiunė priėjusi prie veidrodžio 
ir grožėdamasi stručio plunksnomis ant savo didžiulės skrybėlės. 

Kad galėtum ją suprasti. Žozefina kabinasi į šešėlį tos, kokia 
ji buvo... bet ji jau rado paguodą savo sudaužytai širdžiai. 

Ką tu nori pasakyti? 

Madam Gamelen ėmė kvatotis, žybsėdama savo sniego baltumo 
aštriais dantukais, paskui atsisėdo greta Marijanos, dvelkdama 
sodriu rožių aromatu. 

O tai, ką turi padaryti tu, mano gražuole, ką tokiu atveju 
padarytų kiekviena protinga moteris: ji įsitaisė meilužį! 

Per daug priblokšta naujienos, kad galėtų ką nors pasakyti, 
Marijana tik išpūtė akis, suteikdama malonumo plepiajai kreolei. 
„ Nerodyk tokio pasipiktinusio veido! sušuko ji = Manau, 
Zozefina visiškai teisi. Kodėl ji turėtų pasmerkti save vienatvės 
naktims, kokias, beje, ji dažniausiai ir leido Tiuilri. Ji neteko 
karūnos, bet įgijo meilę. Viena kompensuoja kita, ir, jei nori 
žinoti mano nuomonę, tai ir gerai! 

Galbūt. Ir kas jis? 

Trisdešimtmetis viengungis, galiūnas blondinas, atrodantis 
kaip romėnų dievas: grafas Lanselotas de Tiurpenas-Krisė, jos 
kamerheras, o tai labai patogu. 

Marijana nesusilaikė nenusišypsojusi, bet veikiau prisiminusi 
savo mergautiniais metais skaitytas knygas negu dėl draugės 
tauškėjimo. 

Taigi, lėtai tarė ji, Ginevero karalienė pagaliau rado 
laimę su riteriu Lanselotu? 

Tuo tarpu karalius Artūras ruošiasi linksmintis su putniąja 
Hermina, baigė Fortiunė. Kaip matai, romanuose ne visada 
rašoma tiesa. Ar verta taip sielotis? Klausyk, aš tau padėsiu! 

Fortiunė pasisuko į sekreterą, bet Marijana sulaikė ją. 

Ne. Tai beprasmiška! Neturiu jokio noro klausyti pirmo 
pasitaikiusio gražuolio nesąmonių. Aš per daug myliu jį, supranti? 

Viena kitam netrukdo, atkakliai tvirtino Fortiunė. Aš 
dievinu Montroną, bet išprotėčiau, jei turėčiau būti jam ištikima 
nuo to laiko, kai jį ištrėmė į Anverą. 

Marijana jau seniai nebesistengė įtikinti draugės. Fortiunė 
buvo karšto temperamento ir, iš visko sprendžiant, labiau mylėjo 
pačią meilę, o ne vyrus. Tarp gausybės jos meilužių paskutinis 
buvo bankininkas Uvraras, ne toks gražus kaip nuostabusis 
Kazimieras de Montronas, bet jis šį trūkumą kompensavo 
didžiuliais turtais, į kuriuos mažučiai madam Gamelen dantukai 
su malonumu įsikibo... Tačiau buvo metas baigti šį pokalbį, ir 
Marijana atsiduso: 

Nors imperatorius ir tuokiasi, nenoriu sulaužyti ištikimybės 
jam. Jis tikrai sužinotų ir nedovanotų man, pridūrė ji greitai, 
tikėdamasi, kad Fortiunė supras šį argumentą. Ir, be to, noriu 
tau priminti, kad kažkur yra mano teisėtas vyras, kuris kiekvieną 
minutę gali pasirodyti. 

Visas Fortiunė entuziazmas išgaravo, ir ji staiga rimtai paklausė: 

Ar yra kokių nors naujienų? 

Jokių. Vakar Fušė tiesiog prasitarė, kad dar nieko nerado... 
ir net tas vikontas d'Obekuras tebėra nesugaunamas. Tačiau aš 
manau, kad mūsų ministras sąžiningai ieško... Beje, Arkadijus 
taip pat dieną ir naktį naršo Paryžių, kurio visus užkampius 
pažįsta ne blogiau už tikrą policininką. 

Vis dėlto tai labai keista... 

Tuo metu, tarsi patvirtindamas Marijanos žodžius, salono 
duryse pasirodė Arkadijus de Zolivalis su laišku rankoje ir 
gracingai pasveikino moteris. Kaip visada, jis buvo nepriekaištingai 
elegantiškas: žalsvai tabakinės ir pilkos spalvos kostiumas 
efektingai derinosi su baltulėliais batistiniais marškiniais, virš 
kurių kyšojo ūsai ir rašytojo impresarijaus barzdelė. Tai buvo 
nepakeičiamas Marijanos kompanionas. 

Mūsų draugė man pasakė, kad jūs leidžiate laiką Paryžiaus 
užkampiuose, tačiau jūs taip atrodote, tarsi būtumėte atėjęs iš 
puotos, pajuokavo Fortiunė. 

Kaip tik šiandien, atsakė Arkadijus, aš buvau ne tose 
niūriose vietose, bet pas Fraskatį, kur smaguriavau ledais ir 
klausiausi mielų merginų tauškėjimo. Ir išvengiau didelės nelaimės, 
kai madam Rekamjė išpylė ananasų šerbetą ir vos neištepė 
mano kelnių. 

Vis dar nieko? paklausė Marijana, kurios veide 
atsispindėjusi įtampa labai kontrastavo linksmiems jos pašneko- 
vams. 

Bet Žolivalis tarsi nepastebėjo nerimo jaunosios moters balse. 
Atsainiai numetęs laišką ant sekretero šalia kitų, jis ėmė 
apžiūrinėti sardoniksą ir graviruotę ant kairiosios rankos. 

Nieko, nerūpestingai atsakė jis. Žmogus mėlynu kostiumu 
tarsi būtų išskridęs su dūmais kaip dvasia persų pasakose. Užtat 
mačiau Feido teatro direktorių, mano brangioji! Jis stebisi, kad 
negauna jokių Žinių iš jūsų nuo to atmintino vakaro pirmadienį. 


Aš jam pranešiau apie savo ligą, apmaudžiai nutraukė 
jį Marijana. Jam to užteks. 

Deja, jis mano kitaip! Įsivaizduokite save jo vietoje! Tas 
žmogėnas randa ryškiausią žvaigždę, O ji staiga dingsta, vos 
suspindėjusi. Ne, iš tikrųjų jis kuria tokių planų jūsų atžvilgiu, 
ir daugiausia austriškos dvasios: jis tikisi pastatyti “Pagrobimą 
iš Seralio“, paskui surengti vien Lieder* koncertą ir... 

- Apie tai negali būti nė kalbos! nekantriai sušuko Marijana. 

Pirmiausia tam Žmogui pasakykite, kad aš nepriklausau nuolatinei 

Komiškosios operos trupei. Aš tik dalyvavau koncerte Feido 
salėje. 

Jis tai gerai žino, atsiduso Arkadijus, juo labiau kad 
yra gauta ir kitų pasiūlymų, ir jis Žino apie juos. Pikaras norėtų 
matyti jus Operoje, garsiuosiuose “Barduose", kurie taip patinka 
imperatoriui, o Spontinis, turėdamas galvoje jūsų itališką kilmę, 
primygtinai prašo dainuoti su italais Paezijelo “Sevilijos kirpėjuje“. 
Pagaliau salonuose... 


* Dainos (vok..). 


104 


Gana!  susierzinusi nutraukė Marijana. Dabar nė girdėti 
nenoriu šnekų apie teatrą. Aš negaliu turėti nuolatinio darbo... 
ir ateityje, ko gero, man užteks koncertų. 

Man regis, įsikišo Fortiunė, geriau palikti ją ramybėje. 
Ji tokia sudirgusi... 

Ji atsistojo, nuoširdžiai apkabino draugę, paskui pridūrė: 

Tu tikrai nenori šįvakar ateiti pas mane? Uvraras atsives 
moterų ir... keletą įdomių vyriškių. 

Tikrai ne! Be tavęs, nieko nenoriu matyti, ypač linksmų 
žmonių. Lik sveika! 

Kai Arkadijus lydėjo madam Gamelen iki karietos, Marijana 
numetė ant grindų pagalvę, nuvargusi atsiduso ir atsisėdo ant 
jos prieš ugnį. Ją krėtė šaltis. Gal dėdamasi ligone, ji iš tikrųjų 
susirgo? Bet ne, tai tik maudė jos širdį, nukamuotą abejonių, 
nerimo ir pavydo. Artėjanti naktis, šalta ir lietinga, taip atitiko 
jos nuotaiką, kad ji net su kažkokiu pasitenkinimu žiūrėjo į 
tamsuojančius už paauksuotų užuolaidų langus. Kokia prasmė 
kalbėti su ja apie darbą? Kaip ir paukščiai, ji galėjo dainuoti 
tik lengva širdimi. Be to, ji nenorėjo patekti į ankštus, kartais 
labai griežtus operos personažo rėmus. Galbūt ji neturi tikros 
aktorės pašaukimo? Pasiūlymai neglostė jos savimeilės... nors gal 
tai, kad šalia nebuvo mylimo žmogaus, kėlė jai pasibjaurėjimą 
viskuo. 

Dabar jos žvilgsnis pakilo aukštyn, prie didelio portreto virš 
židinio, ir jaunąją moterį vėl ėmė krėsti šaltis. Tamsiose šaunaus 
karininko akyse jai staiga pasivaideno ironija,  Sumišusi su 
niekinama užuojauta sėdinčiai prie jo kojų nusivylusiai būtybei. 
Šiltoje žvakių šviesoje markizas d'Aselna, atrodė, išaugo iš 
miglotos drobės gelmės, norėdamas sugėdyti dukterį, kad ji 
neverta jo, kaip, beje, ir pačios savęs. Ir portreto kalba buvo 
tokia raiški, kad Marijana paraudo. Tarsi prieš savo valią jaunoji 
moteris sušnabždėjo: 

Jūs nesuprasite! Jūsų meilė jums buvo tokia natūrali, kad 
jus išskyrusi mirtis, be abejo, atrodė esąs logiškas jos tęsinys 
ir net tos meilės įkūnijimas tobulesne forma. O aš.. 

Lengvi Arkadijaus žingsniai kilimu nutraukė ginamąją "Marijanos 
kalbą. Keletą sekundžių jis stebėjo jaunąją moterį, kuri kaip 
juoda aksomo dėmė išsiskyrė spindinčiame salone ir melancholiška 

atrodė dar žavesnė negu besidžiaugianti. Arti ugnies jos skruostai 
įkaito, žaliose akyse sužibo auksiniai atspindžiai. 

Niekada nereikia žvalgytis atgal, pasakė jis tyliai, ir 
tartis su praeitimi. Jūsų karalystė ateitis. 

Jis greitai priėjo prie sekretero, paėmė atsineštąjį laišką ir 
ištiesė Marijanai. 

- Jūs privalote perskaityti nors šį! Kai aš atėjau, jūsų 
durininkui jį perdavė iki pat ausų purvu apsitaškęs kurjeris, 
kuris teigė, jog tai skubu... Kurjeris turėjo būti ilgai keliavęs 
prastu oru. 

Marijanos širdis sustojo. Gal tai pagaliau žinutė iš Kompjeno? 
Pagriebusi voką, ji pažiūrėjo į nepažįstamu braižu parašytą 
adresą, paskui į juodą antspaudą be jokio piešinio. Ji nervingai 
sulaužė jį ir išskleidė lapą, kur buvo keletas eilučių be parašo: 

“Karštas sinjorinos Marijos Stelos gerbėjas labai džiaugsis, jei 
ji susitiks su juo šį antradienį, dvidešimt septintą dieną, De 
Breno siur Velio pilyje, vėlai naktį. Vietovė vadinasi Liafoli*, 
ir tai visiškai atitinka prašymą to, kuris lauks. Atsargumas ir 
santūrumas..." 

Tekstas buvo keistas, pasimatymas - dar labiau. Netarusi nė 
žodžio, Marijana ištiesė laišką Arkadijui. Ji stebėjo, kaip jis 
permetė akimis eilutes, paskui nustebęs kilstelėjo antakius. 

Įdomu, pasakė jis“ = Bet, viską apgalvojus, visai aišku. 

Ką norit pasakyti? 

Kad imperatorius tikrai turi būti labai santūrus... ir kad 
De Breno siur Velio kaimas yra prie kelio, vedančio iš Reimso 
į Suasoną. Į Suasoną, kur naujoji imperatorienė turi sustoti 
kaip tik dvidešimt septintosios vakarą. 

Taigi, jūsų manymu, tai “jo" laiškas? 

O kas gi kitas galėtų jums paskirti tokį pasimatymą tokioje 
vietoje? Manau, kad... = Arkadijus nutilo, nesiryždamas ištarti 
rūpestingai slepiamo vardo, paskui tęsė: == Kad jis nori dar 
kartą įrodyti jums savo meilę ir truputį pabūti kartu su jumis 
tuo metu, kai atvyksta moteris, kurią jis turi vesti valstybės 
interesais. Tai ir turi išsklaidyti visus jūsų rūpesčius bei 
būgštavimus. 


* La folie (pranc) beprotybė. 

Bet Marijanos nebereikėjo įkalbinėti. Parausvėjusiais skruostais, 
spindinčiomis akimis, apimia aistros, ji galvojo tik apie tą minutę, 
dabar jau artimą, kai atsidurs Napoleono glėbyje... Arkadijus 
teisus: ten, nors ir reikia būti atsargiam, jis jai pateiks puikų, 
nuostabų meilės įrodymą! 

Aš vyksiu rytoj pareiškė ji O jūs įsakykit Grakchui 
paruošti man arklį. 

Kodėl ne karietą? Oras bjaurus, o ten važiuoti reikės apie 
trisdešimt Ijė. 

Taip lengviau išlaikyti paslaptį, nusišypsojo ji. Į raitelį 
mažiau kreipiama dėmesio negu į karietą su vežiku. Aš puikiai 
laikausi balne, juk jūs žinote? 

Aš taip pat, tokiu pat tonu atsakė Žolivalis. Taigi 
Grakchui pasakysiu, kad pabalnotų du arklius. Aš jus lydėsiu. 

Kokia prasmė? Jūs netikite, kad... 

Aš manau, kad jūs jauna moteris, kad keliuose ne visada 
ramu, kad Brenas nedidelis kaimelis ir kad pasimatymas jums 
paskirtas vėlai naktį nepažįstamoje man vietoje. Nemanykite, kad 
abejoju... jūs žinote kuo, bet nepaliksiu jūsų, kol neperduosiu 
į patikimas rankas. Tada vyksiu į nakvynės namus. 

Jo tonas neleido atsikalbinėti, ir Marijana neprieštaravo. Juo 
labiau kad Arkadijaus draugija kelionėje visai pravers, nes joti 
reikės ne mažiau kaip tris dienas. Tačiau ji negalėjo atsikratyti 
minties, kad visa tai per daug sudėtinga, ir imperatoriui kur 
kas paprasčiau būtų buvę pasiimti ją į Kompjeną ir įkurdinti 
kokiame nors užmiesčio name, kaip ji ir norėjo. Tiesa, jei 
galima tikėti apkalbomis, Polina Borgezė su broliu buvo Kompjene 
ir šalia jos buvo jos mylima freilina Kristina de Mati, kuriai 
Napoleonas buvo palankus iki Marijanos. 

“Kas man darosi? staiga pagalvojo Marijana. - Aš visur 
matau varžoves. Tikrai esu per daug pavydi. Reikia labiau 
kontroliuoti save“. 


Smarkus beldimas į duris nutraukė nebylų Marijanos monologą. 
Tai buvo Adelaidė, grįžusi iš globos komiteto, kur ji leisdavo 
beveik visus vakarus, bet, kaip manė Marijana, ne iš užuojautos 
vargšams, o iš noro pabūti tarp Žmonių ir užmegzti naujų 
pažinčių. Ir tikrai, madmuazelė d'Aselna, smalsi kaip šarka, 

kiekvieną kartą pripasakodavo daugybę anekdotų ir savo pastabų, 
kurios rodė, kad ji užsiėmė ne vien labdara. 
Marijana atsistojo, pasiremdama į Arkadijaus pasiūlytą ranką, 
ir nusišypsojo jam. 
Štai ir Adelaidė, pasakė ji. = Eime vakarieniauti ir 
pasiklausyti naujausių paskalų. 


Penktas skyrius 


Kaimo bažnytėlė 


Kitą dieną po išvykimo Marijana ir Arkadijus de Žolivalis 
apie vidurdienį nusėdo nuo arklių priešais Breno nakvynės namus 
“Auksinė saulė“. Oras buvo bjaurus: nuo pat aušros apylinkėse 
be paliovos pliaupė lietus, ir du raiteliai, nors ir vilkėjo storus 
kavaleristų apsiaustus, buvo tokie permirkę, kad jiems būtinai 
reikėjo prieglobsčio. Prieglobsčio ir trupučio šilumos. 

Išvakarėse išsirengę, jie  Arkadijaus patarimu jojo kuo 
greičiausiai, kad dar iki to keisto pasimatymo spėtų susipažinti 
su vietove. Jie užėmė du kambarius šiame kukliame, vieninteliame 
kaimo viešbutyje, paskui įsitaisė žemoje, beveik tuščioje salėje 
ir užsiėmė: ji | sultiniu, jis pašildytu vynu. Į juos niekas 
nekreipė dėmesio paprastai toks ramus kaimelis ant Velio 
kranto buvo neregėtai sujudęs. Juk netrukus, po valandos ar 
dviejų, naujoji Prancūzijos imperatorienė pravažiuos Breną 
vykdama į Suasoną, kur turi pavakarieniauti ir pernakvoti. 

Nors ir lijo, visi gyventojai, šventiškai apsirengę, buvo lauke, 
tarp girliandų ir pamažu gęstančių spingsulių. Priešais gražią 
bažnyčią buvo įrengta Prancūzijos ir Austrijos vėliavomis aptraukta 
pakyla, kur netrukus sustos įtakingiausi vietos žmonės su skėčiais, 
kad pasveikintų atvykėlę, o pro praviras senovinio pastato duris 
girdėjosi vietos choro dainavimas. Jis repetavo “Sveiki, laimingai 
atvykę", kuria sveikins karietų virtinę. Dėl to peizažas atrodė 
ryškus ir džiugus, keistai kontrastuojantis niūriam orui. Marijana 
buvo liūdnesnė negu paprastai, nors, be prastos nuotaikos, ją 

buvo apėmęs ir begalinis smalsumas. Netrukus ir ji išeis į lietų 
ir mėgins iš arti pažiūrėti į tą, kurios negalėjo nevadinti varžove, 
į priešo dukrą, kuri išdrįso atimti iš jos mylimąjį tik dėl to, 
kad gimė ant sosto laiptelių. 

Arkadijus buvo tylus, kaip ir Marijana. Alkūnėmis atsirėmęs 
į kelių lankytojų kartų nutrintą stalą, jis įdėmiai stebėjo, kaip 
porcelianiniame puodelyje garuoja tamsus vynas. Jis buvo toks 
susimąstęs, kad Marijana neiškentusi paklausė, apie ką jis galvoja. 

Apie jūsų šiandieninį pasimatymą, atsidusęs atsakė jis. 
Kai čia atvykome, jis man atrodo dar keistesnis... toks keistas, 
kad jau klausiu savęs, ar tikrai jį jums bus paskyręs imperatorius? 

O kas gi kitas? Kas gali būti be jo? 

Jūs žinote, kas yra Liafoli pilis? 

Be abejo, ne. Aš čia niekada nesu buvusi. 

O aš buvau, bet taip seniai, kad viską užmiršau. Viešbučio 
šeimininkas atgaivino mano atmintį, kai užsakinėjau gėrimą. 
Liafoli pilis, mano brangioji, tikrai įdomi vieta, jūs ją galite 
matyti iš čia... tačiau, man regis, pernelyg atšiauri meilės 
pasimatymui. 

Tai sakydamas, kilnusis bajoras pro langą parodė į tankaus 
miško aikštelėje, kitame Velio krante, didingai stūksančią 
apgriuvusią viduramžių tvirtovę. Pilku lietaus apsiaustu apgaubtos, 
per daugelį metų pajuodusios sienos atrodė niūriai, ir to įspūdžio 
nekeitė švelni aplink augančių medžių žaluma. Keistos nuojautos 
apimta, Marijana suraukė antakius. 

Tai feodalinė pirkelė? Ir čia ta pilis, į kurią turiu vykti? 

Ši, ir jokia kita. Ką manote apie tai? 

Užuot atsakiusi, Marijana atsistojo ir paėmė ant stalo gulėjusias 
pirštinaites. 

Ten gali būti tokia pasala, į kokią kadaise jau esu patekusi. 
Prisiminkite mūsų pirmojo susitikimo aplinkybes, brangusis 
Arkadijau... ir glamones, patekus į Fanšon Karališkosios Lelijos 
letenas Šajo akmenų kirtykloje. Ėime, prašau jus, atveskite 
arklius. Tučtuojau vyksime apžiūrėti to įdomaus meilės lizdelio... 
Žinoma, būtų gerai, jei aš apsirikčiau... 

Bet iš tikrųjų ji nelabai to norėjo, nes praėjus pirmosioms 
džiaugsmo minutėms nuo pat Paryžiaus keistai jautėsi. Visą 
kelią, šiaip ar taip, artinusį ją prie mylimojo, Marijana negalėjo 

atsikratyti abejonių ir nerimo, kilusio galbūt dėl to, kad ją 
sujaudinęs laiškas buvo parašytas ne “jo" ranka ir pasimatymo 
vieta buvo tame kelyje, kuriuo važiavo erchercogaitė. Tiesa, apie 
tai ji sužinojo Suasone išgirdusi, kad protokole numatytas 
imperatoriškos poros susitikimas įvyks dvidešimt aštuntą dieną 
Pontaršė, maždaug per dvi su puse Ijė nuo Suasono, Kompjeno 
kelyje, ir visai netoli Breno. Praėjusią naktį Napoleonas turėjo 
pakankamai laiko pasirengti susitikimui su jos palyda. 

Šiuo metu mintis apie kažkokį veikimą padėjo jai išbristi iš 
neryžtingumo ir nerimo bedugnės, kurioje ji buvo jau visą 
savaitę. Kol Arkadijus ėjo arklių, ji išsitraukė už juosmens 
užkištą pistoletą, nuovokiai pasiimtą Paryžiuje. Tai buvo vienas 
iš tų, kuriuos jai padovanojo pats Napoleonas, žinojęs, kaip ji 
moka vartoti ginklą. Ji šaltakraujiškai patikrino šovinius. Jei 
Fanšon Karališkoji Lelija, ševaljė de Briuslaras arba kas nors 
iš jų rūškanų sėbrų laukia jos už senų Liafoli sienų, bus kuo 
juos pasveikinti... 

Ji norėjo kilti iš už stalo, stovinčio priešais vienintelį salėje 
langą, bet kažkas kitoje gatvės pusėje patraukė jos dėmesį. 
Didelė juoda karieta, be herbų, bet traukiama trijų gražuolių 
širmių, sustojo priešais kalvę. Pasilenkęs greta vežiko, susisupusio 
į didelį žalią apsiaustą, prie vieno arklio kanopos, kalvis, be 
abejo, apžiūrinėjo pasagą. Šis reginys buvo visai kasdieniškas, 
bet jaunoji moteris juo susidomėjo. Jai pasirodė, kad pažįsta 
vežiką. 

Ji mėgino įžiūrėti, kas sėdi karietoje, bet matėsi tik du 
neryškūs vyrų siluetai. Staiga ji riktelėjo: vienas iš vyriškių 
minutėlę prigludo prie langelio, matyt, norėdamas pažiūrėti, kur 
vežikas, ir už stiklo aiškiai šmėstelėjo blyškus profilis, juoda 
triragė skrybėlė, taip įsirėžusi į Marijanos širdį, kad ji nė 
akimirkos nedvejodama atpažino jį. Imperatorius! 

Bet ką jis veikia toje karietoje? Jau vyksta į pasimatymą 
Liafoli? Tai kodėl jis laukia, kol pataisys pasagą? Marijanai tai 
pasirodė be galo keista ir džiaugsmas, staiga apėmęs jį išvydus, 
beregint užgeso. Ji gerai matė, kaip ten, karietoje, Napoleonas 
suraukė antakius ir nekantriai paragino skubėti. Jis skuba, labai 
skuba... bet kur? 

Marijana neturėjo laiko apie tai galvoti. Kalvis pasitraukė, 
vežikas užsiropštė ant sėdynės ir pliaukštelėjo botagu. Arkliai 
pasileido šuoliais, ir karieta nuskriejo. Tuo metu Marijana išpuolė 
laukan ir kaktomuša susidūrė su Arkadijum, kuris atvedė arklius. 

Netarusi nė žodžio, Marijana užšoko ant balno, kumščio 
smūgiu užsitraukė iki akių skrybėlę, kuri gerai prilaikė storą 
supintą kasą, paskui, paraginusi arklį, pasileido paskui karietą, 
jau dingstančią vandens ir purvo fontanuose. Arkadijus taip pat 
jojo iš paskos, bet suvokęs, kad jie tolsta nuo Liafoli, dar 
paragino arklį ir pasivijo jaunąją moterį. 

Klausykite! Kur mes taip lekiam? 

Paskui tą karietą, tarė Marijana, priešindamasi vėjui. 
Noriu sužinoti, kur ji važiuoja. 

O kam? 

- Ten imperatorius. 

Žolivalis kurį laiką svarstė naujieną, paskui, smarkiai pasilenkęs, 
sugriebė Marijanos arklį už pavadžio ir su nejtikima tokiam 
liesam Žmogui jėga sulaikė... 

Jūs iš proto išsikraustėte!  įniršusi suriko Marijana. Kas 
jums šovė į galvą? 

Jūs labai norite, kad jo didenybė pastebėtų persekiojimą? 
Tokiame tiesiame kelyje tai nesunku. Priešingai, jei mes josime 
taku, kurį matote dešinėje, tai gerokai sutrumpinsime kelią į 
Kurselį ir būsime ten daug anksčiau už imperatorių. 

O kas yra Kurselis? 

Tai kitas kaimas. Bet, jei neklystu, imperatorius paprasčiausiai 
skuba pasitikti sužadėtinės ir nesirengia niekur sustoti. 

Jūs manote? O, jei būčiau tuo įsitikinusi! 

Jaunoji moteris ūmai smarkiai išbalo. Baisus pastarųjų dienų 
pavydas, kurio beveik buvo atsikračiusi, vėl grįžo, dar didesnis 
ir labiau kankinantis. Matydamas kenčiantį jos žvilgsnį, jis liūdnai 
šyptelėjo ir palingavo galva. 

Bet... juk jūs tuo įsitikinusi! Būkite sau atvira, Marijana. 
Jūs žinote, kur jis vyksta, ir norite pamatyti... pamatyti pirmiausia 
“ją", o paskui stebėti, kaip vyks pirmasis pasimatymas. 

Marijana sukando dantis ir nusisukusi nuvedė arklį siauro 
takelio link. Jos veidas tapo uždaras, bet ji prisipažino: 

Taip, jūs teisus, bet niekas man nesutrukdys tai padaryti. 

- Aš ir neabejoju. Jokit, jei jums norisi, bet jūs neteisi. 
Šiaip ar taip, jūs kentėsite, ir visai be reikalo! 

Nekreipdami dėmesio į purvą ir vis smarkėjantį lietų, abu 
raiteliai nušuoliavo takeliu. Jis vingiavo šalia Velio, kuris savo 
purvinai pilką, nuo ilgo lietaus pagausėjusį vandenį plukdė tarp 
neapgyventų krantų. Kas minutę oras vis labiau bjuro. Dar 
neseniai smulkiai lijo, o dabar pliaupte pliaupė, tarsi dangus 
būtų prakiuręs. Tačiau kelias palei upę tikrai buvo trumpesnis, 
ir netrukus pasimatė pirmieji Kurselio namukai. 

Išjoję į kelią, Marijana ir Arkadijus pastebėjo artėjančią 
karietą, kuri lėkė labai greitai, ratais keldama tikras bangas. 

Eime, pasakė Arkadijus, čia negalima pasilikti, jei 
nenorit, kad jus pastebėtų. 

Jis mėgino nutempti ją prisiglausti į visai netoli stovinčią 
bažnytėlę, bet Marijana priešinosi. Ji išplėtusi akis žiūrėjo į 
lekiančią karietą, apimta karšto troškimo pasilikti čia, pasirodyti 
jam, sugauti valdovo žvilgsnį, išvysti jame... ką gi? Bet ji jau 
neturėjo laiko svarstyti. 

Gal dėl to, kad arklys buvo prastai pakaustytas, visu greičiu 
lekianti karieta pakrypo ir pirmu kairiuoju ratu kliudė pakelės 
kryžių prie įvažiavimo į Kurselį Ratas nukrito, ir Marijana 
nejučia šūktelėjo, bet puikus vežikas padarė tiesiog stebuklą. 
Staigiai pasukęs, jis sulaikė arklius ir sustabdė karietą. 

Du vyrai tučtuojau iššoko iš jos: vienas aukštas, su neįprastu, 
ypač tokiu oru, galvos apdangalu, kitas per daug pažįstamas, 
ir abu be galo įtūžę. Marijana pamatė, kaip aukštasis parodė 
į cerkvę, ir juodu nubėgo, lietui pliaupiant. 

Eime, eime, ragino Arkadijus, sugriebęs Marijaną už 
rankos, kitaip jūs atsidursite akis į akį su juo. Matyt, jie 
nori čia pasislėpti, kol vežikas suras račių. 

Šįkart ji nusileido. Žolivalis greitai nuvedė ją už bažnyčios, 
kad jų nepastebėtų. Čia augo keletas medžių. Prie vieno jų 
pririšo arklius. Jei jau imperatorius čia sustojo, Marijanos 
palydovas puikiai suprato, kad apie tolesnę kelionę negali būti 
nė kalbos. Be to, jaunoji moteris pamatė siauras šonines duris. 

Eime į bažnyčią, - pasiūlė ji = Mes galėsim matyti ir 
girdėti, 0 mūsų nepastebės. 

Jie įlindo į nedidelį priestatą, kur juos prislėgė drėgnas, 
šaltas oras, smarkiai atsiduodantis pelėsiais. 

Bet mes čia mirtinai persišaldysim! sumurmėjo Žolivalis, 
tačiau Marijana nesiteikė jam atsakyti. 

Patalpoje viešpatavo prieblanda. Bažnyčia buvo apleista. Daug 
kur vietoj išdaužytų stiklų buvo popierius. Kampe gulėjo sudaužytų 
statulėlių skeveldrų krūva, šalia du ar trys suoleliai, pakyla 
pamokslams sakyti, ir viskas buvo voratinkliais apraizgyta. Bet 
pro dideles praviras duris priešais sakyklą buvo galima matyti; 
kas dedasi pačioje bažnyčioje, kur atskubėjo imperatorius su 
savo palydovu. Šaižus, nekantrus ir toks pažįstamas balsas 
sudrumstė šventyklos tylą: 

Palauksim čia. Tu manai, jie dar toli? 

Tikriausiai ne, atsakė kitas, aukštas, įdomiai apsirengęs 
tvirtas vaikinas juodais susuktais plaukais. Jis stengėsi apsiaustu 
apgaubti triragę skrybėlę su įmantriu sultonu iš plunksnų. Bet 
kodėl turim laukti čia, po šiais niūriais skliautais, kur mus 
palaimins skylėtas dangus, nors jau ir lauke permirkome lietuje? 
Argi negalime rasti prieglobsčio vienoje iš fermų? 

Buvimas Neapolyje nebuvo tau naudingas, Miuratai, 
pajuokavo imperatorius. Tu jau bijai kelių vandens lašų? 

Aš baiminuosi ne dėl savęs, o dėl savo kostiumo. Šios 
plunksnos visai prastai atrodys, ir aš turėsiu garbės sveikinti 
imperatorienę panašus į apipešiotą vištą. 

Jei rengtumeis prasčiau, taip neatsitiktų. Imk pavyzdį iš 
manęs! 

O, sire, jūs aš visada jums tai sakau rengiatės per 
daug prastai, ir netinka Austrijos erchercogaitei pasirodyti 
apsirengus kaip buržua. 

is neįprastas pokalbis apie rūbus leido Marijanai visiškai 
susivaldyti. Širdis jau nebeplakė kaip pašėlusi, ir jos pavydą 
užgožė grynai moteriškas smalsumas. Taigi priešais ją garsusis 
Miuratas, imperatoriaus svainis ir Neapolio karalius? Jis vilkėjo 
puikų mėlyną paauksuotą kostiumą, kuris matėsi po dideliu 
juodu apsiaustu, buvo aukštaūgis, tačiau Marijana pastebėjo, kad 
jo veidas, pernelyg įžūlus, vis dėlto atrodė prastas. Galbūt jis 
yra žymiausias imperijos kavaleristas, bet tokiu atveju jam niekada 

nereikėtų rodytis be arklio. Jis vienas atrodė kažkoks 
"nesukomplektuotas". Tuo tarpu Napoleonas aiškino: 

Noriu padaryti staigmeną erchercogaitei, tau jau sakiau, ir 
pasirodyti jai be jokios prabangos, taip pat ir ją noriu pamatyti 
paprastu kelioniniu kostiumu. Mes išeisim į kelią, kai pasirodys 
kortežas. 

Sunkus atodūsis, toks smarkus, kad jį išgirdo Marijana, parodė, 
ką apie tai mano Miuratas, paskui jis nuolankiai pridūrė: 

Palauksim?.. 

Gana! Nerodyk tokios veido išraiškos! Visa tai be galo 
romantiška! Ir aš tau priminsiu, kad greta Marijos Liudvikos 
yra tavo žmona! Argi tu nesidžiaugi, kad vėl išvysi Karoliną? 

Žinoma! Bet mes jau pernelyg seniai esame susituokę, kad 
netikėtas susitikimas galėtų nudžiuginti. Ir, be to... 

Nutilk! Tu nieko negirdi? 

Visi, buvę bažnyčioje ir stebėtojai, ir stebimieji, įtempė 
klausą. Tikrai, tolumoje girdėjosi savotiškas triukšmas, primenantis 
vis labiau artėjančią audrą. 

Tikra, su aiškiu palengvėjimu pasakė Miuratas. Tai 
jau tikriausiai karietos! Beje... 

Ir Neapolio karalius, narsiai palikęs priedangą, nubėgo prie 
kelio, paskui grįžo atgal šaukdamas: 

tai pirmieji eskorto husarai! Jūsų žmona atvyksta, sire! 

Po akimirkos Napoleonas nubėgo kartu su juo, o begalinio 
smalsumo apimta Marijana nuėjo prie bažnyčios durų. Nebuvo 
„kio pavojaus, kad ją pastebės. Visas imperatoriaus dėmesys 
buvo sutelktas į greitai artėjančią karietų virtinę už mėlynai, 
rausvai ir Žydrai apsirengusių raitelių, ir tai žeidė Marijaną į 
pat širdį. Dabar jai tapo aišku, su kokiu užsidegimu jis laukė 
tos, iš kurios tikėjosi susilaukti įpėdinio, Habsburgų dukters su 
tradiciškai būtinu karališkuoju krauju. Stengdamasi numalšinti 
nusmelkusį ją skausmą, ji prisiminė atsainius jo žodžius: “Aš 
tuokiuosi su pilvu...“ Koks pasityčiojimas! Visas jos mylimojo 
elgesys (argi nebuvo kalbama, kad jis dėl savo sužadėtinės 
pasirengęs išmokti šokti) rodė, kaip nekantriai jis laukė susitikimo 
su būsimąja Žmona, - tai ypač patvirtino šis romantiškas išsišokimas 
kartu su svainiu. Jam neužteko kantrybės sulaukti kitos dienos, 
oficialaus susitikimo, paskirto Pontaršė. 

Dabar Napoleonas išėjo į kelio vidurį, ir mėlyni husarai prieš 
šią pažįstamą figūrą sustabdė arklius šūkaudami: “Imperatorius! 
Imperatorius čia!“ Tai išgirdęs, tuoj pat pasirodė kamerheras 
ponas de Seiselis. Tačiau Napoleonas nenorėjo nieko nei matyti, 
nei girdėti. Nekreipdamas dėmesio į vis smarkėjantį lietų, jis 
kaip jaunuolis pribėgo prie aštuonių arklių traukiamos didelės 
karietos ir atidarė dureles nelaukdamas, kol kas nors tai padarys. 
Marijana išvydo viduje dvi moteris. Viena iš jų aiktelėjo ir 
žemai nusilenkė. 

Jo didenybė imperatorius! 

Tačiau Napoleonas tai buvo aišku matė tik jos 
bendrakeleivę: stambią rausvaskruostę blondinę išsprogusiomis 
žydromis akimis, kuri atrodė išsigandusi. Jos negražios lūpos 
virpėjo, nors ji ir stengėsi šypsotis. Ji vilkėjo žalio aksomo 
apsiaustą ir buvo užsidėjusi siaubingą skrybėlę su įvairiaspalvių 
papūgos plunksnų kuokštu, panašiu į šluotą. 

Stovėdama už keleto žingsnių nuo erchercogaitės, Marijana 
rijo ją akimis ir piktai džiūgavo pastebėjusi, kad ji, jei ir nėra 
neišvaizdi, tai bent niekuo neišsiskiria iš kitų. Žinoma, Marijos 
Liudvikos veidas buvo gaivus, bet žydros akys neišraiškingos, 
o garsioji habsburgiška lūpa po ilgoka nosimi visai nepatraukli. 
O kaip prastai ji apsirengusi! Ir, be to, kaip jauna mergina ji 
tikrai buvo per daug putli. Po kokių dešimties metų ji taps 
storule, nes jau dabar atrodė per sunki. 

Jaunoji moteris nekantriai laukė Napoleono reakcijos, O jis, 
stovėdamas vandenyje, stebėjo savo žmoną. Be abejo, jis jautė 
nusivylimą, dabar jis pasveikins ją pagal protokolą, pabučiuos 
ranką ir pagaliau grįš į savo sutaisytą karietą... Bet ne!.. Jis 
džiugiu balsu tarė: 

Ponia, aš be galo laimingas jus matydamas! 

Paskui, nekreipdamas dėmesio į purslus, tykštančius kaip nuo 
šlapio pudelio, užšoko ant paminos, apkabino putlią blondinę 
ir apibėrė ją bučiniais, tuo priversdamas kreivai šyptelėti kitą 
ponią, iš karto Marijanai nepatikusią malonios išvaizdos moterį, 
gana apkūnią, didoka galva ir trumpu kaklu; pašaipus jos žvilgsnis 
nesiderino su geraširdiška veido išraiška. Žinoma, tai buvo garsioji 
Karolina Miurat, Napoleono sesuo ir viena aršiausių režimo 
intrigančių. Imperatoriaus palydovas apkabino ją, bet pirma 

prisilietė prie erchercogaitės rankos, ir tuoj pat nuėjo į karietą 
be herbų, tuo tarpu spinduliuojantis Napoleonas įsitaisė priešais 
moteris ir šūktelėjo šalia karietos išsitempusiam kamerherui: 

O dabar gyvai į Kompjeną! Ir be sustojimų! 

Bet sire, paprieštaravo Neapolio karalienė, mūsų laukia 
Suasone, kur garbingi piliečiai jau parengė sutikimą, vakarienę... 

Savo vakarienę suvalgys ir be mūsų! Aš noriu, kad madam 
jau šį vakarą būtų namuose! Į kelionę! 

Gavusi tokį atsakymą, Karolina prikando lūpą ir <+usigūžė 
savo kampe, o karieta pajudėjo. Ašarų pilnomis akimi; .:arijana 
dar spėjo pastebėti susižavėjimo kupiną Napoleono žvilgsnį, 
įsmeigtą į savo sužadėtinę. Pasigirdo griežta komanda, ir paskui 
eskortą aštuoniasdešimt trys kortežo karietos viena paskui kitą 
pravažiavo pro bažnyčią. Pečiu atsirėmusi į drėgnus gotikinio 
skliuuto akmenis, Marijana žiūrėjo į pravažiuojančią virtinę, bet 
nieko nematė. Ji jautė tokį skausmingą 'ėgų išsekimą, jog 
Arkadijus turėjo lengvai papurtyti ją, kad j' atsitokėtų. 

Ką dabar darysime? paklausė jis. Reikėtų grįžti į 
viešbutį. Jūs permirkote... aš taip pat. 

Bet jaunoji moteris nužvelgė jį kraupiu žvilgsniu. 

Mes vyksime į Kompjeną, ir mes. 

Tačiau... kodėl? - nusistebėjo Žolivalis. Bijau, kad sumanėte 
kokią beprotybę. Parūpo jums tas kortežas!.. 

Aš noriu į Kompjeną, sakau jums, pareikalavo moteris, 
treptelėjusi koja. Ir neklauskite kodėl, nes aš ir pati nežinau. 
Viena težinau aš privalau ten vykti. 

Ji taip išbalo, kad Arkadijus suraukė antakius. Tarsi gyvybė 
būtų visai dingusi, likęs tik apatiškas kūnas. Labai tyliai, 
mėgindamas padėti jai atsikratyti stingdančio, smelkiančio skausmo, 
jis priminė: 

O... kaip šiandieninis pasimatymas? 

- Jis manęs nebedomina, kadangi ne “jo" paskirtas. Girdėjote? 
Jis išvyko į Kompjeną. Bet juk ne dėl to, kad grįžtų čionai. 
Kiek nuo čia iki Kompjeno? 

Apie penkiolika Ijė! 

Štai matote! Dabar į balną ir josim trumpiausiu keliu! Aš 
noriu būti Kompjene anksčiau už juos. 


116 


Ji jau bėgo prie medžių, kur buvo pririšti arkliai. Sekdamas 
iš paskos, Arkadijus dar mėgino atvesti ją į protą. 

Nebūkit beprotė, Marijana. Grįžkime į Breną, ir leiskite 
man nueiti pažiūrėti, kas jūsų šiąnakt lauks. 

Tai manęs nebedomina, sakau jums! Kada gi jūs suprasite, 
kad visame pasaulyje man rūpi tik viena būtybė? Be to, tas 
susitikimas gali būti tik žabangai! Dabar esu tuo įsitikinusi... 
Aš nejpareigoju jūsų sekti paskui mane!  tarstelėjo ji piktai. 

Galiu joti ir viena. 

Nešnekėkite nesąmonių!  gūžtelėjęs pečiais atsakė Arkadijus. 

Truputį pasilenkęs, jis ištiesė jaunajai moteriai sukryžiuotas 
rankas, kad ji atsiremtų pėda ir sėstų į balną. Jis nesmerkė 
jos už baisią melancholiją, nes suprato, kokios sunkios jai šios 
minutės. Jam tiesiog buvo skaudu matyti,- kaip beviltiškai ji 
stengiasi kovoti su neišvengiamybe, su kuria niekas negali kovoti. 

Jokime, jei manote, kad tai būtina! tepasakė jis taip 
pat sėsdamas į balną. 

Nieko neatsakiusi, Marijana kulnais spustelėjo savo arklio 
šonus. Gyvulys kaip pašėlęs nulėkė keliu palei upę. Kurselis, 
kur tik keli žmonės iškišo galvas, išgirdę triukšmą, vėl skendėjo 
užkampio tyloje. Nelemtoji karieta, kuriai buvo pritvirtintas naujas 
ratas, taip pat dingo. 

Nors ir kiek užtrukę, Marijana su Arkadijum kaip tik laiku 
suspėjo išvykti iš Suasono, jie dar pamatė pravažiuojančią 
imperatoriaus karietą, kuri nesustodama pralėkė pro apstulbusius 
ir kiek pasipiktinusius municipaliteto tarybos suprefektą ir karinius 
viršininkus. Jie keletą valandų lietaus merkiami laukė vienintelio 
malonumo pamatyti savo imperatorių, kuris prašvilpė pro jų 
nosis. 

Kodėl jis taip skuba? košė pro dantis Marijana. Kas 
jį verčia būti Kompjene? 

Ji negalėjo aiškiai atsakyti į šį klausimą. Pašto stotyje pakeitus 
arklius, ji norėjo joti toliau, bet pamatė, kad imperatoriaus 
karieta netikėtai sustojo. Durelės atsidarė, ir Neapolio karalienė- 
Marijana ją atpažino iš apsiaustą puošusių stručio plunksnų 
iššoko ant kelio. Pasipiktinusiu veidu ji ryžtingai nuėjo prie 
kitos karietos. Pribėgęs kamerheras nuleido laiptukus, Karolina 

Miurat tarsi ištremta karalienė atsisėdo, ir kortežas pajudėjo 
toliau. 

Marijana klausiamai pažvelgė į Arkadijų. 

Ką tai galėtų reikšti? 

Arkadijus neatsakė į jos klausimą ir stengdamasis paslėpti 
sumišimą pasilenkė, tarsi taisytų pavaržą. 

Turėkite gi drąsos pasakyti man teisybę, Arkadijau. Manote, 
jis norėjo likti vienas su ta moterim? 

Galbūt, išmintingai sutiko Arkadijus. O gal tai vienas 
iš Neapolio karalienės kaprizų, kuriais ji taip pagarsėjo. 

Imperatoriaus akivaizdoje? Niekada nepatikėsiu. Jokime 
greičiau, mano drauge, aš noriu matyti, kaip jie lips iš karietos. 

Ir jiedu toliau kaip pašėlę šuoliavo per ledinį vandenį, purvą 
ir pro veidus plakančias nukarusias medžių šakas. 

Sutemus prijojusi Kompjeną, išsekusi ir sustirusi nuo šalčio, 
Marijana taip drebėjo, kad kaleno dantimis, bet iš paskutiniųjų 
laikėsi balne. Visas kūnas skaudėjo kaip išplaktas rimbu. Bet 
to ji nė už ką pasaulyje nebūtų prisipažinusi!.. 

Jie labai nedaug aplenkė kortežą, nes visame kelyje, išskyrus 
vieną kitą tankaus miško ruožą, aštuoniasdešimt trijų karietų 
dardėjimas siekė jaunosios moters ausis. 

Dabar, jodama iliuminuotomis gatvėmis, išpuoštomis vėliavomis 
nuo nutekamųjų griovių iki stogų kraigų, Marijana bejėgiškai 
mirkčiojo kaip naktinis paukštis, staiga patekęs į šviesą. Lietus 
liovėsi. Miestą apskriejo žinia, kad imperatorius šį vakarą atveš 
savo nuotaką, kurios buvo laukiama tik rytoj. Todėl, nors ir 
vėlų metą, daug gyventojų buvo gatvėse ir įvairiose įstaigose. 
Didžiulė minia jau Šurmuliavo prie didelės baltos pilies tvoros, 
o šią naktį švytėjo kaip milžiniška jonvabalių kolonija. Kieme 
žygiavo gvardijos grenadierių pulkas, kuris turėjo žiūrėti tvarkos. 
Po keleto minučių augaloti kareiviai gauruotomis kepurėmis 
padarys taką perkirs minią, kaip galingas taranas, kurio niekas 
nesulaikys. Marijana mašinaliai nukratė vandenį, lašnojusį nuo 
jos skrybėlės atbrailų. 

Kai kareiviai išeis, pasakė ji, mes pulsime į priekį, 
kad pralėktume tuo tarpu. Aš noriu patekti prie tvoros. 

Tai tikra beprotybė, Marijana! Mus suspaus, sutryps. Tie 
žmonės nė nepamanys užleisti jums vietos. 

Jie net nepastebės nieko. Pririškite arklius ir ateikite pas 
mane. Reikia skubėti. 

Iš tikrųjų, kai Arkadijus bėgte nuvedė arklius prie didelės, 
ryškiai apšviestos smuklės vartų, ėmė skambėti visi miesto varpai. 
Vadinasi, kortežas įvažiavo į Kompjeną. Tuo pačiu metu garsus 
sveikinimo šūksnis pakilo į dangų. Rūmų vartai atsivėrė, ir pro 
juos išžygiavo didžiulė grenadierių su atstatytąis šautuvais kolona. 
Jie ėjo pirmyn griežtai išsirikiavę, paskui išsklaidė minią ir 
padarė špalerius karietoms pravažiuoti. Marijana puolė į priekį. 
Žolivalis iš paskos. Miniai atsitraukus, jai pavyko pralįsti pro 
grenadierių nugaras iki pilies tvoros. Tiesa, girdėjosi pasipiktinimo 
šūksniai, ir nenuorama jaunuolis, išdrįsęs brautis į priekį, buvo 
net apkumščiuotas, bet ji nieko nejautė. Be to, pirmieji husarai 
kaip viesulas įlėkė į aikštę ir staigiai sustabdė apsiputojusius 
arklius. Minia vienu balsu sušuko: 

Tegyvuoja imperatorius!.. 

Marijana užsiropštė ant žemo paauksuotos tvoros pamato ir 
įsikibo į šlapią geležį. Tarp jos ir didžiulės terasos, kur išsirikiavo 
liokajai žaliomis livrėjomis, laikydami šaltame ore mirguliuojančius 
deglus, nebuvo nieko, tik tuščia erdvė. Akimirksniu pilies languose 
ir terasose pasirodė rinktinė publika, vienas orkestras įsitaisė 
galerijoje netoli vartų, kitas aikštėje, 0 trečias tiesiog tarnybinio 
priestato languose. Visur traškėjo ir žaižaravo deglai. Triukšmas 
buvo neapsakomas, ir jis vis didėjo griaudžiant būgnams. 

Tarp grenadierių, pažų, bereitorių, karininkų ir maršalų eilių 
pasirodė lekianti karieta, paskui ją antra, trečia... Marijanos 
širdis vos neiššoko pro šlapio jos kostiumo audinį. Išplėtusi akis 
ji žiūrėjo, kaip kilimais nuklotoje plačioje terasoje po didžiuliu 
trikampiu frontonu pasirodė damos šleifuotomis suknelėmis, o 
jų diademos spindėjo įvairiomis spalvomis, ir vyriškiai brangiais, 
raudonais paauksuotais arba mėlynais pasidabruotais, kostiumais. 
Ji pastebėjo keletą austrų karininkų baltomis paradinėmis 
uniformomis, nusagstytomis ordinais. Kažkur mušė dešimtą valandą. 

Tada, didžiuliame šurmulyje, aidint sveikinimo šūksniams, 
pagaliau pasirodė aštuonių arklių traukiama karieta, kurią 
Marijana jau taip gerai pažinojo. Trimitininkai galerijoje ištrimitavo 
“Šlovę imperatoriui", o karieta, visiems entuziastiškai džiūgaujant, 
pralėkė pro plačiai atvertus vartus ir gražiai apsuko lanką. 

Galvotrūkčiais bėgo liokajai, žmonės su deglais sustojo ant kiemo 
akmenų, o terasą užklojo žemai nusilenkusių rūmų damų atlasas 
ir brokatas. Marijana ašarų pilnomis akimis ji jau nebegalėjo 
jų sulaikyti pamatė, kaip Napoleonas nušoko ant žemės, 
paskui, visas spindėdamas, atsigręžė į karietoje  sėdinčią 
erchercogaitę ir švelniai, rūpestingai, kaip dėmesingas įsimylėjėlis, 
padėjo jai išlipti. Ūmus įtūžis išdžiovino Marijanos akis, kai ji 
išvydo, kad erchercogaitė visa išraudusi, o jos kvaila skrybėlė 
su papūgos plunksnomis smarkiai nusismaukusi ant šono. Be to, 
jos poza buvo kažkokia keista, gana nenatūrali. 

Stovėdama Marija Liudvika buvo pusę galvos aukštesnė už 
savo jaunikį. Jie buvo visai netinkama pora: ji drėbli, išlepusi 
vokietė, jis blyškiaveidis, romėnišku profiliu, nenuramdomai 
gyvas dėl savo Viduržemio jūros pakrantės kraujo. Ko gero, į 
akis nekrito tik amžiaus skirtumas, nes platūs Marijos Liudvikos 
pečiai temdė ankstyvos jaunystės žavesį. Tačiau neatrodė, kad 
jiedu tai pastebėtų. Jie taip susižavėję žiūrėjo vienas į kitą, 
kad Marijana ūmai panūdo numirti. Kaip šis žmogus, visai 
neseniai taip aistringai ją glamonėjęs ir tarsi nuoširdžiai 
prisiekinėjęs, kad tik ji viena viešpatauja jo širdyje, gali dabar 
žiūrėti į tą aukštą rudą telyčią, atrodančią kaip vaikas, pirmąkart 
gavęs kalėdinę dovaną? Įniršusi jaunoji moteris suleido nagus 
sau į delnus ir sugirkšėjo dantimis, 'kad neimtų klykti iš skausmo 
ir įtūžio. 

O ten atvykėlė bučiavosi su imperatoriškosios šeimos moterimis: 
žaviąja Polina, kuri vos laikėsi nesijuokusi pamačiusi skrybėlę, 
išmintingąja Eliza griežtu Minervos profiliu, tamsiaplauke gražuole 

Ispanijos karaliene, grakščiąja blondine karaliene Hortenzija, 
kurios balta šilkinė suknelė, švelniai spindėjęs perlas ir 
nepriekaištingas dailumas priminė jos motiną ir visiškiai nesiderino 
su Marijos Liudvikos ašutine. 

Kurį laiką Marijana užmiršo save ir galvojo apie tai, ką iš 
tikrųjų turi jausti romioji Žozefinos dukra, matydama šią moterį, 
išdrįsusią atvykti ir užimti sostą, dar šiltą po jos motinos. Ar 
tai nebuvo visai nereikalingas Napoleono žiaurumas jis vertė 
ją dalyvauti čia ir sutikti užsienietę prie Prancūzijos rūmų 
slenksčio? Beprasmiška, bet labai būdinga imperatoriui. Jau ne 

kartą Marija buvo pastebėjusi, kaip jo nuoširdų gerumą pakeičia 
kažkoks nežmoniškas abejingumas. 

Ar jūs pagaliau leisite man palydėti jus į šiltą viešbutį? 

šalia pasigirdo draugiškas Arkadijaus balsas. O gal norite 
praleisti naktį įsikibusi į šias grotas? Nebėra į ką žiūrėti. 

Krūptelėjusi, Marijana pamatė, kad iš tikrųjų, be karietų, 
tarnų ir kinkiusių arklius arklininkų, kieme nieko nebėra, o 
langai uždangstyti. Aikštėje minia nenoromis traukėsi nuo tvoros, 
lėtai, tarsi jūros atoslūgis... Kai ji atsigręžė į Arkadijų, ant jos 
veido dar buvo nenudžiūvusios ašaros. 

Jūs mane laikote beprote, ar ne?  sušnabždėjo ji. 

Jis švelniai nusišypsojo ir broliškai apkabino ją per pečius. 

Aš manau, kad jūs jauna, nepaprastai... baisiai jauna! Kaip 
apakusi, apkvaišusi paukštė, jūs puolate prie visko, kas gali jus 
įskaudinti. Kai tapsite vyresnė, išmoksite vengti plieninių spąstų, 
kurių Žmogaus kelyje taip sumaniai prispendžia gyvenimas, kad 
luošintų ir žudytų, išmoksite nieko nematyti ir negirdėti, kad 
apsaugotumėte savo dvasinę ramybę. Bet dabar dar per anksti... 

Kai Marijana su Žolivaliu įsibrovė į viešbutį “Prie didžiojo 
elnio", šis buvo perpildytas. Šeimininkas puldinėjo šen ir ten 
kaip sunerimusi višta ir net klausyti jų nenorėjo. Pasipiktinęs 
Arkadijus nutvėrė jį už ant kaklo uždėto rankšluosčio ir stipria 
ranka sulaikė jį. 

Kur taip skubate, mano drauge? Viskam savo laikas, ir 
būsiu dėkingas, jei išklausysite manęs. Čia atvykusi ponia, 
pridūrė jis mostelėjęs į Marijaną, kuri nuvargusi nusiėmė skrybėlę 
ir paleido plaukus, kaip galite įsitikinti, neteko jėgų iš 
nuovargio, permirko ir išalko. Kadangi ji vykdo svarbią jo 
didenybės užduotį, malonėkite tučtuojau rasti jai vietos pailsėti, 
pavalgyti ir išsidžiovinti, nors tai būtų ir jūsų kambarys. 

Vargšo vyruko, kurį laikė ploni, bet tarsi geležiniai Arkadijaus 
pirštai, veide atsispindėjo visos vaivorykštės spalvos. Po žodžių 
“jo didenybė" iš jo krūtinės išsiveržė dejonė. Jis beviltiškai 
skėstelėjo trumpomis rankomis ir pilnomis ašarų akimis pažvelgė 
į jaunąją moterį. 

Bet aš nebeturiu savo kambario, kunigaikšti! Aš buvau 
priverstas jį atiduoti hercogo de Rovingo adjutantui. Mano 
žmona, ponia Robino, kloja man lovą bufetinėje. Aš nedrįstu 

siūlyti jos poniai... o gal turiu sakyti: jos šviesybei? baigė jis 
išsigandęs, ir tai privertė Žolivalį nusišypsoti. 

Matyt, geraširdis žmogus karštligiškai svarstė, ar ši žavi brunetė 
nėra kokia nors nežymi imperatoriaus sesuo. Jų, Bonapartų, 
šeima tokia didelė! 

Sakykite tiesiog ponia, bet raskite ką nors. 

Tuo momentu, kai Robino pamanė, ar ne paprasčiau būtų 
nualpti, kad nereikėtų tenkinti reikalavimo, kažkoks austrų 
karininkas puikiu rusvu landvero munduru, jau ilgokai vis labiau 
susidomėjęs žvelgė į nuostabų, išbalusį Marijanos veidą, priėjo 
prie jos ir kaukštelėjęs kulnais nusilenkė. O ji užsimerkusi 
prisiglaudė prie sienos, visai abejinga vykstančioms deryboms. 

Leiskite prisistatyti: kunigaikštis Klari und Aldringenas, jo 
didenybės Austrijos imperatoriaus nepaprastasis pasiuntinys! Šiame 
viešbutyje esu užėmęs du kambarius. Gal ponia malonėtų sutikti... 

Robino šūksnis ir pagarbus Žolivalio nusilenkimas nutraukė 
jo šneką. 

Dieve! Monsinjoras jau grįžo? Ir aš nesutikau monsinjoro! 
Argi monsinjoras neturėtų vakarieniauti rūmuose? 

Austrų. kunigaikštis, aukštas trisdešimtmetis vyriškis pailgu 
protingu veidu, tankiais šviesiais plaukais, linksmai nusijuokė. 

Labai gaila, brangusis šeimininke, bet jūs turėsite paieškoti, 
kuo mane pamaitinti. Aš nevakarieniavau rūmuose, nes niekas 
ten nevakarieniaus. 

Nejaugi virėjas netyčia būtų nusidūręs špaga? nusišypsojo 
Žolivalis. 

Visai ne! Iš tikrųjų rūmai susirinko didžiojoje salėje ir 
laukė kvietimo prie stalo, bet Diurokas paskelbė, kad jų didenybės 
pasišalino į savo apartamentus... ir kad vakarienės nebus. Bet 
dabar aš džiaugiuosi tuo netikėtu grįžimu, kurį ką tik keikiau, 
nes dėl to galiu būti jums, ponia, naudingas. 

Be abejo, pastarieji mandagūs žodžiai buvo skirti Marijanai, 
bet ji liko abejinga jiems ir net nepadėkojo. Iš austro žodžių 
jos sąmonę pasiekė tik viena detalė, ir jai kilo toks didelis 
įtarimas, kad ji nesusilaikė nepaklaususi. 

Jų didenybės pasišalino? Manau, tai nereiškia, kad... 

Ji neišdrįso baigti. Klari vėl nusijuokė. 

Bijau, kad taip. Esą imperatorius, vos parvykęs, kardinolo 
Fešo paklausęs, ar jis tikrai susituokęs... ar bent jau erchercogaitė 
tapo jo žmona Vienoje susituokus pagal įgaliojimą... Ir tada 
imperatorius imperatorienei pasakė, kad turės garbės aplankyti 
ją jos apartamentuose po kurio laiko, kai ji išsimaudys. 

Šie šiurkštūs, nors ir su mandagia ironija pasakyti žodžiai 
privertė Marijaną mirtinai išbalti. 

Vadinasi... ėmė ji sakyti kimtelėjusiu balsu, kuris privertė 
austrą pažvelgti į ją su nuostaba, o Arkadijų su nerimu. 

Vadinasi... Jų didenybės pasišalino, o aš čia jūsų paslaugoms, 
ponia... Tačiau kaip jūs išbalote! Jūs prastai jaučiatės? Ei! 
Robino, tegul jūsų žmona tučtuojau palydi ponią į mano kambarį, 
jis geriausias name. Dieve mano! 

Jis ne be reikalo išsigandęs suriko. Ūmai netekusi paskutinių 
jėgų nuo tokio netikėto smūgio, Marijana susvyravo ir būtų 
nugriuvusi, jei Zolivalis nebūtų spėjęs jos sugauti. Po minutės 
Klari iš Žolivalio paėmė šiam, matyt, per sunkią naštą ir lydimas 
ponios Robino (ji vilkėjo šilkinę suknelę ir dėvėjo muslininę 
kepuraitę), kuri laikė didelę varinę žvakidę, su sąmonės netekusia 
Marijana ant rankų kopė gerai išvaškuotais viešbučio “Prie 
didžiojo elnio“ laiptais. 

Po penkiolikos minučių atsigavusi Marijana išvydo į pelę 
panašų Arkadijų ir aukštą, rausvaskruostę moterį, kuriai iš po 
kepuraitės lindo tamsios garbanos. Pastebėjusi, kad ji atsimerkė, 
ponia liovėsi trynusi jos smilkinius actu ir patenkinta pasakė, 
kad “dabar viskas bus gerai“. 

Tiesą sakant, Marijana, nors ir atsigavo, bet nesijautė taip 
gerai, veikiau atvirkščiai. Tai jai darėsi karšta, tai krėtė šaltis, 
net dantys barškėjo, o smilkinius tarsi replėmis spaudė. Tačiau 
prisiminusi, ką girdėjo, ji pamėgino šokti iš lovos, kurioje gulėjo 
su visais rūbais. 

Aš noriu važiuoti! ėmė ji kalbėti taip drebėdama, kad 
vos buvo galima suprasti, ką ji sako. Aš noriu grįžti namo, 
tučtuojau. 

Uždėjęs ranką jai ant peties, Arkadijus privertė ją vėl atsigulti. 

Apie tai negali būti nė kalbos! Grįžti į Paryžių, raitiems 
ir tokiu oru? Jūs numirsite kelyje, mano brangioji. Nesu medicinos 

specialistas, bet kai ką išmanau, ir matydamas jūsų liepsnojančius 
skruostus galiu tvirtinti, kad jūs karščiuojate. 

Argi tai svarbu? Aš negaliu pasilikti čia! Argi jūs negirdite?.. 
Ta muzika... dainavimas... petardų sproginėjimas! Argi negirdite, 
kaip tas iš laimės beveik išprotėjęs miestas džiūgauja, kad 
imperatorius į lovą pasiguldys pikčiausio priešo dukrą? 

Marijana! suvaitojo Arkadijus, kurį išgąsdino klaidžiojantis 
bendrakeleivės žvilgsnis“ = Maldauju jus... 

Jaunoji moteris pratrūko taip nervingai kvatoti, kad buvo 
skaudu jos klausytis. Atstūmusi Arkadijų, ji pašoko iš lovos, 
pribėgo prie lango ir, su įniršiu atitraukusi užuolaidas, prigludo 
prie jo. Kitapus šlapios tuščios aikštės apšviesti rūmai stūksojo 
kaip iššūkis, tuose rūmuose Napoleonas laikė savo glėbyje austrę, 
buvo su ja, kaip būdavo su Marijana, galbūt šnabždėjo jai tuos 
pačius meilės žodžius... Įkaitusioje jaunosios moters galvoje įtūžis 
ir pavydas susipynė su karščiavimu ir suliepsnojo tikrai pragariška 
liepsna. Negailestingoji atmintis atgaivino kiekvieną mylimojo 
judesį, jo žodžius... O, jei būtų galima pažvelgti už tų begėdiškų 
baltų sienų! Sužinoti, už kurių uždengtų langų vyko meilės 
nusikaltimas, kuriame Marijanos širdis buvo atperkamoji auka! 

Mio dolce amor! košė ji pro dantis.“ Mio dolce amor!.. 
Nejaugi jis ir tai jai sako? 

Arkadijus būgštavo, kad Marijana iš nevilties neimtų rėkti, 
bet nesiryžo prieiti prie jos ir tylutėliai sušnabždėjo apstulbusiai 
šeimininkei: 

Ji labai serga! Suraskite gydytoją... greičiau! 

Jai nereikėjo kartoti šnarėdama iškrakmolytais sijonais, 
moteris dingo koridoriuje, o Žolivalis tylutėliai priėjo prie 
Marijanos. Ji net nepastebėjo jo. Ji stovėjo įsitempusi kaip styga 
ir išplėstomis akimis ryte rijo didingą baltą pastatą; staiga jai 
pasirodė, kad jo sienos tapo stiklinės, kad iš pavydo tapo 
aiškiaregė ir mato viską... net tolimiausią kambario kampą, kur 
po didžiule paauksuota ryškiai raudona aksomine lovos užuolaida 
dramblio kaulo spalvos kūnas aistringai spaudė glėbyje kitą 
putnų, baltai rausvą. Ir Marijana, kankindamasi, užmiršusi viską 
aplinkui, įsivaizdavo meilės sceną, jai tai buvo labai lengva, 
nes visai neseniai pati tai patyrė. Prisėlinęs Arkadijus išgirdo 
karštligišką jos šnabždesį: 

Kaip tu gali dovanoti jai tokius pat bučinius kaip ir man?.. 
Juk tai tavo lūpos! Nejaugi tu nieko neatsimeni, sakyk?.. Tu 
negali... negali mylėti jos taip, kaip mylėjai mane! O ne... 
maldauju... nelaikyk jos taip!.. Vyk ją... Ji atneš tau nelaimę! 
Aš žinau, aš jaučiu! Prisimink prie kryžiaus sulūžusį ratą! Tu 
negali mylėti jos... Ne, ne... NE! 

Ji trumpai šūktelėjo, ir tai buvo agonijos šūksnis. Staiga ji 
suklupo priešais langą, drebėdama nuo beviltiškos raudos, šiek 
tiek mažinusios pavojingą nervinę įtampą, kuri taip išgąsdino 
Arkadijų. 

Kai jis pagaliau išdrįso ją paliesti, ji nesipriešino. Be galo 
švelniai ir atsargiai kaip slaugė jis pakėlė ją, vos liesdamas į 
jį atsirėmusį virpantį kūną, ir lėtai nuvedė iki lovos. Ji pakluso 
kaip nusikamavęs vaikas, nė kiek nesipriešindama, pernelyg 
pasinėrusi į savo skausmą, kad į ką nors reaguotų. Pats vos 
neverkdamas, matydamas tokią kančią, Žolivalis jau beveik buvo 
paguldęs Marijaną, kai atsivėrė durys ir įėjo ponios Robino 
atvestas gydytojas. Išvydęs, kad tai yra ne kas kitas kaip pats 
imperatoriaus rūmų gydytojas Korvisaras, Arkadijus nelabai 
nustebo. Diena, panaši į šią, gali atpratinti žmogų stebėtis, be 
to, visai nebuvo keista, kad imperatoriaus gydytojas atsidūrė 
viešbutyje, pilname svarbių asmenų. Tai, kad jis atėjo, leido 
lengviau atsikvėpti. 

Užsukau čia, pasakė jis, išgerti su bičiuliais punšo 
taurės ir išgirdau, kaip šeimininkė visu balsu šaukia gydytoją. 
Paskui ją ėjęs kunigaikštis de Klari apibėrė ją klausimais. Tai 
jis man pasakė, kas susirgo. Ar galite pasakyti, ką čia veikia, 
ir dar tokios būklės, sinjorina Marija Stela? 

Griežtai žvilgčiodamas į vis dar raudančią Marijaną, gydytojas, 
sukryžiavęs ant krūtinės rankas, visa savo juodai aprengta 
sunkiasvore figūra tiesiog prislėgė Arkadijų. Žolivalis buvo per 
daug išvargęs, kad galėtų daug aiškinti, ypač tokiai galingai 
natūrai. Jis tik bejėgiškai mostelėjo ranka. 

Ji jūsų pacientė, gūžtelėjęs pečiais, pasakė jis, jūs 
turėtumėte jau truputį pažinti ją, daktare. Ji nusprendė žūtbūt 
vykti. 

Nereikėjo leisti. 

Įdomu, kaip jūs tai būtumėte padaręs? Mes paskui 
erchercogaitės kortežą jojome dar iki Suasono, įsivaizduojate? 
Kai Marijana sužinojo, kas įvyko rūmuose, ją ištiko nervinis 
priepuolis. 

Visą kelią, ir dar pliaupiant lietui! Juk tai tikra beprotybė! 
O dėl to, kas įvyko rūmuose, nėra reikalo sielotis. O dangau! 
Pulti į isteriją dėl to, kad jo didenybė panoro nedelsdamas 
pasinaudoti sudarytu sandėriu? 

Kol vyrai šnekėjosi, ponia Robino, tarnaitės padedama, greitai 
nurengė bejėgę Marijaną ir paguldė į lovą, sušildytą didele 
varine šildykle. Rauda pamažu nurimo, bet jaunąją moterį deginęs 
karštis, atrodė, vis didėjo. Tačiau jos protas truputį prašviesėjo. 
Ją sukrėtęs audringas nevilties priepuolis panaikino per didelę 
protinę įtampą ir dabar ji, išsekusi, beveik užsimerkusi, klausėsi 
griaudžiančio Korvisaro balso jis barė ją, kad ji išdrįso daugybę 
valandų joti šaltam lietui pliaupiant. 

Man regis, jūs turite karietą ir puikių arklių? Kokia vapsva 
įgėlė, kad tokį kelią jojote ir dar tokiu oru? 

- O man patinka jodinėti! užsispyrusi paprieštaravo Marijana, 
nutarusi nieko nesakyti apie savo tikruosius tikslus. 

Pasigrožėkite! nusišaipė gydytojas. Kaip manote, ką 
pasakys imperatorius, kai sužinos apie jūsų žygdarbį ir kad... 

Marijana greitai ištraukė iš po antklodės ranką ir uždėjo ją 
ant Korvisaro rankos. 

Bet jis to nesužinos! Daktare, prašau jus nieko jam 
nesakyti! Beje... tai tikriausiai nė kiek nesudomins jo didenybės. 

Korvisaras staiga garsiai nusikvatojo. 

Man aišku: jūs nenorite, kad imperatorius sužinotų, bet 
jei būtumėt įsitikinusi, jog jūsų išdaiga jį supykins, tučtuojau 
pasiųstumėte mane papasakoti jam? Na gerai, nusiraminkite, aš 
jam viską papasakosiu, ir jis bus įtūžęs. 

Aš tuo visai netikiu!  susierzinusi tarė ji. Imperatorius... 

„ užsiėmęs mėgina įsitaisyti įpėdinį! šiurkščiai nutraukė 
ją gydytojas. Mano brangioji, aš jūsų nesuprantu: juk jūs 
žinote, jog tokia... veikla neišvengiama, kadangi imperatorius tik 
dėl to susituokė. 

Jis galėtų taip neskubėti! Kodėl jis jau šį vakarą... 

pasiėmė erchercogaitę į lovą? baigė Korvisaras, matyt, 
nusprendęs pažaisti “nerišlias kalbas"*.: O todėl, kad jis skuba, 
štai ir viskas. Jis vedęs, nori įpėdinio ir iš karto ėmėsi tvarkyti 
reikalą. Visai suprantama! 
Juk faktiškai jis dar nevedęs!.. Tikrosios vestuvės turi įvykti 
po kelių dienų Paryžiuje. O šiąnakt imperatorius turėjo... 
vykti miegoti į Šantiji, aš žinau! Tai tėra menkutis 
sutuoktuvių kontrakto pažeidimas. Ir nėra jokio pagrindo taip 
kankintis. Velniai griebtų! Pažvelkite į save veidrodyje būtent 
dabar, kai esate panašesnė į šlapią pudelį negu į garsią 
dainininkę, ir žvilgtelėkite į tą sveiką, apkūnią merginą, kuri 
atrodo tikrai skaisti ir turi mums visiems padovanoti įpėdinį 
princą. Prie jūsų kojų visi vyrai, arba beveik visi! Ir tas austras, 
kuris, vos atvykęs, trypinėja prie laiptų ir laukia naujienų apie 
jus. Taigi leiskite imperatoriui užsiimti savo  vedybinėmis 
pareigomis. Tai nepakenks jūsų meilužiui, atleiskite už atvirumą. 
Marijana neatsakė. Ir kam? Nė vienas vyras šią minutę 
nebūtų jos supratęs, ir iš tikrųjų neįmanoma to reikalauti, nes 
tai svetima pačiai vyrų prigimčiai. Ji nebuvo tokia naivi, oO 
Fortiunė Gamelen tokia kukli, kad įsivaizduotų, jog buvo 
pirma moteris, kliudžiusi Europos valdovo širdį. Napoleonas 
dievino savo pirmąją žmoną, bet niekada nebuvo jai ištikimas. 
Tokia vyro prigimtis: jam reikia permainų, jis trokšta poligamijos, 
net kai yra aistringai įsimylėjęs. Tačiau mėginimas pasamprotauti 
šia tema nenumalšino nebylaus skausmo Marijanos širdyje. Nejaugi 
moters, kurią jis buvo apkabinęs, išvaizda, kūno sudėjimas jam 
taip mažai reiškė? Tokiu atveju kodėl jis išsirinko ją, Marijaną? 
Kokias jo sielos gelmes ji palietė? Kokią vietą ji užima tarp 
Žozefinos, šviesiaplaukės Marijos Valevskos, kurią, kaip šnekama, 
buvo beprotiškai įsimylėjęs Varšuvoje, ir kitų mylimųjų? 
Pamanęs, kad ji užmigo, Korvisaras atsargiai užtraukė lovos 
užuolaidas ir, Arkadijaus lydimas, pasuko prie durų. Jis davė 
mikstūros, paskyrė garstyčių lapelius ir poilsį šilumoje. Marijana 
išgirdo, kaip jis prie slenksčio šnabždėjo: 


* Panašu į “sugedusį telefoną". 

Isterija praėjo, O persišaldymas, manau, nėra pavojingas. 
Suprantama, ji bus truputį prislėgta, bet šiuo atveju tai laikau 
teigiamu veiksniu. Ji bent jau bus rami. 

Sušilusi po antklodėmis, Marijana staiga nustebusi pajuto, kad 
šypsosi. Rami?.. Ji?.. Apie kokią ramybę galima kalbėti, kai ji 
jaučia, kaip joje kunkuliuoja šviežios jėgos, galbūt sustiprintos 
karščiavimo ugnyje? Ji nebuvo iš tų moterų, kurios ilgai skundžiasi 
savo likimu. Ji mėgo kovą ir šią naktį, vestuvinę kitai, suvokė 
kitokią egzistavimo prasmę: priešiškumas, pirmiausia priešiškumas, 
pašėlęs, didžiulis, artimas neapykantai, kurį ji dabar jautė tai 
baltai rausvai austrei. Paskui, savaime aišku, reikia stoti į kovą 
su ja, įvertinus jos galimybes daryti poveikį Napoleono protui, 
širdžiai ir jausmams. 

O kodėl nepamėginus tuo pačiu atsakyti lengvabūdžiam 
mylimajam?.. Kodėl neišmėginus geriausio ginklo, kurį velnias 
įdavė moteriai: to pavydo, kuris per savaitę ją taip iškankino? 
Ji jau gana garsi. Visas Paryžius žino jos vardą, pažįsta jos 
balsą, net veidą. Ji visokiais būdais galėjo priversti kalbėti apie 
save nuo to laiko, kai Fušė tapo lyg ir jos tarnu, ir laikraščių 
sraipsniuose, ir sumaniai skleidžiamuose Fortiunė ganduose. Jei 
jos vardas dažnai bus minimas kartu su kokio nors vyro vardu, 
kaip į tai pažiūrės imperatorius? Įdomu sužinoti!.. “Visa 
imperatoriaus gvardija įsimylėjusi tave!“ pasakė Fortiunė. Ir 
Korvisaras teigė, kad beveik visi vyrai yra jos grožio sužavėti. 
Kvaila būtų nepasinaudoti tuo ir nepamėginti perprasti Napoleono 
širdies paslapčių. Žinoma, tai Lus tik tariama, o ne tikra 
neištikimybė. 

Kai Arkadijus ant pirštų galiukų įsėlino į kambarį, norėdamas 
pažiūrėti, ar viskas gerai, ji staiga nukreipė į jį žalią savo akių 
ugnį. 

Tas austras... tas kunigaikštis, ar jis dar čia? 

Taip... žinoma! Jis primygtinai prašė manęs užlipti pažiūrėti, 
ar jums ko nors nereikia, o šiuo metu prisispyręs kamantinėja 
gydytoją. O kodėl jūs klausiate apie jį? 

Todėl kad jis buvo man labai malonus, o aš net deramai 
nepadėkojau. Padarykite tai už mane, Arkadijau, ir pasakykite, 
kad rytoj mielai jį priimsiu. 

Matyt, Zolivalis nesitikėjo tokio prašymo. Jis išpūtė akis. 

Žinoma, aš tai padarysiu, bet... 

Marijana neleido jam baigti. Ji įsirausė giliau į patalus ir, 
demonstratyviai nusižiovavusi, atsuko jam nugarą. 

Labanakt, mano drauge. Eikite ilsėtis, jums tai būtina. Jau 
labai vėlu. 

Tikrai, netoliese esančioje bažnyčioje išmušė vidurnaktį. Ir 
Marijanos mieguistumas nebuvo apsimestinis. Jos gyslose pulsavęs 
karštis pamažu skleidė stingulį, žadinantį palaimingą miegą. Rytoj 
ji priims austrą, bus jam maloni, galbūt jis net pasiūlys jai 
savo karietą grįžti į Paryžių? Į Paryžių, kur Marijana jausis 
daug tvirtesnė prieš būsimus mūšius. Ji tikėjosi laimėti prieš du 
žmones, valdžiusius jos gyvenimą: mūšį dėl laisvės su Fransiu 
Kranmeriu, mūšį dėl meilės su Napoleonu. 

Galvodama tik apie tai, Marijana užsimerkė ir pasinėrė į 
neramų, pilną nerišlių sapnų miegą, tačiau keista, kad juose 
nepasirodė nei imperatorius, nei Fransis. Viename košmariškame 
sapne Marijana žaliame pragare gynėsi nuo ją stvarstančių 
sidabrinių lianų, kurių vainikėliai virsdavo baisiais nasrais, ji 
norėjo rėkti, bet joks garsas negalėjo išsiveržti iš jos lūpų. Ir 
kuo įnirtingiau ji gynė savo gyvybę, tuo smarkiau ją dusino. 
Staiga žalios džiunglės ėmė augti, pasiekė jos galvą ir, vos 
uždengdamos ją, virto audringo vandenyno bangomis, kurios 
užliejo ją. Marijanos visos jėgos išseko, ji ėmė skęsti, bet štai 
iš žalsvų gelmių išniro kažkieno ranka, kuri vis didėjo ir didėjo 
ir, paėmusi ją į šiltą glėbį, staiga išnešė į tyrą orą. Už švytinčio 
horizonto pasirodė vyro figūra. Marijana tučtuojau pažino Jasoną 
Boforą. Ji taip pat pastebėjo, kad jis žiūri į ją ir gailestingai, 
ir piktai. 

Kodėl jūs taip mėgstate visokias intrigas? paklausė jis. 

Kodėl?.. Kodėl?.. 

Balsas tolo, nusilpo iki šnabždesio, O juodu apsiaustu 
susisiautusi figūra ėmė suktis, pagauta viesulo, ir virto į purpurinį 
dangų skrendančiu paukščiu. 

Marijana nubudo šaukdama, apsiašarojusi. Šviesa kambaryje 
buvo užgesinta, jį apšvietė tik naktinė lempelė. Iš lauko 
nebesigirdėjo jokių garsų, tik lietus monotoniškai barbeno į 
stiklus ir grindinio akmenis. 

Marijaną krėtė drebulys. Ji visa permirko, bet temperatūra 
aiškiai nukrito. 

Jausdama, kad drėgname patale nebeužmigs, ji atsikėlė, numetė 
paklodes, nusivilko prie kūno prilipusius marškinius, nuoga 
susisupo antklode ir, šmurkštelėjusi po didžiule raudona antklode, 
išsitiesė tiesiai ant čiužinio. Ji nė nedirstelėjo į baltutėlius rūmus. 
Keistas sapnas sukėlė jai gailestį. Ji jau seniai nebeprisiminė 
amerikiečio. Ir jai staiga pasirodė, kad dabar lengviau viską 
pakeltų, jei jis būtų čia, nes, nors juos ir daug kas skyrė, jai 
patiko iš jo sklidusi rami jėga, jo polinkis į nuotykius ir 
kautynes, net blaivi realisto logika, iš pradžių taip įskaudinusi 
ją. 

Karčiai šypsodamasi, ji pagalvojo, kad vienintelis vyras, su 
kuriuo jai galbūt tikrai patiktų sukelti Napoleono pavydą, buvo 
kaip tik Jasonas. Bet ar ji pamatys jį kada nors? Kas pasakys, 
kurioje žemės vietoje dabar plaukia naujas gražus jo laivas, 
kurio net pavadinimo ji nežino... 

Geriau bus pamėginti nebegalvoti apie tai. Beje, jos sumanymui 
įgyvendinti puikiai tiks ir austrų kunigaikštis... arba bet kuris 
kitas jos gerbėjas. 

Sunkiai atsidususi, Marijana pagaliau vėl užmigo. Bet dabar 
ji susapnavo didelį laivą su baltomis burėmis, jis skrodė putojančią 
jūrą. Laivo pirmagalyje buvo figūra, primenanti sakališką Jasono 
Boforo profilį. 


Šeštas skyrius 


Imperatoriaus sutuoktuvės 


Kitą vakarą Marijana grįžo namo kunigaikščio Klari und 
Aldringeno karieta, o Arkadijus de Žolivalis liko rūpintis arkliais. 
Ji dar nebuvo atsigavusi po baisaus karščiavimo, kuris buvo 
lėkimo arkliais padarinys, tačiau likti Kompjene nebepajėgė. Vien 
matyti rūmus jai buvo nepakeliama, ji buvo pasirengusi išjoti 
lietui lyjant, kad tik nebejaustų slogios miesto atmosferos. O 

mieste nuo pat aušros buvo šnekama apie tai, kaip Napoleonas 
pažeidė protokolą. 

Pamatęs, kaip Marijana jaudinasi, Arkadijus anksčiau ėmė 
ieškoti karietos, bet tiesą sakant, jam nereikėjo eiti toliau 
viešbučio kiemo. Leopoldui Klari, kurį imperatorius laikė šalia 
savęs iki naujosios žmonos atvykimo, reikėjo kuo greičiau patekti 
į Paryžių ir įteikti pasiuntiniui kunigaikščiui Švarcenbergui keletą 
savo monarcho depešų. Sužinojęs, kad žavioji dainininkė, kurios 
grožis išvakarėse buvo jį taip pakerėjęs, ieško karietos grįžti į 
Paryžių, aistringasis austras apsidžiaugė. 

Pasakykite madmuazelei Marijai Stelai, kad visas mano 
turtas ir aš pats esu jos žinioje. Tegul naudojasi kiek reikia! 

Po valandos Marijana išvyko iš Kompjeno jauno diplomato 
lydima, o Zolivalis, gana niūriai nusiteikęs, nuėjo į arklidę. Tiesą 
sakant, ištikimasis Marijanos mentorius buvo labai sutrikęs. Jis 
niekaip negalėjo suprasti netikėtos jaunosios moters simpatijos 
austrui, kurio net vardo dar vakar nežinojo. Visa tai buvo taip 
svetima įprastam jo globotinės elgesiui, kad jis nejučia klausė 
savęs, kas gi iš tikrųjų už viso to slypi. 

O tuo metu Klari karieta šlapiu mišku, vėl lyjant lietui, lėkė 
į Paryžių. Lyti pradėjo naktį ir neatrodė, kad greitai liausis... 
Apniukęs murzinai pilkas dangus tarsi priartėjo prie žemės, 
tačiau niekas karietoje to nepastebėjo. Išvargusi Marijana, 
susisiautusi dideliu juodu apsiaustu, kurį Žolivalis atnešė rytą, 
sėdėjo prisiglaudusi prie gelumbės apmušalo, nereginčiomis akimis 
žvelgė į lietų ir vėl perkratinėjo atmintyje vakarykščius įvykius. 
Ji vėl regėjo susižavėjus; Napoleono veidą, kai jis, atidaręs 
karietos duris, išvydo pilnus erchercogaitės skruostus po kvailomis 
papūgos plunksnomis. Ji vėl regėjo, kaip švelniai jis ištiesė jai 
rankas, padėdamas išlipti iš karietos Kompjene. Lietus taip pat 
gali iššaukti vaiduoklius. Šiandien jų buvo tik du, visą laiką tie 
patys... O Klari tyliai stebėjo subtilų iš nuovargio išbalusios 
bendrakeleivės profilį, mėlynes po žaliomis akimis, jaudinantį ilgų 
juodų blakstienų šešėlį, pagaliau tobulą jos rankų grožį, ypač 
tos, kuri be pirštinaitės kaip balta gėlė ilsėjosi ant tamsaus 
apsiausto audinio. Ir diplomatas negalėjo nuslėpti nuostabos, 
aiškiai matydamas šios dainininkės aristokratiškumą. Paprastas italė, 
teatro artistė hercogienės laikysena, karalienės rankomis? O 

kokia liūdna, kokia myslinga, tarsi jos širdies gelmėse slypėtų 
lemtinga paslaptis! Čia kažkas ne taip! Spėjamoji paslaptis jį 
intrigavo taip pat, kaip jaudino dainininkės grožis. Dėl to savo 
bendrakeleivei jis buvo neįtikėtinai santūrus. Visus dvidešimt Ijė, 
kuriuos jiedu nuvažiavo sėdėdami vienas priešais kitą, jis į ją 
kreipdavosi tik norėdamas įsitikinti, ar jai nešalta ir ar ji 
nenorėtų sustoti. Jis apmirdavo iš susižavėjimo, kai jam 
atsakydama ji nusišypsodavo. 

Marijana deramai įvertino tokį jo elgesį ir buvo dėkinga už 
tai. Beje, ir nereikėjo žodžiais apibūdinti įspūdžio, kurį ji jam 
padarė. Pilkos akys gana raiškiai bylojo tai, ko nepasakė lūpos. 

Kai pro Sen Deni vartus jie įvažiavo į Paryžių, jau seniai 
buvo naktis, bet Klari vis dar nenuleido akių nuo Marijanos, 
net ir tada, kai jos veidas tapo šviesia dėme tamsioje karietoje. 
Jis degė nekantrumu sužinoti, kur gyvena žavioji jo bendrakeleivė, 
bet vis toks pat santūrus tepasakė: 

Mes važiuosime pro pasiuntinybę. Prašau jūsų leidimo, 
ponia, palikti mane ten. O karieta jus nuveš, kur panorėsite. 

Jo žvilgsnis buvo toks iškalbingas, kad Marijana, supratusi 
nebylų klausimą, vylingai nusišypsojo. 

Dėkoju jums, kunigaikšti, už jūsų paslaugą. Aš gyvenu 
d Aselnų name Lilio gatvėje... ir būsiu laiminga galėdama priimti 
jus ten, jei panorėsite aplankyti mane. 

Karieta sustojo priešais Austrijos pasiuntinybę Mon Blano ir 
Provanso gatvių sankryžoje. Paraudęs iš jaudulio, diplomatas 
pasilenkė prie ištiestos rankos ir priglaudė ją prie lūpų. 

Jau rytoj mielai pasiūlysiu jums savo paslaugas, ponia, nes 
jūs tokia gera, kad leidžiate tai. Linkiu jums visiškai pasveikti! 

Marijana vėl nusišypsojo pajutusi, kaip virpa jo lūpos prie 
jos rankos. Dabar ji yra įsitikinusi, kad valdo jį, ir tuo pasinaudos 
kaip jai bus paranku. Todėl namo ji grįžo gerai nusiteikusi. 
Čia rado Adelaidę ir Fortiunė Gamelen. 

Įsitaisiusios muzikos salone, moterys gyvai plepėjo, kai įėjo 
Marijana. Jos, matyt, nesitikėjo, kad ji atvažiuos, ir apstulbusios 
žvelgė į ją. Pirmoji atsipeikėjo madam Gamelen. 

Klausyk, iš kur tu atsiradai? sušuko ji ir pribėgusi 
apkabino draugę. Argi nežinai, kad tavęs jau antrą parą 
ieško? 

Manęs ieško? paklausė Marijana, nusivilkdama apsiaustą 
ir mesdama jį ant paauksuoto didelės arfos rėmo. Bet kas? 
Ir kodėl? Juk jūs, Adelaide, puikiai žinojote, kad turiu reikalų 
provincijoje. 

Būtent! pasipiktinusi šūktelėjo senmergė. Jūs buvot 
tokia santūri, kad man tepasakėte, jog esate iškviesta iš Paryžiaus 
suteikti paslaugos imperatoriui. Galite įsivaizduoti mano nuostabą, 
kai vakar čia atvyko paties imperatoriaus pasiuntinys ir jo 
didenybės vardu pareikalavo jūsų. 

Marijana tarsi parblokšta krito ant banketės prie pianino ir 
suglumusi pažvelgė į pusseserę. 

Imperatoriaus pasiuntinys?.. Jūs sakote, kad jam manęs 
reikėjo? Kodėl? 

Zinoma, kad dainuotumėte! Argi jūs ne dainininkė, Marijana 
d'Aselna? piktai atšovė Adelaidė ir tuo privertė Fortiunė 
nusišypsoti. 

Matyt, naujajame Marijanos gyvenime aristokratiškajai mergelei 
labiausiai nepatiko viena kad jos pusseserė turi dainuoti. Kad 
nutrauktų Adelaidės puolimą, kreolė atsisėdo šalia draugės ir 
švelniai apkabino ją per pečius. 

Nežinau, ką tu veikei, ir neklausinėju apie tavo paslaptis, 

pasakė ji, bet viena yra tikra: vakar vyriausiasis 
ceremonmeisteris oficialiai pakvietė tave į Kompjeną, kad šiandien 
dainuotum rūmuose ... 

Rūmuose, iš tikrųjų? Ar imperatorienė... nes ji jau 
imperatorienė, tu žinai? Pati tikriausia imperatorienė, nors dar 
neįvyko sutuoktuvių ceremonija, būtent... nuo praėjusios nakties. 

Ką tu nori pasakyti? paklausė madam Gamelen, sunerimusi 
dėl tokio netikėto protrūkio. 

Kad Napoleonas šiąnakt pasiėmė austrę į savo lovą! Kad 
jie miegojo kartu, girdi? Jis negalėjo sulaukti nei civilinių 
sutuoktuvių, nei kardinolo palaiminimo! Ji jam taip patiko, kad 
nebesusilaikė, taip man pasakė! Ir jis drįsta... jis drįsta įsakyti 
man atvykti dainuoti tai moteriai! Man, dar vakar buvusiai jo 
mylimąja! 

Ir visada būsi jo mylimoji, ramiai pataisė ją Fortiunė. 
Mano brangioji, gerai suprask, kad Napoleonui visai neatrodo 
nei įžeidžiama, nei nenormalu suvesti akis į akį meilužę su 

teisėta žmona. Galiu tau priminti, kad jis daugybę kartų buvo 
išsirinkęs  gražuoles iš Žozefinos rūmų damų, kad mūsų 
imperatorienė ne kartą buvo priversta ploti madmuazelei Žorž, 

beje, Napoleonas jai padovanojo briliantus, kuriais nepaprastai 
žavėjosi jo žmona, ir kad iki tavęs nė vienas rimtas rūmų 
koncertas nevyko be Grasini. Mūsų didenybė korsikietis turi 
sultono bruožų. Ir jam aiškiai kilo noras slapta stebėti tavo 
elgesį vienietės akivaizdoje. Bet jam užteks ir Grasini. 

Grasini? 

Na taip, Grasini. Diuroko pasiuntiniui buvo įsakyta: jei 
didžiosios Marijos Stelos nebūtų namie, atvežti į rūmus pirmą 
pasitaikiusią dainininkę. Tavęs čia nebuvo, taigi neapkabinamoji 
Džizepina šiandien dainuos Kompjene. Mano manymu, tam tikru 
atžvilgiu taip net geriau: juk reikės dainuoti duetu su bjauriuoju 
Kresantiniu, mėgstamu jo didenybės kastratu. Tu iš pirmo 
žvilgsnio pajutai neapykantą tai išsidažiusiai baidyklei, o Grasini 
dievina jį. Pasakysiu daugiau: ji žavisi juo, kaip patikliai Žavisi 
viskuo, ką pagerbia Napoleonas, 0 jis apdovanojo Kresantinį 
Garbės legiono ordinu! 

Man nejučia kyla klausimas: už ką? paklausė išsiblaškiusi 
Marijana. 

Fortiunė nusikvatojo, ir savo juoku prislopino įtampą. 
O tai ir įdomiausia! Kai tokį klausimą pateikė Grasini, ji 
visai rimtai atsakė: “Jūs užmirštate, kiek jis iškentėjo!“ 
Užmiršusi kivirčą, Adelaidė taip pat nusijuokė, bet Marijana 
tik nusišypsojo. Viską gerai apsvarsčiusi, ji visai nebuvo 
nepatenkinta, kad nėra rūmuose. Ji negalėjo įsivaizduoti savęs, 
darančios reveransą “kitai" ir dainuojančios meilės duetą su vyro 
pavidalą turinčia būtybe, kuris, jei ne jo išskirtinis balsas, atrodė 
juokingas ir pasigailėtinas. Be to, ji, kaip moteris, tikėjosi, jog 
Napoleonas susirūpins, kad jos nėra. Teisybę pasakius, taip net 
geriau. Kai tas, kurį ji myli, vėl ją pamatys, ji bus greta 
vyriškio, galinčio sukelti jam tam tikrą nerimą. Ji nejučia 
nusišypsojo apie tai pagalvojusi, o Fortiunė nusivylusi pasakė: 

Maloniausia, Marijana, yra tai, kad tau galima kalbėti ką 

nori ir visai nepatraukti tavo dėmesio. Apie ką dar tu galvojai? 

- Žinoma, apie jį! Sėskitės abi, aš jums papasakosiu, ką 
veikiau tas dvi dienas. Tik, Adelaide, dėl Dievo meilės, atneškite 
man ko nors, aš mirštu iš bado. 

Nepaprastai energingai, tarsi dar vakar vakare nebūtų sirgusi, 
Marijana įniko į gausią vakarienę, kurią Adelaidė, tarsi 
stebuklingai lazdelei mostelėjus, atnešė iš virtuvės, ir ėmė pasakoti 
savo nuotykius, nutylėdama viską, kas buvo liūdna arba skaudu. 
Apie savo beprotišką išvyką ji pasakojo su karčiu humoru, bet 
jos klausytojoms nebuvo juokinga. Kai ji baigė, Fortiunė atrodė 
net per daug niūri. 

Galbūt, tarė ji, - tas pasimatymas buvo svarbus? Tu 
galėjai ten nusiųsti nors Žolivalį. 

Žinau, bet nenorėjau su juo skirtis.“ Aš jaučiausi tokia 
nelaiminga, tokia niekam nereikalinga. Ir, be to, tebesu įsitikinusi, 
kad tai buvo spąstai. 

Juo labiau reikėjo tuo įsitikinti. O jeigu ten laukė tavo... 
vyras? 

Tapo tylu tylu, ir Marijana vėl padėjo taurę, iš kurios rengėsi 
gerti, bet taip nevikriai, kad nudaužė kojelę. Išvydusi, kaip ji 
staiga išbalo, Fortiunė pasigailėjo savo žodžių. 

Tai tik spėjimas, pridūrė ji švelniai. 

- Kuris visai galėjo pasitvirtinti! Ir vis dėlto negaliu įsivaizduoti, 
kodėl jis galėjo iškviesti mane tenai, į apgriuvusią pilį. Prisipažįstu, 
aš nė negalvojau apie jį. Veikiau apie tuos Žmones, kurie kartą 
jau buvo pagrobę mane. Ką dabar daryti? 

Pirmiausia, ir nedelsiant, informuoti Fušė ir laukti. Kad ir 
dėl kokios priežasties tave buvo mėginama ten įvilioti ar tai 
buvo spąstai, ar tikrai pasimatymas, viena aišku: vėl kažkas 
rezgama. Bet, šiaip ar taip, leisk pasveikinti tave. 

Su kuo? 

Su austro užkariavimu. Pagaliau ryžaisi paklausyti mano 
patarimų, ir aš tuo džiaugiuosi. Pamatysi, daug lengviau pakelti 
vyriškio neištikimybę, kai šalia yra kitas. 

Nesakyk taip,  juokdamasi paprieštaravo Marijana. Aš 
anaiptol neketinu atiduoti kunigaikščiui Klari pavaduotojo vietos, 
tiesiog noriu pasirodyti kartu su juo. Matai, mane labiausiai 
domina tai, kad jis yra austras. Man atrodo, kad labai įdomu 
vedžioti už nosies mūsų naujosios valdovės tėvynainį! 

Fortiunė ir Adelaidė sutartinai nusijuokė. 

O ji tikrai tokia neišvaizdi, kaip šnekama? gyvai paklausė 
madmuazelė d'Aselna, smaguriaudama pusseserei paruoštomis 
cukatomis. 

Prisimerkusi, Marijana patylėjo, tarsi stengdamasi geriau 
įsivaizduoti “apsišaukėlės" veidą. Paniekos šypsnys iškreipė švelnų 
jos burnos lanką. 

Neišvaizdi? Ne tai, kad... Teisybę pasakius, aš jums net 
negaliu pasakyti, kokia ji. Ji... niekuo neišsiskiria iš kitų! 

Vargšas Napoleonas, veidmainiškai atsiduso Fortiunė. 
Jis nusipelnė to! Niekuo iš kitų neišsiskiriančios moters jam, 
mėgstančiam viską, kas ypatinga! 

Jei norite Žinoti mano nuomonę, prancūzai nenusipelnė to! 

sušuko Adelaidė. Habsburgietė jiems atneš tik nelaimę. 

Bet jų nuotaika. nepatvirtino to, tarė Marijana. Jei 
būtumėte girdėjusios jų sveikinimo šūksnius Kompjeno gatvėse! 

Kompjene galbūt, susimąsčiusi atsakė Fortiunė. Jie 
neišlepinti grandiozinių rūmų spektaklių, išskyrus medžiokles. Bet 
kažkas man kužda, kad Paryžius nebus toks entuziastingas. Tos 
austrės atvykimas nudžiugins nebent nesusitaikiusius salonus, kurie 
ją laiko korsikiečio Nemezide ir Marijos Antuanetės angelu 
keršytoju. Bet liaudis anaiptol nėra susižavėjusi. Juk ji lenkėsi 
Žozefinai ir nemėgsta Austrijos. 

Kitą pirmadienį, balandžio 2-ąją, žvelgdama į pilnutėlę 
Santarvės aikštę, Marijana pagalvojo, kad Fortiunė turėjo 
pakankamą pagrindą taip kalbėti. Tai buvo šventiškai apsirengusi 
minia, puošni, nerami, bet pavadinti jos džiaugsminga negalėjai. 
Laukdama atvykstant savo imperatoriaus vestuvinio kortežo, ji 
išsitęsė per visus Eliziejaus laukus, susigrūdo tarp kampinių 
aikštės vėliavų, prisispaudė prie baldų sandėlio sienų ir Jūrų 
viešbučio, tačiau nesijautė didelės šventės džiugesio. 

Oras vis dėlto pasitaisė. Neviltį kėlęs lietus, kuris, atrodė, 
Prancūzijoje niekada nesiliaus, paryčiui netikėtai nurimo. 
Pavasario saulė išsklaidė debesis ir skaisčiai švietė gerai 
išplautame danguje, kurio žydrynėje prasikalė kaštonų pumpurai. 
Puošniai atrodė šiaudinės ir gėlėmis puoštos skrybėlaitės ant 
paryžiečių galvų ir jų palydovų švelnių tonų frakai bei šviesios 
kelnės. Marijana nusišypsojo, išvydusi šią prašmatnumo mugę. 

Atrodė, jog paryžietės nutarė atvykėlei parodyti, kad Prancūzijoje 
žmonės moka rengtis. 

Įsitaisiusi su Arkadijum savo karietoje, stovinčioje priešais 
vieną iš Marli* žirgų, Marijana apžiūrinėjo šventišką aplinką. 
Visur buvo daugybė vėliavų, Tiuilri grotuotą tvorą vėl 
paauksavo, iš fontanų tryško vynas, ir kad kiekvienas galėtų 
dalyvauti imperatoriaus vestuvėse, po karališkųjų namų 
medžiais didelių, raudonai ir baltai dryžuotų, tentų pavėsyje 
įsikūrė didžiuliai nemokami bufetai. Plačioje aikštėje viskas, 
net statinaitės su apelsinmedžiais, ant kurių kabojo ryškūs 
vaisiai, buvo paruošta vakaro iliuminacijai. Netrukus, kai 
didelėje kvadratinėje Luvro salėje vyks sutuoktuvių ceremo- 
nija, ištikimieji imperatoriaus valdiniai čia galės suryti: 4800 
paštetų, 1200 liežuvių, 1000 avino šlaunų, 250 kalakutų, 
360 koplūnų, tiek pat viščiukų, apie 3000 dešrų ir daugybę 
kitokių gėrybių. 

Šįvakar, atsiduso Žolivalis, delikačiai įtraukdamas žiupsnelį 
tabako, jų didenybės valdys apgirtusią ir apsirijusią minią. 

Marijana patylėjo. Ši mugės atmosfera ją ir linksmino, ir 
erzino. Eliziejaus laukuose beveik visur buvo matyti ietys su 
prizais viršuje, įvairiausi atrakcionai, atviros scenos teatro 
vaidinimams, kojūkai ir kitokios pramogos, nuo vakar dienos 
turėjusios padėti paryžiečiams užmiršti, kad jiems primetė 
nepageidautiną imperatorienę. Visur, ir apie jų karietą, ir apie 
kitas čia suvažiavusias, girdėjosi gyvos šnekos, iš kurių buvo 
galima sužinoti apie tikrąsias paryžiečių nuotaikas. Niekam nebuvo 
paslaptis, kas įvyko Kompjene, ir visi žinojo, kad dabar 
Napoleonas prie altoriaus ves moterį, su kuria jau savaitę 
miegojo, nors civilinė santuoka buvo sudaryta tik išvakarėse Sen 
Klu. 

Atėjo vidurdienis, ir patranka griaudėjo jau gerą pusvalandį. 
Pačiame dar beveik skaisčiai švarių Eliziejaus laukų, kuriuos 
supo švelniai žalsvi kaštonai, gale saulės spinduliai vertikaliai 
krito ant milžiniškos triumfo arkos iš medžio ir dažyto audinio. 
Ji buvo labai sunkiai pastatyta, kad užstotų dar nebaigtą 
Didžiajai armijai skirtą monumentą. Ir pavasario saulėje ji 


* Gijomo Kustu skulptūros Paryžiaus Santarvės aikštėje. 

gana neblogai atrodė, ši “pavaduotoja", su besiplaikstančiomis 
vėliavomis, dailidžių pritaisytomis viršuje, su horeljefais iš šonų 
ir užrašu: NAPOLEONUI IR MARIJAI LIUDVIKAI PARY- 
ŽIUS. Šis naivus entuziazmas juokingas, pamanė Marijana, kai 
žinai, kokie buvo reikalavimai ir kiek buvo jaudinimosi statant 
arką. Tiesa, padėtis dėl to ir buvo pikantiška. Tačiau Marijanai 
anaiptol nebuvo malonu matyti greta Napoleono ir Marijos 
Liudvikos vardus. 

Visame kelyje, kuriuo važiavo imperatoriaus kortežas, ant 
aukštų gvardijos grenadierių kailinių kepurių siūbavo ryškiai 
raudonos plunksnos, šalia juodavo kiveriai su žaliai raudonais 
šaulių sultonais. Virš Paryžiaus sklandė daina, kurią be paliovos 
kartojo daugybė orkestrų. Tai buvo daina “Kur gali būti geriau, 
jei ne šeimoje..."* ir ji Marijanai netrukus įgriso iki šleikštulio! 
Buvo labai keista, kad ši daina buvo pasirinkta tokią dieną, 
kai Napoleonas tuokėsi su Marijos Antuanetės dukterėčia... Ir 
dar jai pritariantys patrankos šūviai... 

Staiga šviesia zomšine pirštine apmauta Arkadijaus ranka 
palietė Marijanos ranką. 

Nejudėkite, o svarbiausia - staigiai nesidairykite, - sušnabždėjo 
jis“ Bet aš norėčiau, kad jūs atsargiai pažvelgtumėte į karietą, 
sustojusią šalia mūsiškės. Joje sėdi moteris ir vyras. Kaip ir aš, 
moterį jūs lengvai pažinsite, bet vyras man nematytas. Pridursiu, 
kad jo išdidus veidas labai gražus, nors kairįjį skruostą rėžia 
randas, siauras kaip špagos ašmenys. 

Didžiulėmis pastangomis Marijanai pavyko nesujudėti, nors 
Žolivalis pajuto, kaip suvirpėjo jos ranka. Ji dėjosi žiovaujanti, 
tarsi būtų atsibodę ilgai laukti vestuvinio kortežo. Paskui labai 
lėtai, labai natūraliai ji taip pasuko galvą, kad kaimyninė karieta 
patektų į jos akiratį; Tai buvo geltonai juodas kabrioletas, 
naujutėlis ir labai elegantiškas, ant jo matėsi karietų meistro iš 
Eliziejaus laukų Kelerio antspaudas. Joje buvo dvi būtybės. 
Pagyvenusią moterį, puikiai apsirengusią juodais aksominiais rūbais 
su kiaunės kailiukų, Marijana atpažino nė kiek nenustebusi 
tai buvo sena jos priešė Fanšon Karališkoji Lelija, bet jos 
bendrakeleivis iš karto prikaustė moters žvilgsnį, ir jos širdis 


* Mėgstama Marijos Antuanetės daina. 

ėmė smarkiau plakti ne iš netikėtumo, o dėl nemalonaus 
pojūčio, beveik pasišlykštėjimo. Ji tai ir tikėjosi pamatyti, kai 
Žolivalis apibūdino Fransį Kranmerį. 

Šįsyk nebuvo jokių abejonių: tai tikrai jis, 0 ne vaiduoklis, 
susikurtas iš baimės prieš premjerą įsiaudrinusioje vaizduotėje. 
Marijana vėl išvydo pernelyg tobulus bruožus, sustingusią amžino 
nuobodulio išraišką, atkaklią kaktą, sunkoką pasmakrę aukšto 
muslininio kaklaraiščio klostėse, nepriekaištingai grakštų stiprų 
kūną, iki šiol neaptukusį dėl intensyvaus sportavimo. Jo kostiumas 
buvo pilkai melsvas, su juodo aksomo apykakle. 

Jis, matyt, sekė paskui mus, sušnabždėjo Žolivalis. 
Galiu prisiekti, kad jie čia tik dėl mūsų! Pažvelkite, kaip tas 
žmogus žiūri į jus! Juk tai jis, ar ne?... Tai... jūsų vyras? 

Taip, jis, pripažino ji nepaprastai ramiu balsu, nors 
krūtinėje siautėjo audra. 

Išdidus, kupinas paniekos Marijanos žvilgsnis susikirto su 
plieniniu  Fransio akių žvilgsniu ir atlaikė jį. Ji patenkinta 
pastebėjo, kad, atsidūrusi akis į akį su juo, visai realiu, kankinama 
baimė, apėmusi ją po jo pasirodymo teatre, išsisklaidė. Ji nieko 
taip nebijojo, kaip neaiškaus, slapto, nepastebimo pavojaus. 
Nežinomybė kaustė ją, o atvira kova leido sutelkti visas savo 
jėgas. Ji turėjo įgimto narsumo, kad drąsiai sutiktų priešą bet 
kokiomis aplinkybėmis. 

Ji net antakio nekilstelėjo išvydusi pašaipias Fransio ir jo 
palydovės šypsenas. Ji nenustebo sutikusi juos kartu ir pamačiusi 
kaip hercogienę apsirengusią baisiąją senę iš “Geležinio žmogaus" 
smuklės. Arkadijus jau seniai jai pasakojo, kaip sugeba persikūnyti 
buvusi “Elnio paviljono“ pansionininkė. Ji žinojo, kad tai yra 
neprincipinga, labai pavojinga, gerai apsiginklavusi būtybė, kuri 
gali ryžtis viskam, savotiška Protėjo patelė, todėl Marijana labai 
nenustebo, sutikusi ją vienoje Tiuilri salėje. Bet ji neketino 
aptarinėti savo reikalų prie Fanšon. Nors ir nežinojo, kaip 
Fransis užmezgė ryšius su Dezormo ir ką jai papasakojo apie 
jų ankstesnius santykius. Marijana buvo pakankamai ambicinga, 
kad nesusitaikytų su tuo, kad į jos asmeninį gyvenimą veržtųsi 
budelio rankos paženklinta moteris., Kadangi niekada negalima 
nuspėti tokių Žmonių reakcijos, jaunoji moteris nutarė pasitraukti, 
nors jai ir labai norėjosi visam laikui baigti su lordu Kranmetiu. 

Ji jau pasilenkė, kad įsakytų Grakchui Hanibalui, su nauja 
livrėja oriai sėdinčiam ant sėdynės, apsigręžti ir parvežti ją 
namo, kai atsidarė durelės ir pasirodė Fransis. Rankoje laikydamas 
skrybėlę, jis įžūliai, su dirbtine pagarba pasisveikino. 

Ar galiu tikėtis, kad Paryžiaus karalienė palankiai priims 
mano nuolankiausią pagarbą? paklausė jis nesivaržydamas. 

Fransis šypsojosi, bet akys buvo suakmenėjusios, jos įdėmiai 
žvelgė į jaunąją moterį, smarkiai išbalusią po alyvine šilkine 
skrybėlaite su baltu šydu, taip derančia prie jos dailaus tualeto. 

Staigiu rankos judesiu ji sulaikė Arkadijų, kuris jau puolė 
nustumti neprašytą svečią. 

Palikite, mano drauge! Tai mano reikalas. 

Paskui griežtu balsu, kurio tik lengvas pakimimas rodė 
tikruosius jausmus, ji paklausė: 

Ko jums reikia? 

Jau pasakiau: priimti mano pagarbą ir truputį pasikalbėti, 
jei sutinkate. 

Aš nesutinku, išdidžiai nutraukė jį Marijana. Jei manote, 
kad turite man ką pasakyti, parašykite ponui de Zolivaliui, kuris 
tvarko mano korespondenciją ir priiminėja lankytojus. Jis praneš, 
kada galėsiu jus priimti. Minioje nesišnekama. Mano adresas... 

Aš žinau jūsų adresą ir man malonu, kad jums labiau 
patinka pokalbiai vienumoje, bet priminsiu jums, brangioji, 
Fransio balse skambėjo pašaipa, kad niekur nesijauti toks 
izoliuotas, kaip didelėje minioje, o ši kas minutę didėja... Ji 
jau taip mus suspaudė, kad iš čia ištrūkti nebeįmanoma, kol 
ji neišsiskirstys. Bijau, kad nori nenori turėsite pakęsti mane. 
Tad ar ne geriau pasikalbėti apie mūsų reikalus? 

Iš tikrųjų, minia tapo tokia tiršta, kad karieta, kaip, beje, 
ir kitos, atvykusios į aikštę, negalėjo pajudėti iš vietos. Iš visų 
pusių sklidę balsai, susilieję su orkestrų garsais į vientisą triukšmą, 
vis dėlto netrukdė kalbėtis. Fransis, tebestovėjęs šalia durelių, 
įkišo galvą į karietą ir linktelėjo Zolivalio pusėn. 

Jei šis bajoras bus toks geras, kad užleis man kuriam 
laikui vietą šalia jūsų... = ėmė jis sakyti. 

Tačiau Marijana sausai nutraukė jį ir tebelaikė už rankos 
savo draugą. 

Aš neturiu ko slėpti nuo vikonto de Žolivalio, kuris žino 
apie mane viską ir man yra daugiau negu draugas. Galite 
kalbėti prie jo. 

Labai dėkoju! atsakė Fransis piktai šypsodamasis. Gal 
jums ir nėra ko slėpti nuo jo, bet aš negaliu to pasakyti apie 
save. Beje, pridūrė jis vėl užsidėdamas skrybėlę ir labiau ją 
užsitraukdamas ant kaktos, jei nenorite pasikalbėti geruoju, 
ką gi, duodu jums ne daugiau kaip valandą, kad to 
pasigailėtumėte. Jūsų tarnas, brangioji. 

Kažkas stipresnis už valią privertė Marijaną pulti pirmyn, kai 
jis pasisuko eiti. Kad ir kas būtų, nedelsiant reikia tai baigti. 

Sustokite! 

Ji maldaujamai pažvelgė į Arkadijų ir lengvai spustelėjo jam 
ranką. 

Palikite mane pasikalbėti su juo keletą minučių, Arkadijau. 
Manau, taip bus geriau. Šiaip ar taip, jis man nieko nebegali 
padaryti. 

Atsidusęs Žolivalis ėmė ropštis iš aksominių pagalvių. 

Gerai, aš išlipsiu! Bet nenuleisiu nuo jūsų akių. Menkiausias 
krustelėjimas, menkiausias šūksnis, ir aš čia kartu su Grakchu. 

Jis atidarė dureles iš kitos pusės ir išlipo, o Fransis tuo 
metu įlipo. Lordas Kranmeris nusijuokė. 

Matau, kad jūsų draugas tikrai yra nepalankiai man 
nusiteikęs, ir tai tik dėl jūsų atvirumo, brangioji. Iš tiesų, jis 
mane laiko pakelės banditu. 

Mano nuomonės čia nepaisoma! labai griežtai atsikirto 
Arkadijus. Bet Žinokite, pone, kad negalite priversti pakeisti 
jos. 

Aš ir neketinu to daryti,  truktelėjęs pečiais, atšovė anglas. 

Beje, jei bijote, kad nuobodžiausite, brangusis pone, kas jums 
trukdo sudaryti kompaniją mane lydinčiai damai? Zinau, kad ji 
tiesiog trokšta susitikti su jumis! Pažvelkite, ji šypsosi jums... 

Marijana mašinaliai dirstelėjo į geltonai juodą karietą ir 
pamatė, kad iš tikrųjų išvydusi Žolivalį, Fanšon nusišypsojo 
taip maloniai, kaip tik jos išorė leido. Šis tik kažką sušnypštė 
ir prasibrovė į priekį, kad galėtų šnektelėti su Grakchu bei 
nenuleisti akių nuo karietoje sėdinčios poros. Tuo tarpu Marijana 
pasakė: 

Jeigu, kaip sakote, primygtinai reikalaujate “pokalbio" su 
manimi, milorde, galėtumėte neužsipulti mano ištikimiausio draugo. 
Be jūsų, nepažįstu nieko kito, kuris taip mėgtų užmegzti 
abejotinus ryšius. Taip sakydama apie tą damą su karaliaus 
lelija, esu pernelyg atlaidi. 

Nieko neatsakęs, Fransis sunkiai atsidrėbė ant žalių aksominių 
pagalvių greta jaunosios moters, 0 ši instinktyviai pasitraukė, 
kad neprisiliestų prie jo. Keletą sekundžių ji apžiūrinėjo nejudrų 
jo profilį; tylą drumstė tik šiek tiek padažnėjęs jo kvėpavimas. 
Marijana su slaptu pasitenkinimu pamanė, jog tai tikriausiai liko 
po špagos dūrio į krūtinę, bet tai buvo per menka kompensacija 
už nusivylimą, kad jis liko gyvas. Kurį laiką ji smalsiai, tarsi 
pašalinį, tyrinėjo žmogų, kurį mylėjo, kuriuo tikėjo kaip pačiu 
Dievu, kuriam su tokiu džiaugsmu prisiekė būti klusni ir ištikima... 
Pirmą kartą po baisiosios nakties ji vėl buvo viena su juo. O 
kiek permainų įvyko! Tada ji buvo dar visai vaikas, negailestingai 
paaukotas žmogui be sąžinės ir be širdies. O dabar imperatoriaus 
meilė padarė ją stiprią, patikimai apsaugotą... Šįkart jau ji 
diktuos savo valią. 

Ji pastebėjo, kad iš pažiūros Fransis atrodė nė kiek 
nepasikeitęs, tik ant lūpų vietoj nuobodulio atsirado kartaus 
skepticizmo išraiška. Lordas Kranmeris tebebuvo puikus, o plonytis 
randas, kirtęs skruostą, jo tobuliems tauriems bruožams teikė 
romantiškumo. Ir Marijana nusistebėjo, kad po tokios karštos 
meilės ji šiam žaviam vyriškosios giminės atstovui jaučia antipatiją, 
beveik pasibjaurėjimą. Kadangi jis atkakliai tylėjo ir tik įdėmiai 
apžiūrinėjo blizgančias savo lakuotų batų nosis, ji nutarė atidengti 
ugnį. Reikia greičiau viską baigti, nes vien jo buvimas ankštoje 
karietoje slėgė. 

Jūs norėjote pasikalbėti su manim, tarė ji atsainiai, 
tad malonėkite pradėti. Neturiu jokio noro tęsti šio susitikimo 
iki begalybės. 

Jis mieguistai pažvelgė į ją ir dviprasmiškai nusišypsojo. 

Kodėl gi ne? Argi ne žavus tas momentas, kai sutuoktiniai 
vėl susitinka po tokio ilgo išsiskyrimo... ir ypač po to, kai 
patikėjo, kad išsiskyrė amžinai? Argi nesat laiminga, brangioji 
Marijana, šalia savęs vėl matydama žmogų, kurį mylėjote?.. Juk 
jūs mane mylėjote, brangioji... net pasakysiu, kad jūs iš proto 

ėjote dėl manęs palaimingąją mūsų vestuvių dieną. Aš vėl regiu 
jūsų dideles drėgnas akis, kai mielasis abatėlis... 
Marijanos kantrybė jau išseko. 

Gana! nutraukė jį = Jūsų įžūlumas iš tiesų begalinis! 
Nejaugi jūsų protas taip nusilpo, kad užmiršote tas malonias 
mūsų vestuvių aplinkybes? Jums reikia priminti, kaip vos davęs 
Dievui priesaiką visą gyvenimą švelniai mylėti ir ginti mane, jūs 
paskubėjote lošti kortomis ir pralošti ne tik savo grašius, bet 
ir didelį turtą, kurį jums atnešiau kraičio... ir dėl kurio mane 
vedėte? O kadangi to nepakako, jūs išdrįsote ant žalios gelumbės 
sviesti meilę, kurią aš taip naiviai iš tikrųjų jums jaučiau, jaunos 
merginos drovumą, mano nekaltybę, pagaliau mano garbę. Ir 
jums užtenka begėdiškumo šaipytis iš tos nakties, kai jūs 
sugriovėte mano gyvenimą, tarsi būtų kalbama apie vieną iš tų 
linksmų nuotykių, apie kuriuos vyrai mėgsta pasakoti vakarais 
prie seno brendžio butelio. 

Lordas Kranmeris nepatenkintas gūžtelėjo pečiais ir atsigręžęs 
išvydo žaibuojančias Marijanos akis. 

Jei nebūtumėte buvusi tokia kvailelė,  sumurmėjo jis, 
tai iš tikrųjų būtų likusi tiesiog linksma istorija. Tik jūs viską 
sudramatinote. 

Štai kaip! Gal pasistengtumėte paaiškinti, ką, anot jūsų, 
turėjau daryti? Turbūt priimti jūsų atsiųstą pavaduotoją? 

Bet neiti iki galo! Kiekviena moteris, tikra moteris, ras 
žodžių, kurie privers vyriškį tikėtis visko, bet ir ilgiau pakentėti. 
Tas kvailys ėjo iš proto dėl jūsų... 

Nesąmonės! atšovė Marijana ir pajuto, kad ūmai panoro 
pamatyti Jasoną Boforą. Tą dieną jis pirmą kartą sutiko 
mane. 

Ir manote, jog to nepakanka, kad pagailėtum moters? 
Būtumėte girdėjusi, kaip jis liaupsino jūsų grožį, veido žavumą, 
akių spindesį. “Jei yra sirenų, sakė jis, ledi Marijana gali 
būti tik jų karalienė!..“ Viešpatie!  sugriaudėjo staiga įniršęs 
Fransis. = Jūs su juo galėjote daryti viską, ką norėjote! Jis 
buvo pasirengęs atiduoti jums viską už vieną meilės valandą! 
Gal net už vieną bučinį. O jūs viską pavertėte tragedija, išvijote 
žmogų, kurio rankose Buvo visas mūsų turtas... 

“Mūsų turtas“, nusišaipė Marijana. 

Jūsų, jūsų, jei tai svarbu! (Gana svari priežastis, kad 
pasiaukojamai gintum jį arba bent pamėgintum atsiimti jo“ dalį... 
Marijana nebesiklausė. Ir kam? Ji jau žinojo, koks amoralus 
Fransis, ir jos nestebino dvasinis jo pagedimas, dėl kurio jis 
elgėsi taip nepadoriai: priekaištavo jai, kad ji nesugebėjo apgauti 
Jasono ir atimti iš jo, ką buvo išlošęs... Staiga atmintyje atgijo 
paskutinės akimirkos, praleistos su Jasonu jos miegamajame 
Seltone. Tas bučinys, ji neatsakė į jį, bet jis vis dėlto 
buvo, ir be galo nustebusi Marijana pastebėjo, kad nors tada 
ir pasipiktino, ji vis dar jaučia jo aštrų ir švelnų, nepažįstamą 
ir jaudinantį skonį. Tai buvo pirmas bučinys jos gyvenime... 
kažkas neužmirštama! 
Tai prisimindama Marijana buvo užsimerkusi, o dabar 
nenoromis atsimerkė. Apie ką dabar kalba Fransis? 

Garbės žodis... Bet jūs nesiklausote manęs? 

O jūs manęs nebedominate! Aš neketinu gaišti laiko jums 
aiškindama, kaip turi elgtis savo garbe besirūpinantys žmonės, 
ir jei norite Žinoti slapčiausias mano mintis, tai turiu pasakyti, 
kad tiesiog nesuprantu, kaip jums užteko įžūlumo prieiti prie 
manęs. Aš maniau, kad nužudžiau jus, *'Fransi Kranmeri, ir nors 
pats velnias, jūsų šeimininkas, prikėlė jus iš mirusiųjų, man jūs 

numirėlis, ir toks būsite amžinai. 

Aš sutinku, kad tokia padėtis jums parankiausia, bet reikalas 
tas, kad aš gyvas ir ketinu toks likti. 

Marijana gūžtelėjo pečiais ir nusisuko. 

Tada palikite mane ir pasistenkite užmiršti, jog kadaise 
Marijana d'Aselna ir... Fransis Kranmeris buvo sutuokti. Bent 
jau jei norite likti gyvas, aš jau nesakau laisvas. 

Fransis smalsiai pažvelgė į jaunąją moterį. 

Iš tikrųjų? Man regis, jūsų balse, brangioji, pasigirdo 
grasinimas. Ką turite galvoje? 

Nesidėkite kvailesniu negu iš tikrųjų esate. Jūs tai puikiai 
žinote: mes esame Prancūzijoje, jūs anglas, imperijos priešas. 
Man tereikia mostelėti ranka, ištarti vieną žodį, ir jus suims. 
Ir tada priversti jus dingti bus vieni juokai. Jūs manote, 
imperatorius neprižadės man jūsų galvos, jei paprašysiu? Nors 
kartą būkit sąžiningas lošėjas. Prisipažinkite, kad pralošėte, dinkite 

ir nebesistenkite susitikti su manim. Juk gerai žinot, kad nieko 
negalite man padaryti. 

Ji kalbėjo tyliai, bet tvirtai, labai oriai. Ji nemėgo girtis savo 
įtaka Europos valdovui, bet šiuo atveju reikėjo iš karto parodyti 
tikrąją jo vietą. Tegul Fransis visam laikui dingsta iš jos 
gyvenimo, ir kada nors ji dovanoss jam. Bet užuot susimąstęs 
dėl jos žodžių, kaip turėjo būti, lordas Kranmeris ėmė kvatotis... 
ir Marijana pajuto, kad jos tvirtumas šiek tiek susvyravo. Ji 
labai sausai paklausė: 

Ar galiu sužinoti, kas mano žodžiuose juokinga? 

Kad... o, mano brangioji, jūs tiesiog nepakartojama! Garbės 
žodis, jūs save laikote imperatoriene! Ar turėčiau priminti, kad 
ne su jumis, 0 su nelaimingąja erchercogaite susituokė Bonis? 

Fransio ironija ir įžeidžiama pravardė, kuria anglai vadino 
Bonapartą, supykdė Marijaną. 

Imperatorienė ar ne, tačiau įrodysiu, kad ne tik nebijau 

jūsų, bet ir neleisiu nebaudžiamam įžeidinėti manęs! 

Ji greitai pasilenkė į priekį, kad pašauktų Arkadijų, kuris 
turėjo būti šalia karietos. Ji norėjo paprašyti jį pakviesti vieną 
iš policininkų, kurių juodos figūros su ilgais surdutais ir apvaliomis 
skrybėlėmis bei solidžiomis lazdomis rankose matėsi visur 
šventiškoje minioje. Bet ji net nespėjo išsižioti... 

Fransis sugriebė ją už peties ir šiurkščiai sviedė į karietos 
kampą. 

Sėdėkite ramiai, kvailele! Jūs tik veltui sugaišite laiką 
juk matote, kad esame tos minios apsupti. Niekam nepavyks 
nei įlipti į karietą, nei išlipti iš jos. Net jei ir aš norėčiau 
išlipti, negalėčiau. 

Iš tikrųjų, minia taip tirštai apsupo karietą, kad tiesiai prie 
langelių prasidėjo banguojanti žmonių galvų jūra. Arkadijus buvo 
priverstas užlipti pas Grakchą ant pasostės. Iš toli sklido neaiškūs 
muzikos garsai, kurie priminė griaustinio dundesį; aplinkui 
gaudžiančiame triukšme. Gal pagaliau atvyksta kortežas? Bet 
Marijanos nė kiek nebedomino šiandieniniai įvykiai. Savo karietoje 
ji staiga pasijuto dūstanti. Jai pasidarė bloga, bet ji nesuprato 
kodėl. Gal dėl to, kad šalia buvo tas nepakenčiamas žmogus? 
Jis viską aplink save nuodijo. 

Numetusi ranką, kurią jis laikė ant jos peties, ji pažvelgė į 
jį neapykantos kupinomis akimis. 
O jūs nieko nesulauksite! Iš šios karietos eisite tiesiai į 
Venseną arba Torsą. 


Užuot atsakęs, Fransis nusikvatojo, ir Marijana vėl pajuto, 
kaip jos kūnu perbėgo drebulys. 

Jei jūs mėgtumėte lošti taip kaip mėgstu aš, ištarė jis 
įtartinai švelniai, eičiau lažybų, kad iš to nieko neišeis. 

Kas gi galėtų man sutrukdyti? 

Jūs pati, mano brangioji! Be to, įskundimas nieko neduos, 
nes kaltinimai iš karto bus atmesti! Kai mane išklausysite, 
nebeturėsite jokio noro mane suimti. 

Marijana stengėsi įveikti vis didėjančią išdavikišką baimę ir 
pamąstyti. Kaip jis pasitiki savimi! Nejaugi svetimas vardas, 
kuriuo dangstosi, teikė jam tiek pasitikėjimo? 

Ką jai kažkada sakė Fušė? Kad vikontas d'Obekuras lankėsi 
pas Dorotėją de Perigor? Bet to neužtenka, kad jis būtų 
apgintas nuo Fušė nagų, šis nuolat ieškojo šnipų arba 
visokiausių sąmokslininkų... Tada?.. O Dieve, jeigu ji galėtų 
išsklaidyti ją apėmusį nerimą! 

Pašaipus Fransio balsas vėl grąžino ją į tikrovę. Jo šnekoje 
jautėsi drebulį keliantis švelnumas. 

Jūs žinote, kas mane verčia atgailauti? Jūs neregėtai žavi, 
mano brangioji. Iš tikrųjų, reikia nebūti vyru, kad negeistum 
jūsų. Pyktis jums tinka. Jis verčia spinduliuoti tas nuostabias 
žalias akis, virpėti tą puikią krūtinę... 

Jo vertinamas žvilgsnis palietė gražų veidą, ant kurio krito 
rausvų apmušalų šešėliai, paglostė ilgą „grakštų kaklą, išdidžią 
krūtinę, skendinčią nėriniuose ir šilke. Tai buvo godus ir įžūlus 
žvilgsnis, pirklio žvilgsnis į gražią jauną kumelaitę... Jis vienu 
metu vertino ir nurenginėjo ir rodė tokį atvirą, tokį primityvų 
geismą, kad Marijanos skruostai paraudo. Tarsi užhipnotizuotas 
to grožio, tokio artimo, anglas pasilenkė ir jau norėjo stverti 
ją. Ji prisispaudė prie pagalvių ir pro sukąstus dantis pagrasino: 

Nesiartinkite! Nelieskite manęs! Kitaip imsiu rėkti, 
pamatysite! Aš suriksiu taip garsiai, kad šita minia išsisklaidys. 

Jis sudrebėjo ir susivaldė. Jo žvilgsnis, prieš akimirką buvęs 
toks liepsningas, dabar tapo nuobodžiaujantis. Atsisėdo į ankstesnę 
vietą kitoje karietos pusėje, įsitaisė kampe, užsimerkė ir atsiduso. 

Gaila!.. Ypač gaila, kad tokie turtai saugomi vienintelio 
Bonio džiaugsmui! O gal jis turi pavaduotoją? Šnekama, kad 
gera pusė šio miesto vyrų yra jus įsimylėję. 

Jūs liausitės? pasipiktino Marijana. Pasakykit pagaliau, 
ką norėjot pasakyti, ir baikim. Ko jūs norite? 

Jis primerkė vieną akį, pažvelgė į ją ir nusišypsojo. 

Pagal mandagumo taisykles turėčiau atsakyti: “Jūsų!", ir tai 
būtų tikra teisybė, bet apie tai dar pakalbėsime vėliau... kai 
bus laisvo laiko. Ne, mano rūpesčiai dabar kur kas niekingesni: 
man reikia pinigų. 

Vėl! šūktelėjo Marijana. Ir jūs turbūt įsivaizduojate, 
kad aš jums jų duosiu? 

Aš neįsivaizduoju aš esu tuo įsitikinęs! Pinigai mūsų 
santykiuose visada užėmė svarbią vietą, brangioji Marijana, 
ciniškai pareiškė jis.“ Aš jus vedžiau dėl jūsų turto. Tiesa, aš 
jį pernelyg greitai iššvaisčiau, ir tai labai liūdina mane, bet 
kadangi jūs tebesate mano žmona ir, matyt, maudotės aukse, 
manau, jog visai suprantama, kad aš jo prašau iš jūsų. 

Aš jums nebe žmona, pasakė Marijana ir pajuto, kaip 
nuovargis įveikia jos pyktį, Aš esu dainininkė! Marija Stela... 
o jūs vikontas d'Obekuras! 

Ak, jūs viską žinote! Tiesa sakant, aš net Žaviuosi tuo. 
Dabar jums turbūt aišku, kokią padėtį užimu Paryžiaus 
visuomenėje. Mane daugelis vertina. 

Jus vertins kitaip, kai aš su jumis susidorosiu! Visi sužinos, 
kad jūs anglų šnipas. 

Galimas daiktas, bet tokiu atveju sužinos ir tai, kas jūs 
iš tikrųjų esate, o kadangi jūs esate teisėta mano žmona, tai 
vėl tapsite ledi Kranmer, angle... ir kodėl gi ne šnipe? 

Niekas jumis nepatikės, gūžtelėjusi pečiais, tarė Marijana, 

o dėl pinigų... 

- Jūs viską padarysite, kad gautumėte penkiasdešimt tūkstančių 
livrų, ir kuo greičiau, nutraukė ją Fransis nė kiek 
nesijaudindamas. = Antraip... 

Antraip? išdidžiai paklausė Marijana. 

Lordas Kranmeris neskubėdamas panaršė vienoje iš savo 
kišenių, ištraukė į keturias dalis perlenktą gelsvo popieriaus 
lapelį, išskleidė jį, padėjo ant jaunosios moters kelių ir pasakė: 

Antraip rytoj visame Paryžiuje bus pribarstyta tokių 
popierėlių. 

Pro atvirus langus įskriejęs lengvas vėjelis sujudino lapelį, 
kuriame didelėmis raidėmis buvo išspausdintas tekstas, sukėlęs 
Marijanai neviltį. 

“IMPERATORIUS PRIEŠO RANKOSE! Gražioji N=poleono 
meilužė dainininkė Marija Stela iš tikrųjų yra žudikė anglė, 
išlaikoma JUNGTINĖS KARALYSTĖS policijos..." 

Akimirką Marijanai pasirodė, kad ji kraustosi iš proto. Akis 
aptraukė raudona migla, o iš sielos gelmių kilo toks įniršis, 
kokio ji niekada nebuvo patyrusi ir kuris nuslopino atgrasią 
baimę. 

Žudikė! sušuko ji. Aš nieko nenužudžiau. Deja, jūs 
gyvas! 

Skaitykite toliau, brangioji, saldžiu balsu tarė Fransis, 
ir pamatysite, kad šiame paskvilyje niekas neperdėta. Jūs esate 
tikroji; mano švelniosios pusseserės Ivės Sen Alben žudikė. 
Pamaniusi, kad matote mano lavoną, jūs ją apsvaiginote sunkia 
žvakide. Vargšė Ivė! Jai ne taip pasisekė kaip man aš likau 
šiame pasaulyje mano draugo Stentono dėka. O ji buvo tokia 
trapi, tokia delikati. Jūsų nelaimei, prieš išleisdama paskutinį 
kvapą ji atsigavo... tiesiog kelioms sekundėms, kaip tik kad 
suspėtų apkaltinti jus. Anglijoje už jūsų galvą paskirta premija, 
mieloji Marijana! 

Jaunosios moters liežuvis pridžiūvo prie gomurio. Ji visai 
užmiršo nekenčiamą Ivę ir, sutikusi Fransį gyvą, net nepagalvojo 
apie jo pusseserę. Be to, iki šios dienos į dvikovą ir į tai, 
kas paskui buvo, ji žiūrėjo kaip į savotišką Dievo teismą... Nors 
padėtis ir buvo pasibaisėtina, Marijana laikėsi oriai. 

Mes esame ne Anglijoje, bet Prancūzijoje... Tačiau manau, 
kad jūs čia atvykote ketindamas išvežti mane ir gauti premiją? 

Tikrai, turiu prisipažinti, kad ir apie tai kurį laiką galvojau, 

nesutrikdamas atsakė lordas Kranmeris. Laikai sunkūs. Tačiau, 
sutikęs jus taip gerai įsitaisiusią pačioje Prancūzijos imperijos 

širdyje, ėmiau kitaip manyti. Jūs galėsite man duoti kur kas 
daugiau negu pasigailėtini keli šimtai ginėjų. 

Šįkart Marijana nutylėjo. Ji nebeturėjo jokių jėgų priešintis 
ir išvargusi žiūrėjo į geltoną lapelį, kur ji buvo kaltinama 
sąmoningai, šaltakraujiškai nužudžius žavią, romią savo vyro, 
kurio beprotiškai pavyduliavo, pusseserę. Jį parašiusi prityrusi 
ranka nieko nepaliko atsitiktinumui, todėl ir purvas, kuriuo 
norėjo ją apdrabstyti, buvo toks šlykštus ir niekšiškas. 

Pagaliau, tarė Fransis tarsi nepastebėjęs jos tylėjimo, 
aš sumaniau gražiai ir paprastai pagrobti jus. Aš paskyriau jums 
pasimatymą vienam draugui priklausančiuose griuvėsiuose ir 
tikėjausi, kad jūs ten atvyksite, bet kažkas sukėlė jūsų įtarimą, 
ir aš, beje, tuo labai džiaugiuosi... Reikalo spiriamas, aš 
įsivaizdavau, kad Bonis sumokės apvalią sumelę, kad atgautų 
savo garsią meilužę gyvą ir sveiką, bet tai buvo šiek tiek 
skubotas ir netikėtas apskaičiavimas... Yra daug geresnių 
galimybių! 

Vadinasi, tai jis laukė jos Liafoli. Marijana jo žodžiams buvo 
abejinga. Ji jau nebepajėgė blaiviai galvoti ir aiškiai jausti. Visai 
netoli karietos pasigirdo saulės užlietą orą skrodžiantys fanfarų 
garsai, joms pritarė būgnų dundėjimas, kuris, atrodė, veržėsi iš 
pačių Paryžiaus gelmių ir sklido greitai kaip griaustinis. Vestuvinis 
kortežas turėjo tuoj tuoj pasirodyti, bet savo problemomis 
susirūpinusi Marijana nebekreipė dėmesio į triukšmą lauke ir 
vis augantį minios jaudulį. Pernelyg didelis buvo kontrastas tarp 
šventiškai apsirdkgusių, besijuokiančių, susijaudinusių žmonių ir 
dvikovos, galbūt įnirtingesnės negu Seltone, kurios arena tapo 


jos karieta. 
Štai ir kortežas. Pasikalbėsime vėliau! Pasikalbėsime vėliau, 
nes tokiame triukšme tai neįmanoma, pabrėžė Fransis ir 


atsisėdo patogiau kaip žmogus, kuris turės baigti pradėtą darbą. 

Savo pokalbį tęsime, kai šis srautas nuslūgs! 

Iš tikrųjų spinduliuojanti, nuostabaus spalvų žaismo upė išsiliejo 
Eliziejaus laukuose ir didingai ritosi Tiuilri link, skambėjo varis, 
būgnai, aidėjo patrankų šūviai ir šūksniai: “Tegyvuoja impera- 
torius!" Didžiulė aikštė buvo tokia sausakimša, kad ryškios 
kostiumų spalvos susiliejo į ištisinę pilkšvą masę, tarsi išsipūtė. 
Iš visų pusių girdėjosi balsai, komentuojantys kortežą. 

Lenkų raitarai priešakyje! 
Na ir lenkai! Tai gražuoliai! Kai kas turbūt prisimena 
Mariją Valevską! 

Iš tikrųjų, mėlyni, raudoni, balti, paauksuoti, su virpančiomis 
baltutėlėmis plunksnomis ant konfederačių, baltai raudonomis 
vėliavėlėmis, šokinėjančiomis ant jų ilgų smailių galų, kunigaikščio 
Paniatovskio kareiviai nepriekaištingai tvarkingai defiliavo, tvirtai 
valdė galingus baltus arklius, įpratusius šuoliuoti visais Europos 
keliais. Paskui juos jojo purpurinės ir aukso spalvos Giujo 
jėgeriai, susimaišę su mameliukais, kurių blizgantys kinžalai, tamsi 
oda, balti tiurbanai ir panteros kailio balnai atspindėjo ryškias 
Rytų spalvas. Toliau - grafo de Sen Siulpio vadovaujami dragūnai, 
apsirengę tamsiai žaliai ir baltai, o puikūs jų ūsai kyšojo iš po 
saulėje spindinčių šalmų su ilgais juodais karčiais. Ir pagaliau 

žalia, raudona ir pasidabruota: Garbės gvardija, jojusi priešais 
ilgą trisdešimt šešių prašmatnių paauksuotų karietų virtinę, O 
karietose aukščiausi rūmų karininkai ir imperatoriškosios šeimos 
nariai. 

Stulbinančiame spalvų kaleidoskope, kurį sudarė imperatoriaus 
štabas, maršalas, adjutantai, vyresnieji arklininkai, Marijana tarsi 
sapne atpažino Diuroką, paauksuotą kaip ikonostasas, Masenu, 
Lefevrą, Bernadotą, kurį ne kartą buvo sutikusi pas Taleiraną. 
Ji pamatė Miuratą, apsitempusį raudoną paauksuotą mundurą, 
su sabaline vengrike ant peties, su žybsinčia deimantine sagtimi. 
Jis vos  nesprogo iš pasididžiavimo, bet kėlė susižavėjimą, nes 
mikliai, kaip prityręs kavaleristas, tramdė puikų juodą, dar visai 
neseniai prajodytą eržilą. Žmonės jį sveikino šūksniais, taip pat 
entuziastingai jie sutiko princą Eugenijų, kuris vilkėjo prašmatnų 
gvardijos šaulių mundurą ir linksmai šypsojosi ant balto arklio. 
Iš prieraišumo imperatoriui, savo patėviui, Italijos vicekaralius 
šią dieną vėl užėmė pagal titulą jam priklausančią vietą 
imperatoriaus gvardijos priešakyje. 

Marijana atpažino ir brangenybėmis nusagstytas imperatoriaus 
seseris: brunetę Poliną, žavią, pašaipią, baltai apsirengusią; 
blondinę Karoliną rausva suknele, didingai žvelgusią į minią, o 
tai visai netiko jos skaisčiam apskritam veidui; Elžbietą, princesę 
de Pjombino, griežtą ir puikią it kamėja. 

Priešais imperatorių važiavusioje karietoje jaunoji moteris 
pastebėjo Žozefinos dukterį karalienę  Hortenziją. Juozapo 
Bonaparto žmonos, juodaplaukės Ispanijos karalienės Julijos ir 
Viurcburgo hercogo lydima, pasipuošusi perlu, kurį taip mėgo 
ir kuris taip tiko prie veido, ji dalijo miniai nuostabią, bet 
liūdnoką šypseną. Marijana pamanė, kad ji panašesnė į gražią 
belaisvę, vežamą laimėtojo vežime, negu į laimingąją, kuri 
pakviesta į prašmatnias vestuves. Žinoma, Hortenzija daugiausia 
galvojo apie savo motiną, kenčiančią ir ištremtą į tolimąjį 
Navaros dvarą. 

Paskui visus tuos ekipažus važiavo aštuoniais baltais arkliais 
pakinkyta didelė, visa paauksuota karieta, papuošta imperatoriaus 
karūna, bet tuštutėlė. Tai buvo imperatorienės karieta, nes 
sutuoktiniai nutarė pasirodyti viename ekipaže. Paskui šį 
paauksuotą monumentą važiavo pravira puskarietė, kurioje buvo 
Napoleonas ir Marija Liudvika... ir Marijana išpūtė akis, o 
minios sveikinimo šūksniai gerokai prislopo. Nei Paryžius, nei 
Marijana negalėjo įsivaizduoti to, ką išvydo. 

Puskarietėje nevikriai, kažkokiu dirbtiniu judesiu ranka mojavo 
Marija Liudvika, ji šiek tiek prastuoliškai šypsojosi, buvo išraudusi 
nuo sunkios deimantų karūnos ir vilkėjo nuostabią sidabru austo 
tiulio suknelę dar vieną Lerua šedevrą. Greta jos sėdėjęs 
Napoleonas atrodė taip neįprastai, kad apstulbusi Marijana 
beregint užmiršo Fransį. 

Įpratusi matyti jį vilkintį jėgerių arba grenadierių griežtų ir 
paprastų linijų pulkininko mundurą arba juodą ar pilką fraką, 
Marijana negalėjo patikėti, kad keistas personažas, kuris šypsosi 
ir mojuoja ranka, yra jos mylimas žmogus. Apsirengęs kaip 
ispanas, trumpomis kelnėmis ir trumpu apsiaustu, pasiūtu iš 
deimantais nusagstyto balto atlaso, jis vos ne vos išlaikė ant 
galvos keistą daiktą iš juodo aksomo ir baltų plunksnų, apjuostą 
aštuoniomis deimantų eilėmis. Jau vien ši skrybėlė buvo verta 
pamfleto: ji buvo diletantiškos improvizacijos vaisius ir dvelkė 
Renesansu, o tai, Marijanos manymu, buvo visiškai absurdiška 
ir nė kiek nesiderino prie naujojo Cezario išbalusio veido ir 
griežto profilio. Kaip jis galėjo sutikti taip atrodyti ir kaip... 

Garsus juokas nutraukė jos minčių giją. Pasipiktinusi, bet 
širdies gilumoje patenkinta, kad gali išlieti savo pyktį ir nusivylimą, 

Marijana atsigręžė į Fransį, kuris, atsilošęs į pagalves, nė kiek 
nesivaržydamas visu balsu kvatojosi. 

Ar galiu sužinoti, kas jus taip juokina? sausai paklausė 
ji. 

Bet juk... oi, ne! Mano brangioji, tik nesakykit, kad jums 
Bonio maskaradas neatrodo beprotiškai keistas! Jis toks juokingas, 
kad net darosi didingas! Tikrai, galima juoktis iki ašarų... ką 
aš ir darau! Aš... Aš niekada nesu matęs nieko komiškesnio! 
O! Tai neregėta... neregėta!.. 

Marijana dar labiau įniršo, kadangi širdies gilumoje turėjo 
pripažinti, jog tas stulbinantis kostiumas, nors ir papuoštas 
brangenybėmis, tiktų kokiam nors dabitai kariauninku, o ne 
audros debesų apsuptam Dzeusui, ir ji vos ne vos suvaldė 
pašėlusį norą pulti Fransį, nagais sudraskyti įžūlų jo veidą ir 
priversti nutilti įžeidžiamą juoką. Jei dabar rankose turėtų kokį 
nors ginklą, nė kiek nedvejojusi pavartotų jį kaip tada, naktį 
Seltone! Ji troško, kad Napoleoną priešas išvystų griežtu ir 
paprastu, bet kartu didingu kariniu rūbu, sukeltų jam siaubą 
arba bent jau baimę ir jis nedrįstų pulti prie jos, Marijanos, 
pripažintos jo mylimosios... Bet ne, kad susituoktų su ta didele 
raudonveide mergina, jam reikėjo apsirengti kaip Henriko III 
favoritui!.. Tačiau reikia žūtbūt užčiaupti tą juoką, įžeidžiantį 
tai, kas jai brangiausia: meilę, vienintelį dalyką, kuris jai liko 
šiame pasaulyje. 

Staiga, taip išbalusi, kad, atrodė, jos veide neliko nė lašo 
kraujo, Marijana išsitiesė ir nuo galvos iki kojų nužvelgė 
beprotiškai tebekvatojantį Fransį. 

Nešdinkitės! pakėlė ji balsą. Mes nebeturime ką vienas 
kitam pasakyti. Eikite iš mano karietos, kol jūsų neiššveičiau 
lauk, ir man nusispjauti, kokias šlykštynes rezgate prieš mane! 
Man visai tas pat, girdite? Galite visur mėtyti savo paskvilį, aš 
nė nemėginsiu jums sutrukdyti! Darykite, ką norite, tik 
nešdinkitės! Aš nebenoriu jūsų matyti! Ir žinokite, kad negausite 
nė sū! 

Ji beveik šaukė ir, nors aikštėje buvo triukšminga, galvos 
ėmė gręžiotis į juos. Fransis Kranmeris liovėsi juoktis. Jis 
sugriebė Marijanos ranką ir skausmingai suspaudė ją. 

152 


Tučtuojau nusiraminkite, sušnypštė jis, ir nekalbėkite 
nesąmonių. Tai nieko negelbės, jūs neatsikratysite manęs! 

O aš jūsų nebijau. Jei man grasinate, tai Dievo akivaizdoje 
prisiekiu, kad užmušiu jus. Jūs girdite, lorde Kranmeri, užmušiu 
jus, ir šįsyk jokia žmonių medicina jums nepadės! Ir jūs 
pakankamai pažįstate mane, kad neabejotumėte, jog aš tai 
padarysiu. 

Aš jau prašiau jus nusiraminti! Suprantu, kodėl taip 
susijaudinote. Jūs vis dar pasikliaujate savo reikšmingumu, ar 
ne? Jūs įtikinėjate save, jog “JIS" jus taip myli, kad apgins 
net nuo šmeižto, kad jo galybė apsaugos nuo visokio pavojaus? 
Bet pažvelkite į jį blaiviai! Jis tuoj sprogs iš džiaugsmo, iš 
patenkintos puikybės! Jam jo išgyventos minutės gyvenimo 
viršūnė! Tik pamanykite: jis, korsikietis, bajorėlis, tuokiasi su 
viena iš Habsburgų! Visa ta prabanga, net juokingas brangenybių 
demonstravimas, turi vieną tikslą: apakinti ją! Ir dabar ji kaip 
norės šokdins Napoleoną, nes jis tikisi sulaukti iš jos sūnaus, 
kuris tęs jo dinastiją! O jūs dar manote, kad jis ryšis sukelti 
brangiosios erchercogaitės nepasitenkinimą ir gins žudikę? Nebus 
sunku per šnipus Anglijoje sužinoti, kad policija tikrai ieško 
jūsų dėl bejėgės moters nužudymo, ir kas tada? Patikėkite, 
Napoleono šūkis tuo metu tikriausiai bus toks: “Jokių skandalų!“ 

Kuo daugiau jis kalbėjo, tuo skaudesnį nusivylimą jautė 
Marijana. Ir juo baisesnį, kad ji nesąmoningai pripažino, jog jis 
teisus. Siomis minutėmis jos didžiulis pasitikėjimas savo meilės 
ir įtakos Napoleonui galia subyrėjo ir dingo, kad nebegrįžtų. 
Be abejo, ji žinojo, kad patinka jam, kad jis aistringai ją mylėjo, 
bet ne daugiau... Meilė, kurią gyva moteris žadino imperatoriui, 
negalėjo varžytis su meile, kurią jis jautė savo imperijai ir savo 
šlovei. Jis mylėjo Žozefiną, ir vis dėlto karūnuotai žmonai teko 
nulipti nuo sosto laipteliais ir užleisti vietą rausvai austrų telyčiai. 
Jis mylėjo lenkaitę, ji po širdimi nešiojo jo kūdikį, ir vis dėlto 
Marija Valevska buvo priversta per patį viduržiemį išvykti į 
savo tolimąją Lenkiją, ir ten paleisti į pasaulį tos meilės vaisių... 
Ko verta Marijana, nuostabi ir nepaprastai mylinti, palyginti su 
ta, iš kurios jis tikėjosi savo šlovės ir imperijos paveldėtojo?.. 
Marijana su kartėliu prisiminė, kaip jis nerūpestingai jai sakė: 

“Aš tuokiuosi su pilvu!“ Dabar tas “pilvas" jam buvo brangiau 
už didžiausią pasaulyje meilę. 

Ašarų pilnomis akimis. ji žiūrėjo, kaip tolsta saulės nušviestas, 
spinduliuojantis dvigubas jaunavedžių siluetas, kuris ties posūkiu 
prie tilto tarsi plaukė galvų vandenyne... Fransio balsas įtaigus, 
įtikinėjantis = pasiekė ją kaip sapne. 

Būkite išmintinga, Marijana, ir pasitenkinkite savo pačios 
valdžia... valdžia, kurią būtų tiesiog kvaila kompromituoti dėl 
kelių šimtų ekiu! Ką Paryžiaus karalienei reiškia penkiasdešimt 
tūkstančių livrų?.. Bonis juos jums atiduos kitą savaitę. 

Aš jų neturiu! atšovė Marijana, piršto galiuku įnirtingai 
trindama beriedančią ašarą. 

Bet turėsite. sakysime, po trijų dienų. Aš jums pranešiu, 
kur ir kaip juos man perduoti. 

O kas garantuos, kad būsiu apsaugota nuo jūsų šlykštynių, 
jei duosiu jums pinigų? 

Fransis patrynė rankas ir patenkintas nužvelgė pašnekovę. 

Prižadu, kad būsite visiškai saugi... jei vieną gražią dieną 
manęs vėl neprispaus vargas. Visada galima sukurti naują tekstą... 

Kuris anksčiau ar vėliau bus paskelbtas? Tokiu atveju 
mums nėra apie ką kalbėti, aš nesutinku. Vis tiek jūs užpulsite 
mane, ir dar tokią dieną, kai neturėsiu pinigų! Ne. Darykite 
ką norite, bet penkiasdešimt tūkstančių livrų negausite! 

Tai sakydama, Marijana jau kūrė planą. Šįvakar ji eis susitikti 
su Fušė arba net su imperatoriumi, jei bus galima. Ji papasakos 
apie jai gresiantį pavojų, ir jei niekas nepajėgs sutrukdyti 
paskleisti paskvilį, ji išvažiuos kur akys veda, nesvarbu kur, juk 
tarp jos ir imperatoriaus pernelyg didelis atstumas, kad galėtų 
prašyti rūpintis jos reikalais. Ji išvažiuos... pavyzdžiui, į Italiją, 
kur jos balsas leis užsidirbti gyvenimui ir kur galbūt ras savo 
krikštatėvį ir pasieks, kad būtų nutraukta ši baisi santuoka. 
Pagaliau, vėl tapusi Marijana d'Aselna, ji atkreipė dėmesį, 
kad jos mergautinė pavardė paskvilyję neminima, matyt, 
baiminantis nepalankios Prancūzijos aukščiausiosios diduomenės 
reakcijos, ji galbūt truputį priartės prie Napoleono... Lordo 
Kranmerio balsas vėl grąžino ją į tikrovę. 

„ Ak, aš užmiršau! tarė jis pašaipiai maloniu tonu. 
Žinodamas, kaip greitai jūs veikiate ir kad turite nepakenčiamą 

įprotį dingti nepalikusi adreso, aš ėmiausi papildomų atsargumo 
priemonių ir apsidraudžiau viena būtybe, sena beprote, kuri 
jums yra ir motina, ir bendrininkė, bet, man regis, ji yra tiesiog 
jūsų pusseserė! 

Marijanos širdis ėmė plakti kaip pašėlusi, o gerklę suspaudė 
neregima ranka. 

Adelaidė? sušnabždėjo ji Bet kuo ji dėta... 

Sakyčiau, kad jos vaidmuo gana svarbus. Jei mane geriau 
pažintumėte, brangioji, žinotumėte, kad aš ne iš tų, kurie 
pradeda lošti neturėdami rankose patikimų kozirių. Panelė 
d'Aselna, jūsų vardu iškviesta pas jus, dabar turėtų būti atkampioje 
vietoje keleto ištikimų draugų atidžiai stebima. Ir jei norite 
pamatyti ją gyvą... 

Marijanos širdį pervėręs skausmas patvirtino, kaip ji prisirišusi 
prie pusseserės. Ji užsimerkė, kad sulaikytų ašaras, nes jokiu 
būdu nenorėjo parodyti šiam žmogui savo silpnumo. Niekšas! 
Jis išdrįso pagrobti mieląją senmergę, tokią gerą, tokią ištikimą! 
Ir Marijana dabar suprato, kas sieja Kranmerį su Fanšon ir 
jos gauja. Įsivaizdavusi Adelaidę šių padugnių rankose, ji pajuto 
kylančią pasibjaurėjimo ir pasipiktinimo bangą. Ji gana gerai 
žinojo apie jų atsainų žiaurumą, visišką sąžinės neturėjimą, 
neapykantą viskam, kas kaip nors susiję su imperatoriaus režimu. 

Jūs išdrįsote!  nebesivaldydama suriko ji. = Jūs išdrįsote 
tai padaryti ir tikitės taip šlykščiai priversti mane sutikti? Bet 
aš rasiu ją. Aš žinau, kur landynė baisiosios senės, kuri mus 
stebi bjauriai šypsodamasi. 

Gal jūs ir rasite ją, ramiai atšovė Fransis, bet įspėju: 
jei nušiurę Fušė seklių surdutai pasirodys mano mielosios Fanšon 
valdose, jie ten ras lavoną! 

Jūs nedrįsite to padaryti! 

Kodėl gi ne? Užtat jei būsite supratinga, jei, kaip tikiuosi, 
gražiai susitarsite su manimi, prižadu grąžinti jums ją sveikutėlę. 

Kaip aš galiu tikėti tokiu... 

- Niekšuų, žinau, baigė Fransis: = Man regis, jūs neturite 
pasirinkimo. Pradėkite ieškoti penkiasdešimt tūkstančių livrų, 
kurių man taip reikia, mieloji Marijana. Ir aš prižadėsiu neprašyti 
iš jūsų finansinės paramos... sakysim, visus metus! O dabar... 

Jis pagaliau pasitraukė nuo aksominių pagalvėlių, paėmė ranką, 
kurios suakmenėjusi Marijana nė nemėgino ištraukti, ir priglaudė 
ją prie lūpų. Tik vieną akimirką jaunoji moteris juto tą 
prisilietimą. Jos plona ranka išslydo iš zomšinių Fransio pirštų. 

Aš jūsų nekenčiu! pasakė ji blankiu balsu. O, kaip 
aš jūsų nekenčiu! 

Nemanau, kad tai būtų nemalonus dalykas, atsakė jis su 
pikta pašaipa. = Kai kurių moterų neapykanta yra malonesnė 
negu meilė. Aš gausiu savo pinigus? 

Gausite, bet saugokitės! Jei nuo mano pusseserės galvos 
bent plaukelis nukris, visoje Europoje nerasite kur pasislėpti 
nuo mano keršto. Prisiekiu savo tėvo vardu! Ir tegul pati žūsiu 
ant ešafoto, bet pirmiau šiomis rankomis nužudysiu jus! 

Ji prie pat lordo Kranmerio veido prikišo savo alyvinės 
spalvos pirštinaitėmis aptemptas rankas. Šypsena Fransio veide 
užgeso. Tarsi smaragdas švytinčiame žvilgsnyje buvo tiek šalto 
ryžtingumo, tiek įniršio, kad jis sudrebėjo. Šio nuostabaus veido 
blyškumas ir taip aiškiai regima begalinė kančia turbūt palietė 
slapčiausias egoistiškos anglo sielos stygas. Jis norėjo kažką 
sakyti, bet apsigalvojęs gūžtelėjo pečiais kaip susierzinęs Žmogus, 
norintis atsikratyti nepageidautinos naštos. Ir tik išlipęs iš karietos 
jis sumurmėjo, nežiūrėdamas į jaunąją moterį. 

Jei norite turėti pasitenkinimą, tai niekam nėra uždrausta. 
Ir... patariu atsikratyti įpročio kalbėti skambius žodžius ir daryti 
kilnius poelgius! Tai per Ijė atsiduoda balaganu. 

Jis nuėjo, paleidęs šią nuodingą strėlę, į kurią Marijana 
nebeturėjo jėgų sureaguoti. Ir kam? Pro nesulaikomai plūstančias 
ašaras ji matė, kaip jis įsėdo į kabrioletą, neatsakydamas į savo 
porininkės klausimus, paėmė vadeles ir mėgino apsigręžti. O 
vestuvinis kortežas jau buvo dingęs už pakeliamojo Tiuilri tilto, 
ir minia dabar pasklido linksmintis, apgulė cukraines ir bufetus 
po atviru dangumi, apsupo orkestrus ir fontanus, kuriuose vietoj 
vandens tryško vynas. Bet Marijana nieko nematė. 

Apimta bjauraus pralaimėjimo ir bėjėgiškumo jausmo, ji 
negalėjo pajudėti, tik rankose spaudė blizgančią skėčio rankeną, 
skruostais plūdusios ašaros lėtai krito ant suknelės nėrinių, ir 
ji negalvojo, kad reikia pašaukti Arkadijų arba liepti važiuoti. 
Visos jos mintys sukosi apie nelaimingąją pusseserę ir apie tai, 

ką ji turėjo pakelti Fanšon Karališkosios Lelijos rankose. Bet 
kai tik pastebėjo, kad lordas Kranmeris išlipo iš karietos, Žolivalis 
nulipo žemyn ir atsisėdo prie Marijanos. 

O dangau! Kas jums atsitiko? suriko jis, išvydęs, kad ji 
virto nevilties statula. Ką jums tas žmogus padarė? Kodėl 
nepakvietėte manęs? 

Pažvelgusi į jį ašarų kupinomis akimis, ji išlygino suglamžytą 
geltoną lapelį ir ištiesė jam. 

Skaitykite, vos ištarė Ji. Rytoj tai perskaitys visas 
Paryžius, jei atsisakysiu duoti reikalaujamą sumą. Negana to... 
kad priverstų mane būti sukalbamesnę, jis pagrobė Adelaidę. 
Aš jo rankose, Arkadijau, ir jis nepaleis manęs! Jis puikiai 
supranta, kad imperatorius jokiu būdu nesutiks būti įveltas į 
skandalą ir pamatyti savo vardą šalia žudikės vardo. 

Žudikės! Bet čia nėra nė žodžio tiesos! 

Deja. Gindamasi aš netyčia užmušiau Ivę Sen Alben. 
Anglijos policija ieško manęs. 

Ak!.. 

Arkadijus sunkiai susmuko ant sėdynės. Marijana baimingai 
pastebėjo, kaip jis išbalo, ir jai dingtelėjo mintis, kad ir jis 
gali palikti ją likimo valiai... Bet Žolivalis tik ištraukė iš kišenės 
didelę batistinę nosinę ir, apglėbęs Marijaną per pečius, ėmė 
broliškai šluostyti be paliovos riedančias ašaras. Stiprus odekolono 
kvapas pasklido karietoje. 

Ir kiek nori tas... džentelmenas? ramiai paklausė jis. 

Penkiasdešimt tūkstančių livrų... per tris dienas. Jis man 
praneš, kur ir kaip perduoti jam. 

Arkadijus apstulbęs švilptelėjo. 

Velniai griebtų! Jo neprastas apetitas! Kaip suprantu, tai 
tik pradžia! Tokiame laimingame kelyje jis nesustos, pridūrė 
jis dėdamasis į kišenę nosinę. 

Jūs manote, jis pateiks ir kitokių reikalavimų? Ir aš taip 
manau, bet jis žadėjo, jei sumokėsiu,nejudinti manęs metus ir... 
grąžinti Adelaidę sveikutėlę. 

Kaip tai malonu! Manau, jūs nesirengiate juo pasitikėti? 

Nė akimirkos, bet mes neturime pasirinkimo. Jis laiko 
Adelaidę ir žino, jog viską padarysiu, kad išgelbėčiau jos gyvybę. 

Jei jo pėdomis paleisiu policiją, jis negailestingai nužudys ją! 
Jei ne tai, mes jau važiuotume į policijos ministro namus. 

„„ bet jis negalėtų jūsų priimti, nes dalyvauja imperatoriaus 
sutuoktuvėse. Be to, niekas nepatvirtina, kad jis sutrukdytų 
pasirodyti tai šlykštynei. Sunkiausia kovoti su paskviliais. Jie 
pasirodo kasdien. Ne, aš savęs klausiu, ar mes negalėtume patys 
surasti madmuazelės Adelaidės. Aš žinau nedaug vietų, kur 
Fanšon galėtų ją paslėpti, nes puikiai suprantate, kad ji yra 
jos rankose! 

Galbūt Šajo akmenų kirtykloje? 

Tikrai ne! Dezormo ne beprotė! Ji puikiai žino, kad ta 
jauki vietelė mums nebėra paslaptis. Ne, ji turėjo ją įkurdinti 
kur nors kitur, bet reikės veikti labai atsargiai, kad nepatraukdami 
dėmesio tuo įsitikintume, nes aš, kaip, beje, ir jūs, manau, jog 
anglas nedvejodamas nužudys belaisvę, kaip ir grasino. Tačiau 
tikiuosi, kad jis laikysis susitarimo termino ir mes gausim ją, 
atidavę išpirką. 

O... jei jis nepadarys to? pasibaisėjusi paklausė Marijana. 

Štai kodėl turime nustatyti, kur jis ją slepia. Šiaip ar taip, 
kaip jūs sakėte, mes neturime pasirinkimo. Pirmiausia turime 
sumokėti. Paskui... 

Jis nutilo. Marijana pamatė, kaip jis sukando žandikaulius 
po trumpa juoda barzdele. Ji staiga pajuto šio neaukšto, malonaus 
ir trapaus žmogaus, kurio gracingumas atrodė net moteriškas, 
nepalenkiamą valią, tokią pat kaip Fransio. 

Paskui? paragino ji. 

Kaip nors atidėti mokėjimo terminą, kad galėtume pulti. 
Lordui Kranmeriui reikia sudaryti tokias sąlygas, kad jis negalėtų 
mums kenkti. 

Jūs gerai žinote, kad turiu tik vienintelį norą: nutraukti 
savo santuoką, kad galėčiau tapti pačia savimi. 

Be abejo, to nepakaks. 

Taigi? 

Taigi, tarė labai švelniai Žolivalis, jei imperatorius 
negalės padovanoti jums jo galvos, manau, patys turėsime ją 
gauti. 

Šaltakraujiškai išdėstęs šį nevilties nuosprendį, Arkadijus 
pasilenkė į priekį ir lazdele pastukseno į langelį vežikui. 

Ei, Grakchai! 

Pasirodė apskritas jaunuolio veidas. 

Pone vikonte? 

- Į Tiuilri, mano berniuk! 

Šis adresas pribloškė Marijaną, kuri galvojo apie savo bičiulio 
pasiūlymą. Ji krūptelėjo. 

Į Tiuilri? Kodėl? 

O argi jūs neturite ten susitikti su kunigaikščiu Klari, kuris 
prižadėjo nuvesti jus į Luvro didžiąją galeriją stebėti išeinančios 
iš koplyčios imperatoriškosios poros? 

Jūs tikrai manote, pasipiktino Marijana, kad aš noriu 
pamatyti tą... maskaradą? 

Arkadijus garsiai nusijuokė, ir jiems palengvėjo... 

Aš matau, kad jūs deramai įvertinote jo didenybės 
imperatoriaus ir karaliaus pastangas dėl rūbų, bet reginys dėl 
to nieko nepraras ir... 

ir ar nebūtų geriau sąžiningai prisipažinti, kad jūs norite 
atsikratyti manęs! Ką jūs ketinate daryti, Arkadijau? 

Nieko ypatingo. Noriu nuvažiuoti į vieną vietą ir tikiuosi, 
kad man duosite karietą, kurios dabar jums visai nereikia. 

Imkite ją, tik pirmiau parvežkite mane namo. Grakchai, 
mes grįžtame, paliepė Marijana taip pat pabarbenusi į stiklą. 

Jai norėjosi iškvosti, koks Žolivalio kelionės tikslas, bet iš 
patirties žinojo, kad jis buvo labai užsidaręs ir nepriversi jo 
kalbėti, jei jis nutarė tylėti. 

Marijanos karieta padarė pusę posūkio, kad grįžtų ant 
Santarvės tilto. Minia, važiuojant kortežui buvusi tokia tiršta, 
pamažu sklaidėsi. Krantine ir bulvaru paryžiečiai traukė Tiuilri 
rūmų link, kur dabar balkone imperatoriškoji pora suteikė 
galimybę Žmonėms žavėtis ja. Tačiau Marijana neturėjo nė 
menkiausio noro matyti jos, tos poros, tokios erzinančios, visiškai 
nesiderinančios. Jei Napoleonas būtų vedęs princesę, atitinkančią 
jo kriterijus, Marijana, kaip aristokratė, būtų jautusi tam tikrą 
pasitenkinimą, nors dėl įžeistos meilės ir būtų patyrusi pragariškas 
kančias... bet ši stambi blondinė karvės akimis?.. Kaip jis galėjo 
į ją Žiūrėti su tokiu džiaugsmu, su tokiu pasididžiavimu, sklidusiu 
iš kiekvieno jo judesio? Ir žmonės tai jautė. Gal dėl to, kad 
tūkstančių akyse stovėjo patrauklios, dailios, visada nepriekaištingai 

elegantiškos Žozefinos paveikslas, šiai atvykėlei buvo rodomas 
privalomas entuziazmas. Drovūs sveikinimo šūksniai tik kai kur 
pasigirsdavo. Beje, kiek tarp žmonių, kurie sveikino Mariją 
Liudviką, buvo tokių, kurie prieš septyniolika metų šioje aikštėje 
matė, kaip nulėkė Marijos Antuanetės galva? O ši austrė, 
pasigailėtinas anos nuostabaus grožio princesės šešėlis, argi gali 
kelti paryžiečiams kokių nors kitokių jausmų, išskyrus nepasiti- 
kėjimą ir nerimą? 

Marijana ir Arkadijus neištarė nė žodžio, kol karieta važiavo 
tiltu, įveikdama kliūtis, atsiradusias dėl to, kad ten vyko darbai 
imperatoriaus nurodymu statant aštuonias kautynių laukuose 
žuvusių generolų statulas, paskui pasuko į Lilio gatvę, apvažiavusi 
Įstatymų leidybos korpusą, kurio rūmų graikiškas fasadas dar 
buvo apstatytas pastoliais. 

Bet kai karieta sustojo prie atnaujintų d'Aselnų namų durų, 
Marijana, atsiremdama į pasiūlytą ranką, nesusilaikė nepaklaususi: 

Jūs esate įsitikinęs, kad neturiu jūsų lydėti... toje skubioje 
kelionėje? 

Visiškiai įsitikinęs, tvirtai atsakė Arkadijus. Būkite 
protinga ir laukite manęs šilumoje, prie židinio... ir ypač stenkitės 
nesijaudinti! Gal mes ir nesame tokie bejėgiai, kaip įsivaizduoja 
milordas Kranmeris. 

Drąsinama šypsena, nusilenkimas, lengvas šuolis ir vikontas 
de Žolivalis dingo karietoje, kuri tučtuojau nudardėjo gatve. 
Gūžtelėjusi pečiais, Marijana užlipo laiptais ir pro liokajaus 
atidarytas duris įėjo į vestibiulį. Protingai laukti... nesijaudinti... 
Žolivaliui lengva duoti tokius patarimus, o štai jai buvo sunku 
eiti į tą namą, kur ji nesutiks Adelaidės, brangios, nepakeičiamos 
ir nuostabios Adelaidės, amžinai alkanos ir nuolat plepančios. 

Jaunoji moteris nespėjo pagalvoti, kaip stums laiką, kol grįš 
Žolivalis. Ji užlipo dideliais marmuriniais laiptais, ir jau norėjo 
eiti į savo kambarį, bet pamatė priešais ateinantį pasitempusį 
ir iškilmingą vyresnįjį liokajų Žeromą, vešliu peruku ir tamsiai 
žalia livrėja. Marijana nelabai jį mėgo, jis niekada nesišypsodavo, 
ir atrodė, kad visada buvo pasirengęs iškrėsti iš rankovės keletą 
nemalonių naujienų. 

Tačiau jį suradusi Fortiunė tvirtino, kad toks išauklėtas ir 
kartu toks niūrus žmogus teikia namams savitą koloritą. 

Ir dabar, kai nusilenkė, ištįsęs tarsi peilio ašmenys vyresniojo 
liokajaus veidas atrodė kaip tikras susirūpinimo ir liūdesio 
monumentas. 

Ponas Konstanas laukia ponios muzikos salone, - sušnabždėjo 
jis tokia veido išraiška, tarsi sakytų kokią nors nepadorią paslaptį. 

Jis jau tiesiog nekantrauja. 

Ūmus džiaugsmas apėmė Marijaną. Konstanas! Ištikimasis 
Napoleono kamerdineris, intymiausių paslapčių patikėtinis, sau- 
gotojas to, kas nuo šiol Marijanai tapo tarsi Prarastuoju Rojumi! 
Argi tai ne geriausias atsakymas, kurį likimas jai davė po 
šiandieninio nerimo ir vakarykštės baimės? Tai, kad pas ją 
atvyko Konstanas, reiškė, jog šią iškilmingą dieną Napoleonas 
vis dėlto galvojo apie ją, vienišą, ir kad austrė ne taip jau ir 
pavergė jį, kaip teigia Paryžiaus liežuvautojai. Marijana pašaipiai 
pažvelgė į savo vyresnįjį liokajų. 

Pono Konstano vizitas man yra puiki naujiena, Žeromai. 
Ir visai nebūtina daryti tokios reikšmingos minos man tai 
pranešant. Reikia šypsotis, Žeromai, kai praneši apie draugą, 
šypsotis... Jūs žinote, kas tai yra? 

Nelabai, ponia, bet pasistengsiu sužinoti. 


Septintas skyrius 


Ponios Gamelen mylimieji 


Patogiai įsitaisęs, Konstanas kantriai, kaip ir dera šiauriečiui, 
laukė Marijanos. Sėdėdamas kampe prie židinio, sukėlęs kojas 
ant malkoms skirtų kryžiokų, sunėręs rankas ant pilvo, jis, 
atrodė, net užsnūdo. Greiti jaunosios moters žingsniai vestibiulio 
plytelėmis išplėšė jį iš saldaus snaudulio, o kai Marijana įėjo 
į muzikos saloną, jis jau stovėjo ir pagarbiai sveikino ją. 

Pone Konstanai! sušuko ji. Kaip gaila, kad turėjote 
laukti! Toks retas malonumas matyti jus... ypač tokią dieną! 
Aš maniau, kad jokia jėga neįstengs ištraukti jūsų iš rūmų! 

Imperatoriaus įsakymams nėra nei švenčių, nei jokių iškilmių, 
madmuazele Marijana. Jis įsakė... ir aš čia! O dėl laukimo 
nesijaudinkite. Jūsų jaukiame kambaryje aš su malonumu ramiai 
pailsėjau po viso to jaudinimosi. 

Vadinasi, jis vis dėlto pagalvojo apie mane! tarė Marijana 
iš karto susijaudinusi, nes ši džiaugsminga žinia atėjo pernelyg 
greitai po to, ką ji patyrė Santarvės aikštėje. 

Tačiau... manau, kad jo didenybė gana dažnai galvoja apie 
jus! Kad ir kaip ten būtų, pridūrė jis gestu atsisakydamas 
sėstis, = dabar turiu atlikti pavedimą ir kuo greičiau grįžti į 
rūmus. 

Jis nuėjo prie klavesino ir paėmė ant jo gulėjusį portfelį. 

Imperatorius man pavedė įteikti tai jums, madmuazele, ir 
perduoti kuo geriausius linkėjimus. Čia yra dvidešimt tūkstančių 
livrų. 

Pinigai? suriko nukaitusi jaunoji moteris: Bet... 

Konstanas neleido jai protestuoti. 

Jo didenybė pamanė, kad šiomis dienomis galite turėti 
finansinių rūpesčių, pasakė jis šypsodamasis. Be to, tai tik 
honoraras, nes jo didenybei poryt bus reikalingos jūsų paslaugos 
ir jūsų talentas... 

Imperatorius nori, kad aš ateičiau... 

Į Tiuilri, dainuoti per didelį priėmimą. Štai jūsų kvietimas, 

pridūrė jis, iš kišenės ištraukdamas auksu sublizgusią kortelę 
ir ištiesė ją Marijanai. 

Bet ji nepaėmė jos. Sukryžiavusi rankas ant krūtinės, ji priėjo 
prie lango į sodą. Pilkų akmenų baseine tryškęs fontano vanduo 
gyvino ant delfino sėdinčio amūro besišypsančias akis. Marijana 
kurį laiką stebėjo jį netardama nė žodžio. Sunerimęs dėl jos 
tylėjimo, Konstanas priėjo arčiau. 

Kodėl nieko nesakote? Jūs ateisite? 

Aš... neturiu jokio noro, Konstanai! Dainuoti tai moteriai, 
daryti jai reveransą... aš niekada negalėsiu! 

Tačiau tai būtina! Imperatorius ir taip jau buvo labai 
nepatenkintas, kad jūsų nebuvo Kompjene, ir ponia Grasini 
patyrė prastą jo nuotaiką. Jeigu jūs šįkart apvilsite jo lūkesčius, 
bus pykčio protrūkis. 

Staiga atsisukusi, Marijana sušuko: 

Jo pyktis? Nejaugi jis nesupranta, ką aš jaučiu matydama 
Jį šalia tos moters? Aš ką tik buvau Santarvės aikštėje, mačiau 
jį greta jos, spinduliuojantį šypsena, triumfuojantį ir tokį laimingą, 
kad man pasidarė bloga. Kad jai įtiktų, jis net pasidarė juokingas! 
Tas įmantrus kostiumas, ta skrybėlė! 

Ak, ta prakeikta skrybėlė! nusijuokė Konstanas. Na ir 
davė jis mums darbelio! Gerą pusvalandį sugaišome, kol jį 
aptvarkėme, bet... mielai pripažįstu, kad nepavyko. 

Gera Konstano nuotaika, jo papasakota nedidelė scenelė 
truputį nuramino pašlijusius Marijanos nervus, bet imperatoriaus 
kamerdineris pastebėjo jaunosios moters kančias ir toliau kalbėjo 
rimčiau: 

O į imperatorienę, man regis, jūs turite žiūrėti, kaip ir 
mes visi, tarsi į tam tikrą dinastijos tęsimo simbolį. Aš nuoširdžiai 
manau, kad gimimą gaubianti aureolė imperatoriui yra daug 
svarbiau negu ji pati! 

Marijana truktelėjo pečiais. 

Liaukitės! paprieštaravo ji. Man perdavė, kad kitą 
dieną po tos garsiosios nakties Kompjene vienam iš savo artimųjų 
jis pasakęs į ausį: “Veskite vokietę, mano drauge, tai geriausios 
pasaulyje moterys: švelnios, geros ir šviežios kaip rožės!“ Sakė 
jis taip ar ne? 

Konstanas nukreipė akis ir lėtai nuėjo prie savo skrybėlės, 
paliktos ant kėdės prie durų. Jis pasukiojo ją tarp pirštų, paskui 
pakėlė akis į Marijaną ir liūdnokai šyptelėjo jai. 

Taip, jis pasakė, bet tai buvo ne kas kita, kaip tam tikras 
palengvėjimas. Pagalvokite, juk jis apie erchercogaitę žinojo tik 
tiek, kad ji Habsburgietė, prie Vagramo nugalėto žmogaus duktė, 
ir galėjo tikėtis pasipūtimo, pykčio, pasibjaurėjimo. Si geraširdė, 
truputį kerėpliška princesė, drovi kaip kaimo nuotaka, viskuo 
patenkinta, nuramino jį. Man atrodo, jis jai yra labai dėkingas 
už tai. O dėl meilės... jei jis ją mylėtų taip, kaip jūs įsivaizduojate, 
argi būtų pagalvojęs apie jus šiandien? Ne, patikėkite manimi, 
madmuazele Marijana, jūs ateisite dainuoti ne jai, o jam. Ir 
atsiminkite, kad tai Marija Liudvika turi bijoti būti lyginama su 
jumis, 0 ne jūs... Tai jūs ateisite? 

Aš ateisiu... Galite perduoti jam tai. Taip pat pasakykite, 
kad dėkoju jam, pridūrė ji prisiversdama, žvelgdama į portfelį. 

Jai buvo kankinamai gėda imti pinigus, bet dabar, taip 
susiklosčius aplinkybėms, jie buvo reikalingi, ir Marijana negalėjo 
leisti sau prabangos atsisakyti jų... 

Arkadijus, pakilnojęs portfelį, nustatė jo svorį ir atsidusęs 
padėjo jį ant sekretero. 

Apvali sumelė. Imperatoriaus dosnumas begalinis, tačiau... 
to nepakanka mūsų bičiulio apetitui patenkinti: Mums reikia 
bent dukart daugiau, ir jei jūs paprašysite jo didenybės būti 
dar dosnesniam... 

Ne! Tik ne tai!  paraudusi sušuko Marijana. Aš niekada 
negalėsiu! Be to, reikės aiškinti, viską papasakoti. Imperatorius 
tučtuojau paleis policiją Adelaidės pėdsakais, ir... jūs suprantate, 
kas atsitiks, jei pasirodys Fušė žmonės. 

Arkadijus išsitraukė iš liemenės kišenės puikią paauksuotą 
vėžlenos tabokinę, padovanotą Marijanos, ir įsidėjo į nosį geroką 
žiupsnį tabako. 

Jis neseniai grįžo ir neaiškino, kur taip ilgai užtruko, nors 
buvo jau beveik dešimta valanda vakaro. Svajingai nusiteikęs, 
tarsi jį domintų kažkokia itin maloni idėja, jis įsidėjo tabokinę, 
švelniai paglostė susidariusį kauburėlį, ir pareiškė: 

Nusiraminkite, dėl to mums visai nereikia būgštauti. Nė 
vienas Fušė agentas neieškos madmuazelės Adelaidės, net jei 
mes ir paprašytume. 

Kaipgi taip? 

Matote, Marijana, kai jūs man papasakojote apie savo 
pokalbį su lordu Kranmeriuų, mane nustebino vienas dalykas: 
žmogus, kuris dangstosi prasimanytu vardu, anglas ir, matyt, 
šnipas gali vidury baltos dienos važinėti po Paryžių, ir dar kartu 
su aiškiai įtartina moterimi, bet, atrodo, jis nė kiek nebijo 
policijos. Juk jis jums pasakė, kad jei jį suimtų, tai labai greitai 
atsiprašę paleistų? 

Taip... kažką panašaus prisimenu. 

Ir tai jūsų nenustebino? Kokią iš to padarėte išvadą? 

Marijana nervingai sugniaužė rankas ir greitai perėjo per 
kambarį. 

Bet... aš nežinau, tuo momentu tiesiog nesistengiau suvokti 
jo Žodžių prasmės. 

Man regis, nei tuo momentu, nei vėliau. Tačiau aš aš 
norėjau sužinoti apie tai daugiau ir nuvykau į Maliakė krantinę. 
Aš turiu... pažįstamų tarp ministrui artimų žmonių ir sužinojau 
tai, ką norėjau sužinoti: kitaip tariant priežastį, dėl kurios 
vikontas d'Obekuras taip mažai tedomina policiją. Tiesiog jis 
gana artimai bendrauja su Fušė... ir galbūt net yra jo išlaikomas. 

Jūs išprotėjote! sušuko apstulbusi Marijana. Fušė 
nepalaikys ryšių su anglu... 

O kodėl gi ne? Be to, dviveidžiai agentai nėra įsiaudrinusios 
vaizduotės padarinys: pasirodo, jūsų brangusis hercogas šiuo metu 
turi įtikinamų priežasčių pasigailėti anglo. Ir jis, be abejo, labai 
palankiai priėmė jūsų kilnųjį vyrą. 

Bet... juk jis man prižadėjo surasti jį? 

Pažadai nieko neverti, ypač jei esi įsitikinęs, kad jų 
nesilaikysi. Aš drįstu teigti, kad Fušė ne tik puikiai žino, kur 
yra vikontas d'Obekuras, bet ir kas dangstosi šiuo vardu... 

Bet tai beprasmiška... beprotiška! 

Ne. Tai politika! 

Marijana pajuto, kaip žemė slysta iš po kojų. Ji stipriai 
suspaudė rankomis galvą tarsi stengdamasi sulaikyti lakstančias 
mintis. Arkadijus kalbėjo tokius nejtikimus dalykus, tokius keistus, 
kad ji nebegalėjo eiti staiga jai atsivėrusiu keliu, nes jame buvo 
tirštas rūkas ir spąstai kiekviename žingsnyje, kurį ryžtųsi žengti... 
Tačiau ji dar pamėgino įveikti bejėgiškumą. 

Bet galų gale tai neįmanoma! Imperatorius... 

Kas kalba apie imperatorių? griežtai nutraukė ją Žolivalis. 

Aš kalbėjau apie Fušė. Atsisėskite minutėlę, Marijana, 
nebesiblaškykite kaip išprotėjęs paukštelis ir išklausykite mane. 
Imperatorius dabar pasiekęs šlovės ir galybės viršūnę. Prieš jį 
beveik nieko nėra: po Tilžės caras prisiekia jam brolišką meilę, 
imperatorius Pranciškus jam atidavė savo dukrą į žmonas, 
popiežius nuo jo priklausomas, ir jo imperija nusidriekė nuo 
Elbės ir Dravos iki Ebro. Jam priešinasi tik nelaimingoji Ispanija 
1 Anglija. Bet tereikia pastarajai pasiduoti, ir Ispanija kris kaip 
vėtros nulaužta šaka. Taigi Žozefas Fušė puoselėja didžią svajonę: 
tapti po imperatoriaus galingiausiu žmogumi Europoje, prireikus 
galinčiu pakeisti jį, kai jis kur nors toli kariaus. Ir jis neseniai 
tai padarė, kai anglai išsilaipino Valchereno saloje. Napoleonas 

buvo Austrijoje, Prancūzija tapo atvira užgrobėjams. Fušė savo 
intuicija mobilizavo nacionalinę Šiaurės gvardiją, išvijo anglus ir 
taip galbūt išgelbėjo imperiją. Visi tikėjosi, kad už imperatoriaus 
valdžios uzurpavimą nulėks jo galva, tačiau Napoleonas pritarė 
jo veiksmams. Fušė buvo apdovanotas: jis tapo Otranto hercogu, 
bet jis nori įtvirtinti iškovotą pranašumą, ir net padidinti jį: jis 
nori tapti favoritu, Napoleono pavaduotoju, ir, kad pasiektų tai, 
sumanė labai įžūlų planą: sutaikinti Prancūziją su Anglija, 
didžiausiu jos priešu, ir keletą mėnesių slapta, patikrintų agentų 
ir Olandijos karaliaus ryšininkų padedamas, veda derybas su 
Londono kabinetu. Tereikia jam bent vienu klausimu sutarti su 
lordu Velslėjum, ir jį tuoj apraizgys savo voratinklių, kurio 
rezgimo paslaptis gerai išmano, visus apmulkins, bet vieną gražią 
dieną turės garbės Napoleonui pasakyti: “Tą Angliją, niekada 
nenorėjusią jums paklusti, man pavyko palenkti į jūsų pusę. Ji 
pasirengusi vesti derybas vienokiomis ar kitokiomis sąlygomis!“ 
Žinoma, iš pradžių Napoleonas įnirš... arba apsimes įniršęs, nes 
tai jam padės atsikratyti didžiausio nepatogumo ir įtvirtinti 
dinastiją. Moralės atžvilgiu jis laimėtų... Stai kodėl lordui 
Kranmeriui, neabejotinai atsiųstam Londono, nėra reikalo bijoti 
Fušė. 

Bet ne imperatoriaus, sušnabždėjo Marijana, dėmesingai 
išklausiusi ilgą Žolivalio monologą. Ir vis dėlto, jei Fušė 
nutarė laužyti savo pareigą persekioti priešo agentus, jis turėjo 
įspėti jo didenybę apie savo užmačias. 

Jos sena antipatija Fušė, taip šaltakraujiškai pasinaudojusiam 
ja, kai ji tebuvo prieglobsčio ieškanti bėglė, gundė atskleisti 
Napoleonui slaptas jo brangiojo policijos ministro machinacijas. 

Aš manau, rimtai pasakė Arkadijus, kad jūs būtumėte 
neteisi. Zinoma, suprantu, kaip jums nemalonu sužinoti, kad 
imperatoriaus ministras taip pažeidžia jo įstatymus, bet susitarimas 
su Anglija būtų puikiausias įvykis, kurio Prancūzija galėtų tikėtis. 
Žemyno blokada buvo daugelio nemalonumų priežastis: Ispanijos 
karas, popiežiaus suėmimas, nuolatinis ėmimas į kariuomenę, nes 
reikia saugoti begalines sienas. 

Šįkart Marijana nieko neatsakė. Ją visada stebino neįtikimas 
Arkadijaus sugebėjimas visada būti puikiai informuotam apie 
viską. Tačiau dabar jai pasirodė, kad jis žino per daug. Kad 

taip nusimanytum apie valstybės reikalus, turi būti su jais susijęs. 
Nebegalėdama nutylėti, ji paklausė: 

Sakykite teisybę, Arkadijau: jūs... jūs taip pat Fušė agentas, 
ar ne? 

Vikontas iš visos širdies nusijuokė, tačiau Marijanai tas juokas 
pasirodė truputį prisiverstinis. 

Mano brangioji, juk visa Prancūzija priklausoma nuo policijos 
ministro: jūs, aš, mūsų draugė Fortiunė, imperatorienė Žozefina... 

Nejuokaukite. Atsakykite atvirai. 

Arkadijus liovėsi juoktis, priėjo prie jaunosios moters ir meiliai 
paplekšnojo per skruostą. 

Brangusis vaike, pasakė jis švelniai, aš niekieno agentas, 
išskyrus save patį... dar imperatorių ir jus. Bet jei man reikia 
ką nors sužinoti, patikėkite, aš žinau, kaip tai padaryti. Ir jūs 
neįsivaizduojate, kiek žmonių jau įtraukta į šį reikalą. Galiu 
prisiekti, kad, pavyzdžiui, jūsų draugas Taleiranas žino apie tai. 

Gerai, liūdnai atsiduso jaunoji moteris“: Tokiu atveju 
ką aš galiu padaryti, kad apsiginčiau nuo lordo Kranmerio, jei 
jis toks neprieinamas? 

iuo metu nieko, aš jau pasakiau: užmokėti. 

Bet aš niekada neįstengsiu per tris dienas gauti 
penkiasdešimties tūkstančių livrų. 

O kiek turite? 

Keletą šimtų livrų, be šių dvidešimties tūkstančių. Žinoma, 
aš turiu... imperatoriaus dovanotas brangenybes. 

Apie tai nė negalvokite. Jis neatleis, jei jūs jas parduosite 
arba bent užstatysite. Geriausia būtų jo paprašyti trūkstamos 
sumos. O kasdieninėms išlaidoms galite pakankamai gauti už 
jums siūlomus koncertus. 

Aš nė už ką neprašysiu jo pinigų, nutraukė jį Marijana 
taip greitai, kad Zolivalis nebesiginčijo. 

Tokiu atveju, atsiduso jis, aš matau tik vieną galimybę... 

Kokią? 

Eiti apsivilkti vieną gražiausių savo suknelių, 0 man 
fraką. Madam Gamelen šį vakarą priiminėja svečius, 0 jūs, man 
regis, esate pakviesta. 

Neturiu jokio noro ten eiti. 

Tačiau jūs eisite, jei norite gauti pinigų. Pas žaviąją 
Fortiunė, be abejo, sutiksime jos naująjį mylimąjį bankininką 
Uvrarą. Be imperatoriaus iždo, aš nematau tinkamesnės vietos 
gauti pinigų, kaip bankininko kasa. O šis labai jautrus moterų 
grožiui. Gal jis sutiks paskolinti jums reikalingą sumą, ir jūs 
grąžinsite ją... kai imperatorius vėl parodys savo dosnumą, o 
tai bus netrukus. 

Arkadijaus sumanymas Marijanai nebuvo prie širdies, nes ją 
nemaloniai nuteikė mintis, jog turės panaudoti savo kerus žmogui, 
kuris jai nepatiko, bet ji guodėsi tuo, kad šalia bus Fortiunė, 
ir ji bus sandėrio liudytoja. Be to, Marijana neturėjo pasirinkimo. 
Ji klusniai išėjo iš kambario apsivilkti vakarinės suknelės. 

Marijana niekada nemanė, kad kelias iš Lilio gatvės iki Turo 
d'Overnės gali užimti tiek laiko. Gatvės buvo sausakimšos žmonių. 
Iliuminacijų ir didžiulių fejerverkų šviesa užlietu Paryžiumi karieta 
vos judėjo. Ir tai keldama minios pasipiktinimą. Šią naktį gatvės 
ir aikštės priklausė jai, ir karietų tikrai buvo mažai. 

Mums geriau eiti pėsčiom, tarė Žolivalis, pėsti greičiau 
nukaksim. 

Bet tai labai tol, paprieštaravo Marijana. Ten nueisime 
rytoj rytą. 

O aš nesu tikras, kad taip neatsitiks, jei važiuosime karieta! 

Nejučia jie ėmė grožėtis Paryžiumi... Santarvės tiltas virto 
ugniniu prospektu: jį puošė aštuoniasdešimties įvairiaspalvių 
žibintėlių kolonos su spindinčiomis žvaigždėmis, kurios grandinė- 
lėmis buvo sujungtos su sietynais. Įstatymų leidybos korpuso 
rūmų pastolius paslėpė alegorinis paveikslas, vaizduojantis 
imperatoriškąją porą Himenėjaus šventykloje, o taikos deivė žaliu 
laurų vainiku vainikavo porą. Visi Eliziejaus laukų medžiai buvo 
iliuminuoti, ir švieselių grandinė bėgo visa alėja. Didingi rūmai 
buvo apšviesti kaip dieną, todėl Grakchas, kirsdamas Santarvės 
aikštę, išvengė susidūrimo su daugybe girtų Žmonių, persisotinusių 
prie vyno fontanų. Sent Onorė gatvėje buvo ramiau, bet 
privažiavus Valstybės tarybą, kur buvo surengta vestuvių vakarienė, 
teko gana ilgai pastovėti. 

Kaip tik tuo metu balkone pasirodė imperatoriškoji pora, 
Austrijos kanclerio kunigaikščio Meternicho lydima. Neregėto 
minios entuziazmo pagautas, jis sušuko, pakėlęs šampano taurę: 

Aš geriu už Romos karalių! 

Romos karalius? susierzinusi paklausė Marijana. Kas 
gi jis? 

Arkadijus nusijuokė: 

Brangioji tamsuole! O šių metų vasario 17-0si0s Senato 
taryba? Šį titulą turės imperatoriaus sūnus. Pripažinkite, kad 
kaip buvusios Romos ir Vokietijos imperijos ministras Meternichas 
įtikinamai įrodo savo pažiūrų platumą. 

Jis ypač įrodo savo netaktiškumą! Įdomus būdas tai jaunai 
kvailelei priminti, kad ją į žmonas paėmė tik dėl vaikų, kuriuos 
gali pagimdyti. Tačiau pasistenkite prasibrauti į priekį, mano 
drauge, kitaip niekada nenuvažiuosime pas madam Gamelen! 

Žolivalis mintyse nusijuokė pamanęs, kad “jauna kvailelė“ vis 
dėlto metais vyresnė už Marijaną, tačiau nieko nepasakė, nes 
dar vienas susitikimas su “jaunavedžiais" besinervinančiai Marijanai 
nebuvo raminantis balzamas. Jis rūsčiai įsakė jaunajam vežikui 
“lėkti strimgalviais“. Grakchas ne mažiau oriai atsakė, kad 
greičiau važiuoti neįmanoma, nebent žmonių galvomis, ir toliau 
palengva skverbėsi bulvarų link, bet čia kelią jiems užtvėrė dar 
vieni linksmintojai: heroldai margaspalviais kostiumais rieškučiomis 
barstė į minią atminimo medalius, skirtus didžiajam įvykiui. 
Toliau judėti buvo nebeįmanoma. Minia susigrūdo aplink heroldų 
arklius ir gaudė medalius, ir Marijanos karieta atsidūrė baisiausioje 
kamšatyje, į viršų skriejo skrybėlės, šalikai, lazdelės, kepurės ir 
kiti daiktai. 

Tai niekada nesibaigs! tarė nebetekusi kantrybės Marijana. 

O mes ne taip jau toli! Aš verčiau eisiu pėsčiomis. 

Atlasine suknele šitame chaose? Juk jums ją sudraskys į 
skutelius. 


Bet ji jau atidarė dureles ir, kilstelėjusi paauksuotą rausvą 
suknelės šleifą, nušoko ir vikriai kaip žaltys nėrė į minią, 
nekreipdama dėmėsio į pašokusio nuo pasostės Grakcho šauksmą: 

- Madmuazele Marijana! Grįžkite! Nedarykite to! 

Žolivalis puolė jai iš paskos, bet keletas medalių, mestų 
dosnia heroldo ranka, nukrito ant jo skrybėlės graižo, ir 
nelaimingasis tučtuojau tapo imperatoriui ištikimų žmonių ir 
didelių medalių mėgėjų dėmesio objektu. Jie tiesiog užgriuvo jį. 

Tai pastebėjęs, Grakchas nusirito žemyn ir su rimbu puolė jo 
gelbėti, drąsinamai šaukdamas: 

Laikykitės, pone vikonte, aš einu! 

Tuo metu Marijanai pavyko prasibrauti iki Seruti gatvės, ir 
ji nepatyrė jokių nuostolių, tik susitaršė jos plaukai ir prapuolė 
didelis vatinis atlaso šalikas, tačiau ji dėl to nenusiminė, kadangi 
vakaras, tokiam metų laikui, buvo nepaprastai šiltas. Ji ėmė 
bėgti grindiniu, kiek leido lengvos atlasinės kurpaitės. Laimė, 
gatvė tarp didelių naujų pastatų sienų, paprastai būdavusi gana 
tamsi, Šiąnakt dar buvo apšviesta ryškios įvairiaspalvės 
iliuminacijos, puošusios Imperijos viešbutį ir ištaigingą Olandijos 
karaliaus rezidenciją. Nors minia iš bulvarų čia nesiveržė, praeivių 
buvo gana daug, bet niekas nekreipė dėmesio į smarkiai 
dekoltuotą jauną moterį vakarine suknele Paryžius buvo toks 
įsiaudrinęs. Žmonės ėjo grupėmis, laikydamiesi už rankų, visa 
gerkle traukdami dainas, dažniausiai labai nepadorias, tiesiogiai 
arba netiesiogiai pritariančias būsimiems vedybiniams imperatoriaus 
žygiams. Kekšės ryškiomis suknelėmis ir dažytais veidais slankiojo 
ieškodamos klientų, ir Marijana iš visų jėgų paspartino žingsnį, 
kad jos nepalaikytų viena iš jų. 

Praėjusi Imperijos viešbutį, ji pateko į tamsesnę gatvę netoli 
bankininko Marteno Duajano namų. Staiga sodo varteliai atsivėrė, 
ir Marijana skubėdama susidūrė su išėjusiu vyriškių, kuris iš 
skausmo suriko ir sudejavo. 

Bukagalvi! sušuko jis ir šiurkščiai pastūmė ją. Nematai, 
kur leki! 

Bet pastebėjęs, su kuo kalba, nusijuokė. 

Dovanokite, nepastebėjau, kad jūs moteris. Tai dėl to, kad 
taip velniškai skauda. 

Tikiuosi, jūs nepamanėte, kad šis susidūrimas man malonus, 

greitai atsakė Marijana. = Aš skubu. 

Tuo metu pro šalį ėjo linksma kompanija su deglais, kurie 
apšvietė Marijaną su nepažįstamuoju. 

Velniai rca4, Tokia gražuolė! sušuko jis“ = Po visko 
gal diena s“«mingai pasibaigs? Eime, mano gražuole, atšvęsim! 
Tu esi kai; tik tai, ko man reikia. 

Apstulbusi dėl tokios netikėtos tono permainos, Marijana vis 
dėlto spėjo pastebėti, kad nepažįstamasis paskubom užsimetęs 

ant ne iki galo susagstytų marškinių juodą apsiaustą, kad jo 
kariška laikysena, jis aukštas ir pečiuitas, jo veidas įžūlus, gana 
vulgarus, bet pakankamai malonus, o tankūs plaukai garbanoti 
ir tamsūs. Bet ji per vėlai suvokė, kad, išvydęs jos gerokai 
dekoltuotą suknelę ir ant kaktos išsidraikiusias juodas plaukų 
sruogas, jis palaikė ją prostitute. Iš visų jėgų jis įtraukė ją į 
vidų, užtrenkė vartelius ir, krūtine prispaudęs prie jų jaunąją 
moterį, aistringai įsisiurbė jai į lūpas, 0 jo mitrios rankos, 
pakėlusios suknelę, ėmė čiupinėti jos kūną. 

Uždususi, bet įtūžusi Marijana akimirksniu sureagavo. Ji įkando 
į prievartaujančią burną ir keliu trenkė užpuolikui žemiau pilvo. 
Vyras šūktelėjęs atsitraukė ir susirietė. 

Kekšė! Juk skauda!.. 
Tuo geriau! suriko ji. Jūs storžievis! 

Ir ji iš visų jėgų trenkė savo priešininkui skaudų antausį. 
Jis buvo aiškiai priblokštas. Marijana, ranka apčiuopusi sklendę, 
atidarė vartus ir iššoko į gatvę, laimė, ten ėjo triukšminga iš 
bulvaro grįžtančių studentų ir grizečių kompanija, svaidžiusi 
įnirtingose grumtynėse susirankiotus medalius. Ji įsibrovė į patį 
tirštumą, ją keletą kartų įgnybo ir pabučiavo, bet galiausiai ji 
atsidūrė prie Notr Dam de Loreto ir nebematė savo skriaudiko. 
Toliau ji ėjo gana sunkiai, nes kelias staigiai kilo aukštyn, ir 
pagaliau, netekusi jėgų ir uždususi, nusigavo iki Fortiunė namų. 

Visi namo langai buvo apšviesti. Už jų pro gelsvų užuolaidų 
plyšius švietė žvakės ir švytėjo liustrų krištolas. Į gatvę sklido 
balsai ir juokas, girdėjosi malonus smuikų griežimas. Lengvai 
atsidususi, kai įsitikino, kad jos karietos dar nėra prie namo, 
Marijana nebegalvojo apie Zolivalio ir Grakcho likimą. Ji pribėgo 
prie Zono, milžiniško juodo madam Gamelen mažordomo, kuris 
oriai stovėjo prie durų, apsivilkęs gražią raudoną livrėją su 
sidabriniais galionais. 

Žonai, nuveskite mane į ponios kambarį ir pasakykite jai, 
kad aš čia. Aš negaliu tokia rodytis svečiams. 

Iš tikrųjų, kadaise buvusi graži rausva suknelė virto skudurais, 
plaukai susivėlė, ir Marijana tapo panaši į tą, kuo ją palaikė 
karštakošis nepažįstamasis. Juodojo milžino akys iššoko ant kaktos. 

Dieve, madmuazele Mavijana! Kaip jūs čia atsidūvė? Kas 
jums nutikti? sušuko jis. 

O, miekai, nusišypsojo ji. Tiesiog aš atėjau pėsčia. Bet 
veskit mane greičiau. Jei mane tokią pamatys, aš mirsiu iš 
gėdos. 

Žinoma! Gveičiau eikit čia! 

Pro užpakalines duris Žonas nuvedė jaunąją moterį į 
šeimininkės buduarą ir paliko ją ten, o pats nuėjo ieškoti 
Fortiunė. Marijana su malonumu atsisėdo į jaukų krėslą priešais 
didelį triumo pabronzuoto raudonmedžio rėmais. Jis ir indišku 
muslinu bei geltonu brokatu -drapiruota lova buvo svarbiausi šio 
kambario baldai. Veidrodyje atsispindėjo gana apgailėtinas jos 
vaizdas. Iš suknelės beveik nieko neliko, susivėlę juodi plaukai 
styrojo ant galvos, 0 nepažįstamasis, bučiuodamas ją, buvo 
išterliojęs skruostus lūpų dažais. 

Marijana susierzinusi nusišluostė juos nosinaite ir keikė save 
už kvailumą. Kvaila buvo pulti į minią, kad anksčiau ateitų 
čia, dar kvailiau buvo paklausyti Arkadijaus! 

Užuot ramiai ėjusi miegoti ir atidėjusi rytdienai susitikimą su 
Fortiunė, ji leidosi į tą abejotiną kelionę apgirtusiu Paryžiumi! 
Tarsi tokią beprotišką naktį būtų įmanoma kur nors rasti 
trisdešimt tūkstančių livrų! Ir štai rezultatas: ji miršta iš nuovargio, 
atrodo pasibaisėtinai, be to, iš skausmo plyšta galva. 

Įbėgusi madam Gamelen rado draugę beveik isterijos ištiktą. 

Marijana! Su kuo tu mušeisi? Su austre? Tokiu atveju aš 
jai nepavydžiuų, o tavęs laukia kelionė į Venseną! 

Su gerąja jo didenybės imperatoriaus ir karaliaus liaudimi, 

sumurmėjo jaunoji moteris, ir aistringu satyru, kuris už 
kažkokio sodo vartų norėjo mane išprievartauti. 

Tai pasakok! sušuko Fortiunė suplojusi delnais: = Kaip 
tai įdomu! 

Marijana nepatenkinta pažvelgė į draugę. Šį vakarą Fortiunė 
buvo ypač patraukli. Jos suknelė iš auksu siuvinėto geltono 
tiulio gražiai paryškino šiltą jos odos ir pilnokų lūpų koloritą. 
Tamsios akys žibėjo kaip dvi juodos Žvaigždės tarp ilgų riestų 
blakstienų. Visa jos esybė alsavo gyvenimo ir malonumų troškimu. 

Nėra iš ko juoktis! pasakė Marijana. Tiesiog aš 
išgyvenau sunkiausią savo gyvenimo dieną, žinoma, po vestuvių 
dienos! Aš... aš taip prisinervinau ir esu... tokia nelaiminga! 

Jos balsas nutrūko. Iš akių pabiro ašaros... Fortiunė tučtuojau 
liovėsi juokusis ir apkabino draugę, paskleidusi aplink sodrų 
rožių aromatą. 

Tai tu verki? O aš dar juokauju! Mano vargšele mažoji 
katyte, atleisk man! Greičiau sakyk, kas tau nutiko, bet pirmiausia 
nusimesk tuos skudurus! Tuojau duosiu tau ką nors. 

Tai sakydama, ji beregint atsagstė suplėšytą suknelę, bet 
staiga sustojo ir šūktelėjusi pirštu parodė tamsią dėmelę ant 
suglamžyto korsažo. 

Kraujas?.. Tu sužeista? 

Man atrodo, ne, nustebo Marijana. Net neįsivaizduoju, 
iš kur jis. Nors... 

Ji staiga prisiminė, kaip ją užpuolęs žmogus sudejavo ir iš 
skausmo suriko ir kaip keistai jis buvo apsirengęs: užsimestas 
apsiaustas, atsagstyti marškiniai. Matyt, jis buvo sužeistas. 

Nors... kas? 

Nieko. Tai nesvarbu. O, Fortiunė, tu būtinai turi man 
padėti, kitaip aš Žuvusi. 

Trumpai, nesklandžiai iš susinervinimo, bet vis labiau 
nusiramindama, Marijana papasakojo apie tą baisią dieną: apie 
Fransio reikalavimus, jo grasinimus, Adelaidės pagrobimą ir apie 
tai, kad per keturiasdešimt aštuonias valandas negaus trisdešimties 
tūkstančių livrų, jei neparduos visų savo brangenybių. 

Dešimt tūkstančių galiu tau duoti, raminamai pasakė 
madam Gamelen. O kiti... 

Ji neryžtingai nutilo, prisimerkusi nužvelgė veidrodyje savo 
draugę. Kol Marijana kalbėjo, ji visai nurengė ją, paskui didele 
kempine energingai ištrynė odekolonu, kad ji pažvalėtų. 

O kiti? perklausė Marijana, nes Fortiunė vis dar tylėjo. 

Madam Gamelen mąsliai nusišypsojo, paėmė didelį pūkutį ir 
ėmė atsargiai pudruoti savo globotinės pečius ir krūtinę. 

Turint tokį kūną kaip tavo, nerūpestingai tarė ji, juos 
gauti nebus sunku. Aš pažįstu gal dešimt vyrų, kurie tau tiek 
duos už vieną vienintelę naktį. 

Fortiunė! dusdama iš pasipiktinimo sušuko Marijana. 

Ji instinktyviai atšlijo ir nuraudo iki ausų. Bet jos pasipiktinimas 
nesudrumstė kreolės ramybės. Ji nusijuokė: 

Aš vis užmirštu, kad tu save laikai vienmyle moterimi ir 
atkakliai stengiesi būti nuolankiai ištikima žmogui, kuris dabar 
iš visų jėgų stengiasi padaryti nėščia kitą moterį. Kada pi tu 
suprasi, jaunoji kvailele, kad kūnas tėra puikus malonumų 
instrumentas ir palikti jį kaip tavąjį taip tragiškai nenaudojamą 

nusikaltimas prigimčiai! Klausyk, tas pat būtų, jei tas genialusis 
ilgšis Paganinis, kurio klausiausi Milane, savo garsųjį “Gvarnerį" 
nugrūstų į palėpę po senais laikraščiais ir daugelį metų negrotų 
juo. Tai būtų taip pat kvaila! 

Kvaila ar ne, bet aš nenoriu parsidavinėti! griežtai 
pareiškė Marijana. 

Fortiunė gūžtelėjo savo gražiais apvaliais pečiais. 

Jus, aristokratus, labiausiai slegia tai, kad jūs manote, jog 
skambiais žodžiais privalote apibūdinti paprastus dalykus. Na 
gerai, pažiūrėsiu, kuo galėsiu tau padėti. 

Ji padavė puikią balto šilko suknelę su ryškių egzotiškų gėlių 
aplikacijomis. 

Renkis, jaunoji vestale, meilės ir ištikimybės šventosios 
ugnies saugotoja, O aš tuo tarpu pažiūrėsiu, gal galėsiu pabūti 
tavo vietoje. 

Ką tu nori daryti? paklausė sunerimusi Marijana. 

Nusiramink, neketinu parsidavinėti net už aukštą kainą. Aš 
tik paprašysiu mieląjį Uvrarą paskolinti tuos trūkstamus dvidešimt 
tūkstančių livrų. Jis nepadoriai turtingas, ir aš drįstu tikėtis, kad 
man neatsakys. Juk jis kilęs iš iš prastuomenės. Be to, jo santykiai 
su jo didenybe galėtų būti geresni, ir jis, be abejo, džiūgaus, 
kad suteiks paslaugą tokiai artimai imperatoriui būtybei. Sėsk, 
ilsėkis. Eidama liepsiu Žonui atnešti tau šampano. 

Tu angelas! nuoširdžiai šūktelėjo Marijana. 

Ji pasiuntė oro bučinį paauksinto tiulio debesyje skendinčiai 
patrakėlei. Tada skubiai apsivilko Fortiunė suknelę baimindamasi, 
kad Žonas neužkluptų jos Ievos kostiumu, o paskui, paėmusi 
nuo tualetinio staliuko dramblio kaulo šukas ir sidabrinį šepetį, 
ėmė tvarkyti savo šukuoseną. Pagaliau po keleto valandų gėlos 
ir rūpesčių ją apėmė palaiminga ramybė. Fortiunė pademonstravo 
savo nepriklausomybę nuo griežtų moralės kanonų, gyvybingumą, 
žmogišką šilumą, atgaivinančią sustingusias sielas. Puikioji kreolė 
priklausė toms sunkumų nepripažįstančioms būtybėms, kurios 

sugebėjo tik duoti ir nieko nereikalauti mainais. Ji buvo natūrali 
kaip pati visata! Ji vienodai dosniai dalijo savo pagalbą, laiką, 
pinigus, savo širdį ir užuojautą ir nesuprato, kodėl turėtų daryti 
išimtį tokiam natūraliam dalykui kaip jos puikus kūnas. Ji 
nepriklausė toms, kurios, dėdamosios dorybingos, rodo vyrui 
abejingą žiaurumą ir stumia jį į savižudybę. Dėl Fortiunė niekas 
niekada nenusižudė. Ji negalėjo žiūrėti į niekieno kančias, ypač 
jei paguodai tereikėjo padovanoti kelias meilės valandas. Ir jai 
visada, kai meilė baigdavosi, pavykdavo savo meilužius, net 
didžiausius  plevėsas, paversti ištikimais, viskam  pasiryžusiais 
bičiuliais. Marijana buvo įsitikinusi, kad dabar ji visą savo žavesį 
ir protą panaudos tam, kad iš turtingo savo gerbėjo gautų 
didelę sumą, taip reikalingą draugei. 

Galvodama apie tą draugystę, Marijana šypsojosi ir vainiku 
dėjo į kasą supintus plaukus, kai į duris kažkas pabeldė. 
Manydama, kad tai Zonas su žadėtuoju šampanu, ji neatsigręžė. 

Nežinau... kas jūs, kambario gilumoje pasigirdo kimus, 
duslus balsas, bet... iš užuojautos suraskite madam Gamelen! 

Marijana krūptelėjo ir akimirką apmirė pakėlusi rankas, paskui, 
jausdama, kad šį balsą jau yra girdėjusi, atsigręžė. 

Atsirėmęs į uždarytas duris, labai išbalęs vyriškis iš paskutiniųjų 
stengėsi neprarasti sąmonės. Užsimerkęs ir suspaudęs lūpas, jis 
vos kvėpavo, bet iš nuostabos sustingusi Marijana nė nemanė 
jam padėti. Po atvykėlio juodu apsiaustu matėsi balti marškiniai, 
aptemptos mėlynos kelnės ir vengriški batai. Jo plaukai buvo 
juodi ir garbanoti... ir veidas, kurį jaunoji moteris išsigandusi 
atpažino. Priešais ją stovėjo jos skriaudikas iš Seruti gatvės. 

Mergina neapsiriko pamaniusi, jog tas vyriškis sužeistas. Ji 
suprato, kad kraujo pėdsakai ant jos suknelės atsirado iš raudonos 
dėmės ant jo kairiojo peties. Nepažįstamasis be sąmonės nugriuvo 
ant kilimo. 

Sustingusi ji žiūrėjo, kaip jis griūna, ir nežinojo, ką daryti, 
o už durų pasigirdo Žono balsas. 

Atidarykit, madmuazele  Mavijana! Tai Žonas! Durys 
užsitrenkė! 

Sustingimas praėjo. Vyriškis iš tikrųjų nugriuvo taip, kad 
trukdė atidaryti duris. 

Minutėlę, Žonai! Tuoj atidarysiu. 

Ji paėmė nepažįstamąjį už kojų ir iš visų jėgų truktelėjo, 
kad nutemptų jį į kambario vidurį, bet jis buvo per sunkus. 
Jai vis dėlto vargais negalais pavyko patraukti jį taip, kad Žonas 
galėtų įeiti. 

Palikite padėklą už durų, aš nieko negaliu padaryti, 
pasakė ji praverdama duris. 

Mažordomas vos ne vos pralindo pro siaurą plyšelį. 

Bet kas atsitiko, madrnuazele Mavijana? O! Ponas bavonas! 

sušuko jis pamatęs kliūtį; Viešpatie! Jis sužeistas! 

Jūs pažįstate šį Žmogų? 

Gevai! Jis, kaip sakoma, savas žmogus. Tai genevolas 
Fuvnjė Savlovezas. Argi madam Fortiunė niekada apie jį 
nekalbėjo? Jam negali čia gulėti. Jį veikia į lovą. 

Kol juodasis milžinas lengvai kėlė sužeistąjį, tarsi šis nieko 
nebūtų svėręs, ir paguldė į jau paklotą lovą, Marijana kratė 
savo atmintį. Generolas, baronas Furnjė Sarlovezas? Žinoma, 
Fortiunė jau yra kalbėjusi apie jį tokiu balsu, kuris kreolę gerai 
pažįstantiems žmonėms aiškiai rodė, kokius atsiminimus jis žadina. 
Tai buvo gražuolis Fransua, vienas iš trijų mylimiausių jos 
numylėtinių, o kiti du buvo ne mažiau žavus Kazimieras de 
Montronas, dabar ištremtas į Anverą, ir ne toks žavus, bet 
daug turtingesnis Uvraras... 

Bet ką gi dar yra pasakojusi Fortiunė? Kodėl Marijana 
niekada nėra jo mačiusi pas savo draugę?.. Ak taip: jis buvo 
nepakenčiamas žmogus, “baisiausias didžiosios armijos plevėsa", 
bet ir “geriausias kautynininkas“. Jo gyvenimas tai ir nuostabūs 
kariniai žygdarbiai, ir buvimas rezerve dėl aibės kvailysčių ir 
nuolatinių dvikovų. Šiuo metu jis buvo ištremtas į savo provinciją, 
kur turėjo laukti imperatoriaus atleidimo už paskutinę išdaigą. 

Pagalvojusi apie Napoleoną, Marijana prisiminė ją nemaloniai 
nustebinusį Fortiunė pasakojimą: po revoliucijos, į kurią džiugiai 
įsitraukė, nors anksčiau ištikimai tarnavo karaliui, Furnjė ėmė 
nekęsti imperatoriaus, kaip ir imperatorius jo, tačiau imperatorius 
retkarčiais leisdavo tam karštakošiui vėl stoti į karinę tarnybą, 
nes jis buvo tikrai narsus karys ir dėl to gavo generolo laipsnį 
ir barono titulą. Tačiau Furnjė tai atrodė smulkmena, palyginti 
su maršalų titulais ir turtais. Visa tai prisiminus, ir dar šiandieninį 
įvykį, šis žmogus Marijanai neatrodė nei įdomus, nei simpatiškas. 

Tam tikra prasme jis net galėjo būti pavojingas, ir jaunoji 
moteris neturėjo jokio noro artimiau su juo susipažinti. Ir taip 
jau buvo nemalonu žinoti kad Fortiunė, tokia ištikima 
Napoleonui, tebejautė tam šaunuoliui švelnų jausmą vien dėl jo 
grožio ir nenuilstamumo meilėje... 

Kol Zonas, sielvartingai aikčiodamas, nutraukė nuo sužeistojo 
batus ir ėmė jį slaugyti, Marijana nusigręžė ir žingtelėjo durų 
link. Ji norėjo įspėti Fortiunė, bet dvejojo, nes bijojo sutrukdyti 
deryboms su bankininku. Tačiau dvejojo neilgai: Madam Gamelen 
energingai atlapojo duris ir sušuko: 

Padariau, ką galėjau, ir tikiuosi... 

Ji nutilo. Jos žvilgsnis pro draugės petį nuslydo prie lovos, 
kur Zonas įžiebė kandeliabrą. 

Fransua! suriko ji Dieve mano! Jis mirė! 

Nustūmusi į šalį Marijaną, ji nubėgo prie lovos, nuvarė Žoną, 
kuris, pasiraitęs rankoves ir paėmęs korpiją valė žaizdą, ir tarsi 
tigrė puolė ant nejudančio mylimojo kūno. 

Mieliausiasis Jėzau! Madam Fortiunė, užprotestavo 
mažordomas,  nekvatykite jo taip, o tai tikvai jį nuzudyti. Jis 
nemivė. Tik neteko sąmonės. O zaizda nedidelė. 

Bet Fortiunė, kuri, kaip Marijana įtarė, buvo linkusi į 
melodramas, nesiklausė jo ir vaitojo kaip korsikietė raudotoja. 
Kartu ji apibėrė savo mylimąjį tokiais karštais bučiniais ir taip 
švelniai jį glamonėjo, kad nuo šių stebuklingų vaistų ir dar dėl 
to, kad Zonas rankoje laikė aromatinę druską, tas mylimasis 
galiausiai pramerkė vieną akį, tai liudijo gyvybę, ir iš madam 
Gamelen krūtinės išsiveržė triumfo šūksnis. 

O palaimingasis dangau! Jis gyvas! 

Niekas tuo neabejojo, sumurmėjo Žonas. Jis buvo 
nualpęs iš nuovargio ir dėl to, kad neteko daug kraujo! 
Nebepuvtykit jo taip, madam! Ponui bavonui jau geriau! Pati 
paziuvėkite! 

Iš tikrųjų, skausmingai vaitodamas, sužeistasis išsitiesė. Jis 
nusišypsojo mylimajai. 

Aš senstu, pasakė jis“ Tai prakeiktas Diuponas šįkart 
persmeigė mane, bet aš jam atsilyginsiu. 

Vėl Diuponas? pasipiktino Fortiunė. Jau kiek metų 
judu kaunatės dvikovose kiekvieną kartą, kai tik susitinkate? 
Dešimt, dvylika? 

Penkiolika, ramiai pataisė Furnjė, ir kadangi mudviejų 
jėgos beveik lygios, galo dar nematyti. O argi tu neturi lašelio 
ko nors stiprinančio sužeistajam, kuris... 

Jis užsikirto. Pro madam Gamelen jo žvilgsnis įsmigo į 
Marijaną, kuri sukryžiavusi ant krūtinės rankas, niūri laukė, kada 
bus baigti lieti jausmai, ir žvelgė į ugnį Židinyje. 

Palauk... juk aš jus pažįstu! tarė jis aiškiai stengdamasis 
kažką atsiminti, ir jam tai tarsi pavyko. = Argi jūs ne... 

Aš jūsų nepažįstu! iš karto nukirto Marijana. Bet 
būsiu jums dėkinga, jei minutėlę paleisite Fortiunė, nes mano 
noras palikti jus vienus sutampa su jūsiškiu. 

Viešpatie, sušuko kreolė,  vargšelė, aš ir užmiršau tave! 
Nors visi tie išgyvenimai... 

Taip pat greitai ji pripuolė prie draugės, apkabino ją ir 
sušnabždėjo: 

Aš kalbėjau su Uvraru. Manau, kad jis sutinka, bet nori 
pasakyti tau keletą žodžių. Tu gali nusileisti žemyn ir surasti 
jį? Jis tavęs laukia mažajame salone su veidrodžiais... Palydėk 
madmuazelę Marijaną,  Zonai, ir grįždamas atnešk konjako 
generolui. 

Marijanos nereikėjo daugiau prašyti. Ji pasuko durų link 
džiaugdamasi, kad išvengs aiškiai pašaipaus Furnjė žvilgsnio. Be 
abejo, jis pažino ją ir, matyt, nė kiek nesigėdijo savo šlykštaus 
poelgio. Prieš išeidama iš kambario ji išgirdo žodžius, skirtus 
jo mylimajai: 

Nežinau šios Žavios nešnekios būtybės vardo, bet kažkodėl 
jaučiu, kad esu jai už kažką dėkingas... 

Tu karščiuoji, brangusis, suburkavo Fortiunė.  Garantuoju, 
kad tu dar niekada nebuvai sutikęs mano draugės Marijanos. 
Tai visiškai neįmanoma. 

Marijana vos susilaikė negūžtelėjusi pečiais. Tas niekšas žinojo, 
kad ji niekada neišdrįs savo draugei papasakoti tiesos apie 
audringą jų pažinties pradžią ir, šiaip ar taip, tai nebuvo labai 
svarbu, nes ji buvo tvirtai nusprendusi tuo ją ir baigti. Ir iš 
tiesų, jai visai nebuvo reikalo sužinoti, jog šis itin savimi 

pasitikintis žmogus nekenčia imperatoriaus, kad pajustų jam 
antipatiją ir iš karto priskirtų jį prie tų žmonių, kurių niekada 
nebenorėtų sutikti. Ir tuoj pat ji sau prisiekė padaryti viską, 
kad taip ir būtų. Tarsi atsakydamas į Marijanos mintis, iš paskos 
ėjęs Žonas murmėjo: 

"Jei generolas likti čia, madmuazelė Marijana negveitai 
pamatys madam. Pvaėjusį kavtą ji ir genevolas nepalikti miegamojo 
astuonias pavas! 

Marijana nieko neatsakė, net suraukė antakius. Ne dėl to, 
kad meilės jai būtų atrodę per daug, bet dėl to, kad tokie 
"laimėjimai" galėjo nepatikti  bankininkui  Uvraru, dabar 
reikalingam jai. Ir jei šio žmogaus nuotaika bus sugadinta, 
Marijanai tai gali liūdnai baigtis. 

Sunkiai atsidususi ji nuėjo susitikti su bankininku į mažąjį 
saloną, jai gerai pažįstamą ir ypač mėgstamą Fortiunė, nes čia 
ji galėjo gėrėtis savo gundančio kūno grožiu ir meilės žaidimais, 
kuriuos atspindėjo daugybė didelių venecijietiškų veidrodžių 
lipdytiniais  paauksuotais rėmais. Juose atsispindėjo nuvytusios 
apmušalų rožės, voratinkliais aptraukti, Direktorijos laikų baldai, 
plonos žirandolių su rausvomis žvakėmis arabeskos ir vienintelis 
ryškus akcentas didžiulė melsvai  kinietiška vaza su 
išsiskleidusiomis tulpėmis ir irisais tarp ilgų, žiedų kupinų kryklės 
ūglių. Kad šis salonas priklausė namo šeimininkei, išdavė lengvas 
rožių aromatas, sumišęs su degančio medžio kvapu, taip pat 
daugybė smulkių niekučių, visur išmėtytų, ir ilgas paauksuoto 
gazo šalikas, kabantis ant vieno krėslo atkaltės. 

Įėjusi į mažąjį saloną ir išvydusi į židinį atsirėmusį Uvrarą, 
Marijana nejučiom pamanė, kad šis žmogus, nors ir labai 
turtingas, šioje aplinkoje visai netinka. Jai buvo aišku: prie šio 
žemaūgio sukčiaus su penkiasdešimčia tiesių plaukelių ant 
pakaušio, panašaus į aprengtą pakabą, nors ir labai stengtasi 
jo brangius rūbus padaryti elegantiškais, moteris traukė tik 
pinigai. Vis dėlto Gabrielis Uvraras turėjo pasisekimą ir buvo 
pelnęs ne tik Fortiunė palankumą, o ši visai neslėpė, kad 
mėgsta pinigus. Sklido gandai, kad ilgesingoji, dieviškoji, amžinai 
skaisti Ziuljeta Rekamjė buvo jam palanki, kaip ir kai kurios 
kitos gražuolės. 


Antrasis madam Gamelen numylėtinis Marijanai buvo nė kiek 
ne simpatiškesnis, jis tiesiog kėlė pasibjaurėjimą. Ji pasistengė 
atrodyti maloni ir šypsojosi, eidama prie bankininko, kuris, 
išgirdęs durų girgžtelėjimą, atsigręžė.  Patenkintas,  Uvraras 
šūktelėjo ir sugriebė jaunosios moters rankas, abi pabučiavo ir, 
nepaleisdamas jų, švelniai nuvedė ją prie rausvos sofos, ant 
kurios Fortiunė daugybę valandų dykinėdavo, smaguriaudama 
saldumynus ir skaitydama lengvus romanėlius, kuriems griežta 
imperatoriaus cenzūra leisdavo išvysti dienos šviesą. 

Kodėl iš karto neatėjote pas mane, brangioji gražuole? 
papriekaištavo jis nuoširdžiu ir intymiu tonu. Nereikėjo varginti 
mūsų draugės dėl tokios smulkmenos. 

Žodis “smulkmena" patiko Marijanai. Jos manymu, dvidešimt 
tūkstančių livrų padori suma, ir reikia būti bankininku, kad 
taip laisvai kalbėtum apie ją. Tai suteikė jai drąsos. Uvraras 
kalbėjo toliau: 

Jūs turėjote tuoj pat surasti mane namuose. Nebūtumėte 
patyrusi jokių rūpesčių. 

Bet... aš niekada nebūčiau išdrįsusi, pasakė ji, stengdamasi 
išlaisvinti rankas. 

Nebūtumėte išdrįsusi? Tokia graži moteris? Nejaugi jums 
niekada niekas nesakė, kad grožis keri mane, kad esu ištikimas 
jo tarnas? O kas gi Paryžiuje gali būti žavesnė už imperatoriaus 
lakštingalą? 

Imperatoriaus lakštingalą? 

Na taip, tai jus taip praminė, nuostabioji Marija Stela! 
Jūs to nežinojote? 

Dievas liudytojas, ne, atsakė Marijana, kuriai pasirodė, 
jog jos pašnekovas pernelyg galantiškas, turint galvoje, kad iš 
jo rengiamasi skolintis didelę pinigų sumą. 

Bet Uvraras kalbėjo toliau. 

Aš buvau jūsų koncerte Feido teatre. Ak!.. Koks stebuklas! 
Koks balsas, koks grakštumas, koks grožis! Nesumeluosiu pasakęs, 
kad žavėjausi jumis! Jūs mane visai pakerėjote! Tas retas 
tembras, toks jaudinantis, o gulbės kaklas ir rožių žiedlapiai 
vietoje lūpų, iš kurių tryško nuostabus garsų fontanas! Kas 
nebuvo pasirengęs pulti ant kelių iš susižavėjimo? Pavyzdžiui, 

aš no... 

Jūs pernelyg malonus, nutraukė jį suglumusi Marijana, 
ėmusi būgštauti, kad bankininkas veiksmais patvirtins savo žodžius 
ir puls prieš ją ant kelių. Prašau jus, palikime tą vakarą 
ramybėje... Jis man atnešė visai ne tai, ko aš tikėjausi. 

O, nelaimingas atsitikimas? Iš tikrųjų, tai buvo... 

Labai nemalonu, ir nuo to laiko jo padarinių tik padaugėjo. 
Tad prašau man atleisti, jei jums atrodau nekantri ir 
nepakankamai mandagi, bet man reikia tikrumo. Jūs puikiai 
suprantate, jog jūsų pagalbos esu priversta prašyti tik dėl to, 
kad patekau į labai keblią padėtį. 

Draugo... Ištikimo ir atsidavusio draugo pagalbos! Tikiuosi, 
jūs tuo neabejojate? 

Kitaip nebūčiau čia! Taigi, ar galiu tikėtis gauti šią sumą... 
sakysim, poryt? 

Be abejo. Ar gerai bus poryt po pietų? 

Ne, tai neįmanoma. Aš turiu dainuoti Tiuilri jo didenybėms. 

Sunkiai, bet vis dėlto jai pavyko ištarti daugiskaitą. Uvraras, 
veidmainiškai šypsodamasis, linktelėjo galvą. 

Tai poryt vakare, po priėmimo? Aš jūsų lauksiu namuose. 
Pas mane bus daug maloniau negu ten. Mes galėsime paplepėti... 
geriau susipažinti! 

Staiga nuraudusi, Marijana stryktelėjo ir ištraukė rankas iš 
kibių bankininko gniaužtų. Ji pagaliau suprato, kokiomis sąlygomis 
Uvraras sutiks paskolinti jai pinigų. Drebėdama iš pasipiktinimo, 
ji sušuko: 

Man atrodo, mes klaidingai suprantame vienas kitą, pone 
Uvrarai. Mes kalbame apie pinigų skolinimą. Tuos dvidešimt 
tūkstančių livrų grąžinsiu jums ne vėliau kaip po trijų mėnesių. 

Malonų bankininko veidą iškreipė nepasitenkinimo grimasa. 
Jis gūžtelėjo pečiais. 

O kas jums kalba apie pinigų skolinimą? Tokia moteris 
kaip jūs gali visko reikalauti. Aš jums duosiu kur kas daugiau, 
jei panorėsite. 

Aš nenoriu daugiau... ir sutiksiu tik skolintis. 

Bankininkas atsidusęs atsistojo ir priėjo prie jaunosios moters, 
kuri apdairiai pasitraukė prie židinio. Jo balsas, ką tik buvęs 
toks saldus, tapo šiurkštus, o akyse įsižiebė piktos ugnelės. 

Palikite reikalus vyrams, mano brangioji, ir paprasčiausiai 
sutikite su tuo, kas jums siūloma iš visos širdies. 

Už ką? 

Na... už nieką... arba už smulkmeną! Truputis... jūsų 
draugystės, valandėlė kartu su jumis, teisė pasigrožėti jumis, 
pakvėpuoti tuo pačiu oru... 

Jis vėl ištiesė į ją savo godžias rankas, pasirengęs sugriebti 
arba apkabinti ją. Prie baltutėlio kaklaraiščio geltonas bankininko 
veidas tapo plytinės spalvos, o jo akys gpašliai įsisiurbė į puikius 
pusnuogius pečius. Marijana iš pasišlykštėjimo net suvirpėjo. Kaip 
ji galėjo padaryti tokią kvailystę ir kreiptis į šį žmogų įtartinos 
praeities, neseniai paleistą iš kalėjimo, į kurį pateko vasario 
mėnesį dėl nešvarios aferos su Meksikos piastrais, įvykdytos 
drauge su olandu Vanderbergu? Tai buvo tikra beprotybė! 

Negaliu sutikti su tuo, ko jūs reikalaujate, griežtai atšovė 
ji beviltiškai mėgindama įbauginti jį, nes imperatorius už tai 
nedovanos nei jums, nei man. Argi jūs nežinote, kad aš esu... 
imperatoriaus privilegija? 

Privilegijos brangiai apmokamos, sinjorina. Tie, kurie gauna 
iš jų naudos, turi gerai suprasti šią teisę... ir elgtis taip, kad 
neperlenktų lazdos! Kadangi taip atsitiko, pagalvokite! Šiandien 
esate pavargusi, labai susijaudinusi. Žinoma, vestuvių iškilmės 
turi skaudinti... vieną iš privilegijų?.. Tačiau neužmirškite, kad 
poryt vakare dvidešimt tūkstančių livrų... arba daugiau lauks jūsų 
mano namuose, jei reikės, tai ir visą naktį, ir visą kitą dieną! 

Neatsakydama ir net nežvilgtelėjusi į jį, Marijana apsigręžė 
ir nuėjo durų link. Dėl orumo, dėl išdidumo ji atrodė kaip 
įžeista valdovė, bet širdis buvo nevilties apimta. Vienintelė 
galimybė gauti pinigų prarasta, nes niekada, jokiomis aplinkybėmis 
ji nesutiks su Uvraro sąlygomis. Ji naiviai tikėjosi, jog galės 
sąžiningai pasiskolinti pinigų, bet dar kartą įsitikino, kad 
kiekvienas sandėris su vyrais įgyja savitą atspalvį, kai moteris 
jauna ir graži. “Aš pažįstu gal dešimtį, geidžiančių už vieną 
meilės naktį duoti tau tiek“, pasakė Fortiunė. Ar madam 
Gamelen žino apie Uvraro ketinimus? Ar ne dėl to jai buvo 
padarytas nepadorus pasiūlymas, kad Fortiunė nepasisekė pačiai 
visko sutvarkyti? Tačiau Marijana negalėjo patikėti, kad draugė 
būtų taip šaltakraujiškai pastūmėjusi ją į bjaurius spąstus. 

Atsakymą į šį kartų klausimą ji gavo prie slenksčio, kai 
išgirdo atsargų Uvraro balsą. 

Neužmirškite: lauksiu jūsų. Bet, savaime suprantama, 
brangioji, Fortiunė nėra reikalo sužinoti apie mūsų susitarimą. 
Ji žavi, bet tokia pavydi! 

Pavydi? Fortiunė? Marijana vos neužmiršo savo pykčio ir 
norėjo nusikvatoti jam tiesiai į akis. Nejaugi šis išsigimėlis laiko 
save tokiu patraukliu, kad tikisi sukelti tokios egzotiškos 
paukštytės, kaip gražioji kreolė, pavydą? Ji pajuto nenumaldomą 
norą išrėžti jam teisybę: kaip tik dabar “žavioji, bet pavydžioji", 
apimta aistros, buvo gražuolio, savo tikrojo mylimojo glėbyje. 
Kad pamačius, kaip bankininkas į tai reaguos?.. 

Tačiau madam Gamelen gyveno kaip norėjo, ir Marijana nė 
už ką pasaulyje nedarytų jai nemalonumų. Bet ją paguodė tai, 
kad Fortiunė nežinojo apie šią nedidelę Uvraro niekšybę ir jo 
pasiūlyto sandėrio sąlygas. Ir staiga Marijaną apėmė kita pagunda: 
tuoj pat nueiti ir pasakyti, kokia susiklostė padėtis, ir ji būtų 
tai padariusi, jei Fortiunė būtų viena. Tačiau Marijanai nesinorėjo 
nei susitikti su padūkėliu Furnjė, nei sutrukdyti įsimylėjėliams. 

Perduokite madam Gamelen, kad aš su ja susitiksiu rytoj, 

pasakė ji pribėgusiam Žonui. 

Madmuazele Marijana, bet jūs negalite taip išeiti! Palaukite 
truputį, aš liepsiu parvežti. 

Nereikia, Žonai. Štai ir mano karieta. 

Iš tikrųjų, pro įstiklintas vestibiulio duris ji pamatė Grakchą 
Hanibalą, kuris, smarkiai pasukęs, sustabdė arklius prie laiptų. 
Kol Zonas rūpestingai siautė jos pečius kašmyro šaliku, jos akys 
iš nuostabos išsiplėtė, išvydus iš karietos iššokusį Arkadijų. 

Nuplėšti juodo frako atlapai ir skvernai, ant kaklo karantys 
marškinių nėrinių likučiai, pradurta šilkinė skrybėlė, pamušta akis 
ir daugybė įdrėskimų vikonto de Žolivalio veide liudijo, kad jis 
buvo patekęs į nemenkas muštynes, o išdidžiai sėdėjęs Grakchas, 
be skrybėlės, susivėlęs, liepsnojančiais skruostais ir žibančiomis 
akimis, vis dar kapojo rimbu tarsi Jupiteris žaibais. 

Viešpatie! atsiduso Marijana. Pagaliau! Bet iš kur jūs? 

Iš minios, kurioje mus palikote! sumurmėjo Žolivalis. 
Žinoma, jūs atrodote kur kas geriau negu mes, bet kiek 
atsimenu, išvažiuojant jūsų suknelė buvo rausva? 

Ji taip pat pateko į šiukšlyną. Tačiau, mano drauge, 
sėskitės, reikia grįžti Jums kuo skubiausiai reikalinga vonia ir 
kitokia slauga. Namo, Grakchai, ir kuo greičiausiai! 

Jei norite, kad lėkčiau strimgalviais, reikia aplenkti Atpirkėjų 
sieną ir apvažiuoti pusę Paryžiaus. 

Daryk kaip nori, tik parvežk mus namo taip, kad 
nebepatektume į minią. 

Kai ekipažas važiavo iš kiemo, Arkadijus vėl ėmė sausinti 
akį nosinaite. 

Taigi, paklausė jis, jūs ką nors gavote? 

Madam Gamelen iš karto pasiūlė dešimt tūkstančių. 

Labai malonu, bet to nepakanka. O jūs nemėginote 
pasikalbėti su Uvraru, kaip patariau? 

Marijana prikando lūpą ir susiraukė, prisiminusi, kas iš to 
išėjo. 

Taip, Fortiunė surengė man susitikimą su juo... Bet mes 
nesusitarėme. Jis... jis man per brangus, Arkadijau! 

Stojo trumpa tyla, kol Žolivalis apgalvojo tuos žodžius ir 
suvokė tikrąją jų prasmę, o tai nebuvo sunku. 

Taigi! tepasakė jis“ O... madam Gamelen žino apie 
pasiūlytas sandėrio salygas? 

Ne. Ir visai nebūtina jai žinoti. Tiesa, iš pradžių norėjau 
papasakoti jai viską, bet ji neapsakomai užsiėmusi. 

Kuo gi? 

Kažkoks į petį sužeistas kareivis, užgriuvęs jai ant galvos 
tarsi sniegas vasarą, bet jis, matyt, jos gyvenime užima svarbią 
vietą. Kažkoks... 

Furnjė, žinau! Aha, vadinasi, husaras grįžo? Jis nekenčia 
imperatoriaus, bet negali ilgai išbūti toli nuo kautynių lauko. 

Marijana atsiduso. 

- Įdomu, ar yra bent kas, ko jūs nežinotumėte, mano drauge? 

Žolivalio šypsena virto grimasa dėl skausmingų įbrėžimų ir 
mėlynių veide, ir jis liūdnai pažvelgė į skrybėlės likučius. 

Taip... pavyzdžiui, kaip mes gausime dvidešimt tūkstančių 
livrų, kurių dar trūksta. 

Lieka viena išeitis: mano brangenybės, net jei dėl to teks 
susipykti su imperatoriumi. Rytoj pažiūrėsite, ar galime jas 
užstatyti. Antraip... reikės jas parduoti. 

Jūs visiškai neteisi, Marijana. Patikėkite, geriau būtų 
pasimatyti su imperatoriumi. Paprašykite jo audiencijos ir jei 
poryt važiuosit į Tiuilri... 

Ne... nė už ką! Jis pernelyg gerai moka klausinėti, ir yra 
dalykų, kurių... nenorėčiau jam sakyti. Be to, liūdnai pridūrė 
ji, aš iš tikrųjų esu žudikė. Aš užmušiau moterį tiesa, 
nenorėdama to, bet vis dėlto užmušiau. Ir nenoriu, kad jis tai 
sužinotų. 

Jūs manote, jis nieko neklausinės, jei sužinos, kad pardavėte 
smaragdus jo dovaną? 

Pasistenkite taip susitarti, kad būtų galima išpirkti juos po 
dviejų trijų mėnesių. Aš dainuosiu visur, kur tik pasiūlys. Galite 
sudarinėti kontraktus. 

Ką gi, atsiduso Žolivalis, viską padarysiu kiek galėdamas 
geriau. O kol kas paimkite tai. 

Pasirausęs savo ištepliotos baltos liemenės kišenaitėje, jis 
ištraukė kažkokį apvalų blizgantį daiktą ir įspraudė Marijanai į 
delną. 

Kas čia? paklausė ji ir pasilenkė, nes karietoje buvo 
beveik visai tamsu ir neįmanoma ką nors įžiūrėti. 

Nedidutis suvenyras, kad atsimintumėte šią nepaprastą dieną, 

šyptelėjo Žolivalis. Vienas iš tų medalių, kuriuos neseniai 
mėtė. Aš jį sunkiai iškovojau. Išsaugokite jį, nes aš už jį gana 
brangiai sumokėjau, pridūrė jis ir vėl priglaudė nosinaitę prie 
užtinusios akies. 

Nuoširdžiai užjaučiu dėl jūsų nelaimės, mano vargšas drauge, 
bet patikėkite: net jei išgyvensiu tūkstantį metų, niekada 
neužmiršiu šios dienos! 

Aštuntas skyrius 


Kardinolas San Lorencas 


Kaip ištikimas riteris, kunigaikštis Klari trečiadienį užvažiavo 
pas Marijaną, kad palydėtų ją į Tiuilri. Kai pasiuntinio karieta 
vežė juos į senuosius rūmus, Marijana pastebėjo susirūpinusią 
savo palydovo veido išraišką, nors jis ir stengėsi laikytis laisvai. 
Po tankiais šviesiais plaukais ant jaunojo vyriškio kaktos 
neišsilygino nerimo raukšlelė, ir jo nuoširdi šypsena buvo ne 
tokia linksma kaip visada. Beje, kai Marijana atsargiai paklausė 
jo apie tai, jis nieko nepaneigė. 

Esu sunerimęs, brangioji Marijana. Nuo užvakar vakaro, 
vestuvių vakaro, nemačiau imperatoriaus ir savęs klausiu, ar šis 
priėmimas praeis sklandžiai. Aš dar gerai nepažįstu jo didenybės, 
bet mačiau smarkiai įtūžusį tą dieną, kai išėjo iš koplyčios... 

Įtūžusį? Kai išėjo iš koplyčios? Bet kas ten atsitiko? 
smalsiai pasidomėjo Marijana. 

Leopoldas Klari nusišypsojo, paėmė jos ranką ir greitai 
pabučiavo. 

Iš tiesų, juk jūs ten nebuvote nuo to laiko, kai mes 
išsiskyrėme. Tad žinokite, jog įėjęs į koplyčią imperatorius 
pastebėjo, kad iš dvidešimt septynių pakviestų kardinolų atvyko 
tik dvylika. Nebuvo penkiolikos, ir, patikėkite, ta tuštuma krito 
į akis. 

Bet... tokia demonstracija turbūt buvo iš anksto numatyta? 

- Be abejo, deja! Ir mūsų pasiuntinybėje visi smarkiai sunerimę. 
Jūs žinote, kokia imperatoriaus pozicija popiežiaus atžvilgiu. Jis 
laiko jo eminenciją kaip belaisvį Savonoje ir nė nesiteikė kreiptis 
į jį, kad nutrauktų ankstesnę santuoką. Tai Paryžiaus bažnyčios 
hierarchai viską padarė... Tačiau kadangi jie nedalyvavo, bus 
suabejota mūsų erchercogaitės santuokos teisėtumu. Tai labai 
nemalonu, ir penkiolika tuščių vietų nelabai nudžiugino kunigaikštį 
Meternichą. 

Ką gi! tarė Marijana su pasitenkinimu. = Tai turėjote 
žinoti, kai dar jūsų princesė nebuvo išvykusi iš Vienos. Jūs 
turėjote būti tvirti kapitulos atžvilgiu, jūs turėjote pareikalauti, 

kad jo eminencija... sankcionuotų skyrybas su pirmąja impera- 
toriene.  Nesakykite, jog nežinojote, kad jau beveik metus 
imperatorius yra atskyręs popiežių! 

Žinau, liūdnai pasakė Klari ir mes visi tai žinome. 
Kodėl verčiate mane jums priminti, jog po to, kai buvome 
sutriuškinti prie Vagramo, mums reikėjo taikos, atokvėpio ir 
mes nebuvome tokie stiprūs, kad galėtume prieštarauti Napoleono 
reikalavimams. 

Tad nėra reikalo dabar kalbėti, kad ši santuoka jums buvo 
netikėta, pasakė jaunoji moteris gana griežtai ir tuoj pat to 
pasigailėjo pamačiusi, kaip paniuro jos draugas, ir išgirdusi jo 
atodūsį. 

Niekada nėra malonu būti nugalėtam. Bet, šiaip ar taip, 
ši santuoka jau sudaryta, ir jei mums sunku matyti, kaip įžūliai 
bažnyčia elgiasi su viena iš mūsų princesių, mes negalime teigti, 
jog ji visai neteisi. Štai kodėl aš nerimauju. Matyt, jūs nežinote, 
kad visi kardinolai ir vyskupai pakviesti į šį koncertą! 

Marijana tikrai to nežinojo, nors ir buvo tinkamai apsirengusi. 
Jos melsvo šilko suknelė, išsiuvinėta sidabriniais palmių lapais, 
buvo mažai dekoltuota, ant kaklo buvo perlų vėrinys, vienintelė 
jos motinos brangenybė ir apskritai vienintelė, nes vakar ji viską 
buvo atidavusi Zolivaliu. Rankovės siekė žemiau alkūnių. Ji 
nerūpestingai mostelėjo. 

Jūs jaudinatės dėl niekų, mano drauge. Kodėl nutarėte, 
kad priešiškai nusiteikusius kardinolus koncertas sudomins labiau 
negu ceremonija? 

Todėl, kad jūsų imperatoriaus kvietimai labiau primena 
kategoriškus įsakymus, ir jie, ko gero, neišdrįs dar kartą 
nepaklusti. Jų dalyvavimas santuokos šventinimo ceremonijoje 
tam tikra prasme reikštų jos pripažinimą, o koncertas... Ir aš 
būgštauju dėl to, kaip Napoleonas juos priims. Jei būtumėte 
mačiusi, kaip jis nužvelgė tuščius krėslus koplyčioje, nerimautu- 
mėte ne mažiau už mane. Mano draugas Lebzelternas sakė, 
kad jam net oda pašiurpo. Jei kils konfliktas, mūsų pozicija 
taps labai nemaloni. Juk pats imperatorius Pranciškus yra 
nuoširdžiai atsidavęs jo eminencijai. 

Šįkart Marijana nieko neatsakė, ją mažai domino aplinkybės, 
jaudinusios Austriją, kuri, jos manymu, nusipelnė nemalonumų. 

Beje, jie jau atvyko. Karieta pervažiavo Tiuilri tiltą, Luvro 
vartus ir priartėjo prie aukštos paauksuotos tvoros, užtvėrusios 
arklidę. Bet toliau važiuoti netrukus pasidarė dar sunkiau. 
Didžiulė minia užtvėrė visus kelius į rūmus, prisispaudė prie 
tvoros, o kai kas nepaisydamas apsaugos net užsiropštė ant jos, 
kad geriau matytų. Minia buvo tikrai smalsi ir net linksma, tai 
liudijo smagūs šūksniai ir juokas. 

Ar Paryžiuje, ar Vienoje, minia visada vienodai smalsi, 
nesantūri ir nedrausminga, - sumurmėjo kunigaikštis. Pažiūrėkite, 
kaip jie apgulė vartus, jie nieko negalvoja apie važiuojančias 
karietas. Tikiuosi, kad mus vis dėlto praleis... 

Bet pasiuntinybės kurjeris jau pastebėjo savo šeimininko 
karietą ir, grenadierių padedamas, sklaidė minią. Vežikas 
sudrožė arkliams, tvora liko už nugarų, ir sėdintieji karietoje 
išvydo keistą reginį, kuris kėlė paryžiečių susižavėjimą ir 
susidomėjimą.  Didžiuliu kiemu, tarp išsitempusių kareivių ir 
rūmų karininkų, tarnų ir arklininkų, kurie rūpinosi atvykusiais 
kviestiniais svečiais, penkiolika šventiškai apsirengusių kardinolų, 
ant rankų užsimetę raudonų mantijų šleifus, vaikščiojo, lydimi 
sekretorių ir konfidentų, kurie priminė išsigandusių vištų būrį. 
Jie vaikštinėjo pirmyn atgal nušviesti saulės spindulių, džiugiai 
besiliejančių iš žydro dangaus, kuriame plaukė lengvi 
plunksniniai debesėliai. Tačiau tik kritiškai nusiteikę paryžiečiai 
galėjo matyti kažką juokinga tose didingose raudonose figūrose, 
kurios, atrodė, be jokio tikslo vaikštinėjo čia, nesitikėdamos 
pagalbos, nes nei kareiviams, nei karininkams jie, matyt, nė 
kiek nerūpėjo. 

Ką tai galėtų reikšti? paklausė Marijana. 

Pasisukusi į Klari, ji pamatė, kad šis smarkiai išbalo, o jo 
skruostai nervingai trūkčiojo. 

Bijau, kad tai rodo imperatoriaus pyktį Ką dar galima 
pamanyti? 

Karieta sustojo prie laiptų. Liokajus atidarė dureles. Klari 
vikriai nušoko ir pasiūlė ranką savo bendrakeleivei, kad padėtų 
jai išlipti. 

Prašau jus, greičiau, pasakė jis.“ Geriau eikime į vidų! 
Kažin ką atiduočiau, kad nieko nematyčiau. 

Ir tada jūsų sąžinė nieko neklausinės jūsų? įgėlė Marijana. 
Kaip vadinamas tas paukštis, kuris griebiasi tokios gudrybės? 
Man regis... strutis? Jūs norite pasidaryti stručiu?* 
Koks baisus žodžių žaismas! Kartais savęs klausiu, ar tik 
jūs nejaučiate man neapykantos? 


Atvirai kalbant, Marijana jau anksčiau savęs to klausė, bet 
dabar jos tai nedomino. Jos akys buvo įsmeigtos į vieną prelatą, 
neaukštą žmogelį, su savo puošnia apranga panašų į raudoną 
rožę. Jis stovėjo ant paskutinio laiptelio nugara į ją, greta 
priešais jį pasilenkusio aukšto juodo abato ir kažką gyvai kalbėjo 
nekreipdamas dėmesio į savo kolegas, kurie tarėsi išsisklaidę 
nedidelėmis, po tris keturis žmones, grupelėmis. 


Tas neaukštas kardinolas kažkuo patraukė Marijanos dėmesį, 
nors ji ir negalėjo pasakyti kuo. Gal galvos forma virš šermuonėlių 
apykaklės ar žilais plaukais po apskrita raudona kepuraite? Ar 
gražiomis rankomis, kuriomis prelatas gestikuliavo karštai 
kalbėdamas?.. Staiga jis pasuko galvą. Išvydusi jo profilį, Marijana 
nesusilaikė: 

Krikštatėvis?.. 

Kraujas suplūdo jai į veidą, kai pažino žmogų, kuris visą 
jaunystę kartu su teta Elise buvo jos širdyje. Ir širdis, vos 
išvydus pažįstamus bruožus, neapsiriko. Mažasis kardinolas buvo 
Gotjė de Šazėjus. 


Ką jūs pasakėte? sunerimo Klari, pamatęs ją tokią 
susijaudinusią. = Jūs pažįstama? Jūs pažįstama su... 

Bet ji jo negirdėjo. Ji visai užmiršo jį, kaip užmiršo viską 
aplinkui vietą, kur ji buvo, net save pačią, kad vėl pasijustų, 
kaip kadaise, maža, dešimtmetė Marijana, kuri kiek kojytės neša 
Seltone lėkdavo iš tolimo parko kampo, vos pastebėjusi abatą 
de Šazėjų, lėtai jojantį savo mulu pagrindine alėja! Ji net 
nenustebo pamačiusi, kad kardinolas tai mažasis abatas, kuris 
visada gyveno kukliai, visada paslaptingais tikslais keliavo po 
visą Europą. Su juo viskas atrodė galima, net neįmanomi dalykai! 
Ją pagavo toks džiaugsmas, kad visai natūraliai atgijo vaikiški 
įpročiai. Abiem rankomis sugriebusi prašmatnios suknelės padurką 


* L'autruche (pranc) strutis, L'autrichien (pranc) austras. 

ir šleifą, ji puolė prie tų dviejų šventikų, kurie jau tolo, nė 
nenujausdami apie ją deginusį jaudulį. Ji beregint pasivijo juos. 

Krikštatėvi! Koks džiaugsmas! Kokia laimė!. 

Juokdamasi ir verkdama, ji nieko nesvarstydama puolė ant 
kaklo apstulbusiam kardinolui, kuris vos spėjo atpažinti ją prieš 
apglėbdamas. 

Marijana! 

Taip, čia aš, tikrai aš! O krikštatėvi, kokia laimė! 

Marijana, čia? Nejaugi aš kraustausi iš proto? Bet ką tu 
veiki Paryžiuje? 

Jis atplėšė ją nuo savęs ir, laikydamas ištiestomis rankomis, 
apžiūrinėjo su džiugesiu ir nuostaba, jo padėties Žmogui per 
didele. Jo negražus veidas spinduliavo. 

Apie tai nė nesvajojau! Tu čia... Dieve mano, mažyle, 
kokia tu tapai gražuole! Nagi, dar kartą tave pabučiuosiu!.. 

Žado netekusio lieso abato bei mašinaliai paskui savo palydovę 
pasekusio kunigaikščio Klari akivaizdoje kardinolas ir jaunoji 
moteris vėl džiugiai apsikabino, ir nebuvo jokių abejonių dėl 
jų karštų jausmų. 

ie prieraišumo ženklai, taip neatitikę protokolo, matyt, 
glumino liesąjį abatą, nes jis ėmė kosčioti ir pagarbiai palietė 
prelato petį. 

+ Tegul jo eminencija dovanoja man, bet galbūt reikėtų... 
Noriu pasakyti... ė... aplinkybės... Žodžiu, jo eminencijai reikėtų 
neužmiršti, kad į jį Žiūri! 

Tai buvo tiesa. Rūmų tarnai, karininkai ir prelatai neatitraukė 
akių nuo keistos poros žemo kardinolo ir žavios, puošniai 
apsirengusios moters tarp juodo abato ir žvilgančio austrų 
karininko. Girdėjosi šnabždesys, matėsi daugiareikšmės šypsenėlės. 
Leopoldui Klari atrodė, kad stovi ant įkaitusių anglių. Tačiau 
Gotjė de Šazėjus tik gūžtelėjo pečiais. 

Nekalbėkite nesąmonių, Bišetai! Tegul žiūri kiek nori! Ar 
jūs žinote, kad tai: mano vaikas, noriu pasakyti, mano širdies 
vaikas, čia vėl surastas? Tačiau manau, jūs norite būti pristatytas? 
Marijana, tai abatas Bišetas, mano ištikimas sekretorius. O 
jūs, mano drauge, žinokite, kad ši graži dama - mano krikštaduktė, 
ledi Marijana. 


190 


Jis nutilo, akimirksniu suvokęs, ką nori pasakyti, apimtas 
džiaugsmo ir pasidavęs savo impulsyviam būdui. Šypsena iš jo 
veido dingo, tarsi neregimos rankos nušluota. Jis staiga 
nerimastingai pažvelgė į Marijaną. 

Bet tai neįmanoma!  sušnabždėjo jis“ = Kaip tu gali būti 
čia, Prancūzijoje, šiuose rūmuose, austro draugijoje... 

Kunigaikštis Leopoldas Klari und Aldringenas!  išsitempė 
jaunasis karininkas ir kaukštelėjo kulnais. 


Malonu susipažinti, mašinaliai pasakė kardinolas paskendęs 
savo mintyse. Aš klausiu: kaip tu gali būti Paryžiuje, juk 
mes paskutinį kartą matėmės... Kurgi... 

Marijaną ūmai apėmė baimė pagalvojus, kas dabar bus, ir 
ji skubiai nutraukė jį. Suglumusi Klari veido išraiška jis, be 
abejo, išgirdo nelemtąjį “ledi Marijana" jau pakankamai išdavė 
jo nerimą. 

Aš jums vėliau viską paaiškinsiu, brangusis krikštatėvi. Tai 
labai ilga istorija, ir čia, vidury kiemo, tiesiog neįmanoma jos 
papasakoti. Geriau sakykite man, ką jūs pats čia veikiate? Kaip 
suprantu, jūs rengiatės eiti pėsčiomis? 

Aš darysiu tai, ką ir kiti, velniai griebtų! suniurnėjo 
kardinolas. Kai mes čia atvykome, mano broliai ir aš, vyriausiasis 
ceremonmeisteris perdavė mums įsakymą nedelsiant nešdintis iš 
čia, nes jo korsikietiškoji didenybė atsisakė mus priimti, chamas! 

Jūsų eminencija, kreipėsi abatas Bišetas, baugščiai 
žvalgydamasis aplinku, kalbėkite atsargiau. 

A, aš šneku, ką noriu! Mane išveja, ar ne? Ir rodo mums 
tokį subtilų dėmesį, jog išsiunčia visas mūsų karietas, kad 
Paryžiaus žiopliai pamatytų neregėtą vaizdą: penkiolika kardinolų, 
pasikėlę mantijas, brenda per dulkes ir eina namo pėsti kaip 
galanterininkai! Tikiuosi, gerieji paryžiečiai deramai įvertins savo 
valdovo pagarbumą. 

Monsinjoras de Šazėjus tapo toks pat raudonas kaip jo 
mantija, ir jo aristokratiškas balsas, paprastai tylus ir ramus, 
tapo įtartinai šaižus. Įsikišo Klari: 

Jūsų eminencija ir jo kolegos, jei gerai suprantu, yra tie, 
kurie nesiteikė dalyvauti mūsų erchercogaitės vestuvėse? 
paklausė jis gana atžariai. Ir, žinoma, imperatorius Napoleonas 

negalėjo palikti tokio įžeidimo, nepagalvojęs apie kerštą. 
Prisipažįstu, tikėjausi, "kad bus blogiau. 

Blogiausia dar bus, neturėkite iliuzijų! O dėl erchercogaitės 

tikėkite, pone, mums labai gaila, bet mes privalome visiškai 
paremti jo eminencijos poziciją O Napoleono ir Zozefinos 
santuokos Roma iki šiol nėra nutraukusi. 

Kitaip tariant, jūs norite pasakyti, kad mūsų princesė nėra 
teisėta žmona? ėmė karščiuotis Klari. 

Pamačiusi, kad plieskiasi dar vienas skandalas, išsigandusi 
Marijana skubiai įsikišo. 

- Susimildami, ponai! Čia... Krikštatėvi, juk jūs negalite keliauti 
taip, pėsčias. Ir kur jūs gyvenate? 

Pas vieną draugą, kanauninką Frimberą de Briujarą, Šanueno 
gatvėje. Nežinau, ar tu, mažyle, esi informuota, kad mūsų šeimos 
namas dabar priklauso Napoleono ypač globojamai operos 
dainininkei. Taigi aš ten negyvenu. 

Marijana pasijuto visiškai priblokšta. Kiekvienas iš šių baisių 
žodžių jos sieloje paliko kraujuojančią žaizdą. Smarkiai išbalusi, 
ji žengtelėjo atbula ir, apčiuopusi Leopoldo Klari ranką, atsirėmė 
į ją. Jei ne ši atrama, ji tikrai būtų susmukusi tiesiog dulkėse, 
kurios jau buvo nusėdusios ant raudonų bažnyčios hierarcho 
batų. Keletas žodžių parodė, kokia gili praraja yra tarp jos 
vaikystės ir dabartinės padėties. Ją apėmė kokti baimė, jog 
Klari, trokšdamas atskleisti tiesą ir apginti ją, nieko nepamanęs 
pareikš, kad ta operos dainininkė tai ji. Zinoma, Marijana 
pasakys savo krikštatėviui teisybę, tik kai ateis laikas, be 
pašalinių... 

Desperatiškai stengdamasi įveikti jaudulį, ji per jėgą 
nusišypsojo, O jos pirštai įsikibo į kunigaikščio ranką. 

- Jei leisite, aš šį vakarą ateisiu pas jus. O dabar kunigaikščio 
Klari karieta parveš jus namo, krikštatėvi. 

Jaunasis austras ūmai atšlijo. 

Bet juk tai... o brangioji, ką pasakys imperatorius? 

Ji beregint įširdo, kaip visada, pyktis buvo geriausias vaistas 
nuo smarkių sukrėtimų. 

Jūs nesate imperatoriaus valdinys, brangusis kunigaikšti. Be 
to, galiu jums priminti, kad jūsų valdovo santykiai... su Šventuoju 
Tėvu yra puikūs. O gal aš jus negerai supratau? 

Kilstelėjęs smakrą, Leopoldas Klari išsitempė, tarsi staiga būtų 
atsidūręs prieš patį imperatorių Pranciškų. 

Galite būti tikras, jūsų eminencija, kad mano karieta ir 
žmonės jūsų paslaugoms. Jei jūs malonėsite suteikti man 
garbę... 

Spragtelėjęs pirštais, net nepasisukęs, jis pašaukė vežiką, kuris, 
pastebėjęs nejprastą pasiuntinybės atašė elgesį, dar nebuvo 
nuvažiavęs. Karieta paslaugiai privažiavo, sustojo, ir vienas iš 
liokajų, nušokęs nuo užkariečio, atidarė dureles ir nuleido 
laiptukus. 

viesios kardinolo akys vienu žvilgsniu nužvelgė išbalusią jauną 
moterį Žydra suknele ir kunigaikštį austrą, beveik tokį pat 
išbalusį, baltu munduru. Jų blyškioje žydrynėje glūdėjo aibė 
klausimų, tačiau Gotjė de Šazėjus neuždavė nė vieno. Jis didingai 
ištiesė prie pasilenkusio Klari lūpų ant piršto užmautą žiedą 
su safyru, paskui prie Marijanos lūpų. Ji, negalvodama apie 
dulkes, priklaupė. 

Lauksiu tavęs šį vakarą, pasakė jis atsisveikinęs. = Ak... 
visai pamiršau! Jo eminencija Pijus XII kartu su kardinolo 
kepure man suteikė San Lorenco titulą. Prancūzijoje aš žinomas... 
ir pripažintas šiuo vardu. 

Po keleto sekundžių austro karieta išvažiavo už Tiuilri tvoros, 
ją pavydžiais žvilgsniais nulydėjo pasilikę bažnyčios hierarchai, 
kurie, susitaikę su likimu, vienas paskui kitą, savo artimųjų 
lydimi, nuėjo vartų link, vildamiesi rasti laisvų ekipažų. Marijana 
ir Klari tylėdami žvilgsniais nulydėjo nuvažiuojantį kardinolą de 
San Lorencą. 

Jaunoji moteris mašinaliai pirštinaitėmis nukratė dulkes nuo 
sidabrinių suknelės palmių, paskui pasisuko į savo palydovą. 

Na ką, eime? 

Taip... bet man kyla klausimas, kaip mus priims. Pusė 
kieme esančių matė, kaip mes atidavėme karietą žmogui, kurį 
jo didenybė imperatorius neabejotinai laiko savo priešu. 

Jūs pernelyg viską imate į galvą, mano drauge. Eime 
drąsiau, viskas bus gerai. Patikėkite manimi, gyvenime būna 
daug baisesnių dalykų negu imperatoriaus pyktis! pridūrė ji 
nenorom, galvodama apie tai, ką jos krikštatėvis pasakys šį 
vakarą, kai sužinos... 

Ši perspektyva truputį temdė nuoširdų džiaugsmą, kurį ji ką 
tik patyrė, sutikusi krikštatėvį, bet negalėjo visai jo nustelbti. 
Kaip gera vėl pamatyti jį, ypač tokiu momentu, kai jai taip 
reikia jo pagalbos! Žinoma, ji išgirs daug nemalonių žodžių, be 
abejo, jis griežtai pasmerks jos naująją dainininkės profesiją, bet 
galiausiai supras ją ir atleis. Nėra žmogiškesnės ir širdingesnės 
būtybės už abatą de Šazėjų. Kodėl gi kardinolas San Lorencas 
turėtų būti kitoks? Ir Marijana su pasitenkinimu prisiminė, kad 
jos krikštatėvis kadaise instinktyviai jautė antipatiją lordui 
Kranmeriui. Jis gali tik užjausti dėl nelaimių mylimą krikštaduktę, 
kurią laikė savo vaiku. Ne, viską pasvėrus aišku, kad būsimas 
vakaras Marijanai žada daugiau džiaugsmo, negu nerimo. Gotjė 
de Šazėjui, dabar kardinolui San Lorencui, nebus sunku pasiekti, 
kad popiežius nutrauktų santuoką, taip slegiančią jo krikštaduktę... 

Marijana dar niekada nebuvo lankiusis paradinėse Tiuilri 
patalpose. Maršalų salė, kur turėjo įvykti koncertas, pribloškė 
ją savo didumu ir puikybe. Buvusi Kotrynos Mediči sargybinė 

tai didžiulė patalpa, gauta sujungus du aukštus po centrinės 
rūmų dalies kupolu. Antrojo aukšto lygyje, priešais artistų estradą, 
buvo didelė tribūna, kur netrukus vietas užims imperatorius ir 
jo šeima. Tribūną laikė keturios paauksuotos milžiniškos kariatidės, 
vaizdavusios moteris su romėnų togomis. Į abi puses nuo tribūnos 
aplink visą salę ėjo balkonai su ložėmis, muštomis raudonu 
aksomu su auksinėmis bitėmis. Lubose buvo kupolas su keturiomis 
briaunomis, kampuose papuoštas paauksuotais karių narsumo 
ženklais, 0 centre buvo didžiulis raižyto krištolo sietynas, kurį 
supo dar keturi tokie pat, tik mažesni. Skliautuose buvo alegorinio 
turinio freskos, o ant aukšto sienų, kad ši salė turėtų karinės 
dvasios, kabėjo keturiolikos maršalų portretai visu ūgiu, O tarp 
jų išstatyti dvidešimt dviejų generolų ir admirolų biustai. 

Balkonas buvo pilnas žmonių, bet Marijana šioje erdvioje 
kaip bažnyčia patalpoje pasijuto vieniša ir visų užmiršta. Cia 
kaip sunerimusioje vištidėje buvo taip triukšminga, kad nesigirdėjo 
derinamų muzikos instrumentų garsų. Priešais ją sumirguliavo 
tiek veidų ir žibėjo tiek brangenybių, kad ji kurį laiką nieko 
negalėjo pažinti. Vis dėlto pamatė Diuroką, žaviai atrodantį su 
savo violetiniu pasidabruotu vyriausiojo maršalo kostiumu. Jis 
ėjo jos link, bet kreipėsi į Klari: 

194 


Kunigaikštis fon Švarcenbergas nori tuoj pat išvysti jus, 
pone. Jis prašo prisidėti prie jo imperatoriaus kabinete. 

Imperatoriaus kabi... 

Taip, pone. Ir geriausia būtų neversti jo laukti. 

Jaunasis kunigaikštis ir Marijana sukrėsti susižvalgė. Šis 
grasinantis kvietimas galėjo reikšti tik viena: Napoleonas jau 
žino apie istoriją su karieta ir vargšo Klari laukia nemalonios 
minutės. Marijana negalėjo palikti draugo vieno, kai jo laukė 
bausmė už tai, ką pati padarė, ir ji įsikišo. 

Aš žinau, kodėl kunigaikštis kviečiamas pas jo didenybę, 
pone vyriausiasis maršale, bet kadangi šis reikalas susijęs tik su 
manimi, aš primygtinai prašau leisti man lydėti jį. 

Susirūpinęs hercogo de 'Triulio veidas nesušvelnėjo. Net 
atvirkščiai jis rūsčiai nužvelgė jaunąją moterį. 

Aš negaliu, madmuazele, pas jo didenybę praleisti nieko, 
ko jis nekvietė. Be to, turiu palydėti jus pas ponus Goseką 
ir Pičinį, kurie laukia prie orkestro. 

Maldauju jus, pone hercoge! Jo didenybei gresia pavojus 
priimti netinkamą sprendimą. 

Jo didenybė puikiai Žino, ką daro! Kunigaikšti, jūs jau 
turėjote eiti! Eikite paskui mane, madmuazele! 

Noromis nenoromis Marijana turėjo išsiskirti su savo palydovu 
ir eiti paskui Diuroką. Jai einant, girdėjosi šnabždesys, santūrūs 
aplodismentai, bet, paskendusi savo mintyse, ji į tai nekreipė 
jokio dėmesio. Droviai, bet tvirtai ji paėmė už rankos Diuroką. 

Man reikia pamatyti imperatorių, pone vyriausiasis maršale. 

Truputį kantrybės, madmuazele. Jo didenybė malonėjo 
pasakyti, kad pasistengs su jumis pasimatyti po koncerto. 

Malonėjo... Iš kur toks griežtumas, pone hercoge? Argi 
mes nebe draugai? 

Lengva šypsena akimirką privertė atsileisti suspaustas Diuroko 
lūpas. 

Mes jais būsime amžinai, greitai sušnabždėjo jis, bet 
imperatorius smarkiai pyksta, ir aš neturiu teisės būti jums 
malonus! 

Vadinasi, aš... užsitraukiau nemalonę? 

Tikrai negaliu pasakyti, bet atrodo... 

Tada, už Marijanos pasigirdo malonus lėtas balsas, 
minutėlę palikite ją su manimi, brangusis Diurokai. Užsitraukusieji 
nemalonę turi laikytis drauge, ar ne? 

Dar prieš pasigirstant šiems žodžiams Marijana pažino 
Taleiraną. Kaip visada elegantiškas, su tamsiai žaliu fraku, balta 
šilkine kojine apauta sužeista koja, pasiramsčiuodamas lazdele 
su auksiniu bumbulu, jis įžūliai nusišypsojo Diurokui ir ištiesė 
ranką Marijanai. 

Aiškiai apsidžiaugęs tokia galimybe dingti, vyriausiasis maršalas 
mandagiai nusilenkė ir paliko jaunąją moterį imperijos 
vicekanclerio globai. 

Dėkoju jums, kunigaikšti, bet nenueikite su madmuazele 
toli. Imperatoriaus nereikės ilgai laukti. 

Žinau, sušnypštė Taleiranas, kiek laiko reikia, kad 
ištrinktum galvą jaunajam Klari ir pamokytum jį nepasiduoti 
jaunos moters žavesiu. Tam reikės penkių minučių. 

Kalbėdamas jis švelniai nuvedė Marijaną prie vieno lango 
ambrazūros. Iš šalies atrodė, kad šis žmogus veda malonų 
aukštuomenės pokalbį, bet Marijana iš karto pajuto, kad bus 
šnekama apie labai rimtus dalykus. 

Be abejo, dabar Klari nemalonios minutės, sušnabždėjo 
jis, tačiau aš būgštauju, kad jūsų laukia didysis imperatoriaus 
pyktis. Įdomu, kokia vapsva jums įgėlė? Pulti ant kaklo kardinolui 
vidury Tiuilri kiemo... ir dar į nemalonę patekusiam kardinolui! 
Taip elgiamasi tik su... labai artimu žmogumi, ar ne? 

Marijana nieko neatsakė. Neatskleidus jos elgesio tikrosios 
esmės, sunku jį paaiškinti. Argi ji Taleiranui nebuvo kažkokia 
mergelė Malerus, nekilminga bretonė? Šiaip ar taip, kažkas, kas 
negali taip laisvai elgtis su bažnyčios hierarchu. Kol ji bergždžiai 
stengėsi sugalvoti, įtikinamą paaiškinimą, Benevento kunigaikštis 
toliau nerūpestingai šnekėjo: 

Aš gerai pažinojau abatą Šazėjų dar anais laikais. Jis 
pradėjo vikaru pas mano dėdę, Reimso arkivyskupą, kuris dabar 
yra karaliaus nuodėmklausys emigracijoje. 

Marijana pajuto, kad kunigaikštis tarsi voras musę raizgo ją 
voratinkliais, jai pasidarė nepakeliamai liūdna. Prisiminė savo 
vestuvių dieną ir aukšją monsinjoro de Taleirano-Perigoro, 
Liudviko XVIII kapeliono, figūrą. Jos krikštatėvio santykiai su 


196 


prelatu tikrai buvo labai geri. Tai jis paskolino sutuoktuvių 
ceremonijai reikalingus daiktus Selton Hole. Tarsi nepastebėdamas 
jos jaudinimosi, Taleiranas toliau kalbėjo tokiu pat ramiu, kaip 
ežero paviršius giedrą dieną, balsu: 

Tuo laiku aš gyvenau Belšaso gatvėje, visai greta Lilio, 
tada vadintos Burbonų, gatvės, ir palaikiau puikius kaimyniškus 
santykius su abato šeima. Ak, koks nuostabus tai buvo metas, 

atsiduso kunigaikštis. Juk tikrai: tas, kas negyveno iki 
1789-ųjų, nežino, ką reiškia mėgautis gyvenimu. Man regis, 
niekada nesu sutikęs nuostabesnės, darnesnės ir švelnesnės poros 
kaip markizas ir markizė d'Aselnos... kurių name dabar gyvenate. 

Kad ir kaip stengėsi susivaldyti, Marijanai ėmė svaigti galva. 
Ji sugriebė Taleirano ranką ir tiesiog pakibo ant jos, mėgindama 
įveikti blogumą. Širdis taip plakė, kad buvo sunku kvėpuoti. 
Jai atrodė, kad kojos tuoj tuoj sulinks, tačiau kunigaikštis 
tebebuvo ramus ir tik prisimerkęs žvalgėsi aplinkui. Pro šalį 
praėjo aukšta moteris ugniniais plaukais ir jausmingu veidu, 
labai graži ir baltai apsirengusi. 

Aš ir nepastebėjau, kad jūs taip mėgstate operą, brangusis 
kunigaikšti! įgėlė ji su aukštuomenės damai būdingu išdidumu. 

Taleiranas oriai nusilenkė. 

Turiu teisę Žavėtis visomis to, kas gražu, formomis, ponia 
hercogiene, jūs turėtumėte tai žinoti, nes labai gerai pažįstate 
mane. 

Taip taip, aš žinau, bet jums metas palydėti... ė... šią 
būtybę pas muzikantus. Niekingas nedo... žodžiu, noriu pasakyti, 
imperatoriškoji pora tuoj pasirodys. 

Mes einame ten. Dėkoju, ponia. 

Kas ji? paklausė Marijana, kai rusvaplaukė gražuolė 
nuėjo. Kodėl ji taip aiškiai parodė nepagarbą?.. 

Ji visus niekina... ir labiausiai save pačią nuo to laiko, 
kai, norėdama įsiteikti erchercogienei, sutiko tapt mūsų rūmų 
dama. Tai ponia de Sevrez. Ji, kaip matėte, labai graži. Jos 
šviesus ir skvarbus protas, bet ji nelaiminga, nes jos aistringa 
siela dūsta. Tik pamanykite, ji turi sakyti “imperatorius" ir 
kreiptis į “didenybę", kai gyvenime jį vadino tiesiog “niekingu 
nedorėliu". Beje, ji jau beveik atprato taip sakyti. O dėl 
paniekos jums... 

Taleiranas staigiai pasisuko ir įsmeigė į Marijaną melsvai 
žalias akis. 

Ji neturi kito preteksto taip elgtis, išskyrus tą, kurį jūs 
pati jai duodate! Viena iš Ševrez gali tik su panieka žiūrėti į 
dainininkę Mariją Stelą... bet ji išskėstų rankas markizo d'Aselnos 
dukteriai. 

Stojo tyla. Truputį pasilenkęs prie savo pašnekovės, Taleiranas 
vėrė Marijaną akimis, tačiau ji nesuvirpėjo. 

Nuo kada tai žinote? paklausė ji netikėtai ramiai. 

Nuo tos dienos, kai imperatorius jums atidavė namą Lilio 
gatvėje. Tą dieną supratau, iš kur tie neaiškūs prisiminimai, tas 
panašumas į kažką, ko negalėjau prisiminti! Aš supratau, kas 
jūs esate iš tikrųjų. 

Tad kodėl nieko nepasakėte? 

Taleiranas gūžtelėjo pečiais: 

O kam? Jūs. pati netikėtai iki ausų įsimylėjote žmogų, 
kurio nuo vaikystės nekentėte. 

Taip, bet juk jūs mane pastūmėjote į jo lovą, šiurkščiai 
atrėžė Marijana. 

Aš pakankamai dėl to gailėjausi... dėl tos atmintinos dienos, 
kai atėjau pasikalbėti su jumis. O paskui pamaniau, kad viską 
reikia palikti natūraliai įvykių ir laiko tėkmei. Tokia meilė ilgai 
negyvuos. Nei jūsų meilė, nei jūsų, kaip artistės, karjera... 

Marijana buvo apstulbinta. 

Kodėl, leiskite paklausti? 

Priežastis viena. Jūs negimusi nei Napoleonui, nei teatrui. 
Net jei mėginsite save įtikinti, kad yra kitaip, jūs vis tiek būsite 
viena iš mūsų, aristokratė, ir iš labai geros šeimos. Jūs tokia 
panaši į tėvą! 

Tai tiesa, jūs pažinojote jį? paklausė Marijana kamuojama 
troškimo pagaliau daugiau sužinoti apie žmogų, kurio kūnas ir 
kraujas ji buvo, bet kurį pažinojo tik iš portreto. Papasakokite 
man apie jį! 

Taleiranas atsargiai nukėlė ant jo rankos virpėjusią ranką ir 
palaikė savojoje. 

Vėliau. Čia sunku atgaivinti jo paveikslą. Imperatorius 
ateina. Jūs turite bent trumpam vėl tapti Marija Stela. 

Jis skubiai nuvedė ją prie muzikantų grupės, kur viduryje ji 
pastebėjo Goseką, ranka rodantį jai ženklus, Pičinį, atskleidusį 
partitūrą ant rojalio, ir Paerą, imperatoriaus orkestro dirigentą, 
rūpestingai valdantį savo lazdelę. Paskutinę akimirką ji, pati 
nežinodama kodėl, sulaikė vicekanclerį. 

Jei aš negimusi nei... imperatoriui, nei teatrui, tai kam, 
jūsų nuomone? 

Meilei, brangioji! 

Bet... mes mylime vienas kitą! 

Nepainiokite! Aš kalbu apie meilę... didelę meilę: tokią, 
kuri sukrečia pasaulį, amžinas dinastijas... tokią, kuri išlieka iki 
pat mirties, tokią, kurios, deja, dauguma žmonių niekada neranda. 

Tai kodėl aš turėčiau ją rasti? 

Todėl, kad jei jūs jos nerasite, vadinasi, jos nėra, Marijana, 
o ji turi būti, kad tokie kaip aš galėtų ją neigti! 

Smarkiai susijaudinusi, Marijana stebėjo nelygią, bet gražią 
šio keisto šlubio eiseną. Taleirano žodžiuose, taip mažai 
atitinkančiuose jo charakterį ir manieras, tame ryžtingame jų 
luominio bendrumo pripažinime ji aiškiai pastebėjo lyg ir siūlomą 
draugystę ar bent pagalbą... Pagalbą! Dabar, kai jai jos taip 
reikia! Bet kiek galima pasikliauti Benevento kunigaikščio 
nuoširdumu? Pagyvenusi po vienu stogu, Marijana geriau už 
kitus žinojo, kokį savotišką žavesį jis skleidė, ir juo didesnį, 
kad jis buvo visai natūralus. Ji staiga prisiminė grafo de 
Montrono žodžius, kuriuos Fortiunė Gamelen kartą juokdamasi 
jai persakė: “Na, kas gi gali nepamilti jo? Juk jis toks 
nuodėmingas!" 

Ko jis siekė šį vakarą? Grąžinti ją, be jokių slaptų minčių, 
į jos kilmę atitinkantį gyvenimą, ar dar labiau atitolinti nuo 
imperatoriaus... imperatoriaus, kurį jis, kaip kalbama, išduoda 
carui? 

Pasigirdo trimitai, iškilmingi vyriausiojo ceremonmeisterio grafo 
de Segiuro lazdos smūgiai, ir didžiulėje salėje įsigalėjo pagarbi 
tyla, visi pasisuko į tribūną. kur tarp žvilgančių tualetų ir nuo 
ordinų blizgančių mundurų pasirodė imperatoriškoji pora. 
Mirgliuojančiame įvairiaspalviame rūmų damų ir adjutantų fone 
išsiskyrė žalias Napoleono munduras ir rausva Marijos Liudvikos 

suknelė, o daugiau Marijana nieko nebematė. Kaip ir visi rūmai, 
ji padarė gilų reveransą. 

Kodėl tas reveransas nebuvo amžinas?.. Kai Marijana pakėlė 
akis į jaunavedžius, laiminga jų veidų išraiška sužeidė ją į pačią 
širdį. Ji akivaizdžiai įsitikino, kad tarp jų yra absoliutus sutarimas. 
Net nežvilgtelėjęs į salę, Napoleonas paslaugiai ir švelniai sodino 
savo žmoną ir net pabučiavo jai ranką, kurią tebelaikė savojoje, 
atsisėdęs greta jos. Jis pasilenkė prie jos ir tyliai kažką kalbėjo, 
nekreipdamas dėmesio į aplinkinius. 

Įskaudinta ir sutrikusi, Marijana stovėjo prie rojalio ir nežinojo, 
kaip elgtis. Rūmininkai susėdo ir laukė, kada imperatorius duos 
ženklą pradėti koncertą, jo užsakytą, kad Marija Liudvika pailsėtų 
tarp iškilmingų pusryčių ir didelio priėmimo, kurio metu naująją 
imperatorienę sveikins diplomatų korpusas ir municipalitetų 
atstovai. 

Tačiau Napoleonas šypsodamasis tęsė intymų pokalbį, ir 
Marijanai, kuri nepakeliamai kentėjo, ūmai pasirodė, kad ši 
žema estrada yra ne kas kita, kaip gėdos stulpas, prie kurio 
ji prikalta dėl užmaršaus mylimojo žiauraus kaprizo. Ją apėmė 
pašėlęs noras bėgti iš šios prašmatnios salės, nuo šimtų smalsių 
akių. Nelaimė, tai jau buvo neįmanoma... Viršuje, tribūnoje, 
grafas de Segiuras pagarbiai pasilenkė prie jo didenybės, be 
abejo, prašydamas leidimo pradėti, O imperatorius, nė 
nežvilgtelėjęs į jį, atsainiai mostelėjo ranka, ir pasigirdo iškilmingas 
lazdos smūgis. 

Tarsi aidu atsiliepė lengvas Paero lazdelės barškinimas į 
piupitrą. Pasigirdo pirmieji rojalio akordai, pagroti Aleksandro 
Pičinio, paskui suskambo smuikai. Sugavusi jo siaubo kupiną 
žvilgsnį, Marijana suprato, kad jos jaudinimasis pastebimas. O 
apačioje Goseko veide ji išvydo nebylų maldavimą. Be abejo, 
dar niekada nebuvo matyta, kad imperatorius būtų toks įžūlus 
garsiosios dainininkės atžvilgiu. Tačiau Marijana prisiminė, jog 
ji vis dėlto, pasak Diuroko, yra užsitraukusi jo nemalonę, kadangi 
neleido pagyvenusiam krikštatėviui ištepti Paryžiaus purvu raudono 
bažnyčios hierarcho rūbo! 

Palaimingasis pyktis padėjo įveikti sumišimą. Pirmiausia buvo 
atliekama arija iš “Vestalės", mėgstamas imperatoriaus kūrinys. 
Giliai įkvėpusi ir taip nuraminusi pašėlusiai plakančią širdį, ji 

ėmė dainuoti taip jausmingai, kad iš karto pavergė publiką. 
Reikšdama neviltį Julijos, kuri turėjo būti gyva užmūryta vestalės 
šventykloje, nors visa alsavo gyvenimu, Marijana rado tokių 
nuostabių niuansų, kad jie galėjo sujaudinti ir didžiausią skeptiką. 
Ji atskleidė visą savo talentą stengdamasi pagaliau patraukti 
imperatoriaus dėmesį. Paskutinės natos buvo persmelktos tokio 
širdį draskančio skausmo, kad sugriaudėjo nepaprasti, gaivališki, 
nesuvaldomi plojimai. Tai buvo protokolo pažeidimas, nes tik 
jų didenybės pirmieji turėjo parodyti pavyzdį. Tačiau artistės 
menas pernelyg sujaudino. publiką. 

Ji pakėlė į imperatoriaus ložę vilties kupinas akis. Deja! 
Napoleonas ne tik nežiūrėjo į ją, bet, atrodė, iš viso nė 
nepastebėjo, kad ji dainavo. Pasilenkęs prie Marijos Liudvikos, 
jis kažką kalbėjo jai į ausį. Ji klausėsi jo nuleidusi akis, kvailokai 
šypsodamasi ir taip nuraudusi, kad Marijana įtūžusi nusprendė, 
jog jis prisipažįsta jai meilėje. Įsakmiu gestu ji liepė Paerui 
pradėti ariją iš Čimarozos “Slaptos santuokos“. 

Turbūt dar niekada lengva ir švelni italų maestro muzika 
nebuvo atliekama su tokiu niūriu įkarščiu. Įsmeigusi žvilgsnį į 
imperatorių, Marijana iš visų jėgų stengėsi patraukti jo dėmesį. 
Įtūžis draskė jai širdį, ji vos besivaldė. Ko juokiasi ta kvaila 
vienietė, nutaisiusi tokią veido išraišką, kaip katė prie grietinės 
indo? O dar šnekama, jog ji sakosi mėgstanti muziką! 

Be abejo, Marija Liudvika mėgo tik savo, austrišką, muziką, 
nes ji ne tik nesiklausė pačiame arijos viduryje pasigirdo jos 
juokas... vaikiškas ir kur kas skardesnis, kad nebūtų pastebėtas. 

Kraujas nuslūgo iš Marijanos veido. Staiga išbalusi, ji nutilo. 
Jos žvilgsnis perbėgo žiūrovų eilėmis jie visi laukė. Paskui, 
išdidžiai išsitiesusi, ji paliko estradą ir gūdžioje tyloje išėjo iš 
Maršalų salės, niekam, net sargybiniu prie durų, nespėjus jos 
sulaikyti. 

Nepaprastai įsitempusi, degančiu veidu ir šąlančiomis rankomis, 
ji ėjo savo keliu, neklausydama kilusio šurmulio. Jos galvoje 
stukseno vienintelė karštligiška mintis: amžinai palikti šiuos rūmus, 
kur tas, kurį ji mylėjo, ją taip negailestingai įskaudino, grįžti 
namo, kuo giliau paslėpti savo skausmą šeimos name ir laukti 
to, kas neišvengiamai bus po tokio iššūkio: imperatoriaus pyktis, 
žandarai, kalėjimas... galbūt. Šią akimirką ji buvo viskam abejinga. 

Bejėgiškas įtūžis ją buvo taip nukamavęs, kad ji nė nemirktelėjusi 
būtų ėjusi ant ešafoto. 

Iš paskos pasigirdo balsas: 

Sustokit! Madmuazele Marija Stela!.. 

Bet ji kaip niekur nieko leidosi dideliais akmeniniais laiptais. 
Ji iš tiesų nieko negirdėjo. Ir tik kai Diurokas pasivijo ant 
paskutinio laiptelio, ji sustojo ir abejingai pažvelgė į maršalą, 
kurio vos neištiko apopleksija. Jis buvo beveik toks pat violetinis 
kaip jo puikusis siuvinėtas kostiumas. 

Jūs išprotėjote! ištarė, stengdamasis atsipūsti. Toks 
skandalas, ir dar paties imperatoriaus akivaizdoje! 

Kas davė dingstį skandalui, jei ne imperatorius... arba bent 
jau ta moteris? 

Kokia moteris? Imperatorienė? Tačiau jūs... 

Aš nežinau kitos imperatorienės, išskyrus popiežiaus 
karūnuotą, tą, kuri Malmezone! O tai karikatūrai, kurią jūs 
taip vadinate, aš jokiu būdu neleidžiu viešai tyčiotis iš manęs. 
Eikite ir perduokite tai savo šeimininkui! 

Įtūžusi Marijana nebesivaldė. Jos skardus balsas taip garsiai 
aidėjo po akmeniniais senųjų rūmų skliautais, kad Diurokas 
tiesiog nežinojo, ką daryti. Atrodė, kad šalia laiptų stovėjęs 
grenadierius šyptelėjo į ūsus. Ir jis pats jautėsi esąs kaltas, kad 
buvo per daug atlaidus šiai Žaviai įsiaudrinusiai furijai, tačiau 
ją reikėjo sutramdyti. Nutaisęs griežtą balsą, malonusis Diurokas, 
paėmęs Marijaną už rankos, aiškiai pasakė: 

Bijau, kad jums pačiai teks jam viską pasakyti, madmuazele. 
Imperatorius man įsakė nuvesti jus į jo kabinetą, kur lauksite 
sprendimo. 

Vadinasi, aš suimta? 

Ne, kiek žinau... šiaip ar taip, dar ne! 

Nutylėta buvo nemaloni užuomina, bet ji netrikdė Marijanos. 
Ji buvo pasirengusi brangiai sumokėti už savo išsišokimą, bet 
jei pagaliau turės galimybę išsakyti Napoelonui viską, kas 
susikaupė širdyje, jokia bausmė nebaisi. Ji jam atvirai viską 
išklos. Kalėjimas tai kalėjimas, juo labiau, kad iš to bus ir 
savotiškos naudos. Kalėjime ji bent bus apsaugota nuo Fransio 
Kranmerio. Jis bus priverstas laukti, kol ji išeis į laisvę. Lieka 
Adelaidė, bet ji tikisi, kad Arkadijus padarys viską, kas reikia. 

Šiek tiek nusiraminusi, mašinaliai peržengė gerai pažįstamo 
kabineto slenkstį ir išgirdo, kaip Diurokas įsakė mameliukui 
Rustanui nieko nejįleisti ir Žiūrėti, kad madmuazelė Marija Stela 
su niekuo nebendrautų. Pastarasis nurodymas net privertė ją 
nusišypsoti. 

Argi jūs pats dabar nematote, kad aš suimta? tyliai 
paklausė ji. 

Juk pasakiau jums, kad ne. Tačiau nesu įsitikinęs, kad 
jaunasis Klari neateis painkšti prie šių durų kaip šeimininką 
pametęs šunytis... O jums patariu pasirengti ilgai laukti, nes 
imperatorius ateis ne anksčiau kaip po priėmimo. 

Nepatenkinta Marijana gūžtelėjo pečiais ir įsitaisė prie ugnies 
ant geltonos kanapos, kur ji pirmą kartą pamatė Fortiunė 
Gamelen. Mintis apie draugę nuramino ją. Fortiunė per daug 
gerai pažinojo vyrus, kad bijotų Napoleono. Jai pavyko įtikinti 
Marijaną, kad didžiausia klaida drebėti jo akivaizdoje, net 
jeigu jį ištinka garsiojo pykčio priepuolis, ir ypač tada. Dabar 
buvo pravartu prisiminti tokį patarimą. 

Jaunąją moterį gaubė visiška tyla, kurią drumstė tik malkų 
traškėjimas židinyje. Kambarys, nors ir santūrus, buvo šiltas ir 
jaukus. Marijana pirmą kartą čia buvo viena ir iš moteriško 
smalsumo nutarė apžiūrėti jį. Jautė malonumą būti kabinete, 
kur kiekvienas daiktas priminė imperatorių. Ji abejingai apžiūrėjo 
aplankus su dokumentais, raudono marokeno portfelius su 
imperatoriaus herbais ir atsainiai numestą ant rašomojo stalo ir 
sekretero didelį Europos žemėlapį, su pasitenkinimu palietė 
porfyrinę rašalinę, paauksuoto bronzinio erelio formos laikrodžio 
įdėklą, auksinę kaustytą tabokinę, kurios dangtelis buvo truputį 
pakeltas ir iš kurios sklido tabako aromatas. Čia kiekvienas 
daiktas liudijo jo buvimą, net juoda triragė skrybėlė, sulenkta 
ir nušveista, be abejo, užėjus pykčio priepuoliui, į kampą. Matyt, 
tai atsitiko neseniai, jei Konstanas dar nespėjo pakelti jos. Ar 
istorija su karieta tapo priežastimi? Nors ir narsiai laikydamasi, 
Marijana pajuto, kaip per nugarą nubėgo šiurpuliai. Kas dabar 
bus? 

Nerimas nemalonus palydovas... Laikas staiga ėmė slinkti 
varginančiai lėtai. Ji nujautė būsiant mūšį ir norėjo greičiau 
stoti į jį. Nuvargusi nuo betikslio slampinėjimo tyliame kambaryje 

paėmė ant stalo gulėjusią knygą ir atsisėdo. Apsitrynęs tomelis, 
įrištas žalia oda, su imperatoriaus herbu, buvo Cezario komentarai. 
Jis buvo primargintas pastabų, 0 paraštėse tokiu nervingu braižu 
buvo tiek prirašyta, kad jį skaityti galėjo tik pats pastabų 
autorius. Marijana atsidususi pasidėjo jį ant kelių, tačiau nepaleido 
iš rankų žalios odos, nesąmoningai ieškodama ant jos kitos 
rankos pėdsakų. Nuo jos pirštų knyga sušilo ir atrodė kaip 
gyva. Kad dar labiau pasimėgautų šiuo pojūčiu, Marijana 
užsimerkė... 

Atsibuskite! 

Jaunoji moteris krūptelėjo. Ji atsimerkė ir pamatė, kad 
kandeliabras ant rašomojo stalo uždegtas, už langų tamsu, o 
priešais ją stovi rūstus, rankas ant krūtinės sukryžiavęs 
Napoleonas. 

Aš žaviuosi jūsų įžūlumu, kandžiai įgėlė jis. Matyt, 
tai, kad užsitraukėte mano pyktį, jus nelabai jaudina. Jūs 
ramiausiai miegojote. 

Jis kalbėjo šiurkščiai, iššaukiamai, aiškiai stengdamasis išmušti 
iš vėžių ką tik nubudusią jaunąją moterį, tačiau Marijana 
sugebėdavo net ir po kieto miego jaustis žvali. Be to, pati 
sau buvo prižadėjusi laikytis kiek įmanoma ramiau. 

Hercogas de Triulis, pasakė ji tyliai, mane įspėjo, kad 
laukti reikės ilgai. Argi miegas ne geriausias būdas trumpinti 
laukimą? 

Manau, kad tai veikiau įžūlumas negu atsiprašymas. Juo 
labiau, ponia, kad aš vis dar laukiu jūsų reveranso. 

Napoleonas aiškiai ieškojo dingsties kivirčui. Jis tikėjosi rasti 
Marijaną sunerimusią, susijaudinusią, drebančią, galbūt užverktomis 
akimis. Ši taip ramiai atsibudusi moteris galėjo tik supykdyti jį. 
Nepaisydama grėsmingos pilkų akių ugnies, jaunoji moteris ryžosi 
nusišypsoti. 

Aš esu pasirengusi pulti prie jūsų didenybės kojų, pone... 
jei tik jūsų didenybė malonės pasitraukti ir leis man atsistoti. 

Jis piktai šūktelėjo, įniršęs staigiai nusisuko ir puolė prie 
lango, tarsi norėdamas išlėkti pro jį. 

O Marijana pakilo nuo kanapos ir padarė gilų ir pagarbų 
reveransą. 

Prie jūsų kojų, pone!  sušnabždėjo ji. 

Bet jis neatsiliepė. Nusisukęs į langą, susidėjęs už nugaros 
rankas, jis tylėjo, kaip Marijanai atrodė, visą amžinybę. Ji buvo 
priversta stovėti nepatogiai, beveik atsiklaupusi. Suprasdama, kad 
jis nori kuo labiau pažeminti ją, Marijana narsiai pasirengė tam, 
kas turėjo būti ir galėjo būti tik nemalonu. Ji tenorėjo vieno: 
žūtbūt išgelbėti jų meilę... 

Pagaliau Napoleonas neatsigręždamas prabilo. 

Aš laukiu pasiaiškinimo, jei tik jūs galite paaiškinti savo 
beprotišką poelgį. Jūsų pasiaiškinimo ir, suprantama, atsiprašymo. 
Atrodo, kad jūs ūmai netekote sveiko proto, nebesuprantate, 
kas yra elementari pagarba man ir jūsų imperatorienei. Jei tik 
jūs neišsikraustėte iš proto! 

Marijana tučtuojau išsitiesė, jos skruostai liepsnojo. Į žodžius 
“jūsų imperatorienė" sureagavo kaip į antausį. 

Atsiprašymo? "aiškiai pakartojo ji" Man neatrodo, kad 
turėčiau tai daryti! 

Šįkart jis atsigręžė ir įtūžęs pažvelgė į ją. 

Ką jūs pasakėte? 

Jeigu šiuose rūmuose ir yra kas nors įžeistas, tai tik aš, 
ir niekas kitas! Palikdama salę, aš apgyniau savo orumą. 

Savo orumą? Jūs nusišnekate, ponia! Jūs užmiršote, prieš 
ką stovite? Jūs užmiršote, kad čia patekote tik mano įsakymu, 
mano gera valia ir vieninteliu tikslu linksminti savo valdovę! 

Savo valdovę? Jei aš bent akimirką būčiau įsivaizdavusi, 
kad jūs mane pakvietėte dėl jos, niekada nebūčiau sutikusi 
peržengti šių rūmų slenksčio. 

Iš tikrųjų? Tokiu atveju būčiau įsakęs atvesti jus jėga! 

Galbūt! Bet nebūtumėt privertęs manęs dainuoti! Jūsų 
rūmininkams būtų buvę labai įdomu pamatyti, kaip jūsų mylimąją 
policininkai ar gvardiečiai tempia į sceną! Beje, šis reginys būtų 
vertas to, kurį neseniai jau davėte progą pamatyti: per dulkes 
brendantys bažnyčios hierarchai, jūsų dėka pasmerkti minios 
patyčioms... tarsi jums nepakaktų to, kad išdrįsote pakelti ranką 
prieš jo eminenciją! 

Dviem šuoliais imperatorius atsidūrė prie jos. Jo išbalęs veidas 
buvo baisus, akys svaidė žaibus. Marijana suprato, kad per daug 
sau leido, bet ne jos charakteriui buvo trauktis. Ji įsitempė, 
kad atlaikytų spaudimą, o jis tiesiai jai į veidą sugriaudėjo: 

Jūs drįstate?.. Tie žmogiūkščiai įžeidė mane, išjuokė, ir aš 
turiu jų pasigailėti? Jūs turėtumėte keliais šliaužioti priešais 
mane ir springdama dėkoti už mano gailestingumą ir kantrumą. 
Juk jūs žinojote, kad galėjau įmesti juos į kalėjimą... arba dar 
blogiau! 

Ir tuo galutinai sugriauti savo reputaciją? Na gerai! Jūs 
iš atsargumo nedrįsote suduot jiems žiauriausio smūgio ir norite 
atsigriebti savo elgesiu su manimi, nes, pasiūliusi karietą savo 
krikštatėviui, aš parodžiau, jog nepritariu tam niekingam kerštui! 

Imperatoriaus smalsumas kurį laiką tapo didesnis už pyktį. 

Jūsų krikštatėvis? Tas italas kardinolas?.. 

Ne didesnis italas už mane. Jis yra Gotjė de Šazėjus, 
kardinolas de San Lorencas. Jis mano krikštatėvis, ir aš dėkinga 
jam, nes tai jis išgelbėjo mane nuo revoliucinės minios. Jam 
padėjusi, aš tik atlikau savo pareigą. 

Galbūt! Bet mano pareiga triuškinti visus atskalūnus, 
priversti gerbti mano sostą, mano artimuosius... mano santuoką! 
Aš reikalauju, kad tučtuojau prie imperatorienės kojų 
paprašytumėte atleidimo. 

Įsivaizdavusi tokį reginį, Marijana nemažiau įtūžo. 

Nesitikėkite to! sausai atrėžė ji. Galite mesti mane į 
kalėjimą arba siųsti į ešafotą, jei norite, bet tokio žeminančio 
mano nuolankumo niekada nesulauksite, girdite, niekada! Prie 
tos moters kojų... 

Iš pykčio persimainiusi, įsitempusi kaip styga, dėl giminei 
būdingo išdidumo akimirksniu tapusi tauria maištininke, dabar ji 
buvo pranašesnė už jį, išdidi, kupina paniekos... Nebegalėdamas 
žiūrėti į šią statulą, Napoleonas, įtūžęs iš pykčio, šiurkščiai 
nutvėrė Marijanos ranką ir ėmė sukti ją, 0 jaunoji moteris iš 
skausmo suriko. 

Dabar jūs šliaužte nušliaušite maldauti atleidimo, pasigailėtina 
beprote! Tikrai, aš buvau teisus, jūs beprotė. 

Jis mėgino pargriauti ją ant grindų. Įveikdama skausmą ir 
stengdamasi išsilaikyti ant kojų, Marijana suriko: 

Beprotė? Taip, aš beprotė... tikriau buvau ja!.. Beprotė, 
nes taip jus mylėjau! Beprotė, nes taip jumis tikėjau! Taip 
tikėjau jūsų meile! Bet ji tebuvo žodžiai, kurie išsisklaidė kaip 

dūmas! Jūs mylite, kol sutinkate pirmą pasitaikiusią. Tereikėjo 
pasirodyti tai raudonveidei storulei, ir jūs tapote jos vergu, jūs... 
Europos valdovas, erelis... prie telyčios kojų! O aš visą tą laiką 
tyliai kentėjau, nes tikėjau jūsų žodžiais! Politinė santuoka... o 
jūs visiems demonstruojate nederamą meilę, kuri kamuoja mane 
ir žudo! Jūs pakankamai prisijuokėte iš manęs! Dėl vieno jūs 
teisus: aš buvau beprotė... ir lieku tokia, jei... nieko nepaisydama, 
tebemyliu jus. Nors... taip norėčiau jūsų nekęsti! Taip, nekęsti, 
kaip ir daugelis! Tada būtų lengva! Nuostabiai lengva... 

Įveikta ir kančios, ir rankos skausmo, ji pagaliau pargriuvo. 
Kaip audrotą dieną lietus ūmai perrėžia debesis, taip ir ji 
susmuko ant kilimo, konvulsiškai raudodama. Viskas buvo baigta, 
ji viską pasakė ir dabar nuolankiai laukė atpildo. 

Baisus pyktis, išaukštinęs ją ir leidęs taip beprotiškai įžūliai 
mest iššūkį valdovui, pagaliau išseko, teliko begalinis liūdesys. 
Abejinga tam, kas dabar gali jai būti, Marijana raudojo ant 
sudužusios meilės skeveldrų. 

Stovėdamas už keleto žingsnių, Napoleonas žvelgė į susigūžusią 
žydrai sidabrinę figūrą ir klausėsi jos raudos, panašios į mirtinai 
sužeistos  danielės vaitojimą. Galbūt jis mąstė, kokį priimti 
sprendimą, arba stengėsi atgaivinti savo pyktį, regėdamas tas 
kančias, krizę meilės, kuri tuoj virs neapykanta. Taip pat gali 
būti, kad jis, turįs slaptą polinkį į dramatizmą, mėgavosi šia 
audringa scena, bet staiga atsidarė durys ir pasirodė apvalaina 
rausva figūra. Pasigirdo beveik vaikiškas balselis, su ryškiu vokišku 
akcentu praverkšlenęs: 

Nana!.. Ką jūs darote?.. Aš nuobodžiauju be mano labai 
rūstus mylimasis! Eime, Nana. 

Šis balsas gulinčią Marijaną nutvilkė kaip rūgštis žaizdą. 
Kilstelėjusi, ji su nuostaba pažvelgė į Habsburgų dukterį, kuri 
išsigandusi apžiūrinėjo ją ir vebleno: 

O! Jūs truputį primušti tas užsispyręs moteris, Nana? 
Ne, Liudvika, aš... jos nemušiau! Palikite mane minutėlę, 
mano širdele, aš ateisiu pas jus... Prašau jus! Eikite! 

Šypsodamasis jo liesaus veidui netinkančia šypsena, jis pagarbiai 
palydėjo ją iki durų ir pabučiavo ranką, be abejo, drovėdamasis 
dėl šio miesčioniško familiarumo protrūkio, kuris lyg kibiras 

šalto vandens užliejo tragiškos scenos ugnį. O Marijana buvo 
per daug nusilpusi, kad mėgintų atsistoti. Nana! Ji vadina jį 
Nana! Iš to buvo galima kvatoti iki ašarų, jei Marijana pajėgtų 
prajukti... 

Jie vėl liko vieni. Imperatorius lėtai priėjo prie savo rašomojo 
stalo. Jis sunkiai alsavo. Į Marijaną nukreiptame žvilgsnyje matėsi 
tuštuma, tarsi atslūgęs įniršis būtų nusinešęs ir visus kitus 
jausmus. Jis abiem rankom atsirėmė į sunkų stalviršį ir panarino 
galvą. 

Stokis, tarė kurčiai. 

Vėl išsitiesęs, jis pažvelgė į jaunąją moterį netikėtai švelniai, 
paskui, kai ji, nustebusi dėl tokio stebuklingo grįžimo prie 
intymaus “tu", prasižiojo, jis, giliai atsidusęs, greitai pridūrė: 

Ne... Nieko nesakyk! Nieko nekalbėk. Nereikia, niekada 
nereikia išvesti manęs iš kantrybės, kaip tu dabar padarei. Tai 
pavojinga. Aš... galėjau užmušti tave ir paskui gailėtis visą 
gyvenimą. Kadangi... net jei tau sunku tuo patikėti... aš myliu 
tave kaip seniau!.. Yra dalykų, kurių tu negali suprasti! 

Labai lėtai, sunkiai, tarsi po įnirtingų muštynių, Marijana 
atsistojo. Bet ji buvo priversta įsitverti kanapos, nes viskas 
aplink sukosi. Jos kūne nebuvo nė vienos ląstelės, kuri nekeltų 
skausmo. Vis dėlto ji norėjo prieiti prie Napoleono, tačiau jis 
rankos mostu sulaikė ją. 

Ne! Nesiartink prie manęs! Sėsk ir pasistenk atsigauti. 
Mudu ką tik vos nepadarėme vienas kitam neatitaisomos žalos, 
ar ne? Reikia užmiršti visa tai. Klausyk, aš rytoj palieku Paryžių 
ir važiuoju į Kompjeną. Iš ten mėnesio pabaigoje vyksiu į 
šiaurines provincijas. Aš turiu parodyti savo žmo... imperatorienę 
tautai. Tai mums leis užmiršti... ir, svarbiausia, aš galėsiu neišsiųsti 
tavęs kuo toliausiai, kaip turėčiau padaryti, jei likčiau čia... 
Dabar aš palieku tave. Pasėdėk čia truputį. Konstanas ateis ir 
įsodins tave į karietą. 

Nepaprastai sunkiais žingsniais jis pasuko durų link. Ašarų 
pilnomis akimis Marijana nevalingai ištiesė į jį rankas, mėgindama 
sulaikyti. Nuskambėjo jos balsas, tylus, maldaujamas: 

Tu atleidi man? Aš nemaniau... 

Tu puikiai žinai, kad kiekvieną savo žodį iš anksto apgalvojai, 
tačiau aš tau už juos atleidau, nes tu buvai teisi. Bet nesiartink 
prie manęs. Jei paliesiu tave, parodysiu nepagarbą imperatorienei! 
Vėliau mudu vėl pasimatysime! 

Dabar jis sparčiai išėjo, ir Marijana, širdyje jausdama tuštumą, 
atsisėdo priešais ugnį. Jai staiga pasidarė šalta, baisiai šalta... 
Nuojauta jai kuždėjo, kad praeitis nebegrįš. Realybė buvo rausva 
kvaila moteris, realybė buvo ką tik pasakyti žodžiai... Žodžiai, 
po kurių bus jo išvykimas ir tylėjimas. Pavojingas tylėjimas. Su 
kankinamu gailesčiu ji prisiminė nuostabias dienas Trianone, kur 
menki nesusipratimai ir ginčai galiausiai baigdavosi susitaikymo 
glamonėmis. Tačiau niekas pasaulyje nebegrąžins jai Trianono. 
Nuo šiol meilė turės liūdną vienatvės ir užmaršties šešėlį. Ar 
jį vėl kada nors pajus tą kerinčią, tikrą laimę, kuri buvo ją 
apėmusi keletą savaičių? O gal reikia įprasti atiduoti viską, 
nieko negaunant mainais? 

Rūmai aplink -Marijaną atrodė tušti ir tylūs, kaip pasakiškame 
sapne. Ir netikėtai pasigirdę marmurinėmis plokštėmis ateinančio 
Konstano žingsniai aidėjo tarsi iš amžių glūdumos. Jai staiga 
pasidarė bloga. Širdis ėmė daužytis, visą kūną išpylė prakaitas. 
Ji mėgino atsistoti, bet ją taip supykino, kad vėl dusdama 
susmuko ant kušetės. Konstanas rado ją mirtinai išbalusią, 
išplėstomis akimis, prispaudusią prie burnos nosinaitę. Ji sutrikusi 
Žiūrėjo į || 

Nežinau, kas man staiga pasidarė... Aš jaučiuosi kaip ligonė, 
tikra ligonė! O ką tik... viskas buvo gerai 

Ką jūs jaučiate? Jūs labai išbalote. 

Mane krečia šaltis, man sukasi galva, O ypač, ypač... mane 
baisiausiai pykina. 

Netaręs nė žodžio, kamerdineris ėmė rūpintis Marijana. Jis 
atnešė odekolono ir sudrėkino juo smilkinius, davė išgerti 
stiprinančių vaistų. Pykinimas praėjo taip pat staigiai, kaip ir 
atsirado. Palengva išbalę Marijanos skruostai pafaudo ir netrukus 
ji pasijuto visiškai sveika. 

Iš tiesų, nežinau, kas man pasidarė, pasakė ji ir dėkinga 
nusišypsojo Konstanui. Man pasirodė, kad aš mirštu. Gal 
reikėtų pasirodyti gydytojui... 

Gydytojui pasirodyti reikia, madmuzele, bet nemanau, kad 
tai labai rimta. 

Ką jūs norite pasakyti? 

Konstanas rūpestingai surinko atsineštas servetėles ir buteliukus, 
paskui švelniai, nors ir gana liūdnai, nusišypsojo. 

Tereikia didžiai apgailestauti, kad madmuazelė gimė ne ant 
sosto laiptelių, kas būtų leidę išvengti šitų austriškų vedybų, 
kurios, mano manymu, mums visai nereikalingos! Vis dėlto aš 
tikiuosi, kad jums gims berniukas. Tai imperatoriui bus malonu. 


Devintas skyrius 


Sutartis 


Naujiena pribloškė Marijaną ir iš karto suteikė jai drąsos, 
ji pajuto neįprastą džiugesį. Ji nebuvo tokia naivi, jog manytų, 
kad jos nėštumas, jei tai būtų atsitikę prieš keletą mėnesių, 
būtų sukliudęs vedyboms su austre: po Vagramo Napoleonas 
sužinojo, kad Marija Valevska po širdimi nešioja jo kūdikį, bet 
niekas nepasikeitė. Jis galėjo susituokti su lenke, kurią tada 
mylėjo ir kuri buvo iš garbingos šeimos, bet neturėjo teisės to 
daryti, nes, kaip ir Marijana, Marija buvo kilminga, bet ne 
princesė, tai yra ji nebuvo tokio gryno kraujo, kad galėtų 
pradėti dinastiją. Tačiau Marijana jautė nuostabų, truputį 
skaudinantį džiaugsmą pagalvojusi, kad imperatoriaus kraujas jau 
leidžia daigelį pačiose jos gelmėse, o tuo tarpų Napoleonas 
stengiasi apvaisinti putnų savo austrės kūną ir sulaukti tokio 
trokštamo įpėdinio. Kad ir ką jis dabar darytų, su ja, Marijana, 
jau yra susijęs kūnu ir krauju, ir to ryšio niekas nesunaikins. 
Taip pat niekas neužgesins jos džiaugsmo, jaudinančio ir malonaus, 
kad nešioja “jo" kūdikį, nei panieka, nei pasmerkimas, kuriuos 
patiria vyrų neturinčios motinos. Dėl šio nematomo kūno, pamažu 
augančio joje, Marijana buvo pasirengusi iškęsti apkalbas, panieką 
ir kreivus žvilgsnius. 

Šios mintys palaikė ją, kol atvyko į Šanueno gatvę, kur jos 
laukė, ko gero, nuožmiausias jos gyvenime mūšis. 

Ji pernelyg gerai žinojo apie tvirtą savo krikštatėvio rojalizmą, 
dorovinį tyrumą ir griežtą garbės supratimą, kad nejaustų, jog 
jos išpažintyje bus itin sunkių momentų, jei tik jis sutiks 
išklausyti ją iki galo. 

Tokią vėlyvą valandą Šanueno gatvė buvo tamsi, tik virš 
kelio švietė du žibintai, pakabinti ant lynų, ištemptų nuo namo 
prie namo. Geležimi apkaustyti karietos ratai dardėjo važiuojant 
dideliais, Henriko IV laikų, akmenimis, kuriais buvo grįstas kelias 
tarp dviejų didžiulių eilių pastatų, slėpiningų ir tylių, grotuotais 
langais, ten gyveno Dievo Motinos kapitulos kanauninkai. 
Dvigubi bažnyčių bokštų šešėliai driekėsi ant senų stogų, dar 
labiau tirštindami nakties tamsą. 

Mandagiai Grakcho Hanibalo paklaustas abatas parodė metro 
de Briujaro namą, aiškiai pastebimą tarp kitų dėl aukšto 
keturkampio bokšto kieme. Be to, tai buvo vienas iš nedaugelio 
namų, kuriame degė šviesa. Kanauninkai anksti eidavo miegoti, 
dėl to nevaržomi galėjo siautėti nedori paaugliai, kurie 
užtvindydavo senas Sitė gatves ir užsiimdavo įtartinais darbais. 

Didelei Marijanos nuostabai, kanauninko name nesijautė 
sustingusio vaško ir senų popierių kvapo, kuris, jos manymu, 
privalėjo būti bažnyčios tarno būste. Tamsia livrėja vilkintis 
tarnas, nė kiek nepanašus į bažnyčios sargą, nuvedė ją per du 
senamadiškai, bet labai elegantiškai apstatytus salonus iki uždarytų 
durų, prie kurių, nuleidęs galvą ir susidėjęs ant nugaros rankas, 
vaikštinėjo abatas Bišetas. Pastebėjęs viešnią, ištikimasis sekretorius 
patenkintas šūktelėjo ir nuskubėjo prie jos, ir Marijana nusprendė, 
kad ji laukiama. 

Jo eminencija jau triskart klausė, ar jūs atvažiavote. Jis 
labai nekantrauja!.. Jis negali nieko pakęsti šalia, net manęs. 

“Ypač tavęs“, pamanė Marijana, kuri paslaugiojo abato 
nebūtų pakentusi nė ketvirčio valandos. 

Žinote, pridūrė Bišetas nuoširdžiai, mes esame priversti 
iki aušros palikti Paryžių! 
Kaip? Jau? Tačiau kirkštatėvis man apie tai nieko nesakė. 

Jo eminencija dar nežinojo. Tik vakare bažnyčių reikalų 
ministras ponas Bigo de Preamenė mums pranešė, kad mūsų 
buvimas sostinėje nepageidaujamas ir turime išvažiuoti. 

Tačiau kur? 

Į Reimsą, kur... hm... veja užsispyrusius Romos kurijos 
narius! Tai didelė nelaimė ir baisi neteisybė. Iš tikrųjų, prasidėjo 
apokalipsiniai laikai ir... 

Marijana nebeišklausė iki galo pranašiškų abato Bišeto žodžių, 
kadangi durys, priešais kurias vyko tas įdomus pokalbis, tuo 
metu atsivėrė ir pasirodė kardinolas, šįkart gerokai panašesnis 
į abatą de Šazėjų: jo kuklus juodas kostiumas buvo ne toks 
elegantiškas kaip tarno livrėja. 

Bišetai! pasakė jis griežtai = Aš pakankamai suaugęs ir 
pats galiu savo krikštaduktei papasakoti savo nelaimes. Tuščiais 
plepalais jūs mums trukdote. Tučtuojau eikite į virtuvę ir liepkite 
paruošti kavos, kuo daugiau ir kuo stipresnės! Ir netrukdykite 
man, kol metras de Briujaras jums nepasakys, kad jis pasiruošęs. 
Įeik, mano mažoji. 

Pastarieji žodžiai, be abejo, buvo skirti Marijanai, kuri įėjo 
į nedidelę, bet jaukią biblioteką. Čia šviesios plokštės, prašmatnūs 
įrišimai ir nauji Bovė kilimai ne daugiau priminė bažnytinę 
dvasią negu tai, ką jau buvo mačiusi. Virš sekretero iš portreto 
ovaliais auksiniais rėmais tarp dviejų paauksuotų bronzinių 
kandeliabrų vylingai šypsojosi labai graži jauna moteris, O virš 
židinio jaunas Liudvikas XV karūnavimo kostiumu visą kambarį 
nušvietė žydra karaliaus mantija. 

Pamatęs, kad Marijana šiek tiek nustebusi apžiūrinėja šį 
portretą, kardinolas nusišypsojo. 

Kanauninkas de Briujaras = nesantuokinis Liudviko XV ir 
puikios damos, kurios portretą matai, sūnus. Dėl to čia ir kabo 
karaliaus portretas, kurį dabar nedažnai išvysi Paryžiaus salonuose. 
Bet gana apie tai ir sėskis prie ugnies, kad geriau tave matyčiau. 
Šiandien su tavimi išsiskyręs, be paliovos galvojau apie tave, 
stengiausi suprasti, kokiu stebuklingu būdu tu atsidūrei Paryžiuje 
ir kaip tave, mano ištekintą už anglo, aš sutikau Tiuilri rūmuose 
su kažkokiu austru. 

Marijana per prievartą nusišypsojo. Atėjo sunkiausias 
momentas. Ji nutarė be jokių išsisukinėjimų pasitikti pavojų, nė 

nesitikėdama, kad pagelbės atsiminimai, tokie brangūs, kad 
monsinjoras de Šazėjus būtinai į juos pasiners. 

Nesistenkite, brangusis krikštatėvi, negalėtumėte suprasti. 
Koks buvo mano gyvenimas nuo to momento, kai mudu 
išsiskyrėme, nei jūs, nei kas nors kitas neįsivaizduotų. Atvirai 
kalbant, kartais aš savęs klausiu: ar tai, ką išgyvenau, nebuvo 
tiesiog haliucinacija arba kažkieno kito man papasakota istorija? 

Ką tu nori pasakyti? paklausė kardinolas ir pristūmė 
savo krėslą arčiau prie Marijanos. Po tavo vestuvių aš negavau 
iš Anglijos jokių Žinių. 

Tuomet... jūs nieko nežinote... visiškai nieko? 

Nagi ne, užtikrinu tave. Pirmiausia sakyk, kur tavo vyras? 

Ne, gyvai nutraukė jį Marijana, prašau jus, leiskite 
man papasakoti... savaip, kaip sugebėsiu. Tai labai sunku. 

Sunku? Aš maniau, jog tu niekada nepatirsi sunkumų. 

Būkite geras, nepertraukite manęs. Jūs tuojau suprasite, ką 
noriu pasakyti. Krikštatėvi... d'Aselnų namas priklauso man. Jį 
man padovanojo imperatorius. Aš... esu ta pati operos dainininkė, 
apie kurią jūs neseniai buvot užsiminęs. 

Argi? 

Iš netikėtumo apstulbęs, kardinolas atsistojo. Jo negražiame 
veide staiga dingo gyvybė. Jis virto pilka akmenine kauke be 
jokios išraiškos. Tačiau, nors ir sudavusi jam smūgį, Marijana 
pajuto palengvėjmą. Sunkiausia pasakyta. 

Kardinolas tylėdamas nuėjo į kambario kampą, kur ant 
raudonu aksomu aptraukto pastovo buvo dramblio kaulo 
Nukryžiuotasis, neatsiklaupęs ir matyt nesimelsdamas Aukščiau- 
siajam, kurį laiką pastovėjo prie jo, bet kai atsisuko ir vėl 
priėjo prie Marijanos, jo veidas jau buvo natūralios spalvos. Jis 
atsisėdo į krėslą, galbūt nenorėdamas matyti krikštaduktės 
pasislinko prie ugnies ir ištiesė baltas rankas. 

Pasakok, pasakė jis tyliai. Aš klausysiu iki galo, 
nepertraukinėsiu. 

Tada Marijana pradėjo savo ilgą pasakojimą... 

Abejingas tarnas su kava ir iš smalsumo nekantraujantis abatas 
Bišetas įėjo kaip tik tuo metu, kai Marijana ištarė paskutinius 
žodžius. Ištikimas savo pažadui, kardinolas per visą tą laiką 
neištarė nė žodžio, nors ne kartą kilo iš krėslo. Dabar jis su 

dėkingumu žiūrėjo į padėklą su kava, kuri jam atrodė kaip 
ilgai trukusios įtampos atomazga. 

Palikit tai, Bišetai, pasakė jis abatui, kuris norėjo pripilti 
puodelius, kad ilgiau užtruktų. Mes patys pasirūpinsime. 

Nusivylęs abatas nuolankiai dingo. Dabar Gotjė de Sazėjus 
kreipėsi į Marijaną: 

Kaip seniai tu neruošei man nei arbatos, nei kavos. Tikiuosi, 
neužmiršai? 

Išgirdus šią pastabą, Marijanos akys staiga prisipildė ašarų, 
ji iš karto grįžo į vaikystę ir savo vietą šeimoje. Priėjusi prie 
mažo staliuko, ji nusimovė ir numetė į kampą pirštinaites ir 
ėmė ruošti aromatišką gėrimą. Sutelkusi visą dėmesį į tai, ką 
darė, ji nežiūrėjo į krikštatėvį. Abu tylėjo. Tik duodama jam 
puodelį ji išdrįso paklausti: 

Jūs... nelabai griežtai smerkiate mane? 

Nemanau, kad turėčiau teisę tai daryti: Man buvo ne prie 
širdies nei tos vestuvės, nei lordas Kranmeris... ir aš išvykau. 
Dabar matau, kad turėjau pasilikti ir pasirūpinti tavimi, užuot 
palikęs. Bet... matyt, Dievas nenorėjo to, jei tik keleto minučių 
pritrūko, kad susitiktume Plimuto krantinėje ir viską pakeistume. 
Tu neturėjai pasirinkimo. Tu turėjai paklusti likimui, ir dėl to, 
kas įvyko, esu ir aš kaltas... Ne, aš tikrai neturiu teisės nors 
kiek tau priekaištauti, nes tai reikštų priekaištauti tau už tai, 
kad likai gyva! 

Tada padėkite man, krikštatėvi, išvaduokite mane nuo 
Fransio Kranmerio! 

Išvaduoti? Kaip aš tai padarysiu? 

Lordas Kranmeris niekada nėra manęs palietęs. Mano 
santuoka fiktyvi, o vyras negarbingas žmogus. Pasirūpinkite, 
kad Šventasis Tėvas anuliuotų mano santuoką, kad tas Žmogus 
nebeturėtų į mane jokių teisių... Tada aš vėl tapčiau savimi ir 
užmirščiau lordą Kranmerį. 

O ar jis galės taip lengvai užmiršti tave? 

Tai nebeturės jokios reikšmės nuo to momento, kai bus 
nutraukti mane su juo dar siejantys saitai. Išlaisvinkite mane, 
krikštatėvi! Aš noriu vėl tapti Marijana d'Aselna! 

Pastarųjų žodžių aidas dar ilgai skambėjo kambaryje. Kardinolas 
tylomis baigė gerti kavą, padėjo puodelį, paskui ėmė žiūrinėti 

savo sunertus pirštus. Sunerimusi Marijana netrukdė jam mąstyti, 
sunkiai valdydama širdį draskiusį nekantrumą. Kodėl jis vilkina 
jai atsakyti? Ką jis svarsto tylėdamas? Pagaliau ji vėl išvydo 
žydras jo akis, kurias visą tą laiką slėpė vokai, bet jose buvo 
tiek liūdesio, kad Marijana krūptelėjo. 

Marijana, tu manęs prašai padėti atgauti laisvę ne dėl to, 
kad taptum savimi. Beje, tai dabar nebeįmanoma, nes tavyje 
įvykusios permainos yra daug svarbesnės negu paprastas vardo 
pakeitimas. Tu nori laisvės, kad būtum skaisti mylimo žmogaus 
akyse ir galėtum ramia sąžine jam priklausyti. Su tuo aš negaliu 
sutikti, nes tada tu galėsi atvirai gyventi nuodėmingai. 

Bet juk tai nieko nepakeis. Visiems žinoma, kad aš 
Napoleono mylimoji! sušuko Marijana šiek tiek iššaukiamai. 

Ne. Napoleono mylimoji Marija Stela, o ne markizo 
d'Aselnos duktė... Neapsirik, mano vaike, mūsų šeimoje karaliaus 
favoritės vieta niekada nebuvo laikoma garbinga. Juo labiau kad 
čia kalbama apie imperatoriaus favoritę. Aš niekada neleisiu 
tavo tėvo vardo sieti su Bonaparto vardu! 


Nusivylimo kartėlį jaunosios moters sieloje pakeitė pyktis. Ji 
žinojo, ji visada žinojo, koks nesutaikomas rojalistas buvo Gotijė 
de Šazėjus, bet negalėjo įsivaizduoti, kad ištikimybė karaliui 
turės įtakos santykiams su ja, jo krikštadukte, kurią nuo mažens 
taip mylėjo. 

Aš jums papasakojau, kaip tas Žmogus pasielgė ir kaip jis 
elgiasi su manimi dabar, krikštatėvi, = pasakė ji liūdnai, ir 
jūs norite, net nežinau dėl kokios politinės moralės, priversti 
mane likti pririšta prie tokio paniekos verto Žmogaus! 

Jokiu būdu. Tiesiog aš noriu, gelbėdamas nuo Kranmerio, 
išgelbėti tave nuo tavęs pačios. Tu ne tam gimusi, nori to ar 
ne, kad susietum savo likimą su Napoleono likimu. Nei Dievas, 
nei moralė, paprasta žmogiška moralė, o ne tai, ką tu vadini 
politine morale, neleis to. Uzurpatoriaus žūtis artėja. Aš neleisiu 
tau žūti kartu su juo. Pažadėk man visam laikui atsisakyti jo, 
ir aš įsipareigosiu po dviejų savaičių nutraukti tavo santuoką. 

Bet juk tai gryniausias šantažas! neteko kantrybės 
Marijana, dar labiau įskaudinta to, kad kardinolas jai pakartojo, 
tiesa, kitais žodžiais, tai, ką jau jai buvo sakęs Taleiranas. 

Galbūt, ramiai pripažino prelatas, = bet jeigu tu nori 
turėti savo tikrąjį vardą, tegul tai bus anglo vardas. Kada nors 
tu man padėkosi... 

Nemanau! Net jei norėčiau jums tai pažadėti ir net jei 
sutikčiau pati sunaikinti mane gaivinančią meilę, negalėčiau to 
padaryti! Taigi Žinokite visą tiesą: aš po širdimi nešioju kūdikį, 
ir tas kūdikis jo, jūs girdite tai Bonaparto kūdikis. 

Nelaimingoji!.. Beprotė!.. Labiau beprotė negu nelaiminga! 
Ir tu drįsai sakyti kad vėl nori tapti mažąja Marijana iš 
Seltono? Tarp tavęs ir tavo protėvių atsirado neįveikiama kliūtis! 

Dabar, po tokios naujienos, Gotjė de Šazėjaus ramybė buvo 
visai sudrumsta, 0 nė kiek nesijaudinanti ir net nesutrikusi 
Marijana su pasitenkinimu džiūgavo, tarsi tas kūdikis, dar 
slėpiningai glūdintis jos kūne, jau galėtų atkeršyti už rojalistų 
nepakantumą ir emigrantų neapykantą jo tėvui. Lediniu tonu ji 
pasakė: 

Galbūt, bet tai svarbiausia priežasts, dėl kurios aš noriu 
amžiams atsikratyti Fransio Kranmerio. Imperatoriaus vaikas negali 
turėti bandito pavardės! Jei jūs atsisakote nutraukti saitus, mane 
siejančius su juo, žinokite, jog aš viskam  ryšiuos, net 
šaltakraujiškai, gerai parengtai žmogžudystei, kad tik Fransis 
Kranmeris dingtų iš mano gyvenimo. 

Kardinolas tikriausiai pajuto jos grasinamų žodžių tvirtuma; 
jis išbalo, tačiau kartu jo ramiame žvilgsnyje įsižiebė keista 
ugnelė. Marijana pasiruošė atremti pykčio protrūkį, įnirtingą 
protestą, tačiau jis tik giliai atsiduso ir... pašaipiai šyptelėjo. 

Su jumis, Aselnomis, sunku turėti reikalų dėl to, tarė 
Gotjė de Šazėjus, kad jūsų nepakenčiamas charakteris. Jeigu 
jūsų norai, bet kuris noras, nedelsiant nepatenkinamas, jūs imate 
svaidyti perkūnus ir žaibus ir grasinate viską sunaikinti. Beje, 
blogiausia yra tai, kad jūs paprastai ne tik darote tai, bet ir 
turite tam teisę. 

Kaip? sušuko apstulbusi Marijana, jūs man patariate... 

Nusiųsti Frans; Kranmerį pas jo kilminguosius protėvius? 
Kaip žmogus, aš tam neprieštarauju... ir net pritariu. Bet kaip 
kunigas, privalau smerkti visokią prievartą, net visai pelnytą. Ne, 
Marijana, aš pasakiau, jog tu teisi tik ta prasme, kad kūdikis 

tikrai negali turėti to niekšo pavardės... ir vien dėl to, kad jis 
bus tavo sūnus. 
Marijanos akys sužibėjo pajutus, kad pergalė arti. 
Taigi jūs sutinkate pareikalauti nutraukti santuoką? 
Neskubėk. Atsakyk tik į vieną klausimą. Kada tu sužinojai 
apie kūdikį? 


Šiandien, ir trumpai papasakojo, kaip Tiuilri pasijuto 
negaluojanti. 

Ar tu gali, apgailestauju, kad esu priverstas kalbėti apie 
tokias intymias detales, bet dabar ne delikatumas svarbu, ar 


tu gali pasakyti, kada maždaug tai atsitiko?.. 

Manau, neseniai... prieš kokį mėnesį, o gal mažiau. 

Dėmesio vertas būdas valdovui laukti savo nuotakos! 
kandžiai įgėlė kardinolas. Bet nesmerkime. Laikas skubina... 
Dabar įdėmiai klausykis manęs ir kol kas neprieštarauk man, 
nes tai, ką tau pasakysiu, bus kategoriškai ir be išlygų išreikšta 
mano valia. Tik tokia kaina galėsiu tau padėti, nenusižengęs 
savo sąžinei ir pareigai. Pirmiausia tu laikysi paslaptyje naujieną, 
kurią man pranešei. Tu girdi: kurį laiką absoliuti paslaptis. 
Nes jokiu būdu negalima leisti, kad gandai apie tai pasiektų 
lordą Kranmerį. Jis gali viską sugadinti, ir tokio žmogaus atžvilgiu 
atsargumo niekada nėra per daug. Taigi nė vieno žodelio, net 
artimiausiems Žmonėms. 

Aš dar niekam nieko nesakiau. Toliau? 

Visu kitu pasirūpinsiu aš. Po dviejų savaičių laiko man 
susitikti Savonoje: su Šventuoju Tėvu pakaks tavo santuoka 
bus anuliuota... bet per mėnesį tu turi vėl ištekėti! 

Marijanai pasirodė, kad blogai išgirdo, ir ji paklausė: 

Ką jūs pasakėte? Aš blogai supratau. 

Ne, tu gerai supratai: Aš pasakiau: per mėnesį tu vėl 
ištekėsi. 

Jis tai pasakė taip tvirtai, kad priblokšta Marijana nežinojo, 
ką atsakyti. Ji tik sumurmėjo: 

Bet juk tai neįmanoma! Ar jūs suvokiate, ką šnekate? 

Neturiu įpročio vartoti žodžių, kurių tikrosios prasmės 
nesuprantu, ir noriu priminti savo įspėjimą: jokių prieštaravimų! 
Vis dėlto sutinku pakartoti, bet be jokių parafrazių: jei tu jau 
beveik mėnesį nėščia, kitą mėnesį tu privalai tapti padoraus 

žmogaus žmona, kad tu ir tavo vaikas nerausdami galėtumėte 
turėti jo pavardę. Tau nėra pasirinkimo, Marijana! Ir nepradėk 
kalbėti apie savo meilę, savo imperatorių ar savo laisvę. Kelią 
kūdikiui, jei jis jau bus! Jam reikia pavardės ir tėvo, jei žmogus, 
kuris jį pradėjo, nieko jo labui padaryti negali. 

Nieko? pasipiktino Marijana. Bet juk jis imperatorius! 
Jūs netikite, kad jis pakankamai galingas ir gali garantuoti savo 
vaikui gerą ateitį? 

Jo galybės neneigiu, nors jis man panašus į milžiną 
molinėmis kojomis, bet ar tu gali tvirtinti, kad ateitis arba 
laikas taip pat jam pavaldūs? Kas jo laukia, jei kada nors jis 
žlugs? Ir kas tada lauks tavęs ir tavo vaiko? Jokių nesantuokinių 
vaikų mūsų šeimoje, Marijana! Tu privalai pasiaukoti, dėl savo 
tėvų atminimo, dėl vaiko... ir galiausiai pati dėl savęs! Žinai, 
kaip visuomenė žiūri į netekėjusias motinas? Tu norėtum tai 
pajusti? 

Kai sužinojau apie savo būklę, aš pasirengiau kančioms, 
kovai... 

Dėl ko? Kad liktum ištikima žmogui, kuris ką tik vedė 
kitą, jei neklystu? 

Ne jums aiškinti, kad reikia paisyti valstybės interesų! Jis 
privalėjo tuoktis, bet aš... aš negaliu. 

Priežastis? 

Jis man neleis to daryti. 

Kardinolas pašaipiai nusišypsojo. 

Iš tikrųjų? Prastai tu jį pažįsti! Bet nelaimingoji, kaip tik 
jis ir privers tave ištekėti, ir nedelsiant, kai tik sužinos, kad 
lauki kūdikio. Kai jo mylimosios neturėdavo vyrų, jis joms visada 
surasdavo juos. Jokių nemalonumų, jokių keblumų. Meilės reikalais 
jis visada laikosi tokio principo. Jo paties šeimyninis gyvenimas 
jam pridarė nemažai rūpesčių. 

Marijana puikiai žinojo, kad visa tai buvo gryna teisybė, bet 
negalėjo sutikti su niūria perspektyva, kurią jai piešė krikštatėvis. 

Bet jūs tik pagalvokite! Santuoka dalykas rimtas, susijęs 
su... tam tikra realybe. O jūs norite, kad aš aklai patikėčiau 
savo likimą, gyvenimą... ir save nepažįstamam žmogui, kuris įgis 
visas teises į mane, kurį turėsiu pakęsti kasdien ir kasnakt? 

Nejaugi jūs nesuprantate, kad vien jam prisilietus mano kūnas 
sustings iš siaubo? 

Aš suprantu, ypač tai, kad tu visomis išgalėmis ir nepaisydama 
sveiko proto nori likti Bonaparto mylimąja ir kad iš tikrųjų 
meilės reikalais tau nebėra paslapčių. Bet kas kalba apie 
prisilietimą? Arba bent apie bendrą gyvenimą? Visiškai įmanoma 
ištekėti ir gyventi be vyro. Niekada nesu girdėjęs, kad gražuolė 
kunigaikštienė Borgezė, ta bakchantė Polina, būtų ilgai gyvenusi 
su vargšeliu Kamiliu. Sakau tau ir kartoju: būtina, kad tu per 
mėnesį ištekėtum. 

Bet už ko? Matyt, jūs kažką turite numatęs, jei esate 
toks kategoriškas... Ką gi? 

Tai mano reikalas. Nebūgštauk, žmogus, kurį aš tau išrinksiu, 
kurį jau išrinkau, bus toks, kad tu man neturėsi dėl ko 
priekaištauti. Tu išsaugosi tokią brangią tau laisvę... bent jau 
kiek leis padorumas. Bet tik nemanyk, kad noriu tave priversti. 
Jei tu nori ir turi galimybę, rinkis pati. 

Argi aš galėsiu? Jūs man uždraudėte kam nors sakyti, kad 
laukiuosi kūdikio, 0 aš niekada nesutiksiu taip apgauti doro 
žmogaus. 

Jei atsiras tavęs vertas vyriškis, kuris mylės tave taip, kad 
sutiks vesti esant tokiai padėčiai, aš neprieštarausiu. Aš tau 
pranešiu, kur ir kada turi atvykti susitikti su manimi ir įteisinti 
santuoką. Jei su tavimi bus žmogus, kurį išsirinksi, aš jus 
sujungsiu... Jei tu būsi viena, turėsi sutikti su tuo, kurį atvesiu. 

Kas jis? 

Nebūk tokia atkakli! Daugiau tau nieko nepasakysiu. Tu 
turi visiškai pasikliauti manimi. Juk žinai, kad myliu tave kaip 
savo vaiką. Sutinki? 

Marijana lėtai nuleido galvą, ir visas neseniai jos patirtas 
išdidus džiugesys išsisklaidė, kasdienybės paveiktas. Kai sužinojo 
apie savo nėštumą, suvokimas, kad ji turės Erelio sūnų, teikė 
jai pasididžiavimo, ir ji patikėjo savo išskirtinumu. Tačiau 
krikštatėvis viską blaiviai įvertino. Ji gali nepaisyti svetimos 
nuomonės, gali pasirengti priešintis visiems, kovoti su visais, bet 
ar turi teisę savo vaiką pasmerkti bastardo likimui? Kai kurie 
aukštuomenės žmonės - ji pažinojo juos nebuvo sūnūs tų, 
kurių pavardes turėjo. Žavusis Flao  Taleirano sūnus, ir visi 

tai žinojo, bet kariuomenėje puikią karjerą jis padarė tik dėl 
to, kad jo motinos vyras savo vardu uždengė gėdingą dėmę, 
dėl kurios visuomenėje visos, durys būtų buvusios užtrenktos. Ir 
Marija Valevska argi neišvažiavo į snieguotąją Valevicą, kad 
senasis grafas, jos vyras, pripažintų būsimąjį įpėdinį?.. Visuomenės 
dėsniai staiga iškilo tarp Marijanos ir jos svajų kaip neįveikiama 
siena. Ji buvo pakankamai nuovoki ir suprato, kad rūsčios 
būtinybės akivaizdoje privalo nuramdyti savo širdį ir savo meilę. 
Kaip sakė kardinolas, ji neturi pasirinkimo. Tačiau prieš ištardama 
lemtingąjį "taip", turėjusį iš esmės pakeisti jos likimą, ji dar 
pamėgino kovoti. 

Maldauju jus, leiskite man bent pamatyti imperatorių, 
pasikalbėti su juo. Galbūt jis ras išeitį; Duokite man truputį 
laiko. 

Vienintelis dalykas, kurio negaliu tau duoti, tai laikas. 
Reikia skubėti, labai skubėti, o iš tavo veido aš spėju, kad tu 
nė nenumanai, kada vėl išvysi Napoleoną. Be to, kam tai? Juk 
aš tau pasakiau: jis ras vienintelę išeių  ištekins tave už kurio 
nors iš tų su blizgančiais herbais, kokio nors smuklininko ar 
arklininko sūnaus, kuriam tu dar turėsi nuolankiai dėkoti už 
sutikimą vesti tave tu, viena iš Aselnų, kurių protėviai kovėsi 
Jeruzalėje greta Godfrua de Bujono ir Tunise greta Liudviko 
Šventojo! Žmogus, apie kurį galvoju, nieko iš tavęs nereikalaus... 
ir tavo sūnus bus kunigaikštis! 

Griežtas kilmės priminimas pastūmėjo Marijaną greičiau 
apsispręsti. Tarsi žaibui tvykstelėjus, akyse jai iškilo gražus ir 
išdidus tėvo veidas iš portreto su auksiniais rėmais, paskui 
ne toks gražus, bet švelnesnis ir taip pat išdidus tetulės Elisės 
paveikslas. Ar ji turi teisę nusigręžti nuo jų kaip įpykusi mergina, 
nesugebanti pasiaukoti garbės labui, nuo jų, visą savo gyvenimą 
pašventusių tai garbei... net pasiaukojusių jai? Pirmą kartą 
Marijana pajuto, kad ji visada buvo seno medžio šaka, medžio, 
kurio šaknys giliai įleistos Overnės žemėje, o viršūnė taip dažnai 
siekė dangų; jai pasirodė, kad iš bibliotekos sienų išeina begalinės 
eilės jos protėvių, prancūzų ir anglų, visada kovojusių ir 
kentėjusių, saugojusių savo gerą vardą nesutepę ir tą garbės 
kodeksą, kurį šioje epochoje stengiamasi užmiršti. Taigi ji turi 
pasiduoti. 

Aš sutinku! tyliai, bet aiškiai pasakė ji. 

Puiku! Aš buvau įsitikinęs... 

Susitarsime taip, | nutraukė jį jaunoji moteris. Aš sutinku 
po mėnesio ištekėti, bet per tą laiką pamėginsiu pati išsirinkti 
vyrą. 

Aš neprieštarauju, bet su sąlyga, kad tavo pasirinkimas bus 
mūsų vertas. Aš tik prašau, kad tu atvyktum į mano nurodytą 
vietą nurodytu laiku viena arba su palydovu. Jei tu nori to, 
sakykime, kad šiandien mudu sudarome sutartį: tu pati gelbsti 
savo garbę, ir aš išvaduoju tave iš Fransio Kranmerio, arba tu 
įsipareigoji priimti mano .atvestą išvaduotoją. Sutinki? 

Sutartis yra sutartis, ir aš įsipareigoju jos laikytis. 

Na ir gerai... Tokiu atveju aš pradedu vykdyti savo 
įsipareigojimus. 

Jis nuėjo prie kampe stovinčio atskleisto didelio sekretero, 
paėmė popieriaus lapą, plunksną ir greitai brūkštelėjo keletą 
žodžių, o Marijana tuo tarpu įsipylė dar vieną puodelį kavos, 
nes jai reikėjo pasistiprinti. Ji stengėsi negalvoti apie savo 
pasakytus žodžius, nors jau įvertino visą padėties baisumą, bet 
netikėtai jai kilo viena abejonė, kurią tučtuojau išsakė: 

Krikštatėvi, jei... nepasisektų nieko susirasti, ar galiu prašyti 
vienos malonės? 

Neatsakydamas jis klausiamai pažvelgė į ją. 

Jei aš turėsiu tekėti už jūsų išrinkto vyro, maldauju jus, 
pirmiausia pagalvokite apie kūdikį... ir neverskite jo turėti tėvo 
priešo pavardės! 

Kardinolas nusišypsojo, gūžtelėjo pečiais ir vėl įmerkė plunksną 
į rašalinę. 

Mano ištikimybė karaliui nėra tokia, kad taip bjauriai 
pasielgčiau! paprieštaravo jis.“ Vis dėlto tu pakankamai gerai 
pažįsti mane ir neturėjai taip pamanyti. 

Jis baigė rašyti laišką, sulankstė jį, užantspaudavo ir ištiesė 
krikštaduktei. 

Paimk jį. Po keleto minučių aš turiu išvykti iš Paryžiaus 
ir nenoriu palikti tavęs beviltiškoje padėtyje. Rytoj rytą su šiuo 
laišku tu nueisi pas bankininką Lafitą. Jis duos penkiasdešimt 
tūkstančių livrų tam anglų demonui. Tada galėsi atsikvėpti ir 
susigrąžinti patrakėlę Adelaidę, kurios ir amžius neatves į protą. 

Nuostaba užgniaužė Marijanai kvapą, ko nepadarė net 
neįprastas pokalbis su kardinolu. Į siūlomą laišką ji žiūrėjo kaip 
į nejtikimą stebuklą ir nedrįso jo paimti. Tas begalinis dosnumas 
suglumino ją, dingo slaptas nepasitenkinimas, kurį sukėlė rūstus 
krikštatėvio elgesys. Jai atrodė, kad jis yra tiesmukas, 
nesitaikstantis, bet dėl nieko nekaltino jos. Ji manė, jog jis 
paklūsta tik pareigai, ir štai vienu plunksnos brūkštelėjimu jis 
įrodė savo kilniaširdiškumą ir nuoširdumą. Jos akyse pasirodė 
ašaros, nes vienu metu ji buvo patikėjusi, kad jis nebemyli 
jos... Kardinolas nekantravo: 

Gana, imk ir neužduok klausimų, į kuriuos negaliu atsakyti. 
Nors tu mane visada pažinojai neturtingą kaip Jobą, tačiau tai 
nereiškia, jog negaliu rasti pinigų, kad išgelbėčiau tavo gyvybę. 

Beje, laiko klausinėti jau nebebuvo. Bibliotekos durys atsivėrė 
ir įėjo kitas kardinolas. Apsirengęs kaip dera jo rango Žmogui, 
atėjusysis buvo toks pat neaukštas kaip ir jo kolega San 
Lorencas, o jo veide, labai gražiame, atsispindėjo taurumas, ir 
jis buvo nepaprastai panašus į portretą virš židinio. 

Karieta ir eskortas parengti kelionei, mano vargše drauge. 
Mums reikia važiuoti... Jūsų arklys, bagažas ir būtiniausi rūbai 
yra arklidėje. 

Aš pasirengęs, beveik džiugiai šūktelėjo Gotjė de Šazėjus 
ir stipriai paspaudė kardinolo rankas. Tačiau, mano brangusis 
Filiberai, aš niekada negalėsiu tinkamai atsidėkoti jums už tokią 
auką! Marijana, noriu pristatyti tave kanauninkui de Briujarui, 
kuris ne tik priglaudė mane, bet ir suteiks man bičiulišką 
pagalbą šiąnakt pabus manimi. 

Dieve mano, sušuko Marijana, aš užmiršau. Tai tiesa, 
jus išsiunčia į Reimsą? Bet tokiu atveju... 

Tokiu atveju aš nevažiuoju. Tuo metu, kai žandarų 
eskortuojama pono hercogo de Rovigo karieta mano draugas 
Filiberas kartu su abatu Bišetu ramiai važiuos į Reimsą, aš, 
persirengęs tarnu, šuoliais josiu į Italiją, kur Šventasis Tėvas 
laukia, kada jam pateiksiu vienos misijos ataskaitą. 

Susirūpinusi, nejučia gniauždama rankose brangųjį laišką, 
garantuojantį metus laisvės, Marijana žiūrėjo į du kardinolus, 
tikrąjį ir tariamąjį, ir klausė save, ar kada nors iš tikrųjų 
pažinojo Gotjė de Šazėjų. Kas iš tikrųjų buvo šis žmogus, taip 
222 


atkakliai kovojęs dėl mažylės, kokia ji buvo kadaise, išgelbėjimo, 
žmogus, kurio gyvenimą gaubia paslaptis, kuris, niekada neturėjęs 
kišenėje nė grašio, vis dėlto galėjo vienu plunksnos brūkštelėjimu 
sumokėti didžiulę išpirką ir, būdamas vienu iš Bažnyčios šulų, 
važinėja apsivilkęs paprasto tarno rūbais? 

Be abejo, supratęs, kaip krikštaduktė jaudinasi, buvęs abatas 
priėjo prie jos ir švelniai apkabino. 

Nesistenk suprasti to, ko negali, Marijana! Tik atsimink, 
kad visada būsi mano brangus vaikas ir kad noriu matyti tave 
laimingą, net jei... priemonės, mano naudojamos tavo labui, tau 
ir nelabai patinka. Tesaugo tave Dievas, mažyle! Kaip visada, 
aš melsiuos už tave. 

Jis skubiai peržegnojo jaunąją moterį, paskui nuėjo prie lango 
ir atvėrė jį. 

Tai trumpiausias kelias į arklidę, ir nėra pavojaus ką nors 
sutikti, paaiškino jis“ Sudie, brangusis Filiberai. Kai galėsite, 
atsiųskite  Bišetą, žinote kur. Tikiuosi, jūs nenukentėsite dėl 
susikeitimo. 

Nebijokite. Savario žandarai nieko nepastebės be raudonos 
mantijos, o veidą aš kiek įmanoma uždengsiu. Be to, mes 
vienas kito nepažįstame. Žinoma, jūsų broliai iš Šventosios 
kolegijos bus truputį nustebinti, bet aš jiems viską paaiškinsiu, 
ir po trijų keturių dienų, jau nesimaskuodamas, rasiu galimybę 
grįžti čionai, kur mano žmonės laikys duris užrakintas esą 
dėl užkrečiamos ligos. Laimingos kelionės, brangusis Šazėjau! 
Padėkite prie Šventojo Tėvo kojų mano sūnišką meilę, pagarbą 
ir nuolankumą. 

Padarysiu tai. Sudie, Marijana. Kai surasi, pabučiuok už 
mane tą padūkėlę Adelaidę. Mudu amžinai ginčydavomės, bet 
aš vis tiek myliu ją. 

Tai pasakęs, jo eminencija užlipo ant palangės ir nušoko į 
kiemą. Marijana matė, kaip jis nubėgo į daržinę keturkampio 
bokšto šešėlyje. Kanauninkas de Briujaras linktelėjo. 

Jis nueis ant Senos kranto, galite būti rami dėl jo. O aš, 
jums leidus, paliksiu jus. Abatas Bišetas laukia manęs čia, O 
žandarai gatvėje. 

Kanauninkas užsimetė ant pečių platų apsiaustą ir pasistatė 
apykaklę, kad uždengtų kuo daugiau veido, paskui atsisveikindamas 

linktelėjo ir išėjo iš bibliotekos. Pro praviras duris Marijana 
pastebėjo abatą Bišetą, panašesnį negu visada į išsigandusią vištą, 
o už jo mėlynus žandarų mundurus. Pažvelgusi pro greitomis 
užkaltą langelį į gatvę, ji ten pamatė didelę karietą su degančiais 
žibintais, apsuptą viso būrio raitelių su juodomis triragėmis 
skrybėlėmis ir raudonomis plunksnomis. Jų arkliai nekantriai 
skėlė žiežirbas ant seno karaliaus laikų grindinio. Visas tas 
karingas pulkas, turėjęs lydėti du tokius Dievo tarnus, jaunajai 
moteriai staiga pasirodė esąs per didelis ir kartu apgailėtinas, 
bent jau nepakenčiamas. Tačiau prisiminusi, kaip nerūpestingai 
Gotjė de Šazėjus iššoko pro langą, ir rankoje jausdama laišką, 
vertą tiek pinigų, kuriuos jai išmokės asmeninis imperatoriaus 
bankininkas, ji suabejojo. Ar tas mažas kardinolas, iš pažiūros 
toks trapus ir nekaltas, nėra kur kas galingesnė ir pavojingesnė 
jėga negu galima manyti? Atrodo, kad jis, kaip ir Dievas, gali 
daryti įtaką įvykiams ir žmonėms. Po mėnesio jo įsakymu kažkoks 
žmogus sutiks paimti į žmonas ją, Marijaną, visai nepažįstamą 
ir dar nėščią Kodėl? Kokiu tikslu? Kokioms aplinkybėms 
paklūsdamas? 

Lauke pasigirdo ginklų žvangėjimas. Atitrūkusi nuo savo 
apmąstymų, Marijana pamatė, kaip karietoje dingo maža raudona 
tariamo kardinolo figūrėlė, lydima aukšto lieso abato, kuris 
priešais eskorto vadą keletą kartų greitai persižegnojo, tarsi patį 
velnią išvydęs. Nakties tyloje ji išgirdo, kaip užsitrenkė durelės, 
paskui pliaukštelėjo botagas ir su didžiausiu triukšmu, iš karto 
ėmusi smarkiai lėkti, eskorto apsupta karieta išvažiavo iš Sanueno 
gatvės. Už nugaros pasigirdo ramus jau pažįstamo tarno balsas: 

Ponia norėtų, kad palydėčiau ją į karietą? Man įsakyta 
užrakinti namą. 

Ji užsidėjo skrybėlaitę, užsimovė pirštinaites ir vidinėje kišenėje 
paslėpė brangų laišką. 

Aš pasirengusi, tepasakė ji. 

Dabar, krikštatėviui išvykus ir likus su savo rūpesčiais, Marijana 
pasijuto sutrikusi. Tik mėnuo! Per mėnesį ji turi už kažko 
ištekėti. Galbūt už visai nepažįstamo žmogaus! Argi galima 
nesutrikti, nepasibaisėti, kai laukia tokia perspektyva. Zinoma, 
ji gali pati išsirinkti, kad nereikėtų atiduoti savo rankos 
nepažįstamam žmogui, kurio vardo paslaptis mėgstantis krikštatėvis 

nenorėjo pasakyti. Niekas nebuvo toks slapukas kaip abatas de 
azėjus, ir matyt kardinolas de San Lorencas turėjo tuos pačius 
įpročius. Beje, jei tas vardas ir būtų pasakytas, ką tai duotų? 
Ne, žūtbūt reikia rasti ką nors... ką nors, kas nekels nei baimės, 
nei pasibjaurėjimo, vyriškį, kurį ji bent gerbtų, jei negalės mylėti. 
Jos luomo merginos ji tai žinojo = dažniausiai ištekėdavo 
pirma nesusipažinusios su jaunikiu. Tik jų šeimos bendraudavo. 
Kaip ir jos atvejų, tai buvo ateičiai sudaroma sutartis. Turint 
galvoje viską, kas jai nutiko, galbūt tai buvo gerai, bet gyvenimo 
audroje jos įgyta nepriklausomybė trukdė be kovos paklusti 
įprastoms taisyklėms. Ji norėjo išsirinkti. Bet ką?.. 

Eidama per tamsius kambarius paskui sunkų kandeliabrą 
nešantį tarną, Marijana karštligiškai prisiminė savo aplinkos 
vyriškius ir nežinojo, kurį pasirinkti. Fortiunė kartą sakė, kad 
visa imperatoriaus gvardija yra ją įsimylėjusi, bet tarp tų vyriškių 
ji nerado nė vieno, kuris teiktų vilčių... Ji beveik nepažinojo 
jų ir nebuvo laiko gerai susipažinti. Beje, kai kurie iš jų buvo 
vedę, kiti vargu ar benorės vėl tuoktis, ypač tokiomis aplinkybėmis. 
Klari? Austrų kunigaikštis neves operos dainininkės. Be to, jis 
jau vedęs kunigaikščio de Linio dukterį. Ir Marijana jokiu būdu 
niekada nesutiktų priklausyti tai pačiai tautai kaip ir nekenčiamoji 
Marija Liudvika. Kas gi toliau?.. Prašyti Napoleono išrinkti vyrą 
buvo neįmanoma dėl kardinolo jau minėtos priežasties. Be to, 
ji baiminosi, kad mylimas žmogus išleis ją už ko nors, kas bus 
tik priedanga. Jau geriau kardinolo išrinktas nepažįstamasis, jei 
jis prižadėjo, kad ji dėl nieko negalės jam priekaištauti. 

Šmėstelėjusi mintis tapti Arkadijaus žmona privertė ją 
nusišypsoti, nors ji ir jaudinosi. Ne, ji negali savęs įsivaizduoti 
ponia de Zolival. Jai atrodytų, kad ištekėjo už tikro brolio 
arba bent už dėdės. 

Pamačius karietos pakoją nuleidžiantįį Grakchą Hanibalą, jai 
į galvą dingtelėjo viena mintis. Atsakymas į ją kankinusį klausimą 
atsirado savaime, jį pakuždėjo tvirta vaikinuko figūra ir jo 
susitaršę plaukai, ant kurių nesilaikė jokia skrybėlė. Greta jo 
veido ji įsivaizdavo kitą. Įspūdis buvo toks stiprus, kad ji 
nejučiom sušuko: 

Tai jis! Štai kas man reikalingas! 

Grakchas išgirdo jos žodžius ir nusistebėjo: 


15.- 2895 225 


Ko jums reikia, madmuazele Marijana? 

Nieko, Grakchai. Tik, sakyk, ar visiškai galiu tavimi 
pasikliauti? 

Klausiat, madmuazele Marijana! Jums ko nors reikia iš 
manęs? Įsakykit! 

Marijana nebedvejojo. Šįkart ji išsirinko ir iš karto pajuto 
palengvėjimą. 

Ačiū, mano berniuk. Atvirai kalbant, aš neabejojau. Klausykis: 
grįžęs namo, tu apsivilksi kelioninį kostiumą ir pabalnosi arklį. 
Paskui ateisi pas mane. Aš tau duosiu laišką, kurį reikės kuo 
skubiausiai nugabenti. 

Tai greitai padarysiu. Ar toli josiu? 

Į Nantą. Dabar namo, Grakchai, ir varyk arklius kuo 
greičiausiai. 

Po valandos Grakchas Hanibalas Pjošas, apsiavęs aukštus 
batus, apsigobęs platų kelioninį apsiaustą, nebijantį jokio lietaus, 
iki antakių užsimaukšlinęs apvalią skrybėlę, iššuoliavo pro d'Aselnų 
namų vartus. Stovėdama antrame aukšte prie galerijos lango, 
Marijana žvilgsniu palydėjo jį. Tik kai durininkas Ogiustenas 
užsklendė sunkų skląstį, ji paliko savo stebėjimo punktą ir grįžo 
į kambarį, kuriame dar tvyrojo smalkių kvapas. 

Ji priėjo prie savo nedidelio rašomojo stalo, atskleidė mėlyno 
marokeno biuvarą ir paėmė vienintele raide “F" pasirašytą laišką, 
kurį neseniai buvo ten padėjusi. Jį rado grįžusi iš Šanueno 
gatvės. Jame buvo siūloma rytoj atvykti į susirinkimą ir kartu 
turėti penkiasdešimt tūkstančių livrų. Jai magėjo sudeginti laišką, 
bet židinyje ugnis jau buvo užgesusi. Dar ji pamanė, kad 
geriausia būtų parodyti jį Žolivaliui, kuris, nors jau buvo gana 
vėlu, vis dar negrįžo. Jis turėjo gauti išpirkai reikalingų pinigų. 
Beje, keletas paskubom parašytų Fransio laiško žodžių net 
neprivertė Marijanos suvirpėti. Ji perskaitė juos visiškai abejingai, 
tarsi jie būtų ne jai skirti. Ją labiausiai domino ir jaudino kitas 
laiškas tas, kurį ji ką tik parašė ir kurį Grakchas išgbeno į 
Nantą. 

Iš tikrųjų tai buvo du laiškai. Pirmasis skirtas Jungtinių 
Valstijų konsului ir jame buvo labai prašoma kuo greičiau 
perduoti antrąjį laišką adresatui. Tačiau Marijana suprato, kad 
pastarasis primena butelį, kurį į jūrą meta laivo katastrofoje 

nukentėjęs žmogus, išsikapstęs į negyvenamą salą. Kur dabar 
galėjo būti Jasonas Boforas? Mėnuo toks trumpas, o pasaulis 
toks didelis! Tačiau patekusi į tokią beviltišką padėtį, Marijana 
negalėjo susilaikyti neparašiusi šio laiško, kuriame ji šaukėsi 
žmogaus, taip ilgai kėlusio neapykantą; dabar jai atrodė, jog 
tik jis yra gana patikimas, gana energingas, gana ištikimas... 
pagaliau tiesiog vyriškis, vertas to, kad Marijana išdrįstų prašyti 
jo pavardės Napoleono vaikui. 

Jasonas, nuo mažens įpratęs valdyti likimą ir plikomis rankomis 
kautis dėl gyvybės... Jasonas, kuris valdovu pripažino tik 
vandenyną, keturių jūrų Jasonas... būtent jis galės juos apginti 
ir globoti, ją ir jos kūdikį. Argi jis tada neįkalbinėjo jos keliauti 
kartu su juo, kad jo milžiniškoje laisvoje šalyje rastų santaiką 
ir ramybę? Argi ne jis rašė: “Atsiminkit, kad aš egzistuoju ir 
esu jums skolingas...“? Dabar Marijana paprašys jį sumokėti tą 
skolą. Jis negalės atsisakyti, nes prie to, ką likimas jai padarė, 
ir jis pridėjo ranką. Vieną naktį jis ištraukė ją iš Šajo akmenų 
kirtyklos ir kibių Fanšon rankų. O dabar jis turi žūtbūt atsirasti 
čia ir išvaduoti ją iš paslaptingo nepažįstamojo, kurį krikštatėvis 
yra numatęs jai į vyrus. 

Tačiau tokiu atveju Marijana baisiausiai aukotųsi: ji atsisakytų 
gyventi Napoleono aplinkoje, ji pasmerktų save išsiskyrimui su 
juo, galbūt amžinai. Jasonas ne tas žmogus, kuris sutiktų 
komiškam fiktyvaus vyro vaidmeniui. Tapusi Jasono žmona, net 
jei jis nepasinaudotų savo teisėmis, ji turėtų sekti paskui jį ir 
gyventi ten, kur jis norėtų. Zinoma, Amerikoje... Vandenynas 
išskirtų ją su mylimuoju, ji nebekvėpuotų tuo pačiu oru kaip 
jis, virš jų galvų būtų skirtingi debesys... bet argi jų jau neišskyrė 
ši moteris, dabar turinti visas teises į jį, atsistojusi tarp jų kaip 
neįveikiama kliūtis? Telieka kūdikis, ir Marijana žinojo, jog jo 
užteks, kad gyvenimas tebeatrodytų žavus. 

O dėl Jasono, tai ji nežinojo, ką jam jaučia. Prieraišumą, 
pagarbą, švelnumą ar tiesiog draugiškumą? Kaip sunku tai 
suvokti! Pasitikėjimą, šiaip ar taip, visišką ir neabejotiną 
pasitikėjimą jo narsumu ir vyrišku orumu. Vaikui jis bus tėvas, 
kuris kels pagarbą, susižavėjimą, galbūt meilę. Ir pati Marijana 
su juo jausis jei ne laiminga, tai bent saugi, nes ją nuo visko, 
kas jai kelia grėsmę, skirs Jasono jėga, platūs pečiai ir neišsenkanti 

energija. Nebebus Napoleono, tačiau nebus ir Fransio Kranmerio. 
Bet ar Jasonas gaus laišką laiku? Jei jis Amerikoje, apie tai 
nėra ko nė svajoti!.. 

Ilgai sėdėjusi prie užgesusio židinio, Marijana atsistojo, pasirąžė 
ir nuėjo prie lovos. Tik dabar ji pajuto visą šios baisios dienos 
nuovargį. Miegoti! Greičiau miegoti! Ir galbūt sapne išvysti tą 
tolimą šalį, apie kurią vieną vakarą Matinjono namų paviljone 
taip ilgesingai jai pasakojo Jasonas Boforas... 

Marijana nusimetė peniuarą, nuklojo antklodę. Ji jau norėjo 
šmurkštelėti po ja, kai išgirdo beldimą į duris. 

Jūs dar nemiegate? išgirdo prislopintą balsą. 

Tai pagaliau buvo Arkadijus, tuščiomis grįžęs iš pinigų 
medžioklės... Marijana atsidususi pagalvojo, kad jam reikės 
papasakoti beveik viską, kas nutiko, bet turės nutylėti apie 
vaiką ir numatomas vedybas. Kol kas tai jos paslaptis. 

Einu! garsiai pasakė ji. 

Paskui pakėlė savo batistinį nėriniuotą peniuarą, apsivilko jį 

ir nuėjo atidaryti durų. 


Dešimtas skyrius 


Templės bulvaro komediantai 


Grėsmingasis momentas artėjo. Atėjo laikas susitikti su Fransiu 
ir atiduoti jam pinigus. Marijana ir Arkadijus niekuo nesiskyrė 
nuo Paryžiaus Žžiopsotojų, kai kitos dienos pavakarę įsimaišė į 
dykinėtojų minią, kuri kasdien grūdosi prie teatrų gryname ore, 
mugės balaganų ir kavinių, užėmusių didžiausiąją Templės bulvaro 
dalį. Apsivilkusi rudą vilnonę suknelę su aksomo papuošimais 
ir nėrinių apykakle, užsidėjusi skrybėlaitę ir ant pečių užsimetusi 
rudą apsiaustą, Marijana, iš pažiūros rami, nors ir prastokai 
jautėsi, niekuo nesiskyrė nuo jaunos buržua, atėjusios pasigrožėti 
garsiojo bulvaro stebuklais. Arkadijus “išsigandusios pelės“ spalvos 

kostiumu, su juodu kaklaraiščiu ir fetrine skrybėle oriai vedė 
ją už parankės. 

Jie paliko karietą už “Tiurko" kavinės sodo. Oras buvo 
puikus, ir po sužaliavusio bulvaro guobomis pirmyn atgal 
vaikštinėjo daugybė žmonių; jie ėjo nuo konditerių prekydėžių 
prie prekiautojų vafliniais vamzdeliais, nuo juokdarių palapinių 
prie balaganų pakylų, tapusių tikrais mažais teatrais, ir stengėsi 
viską pamatyti šioje savotiškoje nesibaigiančioje mugėje, šiame 
lyno akrobatų, visokiausių fokusininkų ir... paryžiečių rojuje. 
Pastarieji, dažniausiai pietavę penktą valandą, vaikščiodami po 
medžiais veikiau stengėsi nuraminti skrandį negu rasti pramogą. 

Tame pragariškame triukšme, klegesyje, aidint muzikai, šauklių 
riksmui, užgožiamam skardžių trimitų ir būgnų tratėjimo, didžiausią 
pasisekimą turėjo: “Nedegantis ispanas“ tamsiaveidis liesas 
vaikinukas blizgančiu kostiumu gėrė verdantį aliejų ir vaikščiojo 
įkaitusia geležimi, nepatirdamas jokių nemalonių pojūčių; paskui 
“Šuo būrėjas“ ir dresiruotos blusos, kurios traukė miniatiūrinius 
ratukus arba smeigtukais kovėsi dvikovoje. Ant oranžiškai ir 
mėlynai drapiruotos pakylos kalbėjo milžiniško ūgio senis su 
patriarcho barzda. 

Įeikite, ponios ir ponai, šiandien rodome nepaprastą 
vaidinimą, pavadintą “Puota pas Petrą, arba Zaibo pakirsta 
Atėja“, penkių veiksmų komediją su keičiamomis dekoracijomis, 
ugniniu lietumi penktame veiksme ir panelės Malagos 
divertismentu, garsusis Dotrivas su visu savo garderobu suvaidins 
don Žuaną! Jūs matote ketvirto veiksmo rūbus. Žiūrėkit! Aukso 
atspalvio kostiumas, žabo ir rankogaliai iš tikrų Flandrijos nėrinių. 
O dabar jums pristatome pačią jaunąją Malagą, kad įrodytume, 
jog jos grožis nėra chimera. Parodyk savo veidą, jaunoji Malaga! 

Marijanos dėmesį nejučia patraukė ne tiek šauklio gražbylystė, 
kiek spalvingos dekoracijos, ir ji pamatė, kaip pasirodė akinamai 
jauna žavi brunetė margaspalve šilkine suknele, su spindinčiais 
cechinais ilgose kasose. Ji gracingai nusilenkė publikai, sukėlusiai 
audringus plojimus. 

Kokia ji gražutė! šūktelėjo Marijana. Juk gaila, kad 
ji priversta šokti ant tokių apgailėtinų pakylų? 

Tuose balaganuose kur kas daugiau talentų negu jūs 
įsivaizduojate, Marijana. O apie panelę Malagą kalbama, kad ji 

iš geros šeimos. Jos tėvas, tas barzdočius, net ir būdamas 
šaukliu lieka orus; jis kilmingas ponas, nuskurdęs neatsimenu 
dėl kokios nešvarios istorijos. Jei norėsite, vakare grįšime paploti 
jai. Norėčiau, kad pamatytumėte Malagą šokančią kartu su 
panele Roza, savo partnere. Nedaug Operos balerinų gali pasigirti 
* tokiu grakštumu... Bet dabar, man regis, turime kitą reikalą. 

Marijana nuraudo. Šioje nerūpestingos šventės atmosferoje, 
trykštant tikram ar apsimestiniam džiaugsmui, ji kurį laiką užmiršo, 
dėl kokios priežasties atėjo į Templės bulvarą. 

Iš tikrųjų, kurgi yra ta parodų salė, kur turime susitikti 
su... 
Ji užsikirto. Jai vis sunkiau buvo ištarti Fransio Kramerio 
vardą. Arkadijus po ranka buvo pasikišęs portfelį su 
pekiasdešimčia tūkstančių livrų, kuriuos Marijana šįryt gavo iš 
bankininko Lafito; jis parodė didžiulį, virš palapinių ir pakylų 
kyšantį pastatą graikišku fasadu. 

Truputį toliau už “Olimpijos" cirko, kur ponas Frankonis 
demonstruoja dresiruotus arklius, jūs matote seną namą su 
balkonu, laikomą keturių korintinių kolonų. Ten ir yra pono 
Kartju Vaškinių figūrų muziejus. Vieta labai įdomi, tuo įsitikinsite, 
bet būkite atsargi, žiūrėkite po kojomis... Cia labai daug purvo. 

Iš tikrųjų, norint aplenkti eiles, susirinkusias priešais Getzų 
ir “Ambigiu Komik“ teatrus, kur ryškių spalvų afišos viliojo 
praeivius taip pat primygtinai kaip ir šaukliai, reikėjo pasukti 
prie medžių, kur žemė po smarkaus lietaus buvo virtusi purvynu. 
Pro šalį praėjo triukšmadarių kompanija, traukdama madingos 
Dezošjė dainelės priedainį. 

Yra viena vietelė 

Brangi mums kaip gyvybė 

Bulvaras Templės savas, 

Jaučiuosi kaip namuos čia. 

Jausmai gražūs, bet retorika apgailėtina, pasakė Žolivalis, 
stengdamasis kiek įmanoma apsaugoti Marijaną nuo triukšmadarių 
taškomo purvo. Nors ir labai nesinori versti jus grūstis čia, 
bet tai geriau negu eiti pro anų namų fasadus. 

Zolivalis parodė žemą namą tarp Vaškinių figūrų muziejaus 
ir nedidelio, dar tuščio teatrėlio su drobine iškaba, skelbiančia, 

jog čia yra Liliputų teatras. Pirmajame šio namo aukšte buvo 
erdvi smuklė, virš kurios durų iškaboje buvo nupiešta nupjauta 
javų varpa. 

Ši nuostabi “vietelė" ir yra kabaretas “Nupjauta varpa“ 
viena iš mūsų brangiosios Fanšon Karališkosios Lelijos valdų. 
Geriau ten nesiartinti. 


Vien paminėjus bjauriąją  Fransio bendrininkę, Marijana 
krūptelėjo. Ją jau pakankamai slėgė tai, kas turėjo įvykti. Ji 
paspartino žingsnį. Po keleto sekundžių jie buvo vietoje. Poste 
prie įėjimo į muziejų stovėjo puikus lenkų ulonas, taip gerai 
nulipdytas, jog Marijana tik visai arti priėjusi įsitikino, kad tai 
manekenas. Arkadijus tuo laiku nuėjo bilietų. Beje, ulonas buvo 
vienintelis daiktas, puošęs įėjimą, gana kuklų, su dviem 
lampadomis ir šaukliu, nenuilstamai kvietusiu paryžiečius apžiūrėti 
“.. tikresnius negu gyvi“ šio pasaulio galinguosius. 

Šiek tiek dvejodama Marijana įėjo į didelę salę, niūrią, 
aprūkusią, į kurią šviesa skverbėsi pro nešvarius langus. Ryški, 
saulėta diena čia esant atrodė pilka, apniukusi.  Vaškiniai 
personažai dėl to atrodė keistai nerealūs, ir tai būtų slėgę, jei 
ne lankytojų šūksniai ir juokas, drumstę nykią atmosferą. 

Kaip čia šalta, drebėdama sušnabždėjo Marijana, kai jie, 
neva žavėdamiesi labai karinga velionio maršalo Lano figūra, 
žvalgėsi aplinkui, tikėdamiesi tarp šių gyvų ir negyvų būtybių 
pamatyti Fransį. 

Taip, sutiko Žolivalis, ir mūsų draugužis vėluoja. 

Marijana nieko neatsakė. Ji prastai jautėsi: galbūt dėl to, 
kad čia buvo pernelyg panašių į originalus vaškinių figūrų. 
Pačiame erdvios salės centre už stalo sėdėjo Napoleonas su 
savo šeima. Čia buvo visi Bonapartai: Karolina, Elžbieta, Polina, 
rūsčioji ponia Motina su našlės šydu, gal net tiesesnė negu jos 
prototipas. Bet labiausiai Marijaną trikdė vaškinis imperatorius. 
Jai vis atrodė, kad tos emalinės akys mato ją dabar, kai ji 
elgiasi kaip tikra sąmokslininkė. Ją apėmė noras mesti viską ir 
bėgti ne tik nuo žvilgsnio, bet ir dėl instinktyvios baimės 
pamatyti Fransį. 

Supratęs, ką ji jaučia, Arkadijus priėjo prie imperatoriaus 
stalo ir ėmė juokauti. 

Jūs neįsivaizduojate, kaip šis stalas atspindi Prancūzijos 
istoriją. Čia galima matyti Liudviką XV ir jo garbingąją šeimą, 
Visuomenės gelbėjimo komitetą ir jo garbingą šeimą, Direktoriją 
ir jos garbingą šeimą. Dabar čia Napoleonas ir jo garbingoji 
šeima, bet jūs pastebite, kad čia trūksta imperatorienės. Marija 
Liudvika dar nenulipdyta. Beje, nesu įsitikinęs, kad jai nulipdyti 
nepanaudos kelių nepageidaujama tapusios ponios Pompadur 
gabalų. Užtat esu įsitikinęs, kad jie čia stovi nuo Liudviko XV 
laikų... dulkės taip pat turi būti istorinės! 

Bet dirbtinis Žolivalio linksmumas teprivertė Marijaną šyptelėti. 
Kurgi Fransis? Jaunąją moterį gąsdino mintis, kad jis tuoj 
pasirodys, bet kita vertus, jai norėjosi greičiau viską baigti ir 
išeiti iš čia, kur ji jautėsi nemaloniai. 

Ir staiga jis atsirado. Marijana pamatė, kaip jis išniro iš 
tamsiausio kampo. Jis staiga pasirodė už vonios, kurioje Maratas 
merdėjo nuo Šarlotės Kordė peilio. Fransis vilkėjo kaip buržua, 
veidą slėpė rudos skrybėlės atbrailos ir pakelta apsiausto apykaklė. 
Jis greitai pasuko prie jaunosios moters ir jos palydovo, ir 
Marijana, žinojusi, kaip jis pasitiki savimi, truputį nustebusi 
pastebėjo, kad jis neramiai žvalgosi aplinkui. 

Jūs punktualūs, šiurkščiai tarė jis nė nepasisveikinęs. 

Ko negalima pasakyti apie jus! sausai atšovė Arkadijus. 

Aš užtrukau. Prašau atleisti. Pinigus turite? 

Pinigus tai mes turime, atsakė Žolivalis, tvirtai spausdamas 
prie krūtinės portfelį. Bet mes nematome, kad madmuazelė 
d'Aselna lydėtų jus. 

Grąžinsiu jums ją vėliau. Pirmiausia pinigai. Kas man įrodys, 
kad jie tikrai yra šiame portfelyje? pridūrė jis, pirštu rodydamas 
į minėtą daiktą. 

Kai turi reikalų su jūsų tipo žmonėmis, milorde, maloniausia 
yra pasitikėjmo atmosfera. Ziūrėkite pats. 

Arkadijus staigiai praskleidė portfelį, parodė penkiasdešimt 
vekselių po tūkstantį livrų, greitai uždarė jį ir vėl pasikišo po 
pažastimi. 

Štai taip! ramiai pasakė jis.“ Dabar jūsų belaisvės eilė! 

Fransis susierzinęs mostelėjo ranka. 

Vėliau, juk pasakiau! Atvesiu jums ją vakare. Dabar skubu 
ir negaliu čia užtrukti! Čia nesijaučiu saugus! 

Tai buvo matyti. Kai jis pasirodė, Marijanai nepavyko sugauti 
jo žvilgsnio, laksčiusio iš vieno šono į kitą. Bet dabar ir ji 
įsikišo į ginčą. Padėjusi ranką ant portfelio, tarsi bijodama, kad 
Arkadijus ne laiku parodys savo kilnumą, ji pareiškė: 

Kuo mažiau jus matysiu, tuo man bus geriau. Mano durys 
jums niekada nebus atvertos. Ir kalbos negali būti apie tai, 
kad jūs, vienas ar su kuo nors, atvyktumėte pas mane. Mes 
sudarėme sutartį. Jūs įsitikinote, kad aš ją įvykdžiau. Dabar 
reikalauju, kad jūs ją įvykdytumėte... antraip viskas liks kaip 
buvę. 

Ką tai reiškia? 

Kad jūs pinigus gausit tik grąžinęs mano pusseserę! 

Pilkos lordo Kranmerio akys susiaurėjo, jose plykstelėjo 
grėsminga ugnis. Jis kreivai šyptelėjo. 

Jūs, regis, užmiršote mūsų sutarties sąlygas, mieloji ponia? 
Jūsų pusseserė, jei gerai atsimenu, tėra jos dalis... labai maža 
dalis! Ji tėra... mano ramybės garantija, o kol jūs rinkote tuos 
pinigus jūsų ramybės garantiją. 

Marijana nesutriko jam ėmus beveik atvirai grasinti. Kai 
ginklai susikryžiuodavo, ji visada vėl tapdavo rami ir savimi 
pasitikinti. Ji net leido sau niekinamai šyptelėti. 

Aš į tai žiūriu kitaip. Po malonaus pokalbio, įvykusio jums 
privertus, aš pasirūpinau kai kuriomis atsargumo priemonėmis, 
susijusiomis kaip tik su mano saugumu. Jūs man nebebaisus! 

Nedumkite akių!  suriaumojo Fransis. Šiame žaidime aš 
už jus stipresnis. Jei nebijotumėte manęs, būtumėte atėjusi 
tuščiomis rankomis. 

Aš atėjau tik savo pusseserės išvaduoti. O dėl to, ką 
vadinate... akių dūmimu, gerai pasakiau? tai Žinokite, kad 
vakar mačiau imperatorių ir net keletą valandų buvau jo kabinete. 
Jei jūsų šnipai veikia taip gerai, kaip sakote, turite tai Žinoti! 

Aš ir žinau. Net žinau, kad buvo tikimasi pamatyti jus 
išeinančią tarp dviejų Žandarų... 

Bet mane jo didenybės kamerdineris pagarbiai palydėjo iki 
imperatoriaus karietos, kuri parvežė mane namo, - kalbėjo jaunoji 
moteris demonstratyviai ramiai. 

Nusprendusi rizikuoti viskuo, ji pridūrė: 

Klijuokite savo paskvilį, man visai tas pats. O jei negrąžinsite 
Adelaidės, negausite nė sū! 

Nors ir smarkiai nerimaudama ir negalėdama suvaldyti savo 
jaudulio, nes per daug gerai žinojo, koks vinklus šis Žmogus, 
kad būtų galima patikėti greita pergale prieš jį, Marijana dar 
labiau apsidžiaugė pastebėjusi, kad jis delsia atsakyti ir atrodo 
sutrikęs. Arkadijaus veide išvydusi beveik susižavėjimą, ji pajuto, 
kad svarbi pergalė jau arti. Reikia žūtbūt Fransį įtikinti, kad 
jai dabar rūpi tik Adelaidė. Ne dėl tų pinigų, kuriuos Žolivalis 
taip meiliai spaudžia prie širdies, bet kad ši pavojinga asmenybė 
ateityje nebekeltų grėsmės. Žinoma, ateitis galbūt priklausys 
Jasonui Boforui, bet taip, kaip ji bijojo Napoleono akyse tapti 
skandalo objektu, ji nenorėjo  Boforui pasirodyti viešai 
sukompromituota, apdrabstyta purvu. Užtenka ir to, kad jam 
siūloma nuo kito vyriškio nėščia moteris. 

Ūmai lordas Kranmeris pratrūko. 

Mielai jums grąžinčiau ją, tą seną paleistuvę! Tik aš jos 
nebeturiu! 

Kaip? 

Ką jūs pasakėte? 

Marijana ir Arkadijus vienu metu šūktelėjo. Įniršęs Fransis 
gūžtelėjo pečiais. 

Ji dingo! Išsprūdo iš mano rankų! Ji pabėgo, jei jums tai 
labiau patinka! 

Kada? paklausė Marijana. 

Vakar vakare! Kai įėjo į jos... kambarį, kad duotų pietų, 
jos ten nebebuvo. 

Ir jūs manote, kad tuo patikėsiu? 

Visą tą laiką kamavusią slaptą baimę ir prastą savijautą ūmai 
pakeitė tūžmingas pasipiktinimas. Argi Fransis laiko ją visiška 
kvailute? Labai jau paprasta! Jis gaus pinigų ir nieko, be 
abejotino pažado, neduos mainais?.. Ne mažiau įniršęs, Fransis 
greitai atsakė: 

Jūs neturite pasirinkimo! Privalote manimi tikėti! Prisiekiu, 
ji dingo iš mano kalėjimo! 

Ak, jūsų priesaikos! Jei ji būtų pabėgusi, tučtuojau būtų 
parsiradusi namo! 


234 


Aš jums sakau tik tai, ką žinau. Apie jos pabėgimą ką 
tik sužinojau. Prisiekiu tai savo motinos kapu! 

Kur ją laikėte? įsikišo Žolivalis. 

- Viename “Nupjautos varpos“ rūsyje, visai arti nuo čia. 

Žolivalis nusijuokė. 

Pas Fanšon? O, pone, aš nemaniau, kad jūs toks naivus! 
Jei norite sužinoti, kur ji dabar, kreipkitės į savo bendrininkę. 
Ji tikrai žino! Be abejo, jai pasirodė, kad jos dalis neatitinka 
jos talento arba bent apetito! 

Ne, sausai nutraukė lordas Kranmeris: Taip juokauti 
Fanšon nesiryš. Ji gerai žino, kad tučtuojau bus nubausta... ir 
negailestingai! Be to, jos neapykanta iš rankų pasprukusiai senai 
raganai nekėlė abejonių. Jai geriau nebepatekti į Fanšon rankas. 
Reikia pasakyti, ji darė viską, kad išvestų ją iš kantrybės. 

Marijana pakankamai pažinojo Adelaidę, kad lengvai įsivaiz- 
duotų, kaip ji reagavo į pagrobimą ir uždarymą. Kad ir kokia 
begėdiška ir įžūli yra Fanšon Karališkoji Lelija, bet ji rado 
savęs vertą varžovę, ir visai galimas daiktas, kad narsiajai merginai 
pavyko pasprukti iš jos letenų. Bet tokiu atveju kurgi ji? Kodėl 
negrįžo į Lilio gatvę? 

Fransis vis labiau nekantravo. Jau kurį laiką jis be paliovos 
žvilgčiojo į duris, kur pasirodė milžiniškas gvardietis su tokia 
vešlia barzda ir ilgais ilgais ūsais, jog atrodė, kad jo galva su 
aukšta, raudonomis plunksnomis kaišyta kepure priklauso 
kažkokiam gauruotam žvėriui. 

Baikim tai! vėl prabilo Fransis“ = Jau per daug laiko 
sugaišau! Aš nežinau, kur ta sena beprotė, bet kada nors ji 
grįš pas jus... Pinigus!.. 

Jokiu būdu, aiškiai pasakė Marijana. Juos gausite tik 
tada, kai grįš namo pusseserė. 

Jūs taip manote? O aš sakau, kad man juos tučtuojau 
atiduosite! Na! Greičiau! Duokite šen portfelį, nudvėsėli, antraip... 

Staiga Marijana ir Žolivalis pamatė, kad iš Fransio apsiausto 
klosčių išniro pistoleto vamzdis ir grasinamai pasisuko į jaunosios 
moters krūtinę. 

Aš žinojau, kad jūs užsispirsite dėl senės, sušnypštė 
lordas Kranmeris. = Nagi, pinigai arba šaunu! Ir nesijudinkite, 
ypač jūs, patikėtini, o tai... 

Marijanos širdis ėmė neramiai plakti. Iš persikreipusio Fransio 
veido į ją Žvelgė pati mirtis. Jis taip troško aukso, kad, be 
abejo, nesvyruodamas iššaus, bet ji neparodys jam savo baimės. 
Giliai atsidususi, ji išsitiesė: 

Čia? Jūs neišdrįsite, tarė su panieka. 

Kodėl? Čia nieko nėra be to kareivio... ir jis toli. Aš 
spėsiu pabėgti. 

Iš tikrųjų, aukštas grenadierius, sudėjęs rankas už nugaros, 
ramiai vaikštinėjo tarp vaškinių figūrų. Jis lėtai priėjo prie 
imperatoriaus stalo, bet nežiūrėjo į jų pusę. Fransiui būtų 
pakakę laiko iššauti keletą kartų. 

Susitarkim, pasiūlė Arkadijus: = pusė dabar ir pusė 
kai grįš madmuazelė Adelaidė! 

Ne! Per vėlu, aš neturiu laiko. Man reikia pinigų, kad 
galėčiau grįžti į Angliją, kur turiu reikalų. Taigi duokite pinigus 
arba aš juos paimsiu jėga ir prieš išvykdamas rasiu galimybę 
išlpatinti savo geltonuosius lapelius. Koks bus efektas - pamatysite. 
Nors, jei mirsite, tai jums neberūpės. 

Pistoletas grėsmingai  sujudėjo  Fransio rankoje. Marijana 
suglumusi apsižvalgė. O, kad būtų galima pašaukti tą kareivį. 
Bet jis staiga dingo... Fransis buvo stipresnis. Reikia pasiduoti. 

Atiduokite jam pinigus, mano drauge, pasakė ji blankiu 
balsu, vis tiek jį pakars. 

Netaręs nė žodžio, Arkadijus ištiesė portfelį. Fransis godžiai 
stvėrė jį ir paslėpė po apsiaustu. Pistoletas dingo ten pat, ir 
Marijana lengviau atsiduso: ji matė beprotybę ledinėse Fransio 
akyse ir bijojo, kad jis vis tiek iššaus. Ji nenorėjo mirti, ypač 
taip kvailai. Gyvybė jai įgijo net nežinojo kodėl nepaprastą 
vertę. Nuo pat vaikystės ji pernelyg daug atidavė, kad dabar 
sutiktų netekti jos štai taip, nuo pamišėlio kulkos. Fransis 
nusišaipė atsakydamas į pastaruosius jos žodžius. 

Nesitikėkite! Mano tipo žmonės tvirtai laikosi gyvenimo, 
sumokėjusi jūs tuo įsitikinote. Mes dar pasimatysime, geroji 
Marijana! Atsiminkite, kad aš su jumis atsisveikinu tik metams! 
Pasinaudokite jais! 

Atsainiai palietęs pirštu skrybėlę, jis pralindo pro sustingusias 
rūmininkų figūras, bet staiga parvirto. Išniręs iš už didžiulės 
maršalo Ožero figūros, grenadierius pargriovė jį ant grindų. 

Nustėrę Marijana ir Arkadijus žiūrėjo į įnirtingai susirėmusius 
vyriškius. Grenadierius buvo aukštesnis ir sunkesnis, bet Fransis, 
kaip ir visi anglų bajorai sportavęs, buvo labai stiprus ir vikrus. 
Be to, jis buvo įtūžęs, kad jį sučiupo tokiu momentu, kai gavo 
ilgai lauktus pinigus, garantavusius jam keletą mėnesių prabangaus 
gyvenimo. Kaudamasis jis tūžmingai šūkčiojo, o antrasis tylėjo 
ir stengėsi prispausti prie grindų vikrų, kaip ungurys 
bevinguriuojantį priešininką. Apsikabinę juodu atsistojo ir sustingo, 
suglaudę kaktas, šnarpšdami ir maurodami kaip jaučiai arenoje. 

Išdavikišku spyriu koja pergalę išplėšė Fransis. Skausmingai 
vaitodamas, grenadierius susirietė ir laikydamasis už pilvo suklupo 
ant kelių. Fransis nedelsdamas stvėrė į šalį nulėkus; portfelį ir 
sunkiai alsuodamas, svyruodamas dingo. Marijana ir Arkadijus 
nubėgo padėti atsistoti nevykėliu jo priešininkui. Bet vyriškis, 
vis dar klūpėdamas, išsiėmė švilpuką ir davė šaižų signalą. 

Matyt aš surūdijau arba per daug paėmiau! pajuokavo 
jis. Vis tiek toli nenueis. Žinoma, aš norėjau pats jį suriesti! 
Gerai jis man smogė... ir dar kiek reikėjo pabėgioti! Na gerai! 
Užtat turiu malonumą vėl išvysti tave, mažyle! 

Jis atsistojo, Marijanos nepatikliai stebimas, o ši nedrąsiai 
džiūgaudama klausėsi iš plaukų raizgalynės sklindančio tokio 
pažįstamo balso. 

Ar tai įmanoma?  sušnabždėjo ji Aš sapnuoju? 

Nagi ne, čia tikrai aš. Vis dar neatpažįsti savo dėdulės 
Nikolos? Prisipažįstu, kad man buvo didžiulė staigmena vėl 
pamatyti tave! Aš nesitikėjau tavęs sutikti! 

Nikola! Nikola Malerusas?  dūsavo susižavėjusi Marijana, 
kol vaiduoklis narpliojosi iš tariamos augmenijos. Bet iš kur 
jūs atvykote? Aš taip dažnai galvojau apie jus! 

Aš taip pat, mažyle, dažnai galvojau apie tave! O vieta, 
iš kur atvykau, ta pati: Anglija! Aš ilgai ieškojau šio Žvėries 
pėdsakų, jis tiesiog išslydo man iš rankų, bet dabar turėtų būti 
mano kolegų rankose! Jis pasaulio perėjūnas ir intrigantas. 
Zodžiu, aš jį paleidau iš akių Anvere ir sunkiai suradau čionai. 

Kodėl jūs jį persekiojate? 

Man reikia suvesti sąskaitas su juo... Nepaprastai svarbias 
sąskaitas, ir aš priversiu jį sumokėti viską iki paskutinio santimo! 
Žiūrėkite, ką aš jums sakiau? Štai jį ir veda. 

Iš tikrųjų, Fransis Kranmeris vėl pasirodė salėje, bet šįkart 
jį laikė keturi galingi policininkai. Nors ir surištomis rankomis, 
jis vis dar atkakliai priešinosi, ir sargybiniai buvo priversti ne 
vesti, o tiesiog vilkti jį. 

Baltas kaip drobė, apsiputojęs, jis svaidė triuškinančius 
žvilgsnius į minią, susirinkusią prie durų ir vos ne vos žandarų 
ramdomą. 

Pakliuvo paukštelis, viršininke! pasakė vienas iš policininkų. 

Gerai! Nuveskite jį į Venseną, tik su sustiprinta sargyba, 
aišku? 

Patariu paleisti mane, suniurzgė  Fransis, antraip 
pasigailėsite! 

Nikola Malerusas, kitaip tariant, Blekas Fišas, priėjo prie jo 
ir pasilenkė, kad apžiūrėtų iš arčiau. 

Tu taip manai? O aš manau, jog tu pasigailėsi, kad gimei! 
Nagi gyviau! Į vienutę! 

Tai rado pas įį, pasakė vienas iš agentų ir padavė 
portfelį. Ten pilna pinigų... 

Išvydusi įdūkusį žvilgsnį, kuriuo Fransis nulydėjo prarastą 
grobį, Marijana suprato, kad šie pinigai jam buvo svarbiau už 
laisvę ir kad jų netekęs jis taps mirtinai pavojingas, kai vėl 
atsidurs laisvėje. Argi Arkadijus nematė, kaip jis išėjo iš Fušė? 
Argi dėl pinigų jis nesiryžo bjauriausiai niekšybei, šlykščiausiam 
šantažui? Atsargumas jai kuždėjo, kad, turint galvoje Arkadijaus 
atskleistą slaptą lordo Kranmerio ir Fušė ryšį, ji turėtų palikti 
jam nesąžiningai įgytus pinigus. Tačiau argi netikėta sėkmė 
Bleko Fišo pasirodymas tuo momentu, kai jau buvo sumokėjusi 
išpirką, nebuvo likimo ženklas? Ir į rūsčiojo bretono rankas 
patekęs Fransis maža teturėjo šansų išsisukti nuo nepavydėtino 
likimo. Uždarytas Vensene, kurio didingus viduramžiškus bokštus 
kartą jai yra rodę, jis nebebus jai pavojingas. Be to, ją apėmė 
didžiulis noras atkeršyti. Nusišypsojusi ji ištiesė ranką į portfelį. 

Tai mano pinigai, pasakė tyliai. Šis... žmogus paėmė 
juos iš mūsų grasindamas pistoletu, kurį turėtų turėti. Ar galiu 
juos pasiimti? 

Aš mačiau, kaip belaisvis tikrai išplėšė portfelį iš pono 
rankų, patvirtino Blekas Fišas rodydamas į Arkadijų. Niekas 
netrukdo grąžinti jų jums, jei kalbama tik apie pinigus. O aš 

maniau, jog čia kvepia kur kas pavojingesniu reikalu ir neslėpsiu, 
mažyle, tau pasisekė, kad mudu seniai pažįstami. Antraip tai 
galėjo tau brangiai kainuoti. Nagi, pakratykit jį, vyručiai! 

Kai policininkai kratė iš įniršio kunkuliujantį Frans; ir tikrai 
rado paslėpą ginklą, Marijana paklausė: 

Kodėl tai galėjo man brangiai kainuoti? 

Kol nebuvau atpažinęs, laikiau tave užsienio šnipe. 

Ji? nusiviepė įtūžęs Fransis“ = Kas gi patikės, kad jūs 
nežinojote, kas ji tokia? Kekšė? Bonaparto šnipė, ir dar jo 
meilužė! 

O jei kalbėsim apie jus? atšovė Marijana su panieka. 
Kuo galima pavadinti jus, jei ne šnipu?.. O galbūt... 

Anksčiau ar vėliau sumokėsi man už viską, paleistuve! 
Turėjau susivokti, kad paspendei man spąstus. Tai tu mane 
pardavei, ką? 

Aš? Kaipgi aš galėjau tai padaryti? Kuris iš mudviejų 
paskyrė pasimatymą? 

Žinoma, aš! Bet kad ir koks atsargus buvau, tu pranešei 
apie mane sekliams. 

Netiesa! sušuko Marijana. Aš nežinojau, kad jus seka. 
Iš kur galėjau žinoti? 

Užteks meluoti! suriaumojo Fransis, padaręs surištomis 
rankomis staigų judesį, tarsi norėtų suduoti jaunajai moteriai. 
Šįsyk tu laimėjai, Marijana, bėt netrukus atsigriebsiu! Išeisiu iš 
kalėjimo... ir tada saugokis! 

Na, gana! sugriaudėjo Blekas Fišas, kuris išpūtė akis, 
išgirdęs apie Marijanos ir Napoleono santykius. Juk sakiau, 
kad jį išvestų. Atšvartuokite nuo manęs tą subjektą ir užkimškite 
jam gerklę, jei jis nenori patylėti. Tu, mažyle, nebūgštauk. Aš 
apie jį žinau pakankamai, kad patektų ant ešafoto, o tie, kurių 
rankose Venseno kameros, nebeišleis jo. 

Ir pusmetis nepraeis, kaip atsikeršysiu!  suriaumojo Fransis, 
bet tuo metu vienas policininkas įgrūdo jam į burną murziną 
languotą nosinę, ir pagaliau pavyko jį užčiaupti. 

Jis buvo sutramdydas, surištas... Tačiau Marijana su slapta 
baime žiūrėjo, kaip sargybiniai išveda jį. Ji žinojo, koks stiprus 
blogio genijus slypi šiame žmoguje, ji žinojo, kaip jis jos 
nekenčia, tūžmingai ir atkakliai, ir dabar ta neapykanta bus dar 

didesnė, nes jis laiko ją demaskavimo kaltininke. Nuo pat 
vestuvinės nakties ji tvirtai žinojo, kad ši kova baigsis tik tada, 
kai vienas iš jų bus sunaikintas. 

Nuspėjęs Marijanos mintis, Žolivalis paėmė jos ranką ir tvirtai 
suspaudė, tarsi norėdamas nuraminti ją ir priminti, kad ji ne 
viena, bet kreipėsi į Bleką Fišą, kuris, trindamas juosmenį, 
žiūrėjo, kaip jo Žmonės išveda belaisvį. 

Kuo jis nusikalto, jei nekreipsim dėmsio į tai, kad yra 
anglas, paklausė Arkadijus, ir kodėl jūs jį persekiojote nuo 
pat Anglijos? 

Tai Raudonosios Silkės šnipas, ir labai pavojingas! 

Raudonosios Silkės?  nusistebėjo Marijana. 

Lordas Jarmutas, jei nori žinoti, dabar vadovauja vidaus 
reikalų minsterijai Veslio kabinete ir yra gerai pažįstamas 
Paryžiaus aukštuomenei, kuri ir davė jam šią pravardę. Galiu 
pridurti, kad jo žmona, žavioji Marija Fažiani, nuolat gyvena 
Paryžiuje, čia labai maloniai leidžia laiką su keletu bičiulių, tarp 
kurių buvo ir šis nevidonas. Bet aš prisiekiau sunaikinti Kranmerį 
dėl visai kitos priežasties. 

Kokios gi? 

Dėl belaisvių nuo Portsmuto pontonų, kuriais jis „ypač 
domėjosi. Šis džentelmenas mėgsta medžioklę ir norėdamas 
padaryti savo laisvalaikį įvairesnį, įsitaisė gaują šunų, apmokytų 
persekioti pabėgusius belaisvius... Aš mačiau keletą nelaimingųjų, 
kuriuos sugavo Kranmerio grobuonys... arba bent jau tai, kas 
iš jų liko! Gabalėliai! 

Baisus pyktis jautėsi dusliame Bleko Fišo balse, vertęs 
konvulsyviai gniaužti kumščius ir sukąsti dantis. Sukrėsta Marijana 
užsimerkusi išvydo šį košmarą. Koks pasibaisėtinas šis žmogus, 
su kuriuo ji sujungta! Koks baisus niekšiškumas, sadistinis 
žiaurumas glūdėjo už gražaus veido ir princo manierų! Ji 
kažkodėl prisiminė su kardinolu San Lorencu sudarytą sutartį 
ir pirmą kartą pajuto krikštatėviui palankumą. Kas tik nori, kad 
tik nereikėtų turėti jokių ryšių su ta pabaisa! 

Kodėl neužmušėte jo? Savo rankomis? tyliai paklausė ji. 

Todėl kad aš visų pirma esu imperatoriaus tarnas! Todėl 
kad noriu, jog jis būtų teisiamas, ir nenoriu atimti iš giljotinos 
jo galvos. Bet jei teisėjai nenusiųs jo ant ešafoto, prisiekiu, 

jog pats nužudysiu jį arba nusisuksiu sprandą! Na, gana apie 
tai! Atėjo lankytojai. Reikia užleisti vietą vaškinėms figūroms. 

Iš tikrųjų, du trys smalsuoliai atsargiai ėjo į salę, iš kurios 
jau pasitraukė policininkai. Jų nerimastingi žvilgsniai ieškojo 
dramos tęsinio tai juos domino labiau negu muziejaus 
"gyventojai", kuriais pasigrožėti atėjo. 

Kad ir kokia maloni būtų draugija, su ja tenka išsiskirti, 

atsiduso  Žolivalis. Jei jums neatrodys netinkamas mūsų 
poelgis, galėtume eiti iš čia. Turiu prisipažinti, kad galų gale 
visos tos sustingusios figūros... 

Eikit, jums iš tikrųjų nebėra čia ką veikti. Tik pasakykite, 
kur galiu su jumis susitikti. Aš lieku, nes anglas neturėjo 
popierių, kurių ieškau. Bet dar lieka viltis, kad juos kas nors 
kitas atneš. Reikės palaukti. 

Kažko, kas turi čia ateiti? 

Aš manau... Dabar, mažyle, bėk. Tau pasisekė, kad mes 
seniai pažįstami, kitaip nusiųsčiau tave ir tavo draugą kartu su 
anglu! Kas bus toliau, tau neturi rūpėti. Ir nesijaudink dėl jo 
grasinimų! Jis negalės jų įvykdyti. 

Marijanai labai norėjosi dar kai ko paklausti. Nuo to momento, 
kai pasirodė Blekas Fišas, čia viešpatavo paslaptingumo atmosfera, 
O jį dar didino neryški kinketų šviesa taip sinjoras Kiurtju 
mėgino priešintis tamsai. Bet ji suprato, kad negali kištis į 
valstybės reikalus ir policijos operacijas. Jai pakako ir tos, kuri 
įvyko jos akyse ir galbūt padės jai atsikratyti Fransio. Ji visiškai 
pasitikėjo Bleku Fišu. Nei žmonės, nei stichijos neturėjo jam 
galios. Savo apirusiame laive, kaip ir savo name Rekuvranse, 
jis visada tvirtai pasitikėjo savimi, ir Fransiui jis buvo tolygus 
priešininkas... 

Kai Arkadijus paskubomis rašė jos adresą ant išplėšto užrašų 
knygelės lapo, ji ištiesė ranką tariamajam grenadieriui, bet tuo 
metu vienas iš vaškinių tarnų prie imperatoriaus stalo garsiai 
nusičiaudėjo per daug garsiai, kad būtų galima suabejoti ar 
tai gyvas žmogus. Be to, nelamingasis vis dar čiaudėjo ir 
drebančią ranką įkišo į kišenę be abejo, nosinaitės. Tačiau 
Blekas Fišas prišoko ir ranka numušė nuo tariamojo tarno 
galvos peruką, sukėlęs visą debesį dulkių. 

Fošas Borelis! sušuko ji. = Aš turėjau numatyti! 

Iš siaubo sudejavęs, Žmogus šoko atgal, pargriovė vaškinį 
Rustaną, kuris triukšmigai nuvirto ant grindų, ir nesidairydamas 
puolė bėgti. 

Blekas Fišas pasileido iš paskos. Bėgdamas kaip išgąsdintas 
kiškis, tariamasis tarnas, liesas ir žemaūgis, lengvai nardė tarp 
sustingusių lankytojų, kurie trukdė judėti galingam Bleko Fišo 
kūnui. Arkadijus nusikvatojo ir, sugriebęs Marijaną už rankos, 
norėjo nutempti ją prie durų. 

Eime, pasižūrėsime. Šįsyk reginys turėtų būti įdomus. 

Kodėl? Kas tas Fošas? 

Fošas Borelis? Šveicarų prekiautojas knygomis iš Nešatelio, 
jis verbuoja karaliui slaptus agentus, tarnauja jo menamajai 
didenybei Liudvikui XVIII ir puoselėja viltį kada nors tapti 
karaliaus bibliotekos direktorumi. Jis visada garbino vaškines 
figūras... Ir tikrai, retai pasitaiko tokių nevykėlių kaip jis! Eime, 
aš noriu pamatyti, ką jam padarys jūsų įspūdingasis draugas! 

Tačiau Marijana neturėjo jokio noro sekti paskui tariamą 
grenadierių ir tarną. Susikirtimas su Fransiu paliko per daug 
karčių nuosėdų, kad galėtų dėl ko nors linksmintis, ir, nors 
visiškai pasitikėjo Bleku Fišu, ji negalėjo nesudrebėti prisiminusi 
paskutinį Fransio žvilgsnį, mestą į ją prieš užkemšant jam gerklę 
nosinaite. Dar niekada niekas į ją nebuvo žiūrėjęs su tokia 
neapykanta ir žiaurumu. Prisiminusi tą žvilgsnį ir tai, ką jai 
papasakojo Blekas Fišas, Marijana pajuto, kaip stingsta iš siaubo. 
"arsi Fransis staiga būtų nusimetęs savo puikią žmogaus kaukę 
ir apnuoginęs ja maskuotą pabaisą. Juk iki šiol lordą Kranmerį 
laikė nepadoriu žmogumi, beširdžiu ir didžiausiu egoistu. Tačiau 
Bleko Fišo žodžiai jai atvėrė šio pavojingo bepročio sadistišką 
žiaurumą, niūrias jo guvaus ir klastingo proto pslaptis. Ne, ji 
negalvojo apie pramogą. Jai norėjosi grįžti namo ir ten ramiai 
viską apgalvoti. 

Eikite jūs, Arkadijau, tarė ji. Aš lauksiu jūsų karietoje. 

Marijana! Marijana! Eikime! Išsiblaškykite! Jus baugina tas 
žmogus, ar ne? Ir dėl to, ką jums pasakė, vėl pajutote baimę? 

Jūs taip gerai suprantate mane, mano drauge! šyptelėjo 
ji Tad kodėl klausiate? 

Kad tikrai žinočiau! Bet, Marijana, jums nebėra ko bijoti! 
Nuo šiol anglas yra geriausiame Prancūzijos kalėjime. Iš ten jis 
neišeis. 

Matyt, jūs užmiršote, apie ką pats kalbėjote? Apie tą 
atsainumą vykstant pas Fušė? Apie jo keistus ryšius su Prancūzijos 
policijos ministru, kuris slapta rengia taikos sudarymo su Anglija 
planus? Blekas Fišas nežino apje juos. Jis apačioj. Jis gali 
nemaloniai nustebti, nepatikėti tuo... 

Arkadijus palingavo galva, vėl paėmė Marijaną už rankos ir 
nutempė prie durų. 

- Aš nieko neužmiršau. Blekas Fišas nežino apie savo ministro 
planus, bet Fušė savo ruožtu negalėjo žinoti apie šlykščius savo 
svečio, atvykusio iš už sąsiaurio, darbelius. Jis negali likti 
nejautrus pasibaisėtinai prancūzų belaisvių daliai. Man atrodo, 
paleisti šią pabaisą vadinasi, pasirašyti mirties nuosprendį pačiam 
sau. Napoleonas, kuris tikrai nuoširdžiai myli savo kareivius, 
niekada nedovanotų jam to. Tokių nusikaltimų negalima užmiršti 
ir, patikėkite manim, Fušė padarys viską, kad lordas Kranmeris 
būtų taip paslėptas, jog apie jį, ko gero, niekas niekada nieko 
nebeišgirs.  Pavojingus žmones tylėti gali priversti tik pinigai. 
Taigi būkite rami ir grįžkime namo, jei norite. 

Ji šypsena padėkojo ir stipriai įsikibo į jo parankę. Bulvare 
jau buvo naktis, bet gausybė žibintų ir žvakių viską apšvietė 
kaip dieną. Namų fasadai, cirkas, teatrai, balaganai buvo 
iliuminuoti, tik tylaus ir niūraus kabareto “Nupjauta varpa" 
langai blausiai švietė. Užtat greta, prie Liliputų teatro, kurio 
vaidinimas buvo nutrauktas, susirinko didžiulė susijaudinusi minia. 
Du pagrindiniai veikėjai stovėdami ant pakylos krašto, nustebę 
žiūrėjo, kas dedasi priešais jų teatrą. 

Tačiau... ten muštynės? staiga sušuko Žolivalis. Ir galiu 
eiti lažybų, kad pačiame centre jūsų draugas ir Fošas Borelis! 
Be abejo, jie jas sukėlė, įstrigę tarp vaikštinėjančiųjų. Beje, tai 
puiki pramoga ponams Bobešui ir Galimafrė. 


Kam? 
Tiems dviems komediantams, kurie štai ten ploja sau per 
šlaunis iš pasitenkinimo, pasakė Arkadijus rodydamas juos 


lazdele. - Tas gražus vyrukas raudona striuke, geltonomis kelnėmis 
ir pritrenkiančia trirage skrybėle ant rudo peruko  Bobešas. 

Antrasis, keverziškas milžinas, liesas kaip pagalys, kvailiausiai 
pasaulyje besišypantis tai Galimafrė. Jie ne taip seniai pasirodė 
bulvare, bet jau turi didelį pasisekimą. Pasiklausykite, kaip jie 
juokiasi ir linksmina savo žiūrovus. 

Iš tiesų, abu juokdariai drąsino besipešančius pašaipiomis 
pastabomis ir juokingais sonetais, bet Marijana papurtė galvą. 

Nekreipkime dėmesio į tai, prašau jus! Blekas Fišas turi 
mūsų adresą ir jis, be abejo, ateis papasakoti mums šios istorijos 
pabaigos. 

O! Ji nekelia jokių abejonių. Fošas Borelis neturi jokių 
šansų... O jūs labai pavargote, ar ne? 

Truputį... taip. 

Aplenkę minią, jie neskubėdami priėjo Turkų sodą, kur buvo 
palikę savo karietą. Žolivalis padėjo Marijanai įlipti, šūktelėjo 
vežikui adresą ir taip pat su malonumu atsisėdo, pasidėjęs greta 
portfelį. 

Ką su tuo darysime? paklausė jis: Tokią sumą pavojinga 
laikyti namuose. Mes jau turime imperatoriaus dvidešimt 
tūkstančių. 

Rytoj padėsime juos atgal į Lafito banką. Tik mūsų vardu. 
Galbūt mums jų dar prireiks. Jei ne, aš juos paprasčiausiai 
grąžinsiu. 

Arkadijus pritariamai linktelėjo galva, dar labiau užsitraukė 
skrybėlę ir atsirėmė į kampą, tarsi rengdamasis užmigti, bet 
tuoj pat sumurmėjo: 

Norėčiau žinoti, kur dingo madmuazelė Adelaidė. 

Aš taip pat, pasakė Marijana truputį susigėdusi, kad 
dramatiška scena su Fransiu privertė ją užmiršti pusseserę. 
Argi ne tai svarbiausia, kad jos nebėra Fransio rankose? 

Tuo dar reikia įsitikinti. Jaučiu, kad mes veltui nerimaujame. 

Pasidarė tylu. Kol grįžo į Lilio gatvę, nė vienas neištarė nė 
žodžio. 

Buvo beveik vienuolikta valanda vakaro, Agata šukavo ilžūis 
juodus Marijanos plaukus, kai pasigirdo beldimas į duris ir 
Arkadijus paprašė skubiai pasikalbėti vieniems. Ji tuoj pat 
nusiuntė kambarinę miegoti. 

Kas atsitiko? paklausė ji sunerimusi dėl tokio 
paslaptingumo. 

Adelaidė čia. 

Ji atėjo? Kaip? Aš negirdėjau nei skambučio, nei karietos 
dardėjimo. 

Tai aš ją įleidau. Išėjau į kiemą pasivaikščioti prieš miegą, 
paskui nutariau nueiti iki Senos ir, vos atidaręs mažuosius 
vartelius, išvydau ją. Turiu prisipažinti, kad vargiai atpažinau. 

Kodėl? šūktelėjo išsigandusi Marijana. Ji sužeista ar... 

Ne ne, nieko panašaus!  juokdamasis nutraukė ją Žolivalis. 

Aš paruošiau jums siurprizą... Ji jūsų laukia apačioje. Dar 
pridursiu, kad ji ne viena. 

Ne viena? O su kuo gi? 

Su tuo, kurį vadina savo gelbėtoju. Iš karto jums sakau, 
kad tas angelas sargas tai ne kas kitas kaip Bobešas, vienas 
iš tų komediantų, kuriuos neseniai rodžiau jums Templės bulvare. 

Ką?.. Gal juokaujate? 

Marijana, skubėjusi prie durų ir plačiu rausvu kaspinu rišusi 
savo gipiūrinį peniuarą, dabar sustojo. 

Neturiu jokio noro. Tai tikrai jis. Pridursiu, kad šį vakarą 
jis atrodo kaip Žmogus iš geros draugijos. Pamatysite! 

Kokia beprotė! Bet kodėl Adelaidė atsivedė jį pas mus? 

Tai ji pati jums pasakys. Man regis, jai labai svarbu 
supažindinti jus su juo. 

Šiandien Marijana jau pakankamai jaudinosi, tačiau, be 
malonumo vėl pamatyti pusseserę, ją stūmė smalsumas, didesnis 
už nuovargį. Ji greitai susuko plaukus į kuodelį ir vietoje 
peniuaro užsivilko pirmą pasitaikiusią suknelę. Tada nuėjo pas 
Arkadijų, kuris laukė gretimame kambaryje. Jis pasitiko ją taip 
šypsodamasis, kad ji pasipiktino. 

Galima pamanyti, kad ši istorija jus linksmina? 

Teisybę pasakius... taip. Prisipažįstu. Ir aš esu įsitikinęs, 
kad ji jus taip pat prajuokins. Kai tik pažvelgsite į savo 
pusseserę... ir jūs pajusite didelį palengvėjimą. Siuose namuose 
Tau seniai trūksta linksmybės. 

Nors ir įspėta, Marijana atšlijo išvydus: Adelaidę, sėdinčią 
viename iš muzikos salono krėslų, ir turėjo du kartus gerai 
pažiūrėti, kad įsitikintų, jog tai tikrai ji. Keistas šviesių plaukų 
perukas lindo iš po madingiausios skrybėlaitės, 0 storas grimo 
sluoksnis jos veidą darė nebeatpažįstamą. Tik mėlynos akys, 

nepaprastai džiaugsmingos ir kupinos gyvybės, ir didinga nosis 
tebebuvo tos pačios. 

Nekreipdama dėmesio į pusseserės sutikimą, Adelaidė, vos 
pamačiusi ją, pribėgo ir išbučiavo į abu skruostus, palikdama 
dažų pėdsakus. Marijana taip pat pabučiavo ją ir sušuko: 

Galų gale, Adelaide, kur jūs buvote prapuolusi? Nejaugi 
nesusiprotėjote, kad mes mirtinai dėl jūsų jaudinomės? 

Aš to tikėjausi, džiugiai atsiliepė madmuazelė d'Aselna, 

ir jūs išgirsite visus pasiaiškinimus. Pirmiausia, tęsė ji paėmusi 
už rankos savo palydovą ir vesdama jį prie Marijanos, jūs 
turite padėkoti mano draugui Antuanui Mandeliarui, kitaip tariant 

Bobešui. Tai jis išvadavo mane iš landynės, kur buvau laikoma 
kaip belaisvė, tai jis paslėpė mane, apgynė... 

ir įkalbėjo negrįžti namo? pašaipiai nutraukė ją 
Žolivalis. Ir jūs radote savo pašaukimą ten, bulvare, brangioji 
drauge? 

Ak, jūs pats netikite tuo, ką sakote, Žolivali. 

Marijana tuo metu susidomėjusi apžiūrinėjo aukštą blondiną, 
pagarbiai nusilenkusį jai: Nuoširdi šypsena, linksmos akys ir 
valiūkiški veido bruožai. Jis vilkėjo tamsų kostiumą, paprastą, 
bet gana elegantišką. Ji ištiesė jam ranką. 

- Aš jums, pone, labai dėkinga, ir norėčiau pareikšti dėkingumą 
ne tik žodžiais. 

Padėti damai, kuriai gresia pavojus, tiesiog pareiga, ir ji 
neverta dėkingumo, maloniai atsakė jis. 

Kaip kilnu! atsiduso Adelaidė. Jei jūs taip džiaugiatės 
vėl matydama savo seną pusseserę, mano brangioji, organizuokite 
kokią nors vakarienę. Mes mirštame iš bado... bent jau aš! 

Štai tuo galiu neabejoti!  juokdamasi pasakė Marijana. 
Tačiau tarnaitės jau miega. Denkite stalą, Adelaide, o aš eisiu 
į virtuvę pažiūrėti, ko ten yra. 

Matyt, virėja buvo įžvalgi moteris. Marijana rado visko, ko 
reikia gerai šaltų užkandžių vakarienei, ir po keleto minučių 
keturi šios improvizuotos vakarienės dalyviai susėdo aplink krištolu 
ir sidabru tviskantį stalą, kurio Adelaidė neužmiršo papuošti net 
rožių puokšte. 

Godžiai valgydama didelę šampanu apšlakstytų šaltų viščiukų, 
salotų ir Hamburgo kumpio porciją madmuazelė d'Aselna 

pasakojo savo odisėją. Ji papasakojo, kaip pas ją atvažiavo 
liokajus, vilkintis madam Gamelen livrėja, ir pasiūlė važiuoti pas 
jos pusseserę, esančią pas kreolę, ir kaip vos įsėdus, užkimšo 
burną, užrišo akis ir per Paryžių nuvežė į vietovę, kurios tada 
neįmanoma buvo nustatyti. Ji atsigavo tik įkalinimo vietoje 
narve iš prastai sukaltų lentų, dideliame rūsyje, į kurį šviesa 
sklido pro orlaidę, esančią taip aukštai, kad jos nepasieksi net 
užsilipęs ant anglių krūvos. Si kartu su šiaudų glėbiu ir buvo 
visas šio keisto kalėjimo “apstatymas". 

Pro lentų tarpus, toliau pasakojo Adelaidė, atsipjovusi 
storą riebaus bri, savo mėgstamiausio sūrio, griežinį, aš galėjau 
apžiūrėti, kas yra rūsyje. Ten buvo daugybė statinių, butelių 
pilnų arba tuščių, visokių ąsočių ir kitokio šlamšto. Ore tvyrojo 
stiprus kvapas vyno ir svogūnų, kurių pynės karojo nuo lubų. 
Iš to ir iš nuolatinio kojų trypimo virš galvos, taip pat girdimų 
balsų aš nusprendžiau, kad esu kažkokios smuklės rūsyje. 

Tikiuosi, kad esant tokiam pertekliui jums negrėsė pavojus 
mirti iš troškulio? pajuokavo Arkadijus. 

Vandens! piktai šūktelėjo Adelaidė. Tai ir viskas, ko 
aš gaudavau, ir dar sužiedėjusios duonos! Viešpatie, koks 
nuostabus tas bri! Paimsiu dar gabalėlį! 

Tačiau, tarė Marijana, jūs vis dėlto ką nors matėte 
toje landynėje? 

Žinoma! Mačiau bjaurią senę, apsirengusią kaip karalienė, 
ją vadino Fanšon. Ji teikėsi man pareikšti, kad mano likimas 
visiškai priklauso nuo jūsų ir kažkokios pinigų sumos, kurią 
turite sumokėti... Reikia pripažinti, kad mūsų santykiams labai 
trūko nuoširdumo, ir aš nesusivaldžiau, kai senė sumanė surengti 
man patriotizmo pamoką. Ji išdrįso plūsti imperatorių ir liaupsinti 
tą vaikščiojantį vynmaišį, kuris vadina save karaliumi Liudviku 
XVIII! Garbės žodis, ji negreit užmirš porą mano skeltų antausių. 
Jei manęs nebūtų sugriebę už rankų, būčiau užmušusi ją! 

Zolivalis nusikvatojo. 

Nors tai neprivertė jos geriau maitinti jūsų, vargšele 
Adelaide, bet aš iš visos širdies sveikinu jus. Leiskite pabučiuoti 
šią rankutę, tokią švelnią ir tokią stiprią. 

Dėl kalėjimo viskas aišku, tarė Marijana,- bet kaip jūs 
iš ten pabėgote? 

Manau, kad šiuo klausimu jums geriausia kreiptis į mano 
draugą Bobešą, jis visa papasakos. 

O, tai labai paprasta, ėmė pasakoti jaunuolis, taip 
šypsodamasis, tarsi prašytų atleidimo už tai, kad atsidūrė dėmesio 
centre. Smuklė “Nupjauta varpa" yra visai mūsų kaimynystėje, 
ir mes, mano draugas Galimafrė ir aš, dažnokai ten nueiname 
atsigaivinti. Jie turi silpno vyno iš Siuresnos, gana malonaus. 
Noriu pasakyti, kad ten einame ir pasižiūrėti bei pasiklausyti, 
nes atkreipėme dėmesį į tai, jog ten nuolat ateina ir išeina 
visokios būtybės, besiskiriančios nuo normalių žmonių. Netrukus 
pastebėjome, kad ta smuklė gana įdomi vieta. Iš atsargumo 
ten nelabai dažnai užsukdavau, užtat Galimafrė ilgai ten sėdėdavo. 
Jo naivi išvaizda ir tariamas žioplumas niekam nekėlė įtarimo. 
Jį laiko prastuoliu ir esą dėl to jis turi pasisekimą. Galimafrė 
nuleisti vokai ir mieguistumas slepia akylumą ir įžvalgumą... ir 
viena, ir kita tarnauja jo didenybei imperatoriui. Ir aš. 

Tardamas imperatoriaus vardą, Bobešas atsistojo ir sveikindamas 
kilstelėjo į viršų savo vyno bokalą, už tai pelnė meilią Marijanos 
šypseną. Tikrai, šis juokdarys jai patiko. Argi svarbu, kad jis 
yra Sen Antuano priemiesčio baldų apmušėjo sūnus! Be grimo 
ir pernelyg ryškaus apdaro jis buvo savotiškai elegantiškas ir 
malonus, kas jaunajai moteriai patiko, kaip, beje, ir neslepiamo 
susižavėjimo žvilgsniai, skirti jai. Ji džiaugėsi, kad patinka vyrui, 
kuris taip atviraširdiškai rodė savo ištikimybę Napoleonui. Ji 
pagalvojo, ar jis nėra vienas iš daugelio Fušė agentų, bet tai, 
tiesą sakant, neturėjo didelės reikšmės. Ar reikia žinoti, kaip 
jis tarnauja savo valdovui, jei jam tarnauja? Ir tada ji pastebėjo, 
kaip susižavėjusi Adelaidė klausosi jaunuolio, net užmiršusi valgį. 
Marijanai netikėtai dingtelėjo mintis, kad gal ji jaučia jam kai 
ką daugiau, ne tik dėkingumą... Tuo tarpu Bobešas pasakojo 
toliau. 

Kartą vakare Galimafrė pastebėjo, kad į rūsį nuleidžia 
duonos kepalėlį, kuris, be abejo, kažkam skirtas, ir vėlai naktį 
mudu apžiūrėjome tarpunamę, tiksliau siaurutį plyšelį tarp 
mūsų Liliputų teatro ir kabareto. Mes jau seniai žinojome, kad 
už seno šlamšto ir šiukšlių krūvos yra “Nupjautos varpos" rūsio 
orlaidė. Ji mums leido tapti gana audringo madmuazelės ir 

Fanšon Dezormo pokalbio liudytojais. Mums viskas paaiškėjo 
i... 

ir kitą naktį, džiugiai tęsė Adelaidė, jie grįžo su 
instrumentais ir suraišiota virve, kad ištrauktų mane iš rūsio. 
Aš niekada nemaniau, kad būsiu tokia vikri! 

Bet kodėl negrįžote čia? paklausė Marijana. 

Bobešas mane įtikino, kad taip bus išmintingiau. Be to, 
negalėjau vaikščioti Paryžiuje visa išsiterliojusi anglimis. Ir dar 
sužinojau, kad labai įdomu būti netoli “Nupjautos varpos“. Beje, 
Marijana, geriau iš karto jums pasakysiu. Mes su Bobešu turime 
reikalų! 

Marijana suraukė antakius, paskui gūžtelėjo pečiais. 

Kokia nesąmonė! Kokių reikalų jūs galite turėti? Tiems 
ponams nereikia jūsų. 

Dabar jai atsakė Bobešas, draugiškai šypsodamasis senmergei. 

Štai čia jūs klystate, madmuazele. Jūsų pusseserė mielai 
sutiko būti mūsų kasininke. 

Kasininke? paklausė apstulbusi Marijana. 

Būtent! patvirtino Adelaidė iššaukiamu tonu. Ir nesakykit, 
kad tos kuklios pareigos nedera prie mano aukštos kilmės. 
Nelabai seniai aš sužinojau, kad nėra negarbingų profesijų. 

Marijana paraudo. Užuomina buvo pernelyg akivaizdi. Ji iš 
tikrųjų negalėjo priekaištauti pusseserei, kad pasirinko tokį keistą 
darbą, nes pati eidavo į sceną. Teatras yra teatras, ir Liliputų 
teatras ne daugiau vertas paniekos negu ištaigingasis Feido... 
Bet vos sužinojusi apie Adelaidės norą palikti juos, ji pajuto 
liūdesį. Ir ne tik dėl to, kad pasikeitė senmergės išvaizda; 
atrodė, kad ji staiga nusprendė galvotrūkčiais pulti į gana 
abejotiną kelią, ir tai darė taip nusiteikusi, kad Marijana pasijuto 
įskaudinta. Ji pasuko galvą ir susidūrė su Arkadijaus žvilgsniu. 
Jis nusišypsojo jai, mirktelėjo, paskui, paėmęs šampano butelį, 
vėl pripylė Adelaidės taurę. 

Jei toks jūsų pašaukimas, brangioji, kvaila būtų prieštarauti. 
Ir... jūs tikrai ketinate likti kasininke? O gal manote dalyvauti 
vaidinimuose? 

Bent jau kurį laiką, - atsakė ji juokdamasi, garantuoju 
jums ramybę, ir atvirkščiai pasilikdama čia, galiu užtraukti 
pavojų visiems. O to aš nė už ką nenoriu! Be to, man įdomu 

sužinoti, ar tikrai garsieji dokumentai po Bezerso eis per 
“Nupjautą varpą“ 

Dokumentai? Popieriai? Bet kokie dokumentai, galų gale? 

nekantravo Marijana. Visą dieną tik ir girdžiu šnekas apie 
popierius. Aš nieko nesuprantu. 

Arkadijus švelniai palietė jos ranką. 

Man regis, aš supratau. Mes su savo reikalu buvome 
įpainioti į kitą, be abejo, daug reikšmingesnį, į kurį įpainiotas 
ir jūsų... žodžiu, anglas. Dėl to netikėtai pasirodė ir milžinas 
grenadierius, kurį jūs taip gerai pažįstate, ir galbūt buvo 
demaskuotas sukčius Fošas Borelis.: Ar ne taip? 

Tikrai! pritarė Bobešas. Dovanokite, kad anksčiau 
nepapasakojau smulkmenų, bet kai kurie popieriai, pavogti iš 
neseniai dingusio Anglijos pasiuntinio, galimas daiktas, pateks į 
“Nupjautą varpą“, kuri yra savotiška užsienio agentų persėdimo 
stotis. Tai juo tikriau, kad policija ten nė kojos nekelia, bent 
jau oficialiai! Štai kodėl pastaruoju metu mano kaimynystėje 
buvo toks šurmulys ir vienas iš agentų, atvykusių ten ir pabijojusių 
būti atpažintas, nutarė pasislėpti tarp vaškinių figūrų. 

Beje, tarė Arkadijus, ar jį sugavo? 

Bobešas pritariamai linktelėjo galva, paskui ėmė ragauti 
šampaną ir leido suprasti, kad nebenori apie tai kalbėti. Marijana 
dabar Žiūrėjo į jį su dar didesne nuostaba. Kaip keista buvo 
girdėti tokius rimtus žodžius iš lūpų, aiškiai sukurtų juokui ir 
pokštams. Kas gi tas komediantas ir kam jis iš tiesų tarnauja? 
Jis pareiškė tarnaująs imperatoriui, bet neatrodo, kad tarnautų 
Fušė. Gal jis priklauso “juodajam kabinetui" imperatoriaus 
asmeninei slaptajai policijai, kuri, kaip buvo įprasta valdant 
paskutiniams Prancūzijos karaliams, egzistavo greta oficialiosios? 
Gatvės Juokdario amatas jam leido daug ką matyti nekeliant 
įtarimo, ir, be abejo, jis puikiai moka persikūnyti. Šį vakarą 
su tamsiai žaliu kostiumu, tankiais aukso spalvos rūpestingai 
sušukuotais plaukais jis būtų galėjęs pasirodyti kiekviename 
salone, ir niekas nebūtų įtaręs, kad tai elegantiškos išvaizdos 
juokdarys. 

Marijana sutrikusį žvilgsnį nukreipė nuo jaunuolio į pusseserę, 
kuri graužė cukatas ir, pasisukusi krėsle, nenuleido akių nuo 
savo naujojo bičiulio. Ji ryte rijo jo žodžius, ir jos mėlynose 

akyse degė anksčiau niekada Marijanos neregėti žiburėliai, o 
mergiškas raudonis nuskaistino skruostus. Nors Adelaidei buvo 
keturiasdešimt metų, ji buvo užsidėjusi keistą peruką, išsidažiusi 
veidą, tačiau dabar atrodė jauna ir graži. 

“Bet juk ji... įsimylėjusi!" pamanė Marijana ir dėl to jai 
pasidarė labiau liūdna negu juokinga, nes bijojo pamatyti vargšę 
merginą beviltiškai nelaimingą. Zinoma, Bobešas įrodė esąs 
pasirengęs padėti, net būti riteris, ir jis, regis, nuoširdžiai žavėjosi 
Adelaidės protu, drąsa ir artistiškumu, bet tarp beprotiškiausio 
žavėjimosi ir kukliausios meilės yra tokia bedugnė praraja! Ir 
ji negalėjo susilaikyti neprotestavusi, kai Adelaidė, atsistojusi ir 
nusikračiusi suknelę, patenkinta atsiduso ir pareiškė: 

Na štai! Jūs žinote viską. Dabar, manau, mums laikas 
grįžti į teatrą. Vienintelis šio vizito tikslas buvo nuraminti jus. 
Tai padaryta, ir aš grįžtu! 

Kokia nesąmonė, atsiduso Marijana. Vis dėlto jums 
grės pavojus, 0 aš niekuo negalėsiu padėti. 

Jūs klystate, madmuazele, maloniai pasakė Bobešas. Aš 
jums prižadu rūpintis madmuazele Adelaide kaip savo seserimi. 
Su Galimafrė ir manimi ji niekuo nerizikuoja, garantuoju jums... 
ir mes didžiuojamės šia netikėta draugyste, kuria ji mus 
apdovanojo, nors ir nesame jos verti. 

Šiaip ar taip, pridūrė madmuazelė d'Aselna su neslepiamu 
džiaugsmu klausydama šios kalbos, niekas nesutrukdys man 
ten grįžti. Pirmą kartą gyvenime aš jaučiu, kad tikrai gyvenu. 

Šįsyk Marijana nugalėta tylėjo. Tikrai gyvena? Ji, buvusi 
įmesta į kalėjimą dėl to, kad išdrįso protestuoti prieš Napoleono 
skyrybas, kuri kartu su portretu slapta gyveno d'Aselnų namo 
užkaboriuose, kuri kartą norėjo sudeginti šį namą, sužinojusi, 
kad jis pateko į jo nevertos moters rankas? Ką ji iki šiol 
laikė gyvenimu?.. Ir apsikabinus atsisveikinimui ją apėmė didžiulis 
liūdesys. 

Perpratęs savo draugės mintis, Arkadijus švelniai paėmė jos 
ranką ir sušnabždėjo: 

Palikite ją ramybėje, Marijana. Ji neapsakomai laiminga, 
kad gali vaidinti slaptą agentą, ir, beje, man kyla klausimas, ar 
tai nėra jos pašaukimas. Be to, jums bus geriau, kaip ir jai, 

kad ji dabar čia negrįš. Šis vaikinas teisus: niekam, net Fanšon, 
nešaus į galvą mintis ieškoti jos Liliputų teatre. 

Visa tai tiesa, atsiduso Marijana, bet man taip trūks 
jos! 

Ji manė pasitarsianti su Adelaide, ypač šiomis sunkiomis 
dienomis, kai reikės susitikti su kardinolu, jei iki to laiko 
nepasirodys Jasonas, ir tikėjosi jos pagalbos gimus kūdikiui. 
Kodėl turėjo taip atsitikti, kad ją nelauktai apėmė tokia aistra: 
politika ir malonumas vaidinti komediją, be abejo, reiškė mažiau 
negu juokdario žavumas? Vidinis balsas jai kuždėjo: “Jei ji 
žinotų teisybę, pasiliktų su tavimi“. Tačiau Marijana negalėjo 
sakyti jai tos teisybės, ji krikštatėviui prižadėjo tylėti. Ir be to, 
net jei Adelaidė sužinotų, kad yra reikalinga, ar jai užtektų 
narsos tučtuojau išsižadėti susikurtojo miražo: praleisti gyvenimo 
akimirkas su jaunu, gražiu vaikinu, kuris jai taip patiko? Ne, 
tegul Adelaidė eina pasirinktu nevykusiu keliu, tegul pati viską 
išmėgina. Marijana čia nieko negalėjo padaryti. 

Sunkia širdimi ji išgirdo, kaip paskui išėjusius nakties tyloje 
bilstelėjo pagrindinių durų skląstis. Jai staiga pasidarė šalta, ir 
ji ištiesė rankas prie židinio ugnies. Salono tylą drumstė tik 
Arkadijaus šniurkščiojimas uostant tabaką. Jis lėtai priėjo prie 
Marijanos. Parketas nuo jo žingsnių girgždėjo. 

Kodėl jūs taip jaudinatės, mano drauge? švelniai paklausė 
jis. Galų gale Adelaidė rizikuoja tik netekti tam tikrų iliuzijų. 
Neliūdėkite taip! Nusišypsokite man! Gyvenimas vėl bus puikus, 
pamatysite. Pažvelkite į Adelaidę! Ji rado laimę gatvės balagane. 
Kas žino, ką jums rengia rytojus? 

Sulaikiusi ašaras, Marijana vis dėlto nusišypsojo. Brangusis 
Arkadijus toks geras, toks ištikimas! Jai pasidarė gėda dėl savo 
paslapties, kurią visą mėnesį turės saugoti, nors, jos manymu, 
tai buvo beprasmiška. Bet ką darysi, sutartis yra sutartis. Ir ji 
turi lošti iki galo. 

Jūs teisus, pasakė ji meiliai. Tegul Adelaidė linksminasi 
kaip nori. Jei jūs su manimi, aš neprapulsiu. 

Na ir gerai! O dabar eikite miegoti ir pasistenkite sapnuoti 
maionius sapnus. 

Aš pasistengsiu, mano drauge, būtinai pasistengsiu. 

Jiedu pasuko tamsių laiptų link, ir Arkadijus paėmė nuo 
staliuko kandeliabrą, kad pašviestų. Kai nulipo iki pusės laiptų, 
jis netikėtai paklausė: 

Beje, o kur dingo Grakchas? Niekas jo šiandien nematė, 
o arklidėje nėra Samsono. 

Marijana pajuto, kad nukaito iki ausų, ir džiaugėsi ją slepiančia 
prieblanda, tačiau balsas išdavė sutrikimą. 

Jis paprašė mano.. leidimo keletui dienų išvykti į provinciją... 
aplankyti šeimos. Jis gavo blogų žinių. 

Marijana niekada nemokėjo meluoti, todėl dabar turėjo labai 
stengtis. Jai pasirodė, kad Arkadijus iškart pajus melą. Tačiau 
jis ramiu balsu .pasakė: 

Nežinojau, kad jis turi giminaičių provincijoje. Maniau, kad 
turi tik senelę, skalbėją Bulonėje. Į kurią pusę jis išvyko? 

Į... Nanto, man regis, pasakė nevilties apimta Marijana, 
ir pajuto paguodą bent dėl to, kad pasakė beveik teisybę. 

Beje, Arkadijus daugiau  nebeklausinėjo, tik  išsiblaškęs 
tarstelėjo: “Ak, labai gerai...“, ir tai aiškiai rodė, kad jis jau 
galvoja apie kažką kita. Prie Marijanos kambario jis pagarbiai 
atsisveikino, palinkėjo labos nakties ir, niūniuodamas dainelę, 
nuėjo į savo apartamentus. Jau seniai jis nebuvo toks linksmas. 
Tai rodė dvasinę jo ramybę, ir Marijana, eidama į savo kambarį, 
pagalvojo, kad jis nuo šiol tvirtai tiki, jog Fransis nebegalės 
kenkti jiems. 

Dėl to Marijana pasijuto laisva, visiškai rami, ir naktį miegojo 
kaip kūdikis juo ji vis dar truputį buvo. Kas gali būti 
nuostabiau už dvasinę ramybę? Tris dienas ir naktis Marijana 
mėgavosi ja, taip pat maloniu pergalės prieš save pačią ir prieš 
Fransį pojūčiu. 

Tomis nerūpestingomis dienomis ji puoselėjo vieną mintį. Jei 
Blekas Fišas taip pat laimės savo mūšį, jei jam pavyks nušluoti 
Fransį nuo žemės paviršiaus, nereikės anuliuoti santuokos. Nerimą 
keliančių vedybų taip pat. Ji taps našle, laisva ir, 
nebesibaimindama Kranmerio puolimo, galės, ieškodama savo 
kūdikiui tėvo, rasti ne tokią žiaurią išeitį savo meilei. 

Ji šimtą kartų norėjo imti plunksną ir popieriaus lapą ir 
rašyti krikštatėviui, bet kiekvieną kartą susilaikydavo suvokusi, 
kad tai neįmanoma. Kur rašyti? Į Savoną, kur yra popiežius? 

Bet laiškas nenueis. Jis neišvengiamai paklius į Fušė rankas. 
Ne, viską apsvarsčius aišku, kad geriau laukti kardinolo. Galbūt, 
sužinojęs apie permainas, jis pats pasiūlys kitokį sprendimą... 
Kaip buvo gera svajoti ir kurti planus, nesusijusius su jokia 
prievarta. 

O ketvirtosios dienos rytą viskas sudužo. Smūgį sudavė mažas 
raštelis, tvarkingai sulankstytas ir labai kruopščiai užantspauduotas. 
Jį lovoje besilepinančiai šeimininkei atnešė Agata. Jį perskaičius, 
iš jaunosios moters krūtinės išsiveržė siaubo šūksnis, ji greitai 
pašoko. Užsimetusi rytinį peniuarą, basa, ji nubėgo pas Zolivalį, 
kuris ramiai pusryčiavo skaitydamas rytinį laikraštį. Kaip vėtrai 
įsiveržus Marijanai nežmoniškai išbalusiai ir aiškiai išsigandusiai 

jis taip staigiai pakilo, kad stalas, už kurio sėdėjo, apsivertė 
ir visi indai sudužo į tūkstančius šukių. Bet į šią mažą katastrofą 
niekas nekreipė dėmesio. Negalėdama ištarti nė žodžio, Marijana 
ištiesė jam raštelį, paskui susmuko į krėslą ir davė ženklą 
perskaityti jį. 

Keliais paskubom brūkštelėtais žodžiais Blekas Fišas savo 
jaunajai draugei pranešė, kad lordas Kranmeris neaišku kaip 
pabėgo iš Venseno, kad jo pėdsakai veda į Bulonę ir iš ten, 
be abejo, į Angliją. Bretonas pridūrė, kad persekioja jį. “Tegul 
velnias jam padeda, kai sučiupsiu jį, parašė jis pabaigoje, 
arba jis, arba aš“. 

Nors ir labiau susitvardantis negu Marijana, Arkadijus išbalo 
ne mažia už ją. Suglamžęs laišką, piktai sviedė jį į židinį, 
paskui priėjo prie beveik apalpusios moters. Jis lengvai 
paplekšnojo ją per skruostus, suėmė ledines jos rankas ir ėmė 
trinti. 

- Marijana! - susirūpinęs pašaukė jis. Marijana, nusiraminkite! 
Atsimerkite! Pažvelkite į mane!.. Marijana.. 

Ji kilstelėjo vokus, ir jos draugas išvydo du tamsius, siaubo 
kupinus ežerus. 

Jis laisvas, neaiškiai sumurmėjo ji. Jie paleido jį... tą 
pabaisą! Ir dabar jis neduos man ramybės! Jis ateis čia, jis 
norės keršyti... jis užmuš mane... Jis mus visus nužudys! 

Jos balsas tapo nepakenčiamai šaižus. Arkadijus dar niekada 
nebuvo matęs Marijanos tokio siaubo apimtos. Ji, visada tokia 
drąsi, visada pasiryžusi stoti akis į akį su pavojum! Dėl tų 

keleto žodžių ji beveik pamišo. Jis suprato, kad normalią būseną 
jai gali grąžinti tik griežtumu, o dar geriau būtų priversti ją 
pajusti gėdą dėl savo baimės. Jis išsitiesė ir paleido jos rankas. 

Tai jūs dėl savęs puolate į isteriją? paklausė jis rūsčiai. 

Argi nesupratote, ką būtent jums pranešė Nikola Malerusas? 
Tas žmogus pabėgo, aišku, bet jis vyksta į Angliją... į Angliją, 
kur, be abejo, vėl ims medžioti pabėgusius belaisvius! Kada 
išimokote drebėti dėl savęs, Marijana d'Aselna? Jūs esate savo 
namuose, jus supa tarnai, draugai, tokie žmonės kaip Grakchas 
ir aš! Jūs galite paprašyti pagalbos tokio žmogaus, kurio rankose 

visa Europa, ir jūs žinote, kad negailestingas keršytojas 
persekioja tą, kurio jūs bijote, žmogus, pasiryžęs paaukoti savo 
gyvybę. Ir vis dėlto jūs drebate dėl savęs? Geriau pagalvokite 
apie tuos nelaiminguosius, kuriuos karštas troškimas išsivaduoti 
iš Žiaurių kančių stumia į baisiausią pavojų verpetą! 

Žolivalis matė, kaip jam kalbant, žodžiais kertant tarsi rimbu, 
Marijanos akys šviesėjo, vietoj nepasitikėjimo jose palengva 
atsirado tai, ko jis tikėjosi gėda. Jis taip pat matė, kaip jos 
nepaprastai išbalę skruostai atgavo normalią spalvą. Ji krūptelėjo 
ir perbraukė per veidą vis dar drebančia ranka. 

Atleiskite! sušnabždėjo ji po kurio laiko. = Atleiskite! 
Aš netekau galvos! Ir jūs teisus... kaip visada, teisus! Bet kai 
perskaičiau... dabar, man pasirodė, kad skyla galva... kad kraustausi 
iš proto! Jūs nežinote... 

Arkadijus tylomis atsiklaupė priešais ją ir uždėjo rankas ant 
pečių. 

Taip... aš numanau! Bet nenoriu, kad šio žmogaus šešėlis 
taip jaudintų jus. Šią akimirką jis, be abejo, yra toli nuo čia, 
ir, prieš kėsindamasis į jūsų gyvybę, pirmiausia turi pagalvoti, 
kaip pačiam apsiginti. 

Jis gali labai greitai grįžti... ir svetima pavarde. 

Mes jo lauksime. 

Be to, jūs puikiai matote, kad jis stipresnis už mus, jei 
sugebėjo pabėgti, nepaisant tvirtovės sienų, grandinių, geležinių 
vartų, apsaugos ir net Bleko Fišo, nepaisant to, ką jis padarė 
ir ką mes apie jį Žinome! 

Arkadijus atsistojo ir pastatė stalą į vietą. 

Jūs nedrįstate pasakyti, kad aš apsirikau, ar ne? Tačiau 
tai tiesa. Aš apsirikau. Bet argi buvo galima įsivaizduoti, kad 
Fušė išdrįs tam ryžtis“? Koks yra to niekingo anglo vaidmuo 
numatytame politiniame sąmoksle? 

Be abejo, labai svarbus. 


Kad ir koks rimtas būtų politinis sumanymas, dėl jo 
negalima palikti gyvo ir laisvo tokio demono, Marijana! Reikia 
įspėti imperatorių! 

Įspėti jį? Dėl ko? Kad kažkoks šnipas pabėgo iš Venseno? 
Jis turėtų jau žinoti. 

Manau, kad ne. Jis pareikalautų labai detalaus paaiškinimo. 
Kasdieniniame Fušė raporte jam, be abejo, nieko nėra. Suraskite 
ji, papasakokite viską... ir pasikliaukite Dievo malone! 

Imperatoriaus čia nebėra! 

Jis Kompjene, aš žinau. Vykite tenai. 

Ne. Aš apie save galvojau, kai pasakiau, kad jo čia nėra. 
Dabar jis nenori manęs matyti... galbūt vėliau. Juk pasakiau, 
kad mes išsiskyrėme... 

Vis dėlto važiuokite! Jis vis dar myli jus! 

Galbūt, bet aš dabar nenoriu gauti tos meilės įrodymo. 
Aš per daug bijau... padaryti dar vieną klaidą. Ne, Arkadijau, 
tegul jis leidžia savo medaus mėnesį... tegul keliauja po šiaurines 
provincijas. Galbūt kai grįš... Matysiu, kaip klostysis reikalai, ir... 
pasikliaukime Nikola Malerusu. Jo neapykanta tokia didelė, kad 
negali būti neveiksminga. Jūs teisingai sakote, kad tokios 
Nemezidės akivaizdoje lordui Kranmeriui nuolat grės pavojus. 

Marijana atsidususi atsistojo,  išsiblaškiusi paspyrė Sevro 

kavinuko šukes ir nuėjo prie veidrodžio. Jos veidas buvo išbalęs, 
skruostai įdubę, bet Žvilgsnis vėl tapo pasitikintis. Kova atsinaujino, 
ir ji stojo į ją. Tegul bus taip, kaip lems likimas! 

Kai ji ėjo prie durų, Žolivalis beveik baugščiai paklausė: 
Jūs tikrai nieko nenorite daryti? Nutarėte laukti? 
Neturiu pasirinkimo. Juk jūs pats sakėte, kad tos slaptos 

Fušė derybos turėtų būti labai naudingos Prancūzijai. Dėl to 
verta rizikuoti žmonių gyvybėmis... net mano. 

Pažįstu jus, Marijana. Jūs niekuo neišsiduosite: jūsų kakta 
bus lygi, veidas ramus ir tyras... bet širdyje jūs daugybę kartų 
mirsite iš baimės. 

Prie slenksčio ji atsigręžė ir silpnai šyptelėjo jam. 

Visai galimas daiktas, mano drauge. Bet tai jau tapo 

įpročiu... tai ir viskas. Tiesiog įpročiu. 


Vienuoliktas skyrius 
Toks ilgas laukimas 


Marijanai atrodė, kad laikas sustojo, ji užsidarė savo name 
ir iš atsargumo, ir visai nenorėdama niekur eiti. Dienos slinko 
viena po kitos visiškai vienodos, niekas nedrumstė jų neviltį 
keliančio monotoniškumo. Vienintelis skirtumas tebuvo toks, kad 
ši diena buvo dar ilgesnė už vakarykštę, 0 rytojus turėjo būti 
dar prastesnis už praėjusią dieną. Abejonės kaip negailestingi 
vandens lašai graužė Marijaną, jos laukimas virto nerimu. 

Daugiau kaip prieš dvi savaites išvykęs Grakchas vis dar 
negrįžo, ir buvo neaišku kodėl. Jei jis šuoliavo dieną ir naktį, 
kaip buvo žadėjęs, tai Nantą turėjo pasiekti labai greitai... 
daugiausia per tris dienas. Kad įteiktų laišką Jungtinių Valstijų 
konsului, nereikėjo daug laiko, taigi jis turėjo apsisukti per 
savaitę. Kodėl gi taip vėluoja? Kas atsitiko? Visas tas dienas 
Marijana leido mažame antro aukšto salone, kurio langai ėjo 
į kiemą ir Lilio gatvę, dėl to ji galėjo girdėti iš jos sklindantį 
triukšmą. Kanopų kaukšėjimas priversdavo jos širdį smarkiau 
plakti, o toldamas jis keldavo nusivylimą. Dar blogiau būdavo, 
kai jis nutildavo ir pasigirsdavo durų varpelio skambėjimas. Tada 
Marijana puldavo prie lango, bet beveik tuoj pat, įsitikinusi, 
kad tai ir vėl ne Grakchas, grįždavo ašarų pilnomis akimis. 

Pamažu naktys tapo tikru košmaru. Marijana vos vos 
nusnūsdavo. Dėl savanoriško užsidarymo, fizinio nejudrumo, naujos 
būsenos ir nerimo miegas neėmė. Ilgomis nemigos valandomis 

jį kūrė įvairiausias, vieną už kitą fantastiškesnes spėliones dėl 
Grakcho. Baisiausia tai vertė ją krūpčioti ir pašokti išpiltai 
šalto prakaito karštoje lovoje buvo tai, kad vargšas berniukas 
tapo užpuolikų auka. Kad ir kokia rūsti buvo imperatoriaus 
policija, keliuose buvo aibė plėšikų. Vienišas raitelis galėjo tapti 
lengvu laimikiu, ir buvo daugybė tankių brūzgynų, į kuriuos 
numesto kūno daugelį savaičių niekas neaptiktų. Marijana nerado 
sau vietos pagalvojusi, kad jei jos ištikimam vežikui kas nors 
nutiktų, niekas jai apie tai nepraneštų. Gal ji veltui laukia 
grįžtant ištikimo draugo ir atsakymo, kurio niekada nebegaus. 

Vienintelis spindulys šioje tamsoje Napoleono laiškelis, 
atsiųstas iš Kompjeno. Jį pamačius, jos kraujas ėmė greičiau 
tekėti, bet turinys, deja, nuvylė. 

“Mano mieloji Marijana. Keletas žodžių paskubom, kad tu 
įsitikintum, jog aš visada galvoju apie tave. Gerai rūpinkis man 
tokia brangia sveikata ir balsu, kuris, grįžus iš kelionės, palengvins 
valstybės reikalų naštą, slegiančią tavo N..." 

Valstybės reikalų našta? Paryžius tuščias ir ramus, visi rūmai 
persikėlė į Kompjeną, bet “mieloji Marijana" iš nuolat visur 
landžiojančio Arkadijaus žinojo, kad rūmų linksmybės ir medaus 
mėnuo imperatoriui rūpėjo kur kas labiau negu valstybės reikalai, 
kurių jis, atvirkščiai, tuo laiku atkakliai vengė. Tik puotos, 
medžioklės, pasivaikščiojimai, spektakliai bei visokiausios kitokios 
pramogos. Išskyrus atstovavimą Imperatoriaus taryboje ir audienciją 
Miuratui Italijos reikalais, imperatorius neužsiėmė jokiais rimtais 
reikalais... Žinoma, labai malonu, kad jis jai parašė, bet prieš 
keletą savaičių tai būtų buvę tiesiog neįmanoma Marijana 
atsainiai numetė laiškelį ant staliuko, paskui atsiduso ir, daugiau 
į jį nebepažvelgusi, užsiėmė savo reikalais. 

Ji taip troško išvysti Grakchą ir sužinoti ar gali tikėtis Jasono 
atvykimo, kad net primiršo baimę, kurią sukėlė žinia apie lordo 
Kranmerio pabėgimą. Ji nebekrūpčiojo vos išgirdusi neįprastą 
triukšmą naktį, nebesibaimino pro langą gatvėje išvydusi figūrą, 
panašią į anglo. Juk yra Blekas Fišas, kuriuo ji visiškai pasitikėjo, 
ir dar ji žinojo, kad Jasono atvykimas bus geriausi vaistai nuo 
baimės. Jei jis sutiks visam laikui paimti ją, jo globojamai ir 
dešimt Kranmerių negąsdins jos. Jasonas - stiprus, narsus vyriškis, 

greta kurio moteris jaučiasi rami... Reikia, kad jis atvyktų, tiesiog 
būtina... Bet, Dieve mano, kaip kankinamai lėtai slenka laikas!.. 

Be ištikimojo Žolivalio, buvo dar viena būtybė, kurią Marijana 
su džiaugsmu būtų sutikusi: Fortiunė Gamelen. Nors Fransio 
sukelta panika truputį nurimo, jaunoji moteris dar ilgai mąstė 
apie tą keistą pabėgimą. Tiesa, ji nežinojo detalių, tačiau buvo 
visiškai aišku, kad be policijos ministro žinios jis negalėjo įvykti. 
Kartu ji negalėjo nė pamanyti, kad Napoleono ministras būtų 
taip smukęs: tyčiotis iš savo agentų pasiaukojimo, paleisti 
pavojingą nusikaltėlį, mirtiną tėvynės priešą! Ir Fortiunė, tiek 
daug žinojusi Fortiunė, dėl savo ištikimybės Napoleonui tikriausiai 
priklausiusi Fušė agentams, galbūt Fortiunė galėtų atskleisti šią 
paslaptį. Tačiau Fortiunė, vėl suliepsnojusi meile gražuoliui Furnjė 
Sarlovezui, dingo, kaip ir pranašavo juodasis mažordomas Žonas. 

“Na štai, melancholiškai pagalvojo Marijana, abi moteris, 
kuriomis tikrai pasitikiu, vieninteles, kurias tikrai myliu, pagavo 
neįveikiamas meilės vėjas. Tik mane kamuoja beviltiška meilė, 
kuri dabar, ko gero, domina vien mane". 

Kartą Napoleonas, linksmai cituodamas Ovidijų, jai pasakė, 
kad meilė yra tarsi karinė tarnyba. Marijanai ji buvo dar blogiau: 
tarsi įšventinimas vienuole su tokiais palydovais, kaip vienatvė 
ir prisiminimai, tik dar labiau slegiantys, nes dvelkė apgaule. 

Bet štai vieną rytą, kai kalendorius rodė pirmadienį, balandžio 
19-ąją, per pusryčius pas savo draugę be jokio įspėjimo atvyko 
Fortiunė. Nerūpestingai apsirengusi, bet kaip susišukavusi, kas 
rodė didelį jos jaudinimąsi, ji išsiblaškiusi pabučiavo Marijaną, 
pareiškė, kad ši “žaviai atrodo", nors tai buvo mažų mažiausiai 
perdėta, ir klestelėjo į krėslą, Žeromui įsakiusi atnešti daug 
kavos, karštos ir saldžios. 

Verčiau išgertum šokolado, tarė Marijana, kuri sunerimo 
pagalvojusi, kaip kava pali paveikti taip sudirgusį žmogų. Kava 
smarkiai jaudrina, juk tu žinai. 

O aš noriu būti jaudrinama, įniršusi! Noriu, kad manyje 
tebekunkuliuotų pyktis! dramatiškai sušuko kreolė. Reikia, 
kad ilgai atsiminčiau vyrų klastingumą. Gerai atsimink tai, 
nelaimingoji! Tikėti tuo, ką kužda vyriškis, tai tas pat, kas 
tikėti kaprizingu vėjeliu. Geriausias iš jų šlykšti pabaisa, O 
mes nelaimingos jo aukos. 

259 


Jei gerai supratau, tavo husaras prikrėtė pokštų? paklausė 
Marijana, kurią Fortiunės įtūžis paveikė kaip gaivaus vėjo gūsis. 
Jis niekšas! pareiškė jaunoji moteris ir įsidėjo didelę 
kiaušinienės porciją, o ant duonos riekės storai užsitepė sviesto. 
Ar supranti tai? Vyriškis, kurį keletą metų myliu, kurį dieną 
ir naktį pasiaukojamai slaugau kaip Šventojo Vincento vienuolyno 
sesuo! Ar man tuo užsiimti? 

Marijana vos susivaldė nenusišypsojusi. Kai imperatoriaus 
vestuvių vakarą ji paliko Fortiunė su gražuoliu Furnjė, nieko 
panašaus į maldingą gailiaširdiškumą nebuvo. 

Na? paklausė ji. Kas gi atsitiko? 

Fortiunė trumpai nusijuokė, ir nors jos sausas juokas nebuvo 
linksmas, bet jo tragiškas skambėjimas darė įspūdį. 

Beveik nieko! Tu gali įsivaizduoti, kad jis išdrįso atsivežti 
į Paryžių tą italę? 

Kokią italę? 

Mergužėlę iš Milano... net jos vardo nežinau! Psichopatę, 
kuri ten jį iki ausų įsimylėjo, net išsižadėjo šeimos ir turto, 
kad tik galėtų sekti paskui jį. Man sakė, kad jis atsivežė ją 
kartu ir apgyvendino savo gimtajame Perigo, kur turi namą, 
bet aš nenorėjau tuo tikėti. Taigi ji ne tik buvo ten, bet ir 
atvažiavo su juo čionai! Gražiau negali būti, ar ne? 

Ir kaip tu tai sužinojai? 

Jis pats man pasakė! Tu negali įsivaizduoti, koks cinikas 
tas plevėsa! Jis šiąnakt paliko mane, paprasčiausiai pareiškęs, 
kad dabar jos eilė rūpintis juo ir jam laikas eiti susitikti su 
ja! Pasirodo, būdamas pas mane, jis išdrįso nusiųsti jai laišką 
su paaiškinimu, kad yra sužeistas ir gydosi namuose, į kuriuos 
jai durys uždarytos. Aš jį išvijau! Tikiuosi, kad ta kvailelė taip 
pat pasielgs! 

Šįsyk Marijana nebesusivaldė. Ji nusijuokė ir nustebusi klausėsi 
savo juoko, nes per pastarąsias tris savaites tai atsitiko pirmą 
kartą. 

Tu be reikalo taip jaudiniesi. Jei jis penkiolika dienų buvo 
užsidaręs su tavim, jam, be abejo, labiau reikia poilsio ir miego 
negu aistros. Be to, jis yra sveikstantis žmogus! Tegul grįžta 
pas savo italę. Jei jis gyvena su ja, jos namuose, viskas savaime 

turi būti pavaldu tam tikram vedybiniam statusui, tad iš tikrųjų 
tavo padėtis geresnė. Palik jai visus namų ūkio džiaugsmus. 

Namų ūkio? Su juo? Tad matyti, kad tu jo nepažįsti! 
Žinai, ką jis norėjo iš manęs išpešti? 

Marijana papurtė galvą. Tegul Fortiunė ir toliau mano, kad 
ji tikrai visiškai nepažįsta Furnjė. 

Jis klausė tavo adreso, triumfuodama tarė ji. 

Mano adreso? Kam? 

Kad apsilankytų pas tave. Jis mano, kad dėl savo “milžiniškos 
įtakos" imperatoriui tu lengvai pasieksi, kad jis būtų grąžintas 
į kariuomenę. Ir dėl to jis smarkiai klysta. 

Kodėl? 

Todėl, kad Napoleonas ir taip nekenčia jo, o čia dar 
iškyla jo santykių su tavimi reikalai. 

Žinoma, ji teisi. Beje, Marijana neturėjo jokio noro vėl 
išvysti karštuolio generolo, įžūlaus jo žvilgsnio ir per daug miklių 
rankų. Tai, kad jis rengėsi prašyti jos pagalbos, buvo per daug 
akiplėšiška, turint galvoje, kokiomis aplinkybėmis jie susipažino. 
Ir, be to, gana jau jai tų vyriškių, nuolat besistengiančių kažką 
išprašyti iš jos, bet nieko už tai neduodančių... Todėl ji neįprastai 
sausai pareiškė: 

Gaila, kad turiu tau tai pasakyti, Fortiunė, bet tavo husaras 
manęs niekada nedomino. Be to, vienas Dievas težino, kada 
aš vėl pamatysiu imperatorių. 

Puiku! pritarė Fortiunė. Tegul mano mielieji draugai 
patys išsipainioja, juk jie negali pasigirti, kad esi jiems kažkuo 
skolinga? 

Marijana suraukė antakius. 

Ką tu nori pasakyti? 

Tai, kad žinau, kaip niekšiškai tavo atžvilgiu pasielgė 
Uvraras. Ką padarysi! Zono klausa puiki, ir jis labai mėgsta 
pasiklausyti!.. 

O! Marijanos veidas liepsnojo. Tu žinai? Ir, be abejo, 
kai ką pasakei Uvrarui. 

Kol kas nieko! Tegul truputį palaukia. Aš sugebėsiu būk 
rami atkeršyti už mus abi, kol nevėlu. O dėl tavęs galiu 
pasakyti: aš tau visiškai atsidavusi. Pinigų tau dar reikia? 

Nebereikia. Viskas gerai. 

Imperatorius? 

Imperatorius, patvirtino Marijana, gėdydamasi šio naujo 
melo, bet ji nenorėjo pasakoti Fortiunė apie savo susitikimą 
su kardinolu ir apie tai, kas paskui buvo. 

Ji neturėjo teisės kalbėti apie savo nepakenčiamą padėtį, 
apie kūdikį, apie priverstinę santuoką, ir, tiesą sakant, taip buvo 
geriau. Fortiunė, kurios dievobaimingumas dvelkė prietaringumu 
ir pagonybe, nesuprastų jos. Nerūpestinga ir begėdiška miniatiūrinė 
kreolė nesivaržydama demonstruotų visą savo daugybės aistrų 
neteisėtų vaisių pulką, jei gamta nebūtų sukūrusi jos tokios 
apsukrios meilės reikalais. Marijana žinojo, kad ji kiek įmanydama 
priešinsis kardinolo sumanymui, ir nesunku nuspėti, ką patars 
savo draugei: pranešti Napoleonui apie būsimą motinystę, leisti 
jam ištekinti ją už pirmo pasitaikiusio nevykėlio... ir paskui 
guostis su kuo pakliuvo. Bet Marijana net gelbėdama savo ir 
kūdikio garbę nenorėjo duoti savo rankos nevykėliui savanaudžiui. 
Jasonas šiuo atžvilgiu buvo tyras, ir ji gana gerai pažinojo 
kmkštatėvį, kad neabejotų, jog jo išrinktas vyriškis ims ją į 
žmonas ne iš išskaičiavimo: jai nereikės niekinti nei jo, nei 
savęs... Taigi, kad ir kaip pažiūrėjus, geriau nieko nepasakoti 
draugei. Bus laiko vėliau... arba bent jau kai atvyks Jasonas, 
jei jis apskritai atvyks... 

Paskendusi savo liūdnose mintyse, Marijana nekreipė dėmesio 
nei į pernelyg ilgą tylą, nei į tai, kaip atidžiai ją apžiūrinėja 
draugė. Ir staiga visai ramiai Fortiunė paklausė: 

Tu turi nemalonumų? Tavo vyras? 

Jis? Jį suėmė, nusijuokė Marijana, bet po trijų dienų 
jis sėkmingai pabėgo. 

Pabėgo? Iš kur? 

Iš... iš Venseno! 

Iš Venseno? Bet juk tai neįmanoma! kategoriškai 
paprieštaravo  Fortiunė. Iš Venseno nepabėgama. Jei taip 
atsitiko, vadinasi, jam padėjo. Ir reikia būti velniškai įtakingam, 
kad tai padarytum. Ką tu apie tai manai? 

Ogi... nieko. 

Taip ir yra! Aš žinau, ką tu manai, nes ir pati taip pat 
manau. Niekas negirdėjo apie tą pabėgimą, ir galiu eiti lažybų, 
kad ir imperatorius nežino... kaip, beje, jis nežinojo apie suėmimą. 

Ką gi, pasakyk man vardą to žmogaus, kuris yra pakankamai 
stiprus, kad galėtų taip suorganizuoti Anglijos šnipo pabėgimą 
iš Venseno, jog apie tai niekas nežinotų. 

Bet juk yra kalėjimo sargai, kanceliarija. 

Patikėk, jei mes nueisime į kalėjimą, ten rasim tik naivius 
geruolius ir išgirsim įtikinamiausią gyniojimąsi: niekas nesupras, 
apie ką mes kalbame. Ne, manau, viskas baigta, bet negaliu 
suprasti, dėl kokios priežasties Fušė paleido priešą. 

Tu dar ne viską Žinai... 

Marijana paskubomis papasakojo Vaškinių figūrų muziejuje 
buvusią sceną ir persakė baisų Bleko Fišo pranešimą. Fortiunė 
klausėsi aiškiai jaudindamasi ir galiausiai sunkiai atsiduso. 

Kokia niekšybė! Kad jį pateisintum, tegaliu tikėtis, jog jis 
viso to nežinojo. 

Kaip jis galėjo nežinoti? Tu manai, kad Blekas Fišas viską 
nuslėpė nuo jo? 

Negalima teigti, kad jis matė ministrą po anglo suėmimo. 
Fušė galėjo būti Kompjene arba Ferjere. Be to, kai jį informavo 
apie suėmimą, jis, be abejo, neskubėjo pamatyti to, kuris tai 
padarė, išgirsti jo paaiškinimų, galėjusių tapti nesugriaunamais 
įkalčiais. Mūsų ministras gudri lapė, ir aš sakau, kad jis 
galėjo nežinoti apie tavo... žodžiu, to anglo medžioklės žygdarbius, 
nes taip ir galėjo būti: Bet garantuoju, kad aš viską tikrai 
sužinosiu. 

Kaip? 

Tai jau mano reikalas. Aš bent jau sužinosiu to keisto 
nuolaidumo Anglijos šnipui priežastį. 

Arkadijus teigia, kad Fušė be imperatoriaus žinios sumanė 
vesti derybas su Anglija, o tos derybos vyksta per bankininkus... 
Barenį, Liabušerį ir... Uvrarą. 

Tamsios madam CGamelen akys piktdžiugiškai sužibėjo. 

- Taigi! Tai daug ką paaiškina, širdele. Aš tikrai pastebėjau, 
kad pastaruoju metu ir Ziuinji name, ir prie brangiojo Uvraro 
banko dėjosi keisti dalykai. Jei Zolivalis, didžiai išmintingas 
žmogus, gerai viską išsiaiškino, kalbama apie didelį ponų 
piniguočių pelną, o ne Prancūziją, kuria jie nesirūpina! Kadangi 
esu iš prigimties smalsi, pasistengsiu ištraukti tą reikaliuką į 
dienos šviesą. 

Ir kaip tu tai padarysi? paklausė Marijana, sunerimusi, 
kad jos draugė puola į pavojingą karo kelią. 

Fortiunė atsistojo, priėjo prie jaunosios moters ir motiniškai 
pabučiavo į kaktą. 

Nevargink savo mielos galvelės tokiomis painiomis istorijomis 
ir leisk man veikti! Prižadu, kad mudvi skaniai pasijuoksime ir 
kad nei Uvraras, nei Fušė nenužengs į dangų, arba, veikiau, 
nenugarmės į pragarą, kuris jų laukia. O dabar apsirenk ir eik 
su manimi. 

Kur tu nori eiti? aiškiai nepatenkinta paklausė Marijana, 
susigūžusi savo krėsle, tarsi prašydama draugės niekur neiti. 

Į Paryžių, pasivaikščioti. Oras puikus. Aš tau meilikavau, 
nes iš tikrųjų atrodai baisiai, ir grynas oras tau tiesiog būtinas. 

Marijana susiraukė. Jai atrodė, kad tereikia nors minutėlę 
išeiti, kai sugrįš Grakchas. 

Einam, primygtinai prašė Fortiunė, einam su manim. 
Rytoj vakare rengiu nedidelį priėmimą, tad reikia užsukti pas 
Šerė Palė Rojalyje ir sužinoti, ar jie turi austrių. Einam kartu, 
išsiblaškysi. Negerai sėdėti štai taip užsidariusiai su savo niūriomis 
mintimis ir baime! Juk tu bijai? 

Įsivaizduok save mano vietoje. Argi tu nebijotum? 

Aš? Aš būčiau siaubo apimta, bet kuo labiau bijočiau, tuo 
mieliau eičiau iš namų. Daug geriau būti triukšmingoje minioje 
negu sėdėti už akmeninių sienų. Ko tu bijai to anglo? Kad 
jis nužudys tave? 

Jis prisiekė atkeršyti man, sumurmėjo Marijana. 

Sakysim. Bet kerštas būna įvairus. Jei jis, kaip tu sakai, 
yra protingas Žmogus... 

Per daug! Kaip pats velnias. 

Tada jis nežudys vištos, dedančios auksinius kiaušinius. Tai 
būtų pernelyg paprasta, lengva ir greita... Be to, jis gali manyti, 
jog imperatorius sukels visus ant kojų, kad surastų tavo 
kankintoją. Ne, aš labiau esu linkusi manyti, kad jis pasistengs 
nuodyti tau gyvenimą, kol pati nebenorėsi gyventi, bet jis niekada 
neateis šaltakraujiškai tavęs papjauti. Tas žmogus - pabaisa, bet 
ne kvailys! Pagalvok, kiek aukso jis dar pali tikėtis ištraukti iš 
tavęs! 

Kai ji kalbėjo, įsitempusi Marijana godžiai gaudė kiekvieną 
jos žodį, sekė visus jos samprotavimų vingius. 

Fortiunė buvo teisi. Kai Frans; suėmė, jis tūžo ne dėl to, 
kad neteko laisvės, bet dėl to, kad prarado taip lengvai gautą 
stambią sumą. Lordas Kranmeris per daug pasitikėjo savimi, kad 
bijotų kalėjimų, jų sargų ir visos teismų institucijos, jam iš 
rankų išslydo auksas, reikalingesnis už orą. Marijana atsistojo. 

Aš eisiu, pasakė ji pagaliau, bet nekviesk pas save 
vakarienės. Aš atsisakysiu! 

Bet... aš ir nesirengiu tavęs kviesti. Tai vakarienė dviem, 
mano mieloji. Ir dviejų vakarienė netenka viso savo žavesio, 
kai pasirodo trečias. 

Ak, suprantu! Tu lauki grįžtant savo husaro. 

Matyt, šis spėjimas madam Gamelen pasirodė toks juokingas, 
kad ji ėmė kvatotis, arba, tiksliau pasakius, ėmė džiaugsmingai 
burkuoti. 

Štai ir neatspėjai! Velniop Furnjė! Jei nori žinoti, aš laukiu 
kito husaro. 

Bet... kas gi jis? paklausė Marijana kiek sutrikusi. Pas 
ją atvyko įtūžusi iš pavydo Fortiunė, o dabar ji ramiai šneka 
apie vakafienę su kitu vyriškiu. 

Kreolė vis smagiau juokėsi. 

Kas? Nagi Diuponas, amžinasis Furnjė varžovas, žmogus, 
kuris aną vakarą taip mikliai pervėrė jam petį! Jis nepakartojamas, 
tu žinai? Ir tu neįsivaizduoji, koks malonumas keršyti jo glėbyje!.. 
Eik rengtis! 

Marijana nevertė jos kartoti. Dabar ji nepajėgė suvokti 
Fortiunė logikos. Iš tikrųjų, madam Gamelen nepaprasta 
moteris. 

Po valandos Marijana vaikštinėjo kartu su savo drauge po 
Palė Rojalio galerijų skliautais, kur buvo įsikūrusios geriausios 
gastronomijos parduotuvės. Oras buvo puikus, saulės spinduliai 
žaidė tarp medžių jaunų lapelių, fontanų čiurkšlėse ir gražių 
merginų akyse jos spietėsi šioje vietoje, jau seniai garsėjusioje 
visokiausiais malonumais. 

Marijana truputį pagyvėjo. Pirmiausia jos nuėjo pas Irmeną, 
kur kreolė užsisakė pintinę šviežių triufelių, garstyčių ir įvairių 
aštrių prieskonių, pareiškusi, kad vyriškio aistrą visada reikia 

pakurstyti. Paskui nuėjo pas Šerė, visokiausios laukinienos tiekėją. 
Jo parduotuvė buvo siaura ir aukšta, pirkėjai, praėję pro dvi 
abipus durų sukabintas stirnas, sunkiai brovėsi pro silkių ir 
šviežių sardinių statines, austrių ir vėžių pintines. Marijana 
susidomėjusi tarp lankytojų pažino garsųjį Karemą, kurį lydėjo 
du perdėtai mandagūs liokajai ir trys virėjai su didžiulėmis 
pintinėmis. Apsirengęs kaip turtingas buržua, vyriausiasis Taleirano 


virėjas rinkosi produktus rimtai kaip juvelyras, vertinantis 
brangakmenius. 
Čia tiek žmonių, pasakė Fortiunė, be to, Karemas 


visada ilgiausiai trainiojasi. Mudvi dar grįšime čia. O kol kas 
eikime pas Korselė. 

Galerijos gale garsus bakalėjininkas Božolė atidarė didžiulę 
parduotuvę, tikrą rojų smaguriams. Daugybė dėmesingų patar- 
nautojų siūlė medžiotojų dešrelių iš Liono, dešros iš Arlio, žąsų 
kepenėlių iš Strasbūro arba Perigoro, pašteto iš Nerako, nupenėtų 
vištų iš Manso, meduolių iš Dižono arba Reimso, džiovintų 
slyvų iš Ažano, marmelado iš Klermono ir daugybę kitokių 
gardumynų. 

Klientai čia buvo turtingi. Fortiunė nepastebimai parodė 
draugei dvi tris aukštuomenės moteris, atėjusias užsisakyti 
produktų. Vienai iš jų, linksmai ir simpatiškai žemaūgei, lankstėsi 
beveik visas personalas, o ji elgėsi labai laisvai. 

Nuostabi moteris ta maršalo Lefevro žmona,  sušnabždėjo 
madam Gamelen, bet į hercogienę nė kiek nepanaši! Šnekama, 
kad ji buvo skalbėja, ir gerai išauklėti rūmų žiopliai žiūri į ją 
iš aukšto, bet tai ją nelabai jaudina. Rankas ji turi skalbėjos, 
bet jos širdis tauri, ko nepasakysi apie kitas. Pavyzdžiui, apie 
tą, pridūrė ji slapčiomis rodydama aukštą brunetę, liesoką, 
bet gražiomis juodomis akimis, kuri demonstravo rytui per daug 
prabangų tualetą ir pernelyg išdidžiai davinėjo nurodymus. 

Kas ji? paklausė Marijana. Ji jau buvo sutikusi šią 
moterį, bet nebeprisiminė jos vardo. 

Eglė Nej. Ji iš geros buržua šeimos, Marijos Antuanetės 
kambarinės duktė, bet prisimindama savo kilmę, vertindama vyro 
didžiulius turtus ir šlovę, ji tapo savotiška išdidžia snobe, tiesa, 
labiau primenančia provincialę. Pažvelk, kaip nevykusiai ji dedasi 
nepastebinti ponios Lefevr! Vyrai ginklo broliai, o žmonos 

nekenčia viena kitos. Tai gana gerai atspindi, kas dedasi Tiuilri 
rūmuose. 

Bet Marijana nebesiklausė. Sustojusi priešais vitriną, ji jau 
kurį laiką įdėmiai stebėjo moterį, kuri rengėsi eiti iš greta 
esančios kavinės, bet prie slenksčio dvejodama sustojo. Šią moterį 
ji tikrai pažinojo. 

Na štai, nusistebėjo Fortiunė, ką tu ten pamatei? Aš 
tau garantuoju, kad Neregių kavinė mūsų visai nedomina. Ši 
vieta turi prastą. vardą, čia renkasi prostitutės, suteneriai, 
ištvirkautojai ir čia įviliojami provincialai, kad būtų apiplėšiami 
iki paskutinio siūlo. 

Kavinė čia niekuo dėta... mane sudomino ta moteris pilka 
suknele ir raudonu šaliku. Esu įsitikinusi, kad pažįstu ją! Aš... 
Ak!.. 

Pasitaisiusi šaliką, moteris pasuko galvą, ir Marijana, nieko 
nepaaiškinusi, paliko draugę, ir išskubėjo į lauką, nepajėgdama 
atsispirti nesuprantamai traukai. Dabar ji tikrai pažino moterį. 
Tai buvo bretonė Gven, plėšiko Morvano meilužė, - po atmintinos 
nakties Malmezone jis ilgam įsikūrė imperatoriaus kalėjime. 

Gal ir nereikėjo taip stebėtis Paryžiuje sutikus kuklia miestiete 
apsirengusią laukinę Paganijos uolų dukrą. Tiesą sakant, jei 
Morvanas yra Paryžiuje, tegul ir kalėjime, kodėl čia negalėtų 
būti ir jo meilužė, tačiau nuojauta jai kuždėjo, jog Gven čia 
atsirado ne tik tam, kad būtų arčiau suimtojo meilužio. Priežastis 
buvo kita... Bet kokia? 

Bretonė lėtai nuėjo Božolė galerija. Ji laikėsi kukliai, beveik 
droviai, galvą buvo nuleidusi taip, kad veidą kuo labiau dengtų 
raudonu kaspinu papuoštos skrybėlės graižas. Ji aiškiai nenorėjo, 
kad ją palaikytų viena iš daugybės išsidažiusių ir iššaukiamai 
dekoltuotų prostitučių, užplūdusių Palė Rojalio galerijas. Marijana 
pamanė, kad Gven taip rūpestingai slepia savo žavumą 
nenorėdama patraukti malonumų ir pažinčių ieškančių dykinėtojų 
dėmesio. 

Kad išvengtų tokios rizikos, Marijana greitai nuleido tankų 
žalsvą savo skrybėlės šydą. Dabar ji galėjo sekti bretonę 
nesibaimindama, kad ją pažins. 

Eidamos viena paskui kitą, abi moterys perėjo galeriją iki 
pat senovinio Montazjė teatro. Ten Gven pasuko į kairę, kur 

skliautuota kolonada buvo galima patekti į Božolė gatvę. Bet 
prieš išeidama į gatvę ji porą kartų apsižvalgė, ir tai Marijanai 
tuoj priminė, kad reikia būti atsargiai. Todėl ji sustojo vienos 
iš didingų akmeninių kolonų šešėlyje ir apsimetė apžiūrinėjanti 
garsaus restorano “Granas Vefuras“ duris. Paskui ji nepastebimai 
žvilgtelėjo į gatvę. 

Gven sustojo truputį toliau, greta juodos karietos, kuri 
Marijanai tučtuojau priminė kitą, labai panašią į šią, ir sužadino 
nesenus ir nemalonius prisiminimus. Bretonė greitai ir trumpai 
šnektelėjo su vežiku, kurio veidą slėpė pakelta apsiausto apykaklė. 
Paskui mergina grįžo į tą vietą, kur slapstėsi Marijana, ir ėmė 
žvalgytis į restorano langus. Ji aiškiai domėjosi kažkuo, esančiu 
restorane “Granas Vefuras". 

Marijana ėmė vaikštinėti galerija, neišleisdama iš akių bretonės, 
kurios elgesys jai atrodė gana keistas. Laimė, pro šalį ėjo daug 
žmonių, tad Marijanos “manevrai" negalėjo patraukti dėmesio. 
Be to, pagaliau ir Fortiunė Gamelem prisidėjo prie savo draugės. 

Gal tu pasakysi, kas dedasi? paklausė ji Tu išpuolei 
iš Korselė parduotuvės, tarsi tave kas vytųsi. 

Manęs niekas nesivijo, atvirkščiai, aš norėjau pasekti 
vieną būtybę. Paėjėkime, jei tau, brangioji Fortiunė, nesunku, 
kad į mus neatkreiptų dėmesio. 

Lengva pasakyt, nusijuokė kreolė. Nors tavo šydas ir 
tankus, mieloji, bet tavo figūros nepaslėpsi... o ir savąja kol 
kas nesiskundžiu. Tačiau jei tu nori, eime. Tave vis dar domina 
ši moteris pilka suknele ir raudonu šaliku? Kas gi ji? 

Marijana keliais žodžiais nusakė Fortiunė reikalo esmę, ir 
jaunoji moteris sutiko, kad čia tikrai yra apie ką pamąstyti. 
Tačiau ji paprieštaravo: 

O tau neatrodo, kad ši būtybė tiesiog nori užsidirbti? Ji 
labai gražutė, ir tarp čia besisukiojančių mergužėlių yra tokių, 
kurios visai padoriai atrodo. Sprendžiant iš to, ką tu man 
papasakojai, ji, bent jau vyrų atžvilgiu, nėra labai rūsti. 

Galbūt, bet aš tuo netikiu. Kodėl tokiu atveju gatvėje 
laukia karieta, kodėl ji vaikštinėja priešais restoraną, nenuleisdama 
akių nuo durų? Ji kažko laukia, tai aišku, ir noriu sužinoti 
ko? 

Žinoma, atsiduso Fortiunė, tokių moterų pažintys gali 
dominti kai kuriuos asmenis... beje ir mūsų draugą Fušė. Gerai, 
palaukime! Gal pamatysime ką nors įdomaus. 

Ramiai, tarsi išėjusios pasivaikščioti, abi moterys pasuko į 
liepomis bei tujomis apsodintą sodo centrą, tačiau stengėsi 
nenueiti toli nuo jas dominusios vietos. Atrodė, kad jos gyvai 
šnekučiuojasi, O jų kalbą „nustelbia nenutylantis triukšmas, 
sklindantis iš daugybės kavinių, biliardinių, knygynų ir visokiausių 
parduotuvių, dieną ir naktį atidarytų Palė Rojalyje. Abi neišleido 
iš akių bretonės, lėtai vaikštinėjusios tarp gavės ir sodo. Staiga 
Gven sustojo. Ją sekusios moterys taip pat, restorano durys 
vėrėsi... 

Aš jaučiu, kad dabar kažkas įvyks! sušnabždėjo Fortiunė 
ir stipriai suspaudė draugės ranką. 

Iš tikrųjų, duryse pasirodė vyriški. Apkūnus, plačiapetis, 
mėlynu surdutu paauksuotomis sagomis, su nusmauktu ant šono 
pilku cilindru, jis sustojo prie slenksčio, draugiškai atsakė žemai 
nusilenkiančiam šeimininkui ir užsidegė ilgą cigarą. Bet Marijana 
jau atpažino jį, ir jos širdis ėmė tankiau plakti. 

Siurkufas! = sušnabždėjo ji = Baronas Siurkufas! 

Garsusis korsaras? susižavėjusi šūktelėjo madam Gamelen. 

Tas geraširdis žmogus, atrodantis kaip laivo statinė? 

Vis dėlto tai jis, ir dabar žinau, ko laukė ši būtybė. 
Žiūrėk! 

Iš tikrųjų, Gven nepastebimai išlindo iš kolonos šešėlio ir 
staiga apsunkusiais žingsniais pasuko prie “Grano Vefuro“ durų, 
tarsi vos negriūdama iš nuovargio. 

Ką ji rengiasi daryti? sušnabždėjo Fortiunė.  Pamėgins 
kabintis prie jo? 

Nežinau, bet bijau, kad nieko gero nebus, atsakė Marijana, 
suraukusi antakius. Morvanas nekenčia Siurkufo dar labiau 
negu imperatoriaus. Ir aš savęs klausiu... Eime arčiau! 

Ji ėmė būgštauti: o jei Gven slepia ginklą ir dabar ruošiasi 
jam smogti? Bet ne. Priėjusi prie korsarų karaliaus, kuris užsirūkė 
cigarą ir neskubėdamas dėjosi žiebtuvėlį į kišenę, ji sustojo, 
susverdėjo ir, kilstelėjusi prie kaktos drebančią ranką, sukniubo... 

Pamatęs  nualpusią jauną moterį, Siurkufas, suprantama, 
paskubėjo į pagalbą apkabino ją, kad pakeltų... Marijana taip 

pat puolė pirmyn ir spėjo išgirsti, kaip bretonė silpstančiu balsu 
šnabžda: 

Tai menkniekis... pone, malonėkite nuvesti mane iki karietos... 
ji laukia netoliese. Ten man padės... 

Silpnu rankos mostu ji sulaikė kitus prie jos skubančius 
žmones. 

Marijana perprato Gven planą. Siurkufui buvo nesunku padėti 
liesokai, lengvai merginai nusigauti iki karietos, kurioje turi būti 
jo jau laukiantys žmonės. Akimirksniu jį įtemps į karietą ir 
pagrobs vidury baltos dienos Paryžiaus centre. Jis puikiai tiko 
mainams į Morvaną, jei tik jie iš viso ketino palikti jį gyvą! 
Marijana galėjo prisiekti, kad Fanšon Karališkosios Lelijos gauja 
čia prikišusi nagus. Ji nė akimirkos nedvejojo. Priėjusi prie pat 
Siurkufo, kuris jau buvo pakėlęs nuo žemės tariamąją ligonę, 
ji palietė jo ranką ir tarė: 

Palikite šią moterį, pone barone, ji ne didesnė ligonė negu 
jūs arba aš! Ir svarbiausia, nesiartinkite prie karietos, kur ji 
nori jus nuvilioti. 

Siurkufas nustebęs pažvelgė į nepažįstamąją su šydu, taip 
keistai kalbančią, ir sutrikęs nuleido Gven. 

Tačiau, ponia, kas jūs? 

Marijana tučtuojau pakėlė šydą. 

Viena jums labai dėkinga būtybė, labai laiminga, kad laiku 
pateko čia ir sukliudė pagrobti jus. 

Marijanai atidengus veidą, pasigirdo dvejopi šauksmai: 
džiaugsmingas Siurkufo ir tūžmingas = bretonės. 

Madmuazele Marijana! sušuko korsaras. 

Tu? suniurzgė bretonė. Nejaugi tu visada perbėgsi man 
kelią? 

Aš nesistengiu to daryti, atsainiai atkirto Marijana, ir 
jei jūs sutiksite gyventi kaip visi Žmonės, to nebus. 

Šiaip ar taip, tu pamelavai! Kiekvienam gali pasidaryti 
bloga... 

Bet tai jau praėjo? Greitai jus išgydė mano įsikišimas! 

Aplink juos jau susirinko žmonės. Dviejų moterų susirėmimas 
vis labiau traukė dėmesį. Pamačiusi, kad pralaimėjo, bretonė 
gūžtelėjo pečiais ir norėjo sprukti, bet didelė įdegusi Siurkufo 
ranka nusileido ant jos peties. 

Neskubėkite, gražuole! Jei foks reikalas, turime išsiaiškinti... 
ir kai žmogus kaltinamas, jis teisinasi! 

Aš neturiu ko aiškinti! 

O aš manau, kad turite, pasigirdo dainingas Fortiunė 
balsas. Ji brovėsi per minią, dviejų vyriškių lydima. Šie ponai 
mielai išklausys jus! 

Aklinai susagstyti juodi surdutai, apsitrynusios skrybėlės, dideli 
batai ir lazdos, taip pat niūrūs atvykėlių veidai nekėlė abejonių, 
jog jie priklauso policijai. Minia skyrėsi prieš juos ir traukėsi 
atgal. Jie iš abiejų pusių tvirtai suėmė Gven, kuri ėmė blaškytis 
kaip furija. 

Aš nieko nepadariau! Paleiskite! Kokią turite teisę sulaikyti 
mane? 

Už mėginimą pagrobti baroną Siurkufą! Nagi, judėk vikriau, 
mergše! Pasiaiškinsi imperatoriaus teisėjui, pasakė vienas iš 
Jų. 

Jūs neturite teisės kaltinti be jokių įrodymų! Pirmiausia 
įrodykite kaltę! 

Vietoj įrodymo yra tavo bendrininkai žmonės iš juodosios 
karietos. Ši ponia pridūrė jis, rodydamas į madam Gamelen, 

laiku mus įspėjo. Jais jau užsiėmė mūsų žmonės. O dabar 
gana triukšmauti, eime!.. 

Jie nutempė bretonę, įnirtingai besispjaudančią ir besivynio- 
jančią kaip sugauta gyvatė. Ji dar atsigręžė, spjovė į Marijanos 
pusę ir suriko: 

Mes dar susitiksime, ir aš priversiu tave už viską sumokėti, 
kekše! 

Pagaliau policininkai dingo, o minia apsupo Siurkufą ir surengė 
jam ovacijas. Kiekvienas norėjo prasibrauti prie garsiojo jūreivio 
ir paspausti jam ranką. Jis droviai gynėsi, šypsojosi, spaudė 
ištiestas rankas ir galiausiai nutempė Marijaną į “Rotondos" 
kavinę, kurios terasa buvo sode. 

Mūsų pažinties atnaujinimo proga eime suvalgyti po ledų 
porciją. Po tokio jaudinimosi jums tai būtina, jūsų draugei taip 
pat. 

Jie susėdo stiklinėje rotondoje ir Siurkufas užsakė vaišes. Jo 
spinduliuojančių mėlynų akių žvilgsnis lakstė nuo Marijanos prie 
Fortiunė, išskleidusios priešais jį savo povo uodegą. 

Žinote, aš mėginau sužinoti, kas jums atsitiko. Keletą kartų 
rašiau jums Fušė adresu, bet taip ir negavau atsakymo. 

Aš nelikau pas Otranto hercogą, pasakė Marijana ir 
ėmė valgyti vanilinį plombyrą, bet jis galėjo persiųsti man 
jūsų laiškus. 

Ir aš taip manau. Kaip tik dabar rengiausi susitikti su juo 
prieš išvykdamas į savo Bretanę. 

Kaip? Jūs jau grįžtate? 

Tai būtina! Aš buvau atvažiavęs tik su reikalais, o dabar, 
kai jus sutikau, viskas gerai. Galiu ramiai išvažiuoti. Bet jūs 
tiesiog. nuostabi. 

Jo susižavėjęs žvilgsnis perbėgo prašmatniu jaunosios moters 
tualetu, užkliuvo už auksinių apyrankių su brangakmeniais, ir 
Marijana staiga sutriko. Kaip paaiškinti tai, kas jai atsitiko? Jos 
ir imperatoriaus istorija tokia nejprasta, net fantastiška, kad 
tokiam paprastam ir tiesiam žmogui kaip korsaras sunku ja 
patikėti. Ir Fortiunė, supratusi, kad ji suglumo, atėjo į pagalbą. 

Bet juk priešais jus, brangusis barone, Paryžiaus karalienė. 

Argi? Žinoma, aš neabejoju, kad jūs tikrai galite užkariauti 
karalystę, tačiau... 

Tačiau jūs stebitės, kad tai įvyko taip greitai? Na gerai, 
žinokite, kad Marijanos nebėra. Aš džiaugiuosi galėdama jums 
pristatyti sinjorą Mariją Stelą. 

Kaip? Tai jūs? Bet Paryžiuje tik ir šnekama apie jūsų 
grožį ir tualetus. Ir jūs, vadinasi, esate ta, kurią imperatorius... 

Jis užsikirto. Jo platus įdegęs liūto veidas staiga nuraudo, 
Marijanos skruostai taip pat. Jis sutriko dėl to, ką norėjo 
pasakyti, 0 ją užgavo tai, ką jis nutylėjo. Ji puikiai suprato, 
kad Siurkufas, nors buvo provincialas ir trumpai viešėjo Paryžiuje, 
negalėjo negirdėti visur pasklidusių gandų, kad dabar jis žino, 
kas yra Napoleono mylimoji, ir aiškiai matėsi, jog tai nedžiugino 
jo. Jo akys įdegusiame veide, Marijanai tokiame panašiame į 
Jasono veidą, apsiblausė. Stojė tyla, tokia slogi, kad net šnekioji 
Fortiunė nesiryžo jos drumsti. Ji įniko į šokoladinius ledus ir 
dėjosi niekuo daugiau nesidominti. Marijana pirmoji narsiai ėmė 
megzti pokalbį: 

Jūs mane smerkiate, ar ne? 

Ne... Aš tik bijau, kad jūs nebūsite labai laiminga, jei 
mylite jį... žinoma, tai nekelia jokių abejonių. 

Kodėl gi? 

Todėl, kad yra dalykų, kurių į jus panaši moteris nepadarys 
be meilės. Galiu pridurti, kad jam pasisekė! Ir tikiuosi, jis tai 
supranta. 

Aš dar labiau. Bet kodėl jūs manote, kad nesu laiminga? 

Kaip tik dėl to, kad jūs tai jūs, ir jūs mylite jį. Jis 
ką tik vedė, ar ne? Ir jūs negalite nekentėti. 

Marijana nuleido galvą. Įžvalgus kaip ir visi su gamta 
bendraujantys žmonės, jūreivis perprato ją tarsi skaitytų vaikišką 
knygą didelėmis raidėmis. 

Tai tiesa, patvirtino ji priverstinai šypsodamasi, aš 
kenčiu, bet nenorėčiau, kad kas nors pasikeistų. Iš karčios 
patirties įsitikinau, kad šiame pasaulyje už viską reikia mokėti, 
ir esu pasirengusi sumokėti už turėtą laimę net ir labai daug. 

Jis atsistojo, nusilenkė jai ir pabučiavo jos ranką. Ji netikėtai 
susijaudino. 

Jūs išeinate? Ar tai reiškia, kad... jūs nebesate mano 
draugas? 

Švelni šypsena nuslydo jo lūpomis ir dingo, bet visa pasaulio 
šiluma spinduliavo iš jo mėlynų akių, išblukusių daugybėje audrų 
ir nemigos naktų ant vėjų blaškomo tiltelio. 

Jūsų draugas? Juo būsiu iki paskutinio savo atodūsio, iki 
pasaulio pabaigos. Bet aš tiesiog privalau važiuoti. Štai eina 
mano brolis ir du mūsų kapitonai, kuriems paskyriau susitikimą 
šiame sode. 

Marijana atsargiai sulaikė jos ranką spaudusius šiurkščius 
pirštus. 

Aš jus dar pamatysiu, tiesa? 

Jei tai priklausytų tik nuo manęs! O kur aš jus galėsiu 
rasti? 

- D'Aselnos namas, Lilio gatvė. Jūs visada ten būsite laukiamas 
svečias. 

Jis vėl priglaudė lūpas prie jos švelnios rankos ir nusišypsojo, 
bet šįsyk jo šypsenoje buvo išdykėliškas kūdikio džiaugsmas. 

Negundykite manęs kvietimu, paskui neatsikratysite. Jūs 
neįsivaizduojate, kaip lengvai prisiriša jūrininkai. 

Kai jis nuėjo, lydimas nuošaliau jo laukusių žmonių, Fortiunė 
Gamelen sunkiai atsiduso. 

Iš tikrųjų, į mane jis nė nepažvelgė, pasakė ji nepatenkinta. 

Kai tu greta, mano brangioji, nėra ko tikėtis! O aš norėčiau 
jį sudominti! Tokius vyrus aš myliu! 

Marijana nusijuokė. 

Kokia tu dosni meilei, Fortiunė! Palik man mano korsarą! 
Tu turi kas priverstų užmiršti jį. Pavyzdžiu, Diuponas! 

Viskas gerai, bet savo laiku! O jis ypatingas, ir jei tu 
tučtuojau man nepraneši, kada jis peržengs tavo garbingų namų 
slenkstį, aš niekada gyvenime su tavimi nebesikalbėsiu. 

Gerai. Tai aš tau prižadu. 

Buvo vidurdienis. Nedidelė patranka, turėjusi skelbti dienos 
vidurį, iššovė ir paskendo baltų dūmų kamuolyje. Marijana ir 
jos draugė pasuko prie išėjimo iš sodo, kad sėstų į karietą, 
stovinčią priešais Komedijos teatrą. Kai jos ėjo po Orleano 
hercogų senovinių rūmų skliautais, Fortiunė staiga pasakė: 

Man kelia nerimą ta brunetė. Paskutinis jos žvilgsnis man 
nepatiko. Dabar tau tik to ir trūksta, kad įsigytum dar vieną 
priešą! Tiesa, ji neturi jokių šansų ištrūkti iš kalėjimo, vis dėlto 
būk atsargi. 

Aš jos nebijau. O ir ką ji man padarytų? Juk negalėjau 
leisti, kad Siurkufą pagrobtų. Visą gyvenimą priekaištaučiau sau 
dėl to. 

Marijana, netikėtai rimtai pasakė Fortiunė, visada 
deramai įvertink moters neapykantą. Anksčiau ar vėliau ji ras 
būdą tau atkeršyti už tai, ką jai padarei. 

Aš? Kodėl ne tu? Kas pakvietė policiją? Beje, kaip tau 
pasisekė taip greitai juos rasti? 

Madam Gamelen gūžtelėjo pečiais ir nerūpestingai pasivėdavo 
šaliko galu. 

Viešose vietose visada daug policininkų. Ir juos lengva 
atpažinti iš kažkokio specifinio pasitempimo. To nežinodama tu 
vis dėlto elgeisi tinkamai, ir aš žaviuosi tavimi. Tu labai drąsi. 

Marijana nieko neatsakė. Ji galvojo apie keistus sutapimus, 
kai ji tarsi tyčia susidurdavo su visais, kurie vienaip ar kitaip 
kišosi į jos gyvenimą, pradedant nelemtąja vestuvių diena. Ar 
tai reiškė, kad nuo šiol jos gyvenimas turi eiti visai kita vaga? 

Ji buvo girdėjusi, kad prieš mirtį per keletą sekundžių 
mirštančiajam prieš akis pralekia visas gyvenimas. Kažkas panašaus 
dabar buvo ir jai. Efemeriškas ledi Kranmer gyvenimas, o paskui 
- dainininkės Marijos Stelos tarsi meteoras švystelėjo jos sąmonėje 
prieš užleisdamas vietą bet kam? Kokį vardą rytoj turės 
Marijana d'Aselna? Misis Bofor... ar visai nežinomą? 

Nors jaunų moterų vizitas Palė Rojalyje buvo kupinas įvykių, 
Marijanai dar niekada diena nebuvo tokia ilga. Ji jautė 
nenumaldomą norą grįžti namo, jautė, kad jos ten kažkas laukia, 
bet bijojo Fortiunė šaipymosi ir prisivertė pasilikti su ja iki 
ilgiausio pasivaikščiojimo pabaigos, nes neturėjo jokių svarių 
priežasčių anksti grįžti į Lilio gatvę. Beje, ką ji ten tikėjosi 
rasti? Tuštumą, tykumą... 

Fortiunė ištiko įprastas išlaidavimo priepuolis. Ji visada vaikiškai 
mėgaudamasi švaistydavo pinigus, bet kartais leisdavo juos su 
kažkokiu įniršiu. Tą dieną ji tiesiog mėtė juos, pirko beveik 
viską iš eilės, krovė šalikus ant pirštinių, batelius ant skrybėlaičių, 
ir viskas buvo madingiausia, brangiausia. Nustebusi Marijana 
nejučia savo draugės paklausė, kodėl ji taip atnaujina savo 
garderobą. Madam Gamelen ėmė kvatotis. 

Juk sakiau, kad Uvraras man sumokės už tau padarytą 
niekšybę. Aš pradedu! Be kita ko, ketinu užversti jį sąskaitomis. 

O jei jis nesumokės? 

Jis? Negali būti! Jis per daug išdidus! Jis sumokės, mano 
gražuole, sumokės viską iki paskutinio sū. Palauk, pažvelk į šią 
pritrenkiančią skrybėlaitę su nuostabiomis plunksnomis! Ji tokio 
pat žalumo kaip ir tavo akys! Gaila, jei ji pateks kitai. Aš 
tau ją dovanoju! 

Ir, nors Marijana labai prieštaravo, graži rausva kartoninė 
dėžutė su žalia skrybėlaite atsidūrė grėsmingai išaugusioje pirkinių 
krūvoje, užėmusioje visą gražuolės kreolės karietą. 

Tu ją nešiosi ir galvosi apie mane,  juokdamasi pasakė 
ji Tai atifrauks tavo mintis nuo tavo pusseserės beprotybės. 
Jos amžiuje! Susižavėti juokdariu! Tačiau, mano manymu, jos 
skonis labai geras. Jis patrauklus, tas Bobešas.. net labai 
patrauklus. 

Po penkių minučių tu paprašysi mane eiti padėti jam 
vaidinti, sušuko Marijana. Ne, Fortiunė, tu labai miela, bet 
geriausias tavo darbas bus tas, kad mane pargabensi namo. 

Tau jau atsibodo? O aš dar norėjau pavaišinti tave šokoladu 
pas Fraskatį. 

Kitą kartą, jei norėsi. Ten dabar spūstis, o be tavęs aš 
daugiau nieko nenoriu matyti. 

Amžinai tavo senos kvailystės, supyko madam Gamelen. 

Visada tavo niekam nereikalinga ištikimybė jo didenybei 
korsikiečiui, kuris dabar, kai tu kamuojiesi tuščiai laukdama, 
šoka ir ploja “Fedrai" su savo droviąja puse. 

Tai manęs nedomina! sausai nutraukė Marijana. 

Ak ne? O jei aš tau pasakysiu, kad brangioji Marija 
Liudvika jau nuteikė prieš save beveik pusę rūmų damų ir dar 
dalį vyrų? Ją laiko kerėpliška, sukaustyta, nemalonia! Ak, ir į 
ją iškeitė nelaimingą žavią moterį, kuri mokėdavo taip puikiai 
priiminėti. Kaip Napoleonas visa tai pakenčia? 

Jis privalo visada matyti ją su Austrijos ereliu ant pečių 
ir Karolio Didžiojo karūna ant galvos. Juk ji = Habsburgietė! 
Ji apakino jį, pasakė Marijana, nemėgusi kalbėti apie Mariją 
Liudviką. 

Tik jį vieną! Aš nustebsiu, jei ji apakins garbingus šiauriečius, 
kurie po savaitės turės galimybę žavėtis ja. Rūmai iš Kompjeno 
išvyksta 27-ąją... 

27-ąją? O kaip tą dieną bus susiklostę jos reikalai? Kardinolas 
davė jai mėnesį laisvės iki jo pažadėtų vedybų. Jie matėsi 
balandžio 4 d., vadinasi, jai reikia laukti krikštatėvio gegužės 4 
d. O šiandien jau balandžio 19-oji! Ir Grakchas negrįžta! Ir 
laikas taip greitai lekia! Nejučia išduodama vidinį nerimą, ji 
pakartojo: 

Grįžkim, prašau tave!.. 

Kaip nori, atsiduso Fortiunė. Be to, tu galbūt teisi. 
Šiandien jau pakankamai paišlaidavau... 

Artėjant prie namų, Marijana vis labiau nekantravo. Netrukus 
jaunoji moteris jau vos valdėsi ir dar neprivažiavus vartelių 
nušoko į gatvę nebelaukdama, kol karieta įvažiuos į kiemą ir 
kol nulipęs vežikas nuleis jai pakojį. 

Štai kaip? nusistebėjo madam Gamelen. Tu taip skubi 
atsisveikinti su manimi? 

Aš ne su tavimi skubu atsisveikinti, tarė jai Marijana, 

aš skubu namo! Prisiminiau vieną svarbų, neatidėliotiną reikalą. 

Marijana atsikalbinėjo nelabai įtikinamai, bet Fortiunė buvo 
gana taktiška, kad pasitenkintų tokiu aiškinimu.  Gūžtelėjusi 
pečiais, ji nusišypsojo, atsisveikindama pamojavo ranka ir liepė 
vežikui važiuoti toliau, o Marijana, pajutusi palengvėjimą, nors 
pati nesuprato kodėl, pastūmė šoninius vartelius ir įėjo į kiemą. 

Jai iš karto į akis krito vienas arklininkas, vedęs nuo prakaito 
žvilgantį arklį. Marijanos širdis sustojo, ir ji suprato, kad ne 
be reikalo nuojauta ragino ją grįžti namo. Tas arklys... juk tai 
Samsonas! Juo išjojo Grakchas. Pagaliau! Peršokdama laiptelius 
užbėgusi į priebutį, ji vos nepargriovė Žeromo, kuris kaip tik 
atidarė duris. 

Grakchas? uždususi paklausė ji. Grįžo? 

Taip, žinoma, madmuazele! Maždaug prieš dešimt minučių. 
Jis norėjo pasikalbėti su madmuazele, bet aš pasakiau, kad 
madmuazelė... 

Kur jis? nekantriai nutraukė jį Marijana. 

Savo kambaryje. Man regis,jis persirengia. Ar aš turiu jį 
įspėti, kad... 

Nereikia, aš einu ten! 

Nekreipdama dėmesio į nepatenkintą mažordomą, Marijana 
abiem rankomis sugriebė sijonus ir nubėgo į šeimyninę. 
Neatsikvėpdama ji mediniais laiptais užkopė iki Grakcho kambario 
ir nepasibeldusi įėjo. Ji net nespėjo žvilgtelėti į vaikiną, kai 
šis, tokio netikėto jos pasirodymo nustebintas, išgąstingai šūktelėjęs 
puolė už lovos, stvėrė antklodę ir įsisupo į ją. 

Madmuazele Marijana! Viešpatie, na ir išgąsdinote mane! 
Juk aš be nieko, gėda... 

Užmiršk gėdą, nutraukė jį jaunoji moteris, ir atsakyk: 
kodėl tavęs taip ilgai nebuvo? Štai jau keletą dienų neapsakomai 
nerimauju! Bijojau, kad tave pagrobė plėšikai, o gal net užmušė. 

Mane norėjo pagrobti, sumurmėjo Grakchas, bet ne 
plėšikai, o jo didenybės imperatoriaus verbuotojai, kurie Bajonoje 
norėjo jėga išsiųsti mane į Ispaniją pas karalių. 

Bajonoje? Bet man atrodo, aš tave siunčiau į Nantą? 

Iš pradžių aš jojau į Nantą, bet mesjė Patersonas pasakė, 
kad mesjė Boforas netrukus turi atvykti su bakalėjos prekių 
kroviniu. Tada aš paėmiau laišką, sėdau ant arklio ir leidausi 
ten. 

Paskui, pakeitęs toną, priekaištingai tarė: 

Madmuazele Marijana, jūs iš karto galėjote man pasakyti, 
kad rašote mesjė Boforui, ir aš nebūčiau veltui klaidžiojęs. 
Būčiau jojęs iš karto į Bajoną. 

Kodėl gi? nustebusi paklausė Marijana. 

Grakchas paraudo. Jo malonus veidas, jau įdegęs ilgai jojant, 
tapo plytinės spalvos. Jis nukreipė žvilgsnį ir susigūžė, gėdydamasis 
ir įdėmaus Marijanos žvilgsnio, ir savo senovės romėno aprangos. 

Turiu pasakyti, prisiversdamas prabilo jis, = kad mesjė 
Boforas ir aš visą laiką susirašinėjome. Gal jūs ir nustebote, 
bet tai tiesa. Tą dieną, kai išvyko po tų nuotykių Šajo akmenų 
kirtykloje, jis pasikvietė mane į viešbutį Davė man didoką 
krūvą pinigų ir paskui pasakė: “Grakchai, man reikia išvykti, 
ir aš manau, kad mano išvykimas nebenuliūdins madmuazelės 
Marijanos. Ji greitai užmirš mane, bet aš nusiraminsiu tik tada, 
kai sužinosiu, kad ji laiminga... visiškai. Taigi, jeigu sutinki, aš 
tau pranešiu, kada grįšiu į Prancūziją, 0 tu atsiųsi man laišką 
į nurodytą vietą, kad žinočiau, ar viskas gerai, ar jai negresia 
kokia nors nelaimė, ne...“ 

O! pasipiktinusi nutraukė jį Marijana. Tai tu buvai jo 
šnipas, ir jis dar užmokėjo už šį darbelį! 

Ne! paprieštaravo jaunuolis, stengdamasis likti orus, kiek 
leido jo apranga. Nereikia painioti! Pinigai buvo padėka už 
tai, ką padariau Šajo. O visa kita... na, gerai, jei norite žinoti, 
tą vakarą Feido teatre aš nupirkau gėlių ir atnešiau kartu su 
laiškeliu jo nurodymu! 

Kamelijų puokštė! Vadinasi, vis dėlto jis atsiuntė! Marijana 
prisiminė, kaip susijaudino išvydusi ją persirengimo kambaryje 
ant stalo, taip pat koks džiaugsmas buvo apėmęs ir nusivylimas, 
kad Jasono nėra salėje. Vietoj draugo ji pastebėjo Fransį... 

Prisiminusi tą akimirką patirtą siaubą, Marijana visai užmiršo 
savo pasipiktinimą. Tai atrodė veikiau jaudinamai: dviejų vyriškių 
sąmokslas, Jasono rūpestingumas, Grakcho ištikimybė savo naktinio 

susirėmimo draugui... Ir, be to, tai pranašingai žadėjo tai, ko 
ji tikėjosi iš amerikiečio. 

Taigi, pasakė ji meiliai šypsodamasi, jis tau siųsdavo 
laiškus. Kur tu juos gaudavai? 

Pas savo senelę, prisipažino dar labiau rausdamas Grakchas, 

skalbėją, gyvenančią prie Sukilimo kelio. 

Bet tuomet, jei žinojai, kad jis turi atvykti į Bajoną, kodėl 
iš karto nejojai tenai? Nejaugi, kai išsiunčiau tave pas poną 
Patersoną, nesupratai, kad reikalas susijęs su juo? 

Madmuazele Marijana, - oriai atsakė jaunuolis, kai duodate 
man paliepimą, aš jo nesvarstau. Tokia mano taisyklė. Aš 
pagalvojau apie tai, bet jei jūs man iš karto nepasakėte, vadinasi, 
turėjote priežasčių. 

Marijana negalėjo nesutikti su tokiu kuklumo ir paklusnumo 
įrodymu. Ji linktelėjo. 

Dovanok man, Grakchai, aš kvailai pasielgiau, ir tu teisus. 
Esi ištikimas draugas. Dabar greičiau sakyk, ką atsakė ponas 
Boforas, kai įteikei jam mano laišką? 

Nekantriai džiūgaudama kaip kūdikis, ji nesivaržydama atsisėdo 
tiesiai ant lovos. Tačiau Grakchas papurtė galvą. 

Aš nesutikau jo, madmuazele Marijana. “Jūrų kerėtoja“ 
dvylika valandų prieš mano atvykimą išplaukė nežinia kur... Man 
tegalėjo pasakyti, kad ji pasuko į šiaurę. 

Ką tik apėmęs Marijaną džiaugsmas dingo, ji vėl pajuto 
nerimą. 

Ką tuomet darei? paklausė ji, ir jai staiga išdžiūvo 
gerklė. 

O ką galėjau daryti? Šuoliais parlėkiau į Nantą, maniau, 
gal mesjė Boforas ten sustos. Atidaviau laišką mesjė Patersonui 
ir ėmiau laukti. Bet nieko nesulaukiau. 

Marijana nuleido galvą apimta kartaus nusivylimo, kurio 
nepajėgė nuslėpti. 

Taigi, sušnabždėjo ji, viskas baigta. Jis negaus mano 
laiško. 

O kodėl ne? paprieštaravo Grakchas nusiminęs, kai 
pamatė Marijanos skruostu riedančią ašarą, ir vos nenumetė 
savo antklodės. - Jis gaus jį greičiau negu gyvendamas Amerikoje. 
Mesjė Patersonas pasakė, kad jis niekada nepraplaukia pro 

Nantą nesustojęs. Jis pasakė, kad “Jūrų kerėtoja" turi skubų 
reikalą, bet būtinai užsuks į Nantą. Aš galėjau dar palaukti, 
bet jau ėmiau būgštauti, kad jūs jaudinatės. Ir buvau teisus, 
nuovokiai pridūrė jis, jei mane laikėte mirusiu... Šiaip ar taip, 

kalbėjo toliau įtaigiai, stengdamasis atgaivinti Marijanos tikėjimą, 

konsulas pažadėjo visų praplaukiančių laivų kapitonams pasakyti, 
jog sutikę “Jūrų kerėtoją“ perduotų, kad Nante jo laukia skubus 
laiškas. Taigi nenusiminkite! 

Tu šaunus berniukas, Grakchai,- atsiduso atsistodama truputį 
nuraminta Marijana, ir aš atsilyginsiu tau pagal nuopelnus. 

Na ką jūs! Jūs patenkinta? Tikrai? 

Tikrai tikrai. Tu padarei viską, ką galėjai. Visa kita ne 
nuo mūsų priklauso. Dabar ilsėkis... Sį vakarą tu man 
nereikalingas. 

Iš tikrųjų, su nuoskauda sušuko Grakchas,  kaipgi jūs 
šiomis dienomis apsiėjote be manęs? Jūs radote kuo mane 
pakeisti? 

Marijana gūžtelėjo pečiais ir nusišypsojo. 

Labai paprastai, mano berniuk. Aš niekur nėjau, štai ir 
viskas. Tu puikiai žinai, kad esi nepakeičiamas... 

Ir, palikusi po šių žodžių nušvitusį Grakchą, Marijana nuėjo 
į savo kambarius. Bet tuoj pat sutiko Žeromą, niūresnį negu 
paprastai. Ištįsusiu veidu jis laukė laiptų apačioje ir atrodė toks 
prislėgtas, tarsi ištikus kokiai nors gaivalinei nelaimei. Marijana 
puikiai žinojo, kad nieko neatsitiko, ir ją visada juokino keistas 
mažordomo įprotis kažką negera žadančiu veidu pranešti apie 
paprasčiausius dalykus: kurio nors iš draugų vizitą arba paruoštą 
vakarienę, bet dabar jos nervai buvo nepaprastai įtempti, ir 
Zeromo poza ją įsiutino. 

Na, kas dar? suriko ji. Arklys pametė pasagą ar 

Viktorija vakarienei iškepė obuolių pyragą? 

Apatiškasis mažordomas ūmai ir įsižeidė, ir nustebo. 

Jis iškilmingai nuėjo prie staliuko, paėmė nuo jo sidabrinį 
padėklą su laišku ir padavė jį savo šeimininkei. 

Jei madmuazelė nebūtų taip skubėjusi, = atsiduso jis, 
būčiau galėjęs įteikti madmuazelei šį skubų laišką, kurį man 
atidavė apdulkėjęs pasiuntinys prieš pat mūsų vežiko grįžimą. 

Laišką? 

Tai buvo siauras paketas, užantspauduotas raudonu vašku ir, 
matyt, ilgai keliavęs, nes jo standus popierius buvo suglamžytas 
ir išterliotas. Jį palietus, Marijanos pirštai suvirpėjo. Ant antspaudo 
aiškiai buvo matyti tik kryžius, bet ji iš karto pažino krikštatėvio 
raštą. Šis laiškas buvo jos nuosprendis, galbūt baisesnis negu 
mirtis. 

Neatplėšdama laiško, Marijana labai lėtai užlipo laiptais į 
viršų. Ji visada žinojo, jog ateis diena, kai gaus tokį paketą, 
bet taip pat tikėjosi, kad tada jau turės parengusi atsakymą! 
Ir dabar ji stengėsi kiek įmanoma vilkinti momentą, kai jį 
atplėš, momentą, kai jos akys išvys jos likimą lemiančias eilutes. 

Įėjusi į savo kambarį, ji ten rado kambarinę Agatą, dedančią 
baltinius į komodą, ir norėjo išsiųsti ją. 

Madmuazelė tokia išbalusi! pasakė mergina, kai sunerimusi 
pažvelgė į baltutėlį šeimininkės veidą. Bus geriau, jei ji leis 
man nurengti ją ir nuauti batelius. Ji pasijus geriau. O paskui 
surasiu jai ką nors šilčiau apsirengti. 

Marijana dvejojo, paskui atsidususi padėjo laišką ant sekretero. 

Jūs teisi, Agata. Dėkui. Taip tikrai bus geriau. 

Dar keletas minučių laimėta, bet kol Agata Marijanos išeiginius 
rūbus keitė minkšta namine žalios vilnos suknele ir apavė šiltus 
batelius, jos žvilgsnis buvo prikaustytas prie laiško. Pagaliau ji 
vėl paėmė jį ir, gėdydamasi savo vaikiškos baimės, įsitaisė 
mėgstamame krėsle priešais židinį. Kai Agata tyliai išėjo, Marijana 
staigiai sulaužė raudoną antspaudą ir išskleidė laišką. Jis buvo 
labai lakoniškas. Keletu žodžių kardinolas savo krikštaduktei 
pranešė, kad kito mėnesio 15 dieną ji turi atvykti į Toskaną, 
į Lukos miestą, ir apsistoti Del Duomo viešbutyje. Jis pridūrė: 

“Policija nė kiek netrukdys tau gauti pasą, jei pareikši, kad 
nori pataisyti sveikatą Lukos vandenimis. Nuo to laiko, kai savo 
seserį Elžbietą padarė Toskanos didžiąja hercogiene, Napoleonas 
palankiai vertina keliones į Luką. Pasistenk nepavėluoti“. 

Ir nieko daugiau! Marijana nepatikliai apžiūrėjo laišką iš 
abiejų pusių. 

Ir tai viskas? nustebusi sušnabždėjo jaunoji moteris. 

Nė vieno širdingo žodelio! Nieko, tik be jokių paaiškinimų 
nurodyta susitikimo vieta, jokių nurodymų, tik patarimas gauti 

pasą. Nė žodžio apie svarbiausią dalyką apie žmogų, kuriam 
ji skirta! 

Matyt, tokį kategoriškumą galima paaiškinti tuo, kad kardinolas 
jautėsi tvirtai. Šis susitikimas reiškė, kad santuoka su Fransiu 
Kranmeriu nutraukta ir kažkur pasaulyje yra nepažįstamasis, 
pasirengęs vesti ją. Kodėl kardinolas nenori suprasti, kad tas 
nepažįstamasis gąsdina Marijaną? Nejaugi taip sunku buvo parašyti 
bent keletą žodžių apie jį... Kas jis? Atrodė, kad Gotjė de 
Šazėjus už rankos nuvedė savo krikštaduktę prie įėjimo į tamsų 
tunelį... Be abejo, jis mylėjo ją, žinoma, jis jai linkėjo tik 
laimės, bet Marijana staiga pajuto, kad ji tėra pėstininko figūra 
prityrusiam šachmatininkui, paprastas žaisliukas stipriose rankose, 
kurios giminės garbės labui manipuliuoja ja. Ir Marijanai pasidarė 
aišku, kad jos kova dėl savo iliuzinės laisvės buvo beprasmė. 
Ji vėl tapo garsios giminės dukra, nuolankiai laukiančia kitų 
organizuotų jungtuvių. Negailestingos tradicijos tarsi šventovės 
akmenys prislėgė ją. 

Marijana pasibjaurėjusi įmetė lapelį į židinį ir stebėjo, kaip 
jis ugnyje susirietė, paskui paėmė Agatos atneštą puodelį su 
pienu ir sustingusiais pirštais suspaudė šiltą porcelianą. Vergė! 
Tik vergė! Tarnaujanti Fušė, Taleiranu, Napoleonui, Fransiui 
Kranmeriui, kardinolui San Lorencui... pačiam gyvenimui!.. Kokia 
patyčia! 

Ją apėmė pasipiktinimas. Velniop tą kvailą paslaptingumą, 
kurio buvo griebtasi norint ją dar labiau supančioti! Jai reikia, 
būtinai reikia gero draugo patarimo. Ir dabar ji padarys tai, 
ką jau seniai norėjo padaryti! Ji duso iš pykčio, širdgėlos ir 
nusivylimo. Išpažintis suteiks palengvėjimą... Taip nutarusi, ji 
priėjo prie skambaliuko ir du kartus patraukė jį. Atbėgo Agata. 

Ponas Žolivalis dar negrįžo? 
Jau, madmuazele, jis ką tik parėjo. 
Tuomet pakvieskite jį čionai. Aš noriu su juo pasikalbėti. 

- Aš žinojau, kad kažkas negerai, ramiai tepasakė Arkadijus, 
išklausęs Marijanos pasakojimą. Taip pat žinojau, kad jūs 
tylite iš reikalo. 

Ir tai jūsų neužgavo? Jūs nepykstate?.. 

Arkadijus nusijuokė, tačiau jo juokas, nors ir nuoširdus, 

nebuvo linksmas, o akys žvelgė rimtai. 

Aš jus gerai pažįstu, Marijana. Kai esate priversta ką nors 
slėpti nuo ištikimo draugo, jūs taip kankinatės, kad pykti ant 
jūsų būtų kvaila, net žiauru. Ir šiuo atveju jūs negalėjote 
pasielgti kitaip. Jūsų krikštatėvis visai pagrįstai toks atsargus, ir 
tai rodo jo išmintį. Ką dabar ketinate daryti? 

Juk jums sakiau: iki paskutinės minutės laukti Jasono... 
Priešingu atveju vyksiu į paskirtą susitikimą. Jūs galite pasiūlyti 
ką nors kita? 

Didžiulei Marijanos nuostabai, Arkadijus nuraudo, atsistojo, 
sunėręs rankas už nugaros pavaikščiojo po kambarį, paskui 
sumišęs grįžo į savo vietą. 

Beje, kitą išeitį, labai paprastą, būtų galima rasti. Nepaisant 
amžiaus skirtumo, esu doras bajoras, ir jūs neturėtumėte jaustis 
pažeminta tapusi ponia de Žolival, juo labiau, kad amžiaus 
skirtumas apsaugotų jus nuo... mano pretenzijų. Ir aš būčiau 
jums fiktyvus vyras, veikiau tėvas. Deja, tai neįmanoma. 

Kodėl gi? švelniai paklausė Marijana, tikėjusis tokio 
pasiūlymo, visai atitinkančio Arkadijaus būdą. 

Vikonto veidas tapo purpurinis, ir jis, staigiai nusigręžęs, 
sušnabždėjo: 

Aš jau vedęs. O! Tai sena istorija, pridūrė jis greitakalbe 
ir vėl nusigręžė, ir aš visada stengiausi užmiršti ją, bet kažkur 
pasaulyje yra madam de Žolival, kuri, nors ir neturi į mane 
didelių teisių, vis dėlto kliudo dar kartą susituokti. 

Bet atleiskite, Arkadijau, kodėl jūs seniau apie tai 
nekalbėjote? Kai mudu susipažinome Šajo akmenų kirtykloje, 
jūs net pjovėtės su Fanšon Dezormo, kadangi ta būtybė, jei 
gerai atsimenu, norėjo priversti jus vesti jos dukterėčią Filomeną 
ir dėl to kalino jus. Kodėl nepasakėte jai teisybės? 

Ji nepatikėjo manimi, nusiskundė Arkadijus. Be to, 
pasakė, kad jei tai ir būtų tiesa, nekliudytų jai. Tereikėtų 
nužudyti mano žmoną. Žinoma, aš bjauriuosi Marija Simplicija, 
bet ne taip baisiai! O jums teisybės neatskleidžiau pirmiausia 
dėl to, kad dar gerai nepažinojau jūsų ir bijojau, jog moralės 
principai gali neleisti jums pasilikti manęs... o aš visada svajojau 
apie tokią dukterį. 

Susijaudinusi Marijana atsistojo ir, priėjusi prie savo ištikimojo 
draugo, paėmė jį už parankės. 

Mudu vienodai slapukavome, mano drauge! Bet jums 
nereikėjo būgštauti. Aš taip pat noriu, kad jūs visada būtumėte 
greta manęs, nes po mano tetos mirties niekas manimi taip 
nesirūpino kaip jūs. Leiskite paklausti tik vieno dalyko: kur 
jūsų Žmona? 

Anglijoje, sumurmėjo  Žolivalis. Anksčiau ji gyveno 
Mintaujoje, o dar anksčiau Vienoje. Ji emigravo vos pasigirdus 
pirmajam šūviui Bastilijoje. Ji labai draugavo su ponia de 
Polinjak, o aš... Žodžiu, mūsų politinės pažiūros buvo visiškai 
priešingos. 

O... vaikai? labai droviai paklausė Marijana. 

Tačiau Žolivalis pratrūko kvatotis. 

Iškart matyti, kad nepažįstate Marijos Simplicijos, kuriai 
taip nevykusiai išrinktas vardas. Aš ją vedžiau norėdamas įtikti 
savo vargšei motinai ir baigti be galo ilgą šeimos istoriją, bet 
nė pirštu nepaliečiau jos! Beje, jos pamaldumas ir išdidumas 
jai, nepakenčiamai, atstojo tą žmogišką ryšį, kuris vadinamas 
meile. Dabar ji yra hercogienės d'Angulem freilina ir, be abejo, 
labai laiminga, jei galima tikėti tuo, kas šnekama apie šios 
princesės charakterį. Jos kartu turi karštai melsti pykčio ir 
keršto dievą nubausti  uzurpatorių ir grąžinti Prancūzijai 
absoliutinės monarchijos džiaugsmus, kas leis joms įvažiuoti į 
Paryžių griaudėjant egzekutorių šūviams ir linksmai žvangant 
grandinėms, surakinusioms į galeras einančius aukštus imperato- 
riaus pareigūnus ir buvusius revoliucionierius. O, ta moteris, 
Marija Simplicija įsikūnijęs gerumas!.. 

Vargšas Arkadijus, pasakė Marijana ir pabučiavo savo 
draugą į skruostą. Jūs daugiau vertas! Nuo šiol nė žodžio 
apie tai. Aš kremtuosi, kad sužadinau skaudžius jūsų prisiminimus. 
Tačiau tai praeis. Tik pasakykite, per kiek laiko galim pasiekti 
Luką? 

Ji yra maždaug už trijų šimtų Nė nuo čia, greitai atsakė 
Arkadijus, ir tai aiškiai rodė, kaip jis džiaugiasi, kad ji pakeitė 
pokalbio temą, važiuojant per Lioną ir Turiną. Dėkui Dievui, 
šiuo metų laiku galima be jokių kliūčių įveikti perėją, ir gera 
pašto karieta galima lengvai nuvažiuoti nuo dvidešimt penkių 
iki trisdešimties Ijė per dieną. 

Bet sustojant nakvynės? nutraukė jį Marijana. O jei 
miegant karietoje ir važiuojant be sustojimų? 

Tai man atrodo sunku, ypač moteriai. Reikia turėti mažiausiai 
du vežikus. Grakchas taip ilgai neištvers. Foreiteriai kitas 
reikalas, jie keičiasi pašto stotyse. Jums geriau pasilikti penkiolika 
dienų, nes ne tik kalnai neleidžia greitai važiuoti, bet ir visokių 
nuotykių gali pasitaikyti kelyje... 

Penkiolika dienų! Vadinasi, išvažiuoti reikia gegužės pirmąją! 
Labai mažai lieka laiko, kad Jasonas suspėtų atvažiuoti. O... 
nujoti galima greičiau? 

Dabar Žolivalis nusijuokė. 

Žinoma, ne. Kad ir kaip lėktų arklys, neįveiksite daugiau 
kaip dvylika ljė per dieną. Reikia turėti raitojo grenadieriaus 
raugintosios odos kailį, kad įveiktum didelius atstumus. Jūs žinote 
Fridlando kurjerio istoriją? 

Marijana papurtė galvą. Ji mėgo Arkadijaus istorijas, kurių 
jis žinojo begalę. 

Tarp Neapolio kurjerių, ėmė pasakoti Žolivalis, yra 
vienas itin smarkus, toks kavaleristas Espris Šazalis, pravarde 
Mustašas. Kitą dieną po kautynių prie Fridlando Napoleonas 
panorėjo, kad žinia apie pergalę kuo greičiau pasiektų Paryžių. 
Pirmiausia jis tai padaryti patikėjo savo svainiui, kunigaikščiui 
Borgezei, vienam geriausių imperijos kavaleristų. Bet po dvidešimt 
keturių valandų su tokiu pat pranešimu jis išsiuntė garsųjį 
Mustašą. Nujojęs apie penkiasdešimt Ijė, Borgezė pakeitė arklį 
į savo karietą ir važiavo ja dieną ir naktį O Mustašas tik 
keitė arklius stotyse ir pats buvo ištvermingas. Jis šuoliavo be 
poilsio ir per devynias paras įveikė keturis šimtus penkiasdešimt 
ljė, skiriančius Fridlandą nuo Paryžiaus... ir atvyko anksčiau už 
Borgezę. Neregėtas žygdarbis! Bet po to Mustašas vos nenumirė, 
o juk jis iš kiečiausio granito iškaltas gigantas. O jūs, brangioji 
Marijana, toli gražu ne Mustašas, net jei būtumėte drąsesnė ir 
ištvermingesnė už daugelį moterų. Aš gausiu tvirčiausią karietą, 
ir mes leisimės į kelią... 

Ne, nutraukė jį Marijana, aš norėčiau, kad liktumėte 
čia. 

Čia? Kodėl? Dėl savo krikštatėviui duoto pažado? Jūs 
bijote... 

Nė kiek. Bet noriu, kad liktumėte laukti Jasono. Jei jis 
staiga atvyktų man iškeliavus, tai nežinodamas, ko man iš jo 
reikia, ir nesutikęs nieko, kas jam viską paaiškintų, nemėgins 
vytis manęs. Jis stiprus vyras, jūreivis, ir galiu prisiekti puikus 
kavaleristas. Galbūt, pridūrė ji dabar pati nuraudusi, jis 
pamėgins dėl manęs pakartoti Mustašo žygdarbį... arba bent 
kažką panašaus padaryti... 

„„ ir nuvykti iš Paryžiaus į Luką per vieną savaitę? Aš 
tikiu, kad dėl jūsų jis tikrai gali tai padaryti. Taigi lieku, tačiau 
jūs negalite važiuoti viena, kelias per daug ilgas... 

Jau esu viena ilgai keliavusi, Arkadijau! Aš pasiimsiu Agatą, 
ir su Grakchu ant pasostės man nieko nereikės labai bijoti. 

Gal norite, kad nueičiau pas Adelaidę? 

Marijana dvejojo. 

Iš jos nėra jokių Žžinių!. = prabilo ji. 

Užtat aš jų turiu. Keletą kartų buvau pas ją. Ji visai 
nenori grįžti. Gal ir nuliūdinsiu jus, bet, man regis, ji neteko 
proto. Garbės žodis, ji įsimylėjo tą Bobešą! 

Tuomet palikite ją ramybėje. Puikiai galiu apsieiti ir be 
LS Maniau pasikviesti Fortiunė, bet ji taip mėgsta romanus. 
is nuotykis per daug viliojantis, kad ji įstengtų laikyti liežuvį 
už dantų. Visiems paskelbsime, kad vykstu į Luką dėl vandenų... 
o jums, brangusis drauge, būsiu dėkinga, jei pasirūpinsite mano 
pasu. 

Arkadijus pritariamai linktelėjo galvą, bet tylėjo. Jis nuėjo 
prie lango, pakėlė užuolaidą ir pažvelgė į lauką. Naktis tyliai 
gaubė nedidelį sodą. Amūro šypsena akmeniniame baseine truputį 
išblėso ir tapo mįslinga. Žolivalis atsiduso. 

Jei kelio gale nelauktų krikštatėvis, aš jūsų, Marijana, 
nepaleisčiau. Jūs pagalvojote, ką pasakys imperatorius? Ar nebūtų 
geriau pirma nuvykti pas jį, nes jis yra labiausiai suinteresuotas 
asmuo? 

O ką jis galės padaryti? gana nemaloniai atsakė Marijana. 

Išrinks vyrą savo nuožiūra ir tuo privers nepakeliamai kentėti. 
Aš nenoriu, kad jis atiduotų mane kitam. Jau geriau jo pyktis. 
Dėl to mažiau sielvartausiu. 

Arkadijus primygtinai nereikalavo. Jis nuleido užuolaidą if 
grįžo prie Marijanos... Kurį laiką juodu stovėjo, akis į akį, 

tylėdami žvelgė vienas į kitą ir jų akyse atsispindėjo begalinis 
prieraišumas ir supratimas. Marijana nujautė, kad dabar ir 
Arkadijus būgštauja dėl kardinolo numatytos keistos perspektyvos 
ir kad tas laikas be jos jam bus sunkus išmėginimas. 

Beje, jis ir pats apie tai prabilo dusliu balsu: 

Aš iš visos širdies tikiuosi... taip, aš tikiuosi, kad Jasonas 
Boforas laiku atvyks! Kai tik jis pasirodys, tuoj pat išvyks, ir 
tada aš jį lydėsiu. O laukdamas, nors ir nesu labai tikintis, 
nuoširdžiai melsiuos, kad jis atvyktų... kad... 

Nebejstengdamas susivaldyti, Arkadijus de Žolivalis ėmė raudoti 
ir išbėgo... 


Dvyliktas skyrius 


Ilarijos kapavietė 


Visą naktį ir dar rytą pliaupęs lietus staiga liovėsi, kai 
karieta išvažiavo iš Kararos, kur pakeitė arklius. Saulė perskėlė 
debesis, nuvijo juos kalnų link, ir atsivėrė žydras dangus. 
Kaip marmuras baltos viršūnės, ką tik buvusios niūrios, sužėrėjo 
tarsi milžino kirviu sukapoti ledo luitai, jos atspindėjo akinančias 
saulės spindulių strėles. Tačiau tai netraukė išvargusios 
Marijanos dėmesio. Kararoje visur buvo marmuras: beformiai 
luitai, išpjauti kubai, aptašytos stelos, pagaliau dulkės, kurios 
sėdo visur, net ant staltiesių nakvynės namuose, kur ji 
paskubomis užkando. 

Mes aprūpiname visus Europos ir net kitų pasaulio šalių 
rūmus. Mūsų didžioji hercogienė siunčia į Prancūziją labai daug 
marmuro. Jūs nerasite nė vienos imperatoriaus Napoleono statulos, 
kuri būtų sukurta ne iš mūsų marmuro! naiviai didžiuodamasis 
tvirtino namų šeimininkas, ir Marijana dėl to tik šyptelėjo. 

Šiandien Marijanai ne tik nerūpėjo, kaip Elžbieta Bonapart 
iš tonų marmuro gauna savo neramios šeimos narių biustus, 

bareljefus ir statulas, ji visai nieko nenorėjo girdėti apie 
Bonapartus ir ypač apie Napoleoną. 

Ilgokai važiuodama, ji matė daugybę kaimų, jau gerą mėnesį 
švenčiančių imperatoriaus vestuves. Tai buvo nesibaigiančios 
puotos, koncertai, visokiausios pramogos, sudariusios įspūdį, kad 
ištikimi jo didenybės imperatoriaus ir karaliaus valdiniai niekada 
nesiliaus šventę sąjungos, kuri Marijanai atrodė kaip jos įžeidimas, 
sudarymo. Beveik visos pakelės buvo pilnos išblukusių vėliavų, 
nuvytusių gėlių, tuščių butelių, sulinkusių triumfo arkų, dariusių 
jai slogų įspūdį. Šios blankios puošmenos kuo puikiausiai tiko 
neįprastai kelionei, kurios pabaigoje jos laukė nepažįstamasis ir 
nieko, be pasibjaurėjimo, nekelianti santuoka. 

Kelionė buvo baisi. Tikėdamasi sulaukti Jasono, Marijana iki 
paskutinės minutės vilkino išvykimą, nors Arkadijus ir buvo labai 
sunerimęs. Ji niekaip negalėjo ryžts palikti Paryžių, ir tik 
gegužės 3-iajai brėkštant pagaliau sutiko sėsti į karietą. Kai 
keturi stiprūs pašto arkliai ėmė traukti karietą Lilio gatvės 
grindiniu ir iš akiračio dingo susirūpinęs ranka mojuojančio 
Arkadijaus veidas, ją apėmė slogus jausmas, tarsi namie būtų 
palikusi dalelę savęs. Panašiai ji jautėsi palikdama Seltoną ir 
kapavietę su Elisės palaikais. Ji vėl leidosi į slėpiningai grėsmingą 
avantiūrą. 

Kad atsigriebtų už sugaištą laiką ir nerizikuotų pavėluoti į 
susitikimą su likimu, ji nutarė važiuoti kiek įmanoma greičiau. 
Tris paras, iki pat Liono, ji leido sustoti tik pakeisti arklius 
ir greitomis pavalgyti, ir vertė foreiterius, dukart ir triskart 
daugiau užmokėjusi, laimėti laiko. Nors keliai buvo prasti, išmušti 
ir pažliugę, arkliai lėkė šuoliais, vis dėlto Marijana retsykiais 
žvalgėsi atgal. Deja, nė vienas iš raitelių, kai kada pasirodančių 
horizonte, nebuvo tas, kurio ji laukė. 

Keletą valandų pailsėjus Lione, karieta pasuko į kalnus, ir 
greitis iš karto sumažėjo. Naujas kelias prie Mon Seni, Napoleono 
įsakymu nutiestas prieš septynerius metus, Arkadijus patarė 
pasinaudoti juo, nors ir buvo visai neseniai baigtas ir gerokai 
sutrumpino kelionę, Marijanai, Agatai ir Grakchui buvo alinantis, 
jie turėjo ilgai eiti pėsčiomis, kol mulai tempė karietą į viršų. 
Vis dėlto galbūt dėl to, kad vienuolyne juos labai svetingai 
priėmė vienuoliai, o ypač dėl puikaus kalnų peizažo, pamatyto 

pirmą kartą gyvenime. Marijana pajuto palengvėjimą. (Galimas 
daiktas, savimeilę glostė tai, kad jos karieta buvo viena pirmųjų, 
jei ne pirmoji, šiame kelyje, ji nejautė nuovargio ir užmiršusi, 
kad negalima delsti, ilgai sėdėjo ant mėlyno ežero kranto kalno 
papėdėje, jausdama keistą troškimą pasilikti čia amžinai, kvėpuoti 
nuostabiai tyru oru, stebėti juodų varnų siluetus, lėtai plaukiančius 
sniegu padengtų didingų viršūnių fone. Laikas sustojo. Čia lengvai 
galima užmiršti pasaulį, slaptas jo intrigas, neprincipingumą, 
apkalbas, pašėlimą, nejtikimą jo meilę. Čia nebuvo nei išblukusių 
vėliavėlių, nei abejotinų eilių, nei ištryptų gėlių, čia tik uolos 
įduboje tarp sidabrinių kerpės nėrinių mėlynavo  gencijono 
žvaigždė. Nebuvo nieko, išskyrus beveik karingai atrodančius 
vienuolyno kontūrus, beje, jį taip pat atgaivino imperatorius. 
Atrodė, kad viskas šioje Prancūzijos dalyje buvo jo paženklinta, 
įgijo to savotiško kilnumo, nuostabaus dvasingumo, spinduliavo 
grožybę ir gailestingumą. Dievas, kurį apačioje kiekvienas stengėsi 
pritaikyti prie savo skonio, čia vėl įgijo savo rūsčią didybę... Ir 
tik pasirodęs kuklus vienuolis, lengvai patapšnojęs Marijaną per 
petį, jai priminė, kad truputį toliau jos laukia išsekusi kambarinė, 
gerokai sušalęs vežėjas ir karieta, pasiruošusi leistis žemyn, kad 
tęstų kelionę į Suizą. 

Ir vėl pašėliškas lėkimas. Pravažiavo Turiną ir Genują, net 
nepasigrožėję jų įžymybėmis. Nei skaisti saulė, nei žydintys sodai, 
nei Žydra jūra neišblaškė niūrios Marijanos nuotaikos, kuri vis 
prastėjo sukantis karietos ratams. Baisi neviltis vertė ją važiuoti 
greičiau, vis greičiau, kelti Grakcho nerimą. Jis dar niekada 
nebuvo matęs savo šeimininkės tokios įsitempusios ir taip staigiaf 
susijaudinusios. Vargšas vaikinas nenutuokė, kad vis labiau artėjant 
prie galutinio tikslo nusivylimas ir bjaurėjimasis savimi palengva 
smelkėsi į kenčiančią jo šeimininkės sielą. Nors pūtė smarkus 
vėjas ir tvyrojo rūkas, iki paskutinės akimirkos Marijana vylėsi 
išvysti Jasoną, kurį jau buvo įpratusi laikyti būtinu savo gelbėtoju. 
Dabar ji jau nieko nebesitikėjo. 

Paskutinę naktį jie miegojo lygiai keturias valandas skurdžioje 
užeigoje, prigludusioje Apeninų tarpeklyje. Marijanai tas miegas 
tebuvo greitai pralėkę košmarai ir karštligiški nubudimai, ir ji 
taip išvargo, kad atsikėlė prieš pirmuosius gaidžius ir įsakė 
kinkyti arklius. Aušra tos dienos, turėjusios būti paskutine 

kelionės diena, sutiko karietą ir jos keleivius pašėlusiu greičiu 
besileidžiančius prie jūros. Prasidėjo gegužės 15-oji, paskutinė 
diena, bet Luka jau buvo arti. 

Apie trylika ljė, pasakė užeigos šeimininkas. 

Dabar karieta riedėjo lygiu kaip parko alėja keliu palei jūrą. 
Tik retkarčiais pasitaikydavo liekanos plokščių, liudijančių, kad 
tai yra senas, romėnų nutiestas, Aurelijaus laikų kelias. Marijana 
užsimerkė ir prisiglaudė skruostu prie pagalvės. Šalia jos mieganti 
Agata atrodė kaip nusialinęs gyvulys, ji buvo susikūprinusi, ant 
nosies nuslydusia kepuraite. Marijana mielai būtų pasekusi jos 
pavyzdžiu, bet, nors ir buvo neapsakomai išvargusi, sudirginti 
nervai nedavė ramybės. Saulė jau buvo patekėjusi, bet atsivėręs 
peizažas mėlyno dangaus fone meldais apaugusiose kopose 
juodavo šakotos pajūrio pušys tik dar labiau didino jos liūdesį. 
Nebegalėdama sėdėti užsimerkusi, ji ėmė stebėti bangomis 
slystančią valtį, kuri, iškėlusi trikampę burę, plaukė į atvirą jūrą. 
Laivelis atrodė toks lengvutis, toks laimingas ir laisvas! “Kad 
taip išplaukus su juo, pamanė Marijana pajutusi kankinamą 
pavydą, lėkti pavėjui pirmyn ir pirmyn, viską užmiršus. Kaip 
būtų nuostabu!..“ Ji staiga suprato, kas yra jūra tokiam žmogui 
kaip Jasonas Boforas ir kodėl jis taip karštai garbino ją. Be 
abejo, tai ji atsistojo tarp jų ir sukliudė jam atvykti pas 
Marijaną, kai jis jai buvo toks reikalingas. Nes dabar ji buvo 
įsitikinusi: Jasonas neatvyks.. Galbūt jis yra kitame pasaulio 
krašte, galbūt jis grįžo į savo tolimąją šalį, bet kad ir kaip 
būtų, Marijanos šauksmas pasiklydo erdvėje, ir jei jis kada nors 
ras adresatą, jau bus vėlu, per daug vėlu. Kai ji ant prikaltos 
prie stulpo lentelės perskaitė, kad iki Lukos teliko aštuonios 
ljė, ūmios panikos priepuolio metu jai kilo beprotiška mintis: 
kodėl gi nepamėginus pabėgti jūra? Juk kur nors netoli turėtų 
būti laivų, uostas?.. Ji galės išvykti ir ieškoti žmogaus, kuris 
galbūt dėl to, kad ji neįstengė jo turėti, staiga tapo jai 
nepaprastai brangus, tiesiog būtinas, tam tikras laisvės, beveik 
prarastos, simbolis. Tris kartus jis siūlė jai išvažiuoti su juo,ir 
tris kartus ji atsisakė, apakinta nepasiekiamos meilės... Kokia 
paika ji buvo!.. 

Pasikeitusiu balsu ji pašaukė nepailstantįį Grakchą, kuris lyg 
niekur nieko traukė naujausią Dezožjė dainą: 

Laiminga kelionė, mesjė Diumolė, 

Iki Sen Malo be nuotykių... 

Jos melodiją iš jo dainavimo buvo sunku suprasti. 

Tu nežinai, ar šia kryptimi yra koks nors didelis uostas? 

paklausė ji. 

Grakchas nustebęs pažvelgė į ją ir išpūtė akis. 

Taip.  Užeigos šeimininko duktė man tai pasakė. Tai 
Livornas, bet, pasak jos, dabar nereikia ten rodytis. Jau mėnuo, 
kai muitininkai prigriebė visus turkų laivus ir jų krovinius, o 
kadangi visa šio uosto prekyba susijusi su turkais, galite 
įsivaizduoti, kas ten dedasi. Visus laivus krato, ir reikalai labai 
prasti... Bet... argi mes nebevažiuojame į Luką? 

Marijana nieko neatsakė. Jos žvilgsnis buvo įsmeigtas į valtelę, 
skriejančią  paauksuotu tekančios saulės taku. Grakchas įtempė 
vadeles. 

Trrr! Trrr! sušuko jis, ir karieta sustojo. 

Agata atmerkė mieguistas akis, Marijana krūptelėjo. 

Kodėl sustojai? 

Bet juk... jei mes nevažiuojame į Luką, reikia iš karto 
sakyti, nes kelias į ten kairėje, o į Livorną tiesiai. 

Tai buvo teisybė. Kairėje pusėje kelias vedė kiparisais 
apaugusių kalvų link, ten matėsi raudonos nedidelės fermos 
sienos ir rausva bažnyčios varpinė. Apačioje valtelė dingo tarsi 
ją būtų prarijęs raudonas saulės diskas. Marijana užsimerkė ir 
palaukė, kol praėjo nervinis gerklės spazmas. Tai neįmanoma! 
Ji negali laužyti duoto žodžio. Be to, ji laukiasi kūdikio... Dėl 
jo jokia avantiūra neįmanoma. Ji neturi teisės kelti pavojaus 
trapiai jo gyvybei, dėl jos ji turi paaukoti viską, net visai 
suprantamus savo troškimus. 

Jums bloga? sunerimusi paklausė Agata, kai pamatė, 
kokia ji išblyškusi. = Tas kelias... 

Ne... niekai. Varyk, Grakchai! Mes važiuojame į Luką. 

Pliaukštelėjo botagas, arkliai pajudėjo. Karieta pasuko į kairę 
ir nuriedėjo kalvų link. 

Kai pasirodė Luka, jau buvo prieblanda, alyvinė ir skaidri, 
ir Marijanos širdis nurimo. Pasukus iš Aurelijaus kelio, senoviniu 
romėnų tiltu pervažiavus gražų Sertijos upelį ir tarp vešlios 
augmenijos važiuojant prie puslankiu stūksančių kalnų, tarp jų 

tarsi tunelio gilumoje staiga išniro viliojantis rausvas miestas, 
suspaustas aukštų sienų su galingais bastionais, kuriuos dengė 
medžiai ir žaluma: atrodė, kad Luka tuoj tuoj pakils į orą su 
savo lengvutėmis romėnų varpinėmis ir bokštais ir nuskries į 
paskutinių saulės spindulių nušviestas viršūnes. 

Atvažiavome, atsiduso Marijana. Grakchai, tu tik 
paklausk, kur yra Duomo. Mums reikalingas viešbutis turi būti 
Katedros aikštėje. 

Formalumų tvarkymas su geraširdiškais mieguistais sargybinės 
tarnautojais neužėmė daug laiko. Be to, ir keliauninkų dokumentai 
buvo visai tvarkingi. 

Garsiai dardėdama karieta pravažiavo pro tvirtovės sienos 
skliautus, ji nustelbė varpų skambėjimą, kvietusį į vakarines 
pamaldas. Visas būrys vaikų šūkaudamas puolė prie karietos ir 
mėgino užsiropšti ant lingių. Vakaras tai šen, tai ten žiebė 
žibintus siauroje aukštų viduramžiškų namų gatvėje, į kurią įsuko 
karieta. Kaip visada Italijoje, vakarop, jei tik leisdavo oras, visas 
arba beveik visas miestas pasipildavo į gatves, ir karieta vos 
vos riedėjo. Vyrai daugiausia ėjo grupėmis, laikydamiesi už rankų 
jie žingsniavo aikštės link. Buvo galima sutikti ir moterų, 
daugiausia tamsiomis suknelėmis, nuo galvos iki kojų susisupu- 
siomis į baltus nėrinių šalikus. Girdėjosi skardūs balsai, šūksniai, 
kartais dainų nuotrupos, bet Marijana atkreipė dėmesį į 
daugybę kareivių ir apmaudžiai nusprendė, kad, matyt, didžioji 
hercogienė Elžbieta savo vasaros rezidencija Lukoje išsirinko tą 
ištaigingą Marlijo vilą, apie kurią kalbėjo Arkadijus. Jei žinia 
apie dainininkės Marijos Stelos “gydymąsi" pasieks ją, Marijana 
gali gauti nepageidautiną kvietimą, visiškai nesiderinantį ne tik 
su krikštatėvio sumanymu, bet ir su jos pačios planais. Čia, 
Lukoje, turėjo baigtis tariamosios Marijos Stelos karjera. Jos 
likimas turėjo pasikeisti, todėl ji negalėjo pasirodyti scenoje. 
Beje, Marijana nejautė gailesčio pagalvojusi, kad visam laikui 
palieka teatrą, nes suvokė, jog nėra jam skirta. Jos paskutinis 
koncertas Tiuilri buvo pernelyg sunkus išmėginimas. Taigi reikia 
pasistengti, kad Napoleono sesuo nesužinotų apie jos atvykimą. 

Vis dar apsupta rėksmingų vaikų, karieta išsuko iš gatvės ir 
risčiomis perkirto didelę, gražią, medžiais apsodintą aikštę su 
Napoleono statula centre, paskui kitą, mažesnę, kuri siekėsi su 

pirmąja, ir pagaliau atsidūrė priešais puikią katalikų bažnyčią, 
kurios lengvas fasadas su trimis aukštų kolonėlių eilėmis švelnino 
galingos dantytos varpinės griežtumą. 
tai ir jūsų bažnytėlė, paskelbė Grakchas. Norėčiau 
žinoti, kodėl ją vadina katedra? Čia nėra jokios katedros. 
Aš tau vėliau paaiškinsiu. Ieškok viešbučio. 
O kam jo ieškoti? Štai jis, dievaž!.. Tik jis ir matyti! 
Prie kampo, šalia puikių Renesanso laikų rūmų, kyšančių iš 
visiškai suaugusio sodo, stovėjo Del Duomo viešbutis, kurio 
grotuoti langai iš vidaus buvo ryškiai apšviesti. Jis turėjo plačias 
duris ir iškabą po sausamedžio apipinta arka. 
Atrodo, kad čia daug lankytojų! sušnabždėjo Marijana. 
Iš tikrųjų, prie durų keletas kareivių už kamanų laikė 
pabalnotus arklius. 


Matyt, visas pulkas užsuko čionai pakeliui, sumurmėjo 
Grakchas. Ką darysime? 
O kaip tu manai? nekantravo paklausti Marijana. 


Važiuok! Juk negalime praleist nakties karietoje vien dėl to, 
kad viešbutyje daug žmonių. Vietos mums turi būti užsakytos. 

Kaip ir dera klusniam tarnui, Grakchas nesiryžo klausti, kas 
tas paslaptingas užsakinėtojas, ir pravažiavęs arką kieme oriai 
sustabdė įsibėgėjusius arklius. Tarsi stebuklingai lazdelei moste- 
lėjus, beregint prisistatė tarnai ir arklininkai, 0 pro duris su 
dideliu žibintu rankoje išėjo viešbučio šeimininkas. Be paliovos 
lankstydamasis, kiek leido pilvas, jis nuskubėjo prie elegantiško 
ekipažo. 

Orlandis, tai yra aš, ponia, jūsų prakilnybės paslaugoms! 
Ponios vizitas = didžiulė garbė Del Duomo viešbučiui, tačiau 
drįstu teigti, kad ji niekur neras geresnės pastogės ir maisto. 

Kambariai man ir mano draugams palikti? paklausė 
Marijana puikia toskaniečių tarme. Aš sinjorina Marija Stela 
1f... 

Taip taip... viskas gerai! Gal sinjorina malonėtų eiti paskui 
mane? Sinjoras Zečinis laukia nuo pat ryto. 

Išgirdusi nežinomą vardą, Marijana neparodė nuostabos. Galbūt 
tai kardinolo pasiuntinys? Šiaip ar taip, tai negalėjo būti Žmogus, 
už kurio ji turi ištekėti. 

Iš kur tiek žmonių jūsų viešbutyje? paklausė ji ir parodė 
už langų šmėkščiojančius mundurus. 

Sinjoras Orlandis gūžtelėjo apkūniais pečiais ir, kad parodytų, 
kaip gerbia kariškius, nesivaržydamas nusispjovė. 

Tfu! Tai jos didenybės hercogienės žandarai. Jie tik 
pravažiuodami sustojo... bent jau aš taip tikiuosi! 
Matyt, manevrai? 

Apvalaina Orlandžio figūra komiškai pamėgino išsitempti, o 

kaip Kalabrijos bandito ilgi jo ūsai turėjo suteikti rūstybės. 

Imperatorius įsakė Toskanoje uždaryti visus vienuolynus. 
Kai kurie Trazimeno vyskupai sukilo prieš valdžią. Keturi iš jų 
suimti, bet būgštaujama, kad kiti gali pasislėpti pas mus. Dėl 
to ir imamasi nepaprastų priemonių. 

Vis ta neblėstanti Napoleono ir popiežiaus nesantaika!.. 
Marijana suraukė antakius. Ką manė krikštatėvis, privertęs atvykti 
ją kaip tik į šią vietą, kur imperatoriaus ir Bažnyčios santykiai 
tokie įtempti? Dabar kliūčių grįžti į Paryžių ne sumažės, bet 
priešingai: padaugės. Ji jau negalėjo nedrebėdama įsivaizduoti 
imperatoriaus reakcijos, kai sužinos, kad ji, net nepasitarusi su 
juo, ištekėjo už nepažįstamo žmogaus. Zinoma, kardinolas 
prižadėjo, kad jis nebus iš priešų, bet ar galima nuspėti reakciją 
žmogaus, kuris taip brangina savo valdžią? 

Įėjusiuosius apkurtino didžiulėje viešbučio salėje viešpatavęs 
triukšmas. Keletas karininkų apsupo savo draugą, matyt, ką tik 
atvykusį. Apdulkėjęs ir įraudęs iš įniršio, atvykėlis su nuslydusiu 
ant šono kiveriu, grėsmingai užsuktais ūsais ir degančiomis akimis 
šaukė: 

abejingas tarnas priėjo prie grotų ir, perrėkdamas šunų 
lojimą, man paaiškino, kad jo šeimininkas nieko nepriima, todėl 
beprasmiška daryti kratą, norint įsitikinti, jog nė vienas iš tų 
prakeiktų vyskupų jo namuose nesislepia! Paskui nieko 
nebesiklausydamas nusigręžė ir nuėjo taip ramiai, tarsi mūsų nė 
nebūtų. Aš neturėjau pakankamai žmonių ir negalėjau apsupti 
tos prakeiktos vilos, bet, velniai rautų, tuo nesibaigs!.. Visi ant 
balnų! Parodysim tam Sant'Anai, kaip šaipytis iš jo didenybės 
imperatoriaus ir jos imperatorįškosios didenybės didžiosios 
hercogienės! 

Pasigirdo šūksniai, pritariantys šiam karingam raginimui. 

Gal sinjorina malonėtų minutėlę palaukti manęs, greitai 
sušnabždėjo išbalęs Orlandis, aš turiu įsikišti. Ei! Pone karininke! 

Ko tau?  sugriaudėjo šis piktai. = Atnešk ąsotį kiančio, 
ir gyviau! Aš mirštu iš troškulio ir skubu. 

Bet užuot paklusęs, Orlandis papurtė galvą. 

Atleiskit už drąsą, bet... jūsų vietoje, pone karininke, aš 
nesistengčiau pamatyti kunigaikščio Sant'Anos pirmiausia dėl to, 
kad ten nepateksite, o paskui dėl to, kad tai sukels jos 
imperatoriškosios didenybės nepasitenkinimą. 

Triukšmas beregint nutilo. Draugų lydimas, karininkas priėjo 
prie Orlandžio. Marijana pasitraukė į laiptų šešėlį, kad jos 
nepastebėtų. 

Ką tu nori pasakyti? Kodėl gi aš ten nepateksiu? 

Todėl, kad niekas niekada ten nėra buvęs. Kiekvienas 
Lukoje pasakys jums tą patį Yra žinoma, kad kunigaikštis 
Sant'Ana egzistuoja, bet jo niekada niekas nematė, išskyrus du 
tris jo tarnus. Visi kiti O jų daug ir čia, ir kitose valdose 

yra matę tik jo figūrą, bet niekada nėra matę jo veido, 
susidūrę su jo žvilgsniu. Tėra žinoma, kaip skamba jo balsas. 

Jis slapstosi! suriaumojo kapitonas. O kodėl gi jis 
slapstosi, šeimininke? Tu žinai, kodėl jis slapstosi? Jei ne, tai 
aš tau pasakysiu, nes netrukus sužinosiu! 

Ne, pone karininke, to jūs nesužinosite... arba užsitrauksite 
didžiosios hercogienės Elžbietos pyktį, nes ji, kaip ir visi didieji 
hercogai jos pirmtakai, visada gerbė kunigaikščio vienatvę. 

Karininkas nusikvatojo, bet Marijanai pasirodė, kad jo juokas 
skambėjo šiek tiek dirbtinai. Nejučia susidomėjusi šia keista 
istorija, ji labai atidžiai klausėsi. 

Neįtikima! Bet tada jis pats velnias, tas tavo kunigaikštis! 

Orlandis prietaringai keletą kartų greitai persižegnojo, o už 
nugaros, kad karininkas nepastebėtų, pirštais parodė nagus, 
vydamas piktąją dvasią. 

Nekalbėkite taip, pone karininke! Ne, kunigaikštis nėra.. 
tas, kuo jūs pavadinote. Kalbama, kad jis nuo mažumės serga 
baisia liga ir kad dėl to jo niekada niekas nematė. Tėvai slėpė 
jį Kai tik jis gimė, jie išvažiavo toli ir mirė svečioje šalyje. 
Jis grįžo vienas, tik su tais tarnais, apie kuriuos kalbėjau. Jie 
buvo, kai jis gimė, ir dabar viską tvarko. 

Nejučia sunerimęs, nors ir nenorėjo to parodyti, karininkas 
pakraipė galvą. 

Ir jis visada gyvena toje sodyboje, apsuptoje sienomis, 
grotomis ir tarnais? 

Be abejo, retkarčiais jis išvažiuoja aplankyti kitų savo valdų, 
visada su mažordomu ir kapelionu, bet niekas niekada nematė, 
kaip jis išvažiuoja ir atvažiuoja. 

Staiga stojo tyla, tokia slogi, kad norėdamas ją sudrumsti 
karininkas pamėgino nusijuokti. Atsigręžęs į sustingusius bičiulius, 
jis suško: 

Jis juokdarys, tas mūsų kunigaikštis! Arba pusprotis! O 
mes nemėgstame puspročių! Bet jei tu sakai, kad didžiajai 
hercogienei nepatinka, kai jį liečia, mes jo nejudinsime. Dabar 
mums pakanka ir kitų reikalų. Tačiau nusiųsime pasiuntinį į 
Florenciją ir... 

Jis staiga pakeitė toną ir pagrasė prieš pat vargšo Orlandžio 
nosį. 

ir jei tu mums pamelavai, mes ne tik ištrauksime iš 
lizdo tavo naktinį paukštytį, bet tu dar sužinosi, kiek sveria 
mano kardo makštys! Keliaujam, vyručiai! Į Mont Olivečio 
vienuolyną! Seržante Bernardi, tu čia lieki su vienu būriu! Ta 
prakeikta vila labai jau įtartina! Stebėk ją. Reikia būti akyliems! 

Kaukšėdami į grindis batais ir kardais, žandarai paliko salę. 
Orlandis atsigręžė į Marijaną, kuri nejudėdama su Grakchu ir 
Agata laukė šio keisto dialogo pabaigos. 

Dovanokite, sinjorina, bet aš negalėjau leisti tiems žmonėms 
pulti Sant'Anos vilos. Tai niekam neatneštų laimės... nei jiems, 
nei mums. 

Smalsumo pagauta, Marijana negalėjo įveikti pagundos pateikti 
keletą klausimų apie keistąjį personažą, tapusį ginčo objektu. 

Jūs tikrai taip būgštaujate dėl to kunigaikščio? Tačiau juk 
jūs nė nematėte jo niekada! 

Orlandis gūžtelėjo pečiais ir paėmė nuo stalo uždegtą 
kandeliabrą, kad palydėtų keliauninkus į antrą aukštą. 

Ne, aš niekada jo nemačiau. Bet gerai matau, kas daroma 
jo vardu. Kunigaikštis labai kilnus paprastiems žmonėms. Ir, be 
to, kaip žinoti, kiek siekia tokio Žmogaus valdžia? Geriau palikti 

jį ramybėje. Jo dosnumas žinomas, bet dar nežinau, koks jis 
būna įpykęs... ir jei koks nors atskalūnas arba nenaudėlis... 

Orlandis vėl triskart persižegnojo. 

Čionai, sinjorina!.. Paskui aš palydėsiu vežiką į jo kambarį. 
O tarnaitei mažas kambarėlis greta jūsiškio. 

Jis atidarė Marijanai duris į paprastai apstatytą, bet tvarkingą 
kambarį. Kalkėmis dažytų sienų neužstojo nereikalingi baldai. 
Kambaryje tebuvo siaura, ilga, tamsaus medžio lova su tokiu 
aukštu galvūgaliuų, kad Marijanai atrodė, jog stovi priešais 
mauzoliejų, stalas, dvi kietos kėdės, didelis Nukryžiuotasis ir 
keletas religinio turinio paveikslėlių. Jei ne raudonos užuolaidėlės 
ant mažo langelio ir prie lovos, jis atrodytų kaip vienuolyno 
celė. Tualeto reikmenys ir didelis baltas fajansinis dubuo buvo 
ant staliuko kampe. Viską šykščiai apšvietė aliejinė lempa. 

Štai geriausias mano viešbučio kambarys, patenkintas 
pasakė sinjoras Orlandis. = Tikiuosi, kad sinjorinai patiks. Ar 
dabar turiu įspėti sinjorą Zečinį? 

Marijana krūptelėjo. Nematomojo kunigaikščio istorija privertė 
ją užmiršti savo rūpesčius ir ypač tą paslaptingą būtybę, kuri 
laukia jos nuo pat ryto. Tuojau ji sužinos, kas jis. 

Įspėkite ir pasakykite, kad aš laukiu. Paskui atneškite mums 
vakarienę. 

O jūsų bagažą taip pat čia atnešti? 

Marijana suabejojo. Ji nežinojo, ar jos krikštatėvis numatė, 
kad ji ilgai gyvens šiame viešbutyje, ir pamanė, jog bagažas 
nenukentės, jei dar vieną naktį pabus karietoje. 

Na, aš nežinau, ar čia liksiu. Atneškite tik didelį kiliminį 
maišą, esantį karietoje. 

Kai Orlandis išėjo, ji iš atsargumo nusiuntė Agatą, kuri 
eidama miegojo, į savo kambarį ir įspėjo, kad ši niekur nedingtų, 
kol jos nepašauks. 

O... jei aš užmigsiu?. = paklausė mergina. 

Ramiai miegokite. Aš pažadinsiu jus prieš vakarienę... 
Vargše mano Agata, jūs nejsivaizdavote, kad kelionė bus tokia 
varginantį? 

Agata dėkinga nusišypsojo šeimininkei iš po suglamžytos 
kepuraitės. 

Taip, buvo sunku, bet kaip įdomu. Be to, kartu su 
madmuazele esu pasirengusi eiti nors į pasaulio kraštą. Bet 
reikia pripažinti, kad šiame viešbutyje ne taip jau gerai. Nors 
jau ir gegužė, neblogai būtų pakūrenti. 

Marijana ranka parodė, kad ji nutiltų ir eitų į savo kambarį 
pro žemas duris tarp abiejų kambarių, nes kažkas pasibeldė. 
Įeikite! pasakė Marijana, kai jos kambarinė dingo. 
Durys lėtai atsivėrė labai lėtai, tarsi tas, kuris už jų stovėjo, 
drovėjosi ar dvejojo. Pagaliau pasirodė aukšta figūra gelumbine 
apranga, trumpomis kelnėmis, baltomis kojinėmis ir didžiuliais 
batais su sagtimis, apvalia, ant gobtuvo užmaukšlinta skrybėle. 
Skrybėlė buvo nuimta, gobtuvas liko, o atvykėlis sudėjo rankas, 

pakėlė akis į lubas ir atsiduso. 

Dėkui Dievui! Pagaliau jūs atvykote! Jūs nejsivaiduojate, 
kaip aš visą dieną kamavausi tarp tų kareivių! Bet jūs jau čia, 
ir tai svarbiausia. 

Klausydamasi šio sveikinimo lyg dėkojamosios maldos, Marijana 
turėjo laiko atsigauti, nes labai nustebo pamačiusi, kad sinjoras 
Zečinis tai abatas Bišetas. Vargšas taip varžėsi savo aprangos, 
tiksliau tie rūbai darė jį tokį juokingą, kad Marijana negalėjo 
susilaikyti nešyptelėjusi. 

Ko jūs taip išsipuošėte, pone abate? Argi nežinote, kad 
Velykos buvo prieš tris savaites ir karnavalas seniai baigėsi? 

Nesijuokite, maldauju jus. Aš pakankamai prisikentėjau su 
tais kvailais rūbais. Jei to nereikėtų ir jei jo eminencija iš 
atsargumo nebūtų pareikalavęs... 

Kur mano krikštatėvis? paklausė iš karto surimtėjusi 
Marijana. Aš maniau jį čia surasianti. 

Jūs turėjote atsiminti, kad Bažnyčios hierarchui reikia būti 
labai atsargiam, labiau negu kam nors kitam, kai dedasi tokie 
baisūs dalykai. Pastaruoju metu mes gyvenome Mont Olivečio 
vienuolyne, bet paskui iš atsargumo palikome jį. 

Tai tikrai buvo labai išmintinga, pripažino Marijana 
prisiminusi, ką prieš keletą minučių pasakė įniršęs žandaras. 
Būtent į tą vienuolyną jie išvyko. 

Ir kur dabar yra jo eminencija? 

Priešais, atsakė abatas ir parodė pro langą katedros 
varpinę. Šįryt jis įsikūrė pas bažnyčios sargą ir laukia jūsų. 
298 


Marijana žvilgtelėjo į miniatiūrinį auksinį laikrodį, pasikabintą 
ant kaklo. 
Jau vėlu! Bažnyčia turi būti uždaryta... saugoma... 


Vakarinės pamaldos dar tik prasidės. Imperatorius ėmėsi 
priemonių tik prieš vienuolynus, ne prieš bažnyčias, kur pamaldos 
turi vykti. Mišios laikomos reguliariai. Bet kokiu atveju sargas 
vienas duris turi palikti neužrakintas, jei reikės, visą naktį. Jo 
eminencija jūsų lauks po mišparų. 

O kur? Bažnyčia tokia didelė... 

Įeisite pro kairiąsias duris ir eisite iki transepto*. Surasite 
Ilarijos kapavietę, kur pavaizduota išsitiesusi moteris su šuniuku 
prie kojų. Ten jūsų lauks kardinolas. 

Jūs neisite su manimi? 

Ne. Monsinjoro įsakymu aš naktį turiu išeiti iš viešbučio. 
Jis nenori, kad mus matytų kartu. Mano misija baigta, ir manęs 
laukia kiti darbai. 

Dėkoju jums, pone abate. Krikštatėviui pasakysiu, kaip 
stropiai jūs įvykdėte jo valią. O aš tučtuojau eisiu su juo 
susitikti. 

Tesaugo jus Dievas! Aš melsiuos už jus. 

Pridėtu prie lūpų pirštu parodęs, kad elgtųsi tyliai, ir tarsi 
sąmokslininkas stypčiodamas ant savo didžiulių batų galiukų, 
tariamasis sinjoras Zečinis, kitokiomis aplinkybėmis Marijanai 
galėjęs atrodyti komiškai, išėjo taip pat negirdimai, kaip ir įėjo. 

Marijana greitai priėjo prie tualetinio staliuko, nusiėmusi 
skrybėlaitę įsitikino, kad šukuosena nelabai nukentėjo, paskui iš 
Orlandžio atnešto kiliminio maišo išsiėmė didžiulį tamsiai raudoną 
kašmyro šaliką, į kurį susisupo nuo galvos iki kojų, kaip daro 
vietinės moterys. Paskui pravėrė duris į Agatos kambarį. Kaip 
ji ir manė, mergina miegojo. Išsitiesusi su visais rūbais ant 
kanapos, ji net neišgirdo durų girgžtelėjimo. Marijana nusišypsojo. 
Ji galėjo ramiai eiti į pasimatymą. Agata negreit nubus. Leisdamasi 
laiptais žemyn, ji sutiko Orlandį, kuris nešė dubenį su lėkštėmis, 
stiklinėmis ir stalo įrankiais. 


* Transeptas skersinė nava. 

Malonėkite atnešti vakarienę truputį vėliau, pasakė 
Marijana. Aš norėčiau... nueiti į bažnyčią pasimelsti, jei galima... 

Tarnybinė Orlandžio šypsena tapo šiltesnė. 

Na žinoma, galima! Dabar kaip tik vyksta vakarinės 
pamaldos! Eikite, sinjorina, eikite, atnešiu vakarienę, kai grįšite. 

O tie kareiviai... praleis mane? 

Kad nueitumėte į bažnyčią? pasipiktino garbusis viešbučio 
šeimininkas. Norėčiau pamatyti!.. Mes visi čia esame tikri 
krikščionys! Jei pamėgintų uždaryti bažnyčias, mieste kiltų 
revoliucija. Nenorite, kad jus palydėčiau? 

Tik iki jūsų namų durų. Toliau eisiu viena, dėkui. 

Surūstėjusio Orlandžio lydima, Marijana perėjo salę, ir niekas 
iš kareivių neatkreipė į ją dėmesio. Beje, dabar jie atrodė nebe 
tokie agresyvūs. Seržantas su kapralu lošė kortomis, o kiti 
šnekučiavosi ir gurkšnojo vyną. Kai kurie susimąstę iš ilgų 
pypkių pūtė į lubas dūmų kamuolius. Išėjusi iš namo, Marijana 
labiau susisiautė šaliku ir nubėgo per aikštę. Jau buvo visai 
sutemę, bet šen bei ten degę žibintai leido įžiūrėti boluojančią 
seną baziliką. Lengvas vėjelis atnešė laukų aromatą, ir Marijana 
sustojo aikštės "viduryje, mėgaudamasi jo gaivumu. Neseniai 
nuplautas dangus virš jos galvos išskleidė mėlynai juodą skraistę 
su miriadais švelniai mirguliuojančių žvaigždžių. Kažkur, pritariant 
gitarai, dainavo vyras, bet jo balsą užgožė pro atviras bažnyčios 
duris sklidę iškilmingos giesmės garsai. Vyras dainavo meilės 
dainą, 0 giesmė šlovino Dievą ir liūdnus malonumų atsisakymo, 
susitaikinimo džiaugsmus. Pirmoji ragino siekti laimės, antroji 
nuolankiai paklusti, ir Marijana paskutinį kartą suabejojo. Visai 
neilgai, nes jau nebegalėjo rinktis meilės ar pareigos. Savo 
mylimajam ji nereikalinga, jis nemėgino ieškoti jos. Jis važinėja 
Nyderlandijos keliais tarp šventiškai nusiteikusių žmonių, šypsosi 
savo jaunai žmonai ir negalvoja apie tą, kurią paliko, kuri 
dabar, norėdama nuslėpti savo gėdą ir kančias, vyksta pas 
nepažįstamąjį, kad jis garantuojų jos vaikui teisę gyventi aukštai 
pakėlus galvą. 

Ji ryžtingai nusisuko nuo meilės dainos ir pažvelgė į bažnyčią. 
Kokia įspūdinga ji atrodė tamsoje, pati žema, su aukštų, į 
dangų kylančiu bokštu, tarsi maldaujanti pagalbos. Jos maldos 
Dievas nepanorėjo išgirsti, jei vienintelis žmogus, kurio pagalbos 

jai reikėjo, neatėjo ir neateis. Jis taip pat buvo toli nuo jos, 
galbūt jau užmiršo ją. Jaudulys sugniaužė Marijanos gerklę, bet 
tuoj pat užėjo pykčio priepuolis. 

Tu tikra kvailė!  iškošė ji pro dantis. = Kada pagaliau 
liausiesi apverkusi savo dalią? Pati norėjai to, kas atsitiko! Ir 
tu visada žinojai, kad už laimę reikia mokėti, net jei ji truko 
taip trumpai! Tad dabar mokėk be jokių priekaištų. Tas, kuris 
čia laukia tavęs, seniai tave myli. Jis linki tau tik laimės... arba 
bent dvasinės ramybės. Pasistenk pasitikėti juo kaip kadaise. 

Marijana drąsiai pasuko į priešbažnytį, palipo keliais laipteliais 
ir pastūmė paskutines duris kairėje pusėje. Tačiau nerimas 
neblėso. Ji niekaip negalėjo atsikratyti ją skaudinusio nepasiti- 
kėjimo krikštatėviu jausmo, dėl kurio sau priekaištavo. Kaip ji 
norėtų vėl besąlygiškai tikėti kaip jaunystėje! Tačiau tos keistos 
vedybos! Tas jo reikalaujamas visiškas klusnumas! 

Bažnyčioje buvo tamsu, ją silpnai apšvietė tik raudona lempa 
ant choro ir keletas degančių žvakių. Prie aukšto altoriaus 
žilaplaukis kunigas sidabriniu arnotu laikė pamaldas suklupusiems 
kilo į aukštą žydrą skliautą. Ji sustojo prie šlakstyklos, suvilgė 
pirštus ir persižegnojo, paskui atsiklaupė trumpai maldai, kurioje 
jos širdis nedalyvavo. Tai veikiau buvo Dievui parodytas 
mandagumas. Jos sielos čia nebuvo. Greitai ir tyliai kaip šešėlis 
ji prasmuko pro šoninę navą, apėjo grakštų aštuoniakampį statinį, 
dengusį puikų kryžių su Kristum ilgais bizantiškais rūbais, ir 
pagaliau pasiekė transeptą. Tarp keleto ten klūpėjusių figūrų, 
atrodo, nebuvo to, ko ji ieškojo. Niekas neatkreipė į ją dėmesio. 

Marijana neskubėdama priėjo prie kapavietės. Ji iškart 
pastebėjo jos grožį, tokį neįprastą, kad žvilgsnis, abejingai nuslydęs 
puikiu Mergelę Mariją ir du šventuosius vaizduojančiu paveikslu, 
užkliuvo už kapavietės ir jau negalėjo atsiplėšti. Ji niekada 
neįsivaizdavo, kad kapavietė gali būti tokia grakšti, tyra ir 
raminanti. Frizu su gėlių girliandas laikančiais angelais apvestoje 
plokštėje ilsėjosi jauna moteris ilga suknele, su mažu šuniuku 
prie kojų, sukryžiavusi ant krūtinės rankas, lygiai sušukuotais 
plaukais, atidengiančiais nuostabaus grožio veidą, į kurį Marijana 
ilgai žiūrėjo žavėdamasi su tokia meile skulptoriaus parodyta 
žydinčia jaunyste. Ji nežinojo, kas buvo ta Ilarija, mirusi prieš 

keturis šimtus metų, bet pajuto stebėtiną dvasinį artumą jai, 
nors šiame subtiliame veide neatsispindėjo kančios, prie gyvenimo 
slenksčio nuvedusios ją į kapą. 

Kad įveiktų norą paliesti gulinčiosios rankas ir, jos manymu, 
ne vietoje pasireiškus; jausmingumą, Marijana kiek tolėliau 
atsiklaupė, paslėpė veidą delnuose ir pamėgino melstis. Bet jos 
sąmonė budėjo. Ir ji nė nekrūptelėjo, kai kažkas atsisėdo į 
gretimą suolelį melstis.  Žvilgtelėjusi skersomis, ji atpažino 
krikštatėvį, nors jis ir buvo pasistatęs juodo apsiausto apykaklę, 
beveik dengusią jo veidą. Pamatęs, kad ji žiūri į jį, jis šyptelėjo. 

Vakarinės pamaldos tuoj baigsis, sušnabždėjo jis“ = Kai 
visi išeis, pasikalbėsim. 

Laukti nereikėjo ilgai. Po keleto minučių kunigas paliko 
altorių ir išsinešė cimboriją. Pamažu bažnyčia ištuštėjo. Girdėjosi 
suolelių stumdymas, tolstančiųjų žingsniai. Atėjo sargas gesinti 
žvakių ir choro lempos. Šviesa liko tik transepte priešais puikią 
šventojo Žano Batisto statulą, sukurtą matyt to paties skulptoriaus 
kaip ir kapavietė. Kardinolas pakilo ir atsisėdo, rankos mostu 
pakvietęs Marijaną. Ji pirmoji prabilo. 

Aš atvykau, kaip jūs man įsakėte. 

Ne, neįsakiau, švelniai pataisė ją kardinolas. = Aš tik 
paprašiau tavęs, nes maniau, kad tai tavo išsigelbėjimas. Tu 
atvažiavai... viena? 

Viena! Ir jūs tai numatėte, ar ne? pridūrė ji su vos 
juntamu kartėliu, tačiau jautri prelato ausis išgirdo jį. 

Ne. Dievas liudytojas, kad aš mieliau matyčiau tave su 
žmogumi, kuris suteiktų tau galimybę atlikti savo pareigą ir 
kartu prie kurio tu prisirištum. Bet matau, kad neturėjai nei 
pakankamai laiko, nei, galimas daiktas, pasirinkimo. Vis dėlto 
jaučiu, kad pyksti ant manęs dėl padėties, į kurią patekai? 

Aš pykstu tik ant savęs, krikštatėvi, tikėkite manim. Tik 
pasakykite, ar viskas gerai) Mano santuoka... 

Su anglu? Deramai anuliuota, antraip tau nebuvo reikalo 
čia važiuoti! Aš nesunkiai pasiekiau, kad ji būtų nutraukta. Dėl 
nepaprastų aplinkybių, susijusių ir su Šventuoju Tėvu, sprendimui 
dėl tavęs priimti užteko mažojo tribunolo. Aš to ir tikėjausi, 
nes kitaip greitai nebūtų pasisekę! Paskui informavau Anglijos 

bažnyčios konsistoriją apie santuokos nutraukimą ir parašiau 
notarui, kuris buvo parengęs kontraktą. Dabar tu laisva! 

Bet tokiam trumpam laikui! Vis dėlto esu jums dėkinga. 
Man didžiulė laimė būti laisvai nuo žeminančios grandinės, ir 
aš amžinai jums dėkosiu! Atrodo, krikštatėvi, kad jūs tapote 
labai galingu asmeniu? 

Nors šviesa buvo labai silpna, bet Marijana negražiame 
kardinolo veide pastebėjo šypseną. 

Aš neturiu kitos galybės, išskyrus tą, kurią Dievas teikia, 
Marijana. Ar esi pasirengusi dabar klausytis toliau? 

Taip... bent aš taip manau! 

Keistai atrodė tas pašnekesys tuščioje bažnyčioje. Jie buvo 
vieni, sėdėjo vienas šalia kito tamsoje, kur retsykiais liepsnos 
atšvaitai nušviesdavo vieną iš ant sienų kabančių šedevrų. Kodėl 
būtent čia, o ne viešbučio kambaryje, į kurį kardinolas, apsivilkęs 
civiliniais drabužiais, galėjo patekti taip pat lengvai kaip ir 
abatas Bišetas, nors ir buvo kareivių? Marijana per daug gerai 
pažinojo krikštatėv, kad neabejotų, jog jis viską apgalvojęs 
pasirinko tokią aplinką, galbūt norėdamas žodžiams, kuriuos jiedu 
pasakys, suteikti tam tikro iškilmingumo. Ir galbūt dėl to jis 
dabar susimąstė. Kardinolas užsimerkė, nulenkė galvą. Marijana 
pamanė, kad jis meldžiasi, bet jos dėl kelionės ir nerimo ištąsyti 
nervai jau buvo be galo įtempti. Nebesusivaldydama ji sausai 
tarė: 

Klausau jūsų! 

Jis atsistojo ir, uždėjęs ranką jai ant peties, švelniai 
papriekaištavo: 

Tu nerviniesi, mažyle, ir tai visai suprantama, bet matai, 
man teks visa atsakomybė už tai, kas įvyks, ir aš privalau dar 
kartą viską apgalvoti... Dabar klausykis, bet pirmiausia atsimink, 
kad tu neturi įskaudinti žmogaus, kuris rengiasi duoti tau savo 
pavardę. Tarp judviejų bus sudaryta sąjunga. Tačiau jūs niekada 
nebūsite sutuoktinių pora, ir kaip tik dėlto aš kankinuosi, nes 
Dievo tarnui nedera sudaryti tokios santuokos. Tačiau tada jūs 
vienas kitam padarysite paslaugą, nes jis išgelbės tave ir tavo 
kūdikį nuo nešlovės, o tu suteiksi jam laimę, kurios jis nė 
nebesitikėjo. Tavo dėka garbingas vardas, jo pasmerktas išnykti, 
nedings su juo. 

O argi tas Žmogus negali... turėti kūdikio? Jis per senas? 

Nei viena, nei kita, bet turėti įpėdinių jam yra neįmanomas 
dalykas, tiesiog siaubingas. Žinoma, jis galėtų įsisūnyti kokį nors 
kitą vaiką, bet bijo į seną giminės medį įskiepyti vulgarų daigą. 
Tu jam duosi sumaišytą su geriausiu Prancūzijos krauju ne tik 
imperatoriaus kraują, bet ir žmogų, kuriuo jis žavisi labiausiai 
už visus pasaulyje. Rytoj, Marijana, tu ištekėsi už kunigaikščio 
Korado Sant' Anos... 

Užmiršusi, kur yra, Marijana šūktelėjo: 
Jis? Žmogus, kurio niekas ir niekada nematė? 
Kardinolo veidas suakmenėjo, mėlynos akys sužaibavo. 

Iš kur tu žinai? Kas tau apie jį kalbėjo? 

Keliais žodžiais ji nupasakojo sceną, kurios liudytoja netikėtai 
buvo viešbutyje. Baigusi pasakoti, ji pridūrė: 

Sako, kad jis sirgo baisia liga ir dėl to taip rūpestingai 
slepiasi, net sako, kad jis beprotis. 

Niekam niekada nėra pavykę surišti žmonių liežuvius, o 
juo labiau suvaržyti jų vaizduotę. Ne, jis nėra beprotis. O jo 
savanoriško atsiskyrėliško gyvenimo priežasties aš neturiu teisės 
tau atskleisti. Tai jo paslaptis. Galbūt jis kada nors atskleis 
tau ją, jei manys, jog tai reikalinga, bet tai mane neapsakomai 
nustebintų! Tik žinok, kad jo paskatos ne tik vertos pagarbos, 
bet ir labai kilnios. 

Tačiau... jei mes turėsime sudaryti sąjungą, aš norėčiau 
bent pamatyti jį! 

Marijanos balse nuskambėjo viltis, bet kardinolas papurtė 
galvą. 

Man nereikėjo užmiršti, kad moterų smalsumas begalinis. 
Marijana, klausyk atidžiai, kad man nebereikėtų kartoti. Tarp 
tavęs ir Korado Sant'Anos sudaromas susitarimas, panašus į 
mūsiškį. Jis duoda tau savo pavardę ir pripažįsta save tėvu 
tavo vaiko, kuris kada nors taps jo turtų ir titulų paveldėtoju, 
bet tu tikriausiai niekada nepamatysi jo veido, net per jungtuves. 

Bet galų gale, sušuko Marijana, suerzinta tokio 
paslaptingumo, kuris, atrodo, patiko kardinolui, - jūs jį pažįstate? 
Jūs jį matėte? Ką jis slepia? Gal jis yra siaubingas išsigimėlis? 

Kam tie skambūs žodžiai? Tikrai, aš jį daug kartų esu 
matęs. Net pažįstu jį nuo pat gimimo, tapusio baisia drama. 
Bet esu prisiekęs garbe ir Evangelija niekada nieko apie ji 
neišduoti. Dievas mato, daug ką atiduočiau, kad jūs galėtumėte 
vieną gražią dieną tapti tikrais sutuoktiniais, nes retai esu sutikęs 
žmonių, turinčių tokių dorybių, kaip jo. Bet dabar manau, kad 
jūsų abiejų labui geriau tokia santuoka... dviejų tam tikra prasme 
nukentėjusių asmenų sąjunga. O tu už tai, ką jis tau duos, 
nes tapsi labai įžymia dama, turėsi gyventi garbingai ir padoriai 
ir gerbti tą giminę, kurios šaknys siekia senovę ir su kuria 
susigiminiavo šioje kapavietėje miegančioji. Ar tu tam pasirengusi? 
Gerai suprask mane: jei ieškai tik patogios priedangos, kad 
galėtum nerūpestingai gyventi kokio nors vyro glėbyje, geriau 
atsisakyk šio vyriškio ir pasiieškok kito. Neužmiršk, kad aš tau 
siūlau ne laimę, o vardą ir garbę žmogaus, kurio niekada nebus 
greta tavęs, kad tai apgintų, ir gyvenimą be jokių materialinių 
rūpesčių. Žodžiu, aš tikiuosi, kad tu nuo šiol elgsiesi taip, kaip 
dera dėl tavo kilmės ir tavo luomo papročių. Tačiau tu dar 
gali atsisakyti, jei sąlygos atrodo pernelyg sunkios. Tu turi dešimt 
minučių, kad man pasakytum, ar nori likti dainininke Marija 
Stela, ar tapti kunigaikštiene Sant'Ana... 

Jis norėjo nueiti ir palikti ją vieną pagalvoti, bet ūmai 
panikos pagauta Marijana sulaikė jį už rankos. 

Dar vieną žodį, krikštatėvi, maldauju jus. Supraskite, kas 
man yra sprendimas, kurį turiu priimti! Žinau, visada žinojau, 
kad kilmingos giminės dukrai nedera svarstyti tėvų išrinktos 
sąjungos, bet sutikite, jog šįkart aplinkybės yra išskirtinės. 

Sutinku. Tačiau manau, kad jau nebėra dėl ko ginčytis. 

Betgi ne! Nesirengiu ginčytis. Visiškai pasikliauju jumis ir 
myliu jus kaip tėvą. Aš tik noriu viską išsiaiškinti. Jūs sakėte, 
kad nuo šiol turėsiu gyventi taip, kaip yra įpratę Sant'Anos, 
ir gerbti jų pavardę. 

Kas gi yra? griežtai paklausė kardinolas. = Nesitikėjau 
iš tavęs išgirsti tokio klausimo... 

Aš netinkamai pasakiau, ištarė Marijana. Kitaip tariant: 
koks bus mano gyvenimas, kai tapsiu kunigaikščio žmona? Ar 
turėsiu gyventi jo namuose, po vienu stogu?.. 

Aš jau sakiau, kad ne. Tu galėsi gyventi ten, kur patiks: 
savo, d'Aselnų name ar kur kitur. Jei norėsi, galėsi naudotis 
bet kuriomis Sant'Anos valdomis: vila, kurią rytoj pamatysi, arba 
rūmais Venecijoje ir Florencijoje. Tu būsi visai laisva, ir Sant' Anos 
ūkvedys stengsis tavo gyvenimą padaryti ne tik be jokių 
materialinių rūpesčių, bet ir prabangų, kaip ir dera tavo rango 
moteriai. Tik jokių skandalų, jokių trumpalaikių ryšių, jokių. 

O krikštatėvi! sušuko įsižeidusi Marijana. Aš niekada 
nesu suteikusi jums dingsties manyti, jog galiu taip žemai pulti, 
kad... 

Atleisk, aš ne tai norėjau pasakyti ir netinkamai parinkau 
žodžius. Vis dar galvojau apie tavo pasirinktą dainininkės amplua 
ir apie galimus, tau nežinomus su tuo susijusius pavojus. Puikiai 
žinau, ką tu mėgsti ir ką myli! Ir aš ne šiaip apgailestauju 
dėl tavo širdies pasirinkimo aš negaliu užmiršti, jog tavo 
išrinktasis turi tokią didelę valdžią, kad jam panorėjus vėl turėsi 
jam prisistatyti. Tu neturi jėgų kovoti su juo ir pačia savimi. 
Bet, mano vaike, vienintelis dalykas, kurio prašau visada 
atsimink, kieno pavardę turi, ir deramai elkis. Niekada nesielk 
taip, kad tavo... jūsų vaikas kada nors galėtų tau priekaištauti. 
Beje, tikiu, kad tavimi galima pasikliauti. Tu visada buvai mano 
mylimiausia duktė. Tiesiog tau nepasisekė. Dabar palieku tave 
pagalvoti. 

Tai pasakęs, kardinolas keletą žingsnių pasitraukė ir 
atsiklaupė priešais švento Žano statulą, o Marijana pasiliko 
prie kapavietės. Ji nejučia pasisuko į ją, tarsi kardinolo 
laukiamą atsakymą būtų turėjusios ištarti tos marmurinės lūpos. 
Oriai gyventi... ir oriai mirti be abejo, buvo čia besiilsinčios 
moters gyvenimas! Ir už orumą toks atpildas! Beje, Marijana 
visai atvirai prisipažino, kad ją ne per daug vilioja nuotykiai, 
bent tokie, kuriuos jau buvo patyrusi. Ji negalėjo atsikratyti 
minties: jei viskas būtų susiklostę kitaip, ypač jei Fransis būtų 
kitaip elgęsis, ji dabar gyventų ramiai ir oriai didingoje Selton 
Holo prabangoje. 

Atsargiai padėjo ranką ant statulos, ir ją pervėrė marmuro 
šaltis. Ar jai pasivaideno, ar iš tikrųjų siaurame veide su 
primerktomis akimis, tokiame nerūpestingai ramiame, šmėstelėjo 


306 


lengva šypsena. Galbūt jaunoji moteris, būdama už mirties 
slenksčio, stengėsi padrąsinti savo gyvąją seserį? 

“Aš kraustausi iš proto!  jaudindamasi pamanė Marijana. 
Man jau vaidenasi! Reikia tai baigti!.." 

Staiga nusisukusi nuo statulos, ji priėjo prie krikštatėvio, kuris 
meldėsi paslėpęs veidą delnuose, ir aiškiai pasakė: 

Aš pasirengusi. Rytoj tuokiuosi su kunigaikščiu. 

Nežiūrėdamas į ją, net neatsimerkęs, jis sušnabždėjo, pakėlęs 
akis į šventąją Zaną: 

Gerai. Dabar grįžk į viešbutį Rytoj vidurdienį paliksi jį, 
sėsi į karietą ir liepsi vežikui važiuoti keliu Lukos maudyklių 
link. Jos yra už keturių penkių Ijė nuo čia. Tai nieko nenustebins, 
nes tu atvažiavai gydytis vandenimis. Tačiau nevažiuosi iki galo. 
Pavažiavusi maždaug vieną Ijė nuo miesto, prie kelio pamatysi 
nedidelę varpinę. Ten tavęs lauksiu. Dabar eik. 

O jūs liksite? Čia taip tamsu ir šalta. 

Aš gyvenu čia, sargas ištikimas na... draugas! Keliauk 
sveika, mažyle, ir tesaugo tave Viešpats! 

Jai staiga pasirodė, kad jis labai pavargęs, bet nekantriai 
laukia, kada ji išeis. Paskutinį kartą liūdnai pažvelgusi į Ilarijos 
statulą, Marijana pasuko prie durų. Jos galvoje sukosi nauja 
mintis. Krikštatėvis tebestebino ją. Kokį Žodį jis norėjo ištarti, 
užsiminęs apie sargą? Narys? Bet kieno narys? Ar tai nereiškia, 
kad Bažnyčios hierarchas, Romos kardinolas, priklauso kažkokiai 
sektai? Tokiu atveju kokiai? Štai ir dar viena mįslė, dėl 
kurios turbūt geriau nesukti galvos. Marijana pasijuto tokia 
nuvargusi nuo visų tų į jos gyvenimą įsibrovusių paslapčių! 

Prisiuosčius bažnyčios sustingusio vaško ir drėgnų akmenų 
kvapo, naktinis oras jai pasirodė nuostabus. Jo aromatas buvo 
toks švelnus! O dangus toks puikus! Ji nustebusi pastebėjo, 
kad dabar, priėmus sprendimą, visas jos jaudulys dingo. Ji buvo 
beveik laiminga, kad sutiko su keista santuoka. Be abejo, būtų 
beprotiška atsisakyti sąjungos, garantuojančios gyvenimą, atitinkantį 
jos pomėgius ir kilmę, ir suteikiančios jai visišką savarankiškumą 
su viena sąlyga gerbti Sant'Anos pavardę! o 

Net įsivaizdavus Jasoną, jos ramybė nebuvo sudrumsta. Žinoma, 
ji padarė klaidą, kad tikėjosi jo padedama rasti išsigelbėjimą. 
Likimas išrinko už ją, ir galbūt taip net geriau. Visais atžvilgiais 

jai trūko vienintelio Arkadijaus. Kai jis šalia, viskas iš karto 
tampa paprasčiau ir suprantamiau. 

Kai ėjo per aikštę, dabar jau visai tamsią, ją nustebino tyla. 
Nesigirdėjo jokio triukšmo. Nebeskambėjo meilės daina... aplinkui 
glūdėjo naktis, kurios alsi tamsa pranašavo dar nežinomus 
rytdienos išmėginimus. Marijaną nejučia ėmė krėsti drebulys. 


Tryliktas skyrius 


Balsas iš veidrodžio 


Kai karieta pravažiavo didingus, herbais papuoštus grotuotus 
vartus, fantastišku juodos ir aukso spalvos nėriniu jungiančius 
aukštas sienas, Marijana pajuto, kad prasideda naujas pasaulis, 
saugomas akmeninių sargybinių ant piliastrų: vienas ginkluotas 
įtemptu lanku, kitas pakelta ietimi, ir abu tarsi grasino 
kiekvienam, kuris išdrįs peržengti slenkstį. Vartų sąvara lyg 
užburta išsiskyrė priešais arklius, bet nė vienas sargybinis, nė 
vienas šuo, taip išgąsdinęs žandarmerijos karininką, nepasirodė. 
Nė gyvos dvasios! Cia prasidėjo ilga smėliu pabarstyta alėja, 
apsodinta aukštais tamsiais kiparisais pakaitom su citrinmedžiais 
akmeninėse vazose, 0 jos gale iš baseino sultanų tryško vanduo. 

Karietai riedant alėjos smėliu, iš abiejų pusių matėsi romantiško 
parko grožybės: statulos, didžiuliai medžiai, ažūrinės kolonados, 
trykštantys fontanai savotiškas gyvosios ir negyvosios gamtos 
pasaulis, kuriame viešpatavo vanduo ir nebuvo gėlių. Nesupran- 
tamos baimės apimta, Marijana žvalgėsi užgniaužusi kvapą, ir 
jai atrodė, kad laikas sustojo... Maloniame priešais ją sėdėjusios 
Agatos veide sustingo baimė. Atrodė, kad tik kampe sėdinčio 
ir savo mintyse paskendusio kardinolo nejaudino keistas širdį 
gniaužiantis  graudulys, apėmęs dvarą. Net saulė, švietusi 
išvažiuojant iš Lukos, pasislėpė už baltų debesų, iš ten skverbėsi 
tik išsklaidyti šviesos spinduliai. Aplinkui tapo slogu, nesigirdėjo 
paukščių giedojimo, joks triukšmas, be liūdno vandens čiurlenimo, 
nedrumstė tylos. Karietoje visi tylėjo, ir Grakchas ant savo 

pasostės užmiršo dainuoti arba švilpauti, kaip buvo įpratęs 
nesibaigiančioje kelionėje. 

Karieta pasuko, pervažiavo didžiulių tujų giraitę ir išriedėjo 
į atvirą vietą. Ten, kur baigėsi ilgas žalias kilimas, kur piestu 
stovėjo marmuriniai arkliai ir puikūs, išdidūs povai skleidė 
baltutėles plunksnas, melsvame tolimų "Toskanos kalvų fone 
stūksojo pilis, o veidrodiniame paviršiuję atsispindėjo rami jos 
didybė. Pasakiškai atrodė baliustradomis besibaigiančios baltos 
sienos, aukšti spindintys didelės lodžijos su statulomis ant kolonų 
langai, senu auksu tviskantis centrinės dalies kupolas su ant 
vienaragio sėdinčio raitelio pavidalo kraigu tokia buvo 
paslaptingojo kunigaikščio pilis, pastatyta vėlyvojo renesanso, 
pagražinto puošniu baroku, stiliumi. 

Tarp aukštų medžių, iš visų pusių supusių laukymę ir tvenkinį, 
buvo plačios proskynos, kur saulės spinduliai apšvietė švelnią 
žalumą ir blausų baltumą; retkarčiais prieš akis iškildavo grakščios 
kolonados ir putojantis krioklys. 

Akies krašteliu kardinolas stebėjo Marijanos reakciją. Išplėtusi 
akis ji, atrodė, visa siela traukė šios nuostabios pilies grožį. 
Kardinolas nusišypsojo. 

Jei tau patinka Villa dei Cavalli, tik nuo tavęs priklauso, 
kiek čia pasiliksi... kad ir visam laikui! 

Nekreipdama dėmesio į akivaizdžią užuominą, Marijana 
nusistebėjo: 

Villa dei Cavalli? Kodėl? 

Tai vietos gventojai ją praminė “Arklių namu“. Jie čia 
šeimininkai, tikri karaliai. Daugiau kaip du šimtus metų Sant'Anos 
turi žirgyną, kuris neabejotinai būtų toks pat žinomas kaip ir 
garsiosios Mantujos hercogo arklidės, jei tik jų produkcija iš 
čia iškeliautų. Tačiau, be prašmatnių dovanų, kunigaikščiai 
Sant' Anos niekada neišsiskiria su savo gyvuliais. Pažvelk... 

Jie artėjo prie namo. Dešinėje pusėje Marijana pastebėjo 
dar vieną vandens telkinį, kur vanduo bėgo iš jūros kriauklės. 
Kiek tolėliau, tarp dviejų kolonų, galbūt žymėjusių kelią į 
arklides, stovėjo vyriškis ir laikė už kamanų tris puikius sniego 
baltumo arklius su besiplaikstančiais karčiais ir ilgomis uodegų 
sultanomis; atrodė, kad jie tiktų parką puošiančių skulptūrų 
modeliams. Marijana nuo vaikystės mėgo arklius. Mėgo juos dėl 


309 


jų grožio. Ji suprato juos geriau negu žmones, ir net baikščiausių 
iš jų niekada negąsdino, net atvirkščiai. Šią aistrą ji paveldėjo 
iš tetos Elisės, kuri iki nelaimingo atsitikimo, po kurio apšlubo, 


arkliai yra pats šilčiausias ir draugiškiausias pasveikinimas. 


Jie nuostabūs, atsiduso ji. Bet kaip jie elgiasi su 
nematomuoju šeimininku? 
Jiems jis yra realybė, sausai nutraukė kardinolas. Iš 


tiesų, jie Sant'Anai yra vienintelis žemės džiaugsmas. Tačiau 
mes atvažiavome. 

Grakščiai apsukusi lanką tai rodė Grakcho meistriškumą 
karieta sustojo prie didelių marmurinių laiptų, kur buvo išsirikiavę 
dvariškiai. Marijana pamatė įspūdingą liokajų virtinę: jie buvo 
apsirengę baltais paauksuotais rūbais, užsidėję išpudruotus perukus, 
paryškinusius tamsią pietiečių odą ir sustingusius jų veidus. Į 
lodžiją vedančioje terasoje laukė trys juodai vilkintys žmonės: 
žila moteris, kurios griežtą tualetą gyvino balta apykaklė ir prie 
diržo prikabinti auksiniai raktai, neaiškaus amžiaus dvasininkas, 
praplikęs ir liesas, ir aukštas kresnas vyriškis paprastu, bet 
tvarkingu kostiumu, romėno veidu ir su tamsia juoda, laiko 
pasidabruota ševeliūra. Viskas rodė valiūkišką pastarojo kilmę, 
šiurkščią jėgą, kurią suteikia tik žemė. 

Kas jie? susijaudinusi sušnabždėjo Marijana, kai du tarnai 
atidarė dureles ir nuleido pakoją. 

Dona Lavinija, jau keletą dešimtmečių dirbanti Sant'Anų 
ekonome. Ji kilusi iš nuskurdusių bajorų. Tai ji išauklėjo Koradą. 
Tėvas Amundis jo kapelionas. O Matėjas Damianis yra ir 
ūkvedys, ir kunigaikščio sekretorius. Dabar lipk ir prisimink tik 
savo kilmę. Marija Stela mirė... amžinai. 

Kaip sapne, Marijana atsistojo ant žemės. Kaip sapne, įsmeigusi 
žvilgsnį į tuos, kurie žemai nusilenkė, ji lipo marmuriniais 
laipteliais tarp sustingusių tarnų, ir ją prilaikė staiga tapusi 
valdinga krikštatėvio ranka. Už jos nugaros girdėjosi padažnėjęs 
Agatos alsavimas. Išlindusi saulė menkai tešildė, tačiau Marijanai 
kažkodėl staiga pasidarė tvanku. Jai norėjosi atsiraišioti apsiaustą, 
kuris trukdė kvėpuoti, bet nesiryžo. Ji vos girdėjo, kaip krikštatėvis 
ją pristatė, paskui kaip pasveikino ekonomė, padariusi tokį gilų 
reveransą, tarsi atvykėlė būtų mažiausiai karalienė. Jai pasirodė, 

kad jos kūnas staiga tapo kažkokiu keistu mechanizmu. Grynai 
automatiški jos veiksmai nė kiek nepriklausė nuo valios. Ji tarsi 
iš šalies girdėjo savo tariamus padėkos žodžius, kai ją pasveikino 
kapelionas ir dona Lavinija. O sekretorius tiesiog hipnotizavo 
ją. Jis taip pat atrodė kaip automatas. Rūsčios bespalvės jo 
akys negalėjo atsiplėšti nuo Marijanos veido. Jos tarsi lietė 
kiekvieną jos bruožą, ieškodamos atsakymo į jam vienam rūpimą 
klausimą. Ir Marijana galėjo prisiekti, kad tame negailestingame 
žvilgsnyje jautėsi baimė. Ji nesuklydo: Matėjo tylėjimas, slegiantis 
ir įtartinas, buvo grėsmingas. Visai suprantama, kad jis negalėjo 
atvira širdimi sutikti šios svetimšalės. Ir Marijana iš pirmo 
žvilgsnio pajuto, kad jis jos priešas. 

Visai kitaip elgėsi dona Lavinija. Jos skaistus veidas, nors 
jame ir atsispindėjo patirtos kančios, spinduliavo tik švelnumu 
ir gerumu, tamsių akių žvilgsnis buvo kupinas susižavėjimo. 
Padariusi reveransą, ji pabučiavo Marijanos ranką ir sušnabždėjo: 

Tebūnie palaimintas Viešpats, atsiuntęs mums tokią nuostabią 
kunigaikštienę! 

Tėvas Amundis laikėsi labai oriai, jis aiškiai nesistengė daryti 
įspūdžio, ir Marijana tuoj pat tai pastebėjo iš jo greitakalbės 
pro sukąstus dantis, visiškai nesuprantamos ir erzinančios. Bet 
jis jaunajai moteriai pasiuntė tokią spinduliuojančią ir nuoširdžią 
šypseną, jog buvo aišku, kad džiaugiasi ją matydamas, ir ji net 
pamanė, ar jis kartais nėra senas pažįstamas, kurį ji pamiršo. 

Aš palydėsiu jus į jūsų apartamentus, jūsų šviesybe, 
maloniai pasakė ekonomė.  Matėjas pasirūpins jo malonybe. 

Marijana nusišypsojo ir stengėsi sugauti krikštatėvio žvilgsnį. 

Eik, mažyle, patarė jis, ir pailsėk. Vakare prieš 
ceremoniją aš užeisiu, nes kunigaikštis norės pamatyti tave. 

Tylėdama, vos sulaikiusi nuo lūpų besprūstanų klausimą, 
Marijana nuėjo paskui doną Laviniją. Ji tiesiog degė iš dar 
niekada nepatirto didžiulio smalsumo, iš begalinio troškimo 
pamatyti nepažįstamą kunigaikštį, šio dvaro šeimininką, beveik 
nerealų ir pasakiškų gyvūnų saugomą. Kunigaikštis nori ją 
pamatyti! Kodėl gi ji nepamatys jo? Nejaugi spėjama jo liga 
tokia baisi ir pavojinga, kad jai negalima artntis prie jo? Ji 
pažvelgė į tiesią ekonomės nugarą ši ėjo priešakyje šnarindama 
šilką ir melodingai žvangindama raktais. Kaip pasakė Gotjė de 

Šazėjus? Ji išauklėjo Koradą Sant'Aną? Be abejo, niekas geriau 
už ją jo nepažįsta, O ji atrodė tokia laiminga, kai atvyko 
Marijana. 

“Aš priversiu ją kalbėti, pamanė jaunoji moteris. Ji 
privalo viską pasakyti!“ 

Vilos vidus buvo nuostabus, nė kiek nenusileido sodų grožiui. 
Perėjus lodžiją, kurią puošė baroko stiliaus lipdiniai ir paauksuoti 
kaltinės geležies žibintai, dona Lavinija nuvedė savo naująją 
šeimininkę per auksu spindinčią didžiulę salę ir daugybę salonų, 
kurių viename, itin ištaigingame, subtiliai nulipdytas paauksuotas 
raudonas įrėminimas paryškino grėsmingą nulakuotų juodų pano 
spindėjimą. Bet tai buvo vienintelė išimtis. Pagrindinės spalvos 
buvo balta ir aukso. Mozaikinės marmurinių plokščių grindys 
atmušė žingsnių aidą. Marijanai skirtas kambarys kairiajame 
pastato fligelyje buvo įrengtas ta pačia dvasia, bet jo savitumas 
pribloškė jaunąją moterį. Čia taip pat vyravo balta spalva ir 
paauksavimas, bet kambaryje stovėjo dvi raudonai nulakuotos 
spintelės, teikusios tam tikros šilumos. Nuo lubų karnizo, tarsi 
iš balkono, žvelgė dviejų šimtų metų senumo kostiumais vilkintys 
personažai, nutapyti taip, kad buvo sunku suabejoti jų realumu. 
Atrodė, jog jie seka kiekvieną kambario gyventojų judesį. Be 
to, sienose buvo daugybė veidrodžių. Jie buvo visur ir atspindėjo 
begalę tamsių Marijanos ir donos Lavinijos figūrų, taip pat 
prabangią didelę venecijietišką lovą su išpjaustinėtais mediniais 
rytietiškai apsirengusiais negrais, kurie laikė ilgas raudonas žvakes. 

Marijana šį prašmatniai ir įspūdingai apstatytą kambarį apžvelgė 
ir nustebusi, ir sunerimusi. 

Čia ir yra... mano kambarys? paklausė ji, kai tarnai 
įnešė jos bagažą. 

Dona Lavinija atidarė langą, paskui pataisė didžiulę jazminų 
puokštę alebastrinėje vazoje. 

Jau daugiau kaip du amžius čia yra visų kunigaikštienių 
Sant Anų kambarys. Jis jums patinka? 
Kad nereikėtų atsakyti, Marijana vėl paklausė: 
Visi tie veidrodžiai... Kam jie? 

Ji iš karto pajuto, kad šiuo klausimu įstūmė ekonomę į 

keblią padėtį. Išvargęs donos Lavinijos veidas šiek tiek persikreipė, 

ir ji nuėjo atidaryti durų į nedidelį kambarėlį, tarsi iškaltą 
baltame marmure,  maudyklę. 

Mūsų kunigaikščio senelė, pagaliau pasakė ji, buvo 
neapsakomo grožio moteris, ir ji norėjo turėti galimybę nuolat 
regėti save. Ji ir įsakė įrengti šiuos veidrodžius. Nuo tada jie 
čia. 

Jos balse jautėsi apgailestavimas, ir tai suintrigavo Marijaną. 
Sant'Anų šeimos keistenybės vis labiau kurstė jos smalsumą. 

Kur nors namuose, be abejo, turi būti jos portretas, 
pasakė ji šypsodamasi: Aš mielai pažiūrėčiau į jį. 

Buvo vienas... bet ir tas žuvo ugnyje. Ponia nori pailsėti, 
nusimaudyti, pasistiprinti? 

Ir viena, ir antra, ir trečia, jei neprieštaraujate, bet 
pirmiausia vonia. Kur įkurdinote mano kambarinę? Norėčiau, 
kad ji būtų šalia, pridūrė ji ir tuo labai nudžiugino Agatą, 
kuri, vos įėjusi į vilą, vaikščiojo tik ant pirštų galų tarsi 
muziejuje ar šventykloje. 

Šiam atvejui čia, koridoriaus gale, yra nedidelis kambarėlis, 
atsakė dona Lavinija atstumdama duris slėpusį lipdytinį pano. 
Ten pastatys lovą. Tuojau paruošiu vonią. 

Ji norėjo išeiti, bet Marijana sulaikė ją. 

Dona Lavinija... 

Prašau, jūsų šviesybe? 

Pažvelgusi ekonomei tiesiai į akis, ji tyliai paklausė: 

Kurioje rūmų dalyje yra kunigaikšio apartamentai? 

Dona Lavinija aiškiai nesitikėjo tokio klausimo, beje, visai 
suprantamo. Marijanai pasirodė, kad ji išbalo. 

Kai būna namie, sunkiai ištarė ji, mūsų ponas gyvena 
dešiniajame fligelyje... esančiame priešais Šį. 

Gerai... Dėkui. 

Padariusi reveransą, dona Lavinija dingo, o Marijana ir Agata 
liko vienos. Maloniame meginos veide atsispindėjo baimė, ir 
nesivaržančios paryžietės pasitikėjimo neliko nė pėdsako. Ji 
suglaudė rankas kaip vaikas prieš maldą. 

Nejaugi... mes ilgai pasiliksime šiame name, madmuazele? 

Ne, tikiuosi, kad nelabai ilgai, Agata. Argi jis jums taip 
nepatinka? 

Jis labai gražus, pasakė mergina nepatikliai apsižvalgiusi, 

bet man nepatinka. Negaliu suprasti kodėl. Tegul madmuazelė 

atleidžia, bet man regis, jog niekada neapsiprasiu čia. Viskas 
taip skiriasi nuo mūsų... 

Vis dėlto iškraukite mano daiktus, atlaidžiai šypsodamasi 
tarė Marijana, ir dėl visko, ko jums reikia, nebijokite kreiptis 
į doną Laviniją, ekonomę. Ji miela, ir, manau, gera! Nagi, 
drąsiau, Agata! Jums čia nėra ko bijoti. Tiesiog neįprasta aplinka, 
nuovargis po kelionės... 

Marijana pastebėjo, kad mėgindama nuraminti Agatą iš tikrųjų 
kalba sau. Ji taip pat jautėsi keistai prislėgta nuo to momento, 
kai pravažiavo aukštą šio nejprasto puikaus dvaro aptvarą, tačiau 
nepastebėjo jokių aiškių kokio nors pavojaus ženklų. Tai buvo 
kažkas subtiliau, kažkoks nematerialus buvimas. Be abejo, buvimas 
to taip atkakliai besislapstančio žmogaus, kuriam ši vila buvo 
pagrindinė buveinė čia jis turbūt labiausiai mėgo gyventi. Bet 
dar kažkas buvo, ir Marijana galėjo prisiekti, kad tas “kažkas" 
yra pačiose patalpose, tarsi dvasia moters, kitados įrengusios 
visus tuos veidrodžius, dar būtų klaidžiojusi, nepastebima, bet 
valdinga, šiuose kambariuose, išdėstytuose aplink šventovę, kurioje 
didžiulė paauksuota lova buvo altorius, o maskaradiniai personažai 
ant lubų ištikimi parapijiečiai. 

Marijana lėtai priėjo prie vieno lango. Gal dėl to, kad turėjo 
anglų kraujo, ji tikėjo vaiduokliais. Jos psichika leido suvokti 
aibę pojūčių, į kuriuos paprastesnis organizmas neatkreiptų 
dėmesio... Išsikišusi fasado dalis trukdė pamatyti kitą namo fligelį, 
bet žvilgsnis siekė pievelę su baltais povais ir sustojo prie 
vandentiekio bokšto, panašaus į milžinišką pabaisą, smarkiai 
pylusio putojantį vandenį į platų baseiną su dviem padūkusių 
arklių grupėmis iš šonų. Tas įsiūtis, taip kontrastavęs su 
nerūpestinga parko žaluma, Marijanai simbolizavo slaptą, bet 
galingą jėgą, glūdinčią apgaulingoje ramybėje. Tiesą sakant, tas 
vandens kliokimas, tas piestu atsistojusių gyvulių maištas, 
skulptoriaus įtvirtintas akmenyje, buvo pats gyvenimas, karštas 
troškimas egzistuoti ir veikti, ir Marijana visada tai jautė savyje. 
Galbūt dėl to šis pernelyg gražus ir pernelyg nebylus namas 
jai atrodė panašus į kapavietę. Tik parkas buvo gyvas. 

Artėjanti naktis užklupo Marijaną stovinčią toje pačioje vietoje. 
Parko žaluma įgijo neryškų atspalvį, fontanai ir statulos virto 
blankiomis dėmėmis, o puikūs dideli paukščiai dingo. Jaunoji 
moteris išsimaudė, truputį užkando, bet vis dar nesijautė rami. 
Kalta dėl to, be abejo, buvo keistoji lova, kurioje Marijana 
įsivaizdavo esanti auka, atiduota kraujo ištroškusiam žyniui 
papjauti. 

Dabar, apsivilkusi sunkaus, auksu siuvinėto balto brokato 
suknelę, kurią dona Lavinija ant ištiestų rankų atnešė taip 
iškilmingai, tarsi tai būtų šventoji relikvija, su auksine diadema 
plaukuose ir nepaprastai prabangiu didžiulių smaragdų vėriniu 
ant dekoltuoto kaklo, Marijana mėgino susikaupti ir stebėdama 
naktinį parką įveikti nervingumą ir nerimą, laikui bėgant vis 
didėjantį. 

Ji regėjo save dar taip neseniai stovinčią kitoje vietoje, 
besigrožėjusią kitu parku. Tuomet laukė kitų sutuoktuvių. Tai 
buvo Seltone, prieš ceremoniją. Tai buvo... Dieve mano... sunku 
patikėti... maždaug prieš devynis mėnesius, o atrodo, kad prabėgo 
keleri metai! Tada, vėliau, prie vestuvinio kambario lango, vos 
vos prisidengusi plonyčiu batistu, po kuriuo jos jaunas kūnas 
virpėjo nuo baigštaus laukimo, ji žiūrėjo kaip sename mėgstamame 
parke pamažu sutemo naktis. Kokia laiminga ji buvo tą vakarą!.. 
Viskas atrodė taip nuostabu, taip paprasta. Ji stipriai, jaunatviškai 
mylėjo  Fransį, ji tikėjosi būti mylima ir aistringai laukė 
jaudinančios akimirkos, kai jo glėbyje pažins meilę... 

Meilė... Tai su kitu ji ją pažino, ir dar dabar kiekviena jos 
kūno gyslelė virpėjo nuo apsvaigimo ir dėkingumo prisiminus 
karštas Biutaro ir Trianono naktis, bet ta meilė sukūrė moterį, 
kurios atvaizdą dabar atspindėjo šie keisti veidrodžiai: tarsi 
bizantiška statula, kurios sustingusiame veide didybę spinduliavo 
didžiulės akys... Jos šviesybė kunigaikštienė Sant'Ana! Sviesybė... 
Labai rami... pernelyg rami, tuo tarpu jos širdis alpo iš ilgesio 
ir nerimo! Kokia pajuoka!.. 

Šį vakarą bus kalbama ne apie meilę, bet apie sandėrį 
su išskaičiavimu, realistišką, negailestingą. Dviejų kenčiančių 
žmonių sąjungą, pasakė Gotjė de Sazėjus. Šį vakarą niekas 
nepasibels į šio kambario duris, niekas nepareikš savo teisių | 
jos kūną, kuriame bręsta nauja gyvybė, dar menkutė, bet jau 

turinti didžiulę galią... nebus Jasono, reikalaujančio sumokėti 
beprotišką, bet jaudinančią skolą. 

Kad įveiktų galvos svaigimą, Marijana atsirėmė į bronzinę 
lango užšovą ir atkakliai nuvijo jūreivio paveikslą, bet staiga 
pamanė, kad jei jis ateitų, ji tikriausiai nuoširdžiai apsidžiaugtų, 
slapta pajustų jam švelnumą. Ji dar niekada nesijautė tokia 
nelaiminga, kaip su šiuo rūbu, kurio jai pavydėtų ir imperatorienė. 

Dvivėrės durys plačiai atsidarė, jos liguista būsena dingo, o 
šešių liokajų nešami kandeliabrai išsklaidė tamsą kambaryje, 
kuriame Marijana buvo uždraudusi įžiebti kokią nors šviesą. 
Tarp spindinčių šviesų iškilminga Romos katalikų bažnyčios 
prelato apranga, raudonos mantijos apačia šluostydamas blizgančias 
grindų plokštes, pasirodė kardinolas, tarsi su šventojo aureole, 
ir šio spindesio apakinta Marijana sumirksėjo kaip į šviesą 
patekęs naktinis paukštis. Kardinolas susimąstęs pažvelgė į jaunąją 
moterį, bet nesileido į pokalbį. 

Eime, pasakė jis tyliai, metas... 

Ar tokio santūrumo reikalavo protokolas? O dar ta kaip 
kraujas raudona apranga! Marijana ūmai pasijuto kaip nuteistoji, 
kurią budelis atėjo vesti ant ešafoto... Tačiau ji priėjo prie jo 
ir uždėjo brangenybėmis papuoštus pirštus ant jai pasiūlytos 
rankos su raudona pirštine. Abu šleifai kardinolo mantijos ir 
karališkos suknelės  slydo vienas šalia kito poliruotu marmuru. 

Eidama per salonus, Marijana nustebusi pastebėjo, kad visi 
kambariai iliuminuoti kaip per šventę, tačiau taurus jų tuštumas 
nė kiek nedžiugino. Pirmą kartą per daugelį metų ji grįžo į 
patrauklų vaikystės pasaulį, prie nuostabių prancūziškų pasakų, 
kurias taip mėgo. Sį vakarą ji jautėsi esanti ir Pelenė, ir 
Miegančioji Gražuolė, nubudusi ištaigingoje užmirštoje praeityje, 
bet jos istorijoje nebuvo jokio žavaus Princo. Jos princas buvo 
vaiduoklis. 

Jie lėtai, iškilmingai perėjo visus rūmus ir pagaliau sustojo 
nedideliame, raštuotu audiniu muštame salone, kuriame, be kelių 
krėslų ir taburečių, buvo didžiulis regentystės laikų veidrodis 
ant paauksuotos atramos, 0 jam iš šonų degė sietynai. 

Netardamas nė žodžio, kardinolas pasodino Marijaną į vieną 
krėslą, o pats lūkuriuodamas stovėjo šalia. Jis žvelgė į veidrodį, 
tiesiai priešais kurį sėdėjo jaunoji moteris, ir nepaleido jos 
316 


rankos, tarsi būtų raminęs ją. Marijana varžėsi labiau negu kada 
nors anksčiau, ir jau prasižiojo klausti, bet jis prabilo: 

Štai, mano drauge, ta, apie kurią jums kalbėjau: Marijana 
d'Aselna de Vilnev, mano krikštaduktė, pasakė jis išdidžiai. 

Marijana krūptelėjo. Jis kreipėsi į veidrodį, ir veidrodis staiga 
atsakė... 

Atleiskit man už tylėjimą, brangusis kardinole! Priimdamas 
jus, aš pirmas privalėjau prabilti, bet... iš tikrųjų buvau toks 
susižavėjęs, kad žodžiai apmirė mano lūpose! Ponia, jūsų 
krikštatėvis mėgino man papasakoti apie jūsų grožį, bet pirmą 
kartą gyvenime jo žodžiai pasirodė esą skurdūs ir nevykę... dėl 
nesugebėjimo jį apsakyti. Atleisti už tai galima tik dėl to, kad 
žodžiais neįmanoma apibūdinti dievybės, jei neturi prakilnaus 
poeto talento. Ar galiu išdrįsti pasakyti, jog esu jums nuoširdžiai. 
nuolankiai dėkingas už tai, kad čia esate... už tai, kad jūs 
tokia, kokia esate? 

Balsas buvo žemas, minkštas, natūraliai ar sąmoningai 
prislopintas. Jis buvo neraiškus, rodė nuovargį ir begalinį liūdesį. 
Marijana įsitempė, stengdamasi įveikti kvapą gniaužiantį jaudulį. 
Ji taip pat pažvelgė į veidrodį, nes balsas sklido lyg ir iš jo. 

O jūs matote mane? paklausė ji tyliai. 

Taip aiškiai, tarsi tarp mūsų nebūtų jokių kliūčių. Sakysim... 
aš ir esu tas veidrodis, kuriame atsispindite. Ar kada nors esate 
mačiusi laimingą veidrodį? 

Norėčiau patikėti, bet... jūsų balsas toks liūdnas! 

Tai dėl to, kad retai juo naudojuosi! Balsas, kuris neturi 
apie ką kalbėti, pamažu užmiršta, kad galima dainuoti. Nebylumas 
slopina jį ir galiausiai sunaikina... Užtat jūsų balsas tikra 
muzika. 

Keistas buvo šis dialogas su nematomu žmogumi, tačiau 
Marijana pamažu nusiramino. Ji staiga nusprendė, kad atėjo 
metas pačiai pasirūpinti savo likimu. Tas balsas priklausė 
kentėjusiai ir kenčiančiai būtybei. Ji sutinka žaisti šį žaidimą, 
bet be liudytojų. Ji atsigręžė į kardinolą. 

Krikštatėvi, gal malonėtumėte palikti mane vieną kurį laiką? 
Norėčiau pasikalbėti su kunigaikščiu, ir taip man bus lengviau. 

Tai visai suprantama. Aš lauksiu bibliotekoje. 

Vos durys paskui jį užsivėrė, Marijana atsistojo, bet užuot 
priėjusi prie veidrodžio, pasitraukė prie vieno lango, priešais 
kurį didelėje japoniškoje žardinjerėje .buvo miniatiūrinis pirmykštis 
miškas. Jai pasidarė nejauku likti akis į akį su savo atvaizdu 
ir tuo negyvu balsu, kuris šiek tiek nepatenkintas sušnabždėjo: 

Kodėl jūs paprašėte kardinolą išeiti? 

Todėl, kad mudviem reikia pasikalbėti vieniems. Manau, 
kad turime aptarti kai kuriuos dalykus. 

Kokius? Man atrodo, kad mano šventasis draugas su jumis 
suderino visus mūsų sutarties sąlygas? 

Jis tai padarė. Viskas aišku, viskas nustatyta... bent jau 
man taip atrodo. 

Jis jums pasakė, kad aš nė kiek nevaržysiu jūsų gyvenimo? 
Vienintelis dalykas, kurio galbūt nepasakė jums... ir kurio vis 
dėlto noriu jūsų paprašyti... 

Jis susvyravo. Marijaną nustebino jo gerklę suspaudęs spazmas, 
bet jis įveikė jį ir labai greitai pridūrė: 

.„ prašyti jūsų, kai atsiras kūdikis, kartais atvežti jį Čia. 
Norėčiau, jeigu jau aš išsiskirsiu, kad jis pamiltų šią motinišką 
žemę, Šį namą, visus čia gyvenančius žmones, kuriems jis bus 
nenuginčijama realybė, o ne besislapstantis šešėlis. 

Vėl spazmas, lengvas, vos pastebimas, ir Marijana pajuto iš 
širdis gelmių kylančią užuojautos bangą, bet kartu ji buvo 
įsitikinusi, kad viskas čia yra beprotiška, absurdiška, ypač ta jį 
gaubusi paslaptis. Jos balsas virto maldaujamu šnabždesiu. 

Kunigaikšti!.. Maldauju jus, atleiskit, jei mano žodžiai nors 
kiek užgaus jus, bet aš nieko nesuprantu, o tiek daug norėčiau 
suvokti! Kam reikalingas toks paslaptingmas? Kodėl nenorite 
pasirodyti man? Argi aš neturiu teisės pamatyti savo vyro veido? 

Stojo tyla. Tokia ilga, tokia slogi, kad Marijana pamanė, jog 
bus privertusi pabėgti savo pašnekovą. Ji išsigando, kad buvo 
per daug nesantūri. Bet atsakymą vis dėlto išgirdo, negailestingą 
ir galutinį, kaip nuosprendį. 

Ne. Tai neįmanoma... Truputį vėliau, koplyčioje, mudu 
stosime vienas priešais kitą ir mano ranka palies jūsų ranką, 
bet daugiau niekada nebūsime tokie artimi. 

Tačiau kodėl gi, kodėl? atkakliai klausinėjo ji Manyje 
teka toks pat kilmingas kraujas kaip ir jūsų, ir manęs niekas 


318 


neišgąsdins... jokia liga, kad ir kokia baisi ji būtų, jei tik tai 
jus sulaiko. 

Pasigirdo trūkčiojantis nelinksmas juokas. 

Nors jūs ką tik atvykote, bet jau spėjote prisiklausyti 
visokiausių gandų, ar ne? Aš žinau... jie apie mane visaip 
spėlioja, ir labiausiai paplitęs yra spėjimas, kad mane graužia 
baisi liga... raupai ar kažkas panašaus. Aš nesergu raupais, 
ponia, ir jokia panašia liga. Vis dėlto mes negalime pasimatyti 
akis į akį. 

- Bet kodėl, dėl Dievo meilės? 

Šįkart jai buvo sunku kalbėti. 

Todėl, kad nenoriu rizikuoti išgąsdinti jūsų! 

Balsas nutilo. Praslinko keletas minučių, ir iš veidrodžio 
tylėjimo Marijana suprato, kad dabar ji tikrai viena. Jos pirštai, 
spaudę standžius lakuotus nepažįstamo augalo lapus, atsileido, 
ir ji pirmą kartą visa krūtine atsikvėpė. Neaiškiai jaustas 
varginantis kažkieno buvimas dingo. Marijanai nepaprastai 
palengvėjo, nes dabar ji manė, ne žinojo, kas yra jos išrinktasis: 
pabaisa, kažkoks nelaimingas išsigimėlis, pasmerktas gyventi 
tamsoje dėl atstumiančio bjaurumo, į kurį niekas negali Žiūrėti, 
išskyrus tuos, kurie visada pažinojo jį. Tuo galima paaiškinti 
akmeninį Matėjo Damianio veido rūstumą, donos Lavinijos liūdesį 
ir galbūt tam tikrą pagyvenusio tėvo Amundžio infantilumą... 
Tuo paaiškinama ir tai, kodėl jis taip staiga nutraukė jų pokalbį, 
nors dar buvo galima pasišnekėti apie daugelį dalykų. 

“Aš padariau klaidą, apsirikau, = priekaištavo sau Marijana, 

aš per daug paskubėjau! Užuot tiesmukai paklaususi to, kas 
mane domina, turėjau būti atsargi, stengtis  santūriomis 
užuominomis po truputį atskleisti paslapties šydą. O dabar, be 
abejo, išgąsdinau jį...“ 

Be to, ją stebino ir tai, kad kunigaikštis nepateikė nė vieno 
klausimo apie ją pačią, jos gyvenimą, pomėgius... Jis tik išliaupsino 
jos grožį, tarsi jam tik tai ir būtų buvę svarbu... Marijana su 
kartėliu pamanė, kad jis būtų daugiau domėjęsis, jei jos vietoje 
būtų buvusi graži jauna kumelė unikaliajam jo žirgynui. Sunku 
patikėti, kad Koradas Sant'Ana nebūtų pasiteiravęs apie gyvulio 
praeitį, sveikatos būklę ir įpročius! Bet, tiesą sakant, Žmogui, 
kurio vienintelis gyvenimo tikslas buvo įsigyti įpėdinį, galėsiantį 

tęsti seną jo giminę, fizinė motinos būklė buvo svarbiausia! 
Argi kunigaikščiui Sant Anai reikėjo žinoti apie Marijanos 
d'Aselnos sielą, jausmus ir įpročius? 

Raudonojo salono durys atsivėrė priešais grįžusį kardinolą. 
Šįkart jis buvo ne vienas. Jį lydėjo trys vyriškiai. Vienas žmogelis 
buvo juodai apsirengęs, o jo veidas, atrodė, buvo tik žandenos 
ir nosis. Jo rūbų kirpimas ir didelis portfelis po pažastimi leido 
spėti, jog tai notaras. Kiti du atrodė taip, tarsi ką tik būtų 
išlipę iš protėvių galerijos portretų. Tai buvo du seni sinjorai 
siuvinėtais aksominiais Liudviko XIV laikų kostiumais, užsidėję 
perukus su kasytėmis. Vienas ramstėsi lazdele, kitas rėmėsi į 
kardinolo ranką, ir jų veidai rodė garbų amžių. Bet jų išdidumo 
ir didybės amžius nesušvelnino, nes net mirtis negali to atimti 
iš aristokratų. 


Jie pasveikino Marijaną su rafinuota senamadiška pagarba, ji 
atsakė jiems reveransu ir sužinojo, kad vienas iš jų markizas 
del Karetas, o kitas grafas Žerardeska. Šie kunigaikščio 
giminaičiai atvyko, kad būtų sutuoktuvių liudytojais, O tas, su 
lazdele, didžiosios hercogienės kamerheras, turėjo įregistruoti 
santuoką kanceliarijoje. 


Notaras įsitaisė prie mažo stalelio ir atsegė portfelį, o kiti 
užėmė savo vietas. Kambario gilumoje susėdo paskui liudytojus 
įėję dona Lavinija ir Matėjas Damianis. 

Išsiblaškiusi ir susinervinusi Marijana beveik nesiklausė ilgo 
ir nuobodaus santuokos sutarties teksto. Gausybė pompastiškų 
notarinio stiliaus posakių erzino ją. Dabar ji tenorėjo, kad viskas 
kuo greičiau baigtųsi. Jos nesudomino nei turtas, kurį kunigaikštis 
Sant'Ana perdavė savo žmonai, nei tikrai karališka suma, skirta 
jos išlaikymui. Ji žvilgčiojo į priešais stovintį nebylų veidrodį, 
kuris, ko gero, slėpė grįžusį kunigaikštį ir maloniai jautė kažkieno 
įdėmų žvilgsnį. ' 

Ji jautė tą žvilgsnį ant savo apnuogintų pečių, ant sprando, 
atviro dėl aukšto, diadema vainikuoto šinjono. Jis slydo jos oda, 
su tokia magnetine jėga lietė jos kaklo išlenkimus, jog atrodė, 
kad kažkas savo valios pastangomis stengiasi patraukti jos dėmesį. 
Įtemptiems jaunosios moters nervams tai darėsi nebepakeliama. 

Ji staigiai atsigręžė, bet išvydo tik ledinį Matėjo žvilgsnį. Jis 
atrodė toks abejingas viskam, jog ji nusprendė, kad aps:.iko. 
Tačiau kai ji nusisuko, vėl pajuto tą patį, tik dar labiau... 

Jausdamasi vis prasčiau, ji apsidžiaugė sulaukusi šios alinančios 
ceremonijos pabaigos, nė nežiūrėdama pasirašė notaro pagarbiai 
paduotą aktą, paskui žvilgsniu susirado besišypsantį jai krikštatėvį. 

Dabar galime eiti į koplyčią, pasakė jis: Tėvas Armandis 
ten laukia mūsų. 

Marijana manė, kad koplyčia yra kur nors viduje, bet suprato 
apsirikusi, kai dona Lavinija užmetė jai ant pečių didelį juodą 
aksominį apsiaustą ir net uždėjo ant galvos gobtuvą. 

Koplyčia parke, pasakė ekonomė. Naktis šilta, bet po 
medžiais vėsu. 

Kaip ir išeinant iš Marijanos kambario, kardinolas paėmė 
savo krikštaduktę už rankos ir iškilmingai nuvedė prie didelių 
marmurinių laiptų, kur laukė tarnai su deglais. Už jų susirinko 
nedidelis kortežas. Marijana pamatė, kaip Matėjas Damianis 
vietoje kardinolo pasiūlė ranką senajam markizui del Karetui, 
paskui ėjo grafas Žerardeska su dona Lavinija, kuri paskubom 
apsisiautė galvą ir pečius nėrinių šaliku. Notaras ir jo portfelis 
dingo. 

Nusileido į parką. Išeidama Marijana pastebėjo Grakchą ir 
Agatą, laukiančius po lodžija. Į artėjantį kortežą jie žiūrėjo taip 
suglumę, kad ji vos nenusijuokė. Matyt jie dar gerai nesuvokė 
netikėtos naujienos, kurią šeimininkė jiems pranešė prieš 
persirengdama: ji čia atvažiavo susituokti su  nepažįstamu 
kunigaikščiu. Jie buvo pakankamai išsiauklėję ir, be to, aklai 
prisirišę prie jos, tad nesakė savo nuomonės, o dabar sutrikusios 
jų figūros aiškiai rodė, apie ką jie galvoja. Eidama pro šalį, 
ji nusišypsojo jiems ir davė ženklą eiti paskui doną Laviniją. 

“Jie turėtų laikyti mane beprote! pamanė ji. Agatos tai 
neturėtų labai jaudinti, jos protas kaip ožkelės... šauni mergina, 
ir nieko daugiau. Grakchas kitas reikalas! Reikės su juo 
pasikalbėti. Jis turi teisę apie viską žinoti šiek tiek daugiau". 

Juoda kaip derva naktis gaubė pasaulį. Dangus be žvaigždžių 
buvo neregimas, bet lengvas vėjelis vertė virpėti deglų liepsną. 
Nors tolimas griaustinio dundėjimas pranašavo audrą, kortežas 
judėjo taip lėtai ir iškilmingai, kad Marijana neištvėrė. 

Kodėl mes taip šliaužiame? pro sukąstus dantis iškošė 
ji Tai veikiau primena laidotuvių procesijų, 0 ne vestuvių 
kortežą! Tetrūksta vienuolio, giedančio Dies Irae. 

Kardinolo pirštai skausmingai suspaudė jos ranką. 

Kantrybės! sumurmėjo jis visai tyliai, nė nežvilgtelėjęs į 
ją. Svetimame vienuolyne savo taisyklių niekas neperša... Reikia 
paisyti kunigaikščio nurodymų. 

Jie visai atitinka tą džiaugsmą, kurį jam teikia ši santuoka! 

Nebūk tokia kandi! Ir svarbiausia, nebūk beprasmiškai 
žiauri. Niekas labiau už Koradą nenorėtų tikrų, linksmų vestuvių! 
Tau tai tėra tuščias formalumas, o jam kankinamas skausmas. 

Marijana nuolankiai išklausė pabarimą, suvokdama, kad 
nusipelnė jo. Ji liūdnai šyptelėjo, paskui, staiga pakeitusi toną, 
paklausė: 

Ir vis dėlto yra vienas dalykas... kurį norėčiau žinoti. 

Ką gi? 

Mano... kunigaikščio Korado amžių. 

Man regis, dvidešimt aštuoneri su trupučiu. 

Argi?.. Jis toks jaunas? 

Atrodo, aš tau sakiau, kad jis nėra senas. 

Tikrai... Bet ne toks! 

Ji nepridūrė, kad įsivaizdavo jį keturiasdešimties metų. Kai 
artėja senatvė, kaip Gotjė de Šazėjui, keturiasdešimt metų atrodo 
pats jėgų stiprumas. Taigi ji sužinojo, kad tas nelaimingasis, 
kurio pavardę dabar ji turi, tas negailestingos gamtos pasmerktas 
nuolat tamsoje kalėti žmogus, buvo, kaip ir ji, jaunas ir turėjo 
teisę mėgautis gyvenimu, laime. Prisiminusi duslų jo balsą, ji 
pajuto karštą užuojautą ir nuoširdų norą padėti jam, kiek 
įmanoma palengvinti jo kančias. 

Krikštatėvi, = sušnabždėjo ji, aš norėčiau jam padėti... 
galbūt nors truputį paguosti. Kodėl jis taip atkakliai vengia man 
pasirodyti? 

Reikia palaukti, Marijana, galbūt laikas pamažu privers 
Koradą kitaip manyti negu dabar, nors tai mane nustebintų. 
Kad atvėsintum savo gailestingumo įkarštį, prisimink, jog turi 
jam duoti tai, apie ką jis visada svajojo: kūdikį su jo pavarde. 

Tačiau jis nebus jo tikras tėvas! Jis manęs prašė retkarčiais 
atvežti vaiką čionai. Aš tai mielai padarysiu. 

322 


Bet... argi tu negirdėjai jūsų sutarties sąlygų? Tu įsipareigoji 
atvežti čia vaiką ne rečiau kaip kartą per metus. 

Aš... ne, aš nieko negirdėjau! - smarkiai nuraudusi prisipažino 
ji. Matyt, galvojau apie kažką kita. 

Nelabai tinkamas momentas!  suniurzgė kardinolas. = Kad 
ir kas būtų, tu pasi... 

pasirašiau ir žodį tęsiu. Išgirdusi tai, ką jūs man pasakėte, 

tai padarysiu net su džiaugsmu! Nelaimingas... nelaimingas 
kunigaikštis! Noriu būti jo draugė, sesuo... Noriu ja tapti! 

Teišgirsta tave Viešpats ir padeda tau, atsiduso kardinolas. 

Tačiau aš abejoju! 

Į koplyčią vedanti smėlio alėja prasidėjo už dešiniojo vilos 
fligelio. Eidama pro savo naująjį būstą, Marijana pastebėjo, kad 
jį IŠ visų pusių supa baseinai. Už to, kuris toliausia buvo 
įrengtas per visą namo ilgį, virš įėjimo į grotą kilo didingas 
paviljonas. Prie kolonų prikabintos bronzinės lempos apšvietė šį 
statinį, suteikė jam šventiškumo, ir juodame vandenyje liko ilgi 
auksiniai takeliai. Tačiau kelias į koplyčią ėjo per nedidelę 
giraitę, ir dailusis paviljonas netrukus dingo iš akių. Net ugnimi 
spindėjusi vila dingo, ir pro tankius lapus tik kur ne kur 
šmėsčiojo šviesos atspindžiai. 

Nedidelėje laukymėje stovėjo žema ir sena primityvaus romėnų 
stiliaus koplyčia tai liudijo storos sienos, reti langai ir apvalios 
arkos. Savo gremėzdiškumu ji smarkiai skyrėsi nuo truputį 
įmantrios ir grakščios vandens apjuostos pilies ir kažkuo priminė 
niurzgų senį, smerkiamai žiūrintį į jaunystės dūkimą. 

Pro praviras žemas duris buvo galima matyti viduje degančias 
žvakes, švariai apdengtą akmeninį altorių,  paauksuotus jau 
laukiančio kunigo rūbus ir keistą juodą masę, kurios Marijana 
iš lauko neįstengė įžiūrėti. Tik peržengusi koplyčios slenkstį ji 
suprato, kas tai yra: prie žemo skliauto pritaisytos aksominės 
užuolaidos per vidurį skyrė choro dalį. Ji suprato, kad puoselėta 
menkutė viltis per ceremoniją pamatyti nors kunigaikščio figūrą 
žlugo. Jis buvo arba bus tame savotiškame aksominiame alkove, 
greta kurio jai buvo pastatytas krėslas ir suolelis, tikriausiai 
visiškai tokie pat, kokie buvo už pertvaros. 

Net čia... tarė ji. 

Kardinolas linktelėjo galva. 

Net čia! Tik atliekantis apeigas kunigas matys vyrą, nes 
prieš altorių nėra jokių kliūčių. Kunigas turi matyti abu jaunuosius, 
kai jie taria sutikimo žodžius. 

Sunkiai atsidususi, ji leidosi nuvedama į jai skirtą vietą. Greta 
jos degė didžiulė balto vaško žvakė sidabrinėje Žžvakidėje, 
pastatytoje tiesiai ant grindų ir nebuvo matyti daugiau jokių 
ceremonija skirtų daiktų, be monstrancijos ir altoriaus apdangalo. 
Šaltoje ir drėgnoje koplyčoje tvyrojo nemalonus priplėkusio oro 
kvapas. Po senovinių sarkofagų plokštėmis amžinu miegu miegojo 
mirę Sant'Anos. Marijana staiga prisiminė, kaip kadaise Londone 
tragedijos teatre ji žiūrėjo pjesę, kurioje mirties bausme nuteisto 
herojaus nuostabai buvo leista naktį prieš bausmės įvykdymą 
susituokti su juo kalėjimo koplyčioje. Kalinį nuo merginos skyrė 
geležinės grotelės, ir Marijana prisiminė, kaip tada ją sujaudino 
ta scena, tokia niūri ir dramatiška... Šį vakarą ji vaidina nuotaką, 
ir sutuoktuvių pora, kurią ji sudarys su kunigaikščiu, bus tokia 
pat efemeriška. Išėję iš šios koplyčios, jie bus taip pat išskirti, 
tarsi ant kurio nors iš jųdviejų būtų turėjęs nusileisti kirvis. 
Beje, argi Žmogus, esantis už menkutės aksominės pertvaros, 
taip pat nėra pasmerktasis? Jaunystė nuteisė jį gyventi baisiai. 

Liudytojai ir kardinolas sustojo už jaunosios moters, O ji 
nustebusi pamatė, jog Matėjas Damianis atsistojo greta kunigo 
prie altoriaus, kad per mišias patarnautų jam. Jo plačius pečius 
dabar dengė balta kamža, paryškinusi trumpą kaklą, kurio 
plebėjiškas storumas visiškai nesiderino su tauriais veido bruožais. 
Jo veidas tikrai buvo kaip romėno, nors labai gražus neatrodė, 
galbūt dėl šiurkščių lūpų, kuriose slypėjo gyvuliškas juslingumas, 
arba pernelyg nejudrių akių, niekada nemirksinčių, kurių žvilgsnis 
greitai pasidaro nepakeliamas. Per visas pamaldas Marijana 
kankinamai jautė tą žvilgsnį, bet kai ji pasipiktinusi atsakydama 
svaidė į jį įtūžio žaibus, ūkvedys ne tik nenukreipdavo savo 
įžūlių akių, bet jai net atrodydavo, kad mato jo lūpomis 
nuslystančią šaltą šypseną. Tai ją taip sunervino, kad kurį laiką 
užmiršo už užuolaidos esantį žmogų, tokį artimą ir kartu tokį 
tolimą. 

Dar niekada ji nebuvo klausiusis mišių tokia išsiblaškiusi. 
Visas jos dėmesys buvo sutelktas į balsą, jau pažįstamą, kurį 
beveik visą kelią girdėjo. Jis garsiai meldėsi, ir ją sujaudino 

balso įkarštis ir aistringumas. Ji neįsivaizdavo, kad šio beveik 
apčiuopiamo grožio dvaro šeimininkas gali būti uolus krikščionis, 
kaip buvo galima spėti iš jo meldimosi manieros. Ji dar niekada 
nebuvo girdėjusi, kad iš žmogaus lūpų plauktų toks širdį 
draskantis kankinamo skausmo, susitaikinimo ir maldos mišinys. 
Galbūt tik griežčiausiuose vienuolynuose, kuriuose reikalaujama 
marinti kūną, girdimos tokios maldos. Klausydamasi šio jaudinančio 
balso, nustelbiančio karštligišką kunigo greitakalbę, ji pamažu 
užmiršo Matėją Damianį. 

Bet štai atėjo santuokos palaiminimo momentas. Kapelionas 
nulipo akmeniniais laipteliais ir priėjo prie neįprastos poros. 
Tarsi sapnuodama, Marijana išgirdo, kaip jis kunigaikščiui užduoda 
pagal ritualą privalomą klausimą, ir netikėtai tvirtai nuskambėjusį 
atsakymą: 

Dievo ir žmonių akivaizdoje aš, Koradas, kunigaikštis 
Sant'Ana, gyvenimo drauge ir teisėta žmona renkuosi... 

Šventi žodžiai, šįkart nuskambėję kaip iššūkis, apkurtino 
Marijaną, ir tuo metu virš koplyčios staiga nuaidėjo ausis 
užtrenkiantis perkūno griausmas. Jaunoji moteris, apstulbinta šio 
pranašingo ženklo, išbalo ir virpančiu balsu vos ištarė būtinus 
žodžius. Tada kunigas sušnabždėjo: 

Sujunkite savo rankas. 

Juoda užuolaida pasikėlė. Išplėtusi akis Marijana pamatė į 
ją ištiestą juodą aksominę rankovę, nėriniuotą rankogalį ir balta 
oda aptemptą ranką. Tai buvo didelė ranka, ilga ir stipri, 
anatomiškai tiksliai aptempta pirštine, normali aukšto ir stipraus 
žmogaus ranka. Šios apčiuopiamos realybės ūmai sujaudinta, 
Marijana žiūrėjo kaip pakerėta ir nedrįso uždėti ant jos savo 
rankos... Tas delnas, ilgi pirštai kažkuo kėlė nerimą ir kartu 
traukė. Tai buvo panašu į žabangus. 

Tu turi paduoti ranką, sušnabždėjo prie jos kaklo 
kardinolas. 

Visų akys buvo įsmeigtos į Marijaną. Nustebusios tėvo 
Amundžio, valdingos ir maldaujančios kardinolo, pašaipios 
Matėjo Damianio. Ko gero, kaip tik šis žvilgsnis privertė ją 
apsispręsti. Ji drąsiai uždėjo ranką ant jai ištiestos, ir: ši švelniai, 
labai atsargiai, tarsi bijodama sukelti skausmą, apglėbė ją. Pro 
pirštinės odą Marijana jautė jos šilumą, lankstumą. Ji prisiminė 

taip neseniai išgirstus žodžius. “Daugiau niekada nebūsime tokie 
artimi..." pasakė balsas. 

Aš skelbiu, kad jūs esate sujungti džiaugsmui ir skausmui, 
ir tik mirtis jus išskirs. 

Marijana pajuto, kaip suvirpėjo ją laikanti ranka. Iš už 
užuolaidos išlindo kita ranka, greitai užmovė jai ant bevardžio 
piršto platų žiedą, paskui abi dingo, patraukdamos jaunosios 
moters ranką. Ji staiga visu kūnu sudrebėjo, kai prieš paleidžiant 
ranką prie jos pirštų prisiglaudė karštos lūpos. 

Tai buvo trumpas, gąsdinantis prisilietimas. Tik atodūsis 
pasigirdo už aksominės pertvaros. Priešais altorių atsiklaupęs 
meldėsi tėvas Amundis, taip susikūprinęs po arnotu, kad priminė 
audinio ryšulį, kurio klostės atspindi šviesą. Vėl subildėjo 
griaustinis, dar smarkiau negu pirma, ir trenksmas buvo toks 
baisus, kad net sienos sudrebėjo. Ir tuoj pat prakiuro dangus. 
Vanduo ėmė pliaupti kaip krioklys ir užliejo stogą. Akimirksniu 
koplyčia ir joje buvę žmonės tapo atskirti nuo viso pasaulio, 
bet, tarsi nieko negirdėdamas, senasis kapelionas ramiai nuėjo 
į mažą zakristiją ir nunešė kulto reikmenis. Tada Matėjas staigiu 
judesiu beveik nusiplėšė kamžą. 

Reikia eiti karietos! sušuko jis. Juk kunigaikštienė 
negali tokiu oru eiti į vilą. 

Jis energingai pasuko durų link. Tada pasigirdo drovus 
Grakcho balsas: 

Ar aš negalėčiau palydėti jūsų ir kuo nors padėti? 

Ūkvedys vertinamai nužvelgė jį nuo galvos iki kojų. 

Tam yra pakankamai tarnų! Ir jūs nepažįstate mūsų arklių. 
Likite čia! 

Įsakmiai pasikvietęs du tarnus su deglais, jis atidarė duris ir 
nėrė į audrą, nulenkęs galvą, priešindamasis vėjui kaip įniršęs 
jautis. Sutrikusi žvilgtelėjo į juodąjį alkovą, iš kurio nebesigirdėjo 
nei šlamesio, nei garso. Marijana rado prieglobstį šalia krikštatėvio. 
Ši netikėta audra, kilusi kaip tik sąjungos sudarymo metu, buvo 
paskutinis lašas, perpildęs jos kantrybės taurę. 

Tai pranašingas ženklas!  sušnabždėjo ji Bloga lemiantis 
ženklas! 

Tu tapai prietaringa? sumurmėjo kardinolas. Tave ne 
taip auklėjo. Manau, kad tu tokia tapai dėl korsikiečio įtakos. 
Šnekama, kad jis beprotiškai prietaringas. 

Ji viduje susigūžė dėl tokio prastai slepiamo pykčio, kurio 
negalėjo suprasti... O gal ir kardinolą sukrėtė audra, ir jis 
norėjo taip nusiraminti. Jis turbūt nutarė savo panieka išsklaidyti 
vaikišką Marijanos baimę, bet rezultatas buvo visai priešingas. 
Napoleono paminėjimas palankiai paveikė Marijaną. Tarsi visagalis 
korsikietis, turintis erelio žvilgsnį, valdingą balsą ir nepermal- 
daujamą rūstybę, kuri palauždavo pačius stipriausius, būtų įėjęs 
į koplyčią! Jai pasivaideno, kad girdi pašaipų jo balsą, ir 
prietaringa baimė beregint dingo. Juk pirmiausia dėl jo ji ryžosi 
šiai keistai santuokai, dėl jo pradėto kūdikio. Greitai... tikriausiai 
rytoj ji išvažiuos į Prancūziją, pas jį, ir visa tai jos atmintyje 
liks kaip blogas sapnas. 

Po keleto minučių Matėjas grįžo. Netaręs nė žodžio, jis taip 
išdidžiai pasiūlė Marijanai ranką, kad ji, tarsi nieko nepastebėjusi, 
atsainiai nužvelgė jį ir pati nuėjo prie durų. Įeinant čia ją 
prilaikė krikštatėvis, 0 išeiti jai teks vienai, jei nėra vyro, kuris 
paduotų ranką. Reikia, būtinai reikia duoti tam įžūlaus žvilgsnio 
storžieviui suprasti, kad nuo šiol ji rengiasi čia elgtis kaip 
lygiateisė šeimininkė arba bent reikalaus taip žiūrėti į save. 

Lauke laukė karieta, pakoja buvo nuleista, o tarnas, sustingęs 
stovėjo liūtyje ir laikė atidarytas dureles. Tačiau tarp jos ir 
koplyčios slenksčio telkšojo didelė, vis besiplečianti bala. Marijana 
pasikėlė savo brangiosios suknelės šleifą. 

Jei ponia kunigaikštienė leis... pasigirdo balsas už nugaros. 

Nespėjus Marijanai paprieštarauti, Matėjas pakėlė ją ant rankų, 
kad perneštų per kliūtį. Ji šūktelėjo ir pamėgino išsivaduoti iš 
pasibjaurėjimą keliančių kibių rankų, tvirtai prisispaudusių prie 
jos klubų ir pažasties, bet jis labai stipriai ją laikė. 

Tegul jūsų malonybė pasisaugo, pasakė jis abejingu tonu. 

Jūsų malonybė gali išgriūti purve. 

Marijana buvo priversta leisti jam pasodinti ją ant karietos 
pagalvių. Tačiau akimirkos, kai ji buvo prie to žmogaus krūtinės, 
sukėlė jai pasibjaurėjimą, ir ji nė nežvilgtelėjusi į jį sausai 
tarstelėjo “dėkui". Ir net pamačius, kad mažasis kardinolas, 

įsuptas į jo raudoną mantiją, tokiu pat būdu nugabentas į 
karietą, nepasitenkinimo raukšlelės neišsilygino ant jos kaktos. 
Rytoj; ištarė ji pro sukąstus dantis, kai jis įsitaisė šalia, 

aš grįžtu namo. 

Jau? Ar ne per daug... skubi? Man atrodo, jog dėl tavo 
vyro parodytos pagarbos turėtum čia paviešėti, sakysim, mažiausiai 
kas 

iame name jaučiuosi bjauriai. 

Tačiau tu pasižadėjai kartą per metus grįžti čia! Marijana, 
nejaugi taip sunku sutikti su tuo, ko prašau? Mudu taip ilgai 
buvome išsiskyrę! Maniau, kad nori tas keletą dienų praleisti 
su manimi, nes nėra kito. 

Tarsi du žali žaibai būtų plykstelėję iš po nuleistų blakstienų 
į prelato pusę. | 

O jūs pasiliksite? 

Suprantama! Juk tu nemanai, kad man buvo malonu tik 
akimirkai vėl atgauti savo ankstesnę mažąją Marijaną, tą, kuri 
galvotrūkčiais lėkdavo manęs pasitikti po aukštais Seltono 
medžiais. 

Dėl šių netikėtų atsiminimų jaunosios moters akyse tuoj pat 
sužvilgo ašaros. 

Aš maniau... jūs seniai užmiršote tuos laikus. 

Todėl kad nekalbėjau apie juos? Tai patys brangiausi mano 
prisiminimai. Aš juos laikau užsklendęs slapčiausiame savo senos 
širdies kamputyje, ir retkarčiais praveriu jį... kai jaučiuosi per 
daug prislėgtas. 

Prislėgtas?. Neatrodo, kad kas nors galėtų jus slėgti, 
krikštatėvi. 

Dėl to, kad stengiuosi neparodyti to? Ateina senatvė, 
Marijana, o kartu ir nuovargis. Pasilik, mano vaike! Mums 
reikia, ir tau, ir man, pabūti kartu, užmiršti, kad egzistuoja 
vienuoliai, karai, intrigos... svarbiausia intrigos! Sutik... 
prisimindama praeitį. 

Vėl atsiradusio pasitikėjimo šiluma visiškai pakeitė iškilmingos 
vakarienės atmosferą, kai truputį vėliau pagrindiniai įvykusios 
ceremonijos dalyviai susirinko antikinėje pokylių salėje. Tai buvo 
didžiulė, aukšta kaip bažnyčia patalpa juodų marmurinių plokščių 
grindimis, su nuostabiais lubų plafonais, kur kartojosi Sant'Anų 

herbas: smėlyne su auksine gyvate besikaunantis vienaragis. Tas 
herbas linksmino Marijaną, nes palyginusi jį su savo šeimos 
herbu, kuriame puikavosi leopardą nugalintis Aselnų liūtas ir jų 
giminaičių Monsalvių sakalas, ji nusprendė, jog visa tai sudaro 
savotišką heraldinį Žžvėryną. 

Salės sienos, ištapytos ryškiomis nežinomo dailininko freskomis, 
su kerinčiu naivumu pasakojo legendą apie vienaragį. Tai buvo 
pirmas vilos kambarys, tikrai patikęs Marijanai. Išskyrus prabangiai 
serviruotą ir papuoštą stalą, čia buvo mažiau aukso negu kitur, 
o tai veikė raminamai ir nuteikė poilsiui. 

Sėdėdama už ilgo stalo priešais kardinolą, ji taip nesivaržydama 
mėgavosi valgiais, tarsi būtų buvusi savo name Lilio gatvėje! 
Senasis markizas del Karetas, gerokai apykurtis, nebuvo malonus 
pašnekovas. Užtat grafas Žėrardeska, pagautas įkvėpimo, gyvai 
plepėjo nenutildamas. Kai buvo keičiami patiekalai, Marijana iš 
jo išgirdo naujausias rūmų paskalas apie labai meilius didžiosios 
hercogienės Elžbietos santykius su gražuoliu Čenamiu ir audringą 
jos meilę su šėtoniškuoju smuikininku Paganiniu. Jis taip pat 
labai gerai žinojo, kad Napoleono sesuo mielai priskirs prie 
savo rūmų naująją kunigaikštienę Sant'Aną, bet Marijana 
nepriėmė kvietimo. 

Mane nelabai vilioja rūmų gyvenimas, grafe. Jei jos 
imperatoriškajai didenybei mane galėtų pristatyti mano vyras, 
man tai būtų didžiulis džiaugsmas. Bet tokiomis aplinkybėmis... 

Senasis sinjoras supratingai pažvelgė į ją. 

Jūs pasielgėte kilniaširdiškai, kunigaikštiene, kad ištekėjote 
už mano nelaimingo pusbrolio. Tačiau jūs nepaprastai jauna 
ir graži, O pasiaukojimui turi būti ribos. Ir tarp šios šalies 
bajorų neatsiras nė vieno, kuris išdrįstų pasmerkti jus už tai, 
kad pasirodėte žmonėse arba nuvykote į priėmimą be savo 
vyro, nes, deja, ypatinga kunigaikščio Korado padėtis verčia jį 
gyventi kaip atsiskyrėlį ir slapstytis. 

Dėkoju jums už šiuos žodžius, bet šiuo metu tai manęs 
tikrai neguodžia. Galbūt vėliau... o dabar jos imperatoriškajai 
didenybei malonėkite perduoti, kad aš apgailestauju... ir žemai 
lenkiuosi jai. 

Automatiškai tardama mandagius, etiketą atitinkančius žodžius, 
Marijana įdėmiai žvelgė į malonų grafo veidą ir mėgino atspėti, 

ką jis iš tikrųjų Žino apie savo pusbrolį. Ar jis žino, kas verčia 
Koradą Sant'Aną taip nežmoniškai gyventi. Jis užsiminė apie 
“ypatingą padėtį“, nors kunigaikštis pats prisipažino, kad bijo 
išgąsdinti ją. Ji rengėsi aiškiau paklausti, tačiau kardinolas, 
neabejotinai perpratęs jos mintis, pakeitė pokalbio temą ir grafo 
paklausė apie tai, kokių priemonių neseniai buvo imtasi prieš 
vienuolynus. Ją dominusi tema iki vakarienės pabaigos nebebuvo 
liečiama. 

Kai pakilo iš užstalės, abu liudytojai atsisveikino aiškindamiesi, 
kad amžius neleidžia ilgiau pasilikti. Vienas grįžo į savo dvarą 
Lukoje, kitas į savo vilą jam priklausančioje šioje apylinkėje, 
bet abu rafinuotai ir senamadiškai pagarbiai reiškė karštą troškimą 
greičiau vėl pamatyti “pačią nuostabiausią kunigaikštienę“. 

- Štai dar du drugeliai nusvilo sparnus! - šelmiškai šypsodamasis 
tarė Gotjė de Šazėjus. Gerai žinai, kad niekada nereikia 
užmiršti italų egzaltacijos, ir vis dėlto!.. Beje, tai manęs nestebina. 
Tačiau, pridūrė jis staiga liovęsis šypsotis, aš tikiuosi, kad 
tuo ir baigsis pražūtingas tavo grožio poveikis. 

Ką jūs norite pasakyti? 

Norėčiau, jog Koradas tavęs nematytų. Supranti, aš tikėjausi 
suteikti jam truputį laimės. Esu labai nusiminęs, kad suteikiau 
tik sielvarto. 

Kodėl taip manote? Galų gale juk žinote, kad nesu bjauri. 

Man tik dabar atėjo į galvą, prisipažino prelatas. Matai, 
Marijana... per visą vakarienę Koradas nenuleido nuo tavęs akių. 

Ji krūptelėjo. 

Kaip? Bet juk... jo čia nebuvo, tai neįmanoma! Paskui 
prisiminė raudonąjį saloną. Čia nėra veidrodžio. 

Nėra, bet kai kurios lubų plafonų detalės pasistumia, kad 
būtų galima stebėti, kas vyksta šioje salėje... Sena sekimo sistema, 
pravertusi tais laikais, kai Sant'Anos užsiėmė politika, ir ji man 
gerai pažįstama. Aš mačiau ten akis, kurios galėjo būti tik jo. 
Jis, nelaimingasis, įsimylės tave... 

Jūs pats matote, kad man geriau išvažiuoti. 

Ne, tai bus panašu į bėgimą, ir tu įžeisi jį. Galų gale 
palikime jam tą iliuzinę laimę! Ir kas žino? Galbūt ji privers 
jį kada nors, kai nebus pašalinių, ne taip slapstytis nuo tavęs. 

Tačiau Marijanai atokvėpis baigėsi, ir ją vėl apėmė slogutis. 
Nors kardinolo prielaida buvo guodžianti, ji pajuto kažką panašaus 
į bodėjimąsi vien pagalvojusi, kad žmogus, turintis tokį beviltiškai 
liūdną balsą, gali mylėti ją. Įtempusi atmintį, Marijana stengėsi 
prisiminti sudaryto susitarimo sąlygas, nes tai buvo tik sutartis 
ir negalima leisti, kad ji taptų kuo nors daugiau!.. Ir vis dėlto 

jeigu Gotjė de Šazėjus teisus, jeigu ji tam beveidžiui žmogui 
suteiks skausmo ir liūdesio?.. Ji prisiminė ant savo pirštų 
atsispaudusį bučinį ir suvirpėjo. 

Įėjusi į savo kambarį, ji rado Agatą labai susijaudinusią. 
Neįprasta ceremonija, kurioje dalyvavo, Sant'Anos rūmų keliama 
baimė ir donos Lavinijos nurodymai, kaip ji nuo šiol turi elgtis 
su savo šeimininke, mažąją kambarinę stūmė į visišką neviltį. 
Stovėdama greta ramiosios donos Lavinijos, ji virpėjo kaip 
drebulės lapelis ir, pamačiusi įėjusią šeimininkę, padarė gilų, iki 
grindų, reveransą. Ją ūmai apėmė panika, o griežtas ekonomės 
žvilgsnis pribaigė. Nė neatsistojusi, Agata paplūdo ašaromis. 

O! pasipiktino dona Lavinija. = Juk ji išsikraustė iš 
proto! 

Ne, švelniai paprieštaravo Marijana, ji tiesiog yra 
suglumusi. Dona Lavinija, jai galima atleisti juk aš nieko 
nepaaiškinau, ir kai čia atvažiavome, ją užgriuvo tiek netikėtumų. 
Be to, kelionė labai išvargino. 

Juodviem pavyko pakelti merginą, kuri desperatiškai mėgino 
atsiprašyti. 

Tegul po... ponia kunigaikštienė... dovanoja man! Aš... 
nesuprantu, kas man atsitiko. Aš... aš... 

Jos malonybė teisi, nutraukė ją dona Lavinija ir įbruko 
jai į rankas nosinaitę, jūs visai nebekontroliuojate savęs, 
mergaite. Eikite miegoti. Jei ponia leis, aš palydėsiu jus į 
kambarį ir duosiu migdomųjų... rytoj viskas bus gerai. 

Žinoma, dona Lavinija, eikite! 

Aš tuojau grįšiu ir padėsiu poniai kunigaikštienei nusirengti. 

Ji išsivedė apsiašarojusią Agatą, o Marijana priėjo prie didelio 
venecijietiško veidrodžio, priešais kurį stovėjo žemas lakuotas 
stalelis su daugybe krištolinių buteliukų. Ji jautėsi nepaprastai 
pavargusi, ir vienintelis noras buvo greičiau atsigulti. Didelė 

paauksuota lova su atversta antklode ir baltutėle paklode, naktinė 
lempelė po baldakimu ir išpurentos pagalvės viliojo ilsėtis. 

Sunki diadema spaudė Marijanos kaktą, ir ji pajuto artėjant 
migrenos priepuolį. Ji sunkiai išlaisvino papuošalą iš jį 
pritvirtinusių smeigtukų,  nežiūrėdama padėjo ant staliuko ir 
paleido plaukus. Tankiai siuvinėta suknelė su ilgu šleifu taip 
pat varžė Marijaną, ir ji, nebelaukdama sugrįžtant donos Lavinijos, 
nutarė atsikratyti jos. Išlenkusi liekną liemenį, dar nerodantį 
greitos motinystės, ji atsegė kabę ir leido sunkiam rūbui nukristi 
prie kojų. Ji perlipo suknelę, pakėlė ją ir numetė ant krėslo, 
nusivilko sijoną,  nusimovė kojines, paskui, apsivilkusi vien 
persišviečiančius batistinius marškinius su Valansjeno nėriniais, 
saldžiai pasirąžė, patenkinta atsiduso, bet... staiga pasibaisėjusi 
suriko. Priešais ją veidrodyje atsispindėjo godžiai akimis ją 
ryjančio vyriškio atvaizdas. 

Ji staiga apsigręžė, bet pamatė tik vien veidrodžius prie 
sienų, nieko neatspindinčius, vien ramias žvakių liepsneles. 
Kambaryje nieko nebuvo, vis dėlto Marijana galėjo prisiekti, 
kad Matėjas Damianis buvo čia, kad jis gyvuliškai gašliai stebėjo, 
kaip ji nusirengia. Tačiau dabar nieko nesimatė. Buvo visiškai 
tylu. Nei šlamesio, nei atodūsio... 

Marijanai pakirto kojas, ji susmuko ant taburetės, stovėjusios 
priešais tualetinį staliuką, ir drebančia ranka perbraukė kaktą. 
Ar tai nebuvo haliucinacija? Galbūt ūkvedys ją taip sujaudino, 
kad jau ėmė visur vaidentis? O gal tai iš nuovargio? Ji jau 
nebebuvo įsitikinusi, kad tikrai jį matė... Ar dėl nuovargio 
liguista sąmonė nebus atgaivinusi šio veido? 

Dona Lavinija grįžusi rado ją pasliką ant taburetės, pusnuogę, 
baltą kaip drobė. Ji nusiminusi suplojo delnais. 

Jūsų malonybė neišmintinga!  papriekaištavo ji. Kodėl 
nepalaukėte manęs?.. Jūs visa drebate! Tikiuosi, nesusirgote? 
Aš esu visiškai nusialinusi, dona Lavinija. Norėčiau greičiau 
atsigulti ir miegoti... miegoti. Ar negalėtumėte man duoti truputį 
to, ko davėte Agatai? Noriu būti įsitikinusi, kad ramiai miegosiu. 
Tai visai suprantama po tokios dienos. 

Netrukus Marijana gulėjo lovoje, o dona Lavinija davė jai 
šilto antpilo, kurio malonus aromatas gerai paveikė ją. Ji su 
dėkingumu išgėrė jį, trokšdama pagaliau atsikratyti įkyrių savo 

minčių, nes, prisimindama matytą ar pasivaidenusį veidą, be 
pašalinės pagalbos nebūtų užmigusi, nors ir labai nuvargo. Galbūt 
nuspėjusi jos baimę, dona Lavinija priėjo prie vieno krėslo. 

Aš čia palauksiu, kol ponia kunigaikštienė užmigs, kad 
įsitikinčiau, jog ji ramiai miega, pažadėjo ji. 

Jausdąmasi daug geriau, Marijana užsimerkė, ir antpilas ėmė 
veikti. Netrukus ji jau kietai miegojo. 

Dona Lavinija nejudėdama sėdėjo krėsle. Ji išsiėmė dramblio 
kaulo rožančių ir ėmė tyliai melstis. Staiga naktyje pasigirdo 
arklio kanopų kaukšėjimas, iš pradžių tylus, paskui vis garsesnis. 
Ekonomė tyliai atsistojo, priėjo prie lango ir truputį atitraukė 
vieną užuolaidą. Toli, miglotoje tamsoje, pasirodė balta figūra, 
perkirto miško aikštelę ir taip pat staiga dingo: šuoliais lekiantis 
arklys su juodu raiteliu. 

Tada dona Lavinija giliai atsiduso, nuleido užuolaidą ir grįžo 
į savo vietą Marijanos galvūgalyje. 

Ji nenorėjo miego. Šiąnakt labiau negu visados ji jautė, kad 
turi melstis ir už tą, kuri čia miega, ir už tą, kurį mylėjo 
kaip savo vaiką: jeigu laimė negalima, tegul Dievas bent dovanoja 
jiems saldų užsimiršimą. 


Keturioliktas skyrius 
Beprotiška naktis 


Kambarį nušvietusi saulė ir ilgas ramus poilsis grąžino Marijanai 
žvalumą. Naktį siautusi audra parke viską atgaivino, o pašėliško 
vėjo nulaužtas šakas ir lapus vilos sodininkai jau buvo surinkę. 
Medžių lapai ryškiai žaliavo kaip ir žolė, o pro atvirą langą 
skverbėsi gaivus oras, skleidęs šieno, sausmedžių, kiparisų ir 
rozmarinų aromatą. 

Kaip ir užmigdama, ji pamatė prie lovos besišypsančią doną 
Laviniją, kuri į didelę vazą merkė rožių glėbį. 

Monsinjoras pageidavo, kad pirmasis ponios kunigaikštienės 
žvilgsnis kristų į puikiausias gėles. Ir, pridūrė ji, į tai. 


333 


“Tai" buvo solidi skrynia, atidengta ir pastatyta ant kilimo. 
Ji buvo pilna sandalmedžio skrynelių ir juodos odos dėklų su 
Sant'Anų herbu, su laiko pėdsakais, tokiais būdingais senoviniams 
daiktams. 

Kas čia yra? paklausė Marijana. 

Kunigaikštienių Sant'Anų brangenybės, ponia... Šios priklausė 
donai Adrijenai, mūsų kunigaikščio motinai... šios... kitoms 
kunigaikštienėms! Kai kurios labai senos. 

Iš tikrųjų, ko tik čia nebuvo ir labai gražių antikinių 
akmenų, ir keistų rytietiškų brangenybių, bet daugiausia puikių 
sunkių Renesanso laikų papuošalų, kurių didžiuliai netaisyklingos 
formos smaragdai buvo sirenų arba kentaurų kūnai tarp 
visokiausių spalvų akmenų. Buvo čia ir naujesnių papuošalų 
briliantų vėrinių, tinkančių prie dekoltė, žėrinčių brangakmenių 
auskarų, apyrankių ir koljė. Kai kurie akmenys dar buvo 
neaptaisyti. Kai Marijana viską apžiūrėjo, dona Lavinija ištiesė 
jai nedidelę sidabrinę dėžutę, kurioje ant juodo aksomo gulėjo 
dvylika nepaprastų smaragdų. Didžiuliai, bet primityviai nušlifuoti, 
tamsaus atspalvio, bet kartu skaidrūs, ryškiai spindintys, jie, be 
abejo, buvo puikiausi iš visų Marijanos kada nors matytų 
smaragdų. Net Napoleono dovanotieji toli gražu neprilygo šiems. 
Ir staiga ekonomė ištarė Napoleono žodžius: 

Monsinjoras pasakė, kad jie - tokios pat spalvos kaip ir 
ponios akys. Jo senelis, kunigaikštis Sebastjanas, atvežė juos iš 
Peru savo Žmonai. Bet ji nemėgo šių akmenų. 

Kodėl? paklausė Marijana tikrai moteriškai grožėdamasi 
šviesos žaismu smaragdų briaunose. 

- Senovėje žmonės manė, kad jie simbolizuoja ramybę ir 
meilę. Dona Liusinda dievino meilę, bet... nekentė ramybės. 

Taip Marijana pirmą kartą išgirdo vardą moters, kuri buvo 
taip įsimylėjusi savo atvaizdą, kad privertė uždengti veidrodžiais 
savo kambario sienas. Bet ji nebeturėjo laiko klausinėti. Padariusi 
reveransą, dona Lavinija pranešė, kad vonia paruošta, kad 
kardinolas jos lauks per pusryčius, ir paliko ją Agatai. Naujoji 
kunigaikštienė net nespėjo paprašyti jos pasilikti ir atsakyti į 
kai kuriuos klausimus. Senosios moters veide šmėstelėjo 
nepasitenkinimas, jos žvilgsnis apniuko, tarsi ji būtų sau 

priekaištavusi, kad ištarė šį vardą. Ji skubiai pasišalino. Dona 
Lavinija aiškiai išsisukinėjo nuo neišvengiamų klausimų. 

Bet susitikusi su krikštatėviu bibliotekoje, kur jiems serviravo 
pusryčius, Marijana papasakojo apie jai atiduotas šeimos 
brangenybes ir uždavė klausimą, kurio vengė dona Lavinija. 

Kas gi vis dėlto buvo kunigaikščio senelė?.. Be to, kad 
jos vardas Liusinda, girdėjau tik neaiškių užuominų. Jūs žinote 
kodėl? 

Neatsakydamas kardinolas užsipylė ant makaronų daug 
kvapnaus pomidorų padažo, įsidėjo sūrio ir gerai viską išmaišė. 
Paskui paragavo šio mišinio ir pagaliau tarė: 

Ne.. Aš nežinau. 

Nejaugi! Juk tai neįmanoma! Esu įsitikinusi, kad jūs seniai 
pažįstate Sant'Aną. Kitaip kaipgi Žinotumėte kunigaikščio Korado 
paslapųį? Jūs negalite nieko nežinoti apie Liusindą!.. Atvirai 
sakykite, kad nenorite kalbėti... 

Tu taip nekantrauji iš smalsumo, kad iš karto apšauki 
mane melagiu, nusijuokė kardinolas. Na gerai, brangusis 
vaike, žinok, kad nė vienas Bažnyčios hierarchas nemeluoja... 
bent jau ne daugiau už bet kurį kaimo kleboną. Taigi, atvirai 
kalbant, apie ją žinau tik tiek, kad ji buvo venecijietė iš labai 
kilmingos Sorancų šeimos ir nepaprastai graži. 

Dėl to ir veidrodžiai! Tačiau tuo, kad ji buvo labai graži 
ir itin Žavėjosi savimi, negalima paaiškinti slapto susitarimo 
nekalbėti apie tą moterį. Net atrodo, kad jos portretas dingo. 

Turiu pasakyti, kad, sprendžiant iš to, ką man pavyko 
sužinoti, donos Liusindos reputacija... hm... nebuvo labai gera. 
Kai kurie iš ją pažinojusių Žmonių, O jų jau nedaug teigia, 
kad ji buvo beprotė, kiti: kad buvo burtininkė arba bent jau 
labai draugavo su demonais. Čia tokių nemėgsta... kaip, beje, 
ir visur! 

Marijanai pasirodė, kad kardinolas sąmoningai kažką nutyli. 
Nors ir labai gerbė jį ir pasitikėjo juo, bet negalėjo atsikratyti 
keistos nuojautos, jog jis nesako jai teisybės... arba bent jau 
ne viską sako. Ji nutarė vis dėlto kuo toliau prasibrauti pro 
jo gynybą ir nekaltai paklausė, rinkdama vyšnias iš vazos su 
vaisiais. 

O... kur yra jos kapavietė? Koplyčioje? 

Kardinolas užsikosėjo tarsi būtų užspringęs, bet tas kosulys 
Marijanai pasirodė truputį dirbtinis, ir ji paklausė savęs, ar juo 
nebuvo maskuojami staiga nuraudę krikštatėvio skruostai. Vis 
dėlto ji meiliai šypsodamasi ištiesė jam vandens stiklinę. 

Išgerkite! Praeis! 

Dėkui! Kapavietė... hm... jos iš viso nėra! 

Nėra kapavietės? 

Nėra. Liusinda tragiškai žuvo per gaisrą. Iš jos kūno nieko 
neliko... Koplyčioje turi kažkas būti, koks nors užrašas... hm... 
primenantis tai. Ar nenorėtum dabar pavaikščioti naujosiomis 
savo valdomis? Oras puikus, o parkas toks gražus! Be to, yra 
arklidės, kurios tikrai sužavės tave. Būdama vaikas, tu taip 
mėgai arklius! Juk tu nežinai, kad čionykščiai gyvuliai yra tos 
pačios kilmės kaip ir garsieji Vienoje esančio Imperatoriškojo 
maniežo arkliai? Tai lipiciečiai. Erchercogas Karlas, kuris 1580 
metais Lipicoje įsteigė garsųjį žirgyną atvežęs ten iš Ispanijos 
kumeliukų, tuomet Sant'Anai padovanojo kumeliuką reproduktorių 
ir dvi kumeles. Nuo to laiko šių namų kunigaikščiai nuolat 
gerina veislę... 

Kardinolas įsišnekėjo. Beprasmiška buvo mėginti sustabdyti jį, 
juo labiau grąžinti prie temos, kurios jis, kaip ir dona Lavinija, 
matyt, vengė. Šitam žodžių srautui plūstant, Marijana negalėjo 
įterpti nė žodelio, bet jam pavyko nukreipti jos mintis kitur. 
Ir tikrai, nuėjusi su kardinolu į didžiulį arklidės kiemą, jaunoji 
moteris laikinai užmiršo paslaptingąją Liusindą ir domėjosi tik 
arkliais, kuriuos visada labai mėgo. Beje, ji pastebėjo, kad 
Grakchas Hanibalas Pjošas, jos vežikas, aplenkė ją ir čia jaučiasi 
kaip žuvis vandenyje. Nors vaikinas visai nemokėjo italų kalbos, 
jį puikiai suprato dėl išraiškingos mimikos. Jis jau buvo pasidaręs 
visų arklininkų ir berniūkščių bičiuliu, jie pripažino jį saviškiu. 

Niekada neregėjau tokių gražuolių! Tikrų tikriausias rojus, 
mamzele Marijana! šūktelėjo jis išvydęs jaunąją moterį. 

Jei nori, kad tave ir ateityje čia įsileistų, mano berniuk, 

lyg juokais, lyg rimtai pasakė kardinolas, tu turi įprasti 
sakyti ponia kunigaikštiene arba jūsų malonybe... arba verčiau 
jos šviesiausioji didenybe. 

Švie... reikės pakentėti dėl manęs, mam... norėjau pasakyti: 
ponia kunigaikštiene, smarkiai išraudęs pasitaisė Grakchas. 
Bijau, kad ne iš karto priprasiu ir painiosiuos. 

Sakyk tiesiog “ponia“, mano mielasis Grakchai, ir viskas 
bus gerai. O dabar parodyk man gyvulius. 

Jie tikrai buvo nuostabūs, ugningi, tvirtais kaklais, plonomis 
stipriomis kojomis, baltutėliai, be jokių dėmelių. Buvo keletas 
juodų, kaip Erebas, bet tokių pat puikių. Marijanai nereikėjo 
prisiverstinai žavėtis. Be to, jos žvilgsnis buvo labai akylas, 
mokantis vertinti, tad po geros valandos visas arklidžių personalas 
buvo įsitikinęs, kad naujoji kunigaikštienė daugiau negu verta 
turėti šį vardą. Visa kita padarė jos grožis, ir kai ji gana vėlai 
vakare grįžo namo, dideliam kardinolo pasitenkinimui tą mažą 
pasaulėlį jau buvo užkariavusi. 

Tu įsivaizduoji, kuo nuo šiol jiems tapai? Tikra šeimininke, 
nusimanančia ir suprantančia. Tu suteikei jiems tikrą palengvėjimą. 

Man labai malonu, bet daugiausia laiko jie turės gyventi 
be manęs. Jūs gerai suprantate, jog turiu grįžti į Paryžių... tik 
dėl to, kad suderinčiau su imperatoriumi savo naują padėtį... 
Jūs dar nežinote, kas yra jo pyktis. 

Galiu įsivaizduoti... bet po visko tau niekas nebebaisu! Jei 
tu pasiliksi... 

Jis gali pasinaudoti savo žandarais, kad surastų mane... 
panašiai kaip išsiuntė jus į Reimsą, geriausiu atveju pasitelkti 
tarpininką. Nuolankiai dėkoju. Verčiau atvira kova, o ne bėgimas. 
Tokiomis aplinkybėmis geriau pati pasiaiškinsiu. 

Tiesiai sakyk, kad nė už ką pasaulyje nenorėtum prarasti 
galimybės vėl pamatyti jį! liūdnai atsiduso kardinolas. = Tu 
myli jį kaip seniau. 

O argi aš kada nors sakiau kitaip? gana išdidžiai atšovė 
Marijana. Niekada nemaniau, kad galite taip klysti. Taip, aš 
kaip ir pirma myliu jį. Aš apgailestauju dėl to galbūt taip pat 
kaip ir jūs, nors ir dėl kitų priežasčių, ir čia esu bejėgė. 

Aš tai puikiai žinojau! Beprasmiška toliau ginčytis! Kartais 
tu man labai primeni tetulę Elisę: esi tokia pat nekantri ir 
visada veržiesi į mūšį! Ir tokia pat kilniaširdė! Nieko! Esu 
įsitikinęs, kad grįši čia, 0 tai svarbiausia. 

Saulė leidosi už patamsėjusio žalio parko, ir Marijana 
nerimastingai stebėjo, kaip ji dingsta. Kartu su sutema visą 
dvarą apgaubė nesuprantamas liūdesys, tarsi drauge su šviesa jis 
būtų netekęs ir gyvybės. Nuolatiniai šių vietų gyventojai tai 
vadino “una morbidezza“  išglebimu, ir taip atrodė tikriausiai 
dėl pernelyg gražaus peizažo ir permainingų dangaus spalvų. 

Grįžtant namo, Marijaną staiga apėmė šiurpulys, ir ji apsisiautė 
pečius muslininiu šaliu, priderintu prie paprastos baltos suknelės. 
Lėtai žingsniuodama greta prelato, ji nužvelgė tą namo dalį, 
kur gyveno kunigaikštis Koradas. 

Aukšti langai buvo tamsūs, galbūt dėl užtrauktų užuolaidų, 
ir nė vienas šviesos spindulėlis neprasismelkė iš ten. 

Jums neatrodo, pasakė ji staiga, kad aš turiu padėkoti 
kunigaikščiui už brangenybes, kurias šįryt perdavė? Manau, iš 
mandagumo tiesiog privalau tai padaryti. 

Ne. Tai bus klaida. Kunigaikščio manymu, jos turi tau 
priklausyti. Tu esi jų saugotoja... kaip Prancūzijos karalius yra 
Karūnos brangenybių saugotojas. Už atiduotus saugoti daiktus 
nedėkojama. 

Tačiau smaragdai... 

Be abejo, dovana pačiai kunigaikštienei Sant'Anai! Tu juos 
aptaisysi, nešiosi ir... perduosi savo paveldėtojams. Ne, neverta 
mėginti artintis prie jo. Esu įsitikinęs, kad jis to netrokšta. Jei 
nori padaryti jam ką nors malonaus, nešiok jo atiduotas 
brangenybes. Tai geriausias būdas parodyti, kad jos tave 
nudžiugino. 

Tą vakarą per vakarienę, patiektą jai ir kardinolui didžiuliame 
valgomajame, ji po dekoltė prisisegė plačią auksinę sagę su 
rubinais ir perlais, gražiai besiderinusiais prie sunkių ilgų auskarų. 
Tačiau kad ir kaip per visą vakarienę stengėsi nepastebimai 
žvilgčioti į lubas, ten ji nepastebėjo jokių gyvybės ženklų ir... 
buvo nustebusi, kad dėl to nusivylė. Tą vakarą ji jautėsi esanti 
graži ir norėjo tuo grožiu pareikšti dėkingumą savo nematomam 
vyrui. Tačiau nieko neįvyko. Nebuvo net Matėjo Damianio, 
kurio nematė visą dieną, ir visai suprantama, kad ji į kambarį 
įėjusios donos Lavinijos paklausė: 

Prašom pasakyti, argi kunigaikštis išvykęs? 

Ne, jūsų malonybe. Kodėl klausiate? 

Šiaip sau, tiesiog visą dieną nejaučiau jo buvimo, ir 
nemačiau nei jo sekretoriaus, nei tėvo Amundžio. 

Matėjas išvyko su reikalais pas toli gyvenančius nuomininkus, 
o kapelionas buvo su jo šviesybe. Susitikęs su juo, jis eina tik 
į koplyčią ir biblioteką. Ar turiu Matėjui pasakyti, kad jūs 
norite jį matyti? 

Ne, žinoma! greičiau negu derėtų atsakė Marijana. Aš 
šiaip sau paklausiau. 

Ji ilgai gulėjo lovoje neužmigdama, ir praslinko keletas valandų, 
kol sumerkė vokus. Jau po vidurnakčio, kai pagaliau ėmė 
snūduriuoti, iš parko pasigirdo kanopų kaukšėjimas, ir ji akimirką 
įtempė klausą. Tačiau pamaniusi, kad tai, be abejo, grįžo Matėjas 
Damianis, ramiai užsimerkė ir vėl užmigo. 

Nerūpestingai bėgo dienos, panašios į pirmąją. Kartu su 
kardinolu Marijana apžiūrėjo dvarą, viena iš daugelio karietų, 
kurių buvo prigrūsta daržinė, keletą kartų pavažinėjo po apylinkes. 
Ji apsilankė Lukos maudyklose keistuose  antikiniuose 
griuvėsiuose, taip pat didžiosios hercogienės Elžbietos prašmatnios 
vasaros vilos soduose Marline. Kardinolas paprastu juodu kostiumu 
be jokių papuošimų netraukė dėmesio, 0 štai jaunosios moters 
grožis visur kėlė susižavėjimą, dar labiau smalsumą, nes žinia 
apie sutuoktuves greitai apskriejo apylinkes. Siauruose keliuose 
ir kaimuose valstiečiai susitikę sustodavo ir žemai lenkdavosi, o 
jų akyse atsispindėdavo užuojauta ir Žavėjimasis. Tai vertė Gotjė 
de Sazėjų šypsotis. 

Ar žinai, kad jie vos negarbina tavęs kaip šventosios? 

Šventosios? Manęs? Kokie čia pramanai? 

Čia plačiai pasklidusi versija, kad Koradas Sant'Ana sunkiai 
ir nepagydomai serga. Todėl visus stebina, kad tu, tokia jauna 
ir graži, pasišventei šiam nelaimėliu. Kai visi sužinos apie 
kūdikio gimimą, tu beveik būsi laikoma kankine. 

Kaip jūs galite taip juokauti! papriekaištavo Marijana, 
kardinolo lengvabūdiškumo šokiruota. 

Brangusis vaike, jei nori nugyventi gyvenimą neversdama 
nei savęs, nei kitų labai kentėti, geriausia stenkis į viską žiūrėti 
su humoru. Be to, reikėjo paaiškinti, kodėl jie taip žiūri į 
tave. Štai aš ir padariau tai! 

Daugiausia laiko Marijana leido prie arklių, nors kardinolas 
ir buvo ją įspėjęs. Jis manė, jog kilmingos damos vieta toliau 
nuo arklidės. Be to, jis jaudinosi dėl jaunosios moters būklės, 
nes matė, kad ji daugybę valandų jodinėja, keičia vieną arklį 
po kito, kad sužinotų visas jų teigiamybes ir trūkumus. Marijana 
tik šaipėsi iš jo būgštavimų. Jos būklė jai nė kiek netrukdė. 
Jokie negalavimai nedrumstė jai nuotaikos, ir ji puikiai jautėsi 
daug būdama gryname ore. Marijana pavergė Rinaldą, arklidžių 
viršininką, ir jis visur sekė paskui ją, kaip klusnus didelis šuo, 
kai ji, ranka suėmusi amazonės šleifą (vengdama apkalbų, ji 
nesiryžo vilktis vyriško kostiumo, kuris jodinėjant būtų labiau 
tikęs), ilgai jodinėdavo laukais, retkarčiais keisdama arklius. 

Grįžusi po šių varginančių jodinėjimų, ji godžiai suvalgydavo 
vakarienę, paskui griūdavo į lovą ir nerūpestingai, kaip vaikas, 
miegodavo iki saulės patekėjimo. Net tas keistas liūdesys, kas 
vakarą  apgaubdavęs vilą prieš sutemstant, nebejaudino jos. 
Kunigaikštis niekaip nerodė savo egzistavimo, net nepasakė, kad 
džiaugiasi -jos domėjimusi arkliais, o Matėjas Damianis, atrodė, 
stengėsi laikytis pagarbiu atstumu. Jis dažnai važinėjo po ganyklas 
ir jo beveik nebuvo matyti. Atsitiktinai susitikęs su Marijana, 
jis žemai nusilenkdavo, pasiteiraudavo apie sveikatą ir 
nepastebimai dingdavo. 

Taip prabėgo savaitė, greitai ir be įvykių, tokia maloni, kad 
jaunoji moteris nepastebėjo, kaip ji praėjo, ir galiausiai pajuto, 
jog ją ne taip jau ir traukia į Paryžių. Alinantis kelionės 
nuovargis, nepakeliama nervinė įtampa, baimė, visam tam 
priešinosi jos natūra. 

“Tiesą sakant, kodėl gi nepasilikus čia dar kurį laiką? 
pamanė ji. Į Paryžių imperatorius, žinoma, grįš negreitai, ir 
man nėra ten kas veikti". 

Ilga vestuvinė Napoleono kelionė nebeerzino jos. Ji atgavo 
dvasinę ramybę ir taip mėgavosi nuostabiąja savo nauja rezidencija, 
jog ėmė rimtai manyti, kad gal vertėtų pasilikti čia vasarą ir 
atsikviesti Žolivalį. 

Tačiau savaitės pabaigoje atvyko paslaptingąją savo misiją 
įvykdęs Bišetas, ir viskas sugriuvo. Kardinolas buvęs tokiu maloniu 
ir linksmu kompanionu, ilgam užsirakino su sekretoriumi. Vėl 

pasirodė labai susirūpinęs ir Marijanai pranešė, kad yra priverstas 
palikti ją. 

Nejaugi tai taip būtina? nusivylusi palausė ji. Ir negalima 
dar truputį pasilikti? Taip malonu pabūti kartu! Jeigu jūs 
išvykstate, aš liepsiu supakuoti mano daiktus. 

Kodėl gi? Manęs nebus tik keletą dienų. Argi negali 
palaukti manęs čia? Marijana, ir man labai malonu būti su 
tavimi. Kodėl tai negalėtų ilgiau tęstis? Grįžęs galėsiu tau skirti 
dar savaitę. 

O ką aš čia be jūsų veiksiu? 

Kardinolas nusijuokė. 

Betgi... tą patį, ką ir su manimi. Juk mes nebuvome visą 
laiką kartu. Ir, be to, juk ne visada, kai kasmet atvažiuosi su 
vaiku, aš čia būsiu. Ar tau neatrodo, kad reikia priprasti pačiai 
valdyti? Man regis, tau čia patinka. 

Tai tiesa, tačiau... 

Kas gi yra? Tu negali keletą dienų palaukti manęs? Penkias 
ar šešias, ne daugiau... Argi tai. daug? 

Ne, nusišypsojo Marijana. Aš jūsų palauksiu. Bet kai 
jūs vėl išvyksite, aš taip pat išvažiuosiu. 

Taip išgavęs jos sutikimą, kardinolas po pietų paliko vilą, 
lydimas abato Bišeto, visada susirūpinusio, visada prislėgto aibės 
paslapčių, tikrų ir prasimanytų, dėl ko atrodė kaip amžinas 
sąmokslininkas. Vos karieta išvažiavo pro dvaro vartus, Marijana 
pasigailėjo, kad sutiko pasilikti. Ji vėl pajuto slogutį, kuris buvo 
apėmęs ją pirmąją dieną, tarsi tik kardinolo buvimas šalia gynė 
ją nuo to. 

Atsisukusi ji pamatė Agatą ašarų pilnomis akimis. Atsakydama 
į jos nustebusį žvilgsnį, mergina maldaujamai sudėjo rankas. 

Nejaugi mes pasiliksime ir neišvažiuosime kaip jis? 

O kodėl gi ne? Argi jums čia bloga? Man atrodo, dona 
Lavinija gerai su jumis elgiasi? 

Tai tiesa. Ji labai gera. Bet aš ne jos bijau. 

O ko gi? 

Agata išsisukinėdama mostelėjo namo pusėn. 

Viso... to namo, kuriame taip liūdna, kai ateina vakaras, 
tylos, kai išjungiami fontanai, iš kurių visada tarsi gresia kažkoks 
pavojus, monsinjoro, kurio niekada nematyti, ir... ūkvedžio! 

Marijana suraukė antakius nepatenkinta, kad jos kambarinė 
jaučia tą patį, ką ir ji, nes bijojo dar labiau išgąsdinti Agatą. 

Matėjo? Ką jis jums padarė? 

Nieko... bet man atrodo, kad jis sukasi apie mane. Jis 
taip Žiūri į mane, kai susitinkame, ir būtinai stengiasi paliesti 
mano suknelę, eidamas pro šalį!.. Jis mane gąsdina, ponia! Aš 
taip norėčiau iš čia išvažiuoti. 

Faktai buvo labai nereikšmingi, tačiau Agata taip išbalo, jog 
Marijana, prisiminusi savo pojūčius, nutarė išsklaidyti jos nerimą. 
Ji nusijuokė. 

Na ką jūs, Agata, nieko baisaus nėra. Man atrodo, jau 
ne pirmą kartą vyriškis leidžia jums suprasti, kad jūs jam 
patinkate? Paryžiuje tarytum ir neprieštaravote tam, kad 
mažordomas Bogarnė rodytų jums savo palankumą, o ir mūsų 
Grakchas? 

- Paryžiuje visai kitas reikalas, sutrikusi nuleido akis Agata. 

Čia... viskas taip keista, kitaip negu visur! Ir tas žmogus 
baugina mane! atkakliai tvirtino ji. 

Na gerai, pasakykite apie tai Grakchui, jis pasaugos jus 
ir nuramins. Gal man pasikalbėti su dona Lavinija? 

Ne... ji palaikys mane kvailele! 

Ir bus teisi! Graži mergina turi pati apsiginti. Šiaip ar 
taip, nusiraminkite, ilgai mes čia neužtruksime. Jo eminencija 
grįš po keleto dienų, ir, truputį paviešėję, mes išvažiuosime 
kartu su juo. 

Tačiau ji užsikrėtė Agatos nerimu, ir jos pačios būgštavimai 
padidėjo. Ją jaudino mintis apie Matėją Damianį, kuris meilinosi 
Agatai, nors tai negalėjo dominti merginos. Net jei dėl 
privilegijuotos padėties prie kunigaikščio tokia partija mažajai 
kambarinei galėjo atrodyti esanti pavydėtina, net jei vyras buvo 
fiziškai patrauklus ir atrodė jaunesnis, jam jau buvo turbūt per 
penkiasdešimt, o Agatai dar nesukako dvidešimt. Ji gana santūriai, 
bet tvirtai nusprendė baigti tai. 

Vakarop, jausdama, kad negalės viena likti didžiuliame 
valgomajame, Marijana liepė atnešti valgį į jos kambarį ir 
paprašė doną Laviniją sudaryti jai kompaniją ir padėti atsigulti 
miegoti, o Agata, pasiskundusi truputį negaluojanti, išėjo su 
Grakchu pasivaikščioti po parką. Bet vos Marijana prabilo ją 

dominančia tema, ekonomė užsisklendė savyje kaip neatsargiai 
paliesta mimoza. 

Tegul jūsų malonybė man atleidžia, pasakė ji aiškiai 
sutrikusi, bet aš negaliu drįsti padaryti nors menkutę pastabą 
Matėjui Damianiui. 

Kodėl gi? Argi ne jūs iki šiol viskuo rūpinotės šiame 
name ir tarnais, ir buities reikalais? 

Iš tikrųjų... tačiau Matėjo padėtis čia yra išskirtinė, ir aš 
neturiu teisės kaip nors kištis į jo gyvenimą. Be to, jis nepakenčia 
jokių priekaištų, jis yra jo šviesybės, kurio tėvams, kaip ir aš, 
tarnavo, patikėtinis. Jei tik aš išdrįsiu pareikšti savo nuomonę, 
jis niekinamai nusijuoks ir šiurkščiai lieps man užsiimti savo 
reikalais. 

Tikrai? nusišaipė Marijana. Tikiuosi, man nereikia to 
bijoti, kad ir kokios būtų šio žmogaus privilegijos? 

O! Ponia kunigaikštiene!.. 

Tai suraskite jį! Pažiūrėsime, kuri iš mudviejų teisi! Agata 
tarnauja man, ji su manimi atvyko iš Prancūzijos, ir aš nenoriu, 
kad jos gyvenimas taptų nepakenčiamas. Eikite, dona Lavinija, 
ir nedelsiant atveskite pas mane poną ūkvedį. 

Ekonomė padarė reveransą ir dingo, o po keleto minučių 
gųžo viena. Ji tvirtino neradusi Matėjo. Jo nebuvo nei pas 
kunigaikštį, nei kitur. Galimas daiktas, jis užtruko Lukoje, kur 
dažnai vykdavo, ar kur nors fermoje... 

Ji kalbėjo skubėdama, stengdamasi suteikti savo žodžiams 
įtaigumo, bet kuo daugiau argumentų minėjo, tuo mažiau Marijana 
tikėjo. Kažkas jai kuždėjo, kad Matėjus yra netoliese, bet nenori 
ateiti... 

Na gerai, pasakė ji pagaliau. Palikime tai šiandien, jei 
jis toks nesugaunamas, 0 rytoj rytą užsiimsime. Perduokite jam, 
kad lauksiu jo tuoj po pusryčių čia, antraip būsiu priversta 
kreiptis į kunigaikštį... savo vyrą! 

Dona Lavinija nieko neatsakė, bet, atrodė, dar labiau sunerimo. 
Kai ji, pakeitusi Agatą, išpynė storas, juodas savo šeimininkės 
kasas ir nakčiai šukavo plaukus, Marijana jautė, kaip virpa 
paprastai tokios tvirtos jos rankos. Bet ji nekreipė į tai dėmesio. 
Priešingai, kad nors truputį perprastų tą neliečiamą ūkvedį 
gaubiančią paslaptį, ji kiek žiaurokai pasistengė įginti doną 

Laviniją į kampą, apibėrusi ją klausimais apie Damianio šeimą, 
jo santykius su kunigaikščio tėvais ir apie pačius tėvus. Dona 
Lavinija  mikčiojo, išsisukinėjo, atsakinėjo taip miglotai, kad 
Marijana, taip nieko ir nesužinojusi, netekusi vilties, paprašė 
ekonomę išeiti. Su regimu palengvėjimu ši nelaukė, kad jos dar 
kartą paprašytų, ir paliko kambarį skubiai, kaip kantrybės netekęs 
žmogus. 

Likusi viena, Marijana susijaudinusi keletą kartų perėjo 
kambarį, paskui, nusimetusi chalatą, užpūtė žvakes ir atsigulė į 
lovą. Nuo pat ryto netikėtai įsigalėjo rugpjūčio karštis, ir vakare 
nelabai palengvėjo. Nors ir tryško gaivūs fontanai, oras vilos 
kambariuose per dieną tapo tvankus ir sunkus. Už paauksuotų 
baldakimo užuolaidų Marijana netrukus pajuto, kad ją pila 
prakaitas. 

Pašokusi iš lovos, ji atitraukė užuolaidas ir atlapojo langus, 
tikėdamasi bent truputį sumažinti įkyrėjusį karštį Stebuklingos 
mėnulio šviesos užlietame tyliame sode girdėjosi tik fontanų 
čiurlenimas. Virš bespalvės žolės driekėsi juodi medžių šešėliai. 
Nebyli lyguma už parko ir visa gamta naktį atrodė kaip sustingusi 
nuo mirties dvelksmo. 

Marijaną kamavo dusulys, jos gerklė perdžiūvo, ji norėjo 
prieiti prie lovos ir atsigerti vandens iš prie lovos pastatyto 
grafino, bet staiga sustojo ir grįžo prie lango. Tolumoje pasigirdo 
arklio kanopų kaukšėjimas, visai tylus, kuris artėdamas darėsi 
vis aiškesnis ir smarkesnis. Iš giraitės išlėkė baltas žaibas. Akylos 
Marijanos akys iš karto pažino Ilderimą, gražiausią žirgyno eržilą, 
be to, labiausiai nesutramdomą grynakraujį, baltutėlį, neapsakomai 
gražų, bet tokį nirtų, kad ji nesiryžo jo balnoti. Po širdimi 
nešiojamas kūdikis draudė jai tokią beprotybę. 

Ji išskyrė tamsią raitelio figūrą, bet neatpažino jo. Jis atrodė 
esąs aukštas ir tvirtas. Beje, iš tokio nuotolio buvo sunku 
įžiūrėti detales. Jai viena buvo aišku: tai ne Matėjas Damianis, 
11 ne Rinaldas ar kas nors kitas iš arklininkų. Akimirksniu 
arklys ir raitelis perlėkė pievelę ir dingo medžių tankumyne, 
kur ritmingas kanopų kaukšėjimas ėmė tilti ir netrukus visai 
nebesigirdėjo. Bet Marijanai pakako laiko, kad susižavėtų 
nepriekaištinga raitelio laikysena, tai buvo juodas vaiduoklis 

ant akinamo baltumo žirgo, tarsi susiliejęs su kilmingų gyvuliu. 
Nesuvaldomasis Ilderimas pripažino jį savo šeimininku. 

Ir staiga jai dingtelėjo mintis, taip ją sujaudinusi, jog 
nebepajėgdama laukti ryto, kad ją patvirtintų, puolė prie 
skambaliuko lovos galvūgalyje ir ėmė jį taip trūkčioti, tarsi būtų 
grėsęs pavojus gyvybei. Po keleto sekundžių dona Lavinija, 
užsimetusi megztinį ir užsirišusi naktinę kepuraitę, buvo kambaryje, 
aiškiai išsigandusi ir, be abejo, bijojusi blogiausio. Išvydusi 
Marijaną ramiai stovinčią, ji su palengvėjimu atsiduso. 

Dievas mato, kaip aš išsigandau! Pamaniau, kad ponia 
kunigaikštienė susirgo ir kad... 

Nesijaudinkite, dona Lavinija, man viskas gerai. Patikėkite, 
labai kremtuosi, jog prižadinau jus, bet noriu, kad jūs 
atsakytumėte į vieną klausimą... kad į jį atsakytumėte tučtuojau... 
ir neišsisukinėdama! 

Žvakidė ekonomės rankoje ėmė taip virpėti, kad ją reikėjo 
pastatyti ant stalo. 

Kokį klausimą, ponia? 

Marijana parodė atidarytą langą, priešais kurį stovėjo, paskui 
įsmeigė valdingą žvilgsnį į donos Lavinijos veidą, mėnulio šviesoje 
atrodžiusį kaip gipsinė kaukė. 

Jūs puikiai žinote, kokį klausimą, kitaip nebūtumėte taip 
išbalusi! Kas tas žmogus, kurį ką tik mačiau ant arklio skriejantį 
laukyme?.. Jis jojo Ilderimu, ant kurio dar niekada nieko nesu 
mačiusi. Na, atsakykite! Kas jis? 

Ponia... aš... 

Vargšė moteris vos laikėsi ant kojų, ji buvo priversta atsiremti 
į krėslo atkaltę, kad neišgriūtų, bet Marijana priėjo prie jos, 
uždėjo ranką ant peties ir negailestingai pakartojo: 

Kas... jis... toks? 

Ė... kunigaikštis Koradas. 

Gilus palengvėjimo atodūsis išsiveržė iš Marijanos krūtinės. 
Ji nebuvo nustebinta. Nuo to momento, kai pamatė neaiškią 
raitelio figūrą, ji tikėjosi išgirsti tokį atsakymą. Vis dėlto jis 
sukėlė daugybę kitų klausimų. Tačiau dona Lavinija, visiškai 
netekusi jėgų, nepaisydama jokio etiketo, susmuko į krėslą ir, 
paslėpusi veidą delnuose, apsipylė ašaromis. 

Pajutusi sąžinės graužimą, Marijana nedelsdama atsiklaupė 
priešais ją ir ėmė guosti. 

Nusiraminkite, dona Lavinija! Aš nenorėjau jūsų įskaudinti 
savo klausinėjimais. Bet supraskite, kokia kankinama yra ta 
paslaptis, nuo pirmos akimirkos užgriuvusi mane! 

- Aš žinau... Aš gerai suprantu... murmėjo dona Lavinija. 
Žinoma, aš žinojau, kad kurią nors naktį jūs pamatysite jį 
ir užduosite šį klausimą, bet tikėjausi... vienas Dievas žino ko... 
Gal kad aš neliksiu čia labai ilgai ir nepastebėsiu jo? 

Galbūt, bet tai buvo per daug vaikiška, nes anksčiau ar 
vėliau... Matote, ponia, beveik kašnakt jis taip daro. Jis valandų 
valandas šuoliuoja ant Ilderimdlė, kuris jam vienam leidžiasi 
pabalnojamas. Tai didžiausias jo džiaugsmas... vienintelis, kurio 
negali atsisakyti! 

Rauda užgniaužė ekonomės balsą. Marijana atsargiai suėmė 
jos rankas ir sušnabždėjo: 

Ar ne per daug jis negailestingas sau, dona Lavinija? Tas 
žmogus ne invalidas ir ne ligonis, kitaip jis nebūtų pabalnojęs 
Ilderimo... Jo siluete nepastebėjau jokių luošumo požymių. Man 
pasirodė, kad jis yra aukštas ir matyt labai stiprus. Tai kodėl 
jis slapstosi? Kodėl reikia pasmerkti save tokiam nežmoniškam 
atsiskyrimui nuo pasaulio, kodėl reikia laidoti save gyvą? 

Todėl kad kitaip negali būti... Neįmanoma! Patikėkite 
manimi, kunigaikštiene, ne dėl liguisto paslapčių pomėgio ar 
noro išsiskirti mano vargšas vaikas taip atsiskyrė nuo pasaulio, 
nuo viso pasaulio! Tik dėl to, kad jis negalėjo to išvengti! 

Bet galų gale toje figūroje, kurią įžiūrėjau, nebuvo nieko 
atstumiančio. Ji atrodė normali... taip, visai normali. 

Galbūt... viskas veide! 

Tai tik išsisukinėjimas. Jau esu mačiusi baisių Žmonių, 
subjaurotų opų ir žaizdų, į kuriuos tikrai sunku žiūrėti, tačiau 
tai netrukdo jiems normaliai gyventi tarp kitų. Taip pat esu 
mačiusi žmonių, kurie užsideda kažką panašaus į kaukę, 
pridūrė ji prisiminusi Morvaną ir jo randus. 

Ir Koradas užsideda kaukę, kai taip jodinėja. Jam atrodo, 
kad nakties ir šešėlio, krintančio nuo apsiausto ir skrybėlės, 
nepakanka norint pasislėpti. Bet vidury baltos dienos vien kaukės 
mažai. Patikėkite manimi, ponia, maldauju, nemėginkite nei 

sužinoti jo paslapties, nei susitikti su juo. Jis... jis gali mirti iš 
gėdos! 

Iš gėdos? 

Dona Lavinija sunkiai pakilo ir privertė Marijaną atsistoti. 
Ji nebeverkė, ir jos veidas tapo ramus kaip visada. Atrodė, 
kad šis pokalbis suteikė jai palengvėjimą. Žvelgdama Marijanai 
tiesiai į akis, ji dusliu balsu pridūrė: 

Matote, Koradą slegia prakeikimas, kadaise užgriuvęs šiuos 
turtingus ir galingus namus, prakeikimas angelo veidu. Ir tik 
kūdikis, kurį jam padovanosite, padės iš jo išsivaduoti jei ne 
pačiam Koradui, nes jį ištikusios nelaimės negalima atsikratyti, 
tai bent Sant'Anos pavardei, ir ji vėl deramai sužibės. Labanakt, 
jūsų malonybe. Pasistenkite užmiršti tai, ką matėte. 

Šįkart įtikinta, Marijana primygtinai nebeklausinėjo. Netarusi 
nė žodžio, ji leido donai Lavinijai išeiti. Ji jautėsi be galo 
išvargusi, tarsi būtų ilgai ir sunkiai dirbusi, ir ją apėmė liūdesys. 
Visas jos dėmesys buvo sutelktas į Korado mįslę, kuri įkyriai 
persekiojo ją. Sudirgintas jos smalsumas, nuolat jaučiamas poreikis 
viską iki galo išsiaiškinti, galėjo paakinti ją bet kokiam 
beprotiškam poelgiui: pavyzdžiui, pasislėpti vaiduokliško raitelio 
kelyje, pulti po Ilderimo kanopomis, kad priverstų jį sustoti, 
bet kažkas sulaikė ją. Galbūt donos Lavinijos ištarti žodžiai: 
“Jis gali mirti iš gėdos“. žodžiai, kupini tokio pat liūdesio, 
kaip ir balsas iš veidrodžio. 

Kad bent kiek apsiramintų ir kartu atsigaivintų, ji nusiprausė 
veidą ir nusiplovė rankas, apsipurškė visą kūną odekolonu ir 
vėl atsigulė į lovą, nebesivildama užmigti. Alinantis karštis ir 
minčių spiečius ginė miegą šalin. Ji įtemptai klausėsi neaiškių 
nakties garsų, stengdamasi išgirsti tolimą kanopų kaukšėjimą. 
Slinko valandos, nieko naujo neatsitiko, ir Marijaną, visiškai 
išsekusią, galiausiai apėmė savotiškas stingulys, nepanašus nei į 
sapną, nei į tikrovę. Keisti vaizdiniai, tarsi sapnuojant, kilo jos 
galvoje, bet ji nesijautė mieganti. Tai buvo neryškios, blankios 
formos, kurias keitė lubose pavaizduoti personažai, netikėtai 
nusileidę žemyn ir apsupę ją besivaipančiu, pašaipiu ratu, tai 
buvo fantastiškos gėlės, kurios lenkėsi prie jos ir virto veidais, 
tai buvo jos. kambario siena, prasiskleidusi, kad įleistų galvą... 
Matėjo Damianio galvą. 

Baisiausiai šaukdama, Marijana ištrūko iš stingulio. Pastarasis 
įspūdis buvo toks stiprus, kad išblaškė snaudulį ir grąžino ją į 
tikrovę visą šlapią, perdžiūvusia gerkle. Ji atsisėdo lovoje, 
nubraukė nuo veido drėgnas plaukų sruogas ir apsidairė. Švito, 
ir į kambarį besismelkiančioje prieblandoje jautėsi aušra. Kažkur 
toli pasigirdo kimus gaidžio giedojimas, jam ėmė pritarti kiti. 
Iš sodo dvelkė vėsuma, ir Marijanai drėgnoje lovoje ir su 
prilipusiais prie kūno marškiniais staiga pasidarė šalta. Ji atsikėlė 
norėdama persirengti sausais marškiniais ir atsikratyti slogaus 
sapno sukeltos baimės, bet staiga jos žvilgsnis užkliuvo už tos 
vietos, kur jos košmare buvo pasirodžiusi Matėjo galva, ir ji 
apstulbusi suriko: po paauksuotais veidrodžio rėmais sienoje buvo 
atsiradęs juodas ruožas... juodas ruožas, kurio anksčiau niekada 
nebuvo mačiusi. 

Tyliai, kaip katė, basa, Marijana smarkiai plakančia širdimi 
priėjo prie jo ir pajuto besiskverbiantį Orą. Lengvai ranka 
pastūmusi plokštę, ji išvydo siauručius laiptus, spirale besilei- 
džiančius sienoje. Jai iš karto viskas paaiškėjo. Vadinasi, jai 
nepasivaideno! Snūduriuodama ji tikrai matė Matėją Damianį, 
pasirodžiusį angoje, bet kokiu tikslu? Kiek kartų jis jau išdrįso 
ateiti į jos kambarį, kai ji miegojo?.. Ir ji vėl prisiminė tą 
vakarą po sutuoktuvių, kai persirenginėdama veidrodyje pamatė 
veidą. Tada ji tikrai nemiegojo! Tai jis ten buvo, ir, prisiminusi 
tą šiurkštų gašlumą Marijana pajuto, kaip jos veidas ėmė kaisti 
ir iš drovumo, ir iš įtūžio. Beprotiškas pyktis apėmė ją. Taigi, 
nepasitenkinęs gėdingu merginimusi Agatai, šis paniekos vertas 
žmogus išdrįso įsibrauti pas ją, Marijaną, savo šeimininko žmoną, 
ir stebėti intymias jos paslaptis! Ko jis tikėjosi, ateidamas tarsi 
vagis? Kokiai beprotybei galėjo kada nors ryžtis, jeigu ji nebūtų 
aptikusi šių slaptų durų, matyt, beskubant nerūpestingai uždarytų? 

Aš visam“ laikui atimsiu jam norą taip elgtis! piktai 
pagrasino jaunoji moteris. 

Negaišdama nė minutės, ji užsivilko pirmą pasitaikiusią suknelę, 
susirišo siaurus sandalus ir išsiėmė iš kelionmaišio vieną iš 
Napoleono padovanotų pistoletų, kuriuos dėl visa ko buvo 
atsivežusi iš Paryžiaus. Patikrinusi šovinius, ji užsikišo ginklą už 
diržo ir užsidegė žvakę. Taip apsiginklavusi, ji ryžtingai pasuko 
prie neuždarytos angos ir ėmė leistis laiptais. 

Žvakės liepsna suvirpėjo nuo skersvėjo, bet neužgeso. Atsargiai, 
nekeldama jokio triukšmo, laisva ranka pridengdama žvakę, ji 
lipo nutrintais laipteliais. Laiptai buvo neilgi, maždaug vieno 
aukšto. Išėjimas buvo užmaskuotas tankia lapija. Pro šakas 
Marijana staiga pamatė nuo aušros parausvėjusį vandens paviršių. 
Ji pamatė ir Matėją, dingstantį grotoje, atsiveriančioje kolonados 
centre, ir nutarė vytis jį. Ji greitai užpūtė žvakę ir padėjo ją 
po šakomis, kad grįždama pasiimtų. 

Ji nenumanė, ką ūkvedys rengiasi ten daryti, bet neabejojo, 
kad jis dabar pateko į spąstus ir nepaspruks nuo jos. Grota 
jai buvo gerai pažįstama, nes ne kartą lankėsi joje su krikštatėviu. 
Kai karšta, čia labai malonu. Tvenkinys buvo įsiterpęs į ją ir 
atrodė kaip nedidelis baseinas tikrame salone, nes uolos, 
atstojusios sienas, buvo drapiruotos šilku, o aplink baseiną pakloti 
kilimai ir išmėtytos pagalvės viliojo pailsėti. 

Ji lengvai nubėgo pro kolonadą paskui ūkvedį. Prieš įeidama 
į grotą, ji akimirką suabejojo ir, prisiglaudusi prie uolos, paėmė 
pistoletą. Paskui labai lėtai ėmė sėlinti, „įėjo į vidų ir... iš 
nuostabos šūktelėjo: grotoje nieko nebuvo, o pakelta sienos 
drapiruotė atidengė angą tunelio, matyt, ėjusio per visą kalvą, 
nes gale matėsi šviesa. 

Nė minutės nedvejojusi, tik stipriau suspaudusi ginklą, Marijana 
ėmė eiti tuneliu, kuris buvo gana platus, smėlėtas, juo buvo 
malonu vaikščioti. Pyktis pamažu virto jauduliu, panašiu į tą, 
kurį patirdavo Seltone, kai įgindavo lapę, galbūt ne tokią 
pavojingą kaip šiandieninis grobuonis. Pavojaus artumas jaudrino 
Marijaną. Be to, ji neprarado vilties sužinoti nors vieną Sant'Anų 
paslaptį... Tačiaų pasiekusi tunelio galą ji apmirė šešėlyje, išvydusi 
visai netikėtą vaizdą. 

Tunelis išvedė į mažą pievelę tarp aukštų šlaitų, iš abiejų 
pusių augo krūmai ir tankus miško atžalynas. Gilumoje, prie 
aukštos, žalumynais apaugusios akmeninės sienos, stūksojo 
marmurinės statulos, kurių sustingusios desperatiškos figūros 
pabrėžė viduryje pievelės apdegusio pastato griuvėsių tragiškumą. 

Tai tebuvo pajuodusių kolonų liekanų, sutvirtintų akmenų, 
sudaužytų skulptūrų krūva, apaugusi gervuogėmis ir juodosiomis 
gebenėmis, skleidusiomis aitrų kvapą. Sprendžiant iš liepsnos 
paliktų ilgų juodų pėdsakų ant akmeninės sienos, čia kadaise 

siautėjo labai smarkus gaisras. Tačiau virš šių griuvėsių, virš tos 
dykynės stūksojo stebuklingai išlikusi, švytinti baltutėlio marmuro 
statula. Ir Marijana užgniaužė kvapą, pakerėta to, ką išvydo. 

Tarp griuvėsių buvo padaryti šiokie tokie laiptukai ir ant 
paskutiniojo susikūprinęs, abiem rankomis apkabinęs statulos 
kojas, klūpojo Matėjas Damianis. Tai buvo nuostabiausia ir 
nepaprasčiausia statula iš visų, kokias Marijana buvo regėjusi: 
natūralaus dydžio nuoga tikrai pašėliško grožio moteris, tobulybės 
ir juslingumo viršūnė. Ji stovėjo atmetusi atgal rankas, kurios 
truputį lietė kūną, nulenkusi galvą, tarsi ją būtų traukę sunkūs 
plaukai, primerkusi akis ir pravėrusi lūpas. Ji, atrodė, siūlė save 
kažkokiam  nematomam  mylimajam.  Talentingas skulptorius 
nepaprastai tiksliai atkūrė visas moters kūno detales, tačiau 
nuostabiausia buvo tai, kaip natūraliai jis pavaizdavo tame veide 
su pailgomis akimis, gašliai pravertomis lūpomis malonumo 
ekstazę. Sujaudinta šio pernelyg nuostabaus geismo paveikslo, 
Marijana pamanė, kad menininkas turėjo aistringai mylėti savo 
modelį... 

Tekėjo saulė. Auksinis spindulys nuslydo kalvos šlaitu ir 
paglostė statulą. Ir tučtuojau šaltas marmuras sušilo, suvirpėjo. 
Auksiniai atšvaitai ėmė lakstyti nušlifuotu nejautraus akmens 
paviršiumi, galbūt švelnesiu negu žmogaus oda, ir Marijanai 
pasirodė, kad statula atgyja. Ir tada ji pamatė nejtikimą dalyką: 
Matėjas išsitiesė, atsistojo ant cokolio ir apkabino moterį. 
Nepaprastai aistringai jis bučiavo taip natūraliai atrodančias lūpas, 
tarsi norėdamas atiduoti joms savo karštį, ir be paliovos murmėjo 
meilės ir priekaištingus žodžius. Tai priminė keistą litaniją, 
kurioje pyktis susipynė su meile ir šiurkščiu geidulingumu. Jo 
drebančios rankos glostė marmurinį kūną, ir šiltoje ryto šviesoje 
atrodė, kad šis virpčioja nuo glamonių. 

Ši meilės scena su statula buvo pasibaisėtina, ir siaubo apimta 
Marijana pasitraukė į tunelio šešėlį, užmiršusi, kad čionai atėjo 
išbarti šio Žmogaus, nubausti jį. Nebereikalingas pistoletas drebėjo 
jos rankoje, ir ji vėl užsikišo jį už diržo. Šis žmogus neteko 
proto, nes kitaip paaiškinti tokį beprotišką jo elgesį buvo 
neįmanoma. Dabar Marijanai pasidarė tikrai baisu. Ji buvo viena 
su bepročiu tokioje gūdžioje vietoje, apie kurią dauguma vilos 
gyventojų gal net nežinojo. Net pistoletas jai atrodė pasigailėtinai. 

Be abejo, Matėjas turėjo grėsmingos jėgos. Užtikęs ją, jis galėjo 
netikėtai užpulti, ir ji nespėtų apsiginti. Arba jai tektų šauti, 
nužudyti jį, bet ji to nenorėjo. 

Jos širdį kaip akmuo slėgė atsitiktinė Ivės Sen Alben mirtis, 
įvykusi dėl jos kaltės. 

Ji girdėjo kaip įsiaistrinęs Matėjas pažadėjo bejausmei savo 
mylimajai šiąnakt sugrįžti. 

Bus mėnulio pilnatis, velniūkšte, ir tu pamatysi, kad aš 
nieko neužmiršau!  suniurzgėjo jis. 

Marijanos širdis ėmė daužytis. Dabar jis nueis, užklups ją... 
Ilgiau nebelaukdama, ji greitai kaip persekiojamas kiškis nubėgo 
tuneliu, grota, baliustrada, nėrė į brūzgyną ir atsistojo ant laiptų, 
bet atsigręžė pasižiūrėti pro lapus. Kaip tik laiku. Matėjas išėjo 
iš grotos, ir Marijana savęs paklausė, ar jai visa tai neprisisapnavo. 
Žmogus, kurį ką tik regėjo erotinės ekstazės apimtą, ramiai 
žingsniavo takeliu tarp kolonados ir vandens, susidėjęs rankas 
už nugaros, ir pasimėgaudamas jautė, kaip lengvas vėjelis glostė 
jo rūstų veidą ir kedeno žilstelėjusius plaukus. Atrodė, kad 
žmogus tiesiog išėjo rytą pasivaikščioti, prieš darbo dieną 
pasidžiaugti nuo rasos drėgno parko gaivumu. Marijana vikriai 
užlipo laiptais, pralindo pro atstumtą plokštę, bet prieš 
užstumdama ją pasižiūrėjo, kaip veikia pavaros mechanizmas. 
Pasirodė, kad ją iš tikrųjų buvo galima išjudinti iš abiejų pusių: 
ranka iš laiptų pusės, paauksuotame lipdinyje įtaisytu = iš 
kambario. Paskui, kadangi artėjo valanda, kai Agata atneša rytinę 
kavą, Marijana greitai nusimetė suknelę, nusiavė sandalus ir 
šmurkštelėjo į patalą. Ji jokiu būdu nenorėjo, kad ir taip 
įbauginta Agata sužinotų apie jos naktinį Žygį. 

Patogiau įsitaisiusi ant pagalvių, ji mėgino ramiai apgalvoti, 
nors tai ir nebuvo lengva. Plokštė nario sienoje, statula ir 
Matėjo beprotybė galėjo sutrikdyti ir stipresnius negu jos nervus. 
Ir dar tas keistas, bauginantis pasimatymas, prižadėtas marmurinei 
mylimajai. Ką reiškė tie keisti žodžiai? Ko jis neužmiršo? Ką 
jis nori daryti naktį tuose griuvėsiuose ir visų pirma koks 
tai pastatas, virš kurio griuvėsių kyšo statula? Vila? Šventykla? 
Kokia dievybė ten kadaise buvo garbinama ir garbinama dabar? 
Kokiam beprotiškam ir niūriam ritualui Matėjas rengiasi skirti 
būsimąją naktį? 

Visi šie klausimai pynėsi Marijanos galvoje, tačiau ji nerado 
nė vieno tinkamo atsakymo. Pirmiausia jai dingtelėjo mintis vėl 
paklausinėti doną Laviniją, bet prisiminė, kaip jos klausimai 
vertė kentėti vargšę moterį, kuri, be abejo, dar nėra atsigavusi 
po praėjusios nakties. Galimas daiktas, ji ir nežinojo visko apie 
keistąją deivę, kurią slapta garbino ūkvedys, ir apie jo beprotybę. 
Ar pats kunigaikštis žino, kuo naktimis užsiima jo ūkvedys ir 
sekretorius? O ar žinodamas siektų atsakyti Marijanai į jos 
klausimus, jeigu jai pavyktų patraukti jo dėmesį? Turbūt geriausia 
bus paklausinėti patį Matėją, suprantama, gana atsargiai. Beje, 
argi ji neliepė donai Lavinijai atsiųsti jį po pusryčių? 

Ką pi, pažiūrėsime! iškošė pro dantis jaunoji moteris. 

Priėmusi sprendimą, Marijana išgėrė Agatos atneštą karštą 
arbatą ir ėmė rengtis. Diena žadėjo būti tokia pat karšta, kaip 
ir vakarykštė, ir ji išsirinko gelsvą suknelę, baltomis saulutėmis 
išsiuvinėtą žaketą ir lengvus priderinto atspalvio batelius. Marijanai 
atrodė, kad apsivilkusi šviesių linksmų spalvų rūbus, atsikratys 
nemalonaus praėjusios nakties palikto įspūdžio. Paskui, kai dona 
Lavinija pranešė, kad ūkvedys laukia, ji perėjo į greta jos 
kambario esantį saloną ir liepė jį įleisti. 

Sėdėdama prie rašomojo stalo, ji žiūrėjo, kaip jis artinasi, ir 
veltui stengėsi nuslopinti pasibjaurėjimą, kurį jis kėlė. Ji pernelyg 
gerai prisiminė sceną griuvėsiuose, kad nejaustų pasišlykštėjimo, 
bet, norėdama ką nors sužinoti, turėjo laikytis labai ramiai. Be 
to, būdamas čia, jis visai neatrodė susijaudinęs, ir jei kas nors 
būtų pamatęs jį, pagarbiai stovintį priešais jaunąją moterį, būtų 
prisiekęs, kad tai yra ištikimo tarno pavyzdys, O ne gana 
niekšingas žmogus, kaip vagis įsibraunantis į tos pačios moters 
kambarį, kai ji bejėgiškai miega. 

Dėl akių ir kad nevirpėtų pirštai, Marijana paėmė iš stiklinės 
ilgą žąsies plunksną ir išsiblaškiusi ėmė ja žaisti. Kadangi ji 
tylėjo, Matėjas prabilo pirmas: 

Jūsų malonybė kvietėte mane? 

Ji abejingai pažiūrėjo į jį. 

Taip, sinjore Damiani, aš kviečiau jus. Jūs šio dvaro 
ūkvedys, vadinasi, turite žinoti visas smulkmenas apie jį? 

Aš tikrai manau, kad pažįstu čia kiekvieną užkampį, 
atsakė jis šyptelėjęs. 

Tada galėsite man kai ką paaiškinti. Vakar po pietų buvo 
taip karšta, kad net sodas negelbėjo. Prieglobstį ir vėsumą radau 
grotoje prie paviljono... 

Ji nutilo, bet nenuleido akių nuo ūkvedžio ir pastebėjo, kaip 
jis suspaudė savo siauras lūpas. Apsimetusi abejinga, bet aiškiai 
tardama kiekvieną žodį, ji kalbėjo toliau: 

Pamačiau, kad sienos drapiruotė vienoje vietoje prasiskleidusi 
ir iš ten pučia skersvėjis. Pasirodė, jog ji maskuoja angą. Jei 
nebūčiau smalsi, nebūčiau moteris, ir aš nuėjau tuo tuneliu. 
Išlindusi iš jo išvydau kažkokio sudegusio statinio griuvėsius. 

Ji sąmoningai neužsiminė apie statulą, bet dabar tuo nė 
kiek neabejojo įdegęs Matėjo veidas išbalo. Jo akys staiga 
apniuko, ir jis sumurmėjo: 

Supratau! Drįstu jūsų malonybei pareikšti: kunigaikščiui bus 
nemalonu sužinoti, kad aptikote mažąją šventyklą. Tai yra jums 
uždrausta vieta, ir poniai būtų geriau... 

Aš pati galiu spręsti, kas man geriau, sinjore Damiani. Į 
jus kreipiuosi, žinoma, tik dėl to, kad nenoriu trukdyti savo 
vyro ir juo labiau kad jam tas klausimas nemalonus. Bet jūs... 
jūs privalote man atsakyti. 

Kodėl privalau?  įžūliai sušuko ūkvedys, netekęs kantrybės. 

Todėl, kad aš kunigaikštienė Sant'Ana, norite to ar ne, 
patinka jums tai ar nel!.. 

Aš nenorėjau pasakyti... 

Būkite nors tiek mandagus, kad manęs nepertraukinėtumėt. 
Įsidėmėkite: kai užduodu klausimą, laukiu atsakymo į jį. Ir visi 
mano tarnai žino tai, pridūrė ji, tyčia pabrėždama žodį “tarnai". 

Turėsite prie to priprasti. Be to, nemanau, kad būtų svarbių 
priežasčių, kurios trukdytų jums atsakyti. Jei ta vieta turi būti 
laikoma paslaptyje, jei ji jūsų šeimininkui kelia slogius 
prisiminimus, kodėl neužmūrijote įėjimo? 

Monsinjoras nedavė tokio įsakymo. 

O jūs niekada nieko nedarote be jo įsakymo? ironiškai 
paklausė ji. 

Jis įsitempė, bet tuoj pat susivaldė. Ledinis jo žvilgsnis įsmigo 
į jaunosios moters akis. 

Gerai! Aš jūsų malonybės paslaugoms. 

Patenkinta pergale, Marijana teikėsi nusišypsoti jam. 

Dėkoju. Taigi tiesiog papasakokite man, kas buvo ta “maža 
šventykla"... ir ypač kas buvo ta moteris, kurios nuostabi statula 
stovi griuvėsiuose? Ir nesakykite, kad tai antikinė relikvija, nes 
jumis nepatikėsiu. 

Kodėl turėčiau meluoti? Tai donos Liusindos, mūsų 
kunigaikščio senelės, statula, ponia. 

Ar jos išorė ne per daug... nekukli senelei? Pas mus, 
Prancūzijoje, vargu ar pamatysi tokį dalyką... 

Užtat sutiksi imperatoriaus seseris! sušuko jis: = Argi 
kunigaikštienė Borgezė neprivertė Kanovos kalto marmure įamžinti 
jos grožį? Dona Liusinda kadaise taip pat padarė. Jūs 
neįsivaizduojate, koks buvo jos grožis! Kažkas gąsdinančio, 
nepakeliamo. Ir ji velniškai sumaniai pasinaudojo juo. Esu matęs 
vyriškių, šliaužiojančių prie jos kojų, praradusių protą dėl jos, 
nusižudžiusių dėl jos... net kai jai buvo gerokai daugiau kaip 
keturiasdešimt penkeri! Bet ją valdė velnias! 

Tarsi srovei pralaužus užtvanką, Matėjas dabar kalbėjo, kalbėjo, 
nebegalėdamas sustoti, ir Marijana, laikinai užmiršusi savo 
antipatiją jam, klausėsi kaip pakerėta. Ji tik sušnabždėjo: 

Jūs ją pažinojote? 

Jis linktelėjo galvą patvirtindamas, bet nusisuko, sutrikdytas 
įdėmaus jaunosios moters žvilgsnio, paskui su įniršiu pridūrė: 

Man buvo aštuoniolika metų, kai kunigaikštienė mirė... 
sudegė, gyva sudegė toje šventykloje, kurią, beprotybės apimta, 
liepė pastatyti jos garbei. Ji ten priiminėjo savo meilužius, 
kuriuos beveik visada išsirinkdavo iš valstiečių, kalniečių arba 
jūreivių, nes jai svarbiausia buvo tik meilės ekstazė. 

Bet... kodėl iš paprastų žmonių? 

Jis staiga įsikarščiavo ir atsigręžė į Marijaną nuleidęs galvą 
kaip pulti pasirengęs jautis, 0 ji sudrebėjo laukdama pragariškos 
liepsnos plykstelėjimo, nes, kaip spėjo, Liusinda turėjo ją uždegti. 

Todėl, kad ji galėjo priversti juos po to be pėdsakų dingti. 
Sau lygius, tuos, kurie jai patiko, ji, žinoma, palikdavo gyvus, 
jei  pasikliaudavo jų nuolankumu,  vergiškumu, kurį jiems 
primesdavo ir be kurio tie negalėdavo gyventi. Bet kiek jaunuolių 
dingo nepalikę nė menkiausio pėdsako, kai meilės naktį visą 
karštį atiduodavo tai nepasotinamai vilkei?.. Niekas... ne, niekas 

negali įsivaizduoti, kokia tai buvo moteris. Ji mokėjo skatinti 
blogiausius instinktus, žemiausias aistras, ir jai patikdavo, kai 
meilė baigdavosi mirtimi. Galbūt legenda ir turi pagrindą... 

Legenda? 

Šnekama, kad jos grožis nevystąs dėl sutarties, sudarytos 
su velniu. Kartą vakare, kai ji su nerimu apžiūrinėjusi savo 
atvaizdą, viename veidrodyje pasirodęs juodai apsirengęs gražus 
jaunikaitis ir pasiūlęs mainais už jos sielą trisdešimt metų 
neblėstančio grožio, trisdešmt metų malonumų ir neribotos 
valdžios vyrams. Šnekama, kad ji sutikusi, bet buvusi apmulkinta, 
nes dar trisdešimčiai metų nepraėjus vieną rytą tarnai savo 
šeimininkės kambaryje radę kirmėlių knibždantį jos lavoną. 

Pamatęs, kad Marijana, su pasišlykštėjimu šūktelėjusi, pašoko, 
jis niekinamai šypsodamasis pridūrė: 

Tai tik legenda, ponia! Iš tikrųjų viskas buvo kitaip, nes, 
kaip jau sakiau, dona Liusinda sudegė, šventykloje kilus gaisrui... 
Ji pati, savo rankomis ją padegė tą naktį, kai aptiko raukšlelę 
lūpų kamputyje. Ir jūs, kunigaikštiene, tikriausiai manęs paklausite, 
kodėl ji pasirinko tokią baisią mirtį? Į tai atsakysiu: ji nenorėjo, 
kad jos puikus kūnas, kurį taip brangino, lėtai trūnytų žemėje. 
Ji verčiau sunaikino jį ugnyje! Liepsna kaukė, jos liežuviai buvo 
matyti taip toli, jog drebėdami valstiečiai tvirtino tai buvus 
pragaro ugnį... Aš dar girdėjau priešmirtinį jos riksmą... klaikų 
vilkės staugimą!.. Bet esu įsitikinęs, kad ji ne visai dingo! Ji 
dar gyvena!.. 

Ką jūs norite pasakyti? sušuko Marijana, stengdamasi 
įveikti apėmusį siaubą. 

Matėjas pažvelgė į ją karščiuojančiomis akimis. Jis kreivai 
šyptelėjo, parodydamas tvirtus pageltonavusius dantis, ir paslap- 
tingu tonu, su kažkokia kerinčia jėga kalbėjo toliau: 

Kad ji visada klaidžioja šiame name... sode... jūsų kambaryje, 
ten ji vaikšto nuoga, kad galėtų laisvai lyginti veidrodyje savo 
grožį su grožiu statulos, kurią iškalė... Ji užtraukė prakeikimą 
šiems namams ir rūpinasi jais, nes čia yra jos kerštas. Ir jūs 
negalite jai sukliudyti! 

Staiga jis pakeitė toną ir beveik pataikaujamai pasiteiravo: 

Ar ponia kunigaikštienė nenorėtų dar ko nors sužinoti? 

Valios pastangomis Marijana išsklaidė ūkvedžio paskleistus 
paslaptingus kerus. Ji smarkiai nuraudo nuo jo įžūliai čiupinėjančio 
ir skvarbaus žvilgsnio ir nutarė į smūgį atsakyti smūgiu. Su 
dirbtine pašaipa ji tarė: 

Taip. Ar ir jūs buvote tos moters meilužis, jei ji taip 
mėgo prastuomenę? 

Jis nė nesusimąstęs, naiviai triumfuodamas atšovė: 

Žinoma... taip, ponia, ir patikėkite, niekada neužmiršiu 
valandų, už kurias esu jai dėkingas! 

Jausdama, jog nebepajėgia slėpti pasipiktinimo, Marijana rankos 
mostu parodė, kad jis nebereikalingas. Bet likusi viena ji tiesiog 
susmuko į krėslą ir ilgai sėdėjo nejudėdama, bejėgiškai 
stengdamasi numaldyti apėmusią paniką. Visas Žavumas šio dvaro, 
kur ji taip neseniai pagaliau pajuto ramybę ir džiaugsmą, dabar 
jai atrodė sugadintas, sutryptas, paniekintas jį paženklinusios 
demoniškos moters atminimo. Prisiminusi tamsų siluetą raitelio, 
šiąnakt šuoliavusio su Ilderimu, tą natūralaus taurumo paveikslą 

žmogų ir gyvulį, pajuto užuojautą, nes jai atrodė, kad tarp 
kunigaikščio ir jį slegiančio prakeikimo vyko nuolatinė, tuščia 
kova. Ir ji turėjo pasitelkti visą savo sveiką protą, kad tučtuojau 
nepareikalautų savo bagažo, karietos ir nedelsdama neišvyktų į 
Prancūziją. Dabar jai viskas atrodė grėsminga, net fontanų 
čiurlenimas. 

Tačiau dar buvo kardinolas, kurio sulaukti ji pasižadėjo, ir 
keistas Matėjo pažadas, duotas Liusindos dvasiai. Ji norėjo 
sužinoti, koks tai pažadas, ir prireikus įsikišti. Galbūt tai pagaliau 
padės išvyti Sant'Anų namų demoną? Jos klaidžiojantis žvilgsnis 
atsitiktinai užkliuvo už giminės herbo, išsiuvinėto vieno krėslo 
atkaltėje, ir ji suvokė keistą jo simboliką. Gyvatė ir vienaragis! 
Nebylus kaip mirtis, nuodingas roplys ir spindinčio baltumo 
pasakiškas padaras... Reikia baigti tą kovą, kol gims jos kūdikis, 
nes ji nenorėjo, kad jis gyventų Liusindos pasaulyje. Joje nubudo 
motinos instinktas, ji nujautė ir menkiausius ateities šešėlius. 
Reikėjo, kad ji, Marijana, pribaigtų demonus. Šį vakarą ji 
pasistengs išpainioti gijas, dar siejančias Matėją su prakeiktąja 
velione, net jei dėl to tektų rizikuoti gyvybe. Paskui, tapusi 

laisva nuo nematomam vyru duotų įsipareigojimų, ji pasielgs 
taip, kaip jai pakuždės sąžinė. 

Bet kai naktis vėl apgaubė vilą ir parką, Marijanos narsumas 
išblėso ir apėmė paprasčiausia baimė, kokios ji dar niekada 
nebuvo patyrusi, ji bijojo tamsos, kurioje slypėjo nežinomas 
pavojus. Ją ėmė šiurpas vien pagalvojus, jog reikės grįžti į 
niūrią laukymę, nes dabar žinojo, kad ten pamatys šėtoniškąją 
skulptūrą. Dar niekada jai nebuvo taip baisu, net po Fransio 
Kranmerio pabėgimo, nes šis buvo tik žmogus, o Liusinda 
įkūnijo nerimą ir nesuvokiamą aną pasaulį. 

Ji taip bijojo vėl sutikti ūkvedį, kad didžiąją dienos dalį 
praleido užsirakinusi savo kambaryje. Tik po pietų, pamačiusi 
jį žingsniuojantį vieškelio link, nuėjo į arklidę ir ten ilgai 
apžiūrinėjo Ilderimą, tarsi norėdama rasti būdą per puikųjį eržilą 
įminti jo šeimininko mįslę. Bet atsakymo į rūpimą klausimą 
nerado. Nieko nebeklausinėjo Rinaldo, kurį nustebino ilgas 
kunigaikštienės buvimas prie grynakraujo gražuolio. Ji nenorėjo 
gluminti savo šeimininkui tikrai atsidavusio tarno. 

Grįžusi į savo kambarį, Marijana ėmė laukti nakties ir 
kankinosi dėl neryžtingumo. Sudirgintas smalsumas stūmė ją grįžti 
ten, į šventvagiškos šventyklos griuvėsius, bet tai, ką jai Matėjas 
papasakojo apie Liusindą, kėlė neįveikiamą pasibjaurėjimą. Bijojo 
pamatyti ir begėdišką statulą, ir fanatišką jos tarną. 

Ji greitomis pavakarieniavo, palaukė, kol moterys paklos lovą, 
bet neatsigulė. Jos prabangus kambarys ir puošni lova dabar ją 
baugino. Akyse vis dar stovėjo statula, ir ji nesiryžo pažvelgti 
į veidrodį, nes bijojo ten išvysti šėtoniškosios venecijietės atvaizdą. 
Nors vis dar buvo karšta, ji sandariai uždarė langus ir nuleido 
užuolaidas, jausdama vaikišką baimę, iš kurios širdies gilumoje 
šaipėsi, bet nieko negalėjo padaryti. Suprantama, ji neužmiršo 
ir judančios plokštės ir surentė prie jos tikrą barikadą iš stalų, 
kėdžių ir keleto metalinių daiktų, tokių kaip sunkios žvakidės, 
tad jeigu kas nors mėgintų ją atstumti, kiltų baisus triukšmas. 

Prieš paleisdama Agatą ir doną Laviniją, pastarąją ji paprašė 
atsiųsti pas Ją Grakchą. Jai toptelėjo mintis paguldyti jaurišiį 
vežiką ant čiužinio siaurame koridoriuje tarp jos ir Agatos“ 
kambarių, tačiau (Grakchas, nieko nežinojęs apie šeimininkę 

kankinančias abejones, buvo išvykęs vakaroti pas gretimoje fermoje 
gyvenantį Rinaldą, su kuriuo susidraugavo. Vadinasi, reikės vienai 
kovoti su baime ta baime, kuri šimtą kartų per dieną įtikinėjo 
ją paskambinti ir įsakyti kinkyti arklius į karietą! Jos valia 
pasirodė esanti stipresnė, bet dabar reikės praleisti naktį, kaip 
jai rodėsi, pilną pavojų. Keletas valandų, skyrusių nuo saulėtekio, 
atrodys kaip amžinybė. 

“Geriausia būtų užmigti, kietai miegoti, pasakė ji sau, 
ir atsikratyti pagundos grįžti į griuvėsius...“ 

Dėl to ji paprašė doną Laviniją paruošti jai antpilo, bet, 
užuot gėrusi, pasidėjo jį ant staliuko galvūgalyje. O jeigu ji 
užmigs taip kietai, kad neišgirs prie plokštės sukrautų griūvančių 
daiktų keliamo triukšmo?.. Ne, net jei ši naktis virs košmarų, 
reikia ją ištverti visą ir blaivia galva. 

Sunkiai atsidususi, ji pasidėjo prie lovos abu pistoletus, pasiėmė 
knygą, atsigulė ir pamėgino skaityti. Tai buvo Šatobriano romanas, 
labai jaudinantis, pasakojantis apie dviejų jaunų indėnų, Šakto 
1 Atalos, meilę. Iki šiol Marijana su didžiausiu malonumu skaitė 
šį romaną, bet šiandien jos mintys sklandė ne prie Mesšasebės 
krantų, 0 toje laukymėje, kur turėjo įvykti dievai žino kas. 
Vogčiomis ir klastingai grįžtantis smalsumas pamažu vėl užvaldė 
ją. Galiausiai Marijana nušveitė knygą. 

Tai neįmanoma! garsiai sušuko ji = Jei ir toliau taip 
bus, aš išsikraustysiu iš proto. 

Ir, ištiesusi ranką, ji keletą kartų truktelėjo Agatos kambaryje 
esantį skambaliuką. Ji nutarė paprašyti merginą praleisti su ja 
šią naktį. Dviese bus legviau kovoti ir su baime, ir su noru 
išeiti, O ir amžinai išsigandusi Agata apsidžiaugs, kad gali būti 
šalia šeimininkės. Bet ir dar keletą kartų paskambinus niekas 
neatsiliepė. 

Nusprendusi, kad mergina ko gero bus išgėrusi donos Lavinijos 
mikstūros, Marijana atsikėlė, užsimetė batistinį peniuarą, įsispyrė 
į šlepetes ir nuėjo į Agatos kambarį. Ji lengvai pasibeldė į 
duris, pro kurias skverbėsi šviesa, O nesulaukusi atsakymo 
paspaudė rankeną ir atidarė duris. Kambarys buvo tuščias. 

Ant staliuko galvūgalyje degė žvakė, bet lovoje niekas negulėjo, 
tik antklodė buvo nuslinkusi ant grindų, tarsi keldamasi mažoji 

kambarinė būtų patraukusi ją. Sunerimusi Marijana pakėlė akis 
į virš lovos kabantį skambaliuką, kuris virvute buvo sujungtas 
su jos kambariu. Ji pasipiktinusi šūktelėjo; skudurėliu apvyniotas 
skambaliukas negalėjo kelti jokio triukšmo. Na, to jau per daug! 
Negana to, kad Agata išėjo naktį, jai dar užteko įžūlumo 
prislopinti skambaliuką. Bet kur ji galėjo išeiti? Į pasimatymą 
su kuo? Ne su Grakchu, jis pas Rinaldą... vargu ar su kuo 
nors iš tarnų, nes Agata su niekuo nedraugavo ir jei nebūdavo 
su savo šeimininke, stengdavosi laikytis šalia donos Lavinijos 
vienintelės, kuria šiuose namuose pasitikėjo. O dėl... 

Marijana jau norėjo eiti į savo kambarį, bet sustojo, grįžo 
prie lovos ir ėmė susimąsčiusi apžiūrinėti keistai išsimėčiusią 
patalynę. Ji galėjo taip nukristi, jei merginą būtų nutempę nuo 
lovos. Atsikeldama ji nebūtų taip visko sujaukusi. O štai kai 
nuneša nejudantį kūną... Marijanai ūmai suspaudė širdį. Baisi 
mintis šovė į galvą. Tas nutildytas skambaliukas, nutraukta 
patalynė, dar deganti žvakė... ir tuščias puodelis galvūgalyje su 
pažįstamu antpilo kvapu, su kuriuo buvo sumišęs kitas, subtilesnis! 
Agata išėjo ne savo noru. Ją išnešė! Ir Marijana bijojo spėti, 
kas tai padarė. 

Visą jos neryžtingumą lyg vėjas būtų nupūtęs, taip pat ir 
slogią baimę, gniaužusią visą vakarą. Ji nubėgo į savo kambarį, 
karštligiškai greitai išardė plokštę dengusią barikadą, ant peniuaro 
užsimetė kažkokį šaliką, pasiėmė žvakę ir pistoletus vieną 
užsikišo už diržo, kitą paėmė į ranką ir nuėjo tuo pačiu 
keliu kaip rytą. Bet šįkart įveikė jį daug greičiau, genama 
pasipiktinimo, kuris slopino savisaugos instinktą ir paprasčiausią 
atsargumą. Gale laiptų jai nereikėjo gesinti žvakės ją užpūtė 
vėjas. Atėjus nakčiai, jis ėmė smarkiai pūsti, bet už aklinai 
uždarytų langų ji to nejautė. Pasidarė daug šalčiau. Ji 
pasimėgaudama traukė tyrą orą ir pamanė, kad netrukus gali 
pradėti lyti. Pilnas mėnulis viską apšvietė, bet dangumi greitai 
plaukę debesys kartais uždengdavo sidabrinį diską. Slegiančios 
tylos nebebuvo. Visame parke šlamėjo lapai, girgždėjo šakos. 

Marijana ryžtingai ir greitai perėjo grotą, bet tunelyje po 
kalva sulėtino žingsnį, kad neišsiduotų. Ten, laukymėje, pasirodė 
raudona šviesa. Dėl skersvėjo tunelyje buvo šalta, ir Marijana 

drebėdama apsisiautė krūtinę plonu batistiniu peniuaru. Artėjant 
prie išėjimo, jos širdis ėmė plakti smarkiau, bet ji tvirtai suspaudė 
ginklą rankoje, prisiglaudė prie uolos ir atsargiai pažvelgė laukan. 
Jai pasirodė, tarsi laikas būtų pakeitęs savo bėgimą. Netikėtai 
atsidūrė ne Napoleono epochoje, kupinoje griausmo, įniršio, 
šlovės ir kunkuliuojančio gyvenimo, bet tolimiausiuose, niūriau- 
siuose viduramžiuose. 

Prie statulos kojų, apšviestų dviejų pūdų juodo vaško žvakių 
liepsnos ir iš dviejų indų,  sklidusios keistos raudonos šviesos, 
ant griuvėsių buvo įrengta kažkas panašaus į altorių. Ant jo 
gulėjo nuoga moteris, matyt, be sąmonės, nes ji visai nejudėjo, 
nors ir nebuvo surišta. Ant jos pilvo, ant nedidelės lentelės, 
stovėjo vaza, primenanti bažnytinę taurę.  Apstulbusi ir 
pasibaisėjusi Marijana pažino Agatą. Ji sulaikė kvapą, nes aplinkui 
buvo neapsakomai tylu. Jai pasirodė, kad menkiausias šlamesys 
gali sukelti katastrofą. 

Priešais nejudančią merginą klūpojo Matėjas, bet toks, kad 
Marijana vargiai jį atpažino. Jis vilkėjo ant krūtinės plačiai 
atlapotą kamžą, išsiuvinėtą keistais ženklais. Auksinis lankas 
prilaikė pelenų spalvos plaukus. Dabar tai buvo ne nešnekus 
kunigaikščio ūkvedys, o žynys, besirengiantis atlikti niekingiausio 
ir seniausio kulto apeigas. Jis staiga ėmė lotyniškai kalbėti 
maldą, kurios turinys Marijanai nepaliko jokių abejonių dėl to, 
ką jis rengėsi daryti. 

“Juodosios mišios!“ pasibaisėjusi pamanė ji ir nukreipė 
žvilgsnį nuo klūpančio Matėjo į statulą, kuri tokioje niūrioje 
šviesoje atrodė kruvina. Kadaise Seltone, knisdamasi bibliotekos 
lentynose, ji rado seną apdulkėjusią knygą, kur buvo aprašyta 
ją sukrėtusi atgrasi ceremonija. Be abejo, baigęs savo šventvagišką 
maldą, Matėjas savo deivei, čia užėmusiai paties Šėtono vietą, 
paaukos pasirinktąją auką. Tai reiškia, kad jis paims ją, Oo 
paskui apšlakstys jos kūną ką tik papjauto gyvūno arba net 
žmogaus krauju, tai patvirtino ilgas peilis grėsmingai žvilgančiais 
ašmenimis, gulėjęs prie Liusindos kojų. Jei tik jis nepapjaus 
nelaimingosios Agatos, kas buvo labai tikėtina, kadangi jokios 
kitos gyvos būtybės laukymėje nesimatė. 

Be abejo, dabar Matėjas yra apimtas transo. Jo tariamus 
žodžius buvo sunku suprasti, jie priminė koktų dūzgimą, sukėlusį 
Marijanai pasibjaurėjimą. Išplėstomis iš baimės akimis ji Žiūrėjo, 
kaip jis nukelia vazą, ima bučiuoti be sąmonės gulinčią merginą 
ir griebia peilį. Marijanai aptemo akyse, bet ji stebuklingai 
susitvardė. Išėjusi iš slėptuvės, žengė keletą žingsnių, pakėlė 
ranką, šaltakraujiškai prisitaikė ir paspaudė gaiduką. 

Kurtinamai sugriaudėjo šūvis... Matėjas pašoko, numetė peilį 
ir klaidžiojančiu žvilgsniu apsidairė. Jis nebuvo sužeistas, kadangi 
Marijana taikė į statulą. Jis tik smarkiai suriaumojo pastebėjęs, 
kad Liusinda nebeturi smakro. Tarsi išprotėjęs puolė prie jos, 
tačiau ledinis Marijanos balsas privertė jį sustoti. 

Stokite,  Matėjau, pasakė ji, numetusi nebereikalingą 
pistoletą ir išsitraukusi kitą. Aš galėčiau nušauti jus, bet 
nenoriu, kad jūsų šeimininkas netektų tokio ištikimo tarno. Vis 
dėlto, jei jūs nepaklusite, antroji kulka bus skirta jums. Ir 
galėjote įsitikinti, kad visada pataikau į tikslą. Aš subjaurojau 
jūsų velnienę, kita kulka susiras jus. Paimkite Agatą ir nuneškite 
į kambarį. Tai įsakymas, jo nebekartosiu! ir ji grasinamai 
pasuko pistoleto vamzdį į jo pusę. 

Tačiau atrodė, kad jis nesuvokė jos pasakytų žodžių prasmės. 
Paklaikusiomis akimis ir perkreipta burna, keturpėsčias ropojo 
griuvėsiais ir mėgino atsistoti, nekreipdamas jokio dėmesio į 
aštrius akmenis ir krūmų dyglius. Jis tikrai atrodė pasibaisėtino 
transo auka, ir kuo labiau artėjo, tuo baisiau darėsi Marijanai 
pagalvojus, ką reikės daryti, kad apsigintų nuo šio Žmogaus, 
kurio jėgos matyt dešimteriopai padidėjo. Reikės šauti visai iš 
arti! 

Stokite! suriko jii= Atgal... girdite?.. Atgal! 

Bet jis jos negirdėjo. Jam pavyko atsistoti, ir jis artinosi 
ištiesęs rankas, žvelgdamas kaip lunatikas. Marijana nejučia 
pasitraukė atgal žingsnį, kitą... Ji niekaip negalėjo ryžtis šauti. 
Tarsi kažkokia jėga, galingesnė už jos valią, būtų paraližavusi 
jos ranką. Galbūt ją pribloškė siaubas ir pats Matėjas, kuris 
dėl konvulsiškai trūkčiojančio veido, juodos aprangos ir kruvinai 
nudažytų rankų buvo panašus į iš pragaro ištrūkusį demoną. 
Marijana jautė, kaip netenka jėgų. Ji dar atsitraukė ir pamėgino 

laisva ranka apčiuopti įėjimą į tunelį, bet, matyt, per daug 
nuklydo į šoną, ir už jos buvo tik žolė ir lapai. Gal jai 
pavyktų pasislėpti brūzgynuose?.. Bet staiga koja už kažko 
užkliuvo, ir ji pargriuvo... O Matėjas vis artėjo, jis atrodė kaip 
gigantas virš jos. Griūdama Marijana išmetė pistoletą ir suprato, 
kad žuvo. 

Ji norėjo surikti, bet riksmas apmirė gerklėje. Pasigirdo į 
griaustinį panašus dundėjimas, ir iš kitos laukymės pusės, iš 
atžalyno, išniro fantastiška būtybė. Didelis baltas žirgas, nešantis 
juodą raitelį, kuris su pakeltu rimbu užuolė Matėją ir jaunajai 
moteriai atrodė kaip pasakų milžinas. Jį išvydusi ji pasibaisėjusi 
suriko. Prieš nualpdama dar spėjo pastebėti po skrybėle plokščią 
veidą, balzganą ir nejudrų, kuriame blizgėjo juodos akių skylės, 
o žemiau buvo kažkas be formos, slepiama plataus apsiausto 
klostėmis. Tai buvo Ilderimą pasibalnojusi šmėkla, išniręs iš 
tamsos vaiduoklis, skubėjęs jai į pagalbą... Iš siaubo suvaitojusi, 
jį neteko sąmonės. 

Marijana taip niekada ir nesužinojo, kiek laiko išbuvo be 
sąmonės. Kai atsimerkė jausdama atsikračiusi begalinio košmaro, 
pamatė, jog guli lovoje, savo kambaryje, ir jai, dar mieguistai, 
pasirodė, kad viskas iš tiesų prisisapnavo. Iš lauko girdėjosi vėjo 
ošimas, ir nieko daugiau. Zinoma, tai tebuvo sapnas: Agatos 
kambarys, laukymė, kova su bepročiu Matėjumi, baisusis raitelis 
su Ilderimu ji pajuto didžiulį palengvėjimą. Viskas atrodė taip 
neįtikima! Matyt, ji buvo per daug sudirgusi, jei galėjo įsivaizduoti 
tokią šlykščią sceną! 

Šią valandą Agata dar turi ramiai miegoti savo lovoje, 
nežinodama, kokį vaidmenį suvaidino savo šeimininkės naktinėje 
fantazijoje. 

Kad galutinai atsigautų, Marijana norėjo atsikelti ir atgaivinti 
veidą vandeniu. Bet, nusviedusi antklodę, pamatė, kad guli nuoga 
tarp nežinomos rankos primėtytų kvapnių jazmino žiedų... 
Vadinasi, tai nebuvo sapnas, viskas tikrovė: laukymė, juodosios 
mišios, pistoleto šūvis, Matėjo įniršis ir pagaliau baisiojo raitelio 
įsikišimas... 

Tai prisiminusi, ji pajuto, kaip plaukai šiaušiasi, O per visą 
kūną šiurpuliai eina... Nejaugi Jis atnešė ją čionai? Tai negalėjo 

būti Matėjas...  Matėjas norėjo nužudyti ją, ir ji dar spėjo 
pamatyti, kaip jis nugriuvo, raitelio rimbu perlietas... Vadinasi, 
kunigaikštis atnešė ją... nurengė... paguldė į lovą... apibėrė 
kvapniais žiedais visiškai jam paklusnų bejausmį kūną... galbūt 
ir... ne, tai neįmanoma... Be to, argi jis būtų galėjęs tai padaryti, 
jei, kaip pats sakė, ir jo žodžius patvirtino kardinolas, jis jokiu 
būdu nenorėjo, kad jo santuoka taptų realybe... Tačiau atkakliai 
stengiantis prasibrauti pro sąmonę gaubusią miglą, kai buvo 
nualpusi, jai pasirodė, kad juto bučinius ir glamones... 

Paniškas siaubas privertė pašokti Marijaną iš lovos. Jai norėjosi 
bėgti, žūtbūt bėgti ir tučtuojau palikti šiuos namus, kur jai 
grėsmę kėlė beprotybė, kur, išvykus krikštatėviui, liko bejėgė 
visų pavojų akivaizdoje, šiame name gyveno žmonės, kuriems 
paslaptys buvo jų kasdieninė duona. Ji norėjo vėl regėti giedrą 
dangų, saulę ir taikius Prancūzijos peizažus, galbūt ne tokius 
romantiškus, bet daug ramesnius, jausti savo jaukių namų Lilio 
gatvėje tylą, regėti linksmas Arkadijaus akis ir net net tai 
jai atrodė nuostabu patirti pašėlišką Napoleono įtūžį, ji net 
nebebijojo' Fransio Kranmerio grasinimų, kuriuos neišvengiamai 
vėl išgirs grįžusi namo! Taip, geriau tai, negu iškrypėliška, 
geidulinga atmosfera, kur ji duso ir kuriai priešinosi optimistiška 
jos jaunystė! 

Nė nepamaniusi apsirengti, ji vėl nubėgo pas Agatą, 
apsidžiaugė įsitikinusi, kad ir mergina guli savo lovoje, ir 
nebegaišo laiko veltui. Kas ją atnešė, kas nutiko Matėju tai 
dabar jaunosios moters nebedomino. 

Iš baimės Marijana taip energingai papurtė merginą, kad ši 
nubudo. Kadangi Agata, matyt vis dar veikiama migdomųjų, 
niekaip negalėjo susivokti ir mieguistomis akimis spoksojo į 
Marijaną, ši stvėrė nuo tualetinio staliuko vandens ąsotį ir 
šliūkštelėjo Agatai į veidą, o ši sudrebėjo, užspringo, bet galiausiai 
visai išsibudino. 

Pagaliau! sušuko Marijana. Kelkitės, Agata, ir skubėkite! 
Reikia supakuoti daiktus, pažadinti Grakchą ir jam pasakyti, 
kad tučtuojau kinkytų arklius į karietą, greitai! 

Bet... po... ponia... sumurmėjo mergina, apstulbinta keisto 
būdo žadinti vidury nakties ir šeimininkės išvaizdos, nes ją dengė 
tik palaidi plaukai, ponia, argi mes išvykstame? 

Tuojau pat! Aš noriu sutikti saulę kelyje! Nagi, kelkitės, 
ir gyviau! 

Kol permirkusi Agata ropštėsi iš lovos, veiklos ištroškusi 
Marijana nubėgo į savo kambarį, ištuštino skrynias ir spintas, 
ištraukė daiktus iš greta vonios esančio sandėliuko ir ėmė 
netvarkingai viską grūsti Po keleto minučių atėjusi kambarinė, 
sausa ir apsirengusi, rado aplink savo šeimininkę neįsivaizduojamą 
chaosą. Agata eidama sugriebė peniuarą ir užmetė ant pečių 
Marijanai, vis dar nekreipiančiai dėmesio į savo nuogumą. 

Ponia persišaldys, papriekaištavo ji, bet nesiryžo nieko 
klausinėti. 

Dėkui. Dabar padėk man visa tai sutvarkyti... arba ne, 
geriau eik, pažadink Grakchą, o paskui... ne, aš pati nueisiu! 

Apie tai negali būti nė kalbos! pasipiktino Agata. 
Ponia ramiai apsirengs, kol aš nueisiu pas Grakchą. Kaip galima 
eiti į šeimynykštę basai, vien su peniuaru! Aš donai Lavinijai 
pasakysiu, kad ateitų padėti. 

Vos Agata išėjo, kai, Marijanos nuostabai, pasirodė ekonomė, 
tvarkingai apsirengusi, tarsi šiąnakt nė nebuvo atsigulusi. Galbūt 
ją prižadino šeimininkės sukeltas triukšmas, bet ji nenustebo 
radusi jaunąją moterį tarp lagaminų ir išmėtytų daiktų. Ji padarė 
reveransą taip pat nepriekaištingai ir ramiai, tarsi dabar būtų 
buvusi aštunta ar dešimta valanda ryto. 

Jūsų malonybė palieka mus?  tepaklausė ji. 

Taip, dona Lavinija! Ir matau, kad tai nelabai jus stebina. 

Mėlynos ekonomės akys su užuojauta pažvelgė į įraudusį 
Marijanos veidą. Ji liūdnai nusišypsojo. 

- Nuo tada, kai ponas kardinolas išvyko, aš bijojau, kad taip 
atsitiks... Likusi viena, ponia negalėjo neišbudinti tamsiųjų jėgų, 
kurios čia dar viešptauja. Ji norėjo per daug žinoti... ir jos 
grožis iš tų, kurie sukelia dramas. Tegul ponia nesupyks, jei 
pasakysiu, jog esu laiminga, kad ji išvažiuoja. Taip bus geriau 
visiems. 

Ką jūs norite pasakyti? paklausė Marijana, suraukusi 
antakius, nes donos Lavinijos ramybė nustebino ją. 

Atrodė, kad ekonomė jau žinojo apie šios nakties įvykius. 

Kad monsinjoras, ką tik grįžęs, užsirakino savo kambaryje 
su tėvu Amundžiu, kurį skubiai išsikvietė... kad Matėjas Damianis 
užrakintas rūsyje... ir kad žaibas trenkė už kalvos prie grotos, 
nes pati mačiau ten akinamą šviesą ir girdėjau griūtį. Poniai 
dabar geriausia bus išvažiuoti. Kai ji grįš... 

Aš niekada negrįšiu! tarė Marijana griežtai, tačiau tai 
donai Lavinijai nepadarė jokio įspūdžio. 

Ji tik nusišypsojo. 

Reikės! Argi ponia neįsipareigojo? Kai ji grįš, viskas bus 
kitaip. Aš... aš tikiu, kad nieko nebereikės bijoti... Kunigaikštis... 

Aš mačiau jį! nutraukė ją Marijana. Jis siaubingas! 
Aš pamaniau, kad matau šmėklą! Jis taip išgąsdino mane... Tas 
gipsinis veidas... 

Ne, švelniai pataisė ją Lavinijaą, paprasta kaukė, baltos 
odos kaukė. Nereikia ant jo pykti. Jis labiau negu kada nors 
anksčiau vertas užuojautos, nes šiąnakt neapsakomai kentėjo... 
Aš sukrausiu lagaminus. 

Sutrikusi Marijana stebėjo, kaip ji vaikšto pirmyn ir atgal 
po erdvų kambarį, lanksto sukneles ir baltinius, deda į dėžutes 
avalynę ir viską vikriai krauna į atidengtas skrynias ir atidarytus 
lagaminus. Kai ji norėjo ten padėti ir dėžutes su brangenybėmis, 
Marijana įsikišo: 

Ne, nereikia, aš nenoriu jų išsivežti! 

Kaip tik reikia! Nejaugi norite dar daugiau sielvarto suteikti 
mūsų šeimininkui? Jis labai įsižeis ir pamanys, jog jūsų malonybė 
laikote jį dėl visko kaltu ir pykstate ant jo. 

Ji nepasakė dėl ko! Suglumusi Marijana parodė sutinkanti. 
Ji nebežinojo ką ir manyti. Ji net truputį susigėdo, kad ėmė 
taip panikuoti, bet neturėjo jėgų pasilikti čia. Ne, ji turi 
išvažiuoti! 

Būdama toli nuo šio neramaus namo, ji galės ramiai apie 
viską pagalvoti, viską įvertinti, bet dabar pasilikti čia būtų 
neišmintinga. Tik tada ji išvengs pavojaus išprotėti, kai tarp jos 
ir Sant'Anos vilos nusidrieks ilga kelio juosta, ir tada ji apmąstys 

šios nakties įvykius nebesibaimindama dėl savo proto. Jai tiesiog 
būtina atsidurti toliau nuo Ilderimo raitelio. 

Kai Marijana pagaliau apsirengė, daiktai buvo supakuoti ir 
prie durų pasigirdo karietos dardesys, ji kreipėsi į doną Laviniją: 

Aš krikštatėviui prižadėjau sulaukti jo, tarė ji liūdnai, 
tačiau išvažiuoju. 

Nesijaudinkite dėl to, kunigaikštiene, aš jam pasakysiu... 
arba ir kunigaikštis, ir aš mes jam viską papasakosime! 

Taip pat jam pasakykite, kad aš grįžtu į Paryžių, kad 
parašysiu jam čia, nes nežinau, kur jis paskui išvyks. Pagaliau 
pasakykite jam, jog aš to nenorėjau ir žinau, kad jis troško 
man tik gero. 

„ir kad vis dėlto viskas bus gerai! Vėliau jūs tai sužinosite. 
Laimingos kelionės, jūsų malonybe, ir niekada neužmirškite, kad 
šie namai jūsų, kaip ir visa, kas priklauso mūsų šeimininkui. 
Tikrai žinokite, kad nuo šiol jis jus globos, ir kai nuspręsite 
grįžti, darykite tai nesibaimindama. 

Marijanai buvo gaila šios senos moters, kuri darė viską, kad 
sušvelnintų slogius jos prisiminimus apie viešnagę čia. Ji žinojo, 
kad vėliau galbūt apgailestaus dėl savo bailumo, bet taip pat 
žinojo, kad sugrįžusi čia ji privalės grįžti niekada nieko 
nedarys viena. Reikia, kad kardinolas arba Arkadijus, arba abu 
kartu būtų su ja... Pagalvojusi apie tai, ji meiliai ištiesė rankas 
donai Lavinijai. 

Būkite rami, dona Lavinija. Atsisveikinkite už mane su 
jūsų šeimininku... ir ačiū, ačiū už viską! Aš jūsų neužmiršiu. 
Kai grįšiu, bus vaikutis, ir viskas bus kitaip. Pasakykite tai 
kunigaikščiui. 

Kai ji pagaliau įsėdo į karietą, priešaušrio rūkas gaubė parką, 
ir jis atrodė keistai nerealus. Nakties vėjas nurimo. Pasidarė 
ūkanota, drėgna. Oras aiškiai keitėsi. Kiekvieną minutę galėjo 
pradėti lyti, bet Marijana, įsitaisiusi su Agata karietos gilumoje, 
dabar jautėsi turinti prieglobstį, apsaugota nuo visokių piktų 
kerų, tikrų ar pramanytų, slypinčių puikiajame dvare. Ji grįžta 
namo, pas tuos, kuriuos mylėjo. Niekas nebegalėjo kelti jai 
pavojaus. 

Kai sunki karieta paskendo ryto migloje, kad pradėtų ilgą 
kelionę į Paryžių, ji susimąstė apie keistą ir žiaurią savo dalią, 
pasmerkusią ją nuolat klajoti ieškant jei ne laimės, tai bent 
ramaus prieglobsčio. Ji čia atvyko bėgdama nuo negarbingo ir 
nedoro vyro, ji atvyko būdama motina, bet nebūdama žmona, 
kad kūdikis, gimsiąs iš meilės imperatoriui, galėtų gyventi aukštai 
pakėlęs galvą. Ji atvažiavo slapta vildamasi visam laikui atsikratyti 
jai ir jos gyvybei iškilusios grėsmės. Ji grįžta turtinga, turėdama 
kunigaikštienės titulą, kilmingą vardą, nepriekaištingą reputaciją, 
bet nualintoje jos širdyje nebebuvo nei iliuzijų, nei švelnumo. 
Ji grįžta, bet kur? Ten, kur pasigailėtinus meilės trupinius jai 
galės pasiūlyti Marijos Liudvikos vyras, kur gresia kerštinga 
Fransio Kranmerio neapykanta, laukia liūdna vienatvė, nes ateityje 
turės griežtai žiūrėti padorumo, jei Jasonas negalėjo... ar 
nepanorėjo atvykti. Pagaliau pasibaigus kelionei jos laukė tik 
senas būstas su portretu ir ištikimu bičiuliu, būsimas kūdikis ir 
perspektyvos, kurių ji visai neįsivaizdavo. 

Vėl nežinomybė. 

